
ORIGINEA, ANII COPILĂRIEI, EDUCAŢIA 


În 329-330 se năştea în Cezareea Capadociei un pingaş fiu de 
nobil. Părinţii l-au numit Vasile şi l-au dat numaidecât să fie cres- 
cut de o familie săracă, cunoscută lor, care trăia în apropiere de 
Neocezareea Pontului. 

Pentru care anume motiv părinţii nu au ținut pruncul lângă ei 
nu ştim. Poate că astfel se obişnuia în familile bogate, care aveau 
nume şi rang. Sau poate pentru că mama s-a îmbolnăvit la naştere 
sau nu avea lapte să-şi alăpteze copilul. 

Oricare ar fi fost pricina, micul Vasile a făcut întâia călătorie 
a vieţii lui, din Capadocia în Pont; din foarte populata şi cosmopo- 
lita capitală Cezareea, în cunoscuta Ncocezareea, unde tatăl său 
avea o avere însemnată și lucra ca avocat. 

Desigur, părinții lui Vasile au fost darnici cu familia ce-şi 
luase sarcina creşterii lui. l-au ajutat cu pământuri şi le-au dat 
slugi, care i-au slujit cu dragoste şi după moartea părinţilor lui 
Vasile. 

Originea 


Despre familia lui Vasile şi mediul ei ştim puţine lucruri. 

Părinții lui îşi trăgeau rădăcinile din două familii cu nume: 
una din Pont, cealaltă din Capadocia. Cea dintâi — a tatălui, pe care 
îl chema, de asemenea, Vasile. Cea de-a doua — a mamei, pe care o 
chema Emilia. 

Părinţii lui Vasile-tatăl erau mari proprietari de pământuri. 
Îmbrăţişaseră de timpuriu creştinismul, îl cunoscuseră bine pe 
vestitul Grigorie „Taumaturgul” (Făcătorul de minuni), episcopul 
Neocezareii, şi, întâi de toate, înduraseră cu o răbdare neclintită 
persecuția de sub împăratul roman Maximian, la anul 311. 

Aceşti creştini bogaţi, cunoscuţi mai ales pentru virtutea lor, 
fuseseră gata să primească şi cununa muceniciei. Suferiseră mai 
mult de şapte ani, trăind prigoniţi prin pădurile umbroase ale 
munţilor Pontului. Acolo nu-i ajungea mânia şi ura prigonitorilor. 
Dimpreună cu ei au suferit câţiva prieteni şi puţini dintre 
numeroşii lor slujitori. 

Grigorie Teologul (ț390), care cunoştea bine familia lui 
Vasile, închină rânduri mişcătoare faptelor şi virtuţii bunicului şi 
bunicii prietenului său Vasile. 

Aceştia, deci, deşi atât de învăţaţi cu viaţa cea îndestulată de 
la conacul lor, au apucat cărările munţilor, în vreme de prigoană, 
şi au ales mai degrabă reaua pătimire. De voiau să-şi ţină bunurile 
cele pământeşti, era de-ajuns să Jertfească idolilor şi să se lepede 
înaintea tuturor de Hristos, Care era însăşi viaţa lor. 

Duhul lor însă era atât de aprins cu dragostea de Biserică, 
încât nu au stat mult pe gânduri când a fost vorba să aleagă între 
Hristos şi bogăţie. L-au ales pe Hristos, slujindu-l în văile sălba- 
tice ale munților, sub viforul iernii şi sub blândeţea primăverii, în 
ameninţarea fiarelor şi în frumuseţea podoabei firii înconjurătoare. 

Pătimirea acestei familii în vremea prigoanei, închinarea lor 
vieţii duhovniceşti şi Bisericii ajunseseră cunoscute tuturor, ves- 
tindu-se apoi, din gură în gură, multor generaţii. 

Demn de luat în seamă este faptul că locul central în familie 
îl ocupa femeia, Macrina. Macrina era o fire tare, voluntară, avea 
destulă învăţătură de carte şi mai ales era un purtător autentic al 

tradiției bisericeşti. Și aceasta se întâmpla fiindcă, născându-se 
între anii 250 şi 255, stătuse în preajma Sfântului Grigorie Tau- 
maturgul (270-275) şi se adăpase cu învăţătura şi predania lui. 

Părinții Emilei, bunicii lui Vasile din partea mamei, erau 
capadocieni. O familie înstărită de proprietari de pământuri. Mulți 
membri ai acestei familii au avut titluri, ranguri, bogăţie şi înalte 
funcții militare şi obşteşti. Și, lucrul cel mai important, tatăl 
Emiliei este mucenic al Bisericii, însă din nefericire nu ni s-a 
păstrat numele lui. 

Numele acestei familii năştea admiraţia şi respectul întregii 
Capadocii, fiind vestită chiar și în afara hotarelor er, căci membrii 
al săi au ajuns ofiţeri ai curților imperiale. 

Familia capadociană a Emiliei, aşadar, era mai renumită 
decât cea a soţului ei, Vasile-tatăl. Era un fel de simbol al puterii şi 
al influenţei. Grigorie Teologul aminteşte cu claritate ranguri mili- 
tare şi politice. Când o familie dă administratorii militari şi politici 
ai unei țări, înseamnă că ajunge întâia familie a locului, numele ei 
dobândind strălucire şi, treptat, căpătând o aură de mit. 

Important, de asemenea, este că familia Emiliei a odrăslit şi 
oameni de cultură, cu roadă cărturărească, de vreme ce Grigorie 
vorbeşte despre „cuvântători străluciți”. lar de ne gândim că sofis- 
mul secundar şi retoria erau cele mai cultivate forme ale cuvân- 
tului în secolele [II şi IV, tragem lesne concluzia că între înaintaşii 
Sfântului Vasile au existat şi aşa-zişi retori sau dascăli de oratorie. 

Astfel, marea odraslă a celor două strălucite familii a 
moştenit talentul oratoric din amândouă rădăcinile, de vreme ce şi 
tatăl său era avocat şi dascăl de oratoric. Dar, în primul rând, a 
moştenit din ambele rădăcini dragostea pentru spirit, râvna faţă de 
Biserică şi duhul luptător al mucenicilor. 


Patria 


Cum şi-au unit cele două familii tinerele lor vlăstare nu ştim. 
Foarte probabil ca Vasile să fi venit din Neocezareea Pontului în 
Cezareea Capadociei pentru studii de retorică. Cea dintâi — cetate 
de provincie şi, fără îndoială, nu prea mare. Cea de-a doua — cetate 

cu caracter cosmopolit, cu nobili şi înalți funcționari, cu instituţii 
publice şi mai multă bogăţie, cu arte şi litere mai cultivate. 

Toţi cei ce se ocupau cu administraţia, literele şi artele capi- 
talei capadociene se mişcau într-un mediu grecesc. Majoritatea 
vorbeau greaca. Elenizarea Capadociei începuse încă din vremea 
stăpânirii greceşti. În anii stăpânirii romane se desăvârşeşte marele 
vis al lui Alexandru cel Mare de a vedea grecizat întreg teritoriul 
pe care îl cucerise. 

Cultura greacă pătrunde tot mai adânc în întreg spaţiul micra- 
siatic, ceea ce se datorează amestecării localnicilor cu grecii, cei 
din urmă ajungând ca migratori în Asia Mică încă din veacurile VI 
şi V înainte de Hristos. 

Pontul, desigur, prin coloniile greceşti din Trapezunt, Annis, 
Sinope, Pontoiraclia, sau Apollonia, avea şi un militant caracter 
etnic grecesc. 

Dovadă că din 1204 d.Hr. până în 1461 în această regiune s-a 
format un stat greco-bizantin aparte, care a cultivat literele greceşti 
şi s-a organizat după structura civilizației greceşti. 

În ciuda tuturor năvălirilor, genocidurilor, cumplitelor presi- 
uni şi încercări de turcizare, elenismul Pontului s-a păstrat până în 
ajunul primului război mondial. Atunci, din cei două milioane de 
locuitori, în jur de 700.000 erau greci ortodocşi. 

În Capadocia, ţară mediteraneană, au ajuns mai puţini colo- 
nişti greci decât în Pont. Locuitorii ei, capadocienii, proveneau în 
principal din încrucişarea hetiților cu asirienii şi, mai apoi, a me- 
zilor, perşilor şi frigienilor şi a altor populaţii micro-asiatice. 

Coloniştii greci erau extrem de activi şi, instalându-se la răs- 
crucile căilor de comunicaţie, i-au influenţat din punct de vedere 
etnic pe capadocieni şi au ajuns, prin cultura lor, etalonul în ceea 
ce priveşte literele, artele, ştiinţele, comerţul, administrația, pur- 
tarea în general. 

Astfel, fără s-o fi urmărit cu bună ştiinţă, grecii creează un 
fond comun care doar acesta va putea uni popoarele micrasiatice. 
Inelul de legătură al popoarelor micrasiatice ajunge să fie spiritul 
grecesc. În acest chip, Capadocia se grecizează treptat. Limba ei, 
cum am spus, era în secolul IV greaca, deşi se folosea şi capa- 
dociana. 

O importanţă deosebită o are faptul că apostolul Petru scrie 
prin 63-64 întâia sa Epistolă creştinilor din „Pont, Galatia, Capa- 
docia, Asia şi Bitinia”. Aceasta fiindcă Epistola se adresează pri- 
milor creştini din aceste regiuni şi-i presupune vorbitori de limbă 
greacă, de vreme ce e scrisă în greceşte. 

Dacă ne gândim că primii creştini nu aparţineau în general 
păturii culte a societăţii şi a clasei înalților dregători de stat, atunci 
faptul că Petru (ca şi Pavel) scrie în greceşte micro-asiaticilor 
înseamnă că în întreaga Asie Mică limba principală de comunicare 
era — deja în secolul I d.Hr. — greaca. Rod al grecizării Asiei Mici 
şi în special a Capadociei, unde s-a născut şi a activat Marele 
Vasile, a fost cultivarea autohtonă a literelor şi a ştiinţelor. 

La mijlocul veacului al IV-lea capitala Capadociei era un 
foarte însemnat centru spiritual, cu şcoli publice şi mulți dascăli 
renumiți. 

Dar şi mai demult, înainte ca mișcarea spirituală locală să fie 
înviorată de creştinism, au activat aici mulți bărbaţi iluştri, după 
cum consemnează tradiția. Din păcate, numele lor au rămas neşti- 
ute, păstrându-se doar menţiunea că erau micro-asiatici, asiatici, 
anatoliți sau greci din Anatolia. 

Apare deci foate anevoioasă încercarea de a înfățişa intelec- 
tualitatea Capadociei. Excepţie fac următoarele cazuri: un filosof 
religios, Apoloniu Tianea, şi un medic, Aretiu. Amândoi erau 
capadocieni. Primul a trăit în secolul I, iar al doilea în secolul al 
II-lea. 

Unul, cu avansata sa pregătire medicală, arată înaltul nivel al 
ştiinţei locului. Celălalt descoperă cultura spirituală a capadoci- 
enilor şi dispoziţia gândirii grecești de a fi fecundată şi îmbogăţită 
cu elemente ale patosului religios oriental. 

Dominația generală a culturii greceşti a înlesnit răspândirea 
creştinismului şi în Capadocia. Epistola 1 a Apostolului Petru, in- 
formaţiile sigure despre mucenici: capadocieni precum şi anumiţi 
cunoscuți episcopi ai regiunii (Alexandru al Ierusalimului şi Fir- 
milian al Cezareii din secolul III) mărturisesc despre numeroasa şi 
via Biserică din Capadocia, întemeiată în chiar secolul ], în zorii 
creştinismului. 

Fireşte, grabnica și de admirat răspândire a creştinismului în 
Asia Mică în general şi în Capadocia în special nu înseamnă până 

în secolele III-IV şi dispariția religiilor idololatre. Urmele lor, 
desigur, nu s-au şters nicicând, nici chiar în vremea dominaţiei 
absolute a creştinismului. 

ŞI totuşi, informaţiile sunt foarte sărace. Şi pe bună dreptate 
se poate pune întrebarea de ce, de vreme ce Frigia dimpreună cu 
Capadocia au fost regiunile care au favorizat extraordinar apariția 
celor mai înalte forme ale vieţii religioase, şi anume extazul şi 
misticismul. 

Și e de întrebat cum s-a cultivat în Capadocia extazul, de 
vreme ce aici era adorată zeița Ma, împreună cu Atti şi Mina, ceea 
ce presupune credincioşi mai mult sau mai puţin primitivi. Sin- 
cretismul religios este un răspuns la această nedumerire. Aproape 
nici un cult nu rămăsese intact, curat şi neamestecat. Începuse o 
întrepătrundere a religiilor, cultelor şi tradițiilor, fără hotare şi fără 
sfârşit. 

lar Capadocia n-a rămas în afara vârtejului acestuia. Atât de 
puternică s-a dovedit înrâurirea sincretismului în această regiune, 
încât cinstirea cea mare a capadocienilor către mucenicul creştin 
Mamas (sec. IIl) consta şi-n aceea că atribuiau, fără să bage de 
seamă, anumite însuşiri ale lui Ma şi Mina persoanei acestui sfânt 
al Bisericii, 

lată aşadar lumea spirituală în sânul căreia s-a născut, a 
studiat şi a activat Vasile. Familie credincioasă şi bogată. Mediu 
cultivat de cultura grecească şi mişcat încă de religiile etnice. 


Părinţii 


Părinţii lui Vasile, adică Vasile şi Emilia, au izbutit să fie un 
cuplu exemplar. 

Grigorie Teologul, care a cunoscut atât de bine familia, po- 
meneşte câteva însuşiri ale acestei sfinte perechi. Exista între ei o 
deplină unitate sufletească şi trupească. Se îngrijeau atât de pro- 
păşirea lor exterioară, cât şi de lucrarea dragostei. Se nevoiau 
pentru curățirea sufletului şi totodată aveau mare râvnă către pri- 
mirea de străini, către grija de bolnavi, către sprijinirea lucrărilor 
Bisericii. 

Toate acestea, precum şi împărțirea multor bunuri săracilor, 
i-au uimit pur şi simplu pe locuitorii Pontului şi ai Capadociei. 
Însă contribuţia lor culminantă au fost copiii lor, nouă sau zece. 

Chiar dacă propăşirea materială n-a însoțit decât pe unu-doi 
dintre copiii lor, s-ar zice că spre norocul lor s-a întâmplat aceasta. 
Căci cei doi părinți şi-au văzut toţi copiii îmbrăcaţi cu virtuţi şi 
harisme duhovniceşti. Ceea ce nu se întâmplă decât dacă părinţii 
depun un efort nemăsurat pentru buna instruire a copiilor, dacă în 
fiece zi cer pentru ei luminarea Duhului. Aşa că, ei înşişi mari, 
părinţii au ajuns şi mai mari prin măreţia copiilor lor. 

Vasile-tatăl s-a dovedit vrednic de înaintaşii lui prin virtute şi 
cunoştinţă. A exercitat profesia de avocat şi retor în Neocezareea. 
Deşi n-a fost o culme a retoricii, totuşi, numele său era la un loc de 
cinste. 

Emilia, mama, a fost ceea ce-i spune şi numele. A fost cân- 
tec”. A fost armonie. Înfrumusețare lumii şi Bisericii. Frumuseţea 
lui Dumnezeu. 


Primii ani 


Din motive pe care nu le ştim, Emilia, aleasă femeie a 
Capadociei, a adus pe lume întâiul ei fiu prin rugăciunea soțului ei. 

Aşadar, venirea pe lume a lui Vasile este însoțită de minune, 
după cum ne încredințează mai tânărul său frate, Grigorie al Ny- 
ssei. Oare anumite greutăţi ale Emiliei s-o fi adus din Neocezareea 
în Cezareea, unde, fireşte, erau de găsit mai lesne medici pricepuţi 
şi unde s-a născut Vasile? Foarte probabil. 

Cum am zis la început, Vasile a fost încredințat unei doici 
îndată după naşterea sa. Familia doicii, săracă în bunuri materiale, 
trăia în Neocezareea. 

Părinţii micului Vasile locuiau când în Neocezareea, unde 
lucra tatăl său, când la Annisa. Mama lui, Emilia, se afla mai tot 
timpul la Neocezareea, lângă bărbatul ei. Bunica lui, Macrina, a 
rămas cam tot timpul la Annisa pentru o mai mare linişte şi pentru 
a se îngriji de educarea nepoților ei. Pentru precizie, satul Annisa 


ă grecescul "Euuzieua, de la 'ev (în) şi utdog (cânt, melodie): „muzicalizat”. 

trebuie că se găsea la câțiva kilometri de Neocezareea, lângă râul 
Iris către Sampsunta. În cea de-a 210-a Epistolă către neoceza- 
reeni, însuşi Vasile numeşte acest sat ca meleag al copilăriei sale. 

Aici tatăl său avea şase case şi pământuri. Aşadar, lângă 
aceste case şi pământuri trebuie să fi fost fericită şi doica şi familia 
ei, de vreme ce avea spre folosință toate aceste proprietăți şi 
slujitori care să le lucreze. 

De la doica sa a păstrat în sufletul lui minunate amintiri, căci 
o pomeneşte cu multă emoție pe „cea care l-a alăptat”. Duioşia pe 
care a găsit-o la ea n-o va uita niciodată. Legătura cu familia doicii 
ajunsese foarte profundă şi continuă. Fiindcă nici mai mult, nici 
mai puțin, Vasile ne încredințează că familia aceasta a fost hrănită 
şi îngrijită şi după moartea părinţilor lui, când nu mai avea deloc 
venituri, de vreme ce îşi împărţise întreaga avere, precum vom 
vedea. 

În satul său, în Annisa, Vasile a cunoscut cele dintâi bucurii 
şi tristeţi ale vieții; într-o casă boierească, înălțată în mijlocul unui 
ogor roditor ce aparținea familiei tatălui său. Oameni credincioşi 
purtau de grijă sănătății gingaşului său trup şi mai gingaşului său 
suflet. Avea toate premisele să crească cum se cade şi să ajungă un 
copil sănătos, deşi deprins cu traiul bun. 

Tradiția însă îl vrea pe Vasile bolnăvicios încă din anii copi- 
lăriei. Adevărul este cel spus de biograful său, Grigorie Teologul. 
Grigorie şi-l aminteşte pe tânărul Vasile deosebit de chipeş şi 
robust. Frumuseţea şi robusteţea lui ar fi putut face subiectul unor 
laude retoriceşti, precum zice. 

Acestea arată că, în copilăria sa, Vasile a fost foarte dăruit. 
Frumuseţea sa se întrecea cu vigoarea sa. Şi una şi cealaltă se gră- 
beau pe drumul lor. Voiau să ajungă grabnic sus. De parc-ar fi 
ştiut ce le-aşteaptă. De parc-ar fi auzit veştile tainice ale duhului 
lui Vasile. 

Frumuseţea şi vigoarea erau pândite de prăbuşire, cădere şi 
pieire. Aceasta s-a petrecut îndată ce Vasile şi-a început, mult mai 
târziu, viața sa de nevoinţă ascetică şi istovitoarea lucrare. 

Întâia boală - Minunea 


Cum în acea vreme lipseau antibioticele de astăzi, bolile îi 
secerau chiar şi pe copiii mai robuşti. Odată, micul Vasile s-a 
îmbolnăvit grav şi era limpede că i se apropia sfârşitul. Copilul se 
lupta cu moartea. Medicii, chemaţi de părinţii lui cei bogaţi, se 
luptau din răsputeri pentru viața lui. Părinții şi cu siguranță şi 
doica se rugau pentru izbăvirea alesului lor vlăstar. Se pare că 
agonia a durat zile întregi. 

Vasile-tatăl trecea prin clipe grele. Cheltuia bani cu medicii 
şi vreme îndelungată cu rugăciunea. În zbuciumul său, şi-a amintit 
că dobândise pruncul prin rugăciune. Îi aminti aceasta lui 
Dumnezeu şi-l ceru stăruitor milă. La un moment dat, a aţipit. Şi 
iată semn mare şi minunat. Vede în vis pe Domnul zicându-i: 
„Mergi, fiul tău trăieşte” (loan 5, 50). Sunt cuvintele pe care le-a 
spus Domnul slujitorului împărătesc din Evanghelie. 

În clipa aceea, copilul s-a izbăvit din lațul morţii. Acestea le 
povesteşte Grigorie al Nyssei. 

Vasile trebuia să trăiască. Şi aceasta pentru că era vasul cel 
ales ce avea să joace un rol de seamă în planul lui Dumnezeu 
pentru mântuirea omului. De la naşterea sa, aşadar, şi din anii 
copilăriei, asupra lui Vasile veghea un ochi neadormit. Pronia 
dumnezeiască îl ocroteşte în chip neştiut. Nu voieşte doar să-l 
scape de năvala puterilor diavoleşti, ale răului fizic, ci voieşte şi 
să-l însemneze. Voieşte în acest chip să-l pecetluiască. Să-i dea de 
timpuriu ungerea spre rolul cel mare pe care-l va juca în drama 
arătării adevărului. 

Drama aceasta este cea mai mare din istoria Bisericii. Pro- 
tagoniştii s-au luptat până la epuizare pentru arătarea adevărului. 
Împrejurul lor adversarii înlocuiau adevărul adevărat cu aşa-zisul 
adevăr, cu năluciri. 

Aleşii lui Dumnezeu au văzut însă limpede golul acesta şi 
s-au cutremurat, căci în el cădeau oamenii şi se pierdeau. Se ru- 
peau de nădejdea mântuitoare. Fiindcă nădejdea o are cu adevărat 
ce] ce se întemeiază pe adevăr, cel ce este unit cu el, nicidecum cel 
ce se sprijină pe un adevăr nălucit, construit. 

Sub înrâurirea duhului Macrinei 


Macrina, bunica lui Vasile, a fost marea personalitate ce a 
influenţat şi propriu-zis a format trei generaţii ale familiei. 

L-a înrâurit mai întâi pe bărbatul ei, cu care împreună a purtat 
crucea prigoanei şi a durerilor familiei. L-a influenţat mai apoi pe 
Vasile (tatăl Marelui Vasile), care a viețuit duhovniceşte sub um- 
bra ei, cu toate că ajunsese un însemnat dascăl de retorică. În sfâr- 
şit, i-a influenţat pe nepoţii ei, mai ales pe Macrina şi pe Vasile, 
cei dintâi prunci aduşi pe lume de sfânta pereche Vasile şi Emilia. 

Din anii fragezi ai copilăriei, cei doi nepoței extrem de 
inteligenţi, Macrina şi Vasile, se alipesc de bunica lor, Macrina. Îşi 
încălzesc inima alături de ea şi-şi îmbogăţesc duhul. E adevărat, 
desigur, că nici încercata bătrână nu era teolog de seamă şi nici 
cele două suflețele nu erau în stare să priceapă multe lucruri. Dar 
ceea ce are mare importanţă este că bunica era plină de înțelep- 
ciune, experiență şi amintiri. Era însuşi duhul omului ce are buna 
aşezare înaintea lui Dumnezeu. Bătrâna cu chipul cel zbârcit de 
ani era însăşi frumusețea vieții duhovnicești. Copiii desluşeau 
această frumuseţe pe fruntea ei luminoasă, deşi brăzdată de timp şi 
de necazuri. O desluşeau şi în lumina ochilor ei. Nimic nu scapă 
copiilor, deşi credem că-i putem lesne păcăli. 

Sufletele de copil erau curate, largi şi primitoare. Bunica era 
norul cel încărcat. Copiii — pământul cel însetat. Şi minunea se 
petrecea în fiece zi, în fiece dimineaţă, în fiece seară. Bunica 
dădea, copiii primeau. Ploaia cădea când liniştit, când năvalnic. 
Pământul primea apa, la început acumulând-o; va începe mai apoi 
prelucrarea ei, prefacerea ei, înțelegerea ei. 

Învățătura şi teologia bătrânei Macrina erau — cum am zis — 
amintirile ei: istoriile primei Biserici a Pontului, luptele şi suferin- 
țele pentru credinţă, predicile înflăcărate şi minunate a celui dintâi 
episcop al Neocezareii, Grigorie. 

Ştia bine şi tainele vieții practice. Ştia căile cele ascunse şi 
aspre ale virtuţii. Le străbătuse ea însăşi, sub înrâurirea mărturi- 
sitorilor şi mucenicilor, a vechilor atleți ai credinţei. 

Toate acestea se petreceau seară de seară, la lumina vetrei: 
poveste, legendă, istorie vie. Bătrâna folosea astfel, în chip ştiut 

sau neştiut, cele mai sigure mijloace de a insufla duh în sufletele 
neprihănite ale micului Vasile şi micuței Macrina. Toate câte 
curgerea istorisirii le înfățişa, izvorând din buzele şi din ochii 
sfintei bătrâne, se întipăreau pentru totdeauna în sufletele lor şi se 
făceau temelia fiecărei noi învățături, a fiecărei noi dezvoltări şi 
teologhisiri. Dacă toate cele dinlăuntrul lor ar putea cândva să se 
clatine de suflarea celui mai sălbatic vifor sufletesc, învățătura 
bătrânei va rămâne neclintită, ca o busolă, ca un arătător al ade- 
vărului, ca o aducătoare de echilibru. Astfel de fire a dovedit celor 
din preajma ci, mai ales asupra nepoților. 

Dincolo de toate, bătrâna le-a povestit — credem - copiilor 
propriile experienţe. Desigur, nu zi de zi. Ci când şi când, atunci 
când luarea aminte a sufletelor de copil era deplin încordată, când 
ochii lor se luminau de o lumină aparte, când adevărul se năştea 
înlăuntrul lor. Atunci se va fi lăsat în voia istorisirii, zugrăvind 
adevărul precum îl văzuse, precum îl trăise în clipe deosebite. Tre- 
buie să acceptăm că o femeie ca Macrina, care a avut un asemenea 
duh şi a alăptat atâţia sfinţi, cu siguranţă va fi avut experienţe 
dumnezeicşti. Cu siguranță va fi fost dăruită cu trăiri alese. Ca să 
ajungă măsură a credinței şi-a învățăturii, va fi avut experienţe 
personale ale adevărului. Va fi trăit deplin şi profund adevărul. 
Experiența adevărului, dăruită ei de Sfântul Duh, va fi fost ceva 
aparte, ceva negrăit. 

Această experiență minunată şi aparte, aşadar, le-a încre- 
dințat-o spre moștenire nepoților ei. Le-a dăruit-o cu înțelepciune 
ŞI desăvârşită băgare de seamă, ca pe ceva ce arde. Căci, cu 
adevărat, era ceva ce arde şi mistuie. Arde, însă aducând lumină. 

Copiii aceştia, păzind înlăuntrul lor aceste experiențe, trebuia 
să devină mai apoi ei înşişi lumină. Şi cu adevărat s-au făcut 
lumină, s-au făcut purtători şi tâlcuitori ai adevărului — mai ales 
Vasile. Minunate şi de neştiut sunt căile Duhului, cu propria lor 
logică, surprinzătoare, şi cu propria lor vibraţie. 

Bătrâna Macrina ar putea fi considerată teolog, de vreme ce 
fără greşeală a propovăduit şi a avut parte de la Dumnezeu de 
dumnezeieştile experienţe ale adevărului. Oricum, rămâne „avva”, 
„părintele” şi călăuzitorul uneia dintre etapele vieţii acestor copii. 
Învățătura şi înaltele ei trăiri nu şi le-a scris în cuvinte, pe hârtie. 
Nu şi-a prefăcut dumnezeiescul duh pe care-l avea în fiinţa ei în 

cuvânt, spre a se face cuvântător de Dumnezeu (teolog). N-a scris, 
nu şi-a formulat cugetele în alcătuiri logice alese, aşternute pe hârtie. 

A făurit însă sufletele nepoților ei, mai ales al primului băiat 
al fiului ei, al micului Vasile. Acesta va vorbi despre învățătura şi 
experiența duhovnicească a sfintei lui bunici. Aceasta va ajunge 
cuvântător de Dumnezeu (teolog). Şi fiindcă Vasile va lărgi mult 
şi va spori învățătura pe care o primise, va fi un Mare cuvântător 
de Dumnezeu, Părinte şi Dascăl al lumii şi Ierarh. 

Pe bătrâna Macrina (care de obicei chiar așa şi este numită, 
„Macrina cea bătrână”, spre a se deosebi de nepoata sa Macrina, 
sora lui Vasile) am descris-o aici doar în legătură cu nepoții ei 
Vasile şi Macrina. 

Însă fiul ei Vasile şi nora Emilia au fost binecuvântaţi cu mulţi 
prunci. Au făcut nouă sau zece copii. Cunoaştem numele a doar 
cinci dintre ei: Macrina, Vasile, Navcratie, Grigorie şi Petru. Macri- 
na s-a născut pe la 328-329, a adormit întru Domnul la 380 într-o 
sihăstrie şi este cinstită ca Sfântă. Navcratie s-a născut la 332, s-a 
făcut judecător şi a murit călugăr în 358-359. Grigorie s-a născut 
la 334-335, s-a căsătorit, a ajuns episcop şi mare teolog, a adormit 
în 394 şi este cinstit ca Sfânt . Petru, cel de pe urmă dintre cei cinci, 
s-a născut probabil pe la 345-347, a ajuns episcop al Sevastiei şi-a 
murit în 392. 

Ceilalţi copii ai Emiliei au fost numai fete şi au venit pe 
lume, se pare, după 335. Aşadar, casa acestei familii sfinte a fost 
plină de prunci de pe la 328 până către 350. Însă pruncii născuţi 
după 335, deşi au cunoscut-o pe bătrâna Macrina, deşi au auzit-o 
şi i-au sărutat cinstita ei mână, primind pe capetele lor duioasele ei 
mângâlieri, totuşi n-au fost în măsură s-o înţeleagă. N-au putut 
ucenici lângă ea. Îi stăteau împrejur, desigur, şi o ascultau, dar nu 
pricepeau prea multe. Şi aceasta pentru că bătrâna a murit oricum 
înainte 345, de vreme ce-l cunoscuse bine pe Sfântul Grigorie 
Taumaturgul (Făcătorul de minuni), care a adormit întru Domnul 
între 270 şi 275. Aşadar, elevi direcți ai bunicii Macrina au fost cu 
adevărat doar Macrina şi Vasile. Ceilalţi i-au fost indirect elevi, 
căci au arătat o nesfârşită preţuire şi supunere elevilor ei direcți, 


* fiste vorba despre Sfântul Grigorie, episcopul Nyssei — n.n. 

adică fraţilor lor mai mari, pe care i-au considerat dascăli ai lor şi 
i-au cinstit ca pe nişte sfinți. 

Macrina şi Vasile reprezentau, deci, măsura şi etalonul pentru 
copiii mai mici ai familiei, fără nici o excepţie, după câte ştim. 


Educaţia lui — La şcoala tatălui său 


Micul Vasile a avut șansa extraordinară de-a trăi într-un 
mediu elevat din multe puncte de vedere. 

Chipul vieţuirii părinţilor şi bunicii lui erau fără seamăn. 
Instruirea şi râvna spre cele cărturăreşti ale tatălui și ale altor mde 
erau vrednice de laudă. Bogăţiile şi avuţiile familiei — din belşug. 
Rangurile, influența şi, în general, reputaţia părinților săi erau 
incontestabile. Acestea alcătuiau tot atâtea tentaţii pentru mintea 
fragedă a micului Vasile. Oricare dintre acestea îl putea atrage. Îl 
putea câştiga. Cât era încă mic, părinţii aveau întâiul cuvânt în 
ceea ce priveşte drumul şi direcţia pe care avea să le urmeze 
educația lui. Informaţii precise asupra acestui aspect nu avem. 

Însă atunci când Grigorie Teologul vorbeşte despre educaţia 
lui Vasile adevereşte următoarele: în oraşul micului Vasile nu erau 
prevăzute lecţii de vânătoare. Nici exerciţiu cu arme. Nici călărie 
Cu alte cuvinte, Vasile n-a învăţat ceea ce învățau în special fiii de 
nobili ai vremii. 

Tatăl. cu ajutarul Emiliei şi al bătrânei Macrina, şi-a îndreptat 
fragedul său vlăstar spre două ţinte: educația şi nevoinţa pentru 
virtute. 

Vasile-tutăl avea o aleasă educație şi era un retor de seamă. 
Avea deci simţul dezvoltat şi putea — până la un punct — să 
întrevadă calea ce s-ar potrivi fiului său. 

Nu trebuie însă să uităm ceva foarte important. Micul Vasile 
a venit pe lume prin rugăciunea fierbinte a tatălui său, a fost 
izbăvit de boala din anii copilăriei în chip minunat şi în scurt 
răstimp s-a făcut vas ales al lui Dumnezeu, a ajuns Mare Părinte şi 
Dascăl. Acestea arată că Vasile tatăl nu putea hotărî asupra 
învăţăturii, asupra orientării fiului său doar după judecăţi ome- 
neşti. 

Pregătirea şi educaţia joacă un rol hotărâtor în lucrarea pe 
care o va săvârşi apoi omul. lar Vasile-tatăl îşi va fi călăuzit fiul în 
educaţie şi în cele ale evlaviei având anumite semne de la 
Dumnezeu, de vreme ce pruncul urma să fie folosit în planul lui 
Dumnezeu de mântuire a omului, de arătare a adevărului. 

Vasile a deprins cele dintâi litere lângă tatăl său. Din acest 
motiv a părăsit definitiv satul Annisa şi s-a mutat în Neocezareea, 
unde lucra tatăl său. Poate că nu greşim dacă spunem că instalarea 
lui în oraşul acesta s-a petrecut în jur de 337. 

Marile sale capacităţi intelectuale au ieşit la iveală încă din 
vremea studiilor elementare. Mintea lui pătrundea foarte lesne 
tainele ştiinţei. Mai mult, îndeletnicirea aceasta îi făcea mare 
plăcere, era un joc fascinant. 

Am zis că tatăl său era mare întru cele ale virtuţii. Aceasta a 
reprezentat o mare bunăvoință a lui Dumnezeu către Vasile. 

În clipa în care făcea primii paşi în lumea educaţiei era 
nevoie de un model bun, de o oglindă adevărată a Duhului Sfânt, 
spre a vedea corect omul, lumea, pe Dumnezeu. Oglindă ce arăta 
fidel lumea şi tablă pe care Vasile a citit voia dumnezeiască — 
acesta a fost tatăl său. 

Școală a purtării şi a virtuţii a fost tânărului elev însuşi tatăl 
său, căruia repede a prins a-i urma. S-ar putea spune că întâia 
dovadă a înţelepciunii şi a virtuţii lui Vasile constă în încercarea 
lui de a urma tatălui său. 

Învăţând primele litere, Vasile făcea şi cele dintâi cunoştinţe. 
Se înfiripau cele dintâi prietenii, care vor ţine până la sfârşitul 
vieţii lui. 

El însuşi vorbeşte de un anume ras, pe care l-a cunoscut şi 
l-a avut prieten încă din anii copilăriei. Strâns legat sufletește a 
fost, din anii aceia, şi cu Dorotei, care se pare că a fost cel dintâi 
prieten al lui, pe care l-a cunoscut la Annisa — a fost fiul doicii lui, 
precum presupunem. Cu Dorotei s-a jucat la conacul din Annisa şi 
împreună cu el a învățat primele litere în Neocezareea. 

În tot restul vieţii lui Vasile, Dorotei îi va rămâne prieten 
fidel şi devotat. Pe el îl va folosi în misiunile extrem de grele şi 
«delicate legate de unitatea Bisericii. 

La Neocezareea, la şcoala tatălui său, a cunoscut şi alţi băieți. 
Unii dintre ei i-au devenit prieteni apropiați, precum Nectarie şi 
Timotei. 


La Cezareea 


Educaţia micului Vasile a început şi s-a continuat sub semne 
de bun augur. Părinţii lui nu aveau greutăți materiale. Erau în 
măsură să plătească mulţi bani pentru fiul lor cel mare. 

Ca oameni luminaţi, cu siguranță că vedeau văpaia ce ardea 
în acel mic căpşor. Fără îndoială că tatăl său — şi nu doar acea 
frumuseţe aparte, Emilia — a stat în nenumărate rânduri, neobser- 
vat, admirându-şi fiul când acesta citea sau când dormea. 

De altfel, nu era cel dintâi fericit părinte ce făcea aceasta. 
Tradiţia spune că şi tatăl unui alt mare scriitor creştin stătea ore 
întregi privindu-şi fiul — este vorba de mucenicul Leonida, tatăl 
neobositului Origen (4254). Într-adevăr, ce coincidențe curioase! 
Pe Origen Vasile l-a iubit profund şi i-a admirat opera. 

Lui Leonida însă nu i-a fost dat să-şi vadă din cer fiul ca 
purtător curat al tradiţiei. Pe când Vasile-tatăl a fost mândru de 
fiul său, de tâlcuitorul credincios al adevărului, căci l-a văzut 
Părinte, Dascăl al lumii şi Ierarh, cum zice apelativul cu care 
Biserica şi-a cinstit pe puţini dintre fiii ei. 

Cea de-a doua etapă a instrucției sale - educaţia enciclope- 
dică, cum am zice azi — a avut loc la Cezareea. Presupunem că 
Vasile a apucat drumul Cezareii pe la 342. 

O nouă lume se deschidea ochilor lui. Călătoria aceasta a 
avut o strălucire aparte pentru copilul de 12-13 ani. 

Nobila sa mamă, Emilia, îşi trăgea obârşia din faimoasa 
Cezareea. Îi zugrăvise deci cetatea aceasta în cele mai calde culori. 
Îi vorbise cu emoție şi duioşie despre neamul ei, despre vestita ei 
casă părintească. Ea însăşi l-a luat pe băiatul de doisprezece ani, 
cu dragoste nespusă, să-l conducă pe meleagurile ei natale. Se 
silea să arate alor ei steaua sa cea scumpă. 

Câtă mulțumire, câtă mândrie ținută în frâu, cât cutremur 
matern simţi Emilia când s-a văzut iarăşi, împreună cu Vasile, în 

calda ei casă părintească!... Multe se schimbaseră în viaţa ei. Însă 
toţi o iubeau, toți arătau dragoste şi admiraţie „stelei” ei. 

Cine oare ar fi putut fi nepăsător față de Emilia, care era chip 
al armoniei, expresie a frumosului duhovnicesc şi fizic? Cine ar fi 
putut să nu îndrăgească și să nu se minuneze de un asemenea 
dăruit şi chipeș băiat? 

Cu siguranță, cei dintâi ani ai şederii lui Vasile în Neoceza- 
reea au fost petrecuţi în conacul rudelor mamei lui, în grija bunicii 
şi a unchilor lui, probabil. S-a legat sufleteşte în special de unul 
dintre unchi, Grigorie, frate sau văr al Emiliei. 

Grigorie avea mare râvnă către cele cărturăreşti şi către 
Biserică şi a ajuns episcop. EI se va îi îngrijit de Vasile şi-i va fi 
urmărit cu părintească dragoste primii paşi în capitala provinciei. 

Și aici Vasile s-a mişcat într-o societate de oameni bogaţi, 
instruiți, de creştini şi ofițeri. Toate erau în favoarea lui. 

Sc observă că, pe cât de senin era cerul copilăriei lui, pe atât 
de plumburiu a fost cerul vremurilor ce-au urmat. Ține şi aceasta 
de pronia dumnezeiască legată de personalitatea uriaşă a lui 
Vasile. 

Anii pregătirii i-au fost senini. Poate pentru a se întemeia şi 
pentru a secera mai apoi rodul cel anevoios, pentru a purta pe 
umeri văzduhul îngreunat de nori ce se întrezărea venind asupra 
Bisericii. Dacă norii aceştia — greutăţile întâmpinate mai apoi de 
Vasile — ni se par fără de număr, apăsându-i creștetul, e pentru că 
acest creştet stătea mai presus decât celelalte. Era piscul asupra 
căruia cădeau fulgerele şi tunctele vrăjmaşilor Bisericii. S-a înălțat 
mai presus de ceilalți păstori şi de aceea era cel dintâi care primea 
loviturile adversarilor. 

Vasile veni, aşadar, în Cezareea pe la 342. În cetatea de 
reşedinţă, mândria capadocienilor. Şi pe bună dreptate. Influenţa ei 
se întindea aproape asupra întregii Asii Mici. 

În Cezareea toate erau bogate, mărețe şi impunătoare. Cel 
puţin așa apăreau ochilor micului învățăcel. Şcolile răsăritene erau 
renumite şi dascălii adunau în jurul lor elevi de prin toate pro- 
vinciile răsăritene ale Imperiului roman. 

Se pare de asemenea că informaţia pe care o dă Grigorie 
Teologul, care vede Cezareea ca o „metropolă a discursurilor”, 
conține mult adevăr, chiar dacă exprimă mândria unui capadocian. 

Oratoria domina şi aici, ca pretutindeni în acea epocă. Reprezenta 
idealul superior al învăţământului. „Discursurile” erau „„caracteris- 
tica” cetăţii. Dascălii erau majoritatea păgâni, însă marea răspân- 
dire a creştinismului în toate păturile sociale îi făcuse să fie pru- 
denţi, încât în această epocă rare sunt cazurile de desconsiderare a 
creştinilor în şcoli. 

Lucrurile s-au schimbat apoi prin vestita lege a educaţiei dată 
de Iulian (362), care va interzice creştinilor să înveţe în şcolile 
păgâne de stat. 

Școala pe care a urmat-o aici Vasile ar echivala cu cursurile 
gimnaziale de azi. Se pare însă că cel puţin în ultimele ciase se 
predau mai sintetic ştiinţele și filosofia, în vreme ce exerciţiul 
oratoriei cra generalizat. Prin „filosofie” trebuie să înţelegem mai 
ales formarea enciclopedică, cu ajutorul multor antologii care 
circulau pe atunci. 

Tânărul Vasile a avut extraordinara şansă să-l cunoască la 
şcoala din Cezareea pe prietenul şi colegul său Grigorie, ce se 
trăgea din Arianzul Capadociei şi care s-a arătat mai apoi mare 
Teolog, dar şi biograf al lui Vasile. 

Cei doi tineri, „acum tovarăşi de studii, vor ajunge apoi 
prieteni intimi şi împreună-nevoitori în arena Ortodoxiei”. Posibil 
ca Grigorie să pară că exagerează atunci când vorbeşte despre 
rezultatele la învățătură cu totul excepţionale ale prietenului său: 
Vasile se distingea întru toate. Profesorii şi-au amintit vreme 
îndelungată de rezultatele vechiului lor elev. Mărturiseau deschis 
că i-a ajuns în ştiinţă, întrecându-şi toți colegii. 

Vasile era considerat un geniu. Căci cum altfel s-ar explica 
maturitatea precoce a tânărului, convingerea tuturor celor dinăun- 
trul şi din afara şcolii cum că învățăcelul acesta era deja retor, era 
deja filosof? Sau cum s-ar explica atâta seriozitate, înțelepciunea 
şi cuviinţa tânărului, care avea o aleasă purtare de preot chiar şi 
înainte de a fi hirotonit? 

Am zis mai înainte că probabil Grigorie a exagerat povestind 
acestea. Însă pentru un tânăr ce s-a dovedit cu adevărat genial 
toate sunt cu putință, mai ales când dascălii pe care îi ajunge sunt 
distinşi. 

Vasile şi-a petrecut adolescența în Cezareea. E o perioadă a 
vieții lui despre care nu ştim ceva precis. Cu siguranţă a trecut prin 


24 STELIANOS PAPADOPOULOS 


problemele adolescenţei, prin zbaterea lăuntrică, până ce a ajuns la 
echilibru. 

În afară de Grigorie, alţi doi prieteni l-au ajutat mult pe 
Vasile în acea vreme. Erau şi aceştia copii cu educaţie creştină. Ne 
referim la Eusebiu şi Ilarion. De Eusebiu era foarte legat. Dacă nu 
şi în Cezareea, cel puţin la Constantinopol au locuit în aceeaşi ca- 
meră, împărțindu-şi bucuriile şi tristeţile. La Cezareea, ca adoles- 
cent, a simţit farmecul culturii. A cunoscut emoția cuvântului elen. 
Sensibil cum era, s-a cutremurat de tragediile din vechime. 

Contactul cu filosofia şi poezia l-a înflăcărat şi l-a entuzi- 
asmat. Să se lase copleșit de seducătoarea înțelepciune lumească? 
Nu a stat prea mult pe gânduri: educaţia creştină a Macrinei şi a 
tatălui său au atârnat hotărâtor în cumpănă. Cea dintâi ucenicie — 
lângă acea mult încercată bătrână — nu doar i-a făurit o temelie 
trainică; mai mult: a plăsmuit definitiv un creştin autentic, un 
bărbat al Bisericii. Şi întrucât dumnezeiescul har nu-l părăsea 
nicicând, această plămadă nu se va risipi nicicând, chiar de i s-ar 
înfăţişa dinainte o mie de sirene. 

Fireşte, problema raportării la înțelepciunea lumească s-a 
amestecat în gândurile sale, însă nu pentru multă vreme. Cerul s-a 
înseninat degrabă şi privirea nu i-a mai fost stânjenită de nimic: 
„discursurile”, ştiinţele, cultura cea dinafară, filosofia şi studiul — 
toate aveau valoare doar dacă ajutau propovăduirea şi teologia 
Bisericii. Nu reprezentau pentru Vasile un scop în sine, nu 
rămânea la ele. Le-a studiat, desigur, dar cu conştiinţa că erau o 
„anexă”. 

Astfel, încă de la primele lui studii mai serioase a limpezit 
marea problemă a vieţii unui creştin. Asupra acestui subiect va 
reveni în viitor în multe rânduri. Niciodată însă nu se va poticni în 
el, nu va şovăi. 

Calea îi era limpede. Tot mai anevoios urcuşul, o dată cu 
trecerea anilor, însă cunoscut drumul, clar definit. Nu mai încăpea 
vorbă. Îl trăia neîncetat. Aceasta e ca o regulă valabilă pentru 
marii Părinţi şi Dascăli ai Bisericii: toţi — sau cel puţin majoritatea 
lor — au fost vlăstare şi odrasle ale Bisericii. Au crescut într-un 
mediu bisericesc şi au rămas neclintiţi în credință şi în Ortodoxie. 
De pildă, Sfântul Ignatie, Sfântul Irineu, Sfântul Atanasie, ceilalți 

Părinți capadocieni (Sfântul Grigorie Teologul, Sfântul Grigorie al 
Nyssei), Sfântul loan Gură de Aur etc. 

Chipurile acestea au creat ceva grandios în sânul Bisericii. 
Au oferit o teologie care a fost adoptată ca expresie autentică a 
adevărului şi de aceea teologia lor a devenit învățătura, credința, 
cugetul şi etosul creştinilor. 

În sfârşit, aici, în Cezareea, Vasile a cunoscut Şi şi l-a făcut 
prieten pe Sofronie, capadocian şi el, care a urcat repede treptele 
ierarhiei de stat şi a ajuns eparhul Constantinopolului, rang foarte 
înalt. În cea de-a 272 epistolă a sa, Vasile îi aminteşte cu dor 
prietenia lor, care a început „în vârsta dintâi” şi a continuat până la 
bătrâneţe. În aceeași epistolă lasă să se înțeleagă că Sofronie i-a 
fost cel mai bun prieten. 

Dacă din epistolele Sfântului Vasile n-ar reieşi că Sofronie 
era capadocian, atunci am zice că prietenia dintre cei doi tineri a 
început în Neocezareea, unde cu adevărat şi-au petrecut vârsta cea 
dintâi, anii copilăriei lor. 


La Constantinopol 


Tânărul Vasile îşi încheie la Cezareea al doilea ciclu al 
studiilor sale. Capătă aşadar educația de bază şi ar putea cere o 
anume funcţie în stat sau ar putea să se dedice exploatării 
proprietăților familiei sale. 

Chiar şi porțile comerţului îi erau larg deschise unui aseme- 
nea tânăr inteligent. Se pare însă că toate acestea nu l-au interesat 
nici o clipă. Profesorii, care urmăriseră cu admiraţie şi câteodată 
cu o invidie nemărturisită rezultatele excepţionale ale tânărului lor 
ucenic, îi sădiseră deja gândul studiilor superioare, cum am zice 
azi. 

De altfel, el însuşi avea conştiinţa darurilor cu care era 
înzestrat. Prin firea lui înclina spre îndeletnicirile cărturăreşti şi 
simţea bucurie la chemarea unor mari răspunderi. Toate înlăuntrul 
său arătau că trebuie să-şi continue studiile. 

Însă cum? În vremea lui studiile necesitau mulţi bani. Oare 
părinții dispuneau de aceştia? 

Când părinţii lui s-au aflat alături de el la ceremoniile pri- 
lejuite de sfârşitul studiilor în Cezareea, au fost mândri de notele 
lui mari, au lăcrimat la laudele profesorilor lui şi, ca orice părinți, 
s-au umplut de bucurie văzând privirile dascălilor, ale colegilor ŞI 
prietenilor întoarse cu admiraţie spre „steaua” lor strălucitoare. 
Emoţia pe care o simțeau era foarte mare. 

Aşadar, ceea ce trebuia să se întâmple cu Vasile, s 
ple! — fără şovăire. Pentru fericiţii părinţi nu mai era loc de 
discuţii. Totul pentru țelul cel mare: instruirea deplină a fiului lor, 
spre a ajunge un om mare. R 

Studiile din Cezareea s-au încheiat în vara lui 34%. După 
câteva luni, probabil prin septembrie, Emilia a pregătit cu multă 
dragoste, cu multe lacrimi şi neîncetate rugăciuni lucrurile fiului 
ei. S-a îngrijit de acestea ca şi când ar fi fost vorba de un prunc, 
dar le-a rânduit ca pentru un vârstnic. | 

A pornit din Neocezareea. Vasile a urcat în caravana cu cal 
de poştă şi a apucat drumul Constantinopolului. A străbătut 
întreaga Asie Mică. Munţi, vâlcele, podişuri, văi, cetăți tiesite de 
oameni, cătune cu câţiva ţărani, stâne de păstori, oameni linişti 
sau aspri, toate acestea alcătuiau o experiență impresionantă ŞI 
copleşitoare. Observa totul şi totul îl interesa, însă cu grcu IȘI 
găsea locul şi se aşeza în spiritul lui fiecare din mulțimea acestor 
experienţe, căci înlăuntrul lui stăpânea Constantinopolul. | 

Mergea spre cetatea de scaun a întregului Răsărit ŞI sl lui 
se plăsmuia şi se replăsmuia neîncetat înlăuntrul său. E adevărat că 
noua capitală a statului roman se străduia din răsputeri să adune în 
sânul ei tot ce zămislise mai de seamă cultura greco-romană. Se 

îngrijea să prezinte impresionant tot ceea ce crease nouă dimen- 
siune spirituală, creştinismul. Asimila cu nesaț tot ce se afla mai 
emoţionant în Răsărit. Acesta era chipul Cetăţii. Chip cu o infă- 
țişare — şi, de ce nu, cu o trufie — de biruitor, de creator, de neofit, 
de cavaler neînfrânt. sata erai 

Despre toate acestea Vasile îi auzise vorbind pe dascălii SASI 
pe cei ce îi vizitaseră, ocazional, familia. Ascultase cu aviditate 
atât cele mai măsurate, cât şi cele mai exagerate povestiri. | 

Şi peste toate acestea îl biruise zvonul ce umbla pretutindeni: 
Cetatea era pe atunci vestită pentru retorii şi filosofii ei. lată, 


ă se-ntâm- 

aşadar, ce îl interesa: oamenii înţelepţi şi ceea ce ar putea lua de la 
ei. 

Spiritul îi era ca un pământ însetat. Voia să soarbă talazurile 
cunoaşterii. Avea în caracterul său ceva de la Sfântul lustin (ţ165), 
acel mucenic şi dascăl al Bisericii care, tânăr fiind, încercase toate 
sistemele filosofice, audiind profesori pitagoreici, peripatetici, sto- 
ici şi platonici, fără ca aceasta să-i curme neliniştea din strătun- 
durile lui, setea ce-l ardea. Păşea deci și Vasile către cea dintâi 
gustare sistematică din înțelepciune. Şi gândul acesta era de ajuns 
să-l răscolească. 

Cum a ajuns în Cetate şi s-a instalat unde îi aranjaseră deja 
prietenii familiei, s-a grăbit să-l afle pe Libaniu. Era cel mai mare 
dascăl al vremii. Cel mai capabil retor. Atât de capabil şi de 
fermecător, încât stârnise valuri între colegii lui de breaslă. 

Aceştia, având drept căpetenie pe retorul Nicoctis, îl siliseră 
pe Libaniu, printr-o mie de uneltiri, să părăsească Cetatea şi să-şi 
deschidă o şcoală nouă în Nicomidia, cetatea cea bogată de pe 
țărmul Bosforului. 

Libaniu a lăsat Cetatea prin 347. Prin urmare, Vasile l-a 
audiat doar o scurtă bucată de vreme. Accasta dacă nu acceptăm 
varianta după care, din vreme în vreme, ar fi făcut mica deplasare 
din Cetate în Nicomidia, să-l audieze pe Libaniu. 

Oricum, doar o legătură îndelungă între cei doi bărbaţi justi- 
tică bogata corespondenţă ce li se atribuie, cu toate că chiar şi cei 
mai indulgenţi cercetători consideră drept autentice doar 13 dintre 
cele 25 de epistole păstrate. 

Despre şederea lui Vasile în Constantinopol nu avem infor- 
maţii. Grigorie Teologul notează doar că, într-un răstimp scurt, 
talentatul student a luat tot ce era mai bun. Oricum, în Bizanţ a 
rămas scurtă vreme. Căci de vreme cc foarte repede luase ce era 
mai de preţ, ce l-ar fi mai reţinut în loc străin? Poate că a mai stat 
puţin în Nicomidia. Sursele tac în ceea ce priveşte răstimpul dintre 
anii 347 şi 350. 

Însă toate cele spuse mai sus demonstrează că Vasile a în- 
cercat mai degrabă o dezamăgire după ce a făcut cunoştinţă cu 
lumea intelectuală a Constantinopolului. Speranţele şi închipuirile 
lui au fost dezminţite din două motive: sofismul şi oratoria, bazate 

pe filosofia enciclopedică, care nu puteau nicidecum să satisfacă 
un tânăr cu un asemenea simţ al autenticului şi al adevărului. 

Închipuirile lui legate de Constantinopol erau încărcate cu 
mult mai multe bunuri spirituale decât deţinea acela cu adevărat. 
Și le încărcase cu ceea ce el însuşi voise să afle acolo. Prin urmare, 
dezamăgirea a venit cu siguranță. Cu cât mai pretențios este 
cineva, cu atât mai greu este satisfăcut. Cu cât deține un criteriu 
mai sigur al adevărului, cu atât mai rar află mulțumire în ceea ce i 
se oferă. 

Astfel, Vasile a luat iarăşi drumul patriei sale. A venit în 
Neocezareea şi apoi, probabil, în Cezareea, unde, din păcate, nu 
l-a găsit pe colegul său Grigorie, care deja apucase spre Cezareea 
Palestinei, mai întâi, şi spre Alexandria, mai apoi. Călătorul nostru 
arăta acum o mai intensă căutare. Spiritul său simţea o sete şi mai 
chinuitoare. Inima i se îngreuiase de dezamăgire, dar era totuşi 
întraripată de o idee stăruitoare: Atena. 


La Atena 


O nouă aspirație îi va umple fiinţa, pentru un răstimp înde- 
lungat. Speranţa îi era Atena. Da, acolo va afla adevăr şi cunoş- 
tință. Acolo, poate, îşi va afla odihnă spiritul lui. Şi dacă e adevă- 
rat că răstimpul aşteptării şi al speranţei este mai dulce decât ceea 
ce va urma, atunci cu sipuranță că Vasile a trăit seri minunate şi 
nopți de euforic, aşteptând întâlnirea cea mare, descinderea în 
paradisul ştiinţei. 

Părinţii lui erau iarăşi într-un gând cu el. Nu căutau la costul 
studiilor lui, ci la propăşirea fiului lor. Blânda Emilia s-a îngrijit 
de toate cele privitoare la călătorie, cu multă dragoste, şi Vasile 
porni spre Atena. Purta în inima lui ceva din tristețea despărțirii, 
ceva din lacrimile mamei sale şi, întâi de toate, ceva din freamătul 
aşteptărilor şi speranțelor ei. 

Părinţii îndurau cu răbdare şi încercarea aceasta, simțind că 
după această zbatere va urma şi bucuria cea mare a roadelor. 
Vasile primea jertfele lor, plin de dorinţa ştiinţei. La cei douăzeci 
de ani ai săi, nu putea avea conştiinţa iconomiei dumnezeieşti pe 

care o împlinea: călătoria aceasta făcea parte din procesul pregă- 
urii lui. 

Alerga avântat pe calea pe care i-o rânduise Dumnezeu, fără 
să priceapă dumnezeiescul acestei căi. Important era că alerga pe 
această cale necesară, deci pe calea cea adevărată. 

Ne găsim în anul 350 sau 351. De portul Pireului se apropia o 
corabie purtând marfă, negustori, dar şi câţiva tineri din Asia 
Mică, dornici să studieze la Atena. Unul dintre ei era şi Vasile. 

Ajunge în sfârşit în Atena „cea de aur”, în cetatea minuna- 
telor lui vise de tinereţe. În „tărâmul ştiinţelor”. Este trimis de 
Dumnezeu şi de setea de cunoaştere, precum zice Sfântul Grigorie 
Teologul, care ne dă multe informaţii despre viaţa studenţilor din 
Atena, despre legătura şi dumnezeiasca prietenie a lui cu Vasile, 
despre câteva întâmplări prilejuite de venirea şi şederea lui Vasile 
la Atena şi despre natura studiilor pe care le-au făcut acolo. 

Grigorie poate că va fi fost martorul multor lucruri însem- 
nate, însă nu era istoric. Cele pe care le înfăţişează despre epoca 
studiilor lui Vasile în Atena — lucruri foarte folositoare — le înfăţi- 
şează spre a explica celor din Cezareea (care îl ascultau vorbin- 
du-le în 382) cum s-a înfiripat dumnezeiasca lui prietenie cu 
vrednicul de pomenire Vasile, episcopul lor. 

„Legea atică”. Sosirea lu: Vasile la Atena nu era, fireşte, un 
mister. Părinţii lui şi el însuşi se îngrijiseră să-şi înştiințeze com- 
patrioții şi prietenii din Atena, spre a-i înlesni instalarea acolo. 

De altfel, faima îi era înaintemergătoare. Mulţi îi rosteau 
numele — unii fiindcă îl avuseseră coleg în Neocezareea sau în 
Cezareea, alții fiindcă auziseră de excepțţionalele lui rezultate, 
oriunde a studiat. 

Grigorie Teologul, care l-a cunoscut pe Vasile în Cezareea și 
care mai apoi a studiat în Cezareea Palestinei şi la Alexandria, 
ajunsese la Atena înaintea lui Vasile — desigur, în acelaşi scop. 
Acesta, aşadar, ca şi atâţia alţii, ştia de venirea lui Vasile şi făcuse 
pregătirile trebuitoare. 

Cunoscând pregătirea, chipul vieţuirii şi, întâi de toate, desă- 
vârşita integritate lăuntrică a lui Vasile, a vorbit cu ceilalți studenți 
ŞI i-a rugat ca în cazul lui Vasile să nu aplice „legea atică”. 

„Legea” era obiceiul studenţesc după care studenţii mai vechi 
îl primeau pe noul venit conducându-l şi râzându-şi de el în fel şi 

chip, mai mult sau mai puţin grosolan sau obscen. Îl duceau în 
procesiune prin piață, la baie, unde îl înfricoşau cu strigăte şi chi- 
ote, ca mai apoi să-l lase în pace. Aceasta se făcea spre a distruge 
moralul noului venit şi spre a-l face supus celor mai vechi. 

Grigorie însă îi convinsese pe studenţi ca în cazul lui Vasile 
să facă o excepţie şi să nu aplice „legea”. Şi se pare că nu 1-a fost 
foarte greu, căci mulţi dintre ei auziseră de marea seriozitate a 
noului student şi îl respectau deja. 

Aşa că Grigorie l-a întâmpinat singur pe Vasile la Pireu şi l-a 
condus în casa unde locuia. Întâmplarea aceasta a fost începutul 
marii prietenii a celor doi studenţi şi este descrisă de Grigorie cu 
nesfârşită delicateţe. 

În duhul celor doi tineri de douăzeci de ani se naşte o legă- 
tură duhovnicească ce va ajunge simbol şi măsură a prieteniei. 
Oamenii duhovniceşti, slujitorii cuvântului şi ai cugetării îşi vor 
măsura de acum înainte pricteniile lor cu prietenia ce a început în 
350-351 la Atena între doi purtători ai noului duh al lumii de 
atunci, adică al Bisericii. 


Prima manifestare a spiritului său ager şi cea dintâi 
dezamăgire 


Atena era cel mai înfloritor centru al literelor şi artelor din 
Imperiul roman; era locul recunoscut de întâlnire al oratorilor şi 
filosofilor; era piscul — am zice noi — studiilor superioare. Oricine 
voia să dobândească desăvârşita educaţie a acelei epoci trebuia să 
vină la Atena şi să urmeze cursurile renumiților ei dascăli. 

Se înțelege, deci, că în jurul Acropolei se adunau studenţi din 
toate neamurile Imperiului roman. Mulţi dintre ei veneau din epar- 
hiile răsăritene ale statului, din Asia Mică, din Armenia, din Siria. 
Acest fapt arată puternica sete a acestor eparhii după cultura pre- 
cească, dar şi puternica pătrundere a limbii şi spiritului grecesc în 
acestea. 

Sugestiv pentru dominarea limbii grecești în provinciile răsă- 
ritene şi mai ales în Asia Mică este aceea că doi vestiți dascăli 
atenieni din acea epocă erau unul din Prusa Bitiniei (Imerie) şi 
celălalt din Capadocia (Proeresie, ce se trăgea din Armenia). 

Aşa că nu este de mirare că Vasile a găsit la Atena mulţi 
răsăriteni, pontici, capadocieni, micrasiatici” în general şi armeni. 
Toţi aceștia formau de regulă grupuri alcătuite pe considerente 
etnice. De obicei, grupurile acestea urmăreau creşterea prestigiului 
unui anumit profesor, erau formate din admiratori înflăcăraţi ai săi. 

De o asemenea grupare etnică studențească s-a apropiat şi 
Vasile, la câteva zile după sosirea lui. Erau toţi armeni, unii dintre 
ei cunoscuți din şcoala din Cezareea sau Neocezareea. Veniseră în 
Atena cu mult înaintea lui. Îi cunoşteau capacităţile intelectuale, 
agerimea, pregătirea largă şi disponibilitatea. 

Nu uitau că în Cezareea Vasile fusese cel dintâi la toate 
disciplinele, ceea ce le atingea mândria lor națională. Considerau 
aşadar conjunctura actuală prielnică unei revanşe sigure. Exersaţi 
un răstimp mai îndelungat în retorică, îl puteau birui în discuţiile 
libere. ÎI puteau deci umili în ochii celorlalți studenţi, care erau 
deja sub impresia faimei lui. 

Discuţia începuse. Dezvoltau teme legate de regulile orato- 
riei. Tehnica argumentării a cunoscut clipe de strălucire. Armenii 
erau coalizați. Lângă Vasile stătea Grigorie, care, inactiv pe plan 
social cum eră, nu pricepuse scopul duelului oratoric. 

Armenii l-au atacat susținut. La început, Vasile a fost sur- 
prins. S-a apărat, ca să câştige timp spre a-şi organiza argu- 
mentele. În scurtă vreme însă, a început să domine şi armenii au 
dat înapoi. 

În acest moment critic a intervenit cu inocenţă Grigorie şi, în 
loc să-şi ajute prietenul, i-a susținut pe adversarii lui, crezând că 
înfrângerea lor ar însemna înfrângerea Atenei, care îi învățase 
tehnica oratoriei. Atunci armenii, cu neaşteptatul ajutor, au câşti- 
pat teren. Vasile se străduia din răsputeri să-şi menţină poziţia, dar 
îi era foarte greu. Începuse să bată în retragere şi întreaga dispută 
părea că se echilibrează. 

Adversarii se arătau tot mai istoviţi, mulțumiți de rezultatul 
disputei. La un moment dat însă, Grigorie începe a-i bănui pe ar- 
meni. Le înțelege intenţia şi se aruncă, cu toată puterea sa, de 
partea lui Vasile şi încep împreună un atac susţinut. În scurt timp, 
armenii dau înapoi. Sunt dezarmaţi şi părăsesc lupta, după ce îşi 


. ; > ; bt cante : 
Denumirea grecească a celor din Asia Mică (Micra Asia). 

manifestă ostilitatea față de Grigorie şi-l acuză că a trădat Atena, 
lăsând să-i fie înfrânți fiii de către un nou sosit. 

Episodul acesta are un înțeles întreit. A dovedit cu prisosință 
agerimea lui Vasile şi i-a îndreptăţit, astfel, renumele. A întărit şi a 
adâncit prietenia celor doi tineri. A umplut de dezamăgire şi 
amărăciune sufletul lui Vasile. 

Cel de-al treilea înţeles atârnă cel mai mult în cumpănă. 

Biruinţa lui Vasile a fost impresionantă. Toţi au acceptat cum 
că era deja un orator desăvârşit înainte de a începe să studieze 
oratoria în Atena. Numele îi ajunse un simbol nu doar printre 
studenţi, dar chiar şi printre profesori. 

Ar fi fost de aşteptat, deci, ca această întâmplare şi victoria sa 
să-l umple de bucurie -— justificată, de altfel. S-a întâmplat însă 
contrariul. Deşi câteva clipe gustase satisfacție, înlăuntrul lui s-a 
sălăşluit cariul dezamăgirii. 

Marea lui victorie l-a făcut să vadă micimea studiilor. 

Era seară. A ieşit din cameră să ia aer. Era poate ostenit, ră- 
sunându-i încă în suflet zarva disputei cu studenţii. Vântul răcoros 
ce sufla dinspre Imito l-a aflat la poalele Acropolei, ceva mai jos 
de coloanele sparte construite în zidul ei din porunca lui 
Temistocle, în Placa de azi. 

Îşi întoarse faţa spre muntele cel întunecat, plin de prisăci. 
Fruntea sa lată şi dreaptă primi răcoarea cu uşurare. Se aşeză pe 
pământ, să nu-l cuprindă reveriile. Îşi prinse capul în mâini, de 
parcă s-ar ti temut să nu piardă frâiele minţii. Se adună întru sine. 
Se linişti cu desăvârşire. 

Înţelesese lămurit: imaginea luminoasă a Atenei pe care şi-o 
zămislise înaintea venirii, imaginea care îl făcuse să îndure despăr- 
țirea de părinţi şi lacrimile mamei sale și să accepte marile chel- 
tuieli ale tatălui său se sfărâmase până în temelii. 

În îndepărtata Capadocie ființa i se umplea de tot ceea ce 
voia să găsească la Atena; iar aici nu găsi decât fărâmituri. 

Armenii nu erau deloc înguşti la minte. Luaseră tot ce putuse 
să le ofere Atena. Păreau însă mici — şi aceasta conta. Pentru prima 
oară, Vasile gustase din amărăciunile ce-l vor urmări în viață pre- 
tutindeni. Vrând-nevrând, înțelegea cum stau lucrurile. 

Nu era vinovat doar de faptul că aşteptase de la Atena mai 
multe decât putea aceasta să-i dea. Era vinovat, întâi de toate, că 

avea o prea mare sensibilitate. Măsura pe care o cerea de la ceilalți 
era foarte înaltă. lar ceea ce vedea în jur era mediocritate, locuri 
comune, bătătorite, pedestraşi. Lipsea cavaleria. 

Vasile avea, pe de o parte, îndreptăţire să se aştepte la ceva 
mai mult decât avea el, decât era el. Nu conştientizase, desigur, 
toate aceste înlănţuiri de gânduri şi aşteptări. Nu urmărise înfrico- 
şătoarea judecată ce se petrecea în spiritul său. De aceea se întreba 
cu cutremurare: „De ce oare am venit în Atena? Ce noimă are 
trudnica şi costisitoarea mea călătorie la Atena? La Atena ce mi 
s-a făcut «fericire deşartă»?” 

Întrebările acestea nu erau ale inimii lui, nu erau ale minţii 
lui, erau ale întregii lui fiinţe. De aceea se răscolea, se cutremura. 
Îl stăpânea amarul, melancolia, disprețul faţă de toate. 

Acolo, încovoiat şi dezamăgit, l-a găsit prietenul lui Grigorie, 
care înţelesese drama pe care o trăise sensibilul, dar şi întreprin- 
zătorul spirit al lui Vasile. l-a stat alături, cu dragoste. Nu era 
vremea vorbelor mari. I-a zis cuvinte simple: „Atena are de dat 
destule lucruri, mai mult decât cele pe care le-au arătat studenții 
din Armenia. Chiar şi aceştia ascund înlăuntrul lor ceva mai de 
preț decât ceea ce au arătat. Educaţia nu-i un lucru ce se învață 
ușor. Cu cât îşi dă cineva mai mult silința, cu atât dobândeşte mai 
mult”. Cuvintele prietenului său — poet — şi întâi de toate calda sa 
prezenţă au trezit încet-încet din bruma tristeţii spiritul lui Vasile. 
Tânărul începu să-şi revină şi petrecerea sa în Atena își găsi cursul 
firesc. 

Însă din clipa aceea cei doi tineri înțeleseseră ceva funda- 
mental: că fiecare avea de învățat de la celălalt. Că fiecare avea 
nevoie de celălalt. Era vorba de o legătură ce se va adânci fără 
hotar şi va sfârşi prin moartea lor. 


Descoperirea persoanei (prietenia cea adevărată) 


În ziua următoare, Vasile îl întâlni iarăşi pe Grigorie, căruia îi 
mulțumi din nou pentru că a fost lângă el cu o seară înainte. S-au 
aşezat în odaia cea simplă şi discuţia lor a căpătat un caracter de 
spovedanie. 

Soarele tomnatic pătrundea pe micile ferestruici şi toate cele 
din cameră erau luminate. Atmosfera era limpede şi nepândită de 
sentimentalism. Cei doi nu făceau decât să exprime ceea ce trăi- 
seră — prietenia pe care fiecare o simţea pentru celălalt; dragostea 
pe care o aveau unul către celălalt. 

Reciproca mărturisire le-a oferit bucuria unei creații sau cel 
puţin a unei limpeziri. Ceva se sălăşluia în cuvântul lor lăuntric 
(cum ar fi spus, cu două veacuri mai înainte de ei, Sfântul Iustin 
Filosoful), lua acum formă. Prin reciproca mărturisire a prieteniei 
şi a dragostei, era ca şi când ar îi semnat fiecare un contract, ca şi 
când fiecare s-ar fi legat cu jurământ sfânt. 

Urmându-şi discuţia cu aceeaşi vorbă domoală, şi-au limpezit 
şi problema „sensului vieţii”, am zice noi. Au căzut de acord că 
țelul lor este „filosofia”. Însă acestui termen îi dădeau un înțeles 
specific, propriu lor. O dată cu aceşti doi tineri se definitivează 
noul conținut al termenului. „Filosofie” va însemna, de acum îna- 
inte, viaţa în Hristos, faptul de a trăi viaţa lui Hristos, de a te nevoi 
după virtuțile creştineşti. Mai precis spus, „filosofie” şi „vieţuire 
filosofică” vor însemna teologie sau asceză şi viețuire ascetică sau 
monahală (călugărească). 

Viaţa aceasta însă necesita multe. Şi întâi de toate o diferen- 
țiere fundamentală de viața pe care o duceau colegii lor păgâni. 
Atena era aproape pe de-a-ntregul păgână. Fermecătorul mediu în 
care petreceau cei doi tineri era întemeiat pe principii păgâne. 
Trebuia, aşadar, nu doar ca cei doi să nege acest mediu, ci să 
creeze altul. nou. Cu alte cuvinte, trebuia ca cer doi să devină 
purtătorii şi expresia unui nou mod de viață pentru Atena. Şi ca să 
izbutească aşa ceva era nevoie să se lupte cot la cot. Fiecare să 
prindă curaj de la celălalt. Fiecare să-l insufle pe celălalt. Hotărâră, 
deci, să locuiască împreună. 

Vasile a ajuns, aşadar, colocatarul lui Grigorie. Cel din urmă 
confirmă că trăiau sub acelaşi acoperiş, că mâncau aceeaşi hrană, 
că erau într-un duh şi aveau aceeaşi țintă. Neîncetat îşi sporeau, îşi 
încălzeau şi îşi întăreau dragostea dintre ei. O dragoste ce depăşea 
orice reprezentare mitică a ei. 

Aceasta, desigur, nu însemna câtuşi de puţin împuţinarea 
zelului cu care amândoi se dedicau ştiinţei. Lucrau cu râvnă şi 
erau totdeauna primii. Dar că dorința fiecăruia era ca nu el, ci 

celălalt să fie cel dintâi. Profesorii şi colegii lor hotărâseră: 
negreşit, primul va fi unul dintre cei doi. Şi fiecare dintre cei doi 
s-ar fi bucurat sincer dacă încununarea ar fi primit-o celălalt. 

Atât de reală şi de adâncă ajunsese prietenia lor, încât cei doi 
păreau una, cu toate că un străin, pe drept cuvânt, cu greu ar 
înţelege identitatea aceasta, care totuşi era atât de reală. 

Cei doi nu pierdeau din ochi nici o clipă țelul cel mare: 
virtutea, viețuirea ce duce la fericirea cerească. În această luptă a 
lor, în care cu toate că ceea ce era comun nu înceta să fie şi 
personal, aveau nevoie de model, de normă, de călăuzire. 

Aceasta le lipsea la Atena. Sau, cel puţin, n-o găseau la ni- 
velul în care cei doi pretenţioşi tineri doreau. De aceea, fiecare şe 
adresa celuilalt. Simţul lor dezvoltat nu îi înşela. Fiecare dintre ei, 
aşadar, a devenit normă şi măsură pentru celălalt. Fiecare dintre ci 
avea trebuință de un avvă, de un povăţuitor, de un model, spre a 
propăşi. Aşa că amândoi au devenit avvă, povăţuitor, model. 

Măsura prieteniei şi a dragostei pe care o aveau unul pentru 
celălalt nu se poate exprima în cuvinte obişnuite. Oamenii cunos- 
cuseră şi până atunci dragoste reciprocă, dar de alte soiuri: senti- 
mentală, trupească, ideologică. În cazul lui Vasile şi al lui Gri- 
gorie, aveau de-a face cu o profunzime, o lărgime, o necontenire şi 
o calitate a prieteniei ce surprind şi copleşesc. Prietenia lor 
atinsese hotarele autenticităţii şi ale adevărului. 

Fiecare descoperea către celălalt şi descoperea în celălalt 
adevăratul chip al persoanei. Se întâlneau doi oameni ce se strădu- 
iau să-şi curățească tața persvanei de măşule ce vorau s-o acopere. 
Fiecare se încredințase de încercarea celuilalt. Nu trebuia mai 
mult. De vreme ce aveau conștiința măreției mântuitoare a per- 
soanei, n-aveau decât să sc întoarcă unul către celălalt. 

Se petreceau concomitent două lucruri: lupta pentru curățirea 
chipului persoanei şi arătarca-manifestarea persoanei către aproa- 
pele, către celălalt. Măreţia şi fericirea acestei prietenii stătea în 
aceea că Vasile vedea în persoana lui Grigorie persoana cea dum- 
nezeiască, Îl vedea pe Dumnezeu Însuşi, de vreme ce persoana 
este chipul lui Dumnezeu în om. 

La fel se întâmpla şi cu Grigorie. Marele secret al adevăratei 
prietenii este ca cei doi să-şi arate reciproc chipul cel adevărat, cel 
izbăvit de măşti. 

Prietenia şi dragostea constituie bucurie şi desfătare duhov- 
nicească exact pentru că fiecare vede în chipul celui iubit fața lui 
Dumnezeu. Altfel, ar fi de neînțeles emoția negrăită a lui Grigorie 
şi durerea lui la pierderea prietenului său, Vasile, prilej cu care 
vorbeşte despre prietenia lor. 


Viaţa de zi cu zi 


Cu ajutorul lui Grigorie, Vasile şi-a depăşit dezamăgirea şi 
şi-a redobândit echilibrul duhovnicesc, ca să poată învăța din toate 
puterile. Acea întâmplare neplăcută cu studenţii armeni l-a făcut și 
mal prudent decât fusese înainte. 

Cercul său de prieteni nu era foarte numeros. Era alcătuit din 
colegi serioşi, responsabili, cuminţi. Îi evita pe cei gălăgioşi, slo- 
bozi la gură, ce căutau prilej să-şi îndreptăţească caracterul coleric 
ŞI denaturat. 

La fel de selectiv era şi cu disciplinele de studiu. Le aprecia 
calitatea în funcţie de folosul pe care îl aduceau, nu după forma lor 
plăcută şi atrăgătoare. Pentru Vasile nu era suficient ca profesorul 
să fie orator încercat; ca să-l audieze, trebuia să aibă şi ceva im- 
portant de zis, ceva care să-i cultive spiritul, să-i hrănească duhul. 

Întreaga viață la Atena a celor doi prieteni era organizată pe 
două puncte: cei doi cunoşteau doar două drumuri: cel ce ducea la 
biserică şi la păstorii ei, care era cel mai important: şi cel ce ducea 
la „dascălii cei dinafară ”. 

Dimineaţa, deci, audiau în multele școli păgâne diferiți das- 
căli şi discutau cu colegii lor mai apropiaţi. Cealaltă viaţă a cetății, 
care era intensă, seducătoare, zgomotoasă şi înşelătoare, n-a izbutit 
să-i înrobească. 

La manifestările care propriu-zis „distrau” spiritul — adică îl 
distrăgeau, îl risipeau — nu mergeau. Sărbătorile păgâne, banche- 
tele şi teatrele le rămâneau necunoscute. Toate le supuneau unei 
judecăți aspre: cu ce pot contribui la lupta pentru virtute. 

Fără îndoială, cei doi prieteni au fost ispitiți de multe ori. 
Erau impresionați uneori de mediul atrăgător, ce satisfăcea simţi- 


Din afara mediului bisericesc. 

rile şi năvalnicele zburdări tinereşti. La un moment dat s-au simţit 
slăbiți sufleteşte, în fața unei lumi ce propunea plăcerea şi distrac- 
ţia. Însă au depăşit slăbiciunea şi furtuna, luând seamă cu mare 
atenţie la scopul lor: faptul de a fi creştini. 

Acest ţel le dădea curaj, ajunsese toiagul în care se sprijineau 
zi de zi. Îl simțeau înlăuntrul lor, ca pe un strigăt de biruinţă. Erau 
mândri de credinţa pe care o împărtăşeau. Aceasta le dădea certi- 
tudinea superiorității în faţa celorlalţi, înaintea lumii ce căuta să-i 
înghită. 

Creştini fiind, nu aveau oare adevărul? Cunoşteau cu adevă- 
rat ce-i omul şi adevărata lui fericire. Erau oameni prin excelenţă, 
iar fericirea lor era fericirea cea reală. Doar trăind şi simtuind în 
acest chip poţi birui puternica atracţie a lumii, poţi ajunge să-ți 
determini cursul vieţii. 

În fiece duminică şi-n unele după-amieze apucau drumul 
bisericii. Era, probabil, o biserică în stil bazilical, în spatele 
coloanelor lui Zeus Olimpianul. Cam pe atunci aduseseră în ca, de 
la Corint, moaştele episcopului şi mucenicului atenian Leonida. În 
acelaşi loc s-a ridicat o biserică strălucită, ale cărei urme se 
păstrează până azi. 

În zilele de rând îi găseau acolo pe preoți şi discutau, as- 
cultau, îi cunoşteau pe creştinii din Atena, nu prea numeroşi. De la 
preoți cereau sfaturi şi le ascultau catehezele. 

Duminica mergeau totdeauna la Liturghie. Ordinea şi atenția 
de care dădeau dovadă erau paradiomatice În ceasul de însem- 
nătate maximă, când începea înfricoşătoarea taină a mântuirii — 
adică Taina Împărtăşaniei -—. cei doi tineri erau nevoiţi să iasă 
afară. Se supuneau, cu smerenie, cuvintelor pe care le rostea din 
altar preotul: „Cei chemaţi” ieşiţi, ca nimeni din cei chemaţi să nu 
rămână...” 

Cu un sentiment de insatistucție, se întorceau spre icşire. Se 
simțeau ca şi cum i-ar fi scos cineva afară din rai. Era obiceiul 
vremii aceleia: botezul celor ce deja credeau se amâna cât mai 
mult cu putință. 

Creştinii atenieni îi cunoşteau pe cei doi tineri, însă n-aveau — 
pe cât se pare — o legătură mai strânsă cu ei. Cei doi tineri 


x . - . . a - 
Cei nebotezaţi, cei chemaţi spre Botez, spre încreştinare. 

rămâneau pentru ei doi străini din îndepărtata Capadocie, care în 
mintea atenianului de rând însemna mit şi barbarie. În ciuda 
acestor lucruri, îi admirau totuşi pe cei doi tineri, care în biserică 
semănau cu două busturi frumos şlefuite, cu două statui frumoase, 
dar doar pe jumătate lucrate: amândoi erau încă nebotezaţi. Înă- 
untrul lor nu se petrecuse schimbarea radicală, naşterea cea de-a 
doua. Șlefuirea exterioară era desăvârşită, străluceau; însă materia 
cea dinăuntru îşi aştepta încă înnoirea. Şi va mai aştepta destulă 
vreme. Cei doi s-au botezat abia după ce s-au întors în patria lor. 

Cele mai plăcute clipe petrecute de cei doi au fost serile. În- 
chizându-şi uşa, închideau afară tot ce le-ar fi împiedicat comu- 
niunea personală. Duhul li se odihnea de toate lucrurile lumeşt 
nefolositoare şi se putea mişca din plin către cele cu adevărat de 
ircbuinţă, fără rezerve. Aceasta este relația interpersonală de care 
vorbeşte psihologia actuală. Doar că psihologia nu poate da ter- 
menului acestuia profunzimea şi tăria pe care o capătă în Biserică. 

În fiece seară, deci, persoana fiecăruia dintre cei doi prieteni 
devenea carte deschisă pentru celălalt. Devenea oglindă cu totul 
curată, în care celălalt citea adevărul. Cei doi mari Sfinţi ai Bise- 
ricii nu vor uita niciodată aceste clipe. Nu pentru că nu ar mai fi 
petrecut asemenea clipe (căci au mai petrecut, chiar şi mai desă- 
vârşite, în schitul din Pont, unde s-au nevoit împreună), ci pentru 
că erau cele dintâi. 


Prima grupare de studenţi creştini 


Pentru şcolile păgâne ale Atenei, cazul lui Vasile era ceva 
neobişnuit. Un spirit tare şi strălucit, ce îi nevoia pe toți, profesori 
Şi studenţi, să-şi întoarcă privirile spre el. 

Când îşi făcea excepţionalele exerciţii de retorică — „între- 
cerile ritoriceşti”, cum li se spunea — nimeni nu putea să stea 
deoparte, dezinteresat. 

Grigorie — totdeauna împreună cu el. Şi acesta o prezenţă 
impresionantă, însă din alte motive: pentru firea lui profund sensi- 
bilă şi poetică; o minte ascuţită, de filosof; dispoziţie de a evita 
agora şi lumea în general; ascultând doar de înrâuririle sale lăun- 
trice. 

Prezenţa unitară a celor doi funcționa ca un magnet: atrăgea 
ori respingea. Atrăgea pe toți cei ce preţuiau spiritul. Respingca pe 
toți cei ce-şi apărau mediocritatea. 

Între cei ce erau atraşi, cei dintâi şi cei mai buni erau stu- 
denţii creştini. Având ca nucleu pe Vasile şi pe Grigorie, au format 
cea dintâi — am zice noi azi — grupare de studenţi creştini. 

Gruparea aceasta (fratria”, cum o numeşte Grigorie) a provo- 
cat senzaţie în mediul şcolilor păgâne („etnice”, elineşti), printre 
profesorii păgâni şi printre mulții studenţi idolatri ori inditerenți. 

Cine era capul grupării? Nu încape vorbă: Vasile a ajuns 
conducătorul, cu deplinul acord al tuturor. El le era şi dascăl. Avea 
spirit de conducător echilibrat. Înfățişarea şi privirea îi crau 
impunătoare şi calde. Totodată, avea şi harisma profesorului. 

Nu impresionau atât cunoştinţele sale, cât talentul său de 
dascăl. Îşi încânta partenerul de dialog şi. mai apoi, auditoriul prin 
frumusețea şi siguranța gândirii sale. Când vorbea, cuvântul său 
avea deopotrivă frumuseţe şi echilibru. Deopotrivă îl fermeca şi îl 
întărea pe cel ce asculta. Ce-ar fi putut avea mai mult un condu- 
cător politic, un judecător sau un profesor de catedră universitară? 

Destui tineri se uniseră, deci, în jurul lui Vasile şi, cu sigu- 
ranță, se manifestau de câte ori aveau prilejul. Adică ori de câte ori 
discuţiile din sălile sau de pe culoarele micilor şcol: păgâne 
atingeau anumite teme generale, membrii grupării luau imediat 
atitudine. 

Zi de zi, prezenţa lor era tot mai simțită. Aceasta după ce. 
desigur, fuseseră în prealabil deplin formaţi de expunerile lui 
Vasile şi de îndelungatele discuţii dintre ei. Aşa se explică faptul 
că pruparea s-a făcut repede cunoscută, mai întâi în mediul univer- 
sitar, mai apoi în Atena şi în toată Grecia. 

Nu era profesor sau student care să nu ştie măcar de existenţa 
grupării. A provocat, bineînţeles, multe dispute şi a fost combătută 
de cercurile etnice (păgâne) ca o mişcare spirituală. Treptat, s-a 


” Denumirea fratria — frăţie ne arată că cel puţin majoritatea acestor studenţi 
creştini vorbeau o limbă înrudită cu latina sau chiar latina. Nu este exclus să fie 
vorba de acea limbă capadociană despre care autorul cărții aminteşte mai înainte. 
Pe de altă parte, fratre e un celebru cuvânt străromân — n. tr. 

ajuns să nu existe în Grecia om de seamă, intelectual, care să nu 
cunoască sau să nu fi auzit de această grupare, de această mişcare. 

Ținând scamă că dascălii şi studenţii au fost profund impre- 
sionaţi de grupare, nu este exagerat ceea ce spune Grigorie, şi 
anume că faima grupării depăşise hotarele Greciei. 

Aşa cum toţi câţi cunoşteau Atena îi cunoşteau şi pe profe- 
sorii ei, tot astfel şi despre această grupare ştiau toţi câți auzeau 
vorbindu-se despre dascăli, adică întreaga lume cultivată. Acest 
din urmă lucru pare desigur exagerat, dar arată, credem, senzaţia 
pe care a provocat-o în general gruparea în lumea spirituală a 
epocii. 

Din întregul grup sc distingcau Vasile şi Grigoric. Alcătuiau 
lantul grupării, puținul aluat ce dospea toată frământătura. Cunos- 
cute erau gruparea lui Vasile şi Grigorie, şi nu doar a lui Vasile. 

Crearea şi faima grupării au contribuit mult la faptul că 
Vasile va ajunge cunoscut în întreaga lume creștină care, peste 
douăzeci de ani, îi va trimite zeci de scrisori stârnite de chestiunile 
bisericeşti şi de crezii. Faima 1-0 luase înainte. Terenul cra pregătit 
spre a asculta cuvântul lui Vasile, care din 370 va ajunge episcop 
al Cezareii. 


Ce a studiat la Atena 


La Atena. Vasile s-a dedicat cu râvnă unor studii extrem de 
variate. 

Programul pe care îl urmau în general studenții pe atunci 
scandalizează epoca noastră, atât de specializată. Astăzi studiem o 
singură disciplină, într-un mod îngrozitor de amănunțit, care duce 
aproape inevitabil la o izolare a spiritului. 

Pe atunci se studiau multe discipline la modul general, de 
vreme ce şi cunoştinţele privitoare la fiecare disciplină în parte 
crau puţine şi de ordin gencral. Astfel că tinerii dobândeau o vizi- 
une generală asupra ştiinţelor şi a vieţii, cu alte cuvinte aveau acces 
la „universalitate”, cum ziceau latinii. 

Însă această viziune generală, când nu se întemeiază pe cu- 
noaşterea exhaustivă a unei ştiinţe, sfârşeşte într-o viziune enciclo- 
pedică. Și într-adevăr, învățământul superior din toate marile cen- 

tre spirituale era, încă din secolul al doilea, enciclopedic. Nici 
Atena nu făcea excepție. 

Este sugestiv cazul sofistului Imeriu. Din câte ştim, era doar 
un filosof ales, fără a fi un creator. Îi interpreta pe filosofii cei 
vechi şi mai ales pe preferatul său, pe Platon, fără a crea noi ori- 
zonturi filosofice. Arta demonstrației era chintesenţa învățăturii lui. 

La Atena Vasile putea urma rrivium-ul şi guatrivium-ul. Cel 
dintâi ciclu cuprindea dialectica (filosofia), gramatica şi retorica. 
Celălalt aritmetica, gcometria. astronomia şi muzica. Este vorba, 
așadar, de un ciclu al literelor şi de unul al ştiinţelor, al celor mai 
necesare şi mai cultivate. Și ştim că Vasile a acoperit aproape în- 
tregul program al celor două cicluri, adăugând chiar şi medicina. 

A căutat să urmeze cursurile dascălilor de retorie încă din 
primele zile ale şederii lui la Atena. Retorica, în calitate de orga- 
nizare precisă a cuvântului, ţinea de caracterul lui. De alttel, accas- 
tă ştiinţă era pe atunci în vogă. Nimic nu era atât de admirat ca 
retorica. Orice intelectual considera absolut necesar studiul ei. Re- 
prezenta, am zice, etalonul epocii. Vasile a studiat-o cu eminenţă, 
întrecându-şi colegii de breaslă. Nu era însă ceva care îl mişca 
lăuntric. Firea lui nu accepta realitatea de atunci: retorica era pri- 
vită ca o artă în sine, fără a se da importanţă principiilor morale, 
fără a se lua în seamă dacă pledoaria apără un tapt moral sau o 
imoralitate. În ciuda acestei convingeri lăuntrice, nu erau dispute 
retorice la care Vasile să nu ia parte, ieşind câştigător. 

O condiţie ahsalut necesară studiului retoricii era pregătirea 
filologică. Astfel, a studiat gramatica (în sensul de filologie), pe 
textele storicilor şi ale pocţilor antichităţii clasice. 

O atenţie deosebită a dat-o filosofiei. Căutarea adevărului şi 
marile spirite ale filosofilor îl fermecau. 

A urmat, deci, cursurile profesorilor ce predau filosofia 
„practică” (făptuitoare) şi ale celor ce o predau pe cea „theoretică” 
(contemplativă), adică filosofia superioară. Observa însă cu înse- 
tatul şi neostoitul său spirit că filosofia era, în principali, dialectică. 
Adică, până la un punct, era o ştiinţă a argumentaţiei, o metodă de 
alcătuire reuşită a argumentelor. 

E ceea ce se întâmpla în general în epoca lui. Filosofia fusese 
influenţată de retorică şi se transformase într-o filosofie a filoso- 

fiei. Această situaţie îl nemulțumea mult pe Vasile, care îi simțea 
caracterul superficial. 

Această stare a filosofiei nu l-a preocupat însă ființial, căci 
răspunsul la marile probleme ale omului şi lumii, ale vieţii și mor- 
ţii, ale existenței și ale lui Dumnezeu îl căuta în Biserică, doar 
câteodată recurgând la filosofie. Căci, deşi aduna nectar din înţe- 
lepciunea lumii, nu înceta a se alăpta la sânul Bisericii. Studia 
filosofia, însă de copil cra alipit Bisericii. De la una lua provizii 
folositoare, de la cealaltă viața cea adevărată. 

În paralel, Vasile a urmat și ciclul ştiinţelor fizice şi practice: 
astronomia, geometria şi aritmetica. Nu le-a studiat însă exhaustiv, 
ci doar cât simțea că îi este necesar, spre a nu se simţi mai prejos 
de cei ce le studiau pe de-a-ntregul. Atât cât să-i îngăduie mai apoi 
să poată discuta cu specialiştii. 

Sc pare că Vasile n-a studiat şi ultima disciplină a quurri- 
vium-ului, muzica. Ori pentru că nu avea o voce deosebită, ori 
pentru că nu avea din patria sa cunoştinţele elementare. Sau poate 
se gândea: „Ce să fac cu muzica de vreme ce-o să mă fac ascct...? 
Cine să mă audă în pustia mea?” 

A înlocuit însă muzica cu o altă ştiinţă, foarte puţin culturală, 
dar foarte practică şi folositoare: medicina. Prietenul său Grigorie 
ne informează că a studiat medicina şi pentru că îi cra foarte 
necesar, din pricina organismului său slab. 

Îşi va aminti aici cititorul ceea ce acelaşi Grigorie a zis des- 
pre tânărul Vasile, adică faptul că era chipeş şi robust până la 
începerea vieţii ascetice. Să însemne aceasta că încă din vremea 
studiilor sale în Atena — sau chiar mai din timp — Vasile şi-a 
început asceza şi postul ce i-au epuizat organismul, făcându-l să 
aibă neîncetat trebuință de asistență medicală şi medicamente? 
Mai probabilă e altă interpretare: asceza austeră a început mai 
târziu, după 358, când i s-a zdruncinat definitiv organismul şi 
sănătatea. În vremea studiilor, pe când avea 22-25 de ani, a trecut 
printr-o boală ce i-a zdruncinat oarecum sănătatea şi i-a făcut 
necesară deasa prezență a doctorului. 

Altfel n-ar avea înțeles să-şi epuizeze periculos organismul 
prin asceză şi, pe de altă parte, să studieze amănunţit medicina, ca 
să-şi tămăduiască trupul pe care el însuşi şi-l slăbeşte. 

Oricum, este sigur că a studiat extrem de profund medicina, 
cum puţini medici au făcut-o. 


De ce a studiat cultura grecească 


După atâtea informaţii pe care le dă Sfântul Grigorie Teo- 
logul despre studiile de la Atena ale lui Vasile sau ale lui însuşi, 
era de aşteptat să pomenească şi numele profesorilor pe care cei 
doi i-au audiat. 

Însă nu pomeneşte pe nimeni. 

O explicație plauzibilă ar fi următoarea; cei doi capadocieni 
audiaseră cu aviditate o mulțime de profesori, dar nici unul dintre 
ei nu le-a ajuns propriu-zis dascăl, călăuzitorul al cărui duh să-l 
urmeze apoi pe drumul vieţii lor. 

Anumiți profesori îi impresionaseră, cu siguranță, pe cei doi 
tineri, însă nu i-au mişcat profund, ca dascăli ai lor personali. 
Aveau nevoie de cunoştinţele şi de tehnica profesorilor lor, ca mai 
apoi să spună cu mândrie că „suntem discipolii cutărui profesor” 
sau că „i-au avut dascăli pe cutare şi cutare”. 

Doi istorici de mai târziu ai Biscricii, Socrate şi Sozomen, 
pomenesc, ca profesori ai lui Vasile la Atena, pe Imeriu și Pro- 
eresie, sofişti şi retori de renume. Aceştia doi, adversari din punct 
de vedere profesional, erau cei mai importanți dintre colegii lor de 
breaslă, în perioada când cei doi capadocieni vizitau Atena. Al 
doilea era chiar creştin şi, mai apoi, a fost distins la Roma cu 
decoraţii imperiale. 

Vasile n-avea un simplu interes pentru instrucție şi educaţie 
Superioară, ci o adevărată patimă. Aceasta l-a făcut să-i fie strin- 
gentă problema raportării lui la educaţie în general. 

Se simţea el însuşi — şi era — creştin, cu toate că încă nu 
fusese botezat. Ştia deci bine că majoritatea creştinilor vremii lui 
disprețuiau înţelepciunea omenească. Mai mult, o defăimau. Ceea 
ce el iubea mult majoritatea creștinilor defăimau. 

Pentru întâia oară s-a confruntat cu această problemă la 
Cezareea şi la Constantinopol, însă mai cu blândeţe. Atunci, cel 
puţin, își făcea studiile de bază, absolut necesare. La Atena era 
altceva. Aici a venit pentru studiile superioare, facultative, am 

zice. Ce rost aveau, deci, aceste studii? Ce-i aduceau? Ce aştepta 
duhul lui creştin de la educaţia păgână? Dacă ne gândim că Vasile 
cra un om foarte cumpătat, un intelectual foarte organizat, se 
subînțelege că tânărul capadocian luase o poziție clară în această 
chestiune nevralgică. Însă carc? 

Scrisori de-ale sale din acea epocă nu avem, ca să ştim ce 
gândea. Prietenul său, Grigorie, se referă la această problemă, însă 
la modul general şi pe scurt: recunoaşte că Atena, cu educaţia ci, 
cu multele ci statui ale dumnezeilor idoleşti şi cu întregul lor cult, 
alcătuieşte un pericol pentru sufletele tinerilor. 

EI însuşi însă şi Vasile nu s-au primejduit câtuşi de puţin. Au 
trecut netulburaţi pe lângă pictrele de poticnire, căci îşi întrarma- 
seră cugetul cu pricepere, să nu fie robit de năvălirile înțelepciunii 
lumeşti. 

Mai mult, s-ar zice că aceștia nu doar că nu s-au vătămat la 
Atena, ci, paradoxal, chiar s-au folosit sufletește. Au căpătat folos 
sufletesc, căci s-au întărit şi mai mult în credința lor. Pe cât mai 
mult cunoşteau şi studiau înțelepciunea omenească, pe atât mai 
lesne o comparau cu propriul lor cuget şi se încredințau că este 
înșelătoare, mit, basm, plăsmuire fără temei. 

Aceste cuvinte ale lui Grigorie exprimă realitatea, tără însă a 
ne da un răspuns la necesitatea studiilor superioare ale lui Vasile la 
Atena. Că doar nu studia înţelepciunea lumească pentru a se întări 
în cea dumnezeiască! Şi n-o studia numai şi numai ca să 
dobândească uneltele şi tehnica necesare în dobândirea certitudinii 
credinţei sale şi în apărarea ei. 

Vasile s-a dedicat cu zel şi patimă educaţiei (culturii) gre- 
ceşti. Deci exista ceva în aceasta ce-l mişca profund, vedea undeva 
înlăuntrul ei frumuseţe şi putere. 

Mai apoi, precum vom vedea, în 373, îşi va declara deza- 
măgirea în faţa înţelepciunii greceşti. Acum însă, tânăr fiind şi 
impresionat de ea, era cutremurat în faţa ei. Nici nu se putea altfel: 
spiritul grecesc crease lucruri de seamă; Vasile era un spirit puter- 
nic şi foarte sensibil. Era deci firesc să perceapă măreția spiritului 
grecesc şi să fie mişcat de acesta. Mai târziu el însuși va da o 
interpretare relevantă educației (culturii) greceşti, care ne va im- 
presiona. 

Plecarea din Atena 


Idila lui Vasile cu Atena se apropie de sfârşit. Anotimpurile 
încântătoare, din păcate, sfârşesc repede. 

Cinci ani (350/351-355/356) nu erau de-ajuns să epuizeze 
înțelepciunea omenească. Au fost însă de ajuns să nască dorul 
întoarcerii în îndepărtata patrie natală, care îl aştepta cu nerăbdare 
pe marele ei fiu. Atena îl încânta pe tânărul de 25 de ani, ce 
dobândise aici atâta maturitate. Însă înlăuntrul acestuia ardea ma- 
rea dorință: aceea de a dărui, de a crea în patria sa. Încotro se va 
înclina balanţa? Bineînţeles, spre împlinirea dorinţei. 

Desigur, Vasile va fi încercat înlăuntrul lui cu şovăiri, cu 
ezitări, dar în cele din urmă va rămâne el însuşi. Cel ce face 
totdeauna ceea ce trebuie făcut. Cel ce îşi urmează totdeauna 
programul pe care şi l-a propus. Sensibilitatea lui nu însemna şi 
slăbiciune; era puterea de a pricepe marile dobândiri ale spiritului 
şi înțelesul vremilor. 

Mai era şi altceva ce îl trăgea spre casă. O figură impre- 
sionantă: Eustatie al Sevastiei. 

Ţelul şi programul lui Vasile erau influențate în ultimul timp 
al petrecerii la Atena de faima lui Eustatie al Sevastiei. Episcopul 
acesta era o prezență impresionantă, cu înclinări ascetice şi oare- 
care talent de conducător. ÎI ştia din copilărie. Era un pricten al 
familiei. Matur, voia să-i vadă iarăşi chipul, care — după renumele 
pe care-l avea — întrupa asceza şi monahismul, care-l mişcau pe 
Vasile încă din frageda vârstă a copilăriei. 

De altfel, era epoca în care asceza şi monahismul luau în 
Biserică forme concrete, se organizau și sc izbăveau de elemente 
străine ei, de gnosticism şi de neoplatonism. 

Și iată că tocmai un compatriot al său ajungea expresia du- 
hului ascetic. Trebuia să meargă alături de cl. Avea încredințarea 
că va găsi ceva ales la acest om care, mai apoi, va deveni duhov- 
nicul şi călăuza lui, prieten credincios şi frate, pentru ca pe urmă 
să sfârşească în cacodoxie”, atacându-l pe Vasile însuşi. 

Aşadar, se hotărî: întoarcerea! 


* Învățătură greşită. 

Dar nu era singur. Mai era şi Grigorie împreună cu el. Oare 
nu împreună petrecuseră cele rele şi cele bune la Atena? Împreună 
vor şi pleca spre pământul micrasiatic. 

Le rânduiseră pe toate dinainte. De fapt, ca să spunem ade- 
vărul, Vasile era cel care cumpănea şi hotăra; Grigorie cumpănea 
şi primea. Vor pleca, aşadar, în patria lor, şi prima lor grijă va fi să 
sc nevoiască cu asceza — fireşte, împreună. 

În ultima vreme, înaintea plecării lor, Vasile devenise me- 
ditativ. Avea nevoie de aceasta. Așa procedează cel bine organi- 
zat. La sfârşitul unui răstimp, al unui lucru, se adună în sine însuşi. 
Se adânceşte în sine şi ia aminte la ce s-a petrecut cu el. Cea 
sporit în sinea lui, ce s-a împuţinat? Ce a crescut, ce s-a micşorat? 
Ce s-a înfrumusețat, ce s-a urâţit? 

Toate colțurile ființei lui trebuie măsurate, considerate, apre- 
ciate. Pentru a se putea dedica mai apoi creaţiei, trebuie nu doar să 
aibă puteri, dar şi să ştie de ele şi să le cunoască. Să aibă o con- 
ştiinţă extrem de precisă a posibilităţilor sale. 

Apoi, îşi făcea plimbarea tainică. În ceasurile de seară, care 
înfrumuscțează totul în jur, a trecut peste tot. Pe străduțe liniştite. 
Pe cărări ce duceau la Haftia de azi. În grădini îndepărtate, unde 
odinioară s-a luptat cu sine însuşi şi cu Dumnezeu. În grădina tem- 
plului lui Zeus Olimpianul şi al lui Theseios. În peştera-închisoare 
a lui Socrate. În toate colţurile Acropolei. La toate şcolile, însem- 
nate ori ncînsemnate, unde audia cu aviditate chiar şi cele pe care 
sufletul lui creştin le tăgăduia — cum de-a îndurat atât de mari 
contradicții? La biserică, unde îşi însenina sufletul şi-şi amintea de 
fericita Macrina, cea care îl învățase literele credinţei. 

În sfârşit, sosi şi ziua plecării. Vasile şi Grigorie îşi sfârşiseră 
pregătirile. La fel şi prietenii şi colegii lor, cu sprijinul câtorva 
profesori. Îşi pregătiseră, adică, ceremonia consacrată încheierii 
studiilor. 

Cel ce îşi sfârşea studiile îşi lua rămas bun, într-un cadru 
festiv, de la profesorii, prietenii şi colegii săi. Doar că de astă dată 
festivitatea a fost şi mai amănunţit pregătită. Vrednică de cei mai 
distinși studenți ai Atenei, pentru multe veacuri. Era o atmosferă 
de fermitate, străbătută şi de o umbră de tristeţe. 

Vasile şi Grigorie erau hotărâți să plece. Profesorii şi priete- 
nii nu-şi ascundeau melancolia, de aceea şi trâmbiţaseră pretutin- 

deni că vor face, chiar până în ultima clipă, orice ca să-i convingă 
pe cei doi capadocieni să se răzgândească; vor folosi chiar şi forţa, 
de va fi nevoie. 

S-au adunat, deci, cu toţii în locul destinat acestor festivități. 
Toate începuseră cu bine. A vorbit mai întâi Vasile şi şi-a luat 
rămas bun de la Atena şi de la prieteni. Cuvintele lui — mişcătoare, 
dar măsurate. A mulțumit, i-a încredințat pe toți de dragostea sa şi 
le-a făgăduit că nu-i va uita niciodată. Valurile întristării se revăr- 
sară şi mai năvalnic în pieptul celor de faţă. 

Profesorii voiau ca Vasile — mândria lor — să rămână în şco- 
lile pe care le urmase. Colegii îl voiau alături de ei pe cel dintâi 
dintre dânşii. Membrii grupării creştine studenţeşti cerşeau prezen- 
ţa printre ci a marelui lor conducător, a călăuzitorului lor infailibil. 

Spiritele, însă, se ţineau încă în frâu. Până ce a luat cuvântul 
Grigorie. Spiritul lui nu cunoştea măsuri şi ţineri în frâu. Îşi des- 
zăgăzui izvoarele cele îmbelşugate ale cuvântului său şi vorbi des- 
pre Atena, despre multiubiţii studenţi, despre zilele cele frumoase, 
despre plecarea cea după chipul morţii, despre iubirea neîncetată 
ce-i va uni de-a pururi. 

Vasile, auzindu-l, n-a putut rămâne străin emoției. Revărsa- 
rea cuvântului lui Grigorie îi ducca cu ea toate zăgazurile puse 
duhului său, tulburându-i rânduiala sa lăuntrică. Căci valurile 
întristării, pe care însuşi Vasile le mişcase în pieptul prietenilor, 
Grigorie le prefăcuse, prin văpaia vorbelor lui, în talazuri uriaşe, 
amenințătoare. 

Prietenii au luat şi ei cuvântul, răspunzând la salutul celor 
doi, însă rugându-i, implorându-i, aproape silindu-i să-şi schimbe 
hotărârea, să rămână. Cei doi şi-au îmbrăţişat prietenii de rămas 
bun, prietenii i-au îmbrățişat pe cei doi capadocieni, ca să-i facă să 
se răzgândească. Rugăminţi, lacrimi, strigăte, dispute, ținură multă 
vreme. 

Vasile rămânea ncelintit: îşi va urma planul — deşi se simţea 
stânjenit de toate acestea — fără să jignească pe cineva. 

Grigorie însă... Spiritul acesta sensibil, ce va face? ÎL vor 
copleşi şi birui rugămințile şi lacrimile? ÎL va întări statornicul şi 
neînfrântul Vasile? Se cutremura, neştiind dacă să aleagă prietenii 
ce-l rugau sau pe prietenul său Vasile, care li se opunea. N-ar vrea 

să-şi întristeze atât de mult prietenii din Atena. Dar cum să-l 
refuze pe marele său prieten? Căci cum ar trăi fără prezenţa lui? 

Într-o asemenea clipă, Vasile a luat iarăşi cuvântul. Trebuia 
să pună capăt confuziei și nesiguranței. A fost scurt şi precis. 
Motivele ce-l obligau să se întoarcă în patrie aproape că îi convin- 
seseră pe toţi cei ce-l ascultau. lată cât îi era de folositoare orga- 
nizarea argumentării, pe care o învățase la retorică! 

I-a făcut pe toţi să constate din nou talentul său oratoric şi să 
se liniştească. A mai făcut însă ceva. Neaşteptat. Și-a rănit 
prietenul, pe Grigorie. 

Fără să-l întrebe, de parcă i-ar fi fost stăpân, l-a privit pe 
Grigorie şi a spus mulțimii de prieteni: 

- De vreme ce voiţi atât de mult să rămânem, să rămână 
Grigorie; păstraţi-l. 

Nefericitul Grigorie rămăsesc fără glas. Aşa, deci? Pe Vasile 
nu-l întrista despărţirea lor? Putea trăi şi fără prezenţa lui Gri- 
gorie? Grigorie căzuse cu picioarele pe pământ şi unde nimerise? 
Între prietenul care îl părăsea şi prietenii din Atena, cărora ce să le 
facă fără prietenia lui Vasile?... 

Şi deveni o pradă şi mai uşoară când văzu cu ochii lui că 
lucrul fusese hotărât. Va rămâne la Atena. Simţea atâta amărăciu- 
ne şi confuzie, că nu mai putea fi atent la nimic. 

Avură loc ultimele îmbrăţişări şi porniră spre Pireu. Acolo, 
Vasile îi murmură câteva vorbe de mângâiere lui Grigorie — ceva 
despre o revedere grabnică. Îl îmbrățișă. îl strânse la piept şi urcă 
posomorât în corabia dureroasei despărțiri, în corabia ce prevestea 
faptele cele mari din țara Capadociei. 


CAPITOLUL AL DOILEA 


LUPTA CU SINE ÎNSUȘI 


In casa părintească 


Corabia a călătorit încet şi cu dificultăţi enorme. Ramele ei 
au lovit fără milă apele Egeii şi ale Pontului Euxin. Pânzele i se 
umflau; însă nu de mândria pentru marele om ce-l purta spre mult 
doritul lui pământ natal. 

Îndelunga călătorie i-a fost prilej de a se reface. De a se gândi 
la viitor. La calea pe care o va urma. La modul în care va pune în 
valoare bogata sa educaţie şi mai bogatul său talent. În ciuda 
încercărilor sale, n-a aflat nici o ieşire; n-a dat soluția definitivă la 
problema cea mare: Ce va face în patrie? 

Amâna răspunsul. Lăsa lucrurile în voia lor. 

Apoi, mintea i se duse la ai săi. Sentimentele îl inundau. 
Unele erau contradictorii. O aşteptare bucuroasă că-şi va vedea 
familia. Chipurile lor, unul câte unul, îl umpleau de o adâncă 

bucurie şi, când şi când, închidea ochii, ca să şi le plăsmuiască în 
închipuire. 

Totodată însă, un chip îl îndurera, îi strângea inima. Cu 
puţină vreme înainte îi murise tatăl. Nu-l va mai revedea pe capul 
sfintei sale familii. Va revedea însă chipul armoniei, pe mama sa, 
pe Emilia. Ea îi va înmuia tristeţea după tatăl său, îl va îmbărbăta 
ca să-şi înceapă marea sa lucrare. Şi numaidecât va porni să-şi 
întâlnească sora, pe Macrina, care era călugăriță undeva lângă 
Annisa, încă de prin 348-350. 

Sosirea lui Vasile însemna, aşadar, o mare bucurie în familie. 
S-au adunat cu toţii să-l întâmpine. Unde s-au strâns pentru a-i ura 
bun venit? La Neocezareea? La Annisa? Nu suntem siguri. Mai 
degrabă la Annisa, de vreme ce tatăl, care lucrase la Neocezareea, 
murise. 

Venise şi Macrina. Îi semăna mult. Era şi cea mai mare dintre 
frați. De aceea, de cum trecură primele emoţii şi primele lacrimi, 
austera şi măsurata ascetă i-a făcut câteva observaţii fratelui 
nou-sosit. Nici mai mult, nici mai puțin, i-a spus că este „peste fire 
de înălțat cu mintea”, adică cum că ar fi mândru de educaţia lui şi 
egoist; cum că disprețuia orice valoare înaintea retoricii lui şi că îi 
considera pe ceilalți inferiori. Cine? Cel ce ucenicise lângă bătrâna 
Macrina, cel ce odinioară era atât de înțelept şi purta de grijă, zi de 
zi, sufletului hui! 

Ochiul încercat al ascetei nu se va fi înşelat. Da, Vasile cel de 
25-26 de ani era în destulă măsură un admirator al propriilor 
capacități. Se simţea în orice privinţă sigur de izbândă, îndestulat. 
Avea prea mare încredere în sine şi în talentul său, mai mare decât 
trebuia. 


Lupta începe 


Asprele cuvinte frățeşti ale Macrinei puseseră capăt liniştii 
lui. Involuntar, în minte i se amestecau amintiri şi făgăduinţe. 
Sfaturile cuvioasei bătrâne Macrina. Îndemnurile tacite ale sfintei 
maicii sale. Făgăduinţele pe care şi le făcuse reciproc la Atena cu 
Grigorie în legătură cu viața ascetică. Încă şi încercarea lui Eus- 
tatie al Sevastiei de a-l atrage spre monahism. 

Toate dimpreună i se ridicaseră deodată în faţa ochilor şi se 
luptau în pieptul său tânăr. Se străduiau să împiedice înclinația cea 
naturală; înclinația spre frumuseţea cuvântului, spre retorică, spre 
litere. 

Şi înclinația aceasta li se împotrivea, cu întregul ei farmec. 
Căci era firea lui, era Vasile însuşi. Pe când celelalte imbolduri 
erau noutatea, forma cea nouă ce începea să dea primele dovezi 
ale noului Vasile, cel preschimbat în om al lui Hristos. Cele dintâi 
— şi nu desăvârşitele — adieri ale Duhului Sfânt în tulburatul său 
duh. 

Şi nu era chinuit doar de această dramă lăuntrică. Lumea din 
jur, oamenii duhovniceşti ai Asiei Mici, creştinii din Pont şi din 
Capadocia întâi de toate erau plini de nerăbdare. Toţi îşi aţintiseră 
ochii asupra lui Vasile. Oare nu în el își puseseră toate nădejdile? 
Oare nu el era marea lor mândrie, încă de pe când studiase în Ce- 
zareea? Ce va face acum? Va deveni slujitor al adevărului sau al 
retoricii? Amândouă căile îl atrăgeau, chiar dacă înclina mai mult 
spre cea dintâi. 

Și Libaniu însuşi, care era cel mai mare retor al vremii, era 
numai ochi şi urechi. Ce va hotări Vasile? Oare slava cuvântului 
retoric? Se va face judecător, ori profesor de retorică? 

Bătrânul dascăl Libaniu n-a zăbovit mult în această întrebare. 
Vasile nu se va face nimic din acestea. Căci îl câştigase filosofia. 
Însă nu cea veche, ci cea nouă, asceza. Aşa i se zicea atunci as- 
cezei, nevoinţei. Iar ascetul, nevoitorul, se chema „.filosof”. Filo- 
sofului — în sensul antic şi în cel actual — i se spunea cel mai 
adesea „sofist”. 

Pentru moment, orice-ar fi, nu putea să ia o hotărâre. Mama 
şi fraţii, prietenii din copilărie, prietenii de familie — nimeni nu-l 
putea ajuta. Se zbătea între cugetelc ce îi apăsau pieptul. 


La Cezareea 


Zilele treceau şi duhul nu i se deschidea deplin către vreo 
cale. Atunci, deodată, găsi soluţia, găsi portița de scăpare: va mer- 
ge în Cezareea, să-l găsească pe Eustatie, prieten al familiei sale. 

Într-o dimineaţă liniştită a lăsat satul Annisei şi a pornit spre 
Cezareea, vestita şi fermecătoarea capitală. Părăsea liniştea, căldu- 
ra şi dragostea părinților. De altfel, nici n-o prea mai simţea, atât 
de împovărat era de furtuna ce-l viforea. Lăsa locul idilic al copi- 
lăriei şi şopotul cunoscut al râului Iris. Dar oare îl băgase de seamă 
în ultima vreme? Nu vedea şi nu auzea decât ceea ce-l ardea 
înlăuntrul său. De aceea nici nu-i părea rău plecând. Călătoria lui 
avea înlăuntrul ei ceva din dezlegarea pe care o aştepta şi de aceea 
îl odihnea. 

Trecuse peste munți şi văi. Îl obosiseră puţin dobitoacele 
care-l purtau. Ajunsese în cetatea mamei sale. Descălecă. Îşi re- 
veni după înţepenirea provocată de drum şi alergă la Eustatie. 
Căută, sc învârti peste tot, dar Eustatie nicăieri. Omul acesta avea 
în sinea lui ceva ce-l mâna mereu spre călătorii, ce-l făcea neîn- 
cetat să umble. Nu cra, desigur, întâmplător că asceza n-a dat roa- 
da cuvenită. Nu s-a arătat adevărată, potrivită Bisericii. 

Aşadar, o nouă dezamăgire pentru Vasile. Aştepta să afle 
ajutor şi iată-l iarăşi de unul singur. Singur, între atâţia prieteni 
dragi şi rude care îl aşteptau de atâta vreme. 

Trăia un iureş lăuntric. Nu se mai stăpânea pe de-a-ntregul. 
De un lucru era sigur. De osteneala sufletului său, a fiinţei sale. 
Obosise, deci, să mai umble orbește. Prin sinele său, întunecat ca o 
noapte neînstelată. 

Nu era că nu putea cumpăni cele pro şi cele contra; argumen- 
tele pentru una şi pentru cealaltă. Întunericul ce-l cuprinsese era 
nemaiîntâlnit, straniu. Ştia drumul, dar nu-l putea începe. Percep- 
ţia, logica ființei lui îi lucrau ceas. Educaţia şi simţirea îi arătau 
limpede drumul. Îl orientau spre asceză, spre nevoinţă. Picioarele 
fiinţei sale însă păreau neputincioase. Nu îndurau să-l ducă în abis. 

Calea lui Dumnezeu, adevărul, care scapă neînsemnatei minţi 
omeneşti, este cu adevărat abis. 

Omul stătea la marea răscruce: să se facă drumeţ pe calea cea 
dumnezeiască sau să păşească pe drumul obştesc? Stătea înaintea 
abisului. Nu-l vedea cu ochii. ÎI simţea însă cu miezul fiinţei lui. ÎI 
trăia la modul absolut. 

Ce va face, deci, Vasile? Va sări în abis? Se va întoarce către 
singurul, bătătoritul drum al omului? Sau va cere amânarea saltu- 
lui celui mare? 

Va alege a treia soluţie. 

Încă nu putea. Nu era destul de dezamăgit de lume. Nu era 
atât de pregătit pentru experierea abisului. Asta nu însemna că-şi 
tăgăduia Dumnezeul. Alegea să rămână încă nebotezat. Trăia în 
mediul bisericesc, îi primea învățătura. Doar că acum îi era cu 
neputinţă să înainteze. S-a hotărât să amâne puțin. 

Altă taină şi aceasta. Amâna, ori nu i se dădea putere de sus? 
Cine poate observa urmele paşilor Duhului dumnezeiesc înlăuntrul 
duhului omului? Cine să afle căile Duhului Sfânt? 

Sigur e că Vasile intrase la adăpostul aripilor lui Dumnezeu. 
ȘI pentru a merge cineva în chip cuvenit sub aceste aripi e tre- 
buinţă de călăuzirea lui Dumnezeu Însuşi. Etapa pregătirii marelui 
bărbat încă nu se sfârşise. Pregătirea îi era îndelungată, căci şi 
lucrul pe care-l avea de săvârşit cra măreț. 


Puţină oratorie 


Această scurtă perioadă a vieţii lui Vasile ne este mai neclară. 
Fratele său, Grigorie de Nyssa, pomeneşte aspra dojană a Macrinei 
către Vasile, care îi zicea că din pricina ştiinţei lui de carte a ajuns 
foarte egoist şi mândru. Grigorie de Nyssa adaugă însă şi altceva: 
ne spune că foarte repede Macrina l-a tras şi pe Vasile la lucrarea 
nevoinței ascetice, încât, după ce s-a lepădat de mândria lumească 
şi după ce a disprețuit laudele aduse de cuvântări. a sporit în viaţa 
monahală. 

Cuvintele lui Grigorie al Nyssei lasă impresia că, de cum s-a 
înapoiat de la Atena în patrie, Vasile s-a dedicat vieţii ascetice, 
Aceeaşi impresie o lasă şi Epistola lui Libaniu şi Întâia Epistolă a 
Sfântului Vasile însuşi. 

În paralel, tradiția şi cercetarea contemporană îl vor pe Vasile 
avocat, judecător ori profesor de retorică la Cezareea, pentru un 
răstimp de câţiva ani. În zilele noastre, un cercetător francez, J. 
Grifomont, întemeindu-se pe Epistola 1 a Sfântului Vasile, a susți- 
nut că Vasile nu s-a ocupat de loc cu retorica la întoarcerea în țară, 

Adevărul, se pare, e undeva la mijloc. Într-adevăr, Vasiie nu 
s-a făcut judecător de profesie, nici n-a întemeiat o şcoală de 
retorică. Acestea sunt excluse de textele invocate mai sus. Însă 

nici nu s-a dedicat imediat ascezei. A rămas o bucată de vreme în 
Cezareea. Apoi a plecat într-o călătorie în Răsărit. Intors, a stat 
iarăşi în Cezareea. Aceasta reiese din corespondenţa lui. 

Ce a făcut, aşadar, în Cezareea de prin vara sau iarna lui 356 
— când, se pare, s-a întors de la Atena — până în primăvara lui 357, 
când a pornit să viziteze centrele monahale ale Răsăritului? 

S-a îndeletnicit puţin cu retorica. Nu sistematic şi propriu-zis 
profesional. S-a înfățișat de câteva ori la tribunal. Invitat de prie- 
teni profesori de retorică, a ţinut câteva lecții. 

Pe ce ne întemeiem zicând aceasta? Pe ceea ce Vasile scrie 
celor din Neocezareca. Pe ceca ce scrie în legătură cu aceasta şi 
Grigorie Teologul. Şi pe atmosfera primelor sale Epistole. 

Astfel, celor din Neocezareea Sfântul Vasile le aminteşte — 
mult mai târziu, prin 375 — că la prima întâlnire în Cezareea 
(356-357) îi trimiteau reprezentanți şi-i cereau să se aşeze în 
Neocezareea. Să-și asume educaţia copiilor lor. În schimb îi ofe- 
reau prețuirea lor şi o mulțime de bani. În zadar. Vasile a refuzat 
propunerile. Dacă s-ar fi dedicat numaidecât ascezei, chemarea 
acestora n-ar avea nici un sens. S-au pornit la drum, cu siguranţă, 
imediat ce s-au auzit primele cuvântări publice ale lui Vasile, pri- 
mii săi paşi. Adică se gândeau: de ce acesta, care-i din aceeaşi 
cetate cu noi, să dea roade în altă parte, şi nu în cetatea noastră? 

Apoi, Sfântul Grigorie Teologul este foarte limpede: „Când 
ne-am întors în patrie (de la Atena), după ce ne-am oferit puţin 
lumii şi lucrurilor ci. cât să satisfacem dorința multora. repede 
ne-am stăpânit pe noi înşine şi, deşi eram la vârsta tinereţii, pă- 
ream bărbaţi în toată puterea cuvântului prin sporirea noastră cea 
bărbătească întru filosofie (adică întru asceză, întru nevoinţă)”. 

Și Grigore şi Vasile, aşadar, s-au ocupat în ţara lor cu pro- 
fesia lumească a retorului. Însă pentru scurt timp şi doar să-i satis- 
facă pe cei din jurul lor care le cereau cu străduință să-şi arate 
talentul, rodul atâtor studii îndelungate. Acest pas al lui Vasile l-au 
văzut cei din Neocezareca, făcându-i propunerea de mai sus. de 
alttel îndreptăţită. 

Să ne întoarcem la zbuciumul lăuntric al lui Vasile. Pentru 
hotărârea amânării, o parte a responsabilităţii o au prietenii şi 
rudele din Cezareea. ÎI presau insuportabil să ţină cuvântări. Să-şi 
arate darul. Altfel, de ce mai studiase? Toţi cei care în anii 

dinainte fuseseră alături de el, toţi cei care îl admiraseră odinioară 
şi povestiseră în stânga şi-n dreapta despre talentul lui aveau acum 
anumite drepturi. Vasile trebuia să arate lumii că aceştia nu spuse- 
seră minciuni. Ca ei să poată zice, apoi: „lată, despre acesta vă 
vorbeam! Au păgânii azi vreunul asemenea lui?” 

Vrând-nevrând, Vasile trebuia să li se facă dovadă, flamură 
în mâinile prietenilor şi tuturor creştinilor. Şi, pentru o anume bu- 
cată de vreme, a fost „semnul” de care credeau că au trebuință 
capadocienii. 

A pledat în judecătorii. A predat ocazional retorică. A vorbit 
la întâlnirile creştinilor cu ştiinţă de carte. A luat cuvântul în adu- 
nările oamenilor Bisericii, în arhiepiscopia Cezareii. 

A fost rugat de arhiepiscopul cetăţii, Dianiu, să-i ajute pe 
copiii creştini. În câteva cuvinte, a apărut public de destul de multe 
ori, impresionând profund. Asttel că s-a impus definitiv. 

Prin această lucrare a sa, a dobândit o nouă experienţă a 
lumii, foarte folositoare. A văzut lumea şi ca profesor. A încercat 
experienţa faptului de a transmite cunoştinţă şi meşteşugul cuvân- 
tului. Avea şi acest fapt bucuria lui. Trebuia să se încerce pe sine 
însuşi. Trebuia să se încredințeze pe sine că-şi poate exercita lu- 
crarea pentru care se pregătise prin studiile făcute. 

Se îndeletnici deci cu retorica fiind presat de ceilalți. E ade- 
vărat. Dar oare n-avea şi el însuşi nevoie de aceasta? Îi era necesar 
un test despre sine. Voia, în chip nemărturisit, să măsoare până 
unde îi ajung puterile. darul. Va avea succesul la care sc așteptau 
toţi? S-a dovedit destul de repede că îl avea. ŞI încă foarte mare. 
Mai strălucit decât bănuiseră. 

Se împlinea astfel încă un stadiu al pregătirii sale, pregătire 
ce se apropia de sfârşit. Semăna cl însuşi cu un nor ce neîncetat 
creşte și se îngreuiază. Ceasul hotărârii celei mari se apropia tot 
mai mult. 

Până atunci a avut însă tot timpul să-şi reia legăturile cu 
vechii prieteni şi să-şi facă alții, noi. Din firea lui era, desigur, 
oarecum „inabordabil”, cum a zis Grigorie Teologul. Între noile 
cunoştinţe pe care şi le-a făcut cra şi Apolinarie. Şi acesta o per- 
sonalitate puternică. S-a născut în Laodiceea Siriei, la 310. A făcut 
studii alese. A luptat pentru credinţa Bisericii, aşa cum aceasta 
fusese mărturisită de cel dintâi Sinod ecumenic, în 325. În 361 a 

ajuns episcop în oraşul natal. Între timp însă, formulase o învă- 
țătură eretică despre Hristos şi fusese lepădat de Biserică. 

Cu acesta făcea acum cunoştinţă Vasile, fără însă să şi-l nu- 
mere priutre prieteni. Căci personal nu l-a cunoscut niciodată. Se 
întâmpla prin 356-357. Frau încă amândoi laici. Au schimbat 
scrisori în jurul unor subiecte care oricum nu erau teologice sau 
bisericeşti. Mai precis, Vasile nu i-a scris decât o scrisoare. 

Mai târziu, totuşi, după douăzeci de ani, anumiţi răuvoitori 
vor răspândi zvonul că Vasile este părtaş părerilor greşite ale iui 
Apolinarie, întemeiați — chipurile — pe aceste texte, fără a le 
prezenta autentic. Dimpotrivă, le falsificau. 


Revărsarea Duhului Sfânt 


Din vara lui 356 şi până câtre sfârşitul iernii lui 357, noua 
stea a oratoriei, Vasile, a rămas deci în Cezareea. Venise aici cău- 
tând să-l întâlnească pe Eustatie. Voia să-i audă sfatul. De fapt, 
cum am spus, venise să satisfacă vanitatea prietenilor săi şi să-şi 
măsoare puterile în exercitarea oratoriei. Voia să se măsoare cu 
viața. 

Intrând în anul 357, a căzut bolnav. S-a chinuit destulă 
vreme. S-a luptat crâncen cu slăbiciunea lui şi s-a tămăduit înainte 
de a sosi primăvara. Boala aceasta s-a dovedit unul dintre cele mai 
importante momente ale vieții marelui om. 

Mai întâi, a cunoscut în sine însuși durerea. Precum cei mari 
şi înţelepţi, tot aşa şi Vasile. A văzut în durere motivul de a 
pătrunde mai adânc în sine însuşi. Ce trebuia să facă în viață? Ce 
drum să apuce? 

Întrebarea luase proporţii dramatice datorită următorului fapt: 
Vasile studiase medicina. Şi o studiase temeinic. Era medic. Înţe- 
legea limpede ce se petrece cu el. Sănătatea i se zdruncinase la 
doar 28 de ani. Ficatul îi fusese grav afectat. Puterile trupeşti îi 
erau, aşadar, măsurate. Viaţa îi era scurtă. 

S-a întristat, ca fiecare om ce-şi vede viața nesigură şi-i înțe- 
lege nimicnicia; când vede durerea trupească ajungându-i tovarăş 
statornic. Fusese însă cuprins şi de agonia pe care puțini oameni o 
cunosc: ce va face în scurta sa viață? Va păşi pe drumul ştiut de 

toți, ori va apuca un drum propriu, cărarea pe care n-o vede cu 
limpezime, ci doar o întrezăreşte? 

Un văl se mişca înlăuntrul lui, ca la o adiere de vânt. Se ri- 
dica ba mai mult, ba mai puţin. Se mira el însuşi! Pentru întâia 
oară se citeşte atât de clar pe sine. Abia acum începe să se încre- 
dințeze de propria identitate. Duhul lui Dumnezeu ridică de pe 
fiinţa lui vălul greu al păcatului strămoşesc, al înşelării celei de 
demult. Astfel că Vasile vede adevărul; îşi vede adevăratul sine şi 
voia lui Dumnezeu. 

Limpezimea sufletului său îi era evidentă. Nu mai avea îndo- 
ieli. Va apuca drumul cel anevoios, drumul pentru care l-a făcut 
Dumnezeu. Nu putea limpezi logic cele dinlăuntrul său. Vedea 
însă cel mai aproape de sine, cel mai potrivit sieşi acel drum ce 
poartă în el numeroase experiențe ale lui Dumnezeu, ale adevă- 
rului. Cel puţin în această privinţă nu mai avea îndoieli. 

Adevărul-Dumnezeu, Dumnezeu-adevărul. Trebuie să fie tot 
mai aproape de acestea, cât e cu putință mai aproape. Mai mult: 
trebuie să le dobândească. Dar cum? Bătrânul Eustatie îi arătase 
cum: prin aceză, prin monahism. ÎL mişcase, încă de mic, spre 
acestea. Avea, apoi, pilde în chiar familia lui: sora sa Macrina, 
mama sa Emilia, fratele său Naveratie. Toţi aceştia se nevoiau în 
asceză lângă râul Irisului, aproape de Marea Neagră, pe proprie- 
tatea familiei. 

Nu se sfârşise bine boala şi zbuciumul marii hotărâri trecuse. 
Fusese şi el o adevărată boală. Însă dintre acelea ce aduc cu sine o 
linişte adâncă. Hotărârea de a părăsi lucrurile lumii era, deci, defi- 
nitivă. Nu-l interesau decât Dumnezeu şi adevărul. 

Simţea de-acum înlăuntrul lui o libertate binefăcătoare. Slo- 
bod de toate cele din jur. Liber de sine însuşi. Căci, fireşte, în el 
însuşi era şi lumea pe care o iubea şi căreia îi sc dedicase cu patimă 
până acum: înţelepciunea lumii, educația, gândirea şi acea copleşi- 
toare oratorie, care îl mişcase atât de mult. 

Fusese pur şi simplu îndrăgostit de acestea. lar acum întreagă 
această lume luase chipul ascezei, al sihăstriei. Inima i se legase de 
această hotărâre. Ceea ce îi aducea bucurie, dulceaţă, mângâiere. Îi 
sporea aşteptarea şi nădejdea bucuriilor duhovniceşti celor mai pu- 
ternice şi mai cutremurătoare. Pregusta cele viitoare. 

Nicicând nu trăise din străfundurile sale clipe minunate ca 
acestea. Dar iată că această nouă frumuseţe îi aducea şi întristare. 
Pentru ce nu a cunoscut-o mai devreme? Pentru ce a zăbovit atât 
de mult? Ce făcea el de atâția ani de zile? 

Studia! Căuta tot ce era mai bun şi mai măreț în toate zămis- 
lirile minții omeneşti. Asta nu-i adusese oare bucurii, mai întâi în 
Cezareea, apoi în Constantinopol? Şi mai ales la Atena? Nimic, 
nimic. Toate acestea îi păreau acum lucruri de nimic. 

Şi nu doar atât. Vasile se înfurie în toată puterea cuvântului. 
Pe sine însuşi. Simţea că tot ce făcuse până acum era inacceptabil. 
Înţelegea acum că-și închinase toţi aceşti ani ai vieţii deşertăciunii 
lumii. Îşi cheltuise aproape întreaga tinerețe slavei deşarte. Slavei 
deşarte de a studia sofia, înţelepciunea; înţelepciunea pe care 
Dumnezeu a arătat-o nebunie, defăimând-o. 

Atât de cuprins era de noua sa hotărâre, încât îi părea că s-a 
trezit dintr-un somn adânc, de moarte. 

Se trezise şi vedca lumina cea adevărată, lumina Evangheliei. 
Nu că până acum ar fi ignorat-o, n-ar fi ştiut-o. Dar nu o văzuse 
atât de profund. Nu o trăise atât de intens. Şi, de cum legătura lui 
cu lumina i s-a adâncit, s-a încredinţat de ceva ce l-a făcut să plân- 
gă îndelung: înţelepciunea pe care o studiase era nefolositoare, 
nu-l putea duce la lumina cea adevărată. Plânsese ore întregi. S-a 
defăimat pe sine însuşi pentru tot ce făcuse. S-a întristat de sine 
însuşi, de tot ceea ce făcuse. 

Clipele acestea au fost mari pentru Vasile. S-a plâns pe sine. 
Și-a arătat dezamăgirea, însă nu s-a pierdut cu firea de durere. Nu 
s-a înecat în lacrimi. Avea o fire puternică, era dăruit de 
Dumnezeu. 

Privea înainte; la ce trebuia să facă numaidecât. Oamenii 
mari nu au nicicând vreme de pierdut. Cei suferinzi se silesc să 
facă în scurtul răstimp al vieţii lor ceca ce n-ar putea face nici 
de-ar ajunge la vârste matusalemice. 

S-a aşternut deci cu toată puterea pe cercetarea Evangheliei, a 
Scripturilor. Nu că până acum nu le-ar fi cunoscut. Însă acum 
studiul lor îi era grija de căpătâi. În copilărie, bătrâna Macrina îi 
citea din Psalmii împăratului David, adormindu-l cu aceştia. Acum 
îi studia pe toate părțile, din toate punctele de vedere: filologic, 

istoric şi, în sfârşit, teologic. Acelaşi lucru începuse să-l facă și cu 
celelalte cărți ale Scripturii. 


Persoana premerge literei” 


Vedea însă că nu-i este de-ajuns studiul Scripturii. Aceasta 
mai înainte de a începe studiul exhaustiv al ci. De cum a luat hotă- 
rârea de a se apleca asupra ei, a căutat şi altceva. „călăuza cea 
bună”. 

Înainte chiar de a ajunge teolog de seamă, de dumnezeiescul 
Duh dăruita sa conştiinţă îi spusese: „Da, să păşeşti pe drumul 
afierosirii tale către Biserică; să te dedai cercetării Scripturilor, dar 
nu de unul singur. Căci e foarte primejdios. Aproape cu nepu- 
tință”. 

Căutarea lui Vasile după călăuzitor este cea dintâi şi marea 
expresie teologică. Şi iată de ce. Adevărul, Biserica, Hristos Însuşi 
— sunt toate adăpostite de către persoană. Persoana este dinaintea 
literei, precedă textul ce caută s-o înfăţişeze. Textul nu-i decât un 
slab ecou a ceca ce trăieşte persoana, nu litera. 

De răstoarnă cineva această ordine, pierde pământul de sub 
picioare, ajunge cu capul în nori. Nu mai păşeşte pe drumul cel 
bătătorit al adevărului. Aceasta fiindcă nu se întemeiază pe o 
persoană vie. Nevăzând viaţa însăşi — adică adevărul — în persoa- 
nă. adăpostită de persoană. va aşeza drept continut al textului 
Scripturii viaţa pe care o voieşte el, şi nu pe cea voită de 
Dumnezeu. Cu alte cuvinte, fiecare va interpreta Scriptura cum 
poficşte. 

Vasile n-a căzut în înşelarea aceasta. A dovedit şi aici 
cumpătare. 

Poate că nu putea argumenta teologic ceea ce simţea, starea 
sa. Dar ştia bine că, dacă bătrâna Macrina — de pildă — a fost un 
dascăl de seamă, aceasta s-a întâmplat fiindcă ucenicise lângă Gri- 
gorie Taumaturgul (Făcătorul de minuni). Adică fiindcă urmase 
unei persoane concrete. Oare nu așa se petrecuse cu două sute de 


” Litera are aici înțelesul din cuvintele Mântuitorului: „Litera omoară, duhul face 
viu” (Il Cor. 3, 6). 

ani în urmă și cu Sfântul Irineu? Acest mare Părinte al Bisericii 
ucenicise de copil pe lângă Sfântul Policarp, bătrânul episcop al 
Smirnei. De la acesta primise Predania, Tradiţia. 

Dar şi Policarp a ajuns în vremea lui cel mai autentic purtător 
al Predaniei tocmai pentru că ucenicise lângă bătrânul Ignatie Teo- 
forul (Purtătorul de Dumnezeu). Şi, de citim Epistolele lui Ignatie, 
înțelegem că bărbatul acesta purtător de Dumnezeu nu i-a dat o 
învățătură seacă, ci Predania, viaţa, adevărul, legătura cu Hristos. 

Dacă vrem să înţelegem mai bine calea lăuntrică străbătută de 
Vasile, trebuie să spunem că luminata lui conştiinţă s-a umplut 
într-o bună zi de lumină. A fost inundată de lumina Evanghelici, 
cum însuşi zice. S-a încredinţat odată pentru totdeauna că acolo, în 
Evanghelie, sălăşluieşte singura lumină adevărată. 

Însă această stare înaltă şi unică n-o simţea decât ca pe un 
început. Lumina aceasta nu însemna şi împropriere a ei, asimilare 
a ci. Era doar semnul unci certitudini: a ajuns la lumină; i s-a ară- 
tat lumina cea adevărată. Aceasta era lumina pe care Biserica o 
trăia de mai bine de trei sute de ani. Şi doar Biserica cra cca care o 
trăia în chip autentic, curat. 

Ar putea zice însă cineva: „Atunci de ce mai caută Vasile 
drept călăuzitor o persoană, şi nu textele, istoria Bisericii?” Pur și 
simplu pentru că ştia că Biserica înseamnă persoanele care se 
împărtășesc de Dumnezeu, acei oameni care sunt autentic uniți cu 
Hristos. În afara acestei legături nu există Biserică. 

Umbla cu înfrigurare să găsească persoana, dascălul, povăţu- 
itorul, ca în acela să citească adevărul pe care Dumnezeu l-a dat 
omului. Ca să vadă cu ochii proprii chipul noii vieţi, chipul vieţii 
Bisericii: „Mă rugam să mi se dea povăţuire spre a pătrunde în 
evlavia dogmelor”. Dogmele Bisericii, cugetul ci şi credinţa ei 
sunt înfrângerea vieţii credinciosului; sunt sunetul instrumentului. 
Vasile îl voia pe credinciosul însuşi, voia instrumentul cel auten- 
tic; nu rămânea doar la acea răsfrângere sau la acel sunet. 

Umbla aşadar pretutindeni, căutând povățuitor, dar din nefe- 
ricire nu afla. E adevărat că a trăit în cea mai amară perioadă a 
Bisericii, atunci când erezia lui Arie ameninţa să falsifice autenti- 
citatea ei. Adică atunci când cei mai mulți credincioşi n-aveau 
legătura adevărată cu Hristos, fiindcă Îl priveau mai mult ca pe o 
făptură a lui Dumnezeu. Însă adevărata legătură-unire cu Hristos 

se face atunci când în Sfânta Euharistie ne împărtăşim cu Trupul şi 
cu Sângele lui Hristos, Care este deopotrivă om şi Dumnezeu ne- 
creat. Altfel, rămânem doar la o simplă idee frumoasă despre 
Hristos. Credem în măreţia lui; dar fără a ne împărtăşi de dumne- 
zeirea Lui, ca astfel să fim Biserică şi să ne mântuim. 

Trăia în Cezareea, care putea fi considerată o insulă a Orto- 
doxiei. Arianismul nu o atinsese prea mult. Însă nici aici nu găsea 
povăţuitor, măsura şi norma pe care le căuta. Capul Bisericii 
Cezareii, episcopul Dianiu, nu era o personalitate teologică în stare 
să călăuzească. 

Vasile îl vedea adesea pe bătrânul Dianiu şovăind. Aceasta a 
apărut şi mai limpede în 360, când Dianiu a iscălit un Simbol 
(mărturisire de credinţă) influenţat de concepţiile ariene (ale omiu- 
sienilor), cum vom vedea. Acelaşi lucru se putea spune şi despre 
tatăl prietenului său Grigorie Teologul, care era episcop al Nazian- 
zului şi pe care îl chema tot Grigorie. 

Acestea se petreceau în Cezareea şi în general în Capadocia. 
Dincolo de hotarele ei, în restul spaţiului creştin, mai ales spre 
Răsărit, situaţia era exasperantă. Adepții concepțiilor arianismului 
predominau pretutindeni, cu ajutorul puterii de stat. 

În Răsărit rămăsese drept doar acel stâlp al Bisericii, Atanasie 
cel Mare. De treizeci de ani se lupta pentru Ortodoxie. Împotriva 
ercticilor şi a împăraţilor. Ajunscse el însuşi sălaş şi revelaţie a 
Ortodoxiei; legendă ce-i încălzea şi le dădea viaţă înfricoşaţilor 
ortodocși, întărindu-i pe cei ce se clătinau în credință. 

Acesta era atunci marele vas ales al lui Dumnezeu, spre arâ- 
tarca Ortodoxiei. Şi de aceea nu trebuia să cadă. Trebuia să îndure 
toate prigonirile. Biserica Răsăritului şi cea a Apusului aveau pri- 
virile întoarse spre Atanasie. Stâlpul trebuia deci să rămână drept, 
în picioare, neclintit, spre a putea fi văzut de toţi şi pentru ca 
aceştia să prindă curaj, să se întărească, să rămână ortodocşi: el era 
semnul că viu este Dumnezeu. 

Într-o bună zi, fireşte, stâlpul acesta va pleca din lume. Dar 
asta se va întâmpla doar când va fi pregătită stânca cea tare a 
Ortodoxiei. Când Vasile va fi gata să-i ia locul pe care îl avea în 
sânul Bisericii. Să ajungă cap sfințit al întregii Biserici. Deocam- 
dată însă, nu ajunsese la această măsură. Deocamdată abia căuta 

persoana căreia să-i urmeze spre a fi încredințat de către aceasta 
despre Predania căreia deja îi urma. 

În aceeaşi perioadă critică, pe Vasile îl neliniştea mult chipul 
vieţuirii lui, caracterul său. Desigur, după cele pe care le spune în 
Epistola 223, 2, pare că exagerează. Fiindcă nici mai mult, nici 
mai puţin, se înfăţişează pe sine însuşi influenţat şi antrenat de 
cercurile filosofilor, ale retorilor şi ale celor dezinteresaţi faţă de 
Biserică. 

Era mult legat de aceştia şi adesea avea cu unii dintre ei o 
strânsă prietenie. Aceasta transpare din epistolele pe care le-a scris 
mai târziu. Constatăm din ele că n-avea drept prieteni doar dintre 
conjuncturalii săi colegi de breaslă, ci şi persoane ce crau sau vor 
deveni ulterior înalți funcţionari de stat. 

Vasile simte, aşadar, că din pricina tovărăşiei lui cu toţi 
aceştia şi-a stricat erhos-ul său, purtarea sa, încât era acum dator să 
şi-l îndrepte. La cei 28 de ani ai săi, într-o criză a conştiinţei de 
sine, face amare, dar mântuitoare constatări. Purtarea pe care i-o 
insuflaseră în anii copilăriei bătrâna Macrina şi mama sa, Emilia, 
se schimbase oarecum. 

Cine era de vină? Nu-i era prea greu să-şi dea seama: anii cei 
mulți petrecuţi cu „cei vicioşi”. Anii de studiu. Oamenii pe care i-a 
cunoscut şi cu care şi-a petrecut vremea din 342 — când studia la 
Cezareea — până în 357. Fel de fel de oameni, reprezentând cele 
mai diverse concepţii, fiecare cu felul propriu de a se purta, cu 
morala proprie. 

Măsurându-i pe ceilalți cu tradiţia şi înţelepciunea bătrânei 
Macrina, Vasile îi găsea vicioşi. Dinaintea măreției felului de vic- 
țuire propriu Bisericii, morala oamenilor pe care îi cunoscuse în 
Cezareea, în Constatinopol şi în Atena era o josnicie, o pervertire. 

Și fiindcă felul de a fi al lumii are putere de seducţie, și Va- 
sile fusese oarecum influenţat. Luând aminte la sine însuși, vedea 
că felul de a fi pe care-l avusese în copilărie, alături de bătrâna 
Macrina, era mai adevărat decât cel pe care-l dobândise în anii de 
studiu. 

Criza prin care trecea era constatare a neajunsurilor şi toto- 
dată întoarcere spre cele mai bune. Întoarcerea însă nu-i era de 
ajuns. În cazul marilor personalităţi, întoarcerea aceasta e doar 
începutul pentru ceva mai mult, pentru ceva mai profund. De 

altfel, când zicem viaţă duhovnicească, înțelegem un neîncetat 
urcuş. 

Astfel că Vasile are nostalgia chipului de viețuire al Macri- 
nei, însă caută modele spre a ajunge şi mai sus. E gata de urcuşul 
spre înaltele culmi duhovniceşti. Cu orice preţ. De oricâte osteneli 
ar fi nevoie. 


Spre Răsărituri - Învățătura cea nouă 


Spre Răsărit! Într-acolo îşi întoarce ochii dornici să vadă. 
Acolo nădăjduieşte să afle ceea ce caută. Se hotărăşte, aşadar, de 
drum. 

Siria şi Egiptul. În locurile unde marii pustnici şi asceţi 
făceau deja minuni şi ajunseseră deja vestiți pretutindeni, legendă 
vie. Tânjea să îi vadă, era nerăbdător să-i asculte. Să şadă, tăcut, în 
umbra lor. Să înveţe din tăcerea lor. 

Ştia câte învaţă cineva tăcând. Ştia de pe când stătea lângă 
bătrâna Macrina şi lângă mama sa, Emilia. Aşadar, îşi lua studiile 
de la capăt. Învățătura cea nouă. 

Vom face aici o mică paranteză, spre a pune întrebarea: De 
ce nu i-a fost de ajuns lui Vasile asceza surorii, a mamei şi a 
fratelui lui, ucenici ai lui Eustatie din Pont sau din Armenia? Greu 
de răspuns. 

Se pare însă că monahismul familiei lui era în cea mai mare 
măsură o improvizație. Cu alte cuvinte, nu era experimentat. Era 
corect; ducea în rai; îi satisfăcea pe membrii familiei lui. Dar nu 
acesta era măsura. Nu pe acesta îl pecetluise Dumnezeu; nu adep- 
ților acestui monahism le dăduse Dumnezeu darurile Sale cele 
mari, harismele dumnezcieşti, după câte cunoaştem. 

Ca să se închine monahismului, Vasile voia să-l vadă mai 
întâi în expresiile lui cele mari. În persoanele consfinţite de 
Dumnezeu Însuşi ca modele. În persoanele pe care Dumnezeu le-a 
arătat ca modele. Niciodată în viaţa sa Vasile nu s-a mulțumit cu 
măsura de mijloc, cu mediocritatea. Privea totdeauna spre piscuri. 

Apoi, monahismul lui Eustatie nu-l lăsa indiferent, dar nici 
nu-l găsea absolut satisfăcător. Îl influenţau poate şi zvonurile 
despre exagerările ce se făceau în cazul acestui monahism. De 

altfel, nu-l cunoscuse încă bine. Aceasta se va întâmpla la întoar- 
cerea din călătoria în Răsărit. 

Oricum, faptul că nu s-a alipit şi nu s-a arătat mulţumit de 
foarte impresionantul, pe atunci, monahism al lui Eustatie dove- 
deşte profunzimea şi marea sa intuiție. Mai târziu se va încredința 
cu desăvârşire că această formă de monahism undeva şchioapătă; 
şchiopăta, desigur, în persoana celui ce-l inițiase, în Eustatie în- 
suşi, care s-a dovedit ulterior nestatornic şi adept al unei învățături 
greşite. 

Motivele acestea erau de-ajuns să-l facă pe Vasile să gân- 
dească: „Pentru a cunoaşte monahismul, trebuie să-i caut în Răsă- 
rit pe aceia ce-l întrupează. Ca să trăiesc, trebuie să găsesc părinți”. 

Interesul pentru Răsărit nu-l avea doar Vasile. Îl avea şi Eus- 
tatie, pe care — cum îşi va aminti cititorul — Vasile încercase să-l 
întâlnească în Cezareea şi nu izbutise. 

Eustatie pornise spre Orient. Aceasta se petrecea pe când încă 
îşi organiza frăţiile sale monahale şi avea nevoie de lumina Răsă- 
ritului. Apucase deci drumul Siriei. Vasile venea puţin în urma lui. 
În Siria şi, desigur, în Antiohia ei. 

Îndelunga călătorie a început în primăvara lui 357, pe când se 
topeau zăpezile din podişurile Capadociei şi se eliberau iarăşi dru- 
murile. Caravanele porneau şi mergeau să cucerească, fără război, 
Răsăritul. 

Într-o însorită zi de martie a anului 357 a pornit şi Vasile, 
pentru propria sa izbândă. Greutăţi, osteneală, hanuri plictisitoare. 

Îl găsim mai întâi în Antiohia. Aflase că aici venea Eustatie, 
cu care voia să vorbească, Nu venise însă aici doar pentru Eustatie. 
Antiohia era de multă vreme centrul unei mari mişcări spirituale. 
Un om ca Vasile trebuia să cunoască un asemenea centru, chiar 
dacă se hotărâse să îmbrățişeze monahismul. 

De cum ajunsese, trăsese undeva, la nimereală, şi ieşise să 
întrebe de Eustatie. 1 se spusese că deja plecase în Egipt. O mică 
dezamăgire, o mare speranţă. Nu l-a găsit, dar va pleca cu o oră 
mai devreme spre marele centru — Alexandria. Înainte de a apuca 
iarăşi drumul, a hoinărit puţin prin cetate. A găsit urmele şi pre- 
dania lui Pavel. 

Câte călătorii nu făcuse şi acesta! Creştinii i-au vorbit lui 
Vasile despre Ignatie Teoforul (de Dumnezeu purtătorul). Tânărul 

nu se sătura să audă despre vechiul atlet al Colosseumului. A 
cerut, poate, să citească epistolele lui Ignatie. De s-a întâmplat așa, 
sigur acestea îi vor fi întețit înlăuntrul său flacăra iubirii de 
Hristos. Ardea şi mai năprasnic. Se grăbea. Trebuia să ajungă la 
marii părinţi, ca să-i tâlcuiască tainele acestei văpăi lăuntrice. 

A apucat, aşadar, fără întârziere drumul Egiptului, mai precis 
al Alexandriei. A lăsat în urmă vestita Antiohie, care astăzi a ajuns 
un sat neînsemnat, în care nu mai dăinuie nimic din cele ce-i 
făceau odinioară faima. 

În Epistola 223, 2, Vasile ne informează că a vizitat Siria, 
Palestina şi Mesopotamia, unde s-a întâlnit cu pustnici. Nu ştim cu 
precizie când s-a petrecut aceasta: înainte de a merge în Egipt sau 
la întoarcerea de acolo? Pentru că popasurile acestea nu sunt amin- 
tite în Epistola întâi, credem că aceste căutări s-au făcut pe când se 
întorcea din Egipt în ţara sa. 

Acum a apucat-o, mai degrabă, direct spre Alexandria. Pro- 
babi! cu corabia. Aici putea păsi ceea ce căuta. Nu l-a păsit pe 
Eustatie, care mergea mereu înaintea lui. Acest om, pururea în 
mişcare, repede vedea, repede pleca. Nu putea aprofunda nimic. 
Vedea doar partea superficială — slăbiciunea firească a medio- 
crului. Păcatul de moarte purtător al păstorului superficial. 

Ce va face, deci, Vasile? Să-l urmărească pe Eustatie sau să 
rămână în centrul monahismului antic, ca să-l cerceteze? Dilema 
era dificilă, căci Eustatie exercita încă farmec asupra lui Vasile. 
Însă când cel din urmă a aflat că cel dintâi a apucat-o «pre Persia. 
s-a încredinţat că trebuie să rămână în Egipt. Boala prin care tre- 
cuse cu câteva luni înainte nu-i îngăduia eforturi exagerate. Şi 
apoi, goana neîncetată a pururea umblătorului Eustatie a născut 
probabil în Vasile primele vagi îndoieli despre autenticitatea vie- 
(mirii acestui om. 

Oricum, Alexandria l-a cucerit pe Vasile. S-a odihnit şi era 
gata pentru marele pelerinaj, pentru „noua învăţătură” pe care voia 
s-o dobândească. 

De-acum nu mai călătorea spre a cunoaşte, spre a-şi îmbogăți 
cunoştinţele. Călătorea ca să vadă cum se nevoiesc asceţii şi mo- 
nahii. Voia să afle, pentru folosul său propriu, cum se nevoiesc 
ceilalți. A cercetat deci profund şi amănunţit chipul în care se 
luptau împotriva satanei asceţii pustiei egiptene. 

Asceza îl cucerise cu desăvârşire. Locul pe care altădată îl 
ocupa în sufletul lui retorul era de-acum ocupat de ascet, de 
pustnic, de nevoitor. Înlăuntrul lui, filosoful era definitiv doborât! 
Şi se ridica, încet dar sigur, ascetul. Cât îi îngăduiau picioarele şi 
cât îi îndura trupul, umbla prin pustie, călăuză fiindu-i faima 
pustnicilor. 

De altfel, în cetatea Alexandriei n-avea de făcut lucruri im- 
portante, de vreme ce nu venise pentru şcolile ei păgâne şi de 
vreme ce nu sc afla aici Atanasie. Dimpotrivă. N-avea de încercat 
decât amărăciune şi dezamăgire. Obositoarea cetate a culturii 
greceşti, imensul creuzet al religiilor şi culturilor, era predată 
arianismului. 

Stâlpul Ortodoxiei, Atanasie, se afla în exil. Pe cât se lupta 
pentru adevăr, pe cât ortodocşii vedeau în persoana lui marele lor 
crainic şi marea expresie a Ortodoxiei, pe atât vrăjmaşii acesteia îl 
prigoneau. 

În vremea când Vasile a fost în Alexandria, n-a avut şansa 
să-l cunoască. Se ascundea pe-atunci, cu ajutorul asceților, în locu- 
rile izolate și anevoie de străbătut ale Tebaidei, unde Vasile nu 
prea putea ajunge. Dacă acest pui de vultur, Vasile, l-ar fi cunos- 
cut pe vulturul cel mare, pe Atanasie, experienţa aceasta şi-ar fi 
pus amprenta pe cursul vieții lui Vasile. În nici o epistolă Vasile 
nu face nici cea mai mică aluzie despre o asemenea cunoștință. 
De-ar fi existat, undeva trebuia să se refere la ea. Ce coincidențe 
străine de logica omenească rânduiește Duhul lui Dumnezeu! 
Succesorul la cârma Bisericii nu l-a cunoscut personal pe directul 
lui predecesor. 

A lăsat așadar cetatea Alexandriei, unde era episcop — prin 
decizia samavolnică a împăratului — cugetătorul de cele ariene 
Gheorghe. 

În jurul Alexandriei i-a întâlnit pe cei dintâi călugări. Ştia din 
informaţii disparate că acolo au apărut primii anahoreți (pustnici) 
şi asceți (nevoitori). Chiar şi cel dintâi mare şi cunoscut pustnic, 
Antonie cel Mare, şi-a început asceza în preajma cetăţii sale nata- 
le, la Memfis. Apoi a căutat o pustie mai îndepărtată, către Marea 
Roşie, numită Pispir, ca să rămână singur cu Dumnezeu şi cu 
luptele împotriva satanei. 

Este însă sigur că Antonie n-a izbutit să rămână netulburat de 
semeni. Deja din primele decenii ale veacului al IV-lea îl vizitau 
mulţi care-i cereau sfatul, care voiau să-i urmeze. Astfel, până la 
mijlocul acestui veac, asceții pustiilor Egiptului ajunseseră mii. 

Înmulțirea monahilor în veacul al IV-lea se asemăna râului ce 
grabnic se umflă, înmulţindu-şi apele. Este râul ce s-a revărsat, 
binefăcător, asupra întregii lumi creştine. 

Însă acest caracter era puternic în special în Egipt. Două erau 
marile prezenţe care îi atrăgeau ca un magnet pe toţi cei ce aveau 
înclinații spre asceză şi monahism: persoana lui Antonie şi per- 
soana lui Pahomie. Amândouă străluceau astfel încât fiecare rază 
luminoasă devenea un drum ce aducea lângă ei tineri dornici să le 
urmeze chipul vieţuirii. 

Vasile nu a avut şansa să-l cunoască pe Antonie, căci acesta 
murise la 17 ianuarie 356, în vârstă de 105 ani. Nu ştim nici dacă a 
cunoscut urmași ai lui Pahomie (ț346), cel dintâi fondator al unei 
mânăstiri organizate (Antonie este cel dintâi mare dascăl al vieții 
pustniceşti). 

Oricum, când Vasile a vizitat Egiptul, existau multe mânăstiri 
pahomiene în Egiptul de sus (în Tabennisi şi în alte părţi). Primele 
fuseseră întemeiate de către Pahomie însuşi, între 323 şi 346. 

Nici unul dintre textele scrise ulterior de Vasile despre orga- 
nizarea vieții monahale nu se arată influențat de obiceiurile 
mânăstirilor pahomiene. Să însemne asta oare că nu le-a vizitat? 
Posibil, căci şi acestea erau foarte îndepărtate pentru ostenitul 
Vasile, erau în Egiptul de sus, în Tabennisi. 

Tradiţia şi faima lui Pahomie circulau însă în întreg Egiptul şi 
dincolo de el. Prin urmare, Vasile a cunoscut fără îndoială mona- 
hismul pahomian în persoana diferiților monahi, chiar de n-a stat 
în vreo mânăstire pahomiană. 

Întregul Egipt se înfățişa ochilor lui Vasile ca o pustie cu 
nenumărate oaze ale luptei duhovniceşti pentru desăvârşire. O ţară 
cu o mulțime de case de oaspeţi ale Duhului Sfânt. Erau momente 
când pur şi simplu nu ştia pe ce drum să apuce mai întâi. Cădea 
într-o adâncă reculegere şi ochii i se umpleau de lacrimi: „Îţi mul- 
țumesc, Doamne Dumnezeul meu, că m-ai adus aici. Îţi mulţu- 
mesc că mă călăuzești spre cei ce Te trăiesc pe Tine, ce Te 
tâlcuiesc pe Tine”. 

EI însuşi scrie că a găsit „atleți ai lui Dumnezeu” în jurul 
Alexandriei şi în „restul Egiptului”. Se pare că trupul nu i-a îngă- 
duit să călătorească spre toate oazele ascetice. Oricum, a vizitat 
multe. Şi nu era vorba de vizite obişnuite. Rămânea pe lângă 
pustnici şi pe lângă asceţi luni întregi. Toată primăvara, vara şi o 
parte a toamnei lui 357. Cu alte cuvinte, nu doar că vedea ce se 
întâmpla, ci cerceta — cu mare luare aminte, cu răbdare şi cu 
rugăciune neîncetată — ceea ce vedea. 

ÎI vedem când şi când în spinarea cămilei, ars de soarele 
dogoritor al deşertului. Chinuit de sete ore întregi. Topindu-şi 
trupul bolnav din pricina bruştei treceri de la arşiţa zilei la frigul 
nopții. 

Cea mai mare parte a vremii o petrecea într-o caldă bucunic. 
Bucuria ncofitului, lumina pe care o căuta. Putea să sufere tru- 
peşte, dar se simţea copleşit cu totul de fiecare dată când i Se 
descoperea Duhul cel Sfânt. Din când în când avea dinainte noi 
chipuri, alți asceţi, care urcau în felul lor propriu anevoioasele 
trepte ale virtuţii şi-L trăiau, fiecare în alt mod, pe acelaşi 
Dumnezeu înlăuntrul lor. 

Ceea ce-l cutremura cel mai mult pe Vasile era neîncetata 
luptă a asceţilor. Intensitatea luptei duhovniceşti îl impresiona 
profund. Îl umplea de admiraţie. 

Deja începuse să aplice ceea ce vedea. Aceia se luptau pentru 
Dumnezeul lor şi ştiau bine că, de nu i-ar ajuta EI, ar fi biruiţi de 
satana. Unul ar fi biruitorul. 

Măreţia şi asprimea luptei erau atât de intense, încât îl 
înspăimântau pe Vasile. Atunci se deda rugăciunii şi Duhul Sfânt 
îl călăuzea la nevoitorul care trăia clipele biruinţei; care trăia 
pacea, dăruită de Însuşi Duhul; care se umpluse de dumnezeiasca 
lumină şi ajunsese el însuși lumină, desfătare, armonie, chip al lui 
Dumnezeu. 

Câte clipe irepetabile! Câte experiențe profunde şi dumne- 
zeieşti i-au fost dăruite tânărului bărbat care dăduse totul spre a-L 
căpăta pe Dumnezeu! Câteodată îşi revenea din admirația și din 
străpungerea inimii pe care i le provocau luptele şi harismele 
dumnezeieșşti ale nevoitorilor. Şi se făcea atunci observatorul lor. 
Cerceta totul cu atenţie. Anumite lucruri le scria. ÎL interesau toate 
amănuntele, căci acestea aduceau rezultatul. 


VIAȚA SFÂNTULUI VASILE CEL MARE 69 


Îşi însemna în minte şi pe hârtie înfrânarea şi hrana nevoi- 
torilor. Lua aminte la răbdarea necazurilor. Altundeva era surprins 
de cât de îndelung puteau zăbovi în rugăciune. Observa că mulţi 
nu erau supuşi nevoii somnului, de-ai fi zis că au biruit necesităţile 
firii. 

Existau asceţi ce-şi păstrau neîncetat bucuria sufletească, 
nelăsându-se înfrânți de foame, sete, frig sau goliciune. 

ji vedea pur şi simplu — puțin cu ochi de neoplatonic — pe 
asceţi trăind cu desăvârşire lipsa de grijă pentru trup. De parcă 
acesta le-ar fi fost ceva străin de ei înşişi. 

Rătăcea prin peşteri şi prin colibe îndepărtate, unde trăiau 
pustnic! şi călugări. Totodată, îşi înnoia hotărârile şi lua altele noi: 
să urmeze şi cl vieţuirii acestor cuvioşi atleți. Altfel nici nu se 
putea. 

Cutremurătoarea învăţătură a pustiei nu se asemăna altora. 

La Cezareea, la Constantinopol şi la Atena învățase cu pati- 
mă tot ceea ce zămislise spiritul omenesc. În pustie învăţa cu pa- 
timă viaţa cea nouă ce se născuse în nevoitorii luptători, cu harul 
Stântului Duh. 

Acolo deprinsese înţelepciunea. Aici deprindea lucrurile 
dumnezeieşti. Acolo luase înțelepciune, spre a o folosi în lucrul 
său. Aici lua tradiția ascetică, spre a trăi. În pustie nu căuta sofia, 
CI Viaţa. 

lată de ce cădea în genunchi şi cerea de ia Dumnezeu să 
ajungă şi cl însuşi ca aceşti asceţi ai Epiptului. 

Astfel, cutreierând pustia şi dându-se pe mâna ascezei, se 
istovi trupeşte cu desăvârşire. Luă hotărârea să se întoarcă la 
Alexandria. 

Cetatea se afla, cum am spus, în mâinile adepților lui Arie. 
Nu prea avea ce face în ea. Episcopul ci era eretic. Asemenea şi 
cei mai multi episcopi din regiune. Unii, desigur. doar se prefă- 
ceau a fi arieni sau nu-şi mărturiseau fățiș ortodoxia ca să nu fie 
exilați şi să sufere o mie de răutăţi. Nu avem însă informaţii despre 
aceasta. 

Înainte să părăsim ţara Nilului, pentru a continua peregri- 
narea lui Vasile, trebuie să vorbim şi despre o altă experienţă a lui. 
Este experienţa prigoanei, pe care Vasile a cunoscut-o în Egipt. A 
fost ceva ce nu va uita niciodată. Toţi ştim — şi, desigur, și Vasile 

ştia bine — că persecuțiile sau prigoanele încetaseră în 313 (ca să 
dăm o cronologie convenţională). Puterea romană, în persoana lui 
Constantin cel Mare, îi îmbrăţişase pe creştini şi se străduia să-i 
arate nu doar cetăţeni egali în drepturi cu idolatrii, ci chiar 
privilegiați faţă de aceştia. 

Însă la câţiva ani de la Sinodul I Ecumenic de lu Niceea, 
împăratul Constantin însuşi şi-a schimbat poziţia faţă de Biserică. 
Și, deşi la Sinod a ajutat ortodocşilor, acum lua partea arienilor, 
care îi deveniseră sfetnici trebuincioşi şi linguşitori. Ortodocşii îi 
căzuseră în dizgrație. Marea figură a Ortodoxiei, Atanasie, a fost 
chinuit cumplit şi exilat. La fel toţi cei ce îl urmau. 

Situaţia s-a înrăutățit şi mai mult sub succesorul lui Constan- 
tin (337), Constanțiu (337-361). Acesta a ajuns pe deplin instru- 
mentul ereticilor arieni şi le împlinca cu zel sugestiile. Astfel, 
prigoanele împotriva ortodocșilor au atins punctul culminant. Foc 
şi secure tuturor celor ce mărturiseau credința Sinodului de la 
Niceea; tuturor celor ce-i arătau prictenie lui Atanasie. 

În vremea acestor prigoane, Alexandria a avut partea leului. 
Fiindcă aici stăpânea figura lui Atanasie, aici se afla centrul rezis- 
tenței, centrul Ortodoxiei. Trebuia, așadar, să fie lovită. Puterea 
politică, cu concursul fanaticei mulţimi eretice, nu şovăia. 

I-au arestat pe clericii ortodocşi. I-au chinuit, i-au batjocorit, 
i-au aruncat pe drumuri goi şi pe jumătate morţi. Unii n-au 
rezistat. Au murit şi s-au făcut mărturisitori ai credinței. Alţii au 
izbutit să fugă singuri și alții au fost exilați oficial. În marile cetăţi 
rămăseseră doar clericii care îmbrățişaseră erezia şi cei care au 
preferat să se facă cripto-ortodocşi. 

Bisericile ortodoxe au fost jefuite. Au fost pângărite Sfintele 
Mese şi vasele cele sfinte. Au fost înjosiți călugări şi călugărițe. 
S-a întâmplat ceea ce nu se întâmplase nici în cele mai cumplite 
prigoane din veacurile trecute, în vremea idolatrilor. Pustiurile 
Egiptului găzduiau mulțime de exilați, fugari, autoexilaţi. Vasile 
i-a cunoscut. Din buzele lor îndurerate a aflat toate cele petrecute. 

Se umplea el însuşi de amărăciune. Îşi pierdea cumpătul în 
fața acestei drame înfricoşătoare. Nu s-a lăsat însă pradă disperării. 
Puternicul său suflet, întărit de Duhul Sfânt, a primit această 
învățătură amară. 

Învăţa de toate. Pustiul i-a dat, aşadar, şi altă lecţie. Asceza 
nu înseamnă doar să rabzi postul şi să te lupţi cu gândurile. 
Inseamnă şi să rabzi prigoanele. 


Călătoria de întoarcere 


Clipa înapoierii se apropia. Alexandria nu-l mai reținea. Dar 
zilele şi nopţile parcă nu treceau. 

Îşi făcea ultimele vizite: biblioteca, bisericile, episcopii şi 
preoţii ortodocşi. Avea încă un motiv serios să se grăbească. 
Mintea nu mai putea cuprinde în ca toate câte le aflase. Trebuia să 
se liniştească, să le prefacă pe toate acestea în viaţă, să le aplice pe 
sine însuşi. 

Astfel, într-o dimineaţă de octombrie a pornit pe drumul 
întoarcerii. Când caravana se depărtase îndeajuns şi se afla pe o 
culme de deal, Vasile s-a întors să vadă pentru ultima oară cetatea 
lui Alexandru Macedon. 

Imagini din trecut i-au venit în minte. Moise şi poporul ales 
al lui Dumnezeu, în vechime. Apoi, mişcările filosofice şi religi- 
oase de tot felul, până la extraordinarul gnosticism. Îi păruse că a 
zărit pe un drumeag, trecând, pe evanghelistul Marcu: noua epocă. 
Apoi dăduseră toate buzna, repede, una după alta. Acel curios 
profesor, Panten. Ucenicul său, Clement, care s-a amestecat puţin 
cu enosticismul, fără să bage de seamă. Mintea i s-a dus apoi la 
Origen. Auzise despre acest mare profesor de la bătrâna Macrina, 
căreia îi vorbise despre cl Grigorie Taumaturgul, la Neocezareea. 
Nu ştia însă prea multe lucruri despre el. Ştia doar, în general, că 
tulburase, împărţise şi totodată îmbogăţise Biserica. Ceva curios şi 
măreț exista în cazul lui Origen. Oare ce? S-a chinut puţin să se 
gândească. Nu găsise însă nici un răspuns şi lăsase deoparte 
gândul la Origen. Mai târziu, mai târziu... Apoi Dionisie al 
Alexandriei. N-a zăbovit mult nici asupra lui, căci nici despre el 
nu ştia multe. La Atanasie însă... Da, la el s-a gândit mult. Auzise 
multe. Toată Biserica vorbea despre el. Era faţa ei, expresia ei. 
Simţea că ceva îl îneacă. Era amărăciunea, tristețea că nu apucase 
să-l vadă. Cât voia să se aplece şi să îi sărute mâna! Să-i privească, 
lacom, chipul luminos... Nu voia multe. Să nu-i fi vorbit Atanasie; 

să nu se fi învrednicit de vreo discuţie cu el. Doar să-l fi văzut. 
S-ar fi aplecat puţin în dreptul lui şi — era sigur de aceasta — ar fi 
auzit cum îi bătea inima, ortodox; i-ar fi auzit mintea cugetând 
ortodox; căci era, întreg, ortodoxie. 

Auzise că bătrânul Atanasie — era pe-atunci de 62 de ani, dar 
înţelepciunea şi luminarea pe care le avea îi făceau pe credincioşi 
să-l considere de 162 de ani — avea o privire mai puternică decât 
cea a vulturului. Atrăgea. Dobora. Se spunea că, o dată, împăratul 
nu l-a primit în audienţă. Atunci a ieşit pe neaşteptate în calea 
împăratului, aflat pe cal, a apucat frâiele calului şi, când Atanasie 
l-a silit să-l privească în ochi, împăratul s-a pierdut şi l-a ascultat 
cu atenţie pe ierarh. 

Asemenea şi altele multe se iveau în mintea tânără a lui 
Vasile. La un singur lucru nu se gândea pe atunci: că, după 16 ani, 
Vasile va ajunge ce era acum Atanasie. Creştet al Bisericii. 

Oboseala şi zgomotul caravanei l-au trezit din dulce-amara 
reverie. Trebuia să-şi programeze restul călătoriei. Căci nu va mer- 
ge direct în Cezareca. 

Din fire era nesătul de învăţătură. Zvonurile ziceau că în 
Palestina și în Siria, în general, vieţuiau pustnici şi asceţi vestiți. 
Simţea nevoia să-i cunoască. Nimic nu-l mişca mai mult decât 
faptul de a cunoaşte persoane robite virtuţii. Simţea bucurie când 
cunoştea persoane care, fără să vorbească, Îl descopereau pe 
Dumnezeu, Îl arătau celorlalţi. lar informaţiile lui erau serioase. 

Palestina Aici stăpânea faima cuviosului Ilarion, care în vre- 
mea aceea se nevoia în muntele Pelusiului, pe care Vasile îl lăsase 
deja în urmă. 

A coborât în vestita cetate de pe malul mării, Gaza, şi a lăsat 
marea caravană să-și urmeze drumul. A tras la un han, şi-a aranjat 
puţinele lucruri, apoi a cerut călăuzitor şi a ieşit în cetate. 

Aici se nevoise o bucată de vreme Ilarion ($371). În jurul lui 
s-au strâns cu râvnă mulţi ucenici. Pe unii dintre ei Vasile avea 
să-i cunoască acum personal. Aveau atât de multe să-i spună des- 
pre asprimea nevoinţei părintelui lor duhovnicesc şi despre daru- 
rile pe care le primise de la Dumnezeu... 

I s-a povestit lui Vasile şi despre drumurile aparte ale lui 
Ilarion. Vizita, adică, regiuni cu locuitori idolatri, îi tămăduia pe 
bolnavi şi, prin propovăduirea lui, îi aducea în Biserică. Un ascet 

misionar, asta era adesea Ilarion. Însoţire a monahismului cu misi- 
unea. Nevoinţă şi lucrare în afară. Povestirile despre o asemenea 
activitate a lui Ilarion i-au atras mult interesul lui Vasile. Era oare 
cu putinţă o asemenea asociere? 

Fără să bage de seamă, a început să se gândească tot mai mult 
la aceasta: asceză şi activitate, împreună. Duhul i se odihnea la 
acest gând, dar acum nu o conştientiza. 

Ceea ce cugeta cel mai intens era doar asceza austeră şi 
monahismul. 

Se întoarse în Gaza şi se pregăti iarăşi de drum. Călătoria îi 
era plină de popasuri. În Cezareea Palestinei îşi aminti iarăşi de 
Origen, căci aici îşi intemeiase şcoala, când fusese nevoit să 
părăsească Alexandria. Aici îi predase lui Grigorie al Neocezareii, 
părintele duhovnicesc al bunicii sale, Macrina. lată un extrem de 
important arbore genealogic al uceniciei: Origen — Grigorie — 
Macrina — Vasile. 

Și-a continuat drumul pe ţărmul mării, în părțile Siriei. EI 
însuşi spune că a vizitat asceţi din Koila Siriei, adică în zona ce 
începe de la oraşul turcesc (de astăzi) Alexandretta şi sfârşeşte la 
Marea Moartă. A trecut prin Tir, Sidon şi celelalte cetăţi ale vechii 
Fenicii. Tot mergând spre miazănoapte, a ajuns la cetățile siriene 
Emesa, Laodiceea şi Antiohia. În părțile celei din urmă existau, 
conform tradiţiei, destul de mulți asceţi. 

De la Antiohia a apucat un drum deosebit, care nu-l ducea în 
patria sa. Traseul îi era determinat de veştile despre asceți și ma- 
nahi. Acestea îl poartă acum mai în interior, spre Persia. A apucat, 
deci, spre Răsărit. 

Vasile însuşi spune că a cunoscut monahi în Mesopotamia, 
fără să pomenească numele vreunei cetăți anume. Oricum, dacă a 
mers în regiunile dintre Eufrat şi Tigru („„meso-potamia” înseamnă 
„între râuri”), atunci a făcut o călătorie foarte mare şi extrem de 
obositoare. Regiunea se află la foarte mulți kilometri distanţă de 
Antiohia. Avea, într-adevăr, tradiție călugărească şi fusese vizitată 
cu două-trei luni mai înainte de către Eustatie. 

Nu arată ce impresii i-au făcut aceste locun îndepărtate. Si- 
gur e doar că şi aici a admirat râvna asceților. Alături de ei va fi 
trăit noi experienţe. Locurile Mesopotamiei (partea care azi alcă- 

tuieşte Siria, credem) i-au părut minunate şi adesea ospitaliere. 
N-au izbutit, însă, să-l reţină. 

Deja îşi programase punerea în lucrare a viselor lui legate de 
monahism şi asceză. Și era omul care se ţinea de programul pe 
care şi-l propunea. Trebuia aşadar, fără nici o altă întârziere, să 
apuce calea întoarcerii. De altfel, se apropia iarna. Şi nu era doar 
constituția sa bolnăvicioasă. Altădată drumurile se închideau pe 
timpul iernii. 

Trecerea dintr-un stat în altul devenea în vreme de iarnă 
aproape imposibilă, pe măsură ce te îndepărtai de arterele centrale 
de circulaţie ale statului roman. După toate probabilitățile, Vasile 
s-a întors iar în Antiohia şi de aici şi-a urmat drumul spre 
Cezareea. 

Aşa sc încheie îndelungata călătorie a lui Vasile în căutarea 
„învăţăturii celei noi”. Întoarcerea „spre Răsărituri” I-a îmbogăţit. 
l-a făcut şi mai înțelept și mai ales l-a convins să se dedice cu 
hotărâre ascezel. 

Și totuşi, încă nu se simţea pregătit. 


La Cezareea. Epistola întâi 


Spre sfârşitul toamnei, Vasile ajungea la Cezareea. Prictenii 
şi cunoştinţele l-au primit cu urări de bun venit. Nimeni însă nu-şi 
făcea iluzii. Erau de-acum siguri că nu-1 va asculta, aşa încât nu 
doar că n-au încercat să-i sugereze ce să facă, dar nici n-au în- 
drăznit să-l roage să rămână cu ei. 

Aceştia îl voiau, desigur, la Cezareea. Dar vedeau în ochii lui 
nerăbdarea de a se retrage din lume. lar aceasta se putea întâmpla 
numaidecât. Ostencala îndelungatei călătorii, postul şi multa lucra- 
re îl duseseră spre boală, care nu avea să treacă prea curând. 

Boala l-a împiedicat şi să-l întâlnească pe Eustatie. Acesta 
aflase că Vasile îl urmase pas cu pas. Întorcându-se din propria sa 
mare călătorie în Orient, prin Persia şi Armenia, trecuse prin 
Cezareea şi-i lăsase o epistolă lui Vasile. 

Vasile i-a răspuns cu o altă epistolă, cea dintâi din colecţia 
Epistolelor lui. Comunicarea cu Eustatie îi făcea o mare plăcere. 
Însă regreta mult că iarna ce se apropia cu paşi mari nu-i va 

îngădui să meargă alături de el, în Sevastia. În întreaga scurtă viaţă 
a lu: Vasile, boala şi iarna vor fi neîmpăcaţii vrăjmaşi ai depla- 
sărilor lui. Era deci nevoit să rămână acasă, la Cezareea. Pentru 
moment, nu se putea gândi la vreo călătorie către Sevastia ori 
Annisa. 

Însă, dacă nu-l putea găsi personal pe Eustatie, nimic nu-l 
împiedica să-i trimită o scrisoare. A făcut-o numaidecât. Acum, 
când toate în minte îi erau proaspete: nevoia de a-l întâlni pe 
Eustatie, experienţele Răsăritului... Astfel, şi-a scris prima scrisoa- 
re, după câte cunoaştem. Este un text frumos aşternut, dar arată şi 
grabă tinerească. Sentimentele i se îmbulzesc spre a fi exprimate, 
cugetul i se revarsă tumultuos. 

Involuntar poate, Epistola dă impresia că Eustatie simboliza 
pentru Vasile duhul ascetic şi monastic, cel puţin pentru Asia 
Mică. De aceea se şi grăbea să-l întâlnească, de aceea îi şi trimitea 
uceastă scrisoare, în care îi povesteşte că a călătorit în Răsărit. 

Ne aflăm la sfârşitul toamnei lui 357; atunci când dorinţa lui 
după asceză a luat chipul hotărârii. Însă lumea lăuntrică a omului 
nu se schimbă foarte lesne. Scriind, îi vine şi îi revine în minte 
terminologia pe care atâția ani a studiat-o şi la care atâta s-a 
gândit. Și nu sunt atât de nevinovate cuvintele „ironia soartei”, 
„sortit”, „destin”, aşa cum le foloseşte aici cel ce, în aceeaşi scri- 
soare, arată că mulțumită ascezei a părăsit Atena, adică lumea pe 
care o exprimau aceste cuvinte. Bineînţeles, la sfârşitul epistolei, 
pune oarecum lucrurile la punct: trebuie să-i fim recunoscători lui 
Dumnezeu pentru binefaceri şi să nu cârtim pentru necazuri. 

Rămâne însă senzația unei mentalități păgâne. De altfel, 
foarte firească. Vasile — nu trebuie să uităm — nu fusese încă bo- 
tezat. Nu se închinase pe de-a-ntregul studiului Scripturii. Acestea 
se vor petrece în mod esenţial de acum înainte. Şi dacă până acum 
am folosit pentru Vasile expresia „sfânt bărbat”, am făcut-o abu- 
ziv, din admiraţie pentru marele om, care avea totuşi o educaţie 
creştinească, călăuzirea Duhului Sfânt şi râvnă pentru asceză, însă 
care nici nu se unise încă cu Hristos prin Botez, nici nu era încă 
monah. 

La bătrânul Dianiu al Cezareii 


larna îşi arăta tot mai mult dinţii, iar Vasile găsește astfel 
prilej de a se aduna întru sine. lar şi iar acelaşi subiect: asceza, 
nevoinţa. Însă cum să o realizeze? Să ceară şi sfatul altor asceţi? 
Singur sau împreună cu alții? Ce se va întâmpla cu Grigorie, 
prietenul său? 

Cât i se odihnea cugetul — ba chiar întreaga fiinţă — la numele 
acesta! De cum mintea îi ajungea la iubitul Grigorie, se însenina. 
Sufletul acela minunat exercita asupra lui o acțiune binefăcătoare. 
Adesea Vasile îl certa pe Grigorie pentru neaşteptatele lui izbuc- 
niri care cereau probleme. Şi câtă mângâiere găsea în prezenţa lui... 

Printre primele lucruri pe care le-a făcut de cum s-a întors din 
Răsărit a fost să-i serie lui Grigorie sau măcar să-l înştiinţeze că 
s-a înapoiat acasă. Din păcate, o asemenea epistolă nu s-a păstrat. 
Grigorie era ocupat în patrie. Părinţii îi crau bătrâni şi aveau ne- 
voie de dragostea lui. Cele ale familici îl rețineau acolo. De multe 
ori îi venca să le lepede pe toate şi să fugă la prietenul său, Vasile, 
şi să-i zică: „Înainte, frate! Hai să căutăm un loc de nevoință, 
destul ne-am chinuit în lume. Nu mai rabd în lume, nu mai rabd 
viaţa fără asceză şi fără tine”. 

Însă n-a făcut-o. Era prea sensibil ca să-şi părăsească părinţii 
şi pe creştinii din Nazianz. Mult mai târziu, în 382, va spune destul 
de limpede că necazurile şi chinurile vieţii s-au petrecut din cauza 
faptului că in acea vreme nu a putut să le lase pe toate şi să se facă 
ascet, alături de Vasile. 

ÎI cunoaştem pe Vasile. S-a întâlnit cu unii prieteni, le-a vor- 
bit despre planurile lui — sau, mai bine zis, despre problema lui, as- 
ceza. Unii îl înțelegeau, alții nu. Mulţi erau dezamăgiţi. Erau aceia 
care voiau să-l vadă pledând şi triumfând în tribunale; predând şi 
fermecându-şi discipolii în şcolile superioare... lar el zicea că vo- 
jeşte să se zăvorască într-o colibă, de unul singur. Să se nevoiască 
ŞI să vorbească doar cu Dumnezeu. 

În iarna lui 357-358, Vasile nu a umblat prea mult. Ieşirile au 
fost puţine. Excepţie făcea pentru episcopul Dianiu. ÎL vizita cât 
putea de des. De tânăr avea respect față de acest părinte. Acum 

simțea pentru el şi o nesfârşită dragoste. Dianiu le merita pe 
amândouă. 

Cine era Dianiu? Pentru istorie — neînsemnat. Pentru Vasile — 
mare. Îl cunoscuse din copilărie. Îşi aminteşte cât l-a impresionat 
sufletul cel blând al acestui episcop. Şi-l aminteşte mereu vrednic 
de cinste şi totodată cuvios. În purtare avea o anume cuviinţă care 
sporea şi mai mult când îşi îmbrăca veșmintele arhiereşti şi litur- 
ghisea. Pe chip i se citea bunătatea şi toți se bucurau să-i stea în 
preajmă. În ciuda rangului său, avea o simplitate fermecătoare. 
Felul lui de a fi era cu totul lipsit de artificialitate. Se exprima liber 
şi sincer. În odaia sa simplă, vizitatorul nu era pus în fața unui ofi- 
cialism obositor, ci găsea căldură şi dragoste izvorând din nobila 
sa inimă. Chiar şi în cele mai grele clipe, chipul îi era liniştit şi 
blând. Când se necăjea, îşi păstra faţă de ceilalţi buna cuviinţă şi 
nemânierea. Alătura zâmbetul şi decenţa, bucuria intensă și înţe- 
lepciunea. Era un episcop minunat, un bărbat sfânt. 

Și totuşi, această figură dăruită de Dumnezeu nu a fost scutită 
de ispite. Nu putea ieşi neatins din confuzia epocii sale. Dus de 
val, a semnat în 360 un simbol de credinţă care nu era ortodox. 
Vasile povesteşte că, puţin înaintea morţii, bătrânul şi-a explicat 
poziţia şi s-a pocăit pentru ceea ce făcuse. 

Aşadar, pe bătrânul Dianiu l-a vizitat Vasile de multe ori în 
iarna lui 357-358. Se aşeza lângă tronul lui şi-i înfățişa toate 
gândurile sale, fără şovăire: cu simplitate, fără patimă. Dianiu nu 
era, desigur, un mare teolog: ci altceva. Experienţa şi înțelepciu- 
nea îl făceau să fie un păstor de seamă. Dumnezeu dăruieşte bo- 
gată îndemânare pastorală şi cumpătare tuturor celor care Îl iubesc 
ŞI pe care-i doare de semenul lor. 

În aceste luni grele, Vasile şi-a găsit ajutor în chipul acesta 
sfânt. 


Botezul — Împărțirea averilor 


Lângă Dianiu, Vasile a luat hotărârea să se boteze. Era şi 
aceasta o dovadă a influenței binefăcătoare a bătrânului asupra 
iubitului său fiu duhovnicesc. 

Toată iarna lui 357-358 şi-a petrecut-o în Cezareea, țintuit 
locului în cea mai mare parte a vremii, nu atât din pricina bolii, cât 
din pricina frigului. Când putea, îl ajuta la lucru pe bătrânul epis- 
cop. Nu-i exclus, desigur, să fi apucat să treacă şi pe la ai lui, care 
se nevoiau la Annisa. 

Emilia şi Macrina îi arătaseră cât s-au bucurat de experienţele 
lui din Răsărit. Nu se opriseră însă aici. Nici mai mult, nici mai 
puțin, îi spuseseră că tărăgănează lucrurile fără vreo îndreptățire. 
Vorbea de asceză, şi el încă nu se botezase! Trebuia să sfârşească 
grabnic cu această situaţie. Aceasta i-au spus cele două nevoitoare. 
Emilia, cu o privire mângâietoare, plină de dragoste. Macrina, cu 
vorbe aspre, ca şi altădată, când Vasile se întorsese de la Atena. 

Aşadar, la praznicul Botezului Domnului sau la sărbătoarea 
Paştelui din 358, Vasile se uneşte cu Hristos. Se înnoieşte şi 
de-acum se sfințeşte deplin. Era un mare eveniment din viaţa lui 
Vasile, acum în vârstă de 29 de ani. O vârstă a puterii, a avântului 
şi a marii creativități. 

lată însă că nu se grăbea să creeze. Era încă în stadiul pre- 
gătirii. ÎL călăuzea o mână în care avea încredere deplină. Se lăsa 
dus oriunde aceasta voia. 

Botezul a fost săvârşit de Dianiu, care l-a hirotesit şi „citeț”. 
Ca cite, „a slujit” — cum el însuşi spune — Biserica mulți ani, de 
fiecare dată când i se dădea prilejul. Adică slujea ocazional, nu 
regulat, sistematic. Mulţi cred că Vasile a fost hirotonit în acelaşi 
timp şi diacon. Dar aşa ceva nu găsim pomenindu-se în izvoare. 
Am zice însă că, aşa cum nu putem adeveri această ipoteză, tot 
astfel n-o putem nici exclude. 

În februarie şi martie 358 se putea mişca mai în voie. Boala îl 
părăsise, frigul se mai înmuiase. 

Maturizarea lui duhovnicească sporea. Urca treptele încet, 
dar sigur, fără şovăieli. Dinaintea ochilor avea totdeauna asceza. 
Să se nevoiască, să se închine vieții contemplative-văzătoare, întru 
trezvie. Ce va fi, însă, cu cele ce-l legau de lume? 

„Împarte săracilor...” 

Purta pe umeri o cumplită povară lumească. Aceasta îl făcea 
să se aplece, să aibă creştetul jos, căutând spre pământ, şi doar 
anevoie spre cer. 

Într-o clipă de nobleţe, a aruncat o parte din această povară. 
Era pe vremea când se întorsese de la Atena şi căzuse bolnav. 
Atunci îşi făcuse socotelile duhovniceşti şi începuse a-şi plânge 
ostenelile şi anii tinereţii pe care-i cheltuise cu studiul înțelepciunii 
lumii. Luase atunci hotărârea de a se dedica în întregime adevă- 
rului Evangheliei şi ascezei. 

Din păcate însă, nu doar „înțelepciunea cea dinafară” era cea 
care-l lega pe Vasile de lume. Vasile era foarte avut, un adevărat 
fiu de nobil. Vrând-nevrând, fusese strâns legat de lume. Bogăția 
înseamnă legături grele, mare piedică în urcuşul duhovnicesc. 

Dacă cineva pofteşte să se facă nevoitor, călugăr, atunci are 
de ales: ori bogăţia, ori nevoinţa. 

Bogăția şi călugăria sunt, fiecare, stăpâni aspri şi absoluţi. Vor 
toate ale lor. Fiecare şi-l pofteşte sieşi pe om pe de-a-ntregul şi, 
pentru a-l câştiga, dă lupte crâncene. Adesea nu se liniştesc decât 
numai o dată cu moartea omului. 

Cu cât mai de seamă este omul ce se găseşte la răscrucea 
aceasta - adică a aleperii între cei doi „stăpâni” —, cu atât mai 
stăruitoare e lupta. Fiecare dintre cei doi se încuibează în mintea 
acelui om, se arată a fi folositor şi-l îndulceşte pe om cu bucuriile 
sale. Unul dintre aceşti stăpâni, bogăția, este puterea satanei, dacă 
omul n-o întrebuințează cu pricepere. Celălalt stăpân, asceza, este 
darul lui Dumnezeu. 

Ce s-a petrecut în cazul lui Vasile? 

Să nu ne aşteptăm la vreo luptă impresionantă. Schimbarea 
care s-a petrecut în duhul lui Vasile s-a petrecut treptat, liniştit, în- 
tr-un răstimp de zece ani. Luptele s-au dat înlăuntrul lui pe tăcute, 
gradat, fără multă vorbă, fără să cadă în extreme. La Vasile toate 
îşi găseau locul în traiectoria stabilă a vieţii lui. Întreaga lui viaţă 
s-a călăuzit după un plan atât de desăvârşit, încât numai de 
Dumnezeu putea fi făcut. 

Ce se petrecea în perioada aceasta înlăuntrul lui Vasile? Săr- 
bătoarea biruinței! Da. Fără trâmbiţe şi surle, l-a vizitat pe epis- 
copul Dianiu, l-a înştiinţat că s-a hotărât în ceea ce gândea. A ce- 
rut binecuvântarea bătrânului şi i-a trimis scrisoare prietenului 
Grigorie, în care îl va fi scris, cu siguranță: 

„Plec, frate, la Annisa. Tu însă nu te grăbi, n-a sosit încă 
vremea visului nostru celui mare. Cum m-aş fi dus, de altfel, să mă 

călugăresc fără să vorbim amănunțit despre toate? Acum merg la 
mama şi la sora mea. Desigur, mi-au spus-o limpede de multă 
vreme: să fac ce voiesc cu marea noastră avere. Însă trebuie să iau 
binecuvântarea mamei mele. Aşadar, voi lipsi din Cezareea des- 
tulă vreme. Dumnezeu a dăruit multă bogăţie familiei mele. Avem 
proprietăți în nici mai mult, nici mai puţin de trei provincii. De 
unele deja ne-am izbăvit. Rămân însă multe. Şi văd limpede că, 
dacă nu le împart şi pe acestea săracilor — fraților mei —, n-o să pot 
înainta pe calea desăvârşirii. Înţelegi acum, aşadar, cât de necesară 
îmi e această călătorie. E-adevărat că lucrul acesta o să mă obo- 
sească. Dar ţie ţi-o spun, căci de atâta vreme suntem una: am bu- 
curie mare înlăuntrul meu. Nu ţi-o pot înfățişa, dar cred că bucuria 
aceasta e de la Dumnezeu. Este — sunt sigur de cele ce-ţi spun, 
chiar de îmi tremură mâna scriindu-ți — harul pe care Cel Atot- 
puternic mi-l dă ca să nu mă tem şi să îndrăznesc: să împart toate 
săracilor, fără să am remuşcări. Scriindu-ţi acum despre scopul 
călătoriei mele, mă gândesc neîncetat la bunătățile cele adevărate 
ale lui Dumnezeu pe care, prin mila Lui, le vom gusta şi noi când 
vom începe viața călugărească. De atâtea ori am căzut de acord în 
această chestiune. Şi până acum neîncetat o amânăm. Dar, în sfâr- 
şit, clipa cea dorită se apropie, o văd, vine... Deci, bucură-te întru 
Domnul şi roagă-te pentru ceasul apropiat al nevoinţei noastre. O 
să găsim un loc frumos şi liniştit, unde să ne înjghebăm schitul 
nostru. Și atunci...” 

A rezolvat în chipul mai sus arătat chestiunea proprietăților 
familiei. Însă, fără îndoială, a mai păstrat ceva. 

A păstrat pământul pe care îşi aveau locul de nevoință mama 
şi sora lui. Casa în care a locuit la Annisa, când a început viața 
monahicească. Și pământul pe care se nevoia fratele lui, Navecratie. 

Această misiune a lui Vasile am putea-o numi „izbăvire”, 
căci s-a izbăvit de o mare povară lumească. 

Şi era un lucru foarte anevoios, deşi la început părea lesne. 
Trebuia să încheie acte de donație, după toate regulile birocratice. 
Acestea să fie recunoscute de cancelariile provinciilor. Să fie de- 
clarate amănunțit la autorităţile fiscale, ca să nu-l hărțuiască mai 
apoi pe Vasile, cerându-i impozite pentru proprietățile pe care nu 
le mai avea. 

La monahii eustaţieni 


Aşadar, a sfârşit la un moment dat cu chestiunea averii. Cât 
s-a ocupat cu ea nu ştim. Oricum, cam două-trei luni. 

Important era că se simţea liber ca pasărea cerului. Mergea şi 
simţea că zboară. Una câte una, piedicile cădeau şi de fiecare dată 
făcea încă un pas spre țelul său. 

De-acum se putea mişca mai în voie. Primăvara îi uşura 
deplasările. Încă nu stabilise cu Grigorie când vor începe viaţa cea 
nouă, monahală. 

S-a înapoiat pentru scurtă vreme în Cezareea. Şi-a rezolvat şi 
aici anumite chestiuni. Și-a luat rămas bun de la prieteni şi... A 
apucat drumul spre a-i întâlni pe monahii lui Eustatie al Sevastiei. 
Erau răspândiţi grupuri-grupuri în părțile Armeniei Mici, Capado- 
ciei şi Pontului. Însă majoritatea trăiau în regiunea dintre Ceza- 
reea, Sevastia şi râul Iris. 

Călugării aceştia se străduiau să urmeze modelul vieţuirii 
asceților Egiptului. Fireşte că Vasile era îndreptăţit să gândească; 
„Cu ceva mă pot folosi, să merg şi să-i cunosc de aproape”. 

Cu monahii eustaţieni era o întreagă poveste, ca de altfel și 
cu părintele lor duhovnicesc, cel în jurul căruia se strânseseră şi pe 
care şi-l recunoşteau conducător, călăuză duhovnicească. 

E vorba de Eustatie, care a ajuns episcop al Sevastiei probabil 
în anii aceia, adică prin 357-358. Istoria lui e destul de întunecată. 
S-a născut pe la 300, l-a avut dascăl la Alexandria pe ereziarhul 
Arie, a fost extrem de activ, a fost profund impresionat de mona- 
hismul pe care l-a cunoscut în Egipt şi el a fost cel dintâi care a 
adus şi a răspândit viaţa ascetică în Pont şi-n mare parte a Asiei 
Mici. 

Din 330 încolo a început să adune în jurul lui monahi. Din 
păcate, nu le-a transmis adevărata tradiție şi a căzut în extreme. În 
loc să formeze monahi smeriţi şi înţelepţi, a format nişte egoiști 
smeriţi la înfăţişare, care arătau dispreț față de credincioşii căsă- 
toriţi, faţă de Taina Cununiei, faţă de mucenici şi moaştele lor, față 
de preoţii căsătoriți şi faţă de posturile rânduite de Biserică. 

Situaţia creată a tulburat Biserica şi aceasta a trebuit să con- 
voace sinod ca să pună rânduială în lucruri. Ceea ce s-a făcut la 

Gangra Paflagoniei, în 340 sau ceva mai târziu. Abaterile şi de- 
formările au fost condamnate şi căpetenia monahilor, Eustatie, a 
făgăduit să se conformeze tradiției Bisericii. 

În continuare, Eustatic a evitat anumite exagerări, dar nu şi-a 
părăsit concepţiile filoariene. Era însă viclean şi, când era încolţit, 
făcea pe ortodoxul, credincios Sinodului | Ecumenic. În sinea lui 
rămânea însă semiarian, adică aparținea grupării omiusienilor. 

Ca omiusian a apărut în multe sinoade şi a fost condamnat de 
două ori de arienii extremiști, în 358 şi 360. Totodată, a evoluat 
înspre pnevmatomahie, adică a început să nege că Sfântul Duh 
este deoființă cu Tatăl şi cu Fiul. 

Aceştia erau, în câteva cuvinte, monahii eustaţieni şi căpe- 
tenia lor. 

Vasile a lăsat în urmă Cezareea şi mergea pe drumul Sevas- 
tici, în zi de primăvară. Acolo i-a întâlnit pe primii monahi din 
Asia Mică. 

Am spus că auzise de multă vreme despre ei. Şi-i închipuia 
nişte oameni extrem de importanţi. Căuta, poate, în chip inconşti- 
ent, să se încredinţeze acum de adevărul celor pe care i le plăsmu- 
ise închipuirea. Ceea ce, fireşte, era cu neputinţă. 

De altfel, fusese prevenit: „Vasile, nu te aştepta la lucruri mari 
în ceea ce-i priveşte pe oamenii aceştia”. Când i-a văzut purtând 
rase grosolane şi lipsite de orice frumuseţe şi încălțându-se în piei 
neargăsite, a crezut că a găsit cei mai smeriţi oameni din lume. 

Au intervenit iar anumiţi prieteni: „Lasă-i, Vasile, nu ai nimic 
de câştigat de la ei. Dimpotrivă, îti vor face rău”. Nu putea încă să 
vadă limpede, credea că monahii lui Eustatie sunt defăimaţi pe 
nedrept. 

Îi era de ajuns că monahii aceştia erau asceţi, că au preferat 
asceza în locul desfătărilor. Asta îi era destul ca să-şi dorească să 
rămână lângă ei, să-i cunoască mai îndeaproape. Iar când prietenii 
i-au vorbit din nou despre concepțiile greşite ale eustaţienilor, n-a 
fost de acord. Aceştia au stăruit, încredințându-l că, precum Eusta- 
tie, tot aşa şi călugării lui nu cred drept, nu sunt ortodocşi. 

A rămas neînduplecat. Stând acum lângă ei, nu-i auzea vor- 
bind împotriva dreptei credinţe. Aşa încât considera atacuri nefon- 
date cele zise de prietenii lui împotriva acestor monahi. Mai târziu, 
când Vasile va ajunge episcop, adversarii îl vor acuza direct pentru 

poziția lui față de Eustatie şi monahii acestuia. Chiar Eustatie 
însuşi va răspândi, cu viclenie, zvonul că Vasile fusese odinioară 
de acord cu el şi că abia după 371 şi-a schimbat opiniile. E o ches- 
tiune dureroasă, despre care vom vorbi la timpul cuvenit. 

Acum însă trebuie să facem o precizare, chiar dacă pare că 
aceasta îl va micşora pe Vasile în ochii noştri: foarte greu şi cu 
oarecare întârziere a fost nevoit să constate greşelile doctrinare ale 
lui Eustatie, şi nu doar pentru că acesta nu se manifesta totdeauna, 
că era lesne schimbător şi că Vasile era legat sufleteşte de el, ci şi 
pentru că nu era încă instruit teologic. Abia de un an de zile se 
întorsese definitiv şi exclusiv către Scriptură. Nimic nu arată că 
până acum ar fi luat parte la discuţii teologice. Iar studii teologice 
nu făcuse nicăieri. 

Prin urmare, n-avea premisele necesare pentru a judeca opi- 
niile cacodoxe ale lui Eustatie. Mai ales că nu era vorba de-un 
arian extremist — ceea ce ar fi fost lesne de depistat —, ci de o per- 
soană ce neîncetat se afla între Ortodoxie şi arianism, adică era 
omiusian şi, întâi de toate, nestatomic şi lesne schimbător. 

Gruparea aceasta a omiusienilor era destul de aproape de 
Ortodoxie şi de aceea marele Atanasie a încercat în 362 s-o aducă 
în sânul Bisericii, propunând drept cale de mijloc o mărturisire a 
credinţei care să nu-i deranjeze. A acceptat ca ei să folosească 
formula „prin fire Fiu”, de vreme ce „deofiinţă” îi deranja. 

Ambii termeni spun acelaşi lucru. lar acest demers al lui 
Atanasie îi dovedeşte măreția. Distinge, adică, în mod absolut în- 
tre limbaj şi adevăr. Ceea ce trebuie apărat este adevărul. Acesta 
nu se schimbă niciodată. Ceea ce poate fi modificat e limbajul, 
termenii pe care-i folosim spre a exprima adevărul. 

Dacă tactica aceasta a lui Atanasie, care-i atât de simplă şi 
curată, ar fi fost înțeleasă mereu în teologie, am fi evitat nenu- 
mărate controverse sterile. 

Cam aşa stăteau lucrurile. Şi nu există nici un motiv pentru 
care Vasile să poată fi acuzat că a simpatizat teologic cu omiu- 
sienii. În anii ce vor urma va studia mult Scriptura, va aprofunda 
Predania (Tradiţia) Bisericii şi va fi introdus în problemele teolo- 
gice ale epocii. Atunci, după ce-şi va fi format opinia proprie, va 
avea o poziţie corectă, îi va condamna pe cei ce trebuie şi va fi 
absolut precis în expunerile de credinţă. 

Pentru moment, petrece câteva luni în preajma diferitelor 
grupuri de eustaţieni care erau răspândiţi, cum am spus, mai ales 
în părţile dintre Sevastia, Cezareea şi râul Irisului, dar şi în Pa- 
flagonia. Cu bătrânul Eustatie se pare că nu a stat prea mult împre- 
ună în aceste luni. Eustatie era extrem de ocupat cu luptele dintre - 
diferite grupări din Biserică. La Paştile lui 358 a jucat un rol de 
căpătâi la Sinodul de la Ancira. În acelaşi an e condamnat de 
arienii convinşi. În realitate, avea puţin timp pentru monahii lui. 

Acest ultim amănunt este demn de atenţie, deoarece a devenit 
motiv ca Vasile să joace un anume rol în rândul eustaţienilor. 
Adică, văzând Eustatie că n-are prilejul să se ocupe cum ar trebui 
de călugării lui, i-a cerut lui Vasile să se ocupe el de aceştia şi l-a 
lăsat în locul lui, de vreme ce-i cunoştea capacitățile şi-i ştia şi pe 
asceţii din familia acestuia, care îi erau apropiaţi. Avem aici pri- 
mul imbold simţit de Vasile spre a se gândi la o culegere sistema- 
tică a regulilor monahale şi a scrierilor care să contribuie în 
general la propăşirea duhovnicească a monahilor. 

Asemenea lucrări a început să alcătuiască prin 358-359. Pen- 
tru cine le va fi alcătuit, dacă nu pentru eustaţieni, cu care se afla 
într-un contact continuu chiar şi după ce s-a retras la Annisa? Pen- 
tru vreo grupare proprie de monahi? O asemenea grupare n-a avut 
decât mult mai târziu, când a ajuns episcop, după 370 sau, cel mai 
devreme, după 365. 

Timpul curgea alături de eustaţieni. Nu era nemulţumit de ei. 
Dar nici entuziasmat. Un om atât de instruit şi de cultivat nu era 
prea în largul lui în preajma acestor monahi nepregătiți. 

Cel ce aştepta atâtea de la asccţi nu putea să admire prea mult 
asceți care nicicând n-au avut faima unor virtuţi extraordinare — 
dovadă că îi găsise într-o asemenea situație încât a considerat 
necesar să scrie reguli care să îi ajute să-şi învingă neputinţele. 
Acest rost îl aveau canoanele. Ele au fost scrise atunci când au fost 
provocate de abateri sau nereuşite duhovniceşti. 


CAPITOLUL AL TREILEA 


RETRAGEREA - ÎNCEPUTUL ROADELOR 


La Annisa 


Voia să-i cunoască pe eustaţieni ca să dobândească astfel 
vreun folos duhovnicesc. După ce i-a cunoscut. datele problemei 
s-au schimbat. EI a fost cel care le-a adus folos duhovnicesc. Și, ca 
să-i poată „folosi” şi mai mult, a crezut de cuviinţă că trebuie să-i 
lase şi să se izoleze. 

Astfel, în iarna lui 358 s-a retras la mica proprietate ce-i mai 
rămăsese, la Annisa. L-au întâmpinat mama sa, Emilia, şi sora, 
Macrina, care se nevoiau aici de ani de zile. Cele două s-au bucu- 
rat aflând că va rămâne multă vreme alături de ele. Sosise ceasul 
lui Vasile. În sfârşit, îşi începea viaţa monahală. 

S-a retras într-o căsuţă din partea locului şi a început. Într-o 
căsuță ce aparţinea conacului familiei. Ce a început, cum a înce- 
put? Nu ştim. Sigur este că începea vremea roadelor sale. De acum 
înainte va produce şi va oferi lumii roadele lui. 

Mai întâi de toate îl vedem aplecat asupra membranelor — 
cum se numeau hârtiile acelei epoci —, exersându-şi memoria, cu 
mica sa experienţă, cu cunoştinţele şi cu Sfântul Duh pe care-L 
implora rugându-L. Îi făgăduise lui Eustatie că va alcătui reguli 
pentru monahii lui. Trebuia să-şi aducă în minte luptele şi virtuțile 
asceţilor Răsăritului. S-a folosit de notițele pe care şi le făcuse în 
vremea călătoriei lui în Răsărit. Avea în vedere viața eustaţienilor. 
Le prelucra pe toate în mintea sa, deja adăpată de apa Scripturi. 
De când se încredinţase de deşertăciunea învăţăturii lumeşti, cer- 
cetase neîncetat Scriptura, Vechiul şi Noul Testament. Chiar dacă 
nu O înțelegca totdeauna, cel puţin o cunoştea bine. 

Lucra, aşadar, să organizeze viața cotidiană a monahilor. 
Deşi nu intrase deplin în monahism, trebuia să scrie regulile unci 
vieţi pe care până acum o cunoscuse doar ca vizitator; călătorise 
şi-l văzuse pe monahi, admirându-i. 

Cineva care are idee de aceste chestiuni poate gândi, pe bună 
dreptate, astfel: mai întâi ar fi trebuit să se nevoiască ani de zile în 
viața călugărească; apoi, încă câţiva ani să se facă pustnic, şi abia 
pe urmă să încerce scrierea regulilor monahale. 

Acestea-s adevărate. Însă Dumnezeu altfel a lucrat. Proorocii 
Lui nu apar pe drumul pe care umblă credincioşii cei mulți. Aşa şi 
aici. În cazul lui Vasile, un tânăr ce nu avea nici 30 de ani, care nu 
gustase cum trebuie amărăciunea şi dulceaţa ascezei, ajunge vasul 
cel ales. Dumnezeu l-a ales pe tânărul acesta spre a-l face legiuitor 
al vieții monahale. 

Ceea ce a început atunci să scrie — şi a completat ulterior — a 
ajuns într-adevăr codul de legi al monahismului. În vieţile de ob- 
şte, părinți şi maici viețuiesc până astăzi după indicaţiile unui 
tânăr. Pustnici şi laici se vor întări duhovnicește, până la săvârşirea 
lumii, cu textele Sfântului Vasile cel Mare. 

Textul despre care vorbim este în principal Regulile pe larg, 
dar într-o primă formă. Aşa cum am spus, scrierea presupune o 
experiență imensă, care, de regulă, se dobândeşte în mulţi ani de 
zile. Desigur, etalonul nu-s anii, ci experienţa însăşi, cunoaşterea 
profundă a vieţii duhovniceşti. Pe aceasta dacă o are cineva, o 
poate exprima chiar dacă nu este monah vechi — cazul lui Vasile. 

La Annisa, Vasile n-a uitat nici o clipă de prietenul lui, 
Grigorie. Primul lucru pe care l-a făcut a fost acela de a-i scrie. 

„L-am lăsat pe eustaţieni şi sunt la Annisa. Am găsit aici o 
căsuţă şi-am început să mă nevoiesc; bineînţeles, deodată cu cele- 
lalte treburi: scrisul și puţina rucodelie. Locul e foarte frumos”. 

l-a scris şi altele lui Grigorie, chemându-l să se nevoiască 
împreună. 

Acesta nu se hotăra. Vasile i-a scris iarăşi — de astă dată mai 
dur, mai neîndurător. Ceea ce pe Grigorie l-a îndurerat pur şi 
simplu, căci i-a amintit de vechi jurăminte şi hotărâri. Din vremea 
petrecerii la Atena îşi făgăduiseră unul altuia să se nevoiască 
împreună. Experiențele şi sentimentele primei vârste a tinereţii nu 
se uită niciodată, sunt sfinte. Cum ar fi putut să le uite sensibilul 
Grigorie? lar Vasile ştia că îl lovea acolo unde îl durea. 

Grigorie cedă, sc plecă. Dădu înapoi la împunsăturile lui 
Vasile. Luă pana şi-i scrise prietenului său — este prima epistolă 
din cele ce s-au păstrat —: „„Mărturisesc că am minţit. Am fost de 
acord la Atena că vom fi mereu împreună şi ne vom nevoi 
împreună... Dar n-am minţit cu voia mea... lar dacă primeşti, nu 
voi fi minţit pentru totdeauna... Va veni vremea când vom fi îm- 
preună, de voieşti aceasta, şi vom avea toate de obşte...”. Părinţii 
lui Grigorie erau bătrâni şi bolnavi. Pentru ei rămânea departe de 
prietenul său. 

Vasile iarăşi insista şi îl ruga, invocând fmmuseţile naturii 
din partea în care se nevoia. Poate pentru a se justifica într-un fel, 
Grigorie i-a scris că nu-l satisface locul. Că nu-i place locul în care 
se nevoia Vasile. Nu-l inspira pe Grigorie, care era şi o fire 
artistică. 

Atunci, neînduplecatul Vasile a scris cea de-a doua epistolă a 
sa. Aici nu-i mai vorbeşte de frumuseţile naturale ale locului — 
care, e-adevărat, nu valorau prea mult. 

Grigorie îl provocase: „Lasă frumuseţile naturale, prietene 
Vasile. Mai bine zi-mi ceva despre felul cum trăieşti, despre lupta 
duhovnicească”. Vasile a fost ispitit, atins. A profitat însă de acest 
prilej, răspunzându-i printr-o mare scrisoare, una dintre primele lui 
scrieri referitoare la viaţa monahală. Seamănă când și când cu un 
rezumat la cele spuse în scrierea Regulile pe larg. De altfel, 
ambele au fost scrise în aceeaşi perioadă. 

Asceza 


În epistolă Vasile spunea lucruri importante, neaşteptate pen- 
tru un monah începător. Cum a izbutit să dobândească experienţe 
atât de profunde? Doar el şi Sfântul Duh ştiu. 

Citind această epistolă, ne întrebăm involuntar: scriitorul des- 
crie ceea ce trăieşte cl însuşi sau ceea ce ar trebui să trăiască mo- 
nahii? Istoriseşte sau hotărăşte ceea ce trebuie să facă? Credem că 
amândouă, dar mai mult prima variantă. 

lată care îi era viaţa în liniştea de la Annisa: 

Se trezea în zori. De cele mai multe ori trebuia să aprindă 
opaițul ca să vadă. Citea Psaltirea şi psalmodia imne bisericeşti 
vreme îndelungată. Cam până la răsăritul soarelui. 

Atunci începea diferitele treburi. Şi pe acestea le făcea ru- 
gându-se. Rugăciunea îi era tovarăş nedespărțit; îi înfrumuseța 
lucrul pe care-l avea de făcut şi, întâi de toate, îi ținea sufletul 
bucuros şi vesel. 

Lecturile biblice reprezentau cea mai intensă şi mai plăcută 
îndeletnicire. Vasile se simţea în largul său. A dobândit astfel în 
scurtă vreme o cunoştinţă profundă a Scripturii. În viaţa ascetică, 
această lectură reprezintă un instrument pentru sporirea duhovni- 
cească. Uşurează consistent rugăciunea, ceea ce e ceva foarte 
anevoios. 

Ca toți marii scriitori duhovnicești, nici Vasile nu vorbeşte 
mult despre rugăciunea în sine. Se stfieşte, ar fi ca o dezvăluire a 
celor mai profunde trăiri ale lui. 

Însă lui Grigorie îi spune: „Rugăciunea cea bună este aceea 
care Îl face pe Dumnezeu simțit sufletului”. Căci atunci 
Dumnezeu este trăit de Lăuntrul omului şi sufletul are încredințarea 
faptului acestuia. Însă asemenea stări sunt piscuri greu de atins. 
Sunt precedate de o mie şi una de amărăciuni şi nevoințe zilnice. 
Despre acestea Vasile putea vorbi la nesfârşit; căci îşi deschidea 
inima către Grigorie. 

„Mi-am lepădat ocupațiile din cetate, căci îmi erau pricini de 
nenumărate gânduri. Dar de mine însumi nu m-am putut lepăda”. 
De cum şi-a început nevoinţa, a intuit piedica cea mare. Era chiar 
el însuşi. De cele materiale monahul se leapădă cu relativă uşu- 

rință. Dar ce va face cu sine însuşi? Cum să dezrădăcineze din- 
lăuntrul lui omul cel vechi, cel rupt de Dumnezeu? 

Se străduia, desigur. lar şi iar. Vasile se şi ruga mult, avea şi 
o voinţă de fier. Şi totuşi, adesea pătimea „rău de mare” duhov- 
nicesc. Ca monah începător, se nevoia să se elibereze de patimi 
într-o linişte desăvârşită. Patimile se împotriveau. Iar atunci când 
dădeau puţin înapoi, creau în ființa lui tulburare şi simţea o ame- 
țeală ca răul de mare pe care-l simte omul călătorind cu corabia. 

Patimile erau deci preocuparea lui zilnică. Nu că-l interesau, 
ci că erau cele ce trebuiau şterse, ca astfel să ajungă cândva altun- 
deva. Şi cumpănise bine lucrurile. Îi era necesară pustia, liniştea, 
ca să poată „detecta” patimile, să le localizeze. Fra şi aceasta o 
artă. Vai de vânătorul care nu ştie unde să-şi caute prada şi care nu 
s-a antrenat cu trasul la țintă! 

Pustia îi asigură minţii liniştea. Când mintea nu are linişte, 
când e purtată de colo-colo de gândurile lucrurilor, nu se poate 
aținti la adevăr. Nu ajunge la a-L simţi pe Dumnezeu. 

„Prietene Grigorie, de mă întrebi ce ispravă am făcut în pus- 
tia de aici, mă ruşinez să-ţi zic. M-am lepădat de oraş, dar cum să 
mă lepăd de mine însumi? Acum pricep foarte bine — şi asta s-o 
înveți şi tu: retragerea din lume nu e numai să pleci trupeşte din 
ca, ci să încetezi a-ţi mai iubi trupul. Anahoretul (pustnicul) să nu 
aibă cetate, rude, lucruri proprii, prieteni, averi, tovărăşii, înțelep- 
ciune omenească”. Când se va goli de toate acestea, i se va întipări 
în inimă învăţătura cea dumnezeiască. Pentru că până în acel ceas 
are înscrise în inimă cele de mai sus. 

Lucrătorul pustiei, ființa aceasta ciudată care se cheamă ascet 
sau monah, trebuie să deprindă cu răbdare meșteșugul lucrării 
pustiei. Căci meşteşugul acesta nu-i de nedeprins, dar nici lesne de 
deprins. Începe de la înfăţişare şi haine. Monahul trebuie să pri- 
vească în jos, să nu caute la înfăţişarea sa, să nu se îmbăieze 
întruna. Haina să-i fie sărăcăcioasă, de doliu. Mersul — nici să lân- 
cezească, nici să se silească fără rost. Încălțările să-i fie sărace şi 
trainice. 

Cât despre mâncare — trebuie o atenţie deosebită. Fireşte, şi 
călugărul trebuie să mănânce. Dar doar cât e necesar. Cât îi e 
foame. Şi să bea cât îi e sete. Adică atât cât e de trebuinţă trupului 
să fie sănătos şi totodată neîngreuiat, treaz. Ceea ce trebuie evitat 

este lăcomia pântecelui. Să nu mănânce de plăcere, ca să se în- 
dulcească de mâncare, ci doar cât îi e foame. Aici Vasile este rele- 
vant. Când zice că monahul nu trebuie să arate „turbata lăcomie a 
pântecelui” şi că trebuie să-şi păstreze trupul sănătos, arată că 
distinge între trup şi lăcomia pântecelui. Trupul însuşi nu este 
patimă. 


Omul este al lui Dumnezeu 


Judecând asupra acestor cuvinte, putem zice că Vasile nu 
priveşte trupul cu dispreţ, ca Platon, chiar de are anumite expresii 
ce dau accastă impresic, de pildă în Epistola 1. 

Ceea ce Vasile dispreţuieşte este patima ce se încuibează în 
trup. Dar patima nu e totuna cu trupul. Este totuna cu trupul când 
acesta îi e robit satanei, câtă vreme se dovedeşte a fi unealta prin 
care satana îl duce pe om departe de Dumnezeu. Ceea ce adesea e 
caracterizat de Vasile ca „înstrăinare” a omului de Dumnezeu. 

La Vasile avem viziunea ortodoxă asupra omului, nu platoni- 
că. Omul este o existență unitară: suflet şi trup. Amândouă acestea 
sunt vrednice de cinste. Gândirea platonică le despărțea, ca să-l 
disprețuiască pe cel de-al doilea. În teologie, omul întreg este tem- 
plu al lui Dumnezeu, nu doar sufletul. De aceea va şi învia omul 
cu trupul. 

Ar fi fast tragic dacă trupul în sine ar fi fost rău, în viziunea 
Bisericii. Căci ar fi însemnat că Dumnezeu, Care l-a plăsmuit pe 
om „bun foarte”, de fapt l-ar fi pierdut. S-ar fi luptat, să zicem, 
satana cu Dumnezeu ca să-l dobândească pe om şi ar fi izbutit. lar 
omul — cel puţin trupul lui — a devenit ontologic rău, a încetat să 
mai fie o existență sub privirea lui Dumnezeu. Și Dumnezeu n-ar 
mai putea face nimic pentru trup, de vreme ce l-a pierdut dintru 
început, atunci când a biruit satana. 

Când Vasile şi întreaga Biserică vorbesc despre patimi în 
cazul omului şi despre înrobirea lui de către satana, dau totodată şi 
soluția problemei. Fiindcă, desigur, nu se poate nega că omul trup 
şi suflet se apleacă spre rău, se împotriveşte adevărului. 

Soluţia este adevăr şi totodată sminteală: satana s-a luptat 
într-adevăr să-l câştige pe om, despărțindu-l de Dumnezeu. Asta 

face în întreaga istorie. Dar ceea ce a izbutit este faptul de a-l robi, 
de a-şi supune omul. Nu l-a modificat ontologic, nu l-a transfor- 
mat în altceva. Nu l-a putut înstrăina definitiv de Dumnezeu. 

Astfel că omul a rămas în esență fiu al lui Dumnezeu, dar 
robește satanei. Punţile către Dumnezeu nu s-au sfărâmat. Şi toc- 
mai pentru că nu s-au sfărâmat, de aceea a continuat lucrarea dum- 
nezeieştii iconomii pentru mântuirea omului, care n-a încetat să fie 
al lui Dumnezeu. 

Mântuirea omului este încetarea robiei — care prin firea ei 
este temporară —, când se ajunge la îndumnezeire. Robia aceasta se 
manifestă ca supunere a omului față de voia satanei. Atât cât 
durează stăpânirea diavolească înlăuntrul omului, acesta face tot 
ce se opune voii dumnezeieşti. Stăpânia aceasta, care desigur este 
demonică, se manifestă ca patimi. Acestea sunt, în ultimă analiză, 
puterea şi influența satanci în om. 

Aşadar, chiar când şi cele mai naive scrieri ascetice vorbesc 
despre patimile omului — de care trebuie să se izbăvească —, în- 
seamnă că aceste scrieri nu-l părăsesc pe om în mâinile satanei; ci 
înțeleg că-i vorba de o înrobire a omului de către patimi şi luptă 
împotriva acestora, spre a-l slobozi pe om din robia satanei. 

Cu adâncul realism ce o caracterizează, Biserica cunoaşte că 
lupta ascetică a fiecărui creştin nu este împotriva cărnii, ci îm- 
potriva diavolilor care-şi fac din carne unealta lor. Astfel că lupta 
împotriva diavolilor este marea strădanie a Bisericii de a-l ţine pe 
om curat sub privirea lui Dumnezeu; nu îndură să-l predea defi- 
nitiv puterii satanei, care a izbutit doar să-l intluenţeze, nu să-l 
transforme. 

Dacă cineva nu pricepe această mare strădanie a Bisericii, nu 
se va putea compara în cunoştinţă şi teologie nici măcar cu asceţii 
analfabeți, care ştiu prea bine că se luptă cu diavolul lăcomiei 
pântecelui, cu diavolul curviei, cu diavolul somnului, cu diavolul 
iubirii de sine, cu diavolul iubirii de argint... şi nu cu lacomul, cu 
desfrânatul, cu trândavul, cu egoistul, cu iubitorul de argint... 

Patimile diavoleşti din om trebuie să fie înlocuite cu virtuți. 
Monahul, cu cât este mai sporit, cu atât mai bine ştie că se luptă 
pentru dobândirea virtuţilor, şi cu cât se luptă pentru acestea, cu 
atât patimile bat în retragere. Adică lupta pentru dobândirea 

virtuților devine, indirect, luptă împotriva patimilor. Hotarele din- 
tre acestea două sunt greu de precizat. 

Şi nevoia de a rămâne realist, nevoia de-a nu-şi pierde din 
ochi vrăjmaşul îl fac pe călugăr să înteţească lupta împotriva 
patimilor. Altfel e-n primejdie de a cădea cu totul şi cu totul pradă 
satanei, de a crede că nu există patimi, ceea ce înseamnă pierderea 
oricărui simţ al realităţii. 

Vasile vorbeşte despre virtuțile monahului şi se dovedeşte 
influenţat de mediul spiritual grecesc al epocii. 

Virtuţile fundamentale pe care trebuie să le dobândească mo- 
nahul sunt înţelepciunea, bărbăţia, dreptatea şi cumpătarea”. Aces- 
tea sunt virtuțile propovăduite şi de Platon, şi de filosofia laică 
grecească ulterioară. Deci, ce se întâmplă, este oare Vasile plato- 
nic? Pentru ce nu vorbeşte doar despre iubire, despre credință, 
despre nădejde, precum Pavel? 

Răspunsul este dificil, căci totodată vorbeşte mult şi despre 
virtuțile care au apărut în sânul Bisericii. Într-o lucrare scrisă în 
aceeaşi vreme, în Regulile pe larg, începe exact cu „cea dintâi” 
poruncă, adică porunca iubirii. Şi-n aceeaşi epistolă către Grigorie 
înfăţişează amănunţit smerita cugetare ce trebuie să fie proprie 
monahului. 

Să nu uităm, trecuse foarte puţină vreme de la perioada 
studiilor. Lucrările scrise acum respiră atmosfera gândirii greceşti, 
pe care o cunoştea atât de bine şi care avea o înclinare spre 
morală. Și în unele scrieri vechi-testamentare (IV Macabei 1) 
fuseseră adoptate virtuțile filosofiei antice greceşti. 

Cât nu era în pericolul de a falsifica tradiţia Bisericii, folosea 
elemente de morală filosofică. Oricum însă, de vreme ce nu 
analizează aceste virtuți platonice şi nu le arată caracterul creştin 
aparte, dovedeşte că nu este deranjat de elementele platonice, că în 
mod conştient ori inconştient este influențat de ele. 

lată, aşadar, că nu doar din smerenie a zis cele de la începutul 
epistolei: „M-am lepădat de cetate, dar e dificil să mă lepăd de 
mine însumi!” Acest „eu însumi” era dospit în atmosfera gândirii 
greceşti. 


* coppoovvn, avâpeia, Sikatoovvn şi ppvno. 

S-a luptat aspru şi într-adevăr s-a lepădat de sinele lui pe 
care-l zămislise în atmosfera păgână a anilor de studii. Dar ceva 
din acesta tot va rămâne, ceva care va căuta mereu prilej să se 
manifeste. Lupta şi virtutea nu înseamnă evitarea desăvârşită a 
devierilor. Ortodoxul sincer se formează neîncetat, nu dintr-o dată. 
Ca şi sfântul, care nu este — am zice noi — sfânt prin compoziția sa 
chimică. Este sfânt întrucât se luptă, depăşind anumite hotare, nu 
fiindcă n-ar mai fi ispitit deloc de către satana. 

De altfel, cu toate că Vasile, în momentul critic a] hotărârii 
lui de a părăsi cele lumeşti, se jeleşte că şi-a pierdut tinerețea cu 
„învățătura cea din afară”, n-a încetat niciodată s-o folosească în 
scrierile lui, uneori ca să-şi explice gândirea, alteori pur şi simplu 
ca să-şi ornamenteze textul; să se ostenească, fie, dar să-l și 
înfrumuseţeze. 


Curățire şi luminare 


Epistola de care ne-am ocupat neîncetat până acum are un 
caracter practic, căci e scrisă de un anahoret începător. Are însă şi 
pasaje contemplative extraordinare, căci e scrisă de un vas ales al 
lui Dumnezeu. 

Ne-a vorbit despre linişte şi despre valoarea ei. Face acum un 
pas înainte. Liniştea este necesară întrucât aduce în suflet cură- 
țirea. ÎI ajută decisiv să se curățească de tot neadevărul. de tot ce 
nu este Dumnezeu. ŞI într-adevăr, cu cât omul se curăţeşte, cu atât 
limba îi vorbeşte mai puţin despre cele omeneşti, cu atât ochii 
caută mai puţin la frumusețea trupească, cu atât auzul se apleacă 
mai puţin la cântecele lumeşti. Şi, întâi de toate, mintea i se adună 
în sine însăşi, părăsind cele de afară. 

Asta înseamnă curățirea ce se face neîncetat şi fără sfârşit; e 
ceva lesne de înfăţişat şi totuşi foarte anevoie de dobândit. Cură- 
țirea nu este, apoi, un scop în sine, omul nu trebuie să se oprească 
la ea. Vasile trăieşte aceste stări mai mult sau mai puțin, dar îi e 
greu să le exprime. Sunt greu de descris, negrăite. 

Trebuie însă să încheie subiectul. Ceva trebuie să-i spună lui 
Grigorie. Se teme ca nu cumva prietenul lui să-l considere mân- 
dru. Însă adevărul, oricât de negrăit ar fi, îl înflăcărează pe om şi 

acesta devine întreg văpaie, încât, vrând-nevrând, ceilalți îl văd 
luminos, adevărat. 

Curăţindu-se şi intrând la Dumnezeu, mintea este inundată de 
frumuseţea dumnezeiască, se luminează pe deplin, într-un chip pe 
care nimeni nu-l poate înfăţişa cu precizie. 

Experienţa lui Vasile este personală, n-a auzit-o de la altci- 
neva, n-a văzut-o la altcineva; a „pătimit-o” el însuşi, precum 
confirmă şi Grigorie al Nyssei. Din prima perioadă a retragerii lui, 
Vasile a lucrat cu încrâncenare şi, de aceea, cu roade multe. Stu- 
diul Scripturilor, cercetarea Tradiţiei şi asceza îl absorbiseră inte- 
gral. Îi rămăseseră foarte puţine ore de somn. Nevoinţa îl izbăvise 
de patimi. Mintea i s-a deprins să se sfințească la adevărurile 
dumnezeicşti. Şi se curăţea întruna de ispitele din afară. Devenea 
astfel tot mai capabilă şi pătrundea tot mai adânc în adevăr. 

Cea mai curată şi mai înaltă rugăciune era cea pe care o făcea 
seara şi noaptea, îndelung; de obicei, după citirea Scripturii. Nu 
era mult de când avea lucrarea aceasta. Poate doar de un singur an. 
Și totuşi, stăruitoarea nevoință şi rugăciunea cea îndelungată i-au 
adus repede harul dumnezeiesc. Începătorul monah este învăluit 
noaptea de lumină. Duhul, întreg, este inundat de o lumină îmbel- 
şugată şi dulce. Dintr-odată, pe neaşteptate. 

La început s-a înfricoşat, a şovăit, s-a îndoit: e barul lui 
Dumnezeu? E lucrarea dumnezeiască? Nu cumva e ispită diavo- 
lească? L-a liniştit însă Duhul lui Dumnezeu. Aşa încât s-a lăsat 
învăluit de această lumină, nemaiîndoindu-se de nimic, trăind o 
bucurie negrăită. Trăia în Dumnezeu şi Dumnezeu era în duhul 
lui! Chpe preadulci. Duhul încrâncenatului luptător Vasile era 
acum copleşit de fericire. Simţea doar experienţa lui Dumnezeu. 
Nimic în jur nu-l mai stingherea de la accasta. Nu simţea foame 
ori sete. 

Starea aceasta minunată a dumnezeieştii luminări era, fără 
îndoială, rară. Dar s-a petrecut de destule ori, încât au băgat de 
seamă şi cei ce treceau pe lângă căsuţa lui Vasile. Astfel, într-o 
noapte când sfântul se dedase cu totul rugăciunii minţii, fu iarăși 
dăruit cu dumnezeiasca lumină. Din nou îi strălucea în minte 
lumina. larăşi fu copleşit de fericire. De astă dată însă, lumina ce-i 
strălucea era deosebită. Nu-i lumina doar duhul. Devenise strălu- 

cire şi foc puternic ce-i lumina întreaga casă. Trebuie s-o fi văzut 
şi ceilalți. 

Dacă era cineva care nu ştia că acolo înăuntru un monah se 
topeşte în rugăciune, ar fi crezut că luase foc casa. Căci lumina cu 
totul, fără să ardă, sau ardea fără să se mistuie. Cât de minunat 
eşti, Doamne! Ce mare har dai omului! Cât de mare ajunge omul 
lângă Tine! Slavă Ţie, Doamne! 


Ascetul şi problemele lumii 


Vasile avea dumnezeieştile daruri pomenite mai sus într-o 
vreme în care era anahoret (pustnic) sau isihast cu desăvârşire. De 
altfel, se pare că doar în scurte răstimpuri trăia cu adevărat ca 
sihastru. 

Cel mai curios lucru e că ascetul Vasile se interesa cu plăcere 
de problemele celor ce se aflau în lume. Nici mai mult nici mai 
puţin, căuta şi urmărea să țină legătura cu lumea cea dinafară. 

Un om care-şi făcuse din nevoința cea aspră un mod de viață, 
un pustnic ce prețuia nemăsurat viaţa pustnicească, un sihastru 
care a ajuns atât de repede văzător de Dumnezeu simţea nevoia să 
fie alături de oameni. Se interesa de toate căutările lor, participa la 
toate necazurile lor. 

Constatăm că în pieptul tânărului călugăr sălășluiau două 
puteri. Una îl îmboldea către viaţa pustnicească, cealaltă înspre 
societate. Se iîntățişau în culisele sufletului lui când una, când 
cealaltă. Însă oricare se înfățișa, aducea roade strălucite. 

Ce se petrecea, deci, cu Vasile? Pentru ce slujire îl rânduise 
Dumnezeu? Pentru pustie ori pentru oamenii din lume? De ani de 
zile râvnea liniştea de acum. Dar iată că se îngrijea şi de oameni, 
de-ai fi zis că s-a născut numai Şi numai spre a ajunge păstor de 
suflete. 

Răspunsul la întrebare nu-i lesne de aflat. Şi aceasta pentru că 
planul lui Dumnezeu este descifrat anevoie de către oameni. Mai 
ales când e vorba de sfinţii ce zidesc Biserica, asemenea prooro- 
cilor din Legea Veche, adică despre cei ce se află dincolo de 
măsurile obişnuite. 

Aşa stăteau lucrurile şi-n cazul lui Vasile: un monah înce- 
pător, un novice, organizează viața monahală a Bisericii, deşi este 
chemat să fie păstor celor din lume şi pustnic sau călugăr în obşte. 

Şi iată indicii ale marelui interes social al pustnicului nostru: 

Mare bucurie erau pentru Vasile scrisorile pe care i le trimi- 
teau prietenii. Încă şi mai mare îi era bucuria când îi vedea lângă 
el. Prietenii lui, de multe ori înalți demnitari, cunoşteau şi admirau 
darurile lui Vasile. Îi cereau să le îngăduie să-şi trimită copiii la el, 
pentru o vreme mai scurtă sau mai îndelungă. Pustnicul îi primea 
pe copii cu mare bucurie. De cum îi vedea, se aprindea înlăuntrul 
lui dragostea părintească a păstorului sau a pedagogului. Trecea 
peste faptul că e anahoret şi devenea sfetnicul ideal al tinerilor, 
prietenul pe care nu-l vor uita niciodată. 

Asta sc petrecea mai ales în sărbători. Îi primea pe copii. Îşi 
petreceau zilele cu viaţa liturgică şi cu cartea, apoi se îngrijea să 
ajungă înapoi la părinţii lor. 

Din îndepărtata Annisa urmărea cu dragoste bucuriile şi 
necazurile prietenilor. Când trecea pe acolo poştaşul, îşi ciulea cu 
emoție urechile ca să afle. Şi, fireşte, nu afla numai de bine. Ci şi 
altele. Aşa, într-o zi s-a răspândit un zvon neplăcut, care repede a 
fost confirmat. Nobilul Nectarie îşi pierduse scumpul şi unicul fiu. 
Vasile era prieten cu Nectarie încă din anii copilăriei. Acesta 
ajunsese înalt demnitar de stat şi fiul lui ar fi continuat îndelungata 
tradiţie a familiei. Copilul era foarte dăruit de Dumnezeu. Nectarie 
şi soția lui îl iubeau nespus de mult. lar acum copilul murise. 

Vasile îi scrie tatălui copilului ca să-l mângâie. Dar el însuşi 
este foarte îndurerat. Scrie şi mamei copilului. Mai ales acum îl 
îneacă durerea. Se întoarce spre pământ şi-l deplânge că a primit o 
asemenea făptură. Priveşte soarele şi-i zice: „De-ai pricepe cât de 
dureros e ceea ce ai văzut, te-ai cutremura!” 

Pe cât de reală îi era jalea, pe atât de adevărată mânpâierea. 
Spune mamei că nu există cuvinte în stare s-o mângâie. Dar există 
rugăciunea. Doar cu aceasta poate birui încercarea prin care trece. 
Şi de va izbuti, Dumnezeu o va număra dimpreună cu mucenicii! 
Tot cel ce rabdă încercarea aţintit pururea cu ochii la Dumnezeu 
este mucenic. 

Îi scrie lui Nectarie să se țină drept. Aşa se cade, că Domnul a 
înviat. „Nu ceda, Nectarie; luptă! Copilul nostru s-a întors în bra- 

țele Celui ce vi l-a dat şi va învia. Puţină răbdare şi repede îl vom 
întâlni iarăşi. Cât crezi că va dura viața noastră? O veşnicie?...” 
Vasile a avut totdeauna presimţirea că viața îi va fi foarte scurtă. 

Şi nu doar necazurile prietenilor veneau asupra anahoretului 
Vasile, tulburându-l, ci şi întâmplări care câteodată luau forma 
tragicomicului. Într-o seară, cu puţin înainte de miezul nopţii, se 
năpusteşte asupra casei lui un țăran sălbatic din partea locului. Se 
iveşte pe neaşteptate în uşa casei celei mari a curții boiereşti. les 
femeile să-l întrebe ce voieşte. Dar țăranul era atât de cuprins de 
furie, încât le îmbrânceşte, dă năvală înăuntru şi găseşte locul unde 
dormea odinioară una dintre slugi. Cu mișcări sălbatice, fărâmă 
câteva lucruri şi se explică, urlând: „Sluga ce dormea aici îmi 
datora asta şi asta... Nu mi Ic-a dat înapoi, aşa că eu...”. 

Nemernicul tulburase toată casa. L-au strigat pe Vasile, care 
se afla în căsuţa mai izolată. S-a smuls cu greu din adâncul 
Duhului, în care se afla. A ajuns la locul zarvei şi a rămas fără glas 
în faţa priveliştii. N-a putut articula o vorbă. A stat, uitându-se la 
țăranul — vecinul lui — ce lua tot ceea ce găsea de cuviință că tre- 
buie luat din casă. Neputincios să-l împiedice, Vasile urmărea jaful. 

Abia a doua zi a luat peniţa şi 1-a scris scrisoare prietenului 
său Candidian, care era guvernatorul politic al Capadociei. 

Ce-i zicea? Ce-i cerea? Lucruri simple şi cuvenite: „S-a în- 
iâmplat asta şi asta... Te rog să mă păzeşti. Cel puţin, să nu mai 
creadă că pot, oricând vor, să dea buzna... Despre pedepsirea ţă- 
ranului? Nu, nu e nevoie Dar dacă administratorul satului l-ar 
închide puţin în temniţă, nu i-ar strica”. 

Astfel petrecea Vasile la Annisa. Eremit în mijlocul multora. 
Ascet şi isthast ce-şi dădea mintea şi inima curățirii de patimi, dar 
şi grijii de semeni. 


Provocarea teologiei. Merge în Cezareea şi apoi în 
Constantinopol 


Am spus-o şi altă dată: situația Bisericii în anii aceia era 
absolut critică. În Apus existau mai mulţi episcopi ortodocşi. Dar 
şi cei mai ortodocşi dintre ei (cuviosul Cordobiu sau Liberiu al 

Romei) se plecaseră şi semnaseră trâmbiţatele mărturisiri semi- 
ariene de la Sirmium, între 357 şi 359. 

În Răsărit stăpâneau arienii, care formaseră două grupări: 
anomienii (arieni deplini, extremişti) şi omiusienii, care se înveci- 
nau mult cu ortodocşii. Cei dintâi susțineau că Fiul lui Dumnezeu 
este neasemănător (anomios) Tatălui în ceea ce priveşte firea, 
adică cum că are altă fire decât dumnezeiască. Ceilalți considerau, 
dimpotrivă, că Fiul este „întru toate asemănător (omios)” Tatălui. 

Deosebirea dintre sensurile cuvântului „asemenea” (omios) e 
de mare importanţă şi de aceea trebuie să-i dăm mare atenţie. 
„Asemenea” în înţeles absolut arată asemănarea absolută (deci şi 
în ceea ce priveşte firea) a Fiului cu Tatăl. Pe de altă parte, „ase- 
menea” cu sens relativ arată că Fiul e relativ neasemănător Tatălui 
(deci nu are aceeaşi fire cu Tatăl). 

Anumiți omiusieni ajungeau chiar să folosească expresia 
„asemenea după ființă” (omiusios), care era extrem de aproape de 
cea ortodoxă, de „deofiinţă” (omousios). Dar şi în acest caz omi- 
usienii lăsau o portiță deschisă concepţiei că Fiul ar fi inferior 
Tatălui, ceea ce fusese respins de Sinodul I Ecumenic prin ter- 
menul „deoființă” (omousios). 

Cei mai mulți dintre ei nu puteau crede că Fiul are aceeaşi 
fire (sau ființă) cu Tatăl, că este Dumnezeu ca şi Tatăl, doar că 
este Fiu (altă persoană decât Tatăl), în vreme ce Dumnezeu Tatăl 
este Tată (altă persoană decât Fiul). 

Oricum, între arieni anomicni și omiusieni era mare ruptură, 
astfel că a apărut o a treia grupare, omienii, care încerca să le con- 
cilieze pe celelalte două. Aceștia erau foarte aproape de arienii 
extremiști şi foloseau o expresie foarte vagă: „Fiul este asemenea 
Tatălui după Scripturi”. Astfel că îndărătul cuvântului „asemenea” 
fiecare punea orice credință poftea. Fireşte, singurul lucru pe care 
nu-l înțelegeau prin această expresie era exact adevărul: că Fiul 
are aceeaşi fire (sau ființă) cu Tatăl. 

Din 357, anomienii şi omiusienii stăpâneau Răsăritul. Pontul 
şi Capadocia păreau pe atunci o insulă a Ortodoxiei, dar încă nu 


* Mai clar, cele două sensuri ale lui „asemenea” ar fi: 
1. întru totul la fel, identic 
2. asemănător, dar nu întru totul la fel, ci doar asemănător. 

aveau mari teologi şi episcopi destoinici. Între 357 şi 359 omi- 
usienii s-au arătat biruitori. În scurtă vreme însă, la sfârşitul lui 
359, împăratul Constanțiu a luat partea omienilor, care erau mult 
mai departe de Ortodoxie decât omiusienii. 

Şi totuşi, Biserica era în primejdie din cauza omiusienilor, 
tocmai pentru că aceştia se aflau foarte aproape de ea, în compa- 
raţie cu arienii omieni. Pe cei din urmă, care erau foarte departe de 
ea, majoritatea credincioşilor îi ştiau şi conştientizau faptul că 
învăţătura lor (a omienilor) este o erezie. 

Pe omiusieni însă, tocmai pentru că nu se deosebeau mult de 
Ortodoxie, credincioşii nu-i distingeau corect. Nu puteau pricepe 
miezul concepției greşite a acelora. Și astfel erau în primejdie de 
a-şi pierde autenticitatea, duhul Tradiţiei Bisericii. Dovadă că 
omiusienii au ajuns mai apoi pnevmatomahi, considerând — cu alte 
cuvinte — că Duhul Sfânt este o creatură, un duh slujitor, asemenea 
îngerilor. Încât ortodocşii îi întrebau, pe bună dreptate: „Dar cum 
poate atunci o creatură să mântuiască pe om?” Zicea Grigorie 
Teologul: „Dacă este creatură, trebuie ca mai întâi să se îndumne- 
zeiască el, şi apoi să mă mântuiască pe mine, care sunt creatură”. 

Aveau loc des sinoade; conduse când de anomieni şi omieni, 
când de omiusieni. 

Discuţiile se înteţeau tot mai mult. Cezareea şi regiunea ei, cu 
toate că era ortodoxă, nu a rămas liniştită. Vasile nu mai era 
student, nici judecător în tribunale. Se dedicase ascezei, studiului 
Scripturii şi Tradiţiei. Aşadar, venea către teologie. Şi fiindcă avea 
conştiinţa faptului că abia începea teologia, arăta cu orice prilej că 
pentru moment preferă să nu se amestece în disputa teologică. 

Însă nu-l întrebase despre această poziție a sa şi pe prietenul 
lui, Grigorie, care şi el, vrând-nevrând, se afla în mijlocul discu- 
țiilor de acest fel, purtate la Nazianz, unde tatăl lui era episcop. 
Grigorie era cam încurcat de aceste discuţii. Și îşi aminti atunci de 
Vasile. 

Îi scrie aşadar o scrisoare şi îi cere o soluţie; ce trebuie să 
susțină, ce argumente să folosească. Vasile îi răspunde, dar nu-l mul- 
țumeşte pe Grigorie, care protestează zicând că nu s-a dumirit cu 
cele primite de la Vasile. Atunci Vasile, foarte stânjenit, îi scrie 
iar, spre a se îndreptăți, dar mai ales ca să-i spună lui Grigorie 
acestea: „Frate, nu-mi cere mai mult. Ţi-am scris ce am putut. 

Sunt mai mic decât mă crezi, nu sunt încă pe potriva unor astfel de 
subiecte. Te rog să te pui cu totul în slujba apărării adevărului. De 
ajuns să-ți fie ţie dumnezeiasca insuflare”. 

Vasile nu-l putea ajuta mai consistent în această primă provo- 
care teologică a Bisericii, dar primise de fapt provocarea. Se tul- 
burase. Se trezea în el marele teolog, cum avea să se dovedească 
în scurtă vreme. 

Întâmplarea aceasta a schimbat cursul vieții lui Vasile. Ana- 
horetul arăta că va deveni teolog, rămânând ascet. Simţea teologia 
umplându-l, stăpânindu-l. În vremea aceea — sfârşitul lui 359 —, 
centrul teologiei se pare că era Cezareea. Vasile se ştia, desigur, 
încă ncpregătit. Nu era soldat pata de luptă; ci abia chemat la 
oaste. Locul lui este în luptă. Măcar să o urmărească de aproape. 

Se hotărăşte. Pleacă la Cezareea. Se simte legat de mâini şi 
de picioare. Măcar înțelesesc bine că teologia era stâncă ascuţită. 
Lesne se zdrobea cineva de ca. Însă Vasile era cu luare aminte, 
fiind destul de înţelept. 

Credem că această călătorie avea şi alt scop, care poate era 
cel principal: să ucenicească, să studieze. 

Făcuse până acum atâtea şi atâtea călătorii: ca să studieze 
înţelepciunea grecească cea păgână — la Cezareea, la Constantino- 
pol, la Atena; ca să cunoască personal monahismul — în Egipt, în 
Palestina, în Siria şi Mesopotamia. 

Şi acum, de vreme ce nu lua parte la dispute, cum s-a dove- 
dit, pentru ce altceva călătorea dacă nu pentru a cunoaşte. pentru a 
se îmbogăţi, pentru a deprinde cum se desfăşoară disputele teolo- 
gice, pentru a le lua pulsul? 

A ajuns în Cezareea. Primul lucru pe care l-a făcut a fost să-l 
vadă pe episcop. Bătrânul Dianiu şi-a deschis braţele cele ostenite 
şi l-a îmbrăţişat. Şi-au spus câteva cuvinte. Tânărul şi-a arătat 
respectul şi dragostea sa; bătrânul, duioşia şi dragostea, foarte 
probabil şi nădejdea. Aştepta multe de la tânărul acesta, care acum 
încă tăcea. 

Inimile amândurora erau neliniştite. Primejdia se simţea plu- 
tind în aer. O spaimă pătrundea în rândurile teologilor. O presim- 
țire sumbră plutea asupra tuturor. De această atmosferă se lăsa 
pătruns involuntar şi Vasile. Nu putea să o ocolească. 

Zi de zi afla amănunte despre mersul chestiunilor bisericeşti, 
pe care nu le ştia la Annisa. Toate veştile se învârteau în jurul 
aceluiaşi lucru: cu al treilea Simbol de credinţă de la Sirmium, 
omiusienii câştigau teren. În acelaşi an, în 359, s-a convocat sinod 
în Seleucia, şi participanţii au dorit să-l influențeze şi pe împăratul 
Constanțiu. Acesta însă s-a arătat limpede de partea omienilor, 
deşi până atunci îi ajutase pe anomieni. 

Pentru duhul şi cursul vieții lui Vasile, o mare importanță 
prezenta faptul că cel mai cunoscut şi mai activ episcop al Pon- 
tului şi Capadociei, Eustatie de Sevastia, trecuse la omiusieni şi 
juca un rol important de partea lor. 

Şi să nu uităm că Eustatie, prin monahism şi prin activitatea 
sa, influenţa întreaga regiune; influența familia lui Vasile, de care 
era respectat. Pe de altă parte, Dianiu, nefiind un teolog de seamă, 
nu sc putea împotrivi. Tăcea şi aştepta. lată de ce în sufletul lui 
Vasile stăpânca îndoiala. Oricât se străduia, nu o putea alunga. 

În aceste condiţii, s-a anunţat sinod la Constantinopol, pentru 
| ianuarie 360). 

Dianiu, nehotărât asupra a ceca ce urma să facă şi nepregătit 
cărturăreşte, îl chemase alături de el pe Vasile: „Fiul meu, Vasile, 
să mergem la Constantinopol... Să vedem ce vom face şi acolo. Nu 
ştiu, Dumnezeu n-o să ne lase. Vreau să fii lângă mine”. 

Acum, ce să facă? Oricum, nu-l putea refuza pe cinstitul 
bătrân. Aşa că au pornit în miez de iarnă spre Constantinopol. 
Călătoria a fost obositoare iar șederea în capitală neplăcută. Cele 
pe care le-a văzut, le-a auzit şi le-a înțeles Vasile nu pot fi des- 
crise. I-au provocat dezamăgire cruntă şi greață. Simţea silă față 
de oameni Şi evenimente. 

Totodată însă, s-a convins ce greu lucru e teologia. Câtă 
sudoare, cunoştinţă şi luminare dumnezeiască necesită. De-acum 
era hotărât: se va dedica teologiei. Simţea că acest lucru e cea mai 
înaltă slujire din Biserică. 

Ce s-a petrecut la Constantinopol? La 1 ianuarie a început 
sinodul. Toate grupările erau pregătite. Afară de ortodocşi, care 
nici nu se auzeau — erau şi puţini, de altfel. 

Împăratul trecuse la tactica presiunilor. Omienii erau la palat 
într-un continuu du-te-vino, nestingheriţi de nimeni. Acest fapt i-a 
făcut pe omiusieni să priceapă ce urzeau, ce puneau la cale aceia. 

Până să înceapă şedinţele sinodului, mulți dintre episcopi schimba- 
seră tabăra. Împăratul, cu oamenii lui, ştia foarte bine cum se 
„înțelepţesc” şi se „pocăiesc” cei slabi şi fără carte, roiul celor ce 
ajunseseră episcopi pentru că susținuseră arianismul sau pentru 
dibăcia lor de a-şi bate joc de oamenii cinstiți. 

Vasile vedea toate acestea. Cum se scoteau conştiințele la 
mezat. Îl apuca greaţa. Şi ce să mai zici de capacitatea sinodalilor 
de a se exprima şi de a discuta? În marea lor majoritate, nici nu 
bănuiau însemnătatea celor ce se petreceau. 

În fiecare zi îl însoțea pe bătrânul Dianiu la întrunire. Aşa a 
înțeles cum stăteau lucrurile. Reprezentanţii lui Dumnezeu fuse- 
seră chemaţi aici, de fapt, ca să semneze mărturisirea de credinţă 
voită de împărat, adică mărturisirea omienilor. Şi cei mai mulți îşi 
acceptaseră rolul. 

Pe Vasile îl îngrozeau toate acestea. Fiindcă pricepea foarte 
bine că nimic nu merpea cum trebuic. Şovăia şi se pare că încă nu 
era în stare să se implice el însuşi în discuţiile teologice, dar vedea 
înspăimântătoarea desfigurare ce se făcea credinţei de la Niceea, 
mai precis termenului „deoființă”. Chiar de se temea sau nu putea 
înainta mai adânc în teologie, cel puţin era sigur de un lucru: 
mărturisirea de credință a Sinodului 1 Ecumenic de la Niceea 
trebuia să rămână neştirbită. 

Exact asta nu se făcea. Dimpotrivă, nici nu se aducea vorba 
despre asta. Duelul se limitase între omieni şi omiusieni; nu mai 
cra loc şi pentru vorbitorii ortodocşi. Omiusienii încă se împotri- 
veau. Acelaşi lucru îl făceau şi unii anomieni, dar erau deja de- 
păşiți. Aveau însă ca purtător de cuvânt al lor pe un orator curajos, 
pe Eunomie, care ajunsese mitropolit de Cizic. Acesta se lupta 
straşnic şi stăruitor pentru concepțiile arienilor extremişti. Fireşte, 
fără rezultat, căci cu intrigile ce se puseseră la cale, majoritatea era 
de partea omienilor. 

Dinaintea haosului evenimentelor şi cuvântărilor, Vasile se 
închidea tot mai mult în sine. Nu era obişnuit cu asemenea con- 
fuzie. Nu-şi închipuise vreodată că adunarea episcopilor putea 
avea asemenea înfăţişare. 1 se părea monstruos ca mărturisirea de 
credință să atârne de bunul plac al împăratului. 

Vasile îl va fi întâlnit poate pe Eunomie, pe coridoarele si- 
nodului ori în casele unde erau găzduiţi episcopii. Eunomie îi 

cunoştea deja fratele, pe Grigorie (viitor episcop al Nyssei). Au 
schimbat probabil câteva vorbe şi au înțeles prăpastia dintre ei. 
Eunomie nimicea Niceea. Vasile se întemeia pe Niceea. 

Nu-i exclus ca Eunomie să se fi mâniat din pricina tăcerii lui 
Vasile şi să-l fi provocat: „Tu, vestitule retor, nu spui nimic? Ce se 
întâmplă, nu te pricep?” ŞI, desigur, Eunomie nu putea înţelege ce 
se petrecea în sufletul lui Vasile. 

Ulterior, Eunomie va interpreta purtarea lui Vasile la Con- 
stantinopol ca laşitate. Desigur, de a considerat accentuata conşti- 
ință de sine a lui Vasile drept laşitate şi profundul lui dezgust — 
care duce la explozie interioară — drept slăbiciune, atunci Vasile 
era şi laş, şi slab. Căci Vasile avea într-adevăr conştiinţa de sine şi 
numaidecât cuvântul lui teologic a ţâşnit şi nu s-a mai oprit decât o 
dată cu oprirea inimii sale. 

Pe Eustatie îl vedem în şedinţele sinodului mişcându-se ener- 
pic. Se identifica cu omiusienii, dar Vasile nu voia să-l părăsească, 
deşi se amăra mult din cauza lui. 

Cert este că, în realitate, mediul lui Vasile nu-l ajuta prea 
mult să apuce pe calea ortodoxă. Pe de-o parte, bătrânul Dianiu şi 
bătrânul Grigorie al Nazianzului (tatăl lui Grigorie Teologul) nu 
aveau puterea teologică de a distinge precis. De cealaltă parte, 
Eustatie lucra conştient pentru omiusieni. 

Înainte de a se sfârşi sinodul, Vasile, cu inima întunecată, l-a 
luat pe Dianiu și s-au întors în țară. În urma lor, omienii triumfau. 
Și, ca să-i înfricoşeze pe cei ce li se împotriveau, au exilat câțiva 
dintre aceștia. În februarie l-au exilat şi pe Eustatie, dimpreună cu 
alții, în Dardania — undeva în lugoslavia de azi. 

Călătoria de întoarcere a fost foarte rodnică. Vasile se măsura 
pe sine însuşi. Acelaşi lucru îl făcuse şi altădată, acum trei ani, 
imediat ce se întorsese de la Atena. Voise atunci să-și încerce pu- 
terile, profesând liber retorica. Şi biruise. Nu era supărat pe sine. 

Acum însă, altfel stăteau lucrurile. Adversari în duelul teolo- 
gic îi apăreau ramificările arianismului. Dar nu erau ei. Un teolog 
simplu se putea înşela, crezând că vrăjmaşii săi sunt într-adevăr 
anumiţi eretici. 

Însă un suflet dăruit şi ales, care avea să ajungă un mare 
teolog, nu se putea înşela. Intuia ceva ce-i tăia răsuflarea. Şi cu cât 
mai limpede conştientiza aceasta, cu atât mai mult îi venea să se 

ascundă, să fugă, să nu aibă responsabilități. O voce profundă şi 
sigură îi spunea înlăuntrul lui: „În teologie, Vasile, adversarul este 
Dumnezeu, adevărul. De aceea, fă-te oţel, ca să-L poţi îndura; 
fă-te antenă ca să-L poţi percepe; luptă-te să te uneşti cu EI”. 

Nu putea îndura, săracul. De câte ori auzea vocea, o sudoare 
rece îi uda faţa. Pălca. 1 se topeau oasele; i se încleştau degetele. 
Îşi lăsa capul să i se aplece înainte; până ce fruntea i se lovea de 
masa săracă dinaintea lui. 

Îl cuprindea frica, îşi ieşea din sine. Să fugă! Cel mai bun 
lucru. Dar unde să se ducă? Să fugă, dar de cine? Să fugă de pro- 
blemă? Nici asta nu se putea. Ar pieri, ar muri. Să nu-i fi zis să 
fugă ca un iepure. Nu, n-ar fi făcut-o în ruptul capului. Să-i îi zis: 
„Pregăteşte-te, luptă-te, oțeleşte-te”... asta, desigur, se putea 
accepta. 

Uneori îşi revenea. Epuizat, fireşte, moale ca ceara. Sticlă ce 
s-ar fi spart din orice. lată însă că nu se lăsa doborât. Dimpotrivă, 
se simțea mai uşor. Sufletul îi cra mai transparent, mai străveziu, 
mai subțire. Vedea mai limpede pe tărâmul adevărului. Negura 
ce-i acoperea sufletul şi ascundea adevărul se clătina. Puțin, desi- 
gur. Dar se clătina, sc uşura, se ridica o idee. Tot e bine, ajunge 
pentru azi. Mâine se va ridica şi mai mult. 

Oricum, se lămurise. Lupta nu se dădea cu arienii. Nu vreun 
Funomic îi era ținta. Nu, acest dialectician capabil şi retor de 
temut pur şi simplu se înşela. Lua drept adevăr ceea ce nu era 
adevăr. Îşi ațintea ochii asupra nimicului şi-l credea adevăr. Să se 
lupte, deci, cu nimicul, cu golul? Cei mari nu se luptă cu umbrele. 
Nici chiar la începuturile lor. Asta o fac cei mici, teologii de 
duzină. Cei ce „salvează” Ortodoxia. Cei care se luptă ca să audă 
apoi aplauzele. 

„Hai, sărmane Vasile, curaj! Altul îți este drumul. Realitatea. 
Vei suferi neînchipuit de mult pentru ea. Te vei topi de suterințţă. 
Însă Dumnezeu îţi va descoperi adevărul. Te va lumina şi ai să 
începi, puțin câte puţin, să-l descoperi şi celorlalți şi să-l susţii. 
Doar aşa îl vor vedea şi cei ce nu-l cunosc. Cei ce s-au înşelat, 
luând nimicul drept adevăr. Vor putea şi ei, de voiesc, să spună: 
«Acum, într-adevăr, ceea ce ne dai prin cuvântul tău există. Acum 
primim că ceea ce ziceam nu există». Ar fi fost atât de lesne, 
Vasile, să-l combaţi pe Eunomiu! Dar n-ai fi câştigat nimic. Îţi ştii 

armele. Le-ai fi folosit şi l-ai fi umilit. Dar n-ai să câştigi lupta 
decât dacă vei trăi adevărul pe care nu l-a trăit acela. Aceasta este 
lupta ta. Aşa îi înfrângi pe eretici”. 

Duhul Sfânt adia în ostenita lui inimă. O slobozea. Îi arăta 
drumul cel bun. Drumul către marea teologie. 

Ajunşi la Cezareea, l-a ajutat pe Dianiu să se retacă după 
osteneala călătoriei. Şi acesta fusese îndurerat de ceea ce se 
petrecea în Biserică. Dar nici forţă, nici avânt tineresc nu avea spre 
a se împotrivi. Drumul lui începea să coboare. În trei ani îşi va da 
sufletul. 

Până la un punct, tulburarea de la Constantinopol se mutase 
şi în Cezareea. Ceea ce lui Vasile îi provoca greață şi dezgust. 
Într-o seară i-a cerut blugoslovenie lui Dianiu: 

- Dă-mi, părinte, blagoslovenie. O să plec. 

Episcopul nu era nici slab de înger, nici împietrit la inimă. | 
se frânpea inima. Lacrimi 1 Sc iviră în ochii săi cei osteniţi. 

- Binc, fiul meu. Mergi cu bine. Domnul să te binecuvânteze! 
Văd: nici eu, nici altcineva nu te ține aici. Eşti dezamăgit de mine. 
Suferi din pricina asta. Este limpede. Ce să-ţi fac? Am îmbătrânit, 
Nu pot să mă lupt. N-am îndrăzneală. Dar să ştii — şi vocea i se 
curmă din pricina suspinelor — că te iubesc, fiul meu; mi-ai fost 
mângâiere. Vedeam lumină lângă mine şi mă încălzeam. Dar 
du-te. Ştiu, vrei să-l găseşti pe Grigorie. Bine faci. Aici s-a upro- 
piat sfârşitul. Şi tu trebuie să-l faci început. 

Petrecu o noapte grea. Îl lăsă pe cinstitul bătrân. Mustrări de 
conştiinţă? Da, se simţea rău. Bătrânul însă proorocise: „lu tre- 
buie să-l faci început”. 


La Nazianz-Tiverini 


Într-o dimineaţă hibernală de februarie era totul pregătit pen- 
tru călătorie. Nu la Annisa. Și Dianiu pricepusc asta. Vasile voia 
să vorbească cu Grigorie, care trăia la Nazianz. 

Avea nevoie să-şi sprijine sufletul de sufletul lui Grigorie. 
Avea nevoie de cineva căruia să-i spună greutatea pe care o avea 
pe inimă. Cine altul ar fi primit o asemenea povară? Cine altul ar 
fi putut să ridice o asemenea povară? 

Povara sufletului nu seamănă cu povara trupului. A-l odihni 
pe celălalt sufleteşte înseamnă mai întâi a înțelege ceea ce împo- 
vărează sufletul fratelui; a-ți împropria chinul pe care-l are, a face 
al tău necazul ce-i apasă sufletul. Iată de ce Grigorie era singurul 
de care avea nevoie acum Vasile. 

A pornit deci spre Nazianz. Mai precis, spre Grigorie. ÎI înşti- 
ințase, desigur. Grigorie îi ştia deja starea sufletească. Aşadar, a 
făcut tot ce-a putut ca să-l distragă, să-l facă să se gândească cât 
mai puțin cu putinţă la problemele Bisericii şi ale teologiei. Și e 
adevărat că primele zile trecuseră liniştite şi senine. Cei doi 
prieteni trăiau clipe minunate. Aveau atâtea lucruri plăcute să-şi 
povestească, să-şi amintească... 

Îşi petreceau cea mai mare parte a timpului împreună. Dar nu 
şi singuri. Un ochi neadormit veghea zi şi noapte asupra acestor 
două creştete, aţintit stăruitor asupra lor şi nevrând să-i părăsească. 

Dar iată că cei doi nu erau nemulțumiți de aceasta. Aveau 
impresia... simțeau siguranță sub această privire. Mai mult îi în- 
călzea decât îi ocrotea. Mai mult îi iubea decât îi îndruma. Dar ce 
ochi era acela? Al unui bătrân episcop. Al unui fost eretic. Al unui 
tată. Al unui slujitor ce devenise văzător de Dumnezeu. Al unuia 
ce fusese târât spre cacodoxie. Al unuia ce înainte de a muri 
lepădase cacodoxia. 

E lesne de închipuit profunda experiență şi nesfârşita 
dragoste a bătrânului Grigorie, episcopul Nazianzului şi tată al lui 
Grigorie, prietenul lui Vasile. Alături de chipul acesta cinstit, cei 
doi tineri bărbaţi simțeau prezenţa lui Dumnezeu. 

Amândoi ştiau ce păţise bătrânul Grigorie cu erezia. Şi 
aceasta îi făcea să-l cinstească şi mai mult, căci însemna că bă- 
trâna lui inimă fusese mult încercată, pierduse adevărul, suferise, 
ca mai apoi să-l regăsească. Ce altceva mai trebuia ca să se aplece 
cineva şi să-i sărute mâna? 

Bătrânul Grigorie aparținuse ereziei ipsistarilor, care accep- 
tau şi credeau doar în Dumnezeu Cel Preaînalt şi în nimic altceva. 
Pe urmă s-a alăturat Bisericii, ca mai apoi să fie înşelat de alţii şi 
să semneze o mărturisire de credință omiusiană, ca şi Dianiu. 

Au întors discuţia asupra vechiului subiect. Grigorie era 
pregătit. Căci, fireşte, se aştepta la aceasta. 

„Da, Vasile, te asigur iarăşi, vreau să ne nevoim împreună. 
Ce-ţi închipui... cum ar fi cu putință s-o uit?... La Annisa, poate că 
ai dreptate. Însă ascultă-mă. Am să-ţi fac o propunere: aici, în 
afara cetăţii, la Tiverini, este o proprietate a tatălui meu. Hai să o 
vedem, să luăm şi o gură de aer curat”. 

Scopul lui Grigorie era cât se poate de limpede. Îi propunea 
lui Vasile să-şi aleagă drept loc de nevoinţă Tiverini'“. Grigorie 
tatăl n-avea nimic împotrivă. Din contră. Ar fi dat orice, numai 
să-i vadă pe cei doi împreună, desăvârşindu-se. 

Drumul era lung, deci şi răstimpul de a ajunge acolo. Aici nu 
sunt munții şi văile uscate ale Pontului, ci un pământ roditor. 
Afânat, moale. Puțin de păşeşti pe el, te afunzi, se preface în noroi. 
Drumeagurile se fac mocirloase, nesuferite. 

Dar asta nu-i nemulţumea pe țăranii capadocieni. Trec călare 
pe dobitoacele lor şi chiar se bucură că mâlul e atât de mult. 
Păşesc prin el şi picioarele li se afundă. Dar nu-l urăsc, căci le 
aduce nenumărate bunătăţi. Măruntaiele lui sunt rodnice. lar ei 
iubesc rodnicia. Seamănă şi apoi culeg înzecit. 

Pe cât sunt acestea de adevărate despre pământul Tiveriniei, 
încă pe atât de adevărat e că Vasile era dezamăgit. Nu putea suferi 
noroiul. Cum să-şi petreacă întreaga viaţă în locurile astea? 

La un moment dat au ajuns la proprietate. Au descălecat şi au 
făcut câțiva paşi. Să-şi mai tragă puţin sufletul animalele. Păşeau 
şi încălțările li se afundau în pământul plin de apă. În scurt timp 
s-au murdărit cu totul pe picioare. Abia îşi mai puteau târî 
picioarele din pricina mâlului ce li se prinsese de încălțări. 

Grigorie trăgea cu ochiul, fără a scoate o vorbă, la prietenul 
său. Făcea pe indiferentul, dar era cât pe ce să izbucnească, ase- 
menea unei corzi întinse la maximum. Nu nutrea speranţe deșarte, 
dar... poate... nu-i exclus... să-şi schimbe părerea. 

Vasile însă se împotrivea dintru început. Acum nu se gândea 
decât cum să scape de noroiul de pe picioare. Nu-l jignea pe 
Grigorie. Nu-şi arăta dezgustul. Dar murmură: 

- E greu, Grigorie, destul de greu, o vezi şi tu... 

Au încălecat din nou pe dobitoace. Unul cu uşurare, celălalt 
cu amărăciune. Și-au revenit abia în casa primitoare a bătrânului 
episcop. Au regăsit acolo căldura mult încercatei inimi a bătrâ- 
nului. Chiar şi Vasile 1 se supunea. 

Discuţiile au început iarăşi. S-au aplecat, desigur, şi asupra 
marilor chestiuni teologice şi bisericeşti. Tuturor li se părea de la 
sine înțeles faptul că vor rămâne statornic credincioşi Crezului de 
la Niceea. Asta n-o punea nimeni la îndoială. 

Vasile se odihnise deja îndestulător. Se simţea aproape renăs- 
cut, cu toate că norul ce-i apăsa sufletul nu se risipise. 

S-a întors în Cezareea. A rămas aici o bucată de vreme. Și-a 
petrecut adică restul iernii. 

Cea dintâi grijă se pare că îi era studiul. Și-a adunat multe 
dintre operele scriitorilor bisericeşti. Locul întâi îl ocupa Origen. 
De altfel, nimeni altul nu scrisese atâtea texte ca alexandrinul 
acesta neobosit. 

Fireşte, nu-l uita pe Grigorie. Şi totuşi, nu sc simţea prea bine 
sufleteşte. Făcuse totul ca să uite toată scârba pe care i-o pricinuise 
noroiul Tiveriniei şi nesuferita iarnă de acolo. Declarase limpede 
că ce cu neputinţă să se nevoiască în acel loc groaznic. Am spus-o 
deja, Grigorie nu spera zadarnic. Dar nu se putea împăca cu anu- 
mite lucruri. De ce arătase Vasile atâta dezgust? Aproape mânios, 
luă penita şi scrise cea de-a doua epistolă a sa. 

„Nu rabd, frate, să ponegreşti Tiverini din pricina noroaielor 
iernii. Aşa sensibil ai ajuns? Sau îţi plac munţii întunecaţi şi lipsiţi 
de soare ai Pontului? Batyocoreşte tu noroaiele, că-ți voi răspunde 
şi eu: decât noroaiele pământului, preferi cârciumile cetății şi toate 
împuţiciunile ce se petrec în ea? Sau îţi închipui că cu am făcut 
iarna ŞI noroalele?” 

Priveliştea din Tiverini era ceva obişnuit pentru Grigorie. Nu 
însă şi pentru Vasile, care cunoştea mai bine Pontul muntos, care, 
tocmai pentru că era muntos şi pietros, era izbăvit de noroaie. 


Intoarcerea în Pont. Găsirea locului pentru asceză 


Scrisoarea de mai sus nu lăsa loc de neînţelegeri. Grigorie — 
cel puțin pentru moment — nu se hotăra să-l urmeze pe Vasile. lar 
acesta, cum a primit-o, s-a convins că în zadar nădăjduia spre 
Grigorie, s-a încredințat că vechile lor vise erau date uitării şi s-a 
pregătit să meargă în Pont. 

Inima îi era din nou grea. Avea, desigur, un caracter foarte 
voluntar. Totodată însă, avea şi multă sensibilitate. Lumea simță- 
mintelor sale era foarte gingaşă. De aceea şi vorbeşte adesea des- 
pre dezamăgirile lui, despre visele lui, despre speranţele lui. Nu se 
poate împotrivi sieşi şi, din când în când, îşi arată amărăciunea şi 
întristarea pentru nereuşitele proprii, uneori şi pentru necazurile 
prietenilor lui. 

Mai ales în clipele acestea simțea multă amărăciune. De ani 
de zile aştepta călătoria aceasta. Dar totdeauna nădăjduise că o va 
face în tovărăşia lui Grigorie, a iubitului său prieten. Şi acum era 
nevoit s-o facă singur. Fie şi aşa. 

Călătoria trebuia făcută şi a fost făcută. Vasile a mers în Pont. 
Nu Annisa îi era destinaţia finală. Şi voia să caute bine. Îi trebuia, 
undeva în Pontul lui cel iubit, un loc potrivit şi liniştit unde să se 
aşeze pentru nevoinţă, unde să se îndeletnicească nestingherit cu 
asceza. Nu cra uşor. Mulţi „lucrători a: pustiei” (cum sunt numiţi 
pustnicii în cântările bisericeşti) cheltuiesc ani întregi umblând 
prin munţi şi văi, prin pustietăţi, până se hotărăsc să se aşeze 
undeva, într-un loc care să-i odihnească. 

Vasile însă n-avea vreme. În scurt timp se va încredința că, în 
ciuda viselor lui de tinerețe, Dumnezeu îl pregăteşte pentru lume. 
Acolo trebuie să lucreze. Pustia îi era acum trebuitoare doar pentru 
pregătire. 

Aşa că Dumnezeu i-a arătat grabnic un loc ce l-a entuziasmat 
de-a dreptul. Vasile era acum mulțumit pe deplin. Gândul i se du- 
cea la prietenul său: „De-ai şt, Grigorie, ce săluş am atlat! 
Întocmai cu cel pe care îl visam amândoi, cu ochii deschişi, sub 
luna Atenei”. 

Într-adevăr, locul era minunat ochilor şi liniştit cum nu mai 
găseai altul. Dacă Vasile n-ar fi fost poet în străfundul sufletului 
său, poate că totuşi nu l-ar fi impresionat. Dar aşa, se cutremura de 
frumuseţea lui. Grigorie îl dezamăgise. Merita să-i scrie; să-i 
înfățişeze frumuseţea ce-l fermeca, şi să vedem de-i va răspunde 
că nu dă atenție unor astfel de lucruri. Doar pietrele nu-s mişcate 
de frumuseţe, de orice frumusețe. 

Era acolo şi o căsuţă. Dacă te urcai puţin mai sus de ea, pe 
vârtul unei stânci, ochiul putea îmbrățişa măreția peisajului, ce se 
înfățişa mai frumos decât insula homericei Calipso. De pe coasta 

muntelui năpădit de vegetaţie scruta împrejurimile. De cealaltă 
parte — un alt munte, mai mărunt, acoperit de o pădure deasă. Jos — 
valea adâncă, străbătută de un râu avântat, sălaş a sumedenie de 
peşti. Era râul Iris. 

Între picioarele sale şi vale — o strâmtă şi preaîmpodobită 
binecuvântare: o fâşie de pământ îmbătată de primăvara ce căuta 
să umple totul cu minunata ei mângâiere. Doar vuietul neîmpăcat 
al apei ce lovea fără milă stâncile îl mai putea trezi pe privitor din 
îmbătare. Doar ţâşnirile căprioarelor mai aveau puterea de a te 
smulge din desfătarea ciripitului păsărelelor. 

Dar Vasile nu s-a lăsat prea mult pradă tuturor acestora. Era 
monah, ascet. Sau cel puţin voia să ajungă cu desăvârşire. 

„Întocmai aşa este, Grigorie, întocmai cum îţi spun. Dar ceea 
ce mă interesează pe mine este că am aici linişte desăvârşită şi mă 
pot ruga. Arareori trec oameni pe aici, câțiva vânători. Dar să nu-ţi 
închipui că vânează urşi şi lupi, ca în Capadocia. Doar cerbi, că- 
prioare şi capre sălbatice. Înţelegi ce-aş fi păţit de te-aș fi ascultat 
şi aş fi primit să rămân la Tiverini, care în ruptul capului nu poate 
fi comparată cu locul acesta”. Cam astfel de lucruri îi scria lui 
Grigorie la puțin timp după aceea. 

Aşadar, aici va pustnici. Vântul, muntele, valea, păsările, 
căprioarele — acestea îi vor auzi suspinele rugăciunii. 

Acum însă trebuia să se înapoieze. Nu erau toaie pata. 
Trebuia să aducă şi alte lucruri cu el. Îl aşteptau şi ceva treburi. În 
aceeaşi epistolă (a 14-a) spune că era împărţit între mai multe 
lucruri pe care le avea de făcut. Unde? La Annisa ori la Cezareea? 
Fireşte, treburile şi risipirea pe care acestea o provoacă se potri- 
vesc mai mult cetăţii decât unui sat mic. 

Se întoarce în Cezareea mulţumit. Crede că s-a apropiat cea- 
sul părăsirii definitive a lumii. În tot ceea ce făcea era urmărit şi de 
fratele său Grigorie (mai apoi episcop al Nysse:), care era prieten 
apropiat al celuilalt Grigorie (din Nazianz). Cel dintâi şi-a înşti- 
ințat fratele, pe Vasile, că amândoi (cei doi Grigorie) vor să-l 
întâlnească — bineînţeles, la Cezareea. 

Însă era prea târziu. Vasile obosise să-şi mai aştepte întâi 
prietenul, apoi fratele. Se înşelase de atâtea ori aşteptând. N-o va 
lua de la capăt. 

Şi apoi, cetatea şi ocupațiile pe care le presupunea îl înecau. 
Compara cetatea cu părțile Irisului şi i se părea un iad. 

Aşadar, să plece. Să meargă în colțul de rai pe care-l găsise, 
la râul Irisului. Era încă primăvară ori poate sosise vara. Căldură, 
praf, măruntele griji lumeşti fără rost — nu avea oare dreptate 
Grigorie, care atâta le disprețuia? 

De-acum nădăjduia că va pune capăt acestor împrăştieri 
lumeşti. Se va instala în scurtă vreme acolo, în sihăstria lui, şi n-o 
să-l mai supere nimic. De-ai şti însă, Vasile, de câte ori ai să-ți 
părăseşti sihăstria, cât de puțin te vei bucura de micul tău rai!... 

Pleacă, aşadar. Dar ceva nu mergea bine. Trebuie să-i scrie 
două cuvinte prietenului Grigorie, chiar de-l va dezamăgi. Nu-l 
poate lăsa așa. În cele din urmă, trebuie să afle şi acesta ce aşezare 
minunată şi-a găsit pentru pustnicie. Nu, n-o să-l mai roage iarăşi 
— cel puţin direct — să vină împreună cu el. Fireşte, Grigorie va 
înțelege. Îi cra de ajuns lui Vasile. 

Înmoaie peniţa în cerneală și îi scrie lui Grigorie celebra 
Epistolă a 14-a, despre care am vorbit. Celuilalt Grigorie (fratelui 
său, adică) nu-i mai răspunde. Totdeauna l-a considerat mic. Şi, 
prin urmare, neputincios deocamdată pentru săvârşirea unor fapte 
însemnate, precum vom vedea mai departe. Îi citise bine sufletul. 
Fratele Grigorie era o minte contemplativă, nepriceput în cele 
lumeşti. 


Cea dintâi mare teologie 


Din vara lui 360 s-a aflat iarăşi în Pont. Cu siguranţă, a trecut 
puţin şi pe la Annisa. Majoritatea cărților lui, bagajele făcute la 
repezeală se aflau acolo. Adunase cât de multe cărți putuse. Îşi 
alesese lucrurile de neapărată trebuinţă. 

Argaţii casei părinteşti încărcaseră un catâr puternic. Pe un 
altul a urcat Vasile. 

Şi-a luat rămas bun, fără sentimentalisme de prisos, şi micuța 
caravană a luat drumul spre colțul de rai găsit, spre schit. Fireşte, 
drumul până acolo nu era prea plăcut, ci cel mai adesea anevoios 
şi îndărătnic. 

Poşta nu ajungea aici. De aceea drumurile nu erau îngrijite. 
Acceptabile erau drumurile pe care le foloseau caravanele de poştă 
ale împărăției. Și era un lux pe atunci să călătoreşti cu astfel de 
caravane. Asta obişnuiau doar înalții demnitari. Şi câteodată şi 
episcopii. Mai ales când erau chemaţi să ia parte la sinoade. 

Dar Vasile nu era încă episcop şi cu catârii era obişnuit de 
mic copil. Nu era neîndemânatic. Doar că asceza şi studiul îl obo- 
siseră. Îndura mai puţin decât altădată. Dar, oricum, îndura, aşa că 
a ajuns cu bine la schit. 

Cu ajutorul omului ce-l însoțea, a făcut puţină ordine în căsu- 
ță şi-n jurul ei. Au tăiat buruienile, au săpat, au sădit câteva le- 
gume. Au făcut şi un şanţ pentru apă. Pe aproape curgea apă din 
belşug, din izvoarele muntelui. 

În câteva zile a rămas singur. În sfârşit, singur cu Dumnezeu, 
să-şi spună păcatele. Singur cu cărţile lui, să caute în ele sfatul cel 
folositor. Singur cu mica prădiniță, care să-i îndulcească osteneala 
pustniciei. Singur, ca să se roage Sfântului Duh să-i lumineze 
mintea, să-i dăruiască adevărul. 

Rugăciune, studiu, rucodelie. Ciclul zilei. Se pare însă că nu 
a trecut multă vreme şi dragostea pentru prieteni l-a ajuns şi aici. 
ŞI, contrar a ceea ce se aştepta, nu-l stânjenea întru nimic. Se 
îngrijea, mijlocind pentru prietenii săi cu rugăciunile lui, către 
prietenii cei puternici. 

Asta nu era tot. În liniștea schitului lui primea şi vizite. Pri- 
eteni de departe, de obicei din Cezareca, dar și din Ncocezareca, îl 
rugau pentru copiii lor. Citeau atâtea pe chipul lui, încât adesea îl 
rupau: „Vasile, fă-mi hatârul şi spune două vorbe copiilor mei. 
Ştiu, or să-ţi tulbure liniştea, or să-ţi creeze probleme. Dar îşi 
doresc atât de mult să te vadă, să te audă. Primeşte-i, n-or să 
zăbovească mult...” 

lar Vasile îi primea pe copii la schitulețul lui. Nu cra nevoie 
de prea multe rugăminţi. Căci în adâncul sufletului său era dascăl, 
tot atât pe cât era şi ascet. Ceea ce conta era că vizita aceea 
reprezenta pentru inimile lor curate o experienţă profundă, care va 
rodi mai târziu. Toate se pierd: cunoştinţe, bogăţie, slavă. Expe- 
rienţa însă, niciodată! 

De vrem sau nu, trebuie să ne întoarcem la Grigorie. L-am 
lăsat la Nazianz şi, după toate probabilitățile, se nevoieşte la 

Tiverini, pe proprietatea tatălui său. Se pare că acolo l-a găsit 
ultima scrisoare a lui Vasile (a 14-a), care îi descrie cu admiraţie 
împrejurimile schituleţului aceluia. 

În textul acesta, ca şi în altele, Vasile nu se zpârceşte la vorbă 
ironizând împrejurimile de la Tiverini. Era un mod de a-l înţepa pe 
Grigorie, dar fără rezultat. Grigorie nu era gata să-şi urmeze pric- 
tenul. Nu se maturizase? Nu avea chemare către viața pustniceas- 
că? Care dintre acestea? Greu de spus. Poate că ultima variantă. 

Dacă luăm aminte la viaţa lui Grigorie, vom înţelege că era 
făcut pentru viaţa singuratică: aşa îi cra firea şi, mai mult, avea şi 
chemare dumnezeiască! Nu se putea nevoi dimpreună cu alţii, să 
trăiască într-o obşte călugărească. Zămislea o mare teologie, dar 
nu putea ajunge căpetenie în lupta pentru Ortodoxie. 

Şi ceea ce nu putea Grigorie reuşea din plin Vasile, care, deşi 
ascet, nu putea trăi singur. Acesta va ajunge creştetul Ortodoxiei. 

Două mari caractere, deşi diferite. Aşa i-a voit Duhul Sfânt, 
aşa îi şlefuia zi de zi. Fiecare va da roadele lui, roade atât de 
trebuincioase vieţii Bisericii. 

În prăfuita Tiverini, Grigorie reciteşte scrisoarea. Nu se să- 
tura de ea, deşi îl ironiza. Fiindcă în fiecare cuvânt, în fiecare frază 
căuta şi afla, în spatele lor, chipul iubit al lui Vasile; sufletul cald 
al omului cu care împărţise atâtea bucurii, necazuri şi nădejdi. 

Mâna i se mişcă fără să bage de seamă. Apucă pana. Îşi 
aşterne bine în față hârtia, care pe-atunci costa mult şi pe care doar 
bogaţii o aveau. 

Ne-am aştepta să răspundă cu aceeaşi monedă, cu ironie la 
ironie. Puțin, s-a întâmplat şi aceasta. Dar în cea mai mare parte a 
fost altceva. Deşi textul acesta, de o înaltă ținută literară, începe 
destul de ciudat. 

„Batjocoreşte-mă, râzi de minc. Tot ce vine de la tine este 
bine primit. Râzi, deci, cât pofteşti, prietenia mea n-o să te 
părăsească niciodată. Şi să nu crezi cumva că nu te pricep. lei pana 
Şi scrii, dar eu simt ce vrei să spui. Mă înţepi cu vorba, dar nu ca 
să mă amărăsc, ci ca să mă iei, în cele din urmă, la tine. lar ai 
început cu laudele iubitului tău Pont. Şi cu îl admir. Descrierile 
tale mă mişcă. Sunt însă opera unui poet, căci toate cele zugrăvite 
par paradisiace. Voieşti să încep şi eu să laud frumuseţile ce te 

înconjoară? Sunt gata. Dar ce folos? Însemnătate are pustiul, 
liniştea, nu frumuseţea locurilor.” 

Ca şi odinioară, îl mustră puţin pe Vasile. 

ÎI şi pune la punct: „Vasile, poetul meu, vezi-ţi de tine însuţi 
şi lasă cele din jur. Nu cumva ţi-ai făcut idol din natură şi-ai uitat 
de tine? — Te ispitesc, Vasile, cred că înţelegi”. 

Şi până să se usuce bine cerneala pe prima scrisoare, se apucă 
şi scrie alta, cu imagini din Homer, legate de cele scrise de Vasile 
în scrisoarea sa. 

Lunile acelea, până să înceapă anul 361, Vasile a fost nevoit 
să bea un pahar amar. Tocmai acum, când voia să uite de dezamă- 
girile avute la Constantinopol! printre participanţii la sinod, avea să 
primească altă rană, care avea să-i tulbure lumea lăuntrică. 

Dianiu. Episcopul Cezareii, cel care l-a botezat pe Vasile, cel 
pe care îl iubea şi-l prețuia atât de mult. Dianiu, pe care îl cinstea 
şi-l stima cu adevărat, se rătăcisc, fusese înşelat în chestiunea 
credinţei. 

Venise de la Constantinopol un omiusian foarte activ şi cu 
multă ştiinţă de carte, trimis de Gheorghe, episcopul Laodiceii. Cu 
insistența lui, acest cleric reuşise să-l convingă pe bătrânul Dianiu 
să semneze Simbolul de credinţă al omiusienilor. Deja am spus că 
aceşti creștini erau aproape de ortodocşi, dar nu erau ortodocşi. 

La început, bătrânul se împotrivise: 

- Frate, să-i spui lui Gheorghe că nu pot să lepăd Crezul de la 
Niceea. Acesta e temelia credinţei noastre. 

- Nu, stăpâne — îi zice trimisul —, ferească Dumnezeu!, nu 
defăimăm Niceea. Crezul care s-a semnat la sinodul de la Arimin 
(360) şi pe care ţi-l pun înainte acum este aproape acelaşi cu cel de 
la Niceea, are aceeaşi credinţă. Un singur cuvânt (deoființă) îl 
schimbăm, dar doar de dragul unităţii Bisericii, ca să nu rămânem 
despărțiți, noi ortodocşii, şi să secere arienii roadele de la noi 
(omienii şi anomienii). 

Trimisul l-a convins cu mai multe argumente pe bătrânul şi 
nu prea hotărâtul episcop, până ce a izbutit să-l facă să-şi pună 
semnătura. Şi asta nu i-a fost de-ajuns. A alergat apoi şi la Nazianz 
şi l-a convins şi pe episcopul de acolo — pe Grigorie al Nazian- 
ului, tatăl Teologului — să semneze şi el. 

Când Vasile a aflat acestea, a încercat o mare amărăciune şi 
dezamăgire. „Mi-au înşelat părintele!” Pe bunul şi preaortodoxul 
Dianiu. O persoană foarte cinstită de Vasile. 

Se simţea de parcă înlăuntrul lui se săvârşise răul. Atât de 
legat se simţea de Dianiu. Oare nu cra şi el însuşi, Vasile, de vină? 
Oare nu el îl lăsase pe Dianiu să se lupte de unul singur, la bătrâ- 
neţe? Gândurile acestea îi aduceau tulburare şi, adesea, remuşcări. 

Ce-i de făcut? Cum să reacționeze? Răul se făcuse. Şi-a adu- 
nat gândurile. S-a pus pe rugăciune, până la ultimul strop de pu- 
tere. Nu ştia ce-i de făcut. Involuntar, fără să se nască înlăuntrul 
lui ură, a rărit sau chiar a încetat comunicarea cu Dianiu. 

Câţiva au băgat de seamă şi mai târziu au scornit zvonul că 
Vasile l-ar fi anatemizat pe Dianiu. Ceea ce nu se putea întâmpla 
niciodată, căci, deşi se întristase foarte, Vasile îl cinstea încă pe 
bătrânul Dianiu. 

Apoi, Vasile se afla la un punct de cotitură a traiectoriei sale 
teologice. Nu că ar fi pierdut drumul cel bun, cel ortodox. Niceea 
era totdeauna temelia credinței, care nu se putea muta din loc. 
Aceasta o învățase de la bătrâna Macrina şi de la părinţii săi — şi 
ceea ce învățase de la aceşti profesori ai săi n-a lepădat niciodată, 
CI şi-a sporit pururea învăţătura aceasta. 

Aşadar, nu căuta drumul cel bun, căci deja îl ştia, păşind 
mereu pe el. Doar că se străduia acum să urmărească principiul, 
izvorul, înțelesul şi dezvoltările terminologiei pe care o foloseau 
omiusienii. 

Asttel, întâmplarea cu Dianiu a fost pricina directă ce l-a 
determinat la studiul mai aprofundat al acestei chestiuni ce dădea 
mare bătaie de cap credincioşilor Bisericii. De ce insistau omiu- 
sienii să spună că Fiul este „asemenea după fire” cu Tutăl, şi nu 
„deofiinţă” cu Tatăl? Pentru ce susțineau stăruitor că, în fapt, cred 
acelaşi lucru ca şi ortodocşii? 

Omiusienii (precum bine pricepuse Vasile) au crezut că Orto- 
docşii, zicând „deoființă”, identifică Persoana Fiului cu Persoana 
Tatălui, astfel încât în cele din urmă avem de-a face cu o singură 
Persoană sau cu un singur Ipostas, nu cu două. Aceasta ar fi exact 
învățătura pe care o susținea ereticul Sabelie, în veacul al treilea. 
Fiul înceta de a mai fi Ipostas aparte. Omiusienii trăseseră această 
concluzie greşită cu privire la ortodocşi din cauza faptului că în 

ultimii ani de cele mai multe ori ființa (sau firea) se confunda cu 
persoana (sau cu ipostasul). Frica aceasta a omiusienilor nu era 
întemeiată, dar exista. Existau încă şi alte motive — de ordin sen- 
timental, din motive de slăbiciune şi egoism oarecum pardonabil — 
pentru care omiusienii nu voiau termenul „deoființă”, care zicea că 
Fiul are aceeaşi fire cu Tatăl, că este şi acesta Dumnezeu, precum 
Tatăl, şi deci ne poate mântui ca o persoană sau ființă aparte, 
deosebită (aşadar, respingere şi a sabelianismului). 

Totodată, pricteni şi cunoscuţi din Cezareea ori din alte părţi 
— ca, de pildă, filosotul Maxim — îl întrebau pe Vasile despre aces- 
te chestiuni. „Ce poziție să luăm față de omiusieni? Au aceeaşi 
credinţă cu noi, aşa precum susțin?” 

Vasile intra, de nevoie, în arena teologiei. Nu era de ajuns 
faptul că primea Crezul de la Niceea. Trebuia să pătrundă adânc în 
adevărul acestuia, să-l tâlcuiască, ca să constate dacă celelalte 
crezuri sunt adevărate sau mincinoase. 

Și-a asumat lucrul teologici în cel mai pur mod ortodox. Din 
Epistola a 9-a şi din multe altele apare limpede că porneşte de la 
Predanie (Tradiţie). Caută să vadă de la începutul ei viața Biseri- 
cii, o trăieşte el însuşi, şi-o însuşeşte şi apoi o duce mai departe. 
Nu şovăie să facă şi o critică foarte aspră părinților Bisericii, când 
aceştia susțin lucruri pe care Biserica le-a respins şi de care ci 
înşişi s-au lepădat. De pildă, cele scrise de Vasile despre Dionisie 
al Alexandriei. 

Înaintând în studiu, vedea şi mai limpede cum se pune pro- 
blema. Câtă vreme omiusienii se aruncau cu încăpățânare asupra 
ortodocșilor, problema era problema adevărului. Şi adevărul nu-l 
aveau omiusienii, căci prin cxpresia lor „asemenea după ființă” 
lăsau deschisă chestiunea inferiorității Fiului faţă de Tatăl. Câtă 
vreme afirmau că au aceeaşi credinţă cu ortodocşii, problema 
devenea o problemă de terminologie, de limbaj. 

Însă când vorbim despre terminologie în cadrul teologiei, 
presupunem ceva foarte important: posibilitatea de a distinge ade- 
vărul de exprimarea lui. Ceea ce este cumplit de anevoios, chiar de 
pare atât de simplu. lar Vasile a reuşit. Sau, mai corect zis, 1 s-a 
dat acest dar. I s-a dat de către Sfântul Duh, căci la Vasile studiul 
şi rugăciunea ajungeau să se identifice întreolaltă. Avea sentimen- 

tul profund că Duhul îl călăuzeşte la lumina ce sălășiuicşte în 
cuvintele Scripturii. 

În cursul anului 361 sau şi în 362, aşadar, Vasile a ajuns la 
marca hotărâre teologică: terminologia (exprimarea) adevărului se 
poate schimba; e destul să rămână adevărul. Chiar şi când termi- 
nologia a fost omologată de un sinod ecumenic. 

Termenul „.deoființă” a fost consacrat de către Sinodul 1 ecu- 
menic, marca temelie a Ortodoxiei. Și totuşi, Vasile n-a şovăit să-l 
lase deoparte în cazul multora care nu voiau acest termen. Fireşte, 
propunea altă expresie, care desigur exprima același adevăr. Noua 
expresie pe care o propunea condescendent omiusienilor este 
„întru totul asemenea după fiinţă”. Prin cuvintele „întru totul”, cre- 
dinciosul este ferit de a accepta concepția primejdioasă că Fiul 
este mai prejos decât Tatăl. Asttel, prin această expresie, prin acest 
nou termen, cra redat adevărul cuprins în expresia „deofiinţă”, 
consacrată la Niceca. 

Reușita lui Vasile a ajuns şi reuşita Bisericii, care i-a primit 
punctul de vedere. E de admirat lucrarea Sfântului Duh, dacă con- 
statăm că în aceeaşi vreme a călăuzit către aceeaşi soluţie şi pe un 
alt mare om al Bisericii, pe Atanasie, care era pe atunci capul 
sfinţit al întregii Biserici şi al Ortodoxiei. Vasile nu-l cunoştea 
personal, dar îl recunoștea ca patriarh al Ortodoxiei. 

Atanasie deci, acest leu al întregii Biserici, om plin de darul 
deosebirii, susținea că putem formula acelaşi adevăr folosind dite- 
rite terminologii. Aşa încât a izbutit în 362 să convoace un sinod la 
Alexandria, spre a arunca o punte către omiusieni, prin care aceş- 
lia să se întoarcă în Biserică. 

De vreme ce muiţi omiusieni susțineau că au aceeaşi credință 
cu ortodocşii, fără a accepta însă termenul ortodox („deoființă”), 
Atanasie a purces la crearea unui termen nou, care să redea în alt 
mod adevărul cuprins în „deofiinţă”. Noul termen era extrem de 
simplu, mai simplu decât cel al lui Vasile. Le propunea să spună 
Fiului „Fiu cu firea””. Pentru că fiul cel firesc are aceeaşi fire pe 
care o are şi tatăl, aceeaşi ființă. 

Și, să ne gândim: cine era cel care lua o asemenea poziţie faţă 
de termenul consacrat la Niceea, față de „deofuință”? Tocmai acela 


” Fiu „fire-sc”, am zice noi; adică Fiu prin fire, Fiu după fire. 

care l-a tâlcuit, care l-a susținut întreaga viață, care l-a impus în 
conştiinţa Bisericii; Atanasie. Tocmai el era cel care acum avea 
puterea şi luminarea — mai bine zis: luminarea, deci şi puterea — de 
a propune o terminologie diferită de cea a Sinodului |. 

Neîndoielnic, din cauza acestei atitudini a fost acuzat de către 
mulți de trădare a Ortodoxiei. Biserica însă i-a uitat pe cei ce l-au 
acuzat, ținându-l strâns în sânul ei pe cel ce cu adevărat exprima 
Ortodoxia, adevărul. L-a ţinut pe Atanasie, pe cel ce încă e viu în 
conștiința ei. 

La fel şi cu Vasile. Pasul lui era îndrăzneț. Dar să nu uităm: 
adevărul cere îndrăznire. lar îndrăznirea este adevărată atunci când 
vine de la Duhul Sfânt. Altfzl, ceca ce numim în teologie „îndrăz- 
nire” este doar inteligență cu scopul de a impresiona. 

Vasile va lua — pentru întâia oară — o poziţie responsabilă în 
criza teologică a vremii. Şi nu va mai înceta să facă aceasta decât 
atunci când inima îi va înceta să mai bată. De altfel, chiar să fi vrut 
să înceteze, nu mai putea. Întrucât problemele îi frământau cumplit 
pe credincioşi și întrucât Sfântul Duh dăduse roadă studiului său, 
era dator să dea, să exprime adevărul cât mai pe larg şi cât mai în 
protunzime. 

Epistolele 17 şi 18. de exemplu, dovedesc clar că numeroși 
credincioşi ai cetăților aşteptau multe din partea ascetului de pe 
râul Irisului, exprimând tulburarea pe care a produs-o nefericita 
hotărâre a lui Dianiu de a semna mărturisirea omiusienilor. Şi 
dovedesc cât de necesară era soluția teologică dată de Vasile, pe 
care am văzut-o mai sus. 


În sfârşit, Grigorie la schitul de la râul Iris 


Clipe frumoase pentru Vasile. O foarte scurtă scrisoare a lui 
Grigorie i-a adus vestea venirii lui. În puţine zile devenea realitate 
ceea ce visau cei doi tineri încă din vremea şederii lor în Cezareea 
şi Atena. 

Fiecare îl insufla pe celălalt. Nu le venea a crede. Era sfâr- 
şitul anului 360 ori începutul lui 361. 

- În sfârşit, Grigorie, te-ai hotărât. Te încredințez — îi zicea 
Vasile — că nu mi-ai fi putut dărui nimic mai dulce decât venirea ta 
aici. 

Grigorie, şi el emoţionat, îşi aplecă capul, parcă de teamă ca 
nu cumva vântul ce sufla să nu-i ture cele ce gândea despre veni- 
rea lui și despre sfântul pe care-l avea dinaintea sa — despre Vasile. 

- Nu ţi-am scris, Vasile, că într-o bună zi îmi voi ține făgă- 
duinţa? lată-mă, deci... Dar ce-ai păţit, prietene, tu care de obicei 
te ţii cu firea? Plângi?... Hai să mergem, mai bine, să-mi arăţi îm- 
părăţia ta cea văzută, ca mai apoi s-o vedem şi pe cea lăuntrică... 

leşiră afară, urcară la pas şi ajunseră în vârful stâncii ce stătea 
de veghe deasupra colibei schitului. Grigorie îşi roti privirea de 
jur-împrejur. Era minunat. 

- Aşadar, ţi-am spus minciuni în scrisorile mele, Grigorie? 

Copleşit, Grigorie clătină din cap. Încuviinţarea despre măre- 
ţia frumuseţii locului o dădea doar printr-o tăcere adâncă. Şi-n 
această tăcere a lui pricepu că natura înconjurătoare îl poate lesne 
sili pe un retor să devină poet. Căci cele scrise de Vasile în episto- 
lele sale despre smeritul schit de pe râul Irisului erau cu adevărat 
poezie. 

Grigorie îmbrățişă cu privirea întreaga privelişte, îndelung. 
Vasile îi explica totul. 

- Ai avut dreptate, Vasile, trebuia să vin... O văd cu ochii 
mei... 

- Nu, nu. Vezi, dar doar ceea ce se vede. Să-ţi spun ceea ce 
nu ştii: n-am venit aici pentru natură doar, pentru frumuseţea ce te 
copleşeşte şi care, desigur, mă mişcă. Am venit mai mult fără voia 
mea. Altfel zis: m-a adus amintirea bătrânei Macrina, bunica mea. 
Ţi-am spus atâtea despre ea... Află deci acum că în munţii aceştia 
— dar undeva mai în adânc, mai ferit — au trăit şapte ani bunica 
mea şi bunicul meu, în vremea groaznicei prigoane de sub îm- 
păratul Dioclețian (284-305). Pe locurile acestea mărturisitorii mei 
strămoși au trăit bucurii şi întristări, L-au slăvit pe Dumnezeu, 
s-au rugat... şi mi-au sfințit mic pământul... Vezi dar ce m-a adus 
aici: Tradiţia, duhul acelora care m-au făcut creştin. Şi-apoi, aici 
sunt şi nu sunt singur. Îţi pare ciudat, nu? Priveşte în faţă, dincolo 
de râu. Vezi cele două pâraie secate ce coboară din munte? Cam 
acolo unde se unesc este locul unde se nevoieşte mama mea, îm- 

preună cu sora mea. Şi ceva mai în stânga, cum o apucă râul spre 
mare, Sihăstrea fratele meu, fericitul întru pomenire Naveratie. i-l 
aminteşti? Mai degrabă nu, căci pe când ne-am întors de la Atena 
era deja retras în părţile astea, în vârstă de 22 de ani. Şi nu ca 
minc, care am trecut de treizeci de ani şi nu ştiu încă abecedarul 
monahismului. 

Un suspin îi îngreuna vorba: 

- Însă ştii, ai auzit, pe acest sfânt pustnic l-am pierdut înainte 
de vreme. L-au ucis fiarele sălbatice la vânătoare. leşea adestu, 
căci Ie ajuta cu hrană pe mama şi pe sora mea. Era singurul lor 
sprijin în locurile acestea pustii, după Dumnezeu. Aruncă încă o 
privire în Spatele nostru. Nu mi-ai zis pe ce drum ai venit. Dacă a! 
venit de la Sovastia şi ai trecut prin Neocezareca, undeva trebuie 
să-i îi întâlnit pe călugării lui Eustatie. Îi poţi cunoaşte după 
îmbrăcămintea lor: se îmbracă toţi la fel, sărăcăcios. Aceştia vin 
adesea să mă vadă. Bătrânul Eustatie m-a rugat să fac pentru ci îot 
ce-mi Stă în putinţă. Are o slăbiciune pentru mine. Are mare în- 
credere în mine. Nu zic nu, e un om curios, ciudat, nestatornic, dar 
e foarte legat de familia mea. Toate acestea ţi le-am spus, Gri- 
Boric, ca să nu mă acuzi de romantisme. Nu firea înconjurătoare 
m-a adus aici. Ci cei de care ţi-am vorbit. Şi, la urma urmei, 
pustietatea locului. Singurătatea face mult bine rugăciunii. 

Grigorie s-a ruşinat amintindu-și cât de mult îşi ironizase 
prietenul, zicându-i „închinător la natură”. N-a apucat însă să-şi 
ceară iertare. căci Vasile l-a prins erijuliu de mână. ajutându-l la 
CObOrât, spre schit. 

Soarele apunea. Era deja primejdios să mai fi întârziat. O 
ultimă privire mângâie zarea, deschizând inima spre a se umple de 
frumuseţea soarelui asfinţind. Au început coborâşul. 

Ajunşi la căsuţa cea măruntă, pustnicească, s-au aşezat să 
mănânce. Era un fel de sărbătoare. Neînduplecatul Vasile a făcut 
pogorământ şi a dat dezlegare. Au mâncat ceva mai mult decât de 
obicei. Au stat puţin de vorbă. 

- Grigorie, trebuie să dormi. Toată ziua ai fost pe drumuri, 
eşti ostenit. Voi citi eu ceva mai mulți psalmi. Şi pentru tine. 
Mâine o să vorbim despre program. 

Aşa a şi făcut, căci Grigorie era epuizat. Zile întregi călă- 
torise pe spinarea catârului. ÎL dureau oasele. 

Noaptea a trecut liniştită. Grigorie se simţea ca renăscut. 
Mult înaintea zorilor, s-a auzit un mic zgomot. Se trezise Vasile. 
Grigorie îl urmă numaidecât. 

Programul zilei începea înainte de a se lumina de ziuă. 
Fireşte, Grigorie nu crezuse că vor stabil a doua zi împreună 
programul, cum îi făgăduise Vasile de cu seară. Lucrurile de felul 
acesta erau treaba lui Vasile. 

Și apoi, Grigorie nu învățase niciodată ce înseamnă să ai 
program în viață. Şi tocmai el să rânduiască acum și viața lui 
Vasile? Era un lucru de neînțeles. Era atât de firesc să urmeze, fără 
proteste, tat ceea ce făcea Vasile!... 

Au început citirea Psalmilor lui David. Amândoi, cu taţa spre 
răsărit. pe rând. Când şi când, în aceeaşi rânduială, psalmodiau. 

În chipul acesta duhul lui se deştepta, puţin câte puţin, făcân- 
du-se treaz şi veghetor. Şi când inima și mintea se încălzeau, prin 
dumnezeiescul har şi prin strădania celor doi, lăsau Psaltirea. În- 
cepeau rugăciunile, cererile, doxologia. La început în comun, apoi 
fiecare în parte. Până când răsărca bine soarele. Atunci schimbau 
decorul. Lucrarea devenea rucodelia. 

Vasile îl luă pe Grigorie în curte, afară. 

- Grigorie, azi o să facem treburile împreună. De mâine o să 
facem cu rândul. Fiecare câte o zi, tot ce-i de făcut. 

Începură deci împreună, doar pentru ziua de astăzi. luară 
câte o secure şi câte o foarfecă mare, de tăiat crenzuţe din pun. 
!'reară puntea pe care o străbătuscră și cu o zi înainte Trebuia să 
taie lemne. Lemne pentru vatră, cu care se încălzeau şi pătceuu. 

S-au așternut pe treabă. Tăiau lemne şi se gândeau ori se ru- 
gau. Şi bine că se rugau, căci altfel ar fi fost dezamâăziți văzând câ! 
de puţine lemne au adunat într-un timp atât de îndelungat. 

Securea cerea mânuire dibace şi mâini puternice. Nu cra pană 
care să alunece deasupra hârtiei. Securii îi era ruşine cu ci, dar ci o 
prețuiau. Cei doi oameni firavi şi delicaţi loveau butucit cum ar fi 
lovit orice i-ar fi împiedicat să fie lângă Dumnezeu. Asudau, se 
odihneau puţin şi începeau iarăşi. 

- Ajunge pentru astăzi, Grigorie, să mergem. la şi tu jumă- 
tate. Aşa... ai izbutit, minunat. Mâine o să-ți fiec mai uşor. Deja o 
să fii obişnuit... 

- Să nădăjduim - zise şi Grigorie, ca să râdă puţin. Să 
mergem, bine că avem de coborât, şi nu de urcat. 

Și cele două vase ale Duhului coborâră, încărcaţi şi asudaţi. 
Îşi aşezară povara într-un loc anume şi intrară să se spele şi să-şi 
tragă puţin sufletul. Era aproape prânzul. 

Pregătiră în grabă ceva să mănânce: bob înmuiat, puţină pâi- 
ne şi sare — mâncarea lor obişnuită. Apoi, un strop de odihnă după 
puţina mâncare, şi duhul le era gata de cugetare. Cugetarea la 
moarte şi totodată la problemele bisericeşti ale vremii, cu gândul 
la Dumnezeu. 

Se uşezară la o măsuţă scundă. Deschiseră un manuscris ce 
conţinea părţi ale Sfintei Scripturi şi începură să citească, pe rând. 
Se opreau la fiecare pasaj. Se gândeau, analizau, căutau înţelesul 
mai adânc. Aveau alături şi cărțile lui Origen. Îşi procuraseră des- 
tule din scrierile lui. Cele exegetice mai ales le erau de mare 
trebuință. 

Studiul acesta, împreunat cu rugăciunea, era punctul culmi- 
nant al lucrării lor. Se nevoiau cu durere, sudoare, bucurie şi dra- 
goste. Omul nu se nevoieşte cu dragă inimă decât pentru ceea ce 
iubeşte şi dovada iubirii este tocmai această sudoare a nevoinţei. 

Ore în şir se luptau cu cuvântul lui Dumnezeu şi cu cel al de 
Dumnezeu insuflaţilor scriitori at Scripturii. Scrisul şi chipul 
acelora le era temelia de la care porneau. 

Cineva îi păzea să alunece lesne pe căi greşite. Primeau litera 
şi apoi purcedeau mai departe. Acum însă. demersul acesta le era 
extrem de greu, căci nu era altceva decât străduința de a pătrunde 
înăuntrul adevărului pe care-l exprima litera. 

Aveau conştiinţa profundă a măreție: lucrului pe care-l cău- 
tau, şi stăruiau. Citeau, cugetau și se rugau împreună. Duhul Sfânt 
le stătea în ajutor şi-i călăuzea. 

Grigorie ne încredințează că amândoi au simțit aceasta. Duhul 
Sfânt îi călăuzea la lumina pe care o însemnau şi la adevărul pe 
care-l dezvăluiau vorbele Scripturii. Scriptura este doar expresie şi 
chip al adevărului. Şi la acest adevăr nu se ajunge decât cu voia 
Sfântului Duh. 

Ca întotdeauna, Vasile avea întâietatea. Vorbea mai îndelung. 
Meşterea întrebările şi se străduia apoi să ajungă la răspuns; să 
ajungă la înțeles, la adevăr. Grigorie asculta şi-şi admira prietenul, 

cu cea mai curată sinceritate. Nu îl deranja câtuşi de puţin rân- 
duiala aceasta. Grigorie dovedea aici o virtute cerească, dacă ne 
gândim că s-a dovedit un mai mare teolog decât Vasile. 

Când şi când, Vasile îl mai lua la rost: 

- Vorbeşte şi tu, Grigorie, nu doar eu! Spune-mi, rogu-te, 
ce-ar putea însemna cuvintele Domnului: „Încă multe am a vă 
zice, dar nu le puteţi purta acum; când însă va veni Acela, Duhul 
Adevărului, vă va călăuzi pe voi la tot adevărul”. 

Începu şi Grigorie să spună ceva, dar Vasile luă iarăşi cuvân- 
tul. Avea înlăuntrul lui un avânt, care totuşi niciodată nu însemna 
precipitare. Şi apoi, Grigorie recunoștea la prietenul său o mare 
putere de pătrundere şi o mai mare capacitate de exprimare. Toto- 
dată, nu-i lipsca nici înclinația naturală de a preda, de a-i învăţa pe 
ceilalți, de a-i insufla. Înţelegem astfel pentru ce şi cum Vasile a 
ajuns mare dascăl. Studiul Scripturii nu se făcea independent de 
problemele ce cutremurau Biserica în vremea celor doi. 

Chestiunile legate de relaţia Fiului cu Tatăl, distincţia între 
Persoanele dumnezeieşti și unitatea firii Acestora, locul Sfântului 
Duh în Sfânta Treime, firile lui Hristos (dumnezeiască şi omeneas- 
că) alcătuiau motivele şi pricinile care îi sileau pe cei doi să cerce- 
teze și să teologhisească neîncetat. De aceea şi operele lor de sea- 
mă Sunt contribuţii la rezolvarea problemelor contemporane lor. 
N-au nici O legătură cu tratatele abstracte filosofico-teologice ori 
cu studiile de dragul studiului. 

Lucrarea aceasta a lor. care era legată de viaţa Bisericii. îi 
ostenea neînchipuit de mult. 

Se ştie că lucrarea intelectuală oboseşte omul şi trupeşte. Aici 
era şi mai mult. La lucrarea intelectuală participa şi inima. Întregul 
suflet al celor doi bărbaţi se ostenea, asudând pentru adevăr. 

Vasile găsise soluţia pentru combaterea acestei oboseli cum- 
plite. Cei doi asceţi aveau nevoie — pentru a trăi — de zarzavaturi. 
Dar cine să le cultive? Ei înşişi, desigur. lar tocmai aceasta le învi- 
ora trupul. Mişcările, aerul curat, toate acestea îi odihneau. leşeau 
amândoi după-amiaza, mult înainte de a apune soarele. 

În afara casei Vasile împrejmuise cu gard câţiva metri ca să 
facă grădină. Cea mai mare parte a locului era deja bine săpată. 
Acum erau doi. Unul lângă altul, cot la cot. Când cu sapa, când cu 
săpăliga. La început treaba mergea bine. Mai apoi, mădularele lor 

ostenite oboseau. Atunci făceau altceva. Mai cârpeau gardul, mai 
smulgeau câte o buruiană din straturile de zarzavat, mai aduceau 
apă şi udau grădina — treburi mai puţin ostenitoare. 

Aplecaţi şi absorbiți de noua lor lucrare, cei doi mari oameni 
duhovniceşti vorbeau despre ştevie şi spanac, despre țelină şi bob 
cu naturalețea şi dragostea unui țăran autentic. Îngrijeau cu duioșie 
răsadurile tinere, puneau araci tulpinilor încărcate, admirând zi de 
zi minunea creației. Este marele avantaj al ţăranului. EI este mar- 
torul ocular al creaţiei, cel ce cunoaşte creația neostenită şi, de 
aceea, cel ce are, mai mult decât toți ceilalți, frica lui Dumnezeu. 

De acum, soarele se grăbeşte. Din ce în ce mai grabnic alear- 
pă spre marginea zării. Asfinţeşte, trimițându-şi ultimele raze către 
oamenii cei nemulțumitori. 

- Să adunăm ceva pentru masă, Grigorie — zice Vasile, care 
nu băgase de seamă că deja s-a întunecat. 

Strâng în grabă câteva leuume. Își lasă uneltele într-un colț 
întunecos. Opresc apa să mai treacă prin jgheabul grădini, abă- 
tând-o spre râu, şi apoi se întorc în coliba cea smerită. 

Îşi fac rugăciunea şi mănâncă legumele proaspete. Le privesc 
cu drag, le mănâncă cu plăcere. Slavoslovesc pe Dumnezeu pentru 
cina pe care le-a dăruit-o. Oare zeii Olimpului vor fi simţit atâta 
mulțumire la prânzurile lor sardanapalice? Cu siguranţă că nu. căci 
nu iubeau nici hrana, nici pe Dumnezeu. Se iubeau doar pe ei 
înşişi. 

l.a ora cuvenită sfârșea „horzata” cină și urma doxologia și 
mulţumirea către Cel ce dă hrană lumii. Toate la vremea lor. Asta 
îi ajuta foarte mult în disciplina trupului, care şi cl trebuia să fie 
împreună-călător cu sufletul, alergând către Dumnezeu. 

Urma distracţia — distracție în vechiul înţeles elen al cuvân- 
tului”. leşeau puţin afară, sub cerul înstelat. Alteori, pe cărările în- 
zăpezite. Nu erau habotnici. Toate erau de la Dumnezeu. Îşi lăsau 
mintea să se odihnească. Priveau stelele, rând pe rând. Sorbeau cu 
auzul când murmurul pădurii, când bocetul huhurezului, şi totdea- 
una clocotul apei mânioasc, care cădea, topind stâncile. 

Clipe de frumuseţe pentru sufletele frumoase. Într-adevăr. cei 
doi trăiau ceva pur, ceva bun. Dar ştiau că aceasta nu-i decât o 


” A se distrage de la încordarea ocupaţiei de căpătâi. 

pregătire pentru o lucrare mai mare. Această lucrare mai mare 
avea să vină mai pe urmă şi cerea multă străduință. Aşadar, acum 
se odihneau, gustând natura cea curată ca pe o pregustare a 
bunătăților viitoare. 

Cu o mişcare tăcută, Vasile dădea semnalul de plecare. 

- Să mergem, Grigorie, e vremea rugăciunii. 

Grigorie parcă ar fi vrut să spună: „Nu rămânem să ne rugăm 
aici, sub cerul liber? E atât de frumos...” Însă nu o spunea. Ştia 
prea bine, rugăciunea se face într-un loc anume, locul de rugă- 
ciune. Acolo nimic nu trebuie să bată la ochi. Căci e loc de luptă, 
de război. Luptătorul trebuie să uite de cele ce se petrec în jur. 
Trebuie doar să se lupte... corp la corp... pas cu pas să câştige 
teren. Dacă în vremea rugăciunii e atent la altceva, totul e pierdut. 
În zadar sc dă lupta. Trebuie luat totul de la început. Rugăciunea 
cere meşteşug, căci e tactică de război. Nu e de-ajuns doar să vrei, 
doar să-L. iubeşti pe Dumnezeu. 

Cămăruţa de rugăciune este aproape goală de lucruri. În mij- 
loc stă analogul şi pe el două-trei manuscrise cu cărţi ale Vechiului 
şi Noului Testament. Și întâi de toate Psalmii, cu care începeau 
rugăciunca. 

Psalmodiază îndelung, cu glas scăzut, cu frumuseţe, cu bucu- 
rie liniştită. Astfel încât simţurile să nu fie lovite cu putere, ci doar 
să se tacă poarta prin care trec dumnezeieştile cuvinte către minte 
ŞI către inimă. 

Vremea se scurge repede. Psalmodia este preludiul, care să 
încălzească inima, să întoarcă mintea spre Dumnezeu. Unnrcază 
imnele şi rugăciunile. Sunt acele tropare ale Bisericii. Cuvântul 
poetic ritmic. Curgerea cuvântului trebuie să fie frumoasă foarte, 
aceasta nu trebuie uitat niciodată. 

Cu cât trece timpul, cu atât mai mult cei doi simt frăția ce-i 
leagă. Cu cât mai adâncă devine umrea lor cu Dumnezeu, cu atât 
mai mult se simt fraţi. Însă n-o trâmbiţează. Nici unul dintre ei nu 
exultă, nu-şi înalță vocea, nu face gesturi bruşte. Le e de ajuns că 
se simt un suflet, o fire. 

Curăţirea sufletului şi a trupului cra un drum aspru, dar ne- 
cesar. Lumina, adevărul se arătau doar celor curați. Aşa o învățase 
şi o întrupase în propria viață vestitul dascăl alexandrin Origen. 

Dar şi în toată filosofia populară grecească curățirea sau puri- 
ficarea (catharsis) avea statut de dogmă. 

Marele filosof Platon şi celebrul său interpret, Plotin (270 
d.Hr.), făcuseră din purificare o metodă filosofică. Filosofii ajung 
la purificare luptându-se pentru ea. Asceţii Bisericii se curățesc 
luptându-se să se unească cu Dumnezeu. Asupra acestui fapt 
Vasile şi Grigorie nu se înșelau, deşi erau încă tineri și buni 
cunoscători ai filosofiei greceşti. 

Diavolii ce întunecă sufletul omenesc, neîngăduindu-i să 
simtă adevărul, nu dau înapoi decât văzându-l aprins de dragostea 
lui Dumnezeu. Cu cât omul se apropie mai mult de Dumnezeu, cu 
atât mai departe stă satana. Aceasta era lupta pe care o purtau cei 
doi asceţi. 

Când încetau şi rugăciunile şi imnele, rămâneau ore întregi 
tăcuţi, singuri cu Dumnezeu. Căci pentru El se luptau. Clipă de 
clipă se cățărau tot mai sus, mai aproape de EI. Orice pas făcut 
înainte lăsa în urma lui sânge şi sudoare. Dar biruinţa le ştergea, 
îndepărtându-l pe satana. 

Se luptau să rămână lângă Dumnezeu prin neîncetata pome- 
nire a numelui lui Hristos. Este pasul cel mare. De-aceea şi tăceau 
la nesfârşit, adunaţi cu toată ființa lor în Dumnezeu. Ţinându-L pe 
Dumnezeu, se eliberau de diavol. 

Nu izbuteau totdeauna. La miezul nopţii, când sfârşeau ru- 
găciunea, uncori faţa le era veselă, plină de o bucurie adâncă şi 
liniştită. Alteori li se citea pe chip mai mult amărăciunea luptei. 
Semn că nevoitorul nu s-a îndulcit de adierea harului dumneze- 
iesc. Veneau însă şi ceasurile binecuvântate, chiar dacă erau de-o 
clipă. Cercarea dumnezeiască nu se măsoară prin durată, ci prin 
harul dumnezeiesc pe care îl are în ea. 

Grigorie vorbeşte de „călătorii” sau „ieşiri” către Dumnezeu, 
despre ceasuri de viață nematerialnică şi netrupească. Însă nu le 
înfăţişează amănunţit. Şi aceasta poate pentru că este vorba de 
experiența „întunericului dumnezeiesc”. Aşadar, cum să vorbească 
despre acesta şi despre sine însuşi dinaintea unui atât de mare 
auditoriu? Cum să explice atâtor auditori că în acele ceasuri bine- 
cuvântate îl vedea pe Vasile scăldat în lumină? Unde să afle 
curajul să spună că uneori Vasile stătea ore întregi privindu-l uimit 

cum Chipul îi devenea teofanie a Duhului Sfânt şi față a lui 
Dumnezeu? 

Nu va șovăi însă să scrie cum că Vasile mai întâi a fost 
cercetat de către Duhul Sfânt şi abia după aceea a vorbit despre 
Duhul Sfânt: „Căci mai mult (decât Vasile) cine s-a luminat de 
către lumina cunoştinţei și a privit adâncurile Duhului şi a cugetat, 
dimpreună cu Dumnezeu, cele ale lui Dumnezeu?... Căci prin El 
se cercetează toate ale Duhului”. 

Când discutau odată, la Nazianz, despre doctrină şi unii 
aveau îndoieli că Vasile ar fi teologhisit corect, Grigorie îi putea 
încredința, la modul absolut, prin cuvintele de mai sus. Adeveririle 
acestea provoacă — chiar şi ca simple cuvinte — frică şi cutremur. 
Aşa simţea Grigorie, dar nu şovăia să le facă, căci pur şi simplu nu 
făcea decât să exteriorizeze, să descrie ceea ce a trăit şi a văzut. 
Nu era o simplă părere a lui. Încredințarea îi venea din cele pe- 
trecute cu adevărat, căci el însuşi trăise cele pe care le mărturisea. 

Din acest punct de vedere, Grigorie s-a dovedit mai îndrăzneţ 
decât ceilalți mari Părinţi. Nu i-a fost niciodată greu să exprime 
experiențele vederii lui Dumnezeu, oricât de profunde ar fi tost 
acestea. Nu-i era greu nici să vorbească despre experiențele trăite 
de alţii, experienţe pe care le încercase şi el însuşi. 

Stările despre care am vorbit sunt dăruite de Dumnezeu, dar 
necesită şi o asceză aspră din partea omului. Cei doi nevoitori ai 
noştri s-au dovedit şi la acest capitol campioni. S-au întrecut între 
ei. Cine a purtat mai ușor febra înfrânării, a pustiului, a prive- 
gherii, a rugăciunu neincetate? Fiecare era îmbărbătai de celălalt. 
Fiecare se făcea pildă celuilalt. 

Şi să nu creadă cineva că nevoinţa lui Vasile şi a lu: Grigorie 
s-a prefăcut într-o întrecere nebuncască sau în vreun entuziasm 
exaltat. Dimpotrivă. Cel de-al doilca sc încredințează că toate se 
făceau cu „măsură” şi după „reguli” pe care ei înşişi le-au făurit. 
Asta îi ferea de exagerări şi entuziasme imature. 

Împreună, săvârşeau acum şi o altă lucrare. Prelucrau regulile 
ascetice şi monahale pe care — precum îşi aminteşte cititorul — 
Vasile începuse să le scrie de unul singur în vremea şederii lui la 
Annisa. 

Aceasta nu înseamnă că scrierile ascetice ale lui Vasile îl au 
coautor pe Grigorie. Ci doar discutau împreună despre ele, aşa 

încât Vasile afla şi părerea lui Grigorie. De altfel, cel din urmă nu 
aparținea caracterelor creatoare de opere normative, de scrieri 
canonice, oricât le-ar fi îndrăgit. 


Filocalia lui Origen 


Colaborarea celor doi a fost mai consistentă în alt domeniu: 
în alcătuirea celebrei Filocalii. Studiul Scripturilor şi al Tradiţiei 
de către cei doi asceți se făcea cu ajutorul a tot felul de scrieri 
teologice şi ecrmineutice. 

Primul loc între aceste cărți ajutătoare îl ocupau scrierile lui 
Origen. Un adevărat tezaur. Vasile ar putea fi considerat şi ucenic 
îndepărtat al lui. Sau cel puţin avea o dispoziţie binevoitoare faţă 
de Origen. După cum am mai spus, Origen îl avusese ca elev pe 
Grigorie Taumaturgul; acesta pe bătrâna Macrina şi ea, la rându-i, 
pe Vasile. Lanţul începea de la marele şi primejdiosul ermineut 
Origen şi sfârşea la marele şi ortodoxul Părinte al Bisericii. 

Nici Grigorie nu-l prețuia mai puțin pe Origen. Dar era ceva 
ce-i punea pe gânduri, ceva ce îi neliniştea. Controversele ce 
izbucniseră în jurul învăţăturii lui Origen. Unii îl ridicau în slava 
cerului şi alţii îl coborau în iad, anatemizându-l ca eretic. 

Cei doi asceţi ai noştri considerau mici şi superficiale gâlce- 
vile origeniştilor şi antiorigeniştilor. Aceasta fiindcă înlăuntrul lor 
priveghea înțelepciunea. buna viețuire. iubirea lor față de om, 
chiar şi când acesta greşeşte. 

Într-adevăr, adesea găseau la Origen -— ici-colo, în scrierile 
sale — concepții inacceptabile pentru tradiția Bisericii sau, cel 
puţin, primejdioase pentru credincioşii fără prea multă pregătire 
teologică. Erau îngrijorați pentru numeroşii credincioşi care îl 
iubeau pe Origen. 

În opera lui însă, în scrierile neobositului ermineut — ale celui 
ce-L iubise pe Hristos precum puţini dintre oameni, ale celui ce, 
adolescent fiind, urmărea mucenicia şi apoi, la maturitate, s-a fă- 
cut mărturisitor —, existau şi părțile bune. Acestea predominau. Și 
nu era vorba doar de simple noțiuni despre credinţă. Erau apro- 
fundări şi analize de mare importanță. 

Cei doi mari capadocieni constatau la fiecare pas deosebita 
valoare teologică a scrierilor lui Origen. Era de-ajuns să laşi 
deoparte ceea ce nu conglăsuia cu Tradiţia Bisericii. Aşa vedeau 
lucrurile, aşa gândeau tinerii şi luminaţii noştri teologi. În jurul lor 
însă, ceilalți gândeau altfel. Ori făceau apoteoza dascălului alexan- 
drin, ori îl anatemizau. Dar de ce să-i facă apoteoza, de vreme ce 
are atâtea greşeli? Și de ce să-l anatemizeze, de vreme ce a scris 
atâtea opere folositoare? Simpla punere a acestor întrebări îi con- 
ducea la poziţia corectă în problema Origen: să-i fie recunoscute 
numeroasele elemente pozitive şi, datorită mulţimii acestora, să nu 
se insiste doar pe cele greşite. 

Era cel mai bun lucru pe care-l puteau face. Căci la urma 
urmei, ce-ar avea de câştigat simplii credincioşi din condamnarea 
lui Origen? Dacă aflau că un renumit dascăl care murise mărtu- 
risitor — aproape mucenic — a fost eretic, mai mult s-ar fi scanda- 
lizat decât s-ar fi folosit sufleteşte”. 

Și apoi, cei doi bărbaţi altfel înțelegeau misiunea Bisericii: nu 
să condamne, ci să mântuiască şi să ierte. 

Vasile şi Grigorie erau foarte realişti. Cel mai uşor lucru este 
pentru fiecare om păcatul, iar pentru fiecare teolog, greşeala. Dacă 
Biserica ar fi condamnat pe fiecare scriitor bisericesc care are şi 
greşeli, atunci n-ar avea altă treabă decât să condamne. Ocupaţia 
i-ar îi anatemizarea, şi nu iertarea şi pastorația. 

Când greşelile unui scnitor bisericesc sunt — într-o măsură 
mai mică sau mai mare — uitate și nu există pericolul de-a fi 
vătămată conştiinţa credincioşilor, atunci Biserica tace, nu-l con- 
damnă pe scriitorul ce s-a înşelat. Adică nu-i precizează în mod 
oficial greşeala, nu insistă pe faptul că scriitorul cutare a ieşit din 
hotarele adevărului Bisericii. Sau — în cele mai uşoare cazuri — nu 
arată că scriitorul are cutare sau cutare concepţie greşită. 

Ce au făcut cei doi capadocieni ca să dea întemeiere corectei 
lor păreri în chestiunea Origen? Au alcătuit Filocalia. 

O bună bucată de vreme au citit zilnic cu atenţie scrierile lui 
Origen. Le-au comentat şi le-au discutat, epuizându-le. Şi-au în- 
semnat părțile cele mai importante din cărțile Contra lui Cels, 


* Şi totuşi, pentru folosul sufletesc al credincioşilor, Biserica îl va condamna pe 
Origen câteva decenii mai târziu, la Sinodul 5 Ecumenic (531). 

Despre principii şi din diferitele Memorii. La sfârşit, părţile aces- 
tea au fost copiate astfel încât să iasă la iveală o anumită coerență 
interioară a lor, şi aşa a apărut Filocalia lui Origen. 

Însă în cea de-a 6-a Epistolă a sa, Grigorie are o frază ambi- 
guă şi anevoie de interpretat, din care ar putea reieşi că Filocalia 
aceasta a alcătuit-o în cea mai mare parte el singur, fără cola- 
borarea lui Vasile. La râul Irisului s-ar fi făcut doar prelucrarea ei. 
Adică Vasile şi-ar fi expus şi părerea proprie. 


Iulian împărat. Eustatie la schitul de pe Iris 


Între timp, decorul imperiului s-a schimbat. Împăratul Con- 
stanţiu — care a făcut Bisericii atâta rău — murise. 

În vara lui 361 locul îi este luat de către lulian. O perso- 
nalitate plăcută şi candidă. Romantic —adorator a tot ce înseamnă 
elenism; disprețuitor distrugător a tot ce înseamnă manifestare a 
creştinismului. Absorbit în prima perioadă a împărăției sale de 
readucerea la viaţă a vechii religii păgâne a imperiului, nu a apucat 
să-şi realizeze planurile de dizolvare a Bisericii. 

Acest ultim principe al păpânismulu: avea o legătură aparte 
cu Vasile. Erau cam de aceeaşi vârstă. Făcuseră împreună studii de 
filosofie. 

Când Vasile pleca din Atena, lulian tocmai sosea. Nici o sur- 
să nu ne dovedește dacă cei doi tineri s-au cunoscut în ilustra ce- 
tate. Toate datele însă par a ne spune că trebuie să se fi cunoscut. 
Pe atunci, Atena era mică. Şcolile, dascălii şi învăţăceii — toţi erau 
în jurul Acropolei. Veştile se răspândeau cu repeziciune: vărul 
împăratului, prinţul Iulian, venea lu Atena. 

Toţi vor fi avut curiozitatea să-l vadă. Și chiar să nu fi voit 
cineva, tot l-ar fi putut întâlni undeva în vestitele şcoli de retorică, 
unde studiase şi Vasile. Şi apoi, nou-venitul lulian nu se poate să 
nu fi auzit de strălucitul prinț al retoricii, de Vasile. Toţi în Atena 
— şi dincolo de zidurile ei — vorbeau despre el. Poate că l-a auzit la 
ultima lui încercare retorică, în impresionanta lui prelegere 
înaintea profesorilor, studenților şi intelectualilor atenieni. 

Aşa trebuie să se fi petrecut lucrurile. Există însă şi un „dar”: 
dar dacă Vasile deja plecase când lulian sosea la Atena? Atunci 

cei doi tineri — fiecare reprezentând lumi diferite — nu s-au întâlnit. 
Ceea ce ni se pare mai plauzibil. Altfel, am avea vreo dovadă din 
acea epocă despre întâlnirea lor. 

Dimpotrivă, se consideră că pe lulian l-a cunoscut cu sigu- 
ranță Grigorie, mai mult sau mai puţin, căci el a rămas la Atena 
mai mult decât Vasile. 

Vom mai reveni asupra lui Iulian şi asupra poziţiei lui față de 
Biserică. Acum ne interesează amnistia pe care a dat-o episcopilor 
exilați, ortodocşi şi omiusieni. Astfel, între ceilalţi, s-au întors la 
păstoriţii lor Atanasie cel Mare (provizoriu însă) şi Eustatie al 
Sevastiei. Acesta a venit în Sevastia şi n-a omis să-l viziteze pe 
Vasile la schitul de pe malul Irisului. 

Vizitele acestea erau dese. Şi se întâmpla să fie acolo şi 
Grigorie. Dar Eustatie îl putea întâlni pe Grigorie doar în toamna 
lui 361 sau de la Bobotează până la Paştele lui 362. 

Aşadar, în această vreme Vasile şi Grigorie îl vedeau deseori 
la schitul lor pe bătrânul Eustatie. Ce ziceau cei doi teologi se 
poate întrezări din cuvintele rămase de la Vasile. Ce zicea şi cum 
se purta Eustatie — e greu de spus. 

Dar să luăm lucrurile de la început, căci au o foarte mare 
importanţă. Dacă Vasile era şovăitor la începuturile lui 360, mai 
apoi dăduse mari dovezi despre capacităţile sale teologice şi des- 
pre ortodoxia lui. Cu epistola către filosoful Maxim, îşi lămurise 
pe deplin poziţia. 

Omiusienii, dacă nu-l mărturiseau pe Fiul nu doar ..asemenea 
după tire”, ci „întru totul asemenea după tire”, erau eretici. Vasile 
era, prin urmare, ortodox, purtător al credinţei de la Niceea. De 
aceca se şi întristase nemăsurat când, în 360, bătrânul Dianiu fuse- 
se înşelat şi semnase crezul omiusienilor. Aceasta o ştim limpede, 
este istorie dovedită. Cum se înțelegea însă cu Eustatie? Mai bine 
zis: cum se exprima Eustatie asupra acestei chestiuni esenţiale, 
față de Vasile şi Grigorie? Greu de răspuns. Dar nu imposibil. 

Eustatie, deşi bătrân, se temea şi-i respecta pe cei doi tineri 
asceți pentru puterea lor de a teologhisi. Şi se pare că el însuşi 
nu-şi lămurise sieşi anumite chestiuni. Ceea ce explică şi faptul că, 
se pare, l-a trimis pe Vasile să viziteze frăţiile de călugări înte- 
meiate de însuşi Eustatie şi să le vorbească asupra chestiunilor de 
credinţă. 

Aşadar, nu suntem departe de adevăr dacă afirmăm că 
Eustatie oarecum evita să discute despre punctul nevralgie din 
mărturisirea de credință (care îl deosebea de Vasile), oarecum se 
prefăcea a crede ceea ce crede Vasile şi oarecum nu pricepea 
însemnătatea chestiunii în discuție. 

Dar Vasile? Nu înțelegea toate acestea? 

Poate că da, câteodată. Dar atâta timp cât bătrânul nu 1 se 
împotrivea, îl lăsa în pace. Din respect. Aşteptând poate să vină 
vremea când acesta va primi curat credința ortodoxă. Dar s-a 
petrecut exact contrariul, precum vom vedea. Vasile s-a înşelat în 
privința lui nădăjduind că Eustatie îşi va schimba părerile şi va 
conştientiza importanţa teologică a diferenței de învățătură dintre 
omiusieni şi ortodocşi. 


Grigorie pleacă şi se întoarce preot 


Fericitele zile şi clipe de aproape un an încoace, pe care 
Vasile le petrecuse alături de Grigorie, nu-şi vor mai urma şirul. 
Acum, când cei doi gustaseră frumuseţea Duhului celui adevărat, 
trebuiau să se despartă. 

Din Nazianz soseau în fiece săptămână mesaje scurte şi 
stăruitoare. Episcopul Nazianzului, bătrânul Grigorie, îl ruga pe 
fiul său Grigorie să se întoarcă acasă. Avea mare nevoie de ajutor 
în pastoraua să. Eretici şi cacodocşii amenințau serios unitatea 
turme! celei cuvântătoare. 

La început Grigorie nici nu voi să se gândească. Mai apoi 
însă ceda din ce în ce mai mult. Să meargă măcar să vadă ce-i mai 
fac bătrânii lui părinți. Şi apoi va mai vedea. Vasile încuviinţă 
numaidecât: 

- De, Grigorie, ce să facem?... Poate că bătrânul are dreptate. 
Și cu mă tem ca nu cumva să se facă dezbinare între credincioși şi 
unii să se alăture ereticilor. Îţi dai seama ce fac acum, cu amnistia 
dată de prietenul nostru Iulian, cacodocşii. Ce n-au izbutit până 
mai ieri vor să izbutească acum. Ne vom reîntâlni după aceea. 
Ajută-l deci pe tatăl tău şi apoi întoarce-te. 

Aşadar, Grigorie a pomit într-o dimineaţă, pe dobitocul său. 
Era cam pe la începutul lui decembrie. Începuse frigul. A ajuns în 

Neocezareea. De aici la Comana şi apoi la Sevastia. Drumul 
Cezareii era lung şi obositor. Aici era capitala. Se opri vreo 
două-trei zile să se odihnească şi să mai afle veşti despre cele ce se 
mai petreceau în treburile Bisericii şi-ale statului. 

Numai veşti rele. Lui Grigorie i s-a strâns inima de durere. A 
apucat pe drumul Nazianzului. Măcar lângă bătrânii şi sfinții lui 
părinţi să-şi găsească puțină mângâiere. Cu toate că aceia erau cei 
care aşteptau să fie mângâiaţi de el. 

A ajuns rupt de oboseală, palid şi sfârşit. Nu avea importanţă. 
Pentru bătrâni era icoana vieţii lor, a viitorului, a nădejdii. Le 
insufla viață. Primea în schimb căldură şi linişte. Avea nevoie de 
amândouă. Căci i se pregătea ceva foarte important. Bătrânul avea 
nevoie de putere, ca să se impună; iar tânărul de linişte, ca să 
primească cele ce urmau. 

larna se înteţea pe zi ce trecea. Drumurile şi ieşirile se 
împuţinau, de voie, de nevoie. Tocmai de ceea ce era necesar 
pregătirii. 

Bătrânul Grigorie nu ştia cum să-i împărtăşească fiului său 
planul pe care-l făurise. Îşi bătea mintea în fel şi chip. Ceva-ceva 
începuse şi fiul său să presimtă şi se tulbura. Dar bătrânii îşi re- 
vărsau asupra lui dragostea lor copleșitoare și îl linişteau. Bătrânul 
voia să-şi hirotonească fiul preot. Acesta putea să se împotrivească 
şi să biruie pe oricine. Nu putea însă să se împotrivească iubirii. 
Era tocmai ce făcea acum: se lupta cu dragostea părinţilor lui. Îl 
vor birui. căci îl iubeau nemărzinit. 

Vedea limpede că, de se va face preot, va pierde tericitele 
desfătări ale vieţii sihăstreşti. Îşi amintea toate cele trăite alături de 
Vasile în binecuvântatul schit de pe malul Irisului şi lacrimi îi 
curgeau din ochi. Trebuia, aşadar, să piardă frumuseţea dephnă- 
tății experienţei harului dumnezeiesc pe care o aflase în pustie? 

În această zbatere sufletească aflându-se, i-a scris lui Vasile o 
epistolă — cea de-a 6-a epistolă a sa. Sunt cuvinte simple, descriind 
viața de nevoință dusă alături de Vasile. Sunt însă cuvinte miş- 
cătoare şi pline de durere despre frumuseţea ascezei şi a vederii lui 
Dumnezeu. Sunt cuvintele de rămas bun spuse vieții acesteia. 

Dintru început îi zice lui Vasile cu durere: „Ceea ce-ţi scriam 
odinioară despre schitul de pe Iris dă-le uitării. Erau vorbe copi- 
lăreşti. Acum, după ce l-am văzut, mi-e tare dor de el”. Şi a 

încheiat: „Vasile, crede-mă, pe tine te respir mai mult decât respir 
aerul. Trăiesc doar prin ce am trăit împreună în pustie”. 

Zilele trec repede şi vede, cu cutremur, apropiindu-se sărbă- 
toarea Botezului Domnului, care pe atunci se prăznuia împreună 
cu Crăciunul. Ca un mie! spre junghiere, Grigorie primeşte să fie 
hirotonit preot. Se supune datoriei şi chemării dumnezeieşti, expri- 
mată de către episcop, adică de tatăl său. 

Suntem deci la începutul anului 362. Ia aminte la cele ce i se 
întâmplă. Se străduieşte să pătrundă cu mintea adâncul slujirii 
preoţeşti şi totdeauna pierde pământul de sub picioare, se pierde cu 
firea, îi vine să fugă încotro vede cu ochii. Încearcă să-şi vadă cu 
realism noile îndatoriri şi toată fiinţa îi este cuprinsă de spaimă şi 
cutremur. 

- Netrebnicul şi nepriceputul de mine s-o scot la capăt cu 
toate acestea? Cu neputinţă! Nu pot. Nu trebuia, părintele meu, să 
mă faci preot. Îţi spun: nu sunt în stare de această mare şi 
înfricoşătoare slujire. 

În primele zile sfântul său părinte l-a mai liniştit, pe cât cu 
putință. Mai pe urmă şi-a pierdut şi el răbdarea. Îşi vedea fiul 
cumplit de tulburat. 

- Fie. Mergi, fiule, şi găseşte-l pe Vasile. Şi: străduieşte-te 
acolo să te linişteşti. Mă voi ruga şi eu, şi mama ta. N-ai să fii 
Singur. 

Aşa încât în februarie 362 Grigorie se înapoiază la schitul din 
Pont. 

Vasile l-a văzut şi s-a spăimântat. Doar că nu l-a luat la 
bătaie. 

- Dar ce faci, frate, ce înseamnă asta? Ce tulburare mai e şi 
asta? Ai fost hirotonit preot al lui Dumnezeu — nu te-a omorât 
nimeni, n-ai făcut nici un păcat! Lasă deci deoparte toate gându- 
rile! Începem iarăşi viața noastră de mai înainte. Nevoinţă şi rugă- 
ciune. Strânsul legumelor, grădina, gătitul, cititul, studiul, psalmo- 
dia, rugăciunea în tăcere. La asta să te gândeşti de-acum. Şi nu te 
neliniști, totul va fi bine. 

Şi Vasile a avut dreptate. În câteva zile Grigorie s-a liniştit. 
S-a regăsit pe sine însuși. Teama şi neliniştea i-au dispărut cu de- 
săvârşire. Aceasta datorită rugăciunii şi studiului. Cu cât cineva 
caută să se apropie prin acestea de adevăr, cu atât se izbăveşte de 

frică şi de nelinişte. Însoţirea cu adevărul este raiul, iar cea cu frica 
— iadul. 

Zilele au început să se scurgă iarăşi cu nevoința cea aspră, 
dar şi cu îmbelşugate binecuvântări de la Dumnezeu. Zăpezile se 
topeau pe zi ce trecea. Mai întâi împrejurul colibei. Mai apoi şi de 
pe munții din jur. Se apropia primăvara. Şi aducea cu ea întâmplări 
ce vor da şi mai multă măreție celor doi mari asceți, mai ales lui 
Vasile. 

Sporirea aceasta întru măreție se va plămădi cu durere şi 
întristări. Oriunde întâlneşti frumuseţe duhovnicească, în spatele ei 
vei afla amărăciune şi sudoare. 

Despărțirea bătea în poarta micului schit. Şi curios lucru: 
să-şi fi închipuit cineva că o colibă atât de smerită şi de neînsem- 
nată va naşte atâta durere în clipa despărțirii de ea? Grigorie urma 
să plece. Era preot al Dumnezeului celui Preaînalt. Păstorul este 
uns pentru oile cele cuvântătoare, nu pentru cerbii şi păsările 
Pontului. 

Bătrânul lui părinte începuse iarăşi să-i trimită rugăminți 
scrise. Înlăuntrul său, Vasile era încredințat că bătrânul avea 
dreptate. Îl sfătui deci pe Grigorie. ÎL ajută să se hotărască. 

Ajunul Paştilor lui 362. Grigorie a apucat drumul întoarcerii. 
Ceva îl apăsa greu pe suflet. O presimţire rea: nu va mai petrece 
niciodată alături de Vasile viața de asceză. Plecând, ar fi vrut să 
spună împrejurimilor „la revedere”. Dar nu, de ce să se înşele pe 
sine însuşi? Trebuia să-şi ia rămas bun pentru totdeauna. Atât şi 
nimic mat mult. Nici o nădejde de întoarcere. 

Tatăl îl aştepta. De Paşti — mai bine zis, în zilele Paştilor — a 
ținut la Nazianz celebrul său cuvânt prin care se străduia să 
justifice fuga sa în Pont, de îndată ce fusese hirotonit. E un cuvânt 
plin de Duhul Sfânt, iubire de adevăr şi de om, de adâncă preţuire 
față de slujirea preotului. 


Vasile şi ultimele clipe ale lui Dianiu 


Infățişarea schitulețului de pe Iris se schimbase. Vasile rămă- 
sese singur. Insă nu pentru multă vreme. Din Cezareea soseau 
veşti triste. 

Bătrânul Dianiu căzuse greu bolnav. Precum îşi aminteşte 
cititorul, bătrânul îl dezamăgise pe Vasile. Pricina era aceea că 
semnase crezul omiusienilor, adică al unor cacodocşi. La început 
Vasile îşi rărise vizitele, iar mai apoi rupsese cu totul (în 360), 
neoficial, relaţia cu Dianiu. Toate acestea îi reveneau neîncetat în 
minte lui Vasile, amestecându-se cu tristeţea pricinuită de toate 
câte le suferea acum bătrânul şi bunul părinte. Acum, în asfințitul 
său, să sufere atât de mult! Fra tulburat. O dragoste fiască îi 
încolţise în inimă şi-l străpungea. 

A doua zi făcu o mică drumeţie. Trecu dincolo de râu, către 
Annisa. Îşi păsi mama și sora; pe Emilia şi pe Macrina cea tânără. 
Cea din urmă se purta totdeauna măsurat şi aspru. Îi dădu, poate, 
câteva sfaturi tratelui ei. 

Emilia însă avea altă fire. Ea crea prin dragostea el. Cu 
aceasta îşi îmbrăţişa şi îşi învăluia fiul. Şi acesta se liniştea, fără a 
pricepe cum. Mama, ca supremă armonie şi frumuseţe, i se făcu 
descoperire dumnezeiască, revelaţie a iubirii. Se petrecea înlăun- 
trul lui o ncînţeleasă creaţie. Fără să ştie de ce, se înfioră. 

Căutasc doar, ore întregi, la nesfârşit, să afle ce este iubirea, 
credinţa, nădejdea... Şi acum... aşa, deodată... Oare se înşela? Oare 
satana îi întindea o cursă?... Dar încredințarea îi venea din adâncul 
inimii lui, de acolo unde sălășluieşte Dumnezeu: „Vasile, n-ai pri- 
ceput până acum că totul în Biserică este persoana? De voieşti să 
înveţi ce-i iubirea, ascultarea, credinţa, ce sunt virtuțile, să citeşti 
desigur. câte cărți poţi. Dar aceasta nu e decât o mai înainte pre- 
pgătire. De voieşti să afli cu adevărat ce-i virtutea, trebuie să-ţi fie 
descoperită persoana. Doar atunci vei putea spune că te-ai încre- 
dințat pe deplin despre ce este virtutea. Nu vei mai şti doar simple 
teorii despre virtute”. 

Nu rămase mult la cele două nevoitoare. Simţea că le strică 
rânduiala vieţii lor ascetice, înpreunându-le ritmul. Întorcându-se 
la coliba lui, găsi scrisoare de la suferindul Dianiu. Îl chema să 
meargă la Cezareea. Avea să-i spună ceva, voia să-i vorbească. 
Curios: fără să mai stea pe gânduri, fără să se întristeze câtuşi de 
puțin că lasă schitul, a început să se pregătească. A doua zi a şi 
plecat. 

Împrejur toate fremătau a viață. Era în plină primăvară. Zăpe- 
zile se topiseră. Pâratele sc jucau, şerpuind. Pomi roditori şi copaci 

sălbatici se mândreau cu tinerele lor vlăstare. Soarele mângâia 
blând pământul, ajutându-l să rodească. 

Vasile va fi făcut scurte abateri din drum, ca să vorbească cu 
monahii lui Eustatie. Se îngrijea, însă, să nu zăbovească. Și 
într-adevăr, n-a întârziat să ajungă la Cezareea. 

Aerul capitalei l-a întristat. Zarvă, grabă, un nesfârşit 
du-te-vino. Îşi astupa urechile, să nu mai audă larma din jur. De-ar 
fi putut, şi-ar fi închis şi ochii... „Sărmanii păstori de suflete, cât 
de anevoios le e lucrul” — gândi. 

Descălecă în curtea episcopiei. Voia să meargă de-a dreptul 
la bătrânul cel bolnav. Avea inima strânsă de milă. Cei din jurul 
episcopului se nedumeriră: „Vasile... păi nu rupsese lepătura cu 
bătrânul?... Cum, s-a schimbat?” 

Nu toți ştiau că însuşi bătrânul îl chemase pe Vasile. Aşa cum 
nu ştiau nici mărinimia lui Vasile. 

Merse pe tăcute spre odaia suferindului. Păşea hotărât. Înlă- 
untrul lui însă tremura. Inexplicabil. Se opri dinaintea uşii. Diaco- 
nul intră să-l anunţe închizându-i uşa în nas. Nu-i nimic. Mai bine. 
Să se adune puţin sufletește. Să-şi regăsească puţin cumpătul. Însă 
nu apucă. Sau poate că nu putea. Diaconul se înapoie, deschise uşa 
şi-i făcu semn să intre. 

Dianiu se strădui din răsputeri să se ridice pe perne. Vasile se 
apropie. Înaintă pe nesimţite câțiva paşi către patul de suferinţă. 
Fără să bage de seamă, se trezi dinaintea patului, îngenuncheat şi 
cu capul plecat pe pieptul cinstitului bătrân. care îşi puse mâinile 
asupra creştetului său. Aşa cum se aflau, plânseră. Tânărul, cu 
multe lacrimi; bătrânul, cu puținele ce-i mai rămăseseră. 

Vasile căuta să sărute dreapta bătrânului. Însă acela voia să 
mângâie, cu nesfârşită dragoste, creștetul tânărului şi sfântului 
bărbat. Dianiu nu părea a se îndoi de el câtuşi de puțin: Vasile era 
un on de seamă şi va ajunge mare. 

După o bucată de vreme, cei doi îşi mai veniră în fire. Stătură 
privindu-se unul pe celălalt. Vasile, mereu îngenuncheat, ţinea mâ- 
na cea dreaptă a bătrânului. Dianiu, sfârşit de puteri, dar luminat 
de-o mulțumire adâncă. Pe chip îi străluceau seninătatea şi izbăvi- 
rea, îndulcindu-l şi luminându-l. Sosisc ceasul despovărării. 

- Vasile, fiul meu, tu cela ce vei fi... cela ce vei ajunge... 
(voia să spună „„mare”, dar nu o spuse). Ascultă-mă. Voiesc să-ţi 

vorbesc. Să-mi descarc sufletul. Iar tu să mă ierți — căci doar aşa 
îmi voi odihni sufletul. 

- Părinte, pentru Dumnezeu, nu trebuie să te oboseşti... Vom 
mai găsi vreme. 

- Nu vom mai găsi, acum trebuie; îngăduie-mi, aşadar. 

- Preabine, părinte, blagosloviţi! Nu vă tulburaţi din pricina 
mea! 

- Nu, acum nu mă mai tulbur. Acum sunt toate limpezi 
înlăuntrul meu. Nu voiesc să plec din lume şi să crezi c-am părăsit 
sfânta noastră credință. Voiesc să fim iarăşi ca înainte... Îţi amin- 
teşti... veneai când erai mic... Te-a adus întâia oară Emilia, buna şi 
frumoasa ta mamă. Nu uit, Vasile. De atunci te iubesc, te iubesc şi 
nu pot să plec dacă nu îţi dau socoteală... 

Două dâre umede şi şerpuitoare se iviră pe obrajii bătrânului; 
firave, purtând puţinul ce-i mai rămăsese din lacrimile unei vieți 
grele, viaţa unui bun păstor. 

- Înţelegi, fiule, ce voiesc să spun. Mi-am pus numele pe acea 
blestemată hârtie pe care mi-au adus-o de la Constantinopol, pe 
crezul omiusienilor. Ce-a fost, a fost. M-am înşelat. Nu se cădea. 
Ai avut dreptate. Dar acum o mărturisesc. De aceea ascultă-mă şi 
crede-mă. 

Se mai ridică puţin. Se sprijini mai bine pe pernă. Strânse şi 
mai mult mâna lui Vasile. Îl privea adânc în ochi, cu toată tăria pe 
care-o mai avea. 

- N-am avut de gând să lepăd credinţa Niceii, atunci când am 
iscălit. Nici n-am avut vreodată în inima mea altă credință decât 
cea a celor 318 Sfinţi Părinţi. Şi nici nu voiam — şi nici nu voiesc — 
să mă despart de aceşti sfinţi. Crede-mă, Vasile, credeam în ceea 
ce am primit prin tradiţie. Nu m-am schimbat. Întru nimic. Nicio- 
dată. Nici atunci când am iscălit. Am credința Părinților mei... 

Nu apucă să-și sfârşească aceste cuvinte şi izbucni în lacrimi. 
În acele firave şi scumpe lacrimi care, împreună cu Domnul, măr- 
turiseau curăţia ortodoxiei bătrânului. Lacrimi ce-l slobozeau de 
împovărătoarea apăsare. Apăsarea pe care i-o pricinuia gândul că 
marele tânăr va rămâne cu impresia că bătrânul său părinte 
duhovnicesc a fost rătăcit şi a murit în rătăcire. 

Vasile se simţi neobişnuit de liber. Negrăit de uşor sufleteşte. 
Ajută bătrânului să-şi revină din emoție. Îi apucă mâna, îl atinse pe 

creştet, îi ajută să se întindă. Cu o nesfârşită atenție, stăpân pe 
sine. Cu mișcări cât mai mici, cât mai sfioase. De-ai fi zis că 
îngrijea sfintele moaşte ale unui sfânt al Bisericii. 

Dianiu murea izbăvit. Şi Vasile se înseninase sufleteşte: pă- 
rintele său duhovnicesc a rămas totdeauna ortodox. 

Aici se încheie prima perioadă a activității lui Vasile. 
Mâine-poimâine, Dianiu va muri. Un nou început, foarte însemnat, 
urma pentru tânărul nostru. 


CAPITOLUL AL PATRULEA 


PREOT AL CELUI PREAÎNALT 


Este hirotonit preot 


Cu multă străpungere sufletească, creştinii din Cezareea l-au 
înmormântat pe episcopul Dianiu. Întregul ținut îi datora recunoş- 
tință, căci păstorul acesta păstrase Cezareea ortodoxă, chiar dacă 
nu fusese o mare personalitate teologică. Pasul greşit pe care îl 
făcuse spre sfârşitul vieţii fusese repede înțeles şi iertat. 

Vasile, încă foarte cunoscut cercurilor capitalei, ținuse să fie 
părtaş evenimentelor acestora. fără vreun scop anume. Apărea cât 
putea mai puţin. 

Cezareea rămăsese, aşadar, fără păstor, fără episcop. Vremu- 
rile grele cereau o alegere grabnică. Era însă nevoie şi de cineva în 
stare să le facă faţă. Privirile credincioşilor cetăţii şi, în general, 
ale tuturor capadocienilor se întorseseră către nobilul şi senatorul 
Eusebiu, care într-adevăr era foarte evlavios şi iubea Biserica. Da- 
torită educaţiei şi rangului său, cunoşte: mersul treburilor politice 

şi personalitățile vremii, aşa încât se putea descurca lesne în ad- 
ministrație. Era un om cumpănit, înțelept şi se impunea uşor. 

Calitățile acestea erau foarte folositoare. Însă nu erau de 
ajuns. Eusebiu nu cunoştea cele bisericeşti aşa cum le cunoştea pe 
cele politice. Îi lipsea pregătirea teologică. Nici rânduiala slujbelor 
Bisericii n-o ştia, căci nu fusese nici măcar diacon. 

Aşadar, deşi nepregătit, a fost împins cam fără voia lui spre 
slujirea arhierească şi a fost aşezat pe cel mai de seamă pe atunci 
scaun al Răsăritului, după Alexandria. Astfel, începând cu 362, 
episcop al Cezareii este Eusebiu. 

Vasile urmărea tăcut — dar nu şi mulțumit — cele ce se petre- 
ceau. Pe cât de intensă i-a fost activitatea imediat ce şi-a însuşit 
slujirea pastorală, pe atât de şovăitor şi reținut a fost până atunci în 
a lua parte în general la treburile Bisericii. 

Încă din primele zile ale păstoririi sale, Eusebiu l-a căutat pe 
Vasile, care încă se mai afla în Cezareea. I-a cerut să primească a 
fi hirotonit preot şi astfel să-l aibă ajutor şi sfetnic. Lucru foarte în- 
țelept, vrednic de laudă, care dovedeşte clarviziunea lui Eusebiu. 

Vasile a cerut doar puţin răgaz de gândire. Dar n-a apucat. 
Mulţi oameni ai Bisericii şi-au manifestat entuziasmul de cum au 
aflat vestea hirotonirii lui — dacă nu cumva chiar unii dintre ei au 
fost aceia care i-au dat lui Eusebiu ideea aceasta. Toţi vedeau în 
hirotonirea lui o tămăduire a răului, rău care nu era altul decât 
nepriceperea lui Eusebiu în cele teologhiceşti şi bisericești. Vasile 
ar acoperi marele gol lăsat prin plecarea episcopului Dianiu. 

Aşa s-a şi petrecut. Fără a uita nici o clipă destătarea duhov- 
niccască a schitului său, Vasile a primit să fie hirotonit. Sfântul 
Jertfelnic şi turma cea cuvântătoare l-au robit, l-au câștigat, cel 
puţin pentru o vreme. 

Preotul Vasile descoperea dinaintea Jertfelnicului o lume no- 
uă, copleşitoare, pe care o bănuise, dar n-o cunoscuse. Despre care 
auzise, dar pe care n-o trăise. Însă chiar din prima zi a înțeles cu 
cutremur că trebuie să vieţuiască de acum neîncetat în mijlocul 
unei mulțimi de oameni. Să trăiască pentru ceilalți mai mult decât 
pentru sine însuşi. Cine? Tocmai acela care totdeauna căutase 
liniştea şi viaţa sihăstrească, care nu putuse să trăiască nicăieri 
altundeva decât la schit — cel puţin aşa credea. 

Într-o astfel de stare sufletească a scris prietenului său Gri- 
gorie o epistolă care nu s-a păstrat. Răspunsul pe care l-a primit de 
la Grigorie ne face să presupunem conţinutul ei. 

- M-am silit, Grigorie, să mă fac preot. Acum te înţeleg. Cele 
ce mi-ai spus atunci, când te-au hirotonit, le-am trăit şi eu. Noi, ca- 
re voiam să sihăstrim, acum suntem preoți! În loc să fim în pustie, 
trăim în cetate. Îmi pare însă că trebuie să avem răbdare. Este voia 
şi rânduiala Sfântului Duh. Şi-apoi, să nu uităm prin ce vremuri 
tulburi trece Biserica; câte nevoi are... Oamenii şi-au pus atâtea 
nădejdi în noi. Putem oare să-i înşelăm? 

Asemenca îi răspunsese şi Grigorie. Concluzia: hirotonia şi 
pastorația sunt, poate, voia lui Dumnezeu. Va rămâne aşadar în 
Cezareea. Sfânta Masă şi grija păstorească sunt de acum noua sa 
luptă. 

Se luptă cu Dumnezeu şi cu omul. Şi-i câştigă pe amândoi, 
căci ajută omului să ajungă dumnezeu cu harul lui Dumnezeu În- 
suşi. Obştea Bisericii Cezareii l-a îndrăgit şi l-a iubit numaidecât. 
lar el Ie dăruia fără oprelişti tot ceea ce primise de la Dumnezeu 
câtă vreme studiase şi se nevoise. 

Și-a asumat povara sprijinirii credinţei celei adevărate în tot 
ținutul. A ajuns ajutorul episcopului şi sfetnicul lui apropiat şi toa- 
te mergeau de la since. La această primă izbândă impresionantă a 
lun Vasile au ajutat mult şi câțiva călugări din Cezareea şi din jurul 
ei. Călugării aceştia aveau o legătură deosebită cu Vasile. Grigorie 
ne spune că îl considerau pe Vasile omul lor. 

Vasile însă, după câte ştim, nu formase incă obşti monahale. 
N-avea încă monahi ai săi. Prin urmare, unii dintre aceştia erau că- 
lugări de-ai lui Eustatie şi erau doar cunoscuţi lui Vasile; alţii erau, 
probabil, afierosiţi slujirii şi ascezei fără a fi legaţi de Eustatie. 

De altfel, monahii îl considerau pe Vasile de-al lor, fiindcă şi 
el era monah. Clericii îl iubeau fiindcă îi scăpase de greutatea de 
a-l înfrunta singuri pe eretici. Toate acestea bune şi frumoase. Dar 
suficiente spre a stârni mânia diavolului. Când se bucură credin- 
ciosul, se întristează diavolul. Când se bucură diavolul, plânge 
credinciosul. 

Evită schisma 


N-a apucat bine tânărul preot să facă primii paşi în noua sa 
slujire şi criza izbucni sălbatic. De unde a început? De la însuşi 
Eusebiu? De la cei din jurul lui? De ce nu din amândouă părțile? 

Eusebiu a păţit ceva „omenesc” — gândi Grigorie. Începuse 
a-l pizmui pe marele său cleric, care strălucea cu putere, răspân- 
dindu-şi pretutindeni razele. Omeneşte, era de aşteptat ca episco- 
pul să păţească una ca aceasta, oricât ar părea de meschin. 

Au contribuit oare la criza aceasta şi anumiţi clerici ai Ceza- 
reii? L-am subaprecia pe diavol dacă am zice că este cu neputinţă. 
Și când îţi subestimezi vrăjmaşul e ca şi când ţi-ai semna înfrân- 
gerea. 

Nu are importanță cum a început răul. Importanță are faptul 
că Eusebiu, un episcop într-adevăr evlavios şi nobil, precum o 
dovedise în vremea prigoanelor de sub împăratul Valens, îl ura pe 
Vasile, pe luminatul său preot. Îl disprețuia, îl jignea, îl umilea. 

Și toate acestea se întâmplau în momentul în care cariul ido- 
lolatriei secera pretutindeni, avându-l în frunte pe însuşi împăratul, 
pe celebrul Valens, care în acea vreme se afla chiar în Cezareea. 
Era momentul în care aşa-zisul „tolerant religios” lulian tocmai 
sfârșea de pus la punct planul său de interzicere a educaţiei creşti- 
nilor (aplicat prin legea învățământului din iunie 362, care interzi- 
cea oricărui fel de protesor creştin să predea în diferitele şcoli de 
retorică ale statului) 

Biserica avea absolută nevoie de preoţi învăţaţi, Eusebiu şi 
cei din jurul lui declaraseră război celui mai educut şi instruit preot 
al acelei vremi, lui Vasile cel Mare. Răul căpăta proporții covârşi- 
toare. Numaidecât, clericii şi toți monahii din zonă şi un mare nu- 
măr de credincioşi au alcătuit un zid ocrotitor în jurul tânărului şi 
sfântului lor preot. Voiau să-l apere de ura lui Eusebiu. 

Monahii mai ales considerau jignirea făcută lui Vasile drept — 
nici mai mult, nici mai puţin — propria lor jignire, o dată ce Vasile 
era el însuşi monah. Asta îi făcea foarte incisivi şi stăruitori. Nu 
tolerau să fie batjocorit cel ce era mândria lor şi căpetenia lor. 

S-au făcut câteva încercări de calmare a spiritelor. Vasile era 
încurcat. Pentru prima dată se afla în epicentrul unor mari tulbu- 

rări, nu prea vrednice de laudă. Răbda. Şi, mai ales, se ţinea în 
afara acestor tulburări. Poziţia sa însă nu ducea la nici un rezultat. 

Eusebiu şi cei împreună cu el se arătau neînduplecaţi: Vasile 
trebuia umilit. 

Cei ce-şi asumaseră apărarea lui Vasile nu stăteau o clipă lo- 
cului. Cutreierau Cezareea zi şi noapte. Dobândiseră de partea lor 
pe clerici şi pe oamenii de influență ai vremii. Vorbiseră simplilor 
credincioşi, care erau mândri de Vasile, şi-i câştigaseră şi pe ci, 
fără greutate. 

Toţi ştiau cum urcase Eusebiu în scaunul arhieriei (din laic 
fusese făcut direct episcop), fără a fi fost încercat în treptele înce- 
pătoare ale preoţiei, şi toți bănuiau că el era pricina tulburării. 
Chiar şi câţiva episcopi apuseni, aflați în Cezareea, se grăbiseră să 
treacă de partea apărătorilor lui Vasile. 

Se crease aşadar o opoziţie puternică. La fel de neînduplecată 
ca şi Eusebiu. Aveau dreptatea de partea lor, aveau marea majo- 
ritate a Bisericii și dorința de a-şi impune punctul de vedere. În 
iubeau mult pe Vasile. Nu le lipsea nici stăruința. Stăteau pe pozi- 
ţii, ca la război; gata să se arunce în luptă. 

Vasile urmărea cu durere toate câte se petreceau în jurul lui. 
Amestecul lui în acestea — dacă exista — era cu totul neînsemnat. 
Înainte de a-şi începe bine preoţia, se afla deja în faţa unei dileme: 
schisma sau dreptatea? 

Căci, într-adevăr, cei ce îi apărau acum demnitatea, dreptatea, 
amenințau cu schisma. Erau hotărâți să-şi facă propria lor Biserică, 
având căpetenie pe Vasile. 

Era cumplit, dar aşa stăteau lucrurile. Cu toţii aşteptau hotă- 
rârea. alesului lor, hotărârea lui Vasile. Un semn al lui şi preacu- 
ratul trup al iui Hristos va fi rupt în două, săvârşindu-se asttel o 
crimă în Biserică. 

Vasile trecea prin clipe dramatice. Toate depindeau acum de 
ei. Se simțea pur şi simplu ca în mijlocul unei furtuni, cuprins de 
ameţeala viforului. 

În cele din urmă, duhul său a biruit, şi-a regăsit echilibrul lă- 
untric. Se rugase ore întregi în genunchi, dinaintea Celui Răstignit. 
Îngenunchea şi se ruga să fie ridicat la înălțime, deasupra eveni- 
mentelor, ca să vadă cu limpezime şi să judece drept cele ce se 
petreceau. 

L-a chemat alături pe Grigorie? Au stat mult de vorbă. Toate 
bune şi drepte. Dar dinaintea lor se prefigura schisma. Să îndrăz- 
nească asta — ei, care se dovediseră cei mai autentici purtători ai 
duhului Bisericii, ei, care lucraseră cu jertfelnicie pentru unitatea 
ei? 

Cumpăneau starea Bisericii şi se înfiorau. Nesfârşite neputin- 
țe interioare... Şi-apoi, războiul pe care i-l purtau ereticii, neîncetat. 

- Nu, Vasile, nu se cade să faci aceasta. Singurul lucru care 
nu trebuie să se întâmple este schisma. 

- Îți mulţumesc, Grigorie. Ai dreptate, ai întru totul dreptate. 
Voiam să aud asta de la tine. Cel puţin noi să nu fim pricină de 
schismă. 

Susținătorii marelui Vasile nu se mai puteau ţine în frâu. Cei 
mai aprinşi dintre ei erau într-un neîncetat du-te-vino către casa 
lui, ca să afle ce-a hotărât, să-i audă încuviințarea. Agonia oame- 
nilor lui Eusebiu ajunsese la culme; cum să-i înfrângă pe răsculați? 

Din clipă în clipă răul putea fi tot mai mare. Au privegheat 
toată noaptea. Vrăjmași şi prieteni. O singură vorbă a lui Vasile și 
prietenii lui s-ar fi aruncat în luptă. Şi ar fi câştigat-o cu siguranță. 
Dar ar fi pierdut Biserica. De aceea, cuvântul n-a venit. 

Dimineaţa se ivi liniştită. Soarele cald îi scălda mângâietor pe 
cel pata de luptă. Erau epuizați de atâta aşteptare. 

Ce uducea nouu zi ce începea? Pe Sfântul Duh. Da. pe Duhul 
Sfânt, Cel ce iubeşte şi poartă de grijă Bisericii mai mult decât noi. 
Acesta Se cobori şi-l răpi pe Vasile din mijlocul susținătorilor lui. 
|] tăcu nevăzut, pentru binele Bisericii. Acum, cele două tabere nu 
mai aveau pentru ce să se războiască — cel puţin pentru moment. 
Aşa încât, treptat, s-au liniştit, începând să-L caute înlăuntrul lor 
pe Dumnezeu. Biserica ajunsese şi mai vie, şi mai aducătoare de 
roadă. 

lar Vasile? Avea şi el nevoie de linişte, de rugăciune, de pre- 
gătire pentru ceea ce îl mai aştepta. L-a luat — în acea noapte grea 
- Grigorie şi au fugit din Cezareea. Unul a apucat-o spre schitul de 
pe râul Irisului. Celălalt se parc că s-a întors la Nazianz. 

larăşi în pustie — Organizează obşti monahale 


Aşezat incomod pe spinarea unui cal, merge pe cunoscutul 
său drum. Acum însă nu mai este bucuros şi plin de nădejdi legate 
de schitul său, ca altădată. 

Era nevoit să facă drumul acesta. Simte, totuşi, în adâncul 
sufletului său odihnă. „Doamne, ce s-ar fi întâmplat dacă aş fi 
rămas?... Mulţumescu-Ți Ţic că mi-ai dat tărie să plec!” 

Nu i-a tost greu să se obişnuiască iarăşi cu schitul. Asceza 
era atmosfera lui cea mai prielnică. De altfel, ascet fusese şi cât 
stătuse în cetate. De data asta însă, ceva se schimbase. Ascet, da. 
Pustnic sihastru, nu. 

Ultimele luni fusese preocupat de problemele legate de orga- 
nizarea monahismului. Conştientiza mai profund problemele Bise- 
ricii, ale turmei celei cuvântătoare. De altfel, era deja hirotonit 
preot, păstor. Acestea erau datele ce formau cadrul petrecerii şi 
lucrării lui la schit. De prin toamna anului 362, până cel puţin prin 
primăvara lui 364. 

Poate că solidaritatea pe care și-o manifestaseră față de el 
monahii din Cezareea în vremea ultimei încercări prin care trecuse 
îl va fi legat mai strâns de aceştia. 

Lucra acum la organizarea frățiilor monahale, în Pont și, 
desigur, în împrejurimile schitului său. Se îngrijea ca acestea să 
funcționeze pe baze corecte, de-aceea a mai prelucrat încă o dată, 
în acest sens, scrierile lui. Acestea reglementau viaţa cotidiană a 
monahilor şi asigurau propăşirea lor duhovnicească. 

Înclinarea lui Vasile către viaţa cenobitică (de obşte) este cât 
se poate de limpede. Considera primejdioasă retragerea şi izolarea 
absolută a pustnicilor, a celor ce se nevoiesc cu totul şi cu totul 
singuri. 

ÎI prefera pe monah în obşte. Acolo, fiecare e sprijinit de 
celălalt. Cel ce alunecă poate afla ajutor la fratele său. 

În cei aproape doi ani cât a petrecut în Pont, a organizat mul- 
te obşti, pe care le-a supravegheat cu grijă. Aceasta o voiau, de alt- 
fel, şi călugării înşişi. Îl considerau avva lor. Aveau în el punctul 
de referință. Era pentru ei modelul. Şi cum să nu fie? În asceză îl 
ajungea pe Sfântul Ioan Botezătorul. Ajunsese să poarte chiar şi 

noaptea rasă din păr de animale. Astfel se lupta cu moliciunea. Şi 
aşa cum predica Înaintemergătorului aduna în jurul lui mulțimile, 
tot aşa şi cuvântul şi viața lui adunau lângă el oameni din părțile 
mai apropiate sau mai depărtate. Unii dintre monahii aceştia îl vor 
urma după 365 — şi mai ales după 370 — la Cezareea, unde va ajun- 
ge episcop. Aceştia vor fi cei care îl vor ajuta hotărâtor în slujirea 
lui şi, în general, în organizarea lucrării de pastoraţie şi filantro- 
pice a Bisericii. 

Am spus puțin mai înainte că Vasile prefera monahismul de 
obşte, pentru care a lucrat cu multă râvnă. Asta nu înseamnă câtuşi 
de puţin că disprețuia viaţa pustnicească. Îi cunoştea marea ei 
importanţă. O învățase în Egipt. Acolo monahii cultivau mai ales 
această formă de monahism. Toţi câţi urmau Sfântului Antonie cel 
Mare erau eremiţi, isihaşti, anahoreți. 

Vasile nu uitase acele mari modele. Acum i se dădea prilejul 
de a le imita, ca fondator responsabil şi călăuzitor de obşti călu- 
găreşti. 

Aşa că a întemeiat şi schituri pentru sihaştri sau anahoreți. 
Aceştia erau de obicei mai înaintați în nevoinţă. Aveau multă 
experienţă în a înfrunta singurătatea, care ajunge să fie o armă cu 
multe tăişuri în mâinile satanei. 

Totodată, aveau tot timpul pentru rugăciune. Se afieroseau pe 
de-a-ntregul neîncetatei rugăciuni a minţii. De aceea preferau 
pustia. Ca să se izbăvească de răspândire. Este aşadar limpede că, 
pe cât mai grea este lupta, pe atât mai mari sunt roadele, pe atât 
mai autentică este vederea de Dumnezeu. 

Cunoscând o mie şi una de ispite ce se pot întâmpla pustni- 
cilor, Vasile făcea tot ce putea ca să-i păzească. Să aibă, în ceas de 
încercare, unde să afle oarecare ajutor. 

A întemeiat schituri de sihaştri la mică depărtare de obşti. Şi 
aceasta fără să vatăme rânduiala lor de sine. 

Câştigau astfel şi cei din obşti, şi pustnicii. Cei din obşti se 
îmbărbătau în nevoința lor, ştiind că acolo, aproape de ei, ana- 
horeţii fac o nevoinţă şi mai aspră şi au o rugăciune şi mai curată. 
Pustnicii, în amarele clipe de slăbiciune, ştiau că lânpă dânşii 
existau monahi la care puteau găsi sprijin. 

Rânduia viaţa monahală astfel încât nici viaţa sihăstrească să 
nu fie nesocială, nici cel din obşte să nu rămână fără liniştea lăun- 
trică şi fără experienţa vederii de Dumnezeu. 

Când a ajuns episcop al Cezarcii a dobândit şi posibilitatea 
unei mai bune aplicări a acestor planuri ale lui şi în jurul Cezareii, 
capitala Capadociei. 


Către tineri, cum să se folosească de ştiinţele elinilor 


Și mai arătase că la schitul său nu se simţea doar monah, ci şi 
păstor. Acum, hirotonit păstor, îşi arată şi mai mult grija de turma 
cuvântătoare. Este foarte sugestiv faptul că cea dintâi scriere a sa 
mai riguros alcătuită se adresează tinerilor creştini ai vremii. 

Ceea ce nu trebuie să ne mire. 

Am văzut atâtea împrejurări în care Vasile a găzduit pentru 
un timp mai scurt sau mai lung copii ai prietenilor săi la Annisa ori 
la schitul de pe Iris. Aşadar, în felul său, nu încetase nicicând a fi 
pedagog. 

De altfel, majoritatea tinerilor pe care îi trimisese lui Libaniu 
pentru studii erau tineri ce-l audiaseră mai întâi pe el. Acesta, 
pentru a-i păzi de primejdiile ce se ascundeau în învăţătura de tip 
păgân pe care urmau s-o primească, le explica deosebirea ce există 
între această învăţătură şi cea creştină, care cste importanţa 
cunoaşterii (anozei) la scriitorii elini (păgâni) şi care în Biserică. 

În ultima vreme, educaţia creştinilor trecea printr-o mare cri- 
ză — de când Iulian interzisese (în iunie 362) profesorilor creştini 
să predea în şcolile de retorică. Profesorii aceştia erau numeroși 
și-i ajutau foarte mult pe tinerii creştini să nu se lase influenţaţi în 
mod primejdios de înţelepciunea păgână. lată însă că acum lipseau 
şi aceştia din diversele şcoli de stat. 

Vasile a priceput numaidecât amploarea problemei. A înțeles 
cu exactitate răul pe care voia să-l pricinuiască Iulian. În scurtă 
vreme, Biserica va ajunge — spera lulian — o adunătură de agra- 
maţi. 

Dacă însă lulian era inteligent şi capabil să conceapă şi să-şi 
pună în faptă planul său de dizolvare a Bisericii, nici Vasile nu era 
mai prejos, fiind un păstor cu multe daruri şi cu luminare de la 

Dumnezeu. Și n-a pregctat să-şi întindă aripile spre a ocroti astfel 
tinerele vlăstare ale Bisericii. Şi a scris lucrarea Către tineri, cum 
să se folosească de ştiinţele elinilor. 

De fapt, nu făcea decât să aştearnă pe hârtie, în ordine, ceea 
ce deja le spunea tinerilor care-l vizitau pentru scurtă vreme. Na- 
tura subiectului îl nedreptăţeşte pe scriitorul nostru. De aceea şi 
lucrarea rămâne la o anume superficialitate. Este o tratare a lui 
care nu merge în profunzime. 

Totuşi, utilitatea ei este evidentă. Tinerii trebuie să păşească 
pe teren sigur. Şi aceasta este distincţia clară între înțelepciunea 
(sofia) cea stântă şi cea elină (păgână). Fireşte, nu există compa- 
raţie între ele. Dar ceva-ceva poate oferi şi sofia păgână. Îşi are şi 
ea utilitatea ei. Îl pregăteşte într-un anume sens pe tânăr să pri- 
mească mai apoi înţelepciunea (sofia) cea sfântă. 

Prin urmare, e necesar ca tinerii creştini să citească şi pocți 
elini, tilosofi, prozatori, încercând — precum albina — să culeagă 
ceca ce e bun de la aceştia. Vasile înţelege poezia lui Homer, ca și 
Platon, ca pe-o laudă a virtuţii. Acelaşi lucru îl constată şi la alți 
scriitori: lauda adusă virtuţii. lată deci că ne sunt folositori, de vre- 
me ce noi prin excelenţă ne străduim să dobândim virtutea. 

Vasile, atât de profund şi de larg instruit în învăţătura elină, 
se împotrivea ideii privării forțate a creştinilor de bunul educației. 

Asupra aceleiași teme revine de multe ori, tără a aduce prea 
multe clemente noi. Totdeauna refrenul: are şi cultura păgână ceva 
de oterit creștinilor Dar nn anahzează nicăieri care este. concret si 
esenţial, această utilitate. 

De ce? Nu o găseşte” Nu poate? Îi e teamă să o numească, 
gândindu-se că ceilalti n-ar înțelege? Cine ştie ce era în sufletul 
sfântului când discuta cu sine însuşi problema aceasta şi, mai apoi, 
când scria. Putem însă să spunem cu siguranţă două lucruri: 

-  nuaştepta să găsească adevărul la înțelepții elini; 

-  tubea cultura elină păgână şi nu voia să se despartă de ca. 

Dacă îndrăznim încă un pas — cu ajutorul lui Vasile însuşi — îi 
vom simţi gândul. Se va explica ncputinţa lui de a sublinia o utili- 
tate concretă a culturii păgâne. Vom înțelege cât de măreț este 
chiar şi acolo unde e în primejdie de a părea mic, 

Nevoia de a explica tinerilor poziţia corectă faţă de cultura 
păgână îl presează enorm. Astfel, în capitolul al treilea al lucrării 

face o comparaţie sugestivă între cele două învățături sau culturi: 
în pom există rodul, adevărul; există însă şi frunzele, frumuseţea. 

lată marele adevăr al lui Vasile, pe care nimeni nu l-a for- 
mulat atât de limpede ca el. Şi pe care marii cercetători ai „ideilor” 
lui Vasile, precum ei înşişi spun, nu au putut să-l priceapă. Nu 
şi-au închipuit că o frază atât de simplă ar putea ascunde în spate o 
teologie atât de mare. Mai rău: n-au putut să simtă teologia frumu- 
seţii. Căci, în fapt, aici suntem puşi în faţa unei teologii a frumuseţii. 
Nimic mai mult, nimic mai puţin. 

Vasile aşadar, acest spirit neînduplecat şi auster, Părintele 
care a fost mai puţin poet decât toți Părinţii, înţelege adevărul unit 
cu frumuseţea. Nu cunoaşte adevăr fără frumusețe. 

Cei ce au trăit în preajma lui şi au avut prilejul de a-i citi în 
sufletul adăpat de Hristos simțeau ce gândește. 

- Prietene, adevărul este atât de adevărat, încât este şi frumos. 
Frumuscţea se potriveşte adevărului. Cine are adevărul, cum să 
poată a nu se îngriji de frumusețea adevărului, de podoaba lui? De 
s-ar întâmpla așa, atunci una din două: ori cel căruia nu în pasă de 
frumuseţe nu are cu adevărat adevărul, ori are adevărul dar s-a 
arătat nevrednic de el. 

Sfinte Vasile, cât de adânc trăiai adevărul, deşi n-aveai decât 
33 de ani! Urcă-te şi acum la înălțime, mai sus de urâciunile noas- 
tre, şi strigă să auzim limpede: 

„Adevărul şi frumuseţea sunt unite întreolaltă, 

Toţi cei ce nu aveţi una dintre cele n-o aveți nici pe cealaltă. 

Străduiţi-vă să le găsiți. Merită să muriţi pentru ele. Doar aşa 
veți trăi viața cea adevărată.” 

Amin. 

Unii, auzind cuvintele acestea ale apărătorului adevărului, 
rămâneau nedumeriţi: „Aşadar, adevărul e totuna cu frumusețea? 
Au aceeaşi valoare?” Nu, să nu înţelegem greşit. Nimeni n-a spus 
asemenea lucru. 

Vasile le deosebeşte: una e adevărul, alta e forma, chipul. To- 
tuşi, sunt profund unite, ca firile lu: Hristos. Căci cum îl va ajunge 
pe om adevărul lui Dumnezeu, realitatea dumnezeiască, dacă acest 
adevăr nu devine omenesc? 

Acesta era drumul pe care l-a urmat şi Fiul lui Dumnezeu 
Tatăl şi S-a făcut Hristos, Mântuitor — căci a îmbrăcat firea ome- 

nească, făcându-Se omenesc. Şi să nu spună cineva că Hristos nu a 
fost şi un om minunat! 

Astfel şi adevărul este frumos, minunat. Şi trebuie să-l expri- 
măm şi să-l redăm cât mai frumos cu putință. Aceasta este ceea ce 
aduce omul adevărului, contribuția lui la adevăr. Toată frumuseţea 
creată de om se potriveşte adevărului. Iată de ce Vasile nu voia să 
fie lepădată cultura grecească. Fiindcă înăuntrul ei avea o frumu- 
seţe care lui îi era trebuincioasă. 

Vei înțelege acum, dragă cititorule, o dată cu înaintarea cu- 
vântului, şi ceva ce abia am înţeles şi eu. Desigur, Vasile a alcătuit 
această scriere spre a-i păzi pe tinerii creştini de marea influenţă a 
profesorilor păgâni. Dar poate că motivul mai profund al alcătuirii 
scrierii este acela de a-i păzi pe creştini de o cumplită rătăcire. De 
rătăcirea dispreţuirii în general a culturii, a educaţiei. Căci cam aşa 
ceva era pe atunci la modă. Era reacția la măsurile luate de Iulian. 

Creştinii simpli gândeau: „Aşadar, luliane, voieşti să ne în- 
străinezi de ştiinţa de carte? Ei, şi? Află că n-avem trebuinţă de ea, 
ţi-o lăsăm ţie în seamă, căci nu aceasta mântuieşte!” Rătăcirea 
aceasta era cea mai cumplită. Vasile făcea tot ce putea ca s-o dea 
pe faţă, s-o vădească, s-o vădească tuturor. Şi a izbutit. 

Mai ales din pricina scrierii Către tineri s-a discutat şi încă se 
discută despre influenţele surselor greceşti în gândirea lui Vasile. 

Şi e adevărat că anumite expresii, anumite imagini folosite în 
această scriere amintesc de cartea lui Plutarh Cum se cade tânăru- 
lui a auzi poeziile. Însă asemănările — va să zică influenţele — sunt 
cu totul şi cu totul superficiale. Organizarea, conținutul şi scopul 
celor două scrieri sunt total deosebite. Pe cât de deosebit este şi 
Vasile de Plutarh. Ceea ce şi în cartea accasta a lui Vasile dove- 
deşte o anumită legătură cu platonismul sau neoplatonismul este 
următoarea schemă: trupul = ceea ce e de disprețuit şi sufletul = 
ceea ce este de seamă. Aici avem într-adevăr de-a face cu un ecou 
al platonismului, dar va veni ceasul când Vasile va depăşi gândirea 
platonică, fiindcă, în cele din urmă, va considera drept rău tot ceea 
ce trupul săvârşeşte împotriva sufletului, şi nu trupul însuşi. 

Lucrarea aceasta a avut un răsunet imediat. Tinerii creştini 
aveau de acum o busolă sigură. Puteau să păşească fără primejdie 
în grădina cea mare a culturii păgâne. Ştiau că e păcat să dispre- 
țuiască înțelepciunea cea din afară. 

Veacurile creştine ce vor urma vor prețui mult scrierea, vor 
trăi cu ea și vor fi recunoscătoare celui care a alcătuit-o, căci a 
dezlegat a grea problemă, care părea — la o primă vedere — cum nu 
se poate mai simplă. 


Moartea lui Iulian -— lovian cel iubitor de ortodoxie şi 
scurta Sa viață 


lulian a murit în iunie 363, luptându-se cu perșii. Îndrăzneţele 
lui planuri = ce se voiau romantice, dar în realitate erau cumplite şi 
distructive pentru Biserică — au fost răsturnate. 

Creștinii care crau în stare să interpreteze corect evenimen- 
tele şi să demitizeze istoria au înţeles din ce primejdie s-au izbăvit. 
leşiseră la aer curat să se răcarească. Îi sufoca până mai ieri păgâ- 
nismul, cultele păgâne care stăpâniseră iarăşi, prin puterea politică 
Şi prin bani. 

Dumnezeu le dădea acum creştinilor un scurt răgaz pentru 
a-și mai trage sufletul: domnia împăratului Iovian. În sfârşit, un 
împărat care lua partea ortodocșilor! Biserica va putea acum să-şi 
urmeze drumul fără a mai fi războită de către stat. Dimpotrivă 
chiar. Afla în persoana împăratului un susţinător al ei. Episcopii 
cei chinuiţi de exiluri şi de presiunile făcute asupra lor luau iarăşi 
în mâinile lor păstorirea credincioşilor. 

intre aceşti episcopi era şi Marele Atanasie. Căci. desigur. lu 
început, Iulian îl eliberase şi pe el, însă foarte curând această vulpe 
iscusită în cele cărturăreşti s-a încredințat că nu poate dezrădăcina 
Biserica atâta vreme cât era slobod lcul Ortodoxiei. Aşa că l-a exi- 
lat pe Atanasie, care abia acum, sub Iovian, a putut să-şi reia tro- 
nul arhieresc. 

O faptă de seamă a lui lovian a fost şi anularea legilor pri- 
vitoare la religie şi învăţământ ale lui lulian. lovian era adeptul 
toleranţei religioase, pe care a impus-o numaidecât, 

Ce se petrecea însă în Cezareea? Cum lucra mitropolitul ei, 
Eusebiu, care atât de orbeşte îl defăimase şi-l chinuise pe Vasile? 
Nu avem amănunte despre el. Sigur este doar că trecea prin zile 
erele. În anii lui lulian suferise de asemenea, căci împăratul acesta 
împrăştiase mult venin în capitala Capadociei. Făcuse totul ca s-o 

pedepsească pentru ortodoxia ei. Ţara aceasta trebuia să plătească 
scump — până şi impozitele: le dublase. Motivul era simplu: Capa- 
docia era cea care dăduse cei mai de seamă adversari ai lui Iulian. 
Pe Vasilc şi pe Grigorie. 

Totodată, Eusebiu avea de înfruntat amara şi perfida prezență 
a arienilor, a anomienilor, a omienilor şi a omiusienilor. Cu legile 
și cu demnitarii de stat o scosese la capăt; în combaterea ereticilor 
se simţea însă neputincios. Unde era nevoie de teologie se simţea 
nepriceput, de prisos. 

Fie că pricepuse aceasta, fie că alții îl presau, se prăbca să 
caute sprijin teologic. 

Între Vasile şi el se înălța zidul pe care-l cunoaştem. Rămâ- 
nea deci Grigorie, căruia Eusebiu i s-a adresat în dese rânduri. Se 
pare că Eusebiu a pus bine la cale atragerea lui Grigorie. Îl chema 
să iu parte la sinoadele locale şi la adunările clericilor. Ocazional, 
în telul acesta, împlinea nevoile teologice ale mitropoliei lui. 

Accasta însă nu era o soluţie. Era nevoie de un teolog care să 
lucreze neîncetat în mitropolia Capadociei. De aceea Eusebiu a în- 
ceput să-l linguşească pe Grigorie şi, în acelaşi timp, să-l defaime 
pe Vasile. Găsise, deci, cea mai nepotrivită modalitate de a-l atra- 
ge pe Grigorie. 

Fireşte, Grigorie s-a mâniat. Considera defăimarea lui Vasile 
aproape ca pe o silure. L-a apărat aşadar pe Vasile de îndrăzneala 
mitropolitului, chiar dacă el cra doar un preot. 

- N-o să primese ca pe mine să mă lauzi şi pe acele să-l none 
greşti, pe cel cu care sunt într-un duh şi-ntr-un gând. Aşa cum te 
porți cu mine, la fel — ba chiar şi mai frumos — să te porţi cu Va- 
sile. Altfel, te simt cu o mână mângâindu-mă, tar cu cealaltă lovin- 
du-mă. 

Vorbele acestea împungeau, durcau. Însă Grigorie, pricepând 
unde voia să ajungă Eusebiu, urma pe acelaşi ton: 

- Lasă-mă pe mine, Eusebie. Ai erijă «toar de ceea ce-ţi spun. 
Trebuie să te convingi că am dreptate. De te vei purta frumos cu 
Vasile, să ştii că te va ajuta precum se cade. O să-ţi slujească. Ca 
şi mine, şi acela ce gata să facă pace cu tine. Acesta-i simțământul 
care ne urmărește, aşa cum umbra urmăreşte trupul. Pune, deci, 
începutul cel bun. Şi vei vedea atunci singur cât de repede îţi va 
arăta dragostea pe care şi acela şi eu o avem ca grijă de căpătâi în 

viaţa noastră. Nu mai sta pe gânduri. Căci Vasile este lauda preo- 
ților, este prin excelenţă preotul de care ai nevoie. 

Eusebiu a primit epistola şi aproape că a considerat îndrăz- 
ncala lui Grigorie ca pe o jignire, obrăznicie, o necuviinţă a preo- 
tului faţă de episcop. L-a certat pe Grigorie, care e adevărat că a 
scris alte două epistole, ca să-şi îndreptățească îndrăznirea şi toto- 
dată să-și ceară iertare pentru limbajul folosit. 

Din toate acestea, concluzia este una. Vrând-nevrând, Euse- 
biu a început să se gândească la soluția Vasile. De vreme ce Gri- 
gorie refuza să-l ajute cât timp Vasile era ținut la distanță, a trebuit 
să îmblânzească relaţia cu Vasile. Şi, fireşte, nu exista mijlocitor 
mai bun decât Grigorie — în care şi Eusebiu, de altfel, avea încre- 
dere. 


Temelia teologiei Părinților capadocieni 


În vreme ce înțelegerile dintre Grigorie şi Eusebiu continuau 
şi binecredinciosul împărat lovian ajuta Biserica să-şi lege rănile, 
Vasile muncea neobosit. Monahii şi regulile ascetice nu-l absorbi- 
seră cu totul, ci urmărea neadormit viaţa întregii Biserici. 

Amnistia lui Iulian şi reala toleranță religioasă a lui Iovian 
asiguraseră o libertate absolută arienilor şi semiarienilor, care tă- 
ceau propaganda concepțiilor lor greşite, căutând să falsifice conţi- 
nutul credinţei. Vedea, de asemenea. şi încercarea ereticului Euno- 
miu, la dimensiunile ei reale. Teologia capadocianului Eunomiu 
era foarte simplă, mai mult impresionantă decât riguroasă. Lăsând 
deoparte faptul că era greşită. Avea un fundament care îi convin- 
gca pe cei lipsiţi de cunoașterea teologiei, pe cei ce nu gustaseră 
corect duhul Bisericii. Şi câţi erau cel care-l gustaseră?... 

Vasile s-a tulburat de cum i-a citit „teologia”. Şi a fost „nevoit” 
să o combată în 364 prin celebra sa lucrare Împotriva lui Eunomiu. 
Cei doi se întâlniseră — precum îşi aminteşte cititorul — în 360, la 
Constantinopol, în vremea sinodului. Vasile preferase atunci tă- 
cerea. 

De altfel, până în 361 a tăcut. N-a luat poziție în disputele 
teologice. Se datora aceasta lipsei pregătirii teologice? Credea că 

nu sosise vremea să vorbească? Simţea dezgust faţă de tot ceea ce 
se petrecea în jurul lui? 

Eunomiu, născut în Capadocia şi adept al concepţiilor so- 
fistului arian Aetiu din Alexandria, ajunsese episcop de Cizic 
(259-260). Fusese alungat de înşişi păstoriţii lui, însă continuase 
să-şi răspândească ideile prin nenumărate cărţi. Ajunsese astfel 
căpetenia arienilor extremiști, adică a anomienilor, (care susțineau 
că Fiul nu e asemenea Tatălui în ceea ce priveşte ființa), care mai 
apoi s-au numit eunomieni. 

Aşadar, în 361 — fiind exilat din 360 — îşi scrie celebra sa 
carte Apologia, în care îşi apără concepţiile, fundamentându-le 
filosofic şi teologic. Nu aduce o învăţătură nouă faţă de cea a lui 
Arie. Între ei este o deosebire neînsemnată. Scrierea a fost mult 
răspândită de discipolu lui. 

Cartea avea totuşi un element nou. Avea un nou argument în 
susținerea părerii că Fiul este creatură. Arianismul se simţea acum 
renăscut, simţea puteri noi în trupul său istovit. Noul argument — 
care era totodată şi o demonstraţie — zicea următorul lucru: nenaş- 
terca Tatălui (însuşirea Tatălui de a fi nenăscut) este însăşi fiinţa 
Lui, firea Lui. 

O gândire logică, simplă şi totodată vicleană. Logică, fiindcă 
de vreme ce ÎI caracterizează pe Tatăl ca nenăscut, ce e mai logic 
decât să identificăm nenașterea cu fiinţa lui Dumnezeu? Simplă, 
căci oricine o poate pricepe şi rămâne impresionat de adevărul pe 
care pare să-l conțină. Însă şi vicleană. căci altundeva țintea şi, în 
acelaşi timp, îşi ascundea fundamentul său absolut filosofic. 

Unde ţintea Eunomiu? E simplu. De vreme ce nenaşterea se 
identifică cu fiinţa Tatălui Celui fără de început, atunci desigur că 
Fiul — caracterizat prin însuşirea de a fi născut — are o fiinţă deose- 
bită, deci implicit creată. Aşadar, nu este fără de început. 

Cu mintea s-a ascuțită şi călăuzit de Sfântul Duh, Vasile a 
înţeles toată adâncimea falsificării adevărului. Dar ca să apreciem 
corect întreaga chestiune, privind înapoi cu 11 veacuri, trebuie să 
o plasăm în cadrul întregii dezvoltări istorice a teologiei, care a 
început în Orientul secolului al IV-lea. 

Poate întreba cineva, oarecum stânjenit: „Dar e nevoie oare 
să mergem atât de mult în urmă, trebuie să facem o atât de mare 
întoarcere?” De nu vom face aceasta, vom afla răspunsul lui 

Vasile, însă nu-i vom pricepe înțelesul şi însemnătatea. Trebuie 
să-l privim în cadrul întregii dezvoltări a gândirii teologice, doar 
atunci vom aprecia mărimea rătăcirii lui Eunomiu şi măreţia teo- 
logiei lui Vasile. 

Vom fi însă foarte concişi. În secolele II şi III circula o foarte 
greşită concepție: Fiul era mai mult sau mai puţin inferior Tatălui. 
Însă nimeni nu ducea această concepţie la extreme. 

În 315-318 Arie întinde coarda, învăţându-și discipolii că Fiul, 
de vreme ce S-a născut, este creatură, zidire a lui Dumnezeu-Tatăl. 
Urmează o tulburare cumplită. Biserica s-a luptat cu tărie să dea 
răspuns convingător în accastă privinţă. Simţea că ceva nu e în re- 
gulă, dar cum să dovedească faptul că această concepţie e greşită? 
Aceasta era dificultatea. 

Au început discuţiile despre fiinţa lui Dumnezeu. Au zis deja 
că Fiul este deofiinţă cu Tatăl. Dar nu dădeau și explicaţia convin- 
gătoare a acestei formule. Atunci a apărut Atanasie şi a dat-o. 

Să nu credeți că Atanasie a început de la termenul „deofiimţă”. 
Acesta era cerința, adică ceca ce trebuia să demonstreze, respin- 
gând argumentul lui Aric că Fiul, fiind născut, a fost creat la un 
anumit moment şi deci nu este Dumnezeu fără de început, precum 
Tatăl. 

Cu luminarea Sfântului Duh şi prin stăruință, Atanasie a 
înaintat mult în problemă. Adică a fost călăuzit în profunzimea 
adevărului, în adâncul lui Dumnezeu Însuşi, şi a vorbit despre 
„naşterea prin fise” și despre „facerea (crearea) în timp”. 

Ce înseamnă acestea? 

„Da, Arte, cel născut este, precum zici, posterior născătoru- 
lui. Însă n-ai băgat de seamă că logica asta se potriveşte omului şi 
lucrurilor lumii. N-ai băgat de seamă că în legătură cu Fiul se 
foloseşte expresia «Se naşte», şi nu «este făcut. 

Dar are asta vreo importanță? 

- Bineînţeles. Doar că trebuie să fii atent, căci deşi răspunsul 
este simplu, trebuie să fii bine aşezat spre a-l înţelege. 

Aici, în cazul Sfintei Treimi, avem naşterea Fiului. Aceasta 
însă se face «prin fire», din fire, «firește». Adică, altfel spus, dum- 
nezeieşte, nu omencşte. «Naşterea prin (din) fire» se petrece mai 
înainte de veci, nu în timp. Dumnezeu-Tatăl a fost totdeauna Tată 
şi Dumnezeu-Fiul a fost totdeauna Fiu. Astfel, Fiul are firea 

Tatălui, căci Se naşte «fireşte» (cu firea, din fire) din Tatăl, şi nu 
din voia Tatălui, precum lumea creată. 

Ce se petrece cu oamenii pe care îi ai ca măsură în teologia 
ta: fiul are firea tatălui, este deofiinţă cu tatăl lui, dar, desigur, nu 
are — aşa zicând — vârsta tatălui. De ce? Pentru că omul-tatăl nu a 
fost dintotdeauna tată, de când s-a născut, ci de la un moment dat 
încolo. Dimpotrivă, Dumnezeu-Tatăl a fost dintotdeauna Tată, de 
aceea şi Fiul a existat dintotdeauna. 

Aşa că Fiul Se naşte «din firea (Tatălui)» şi este prin fire 
Dumnezeu mai înainte de veci. În vreme ce lumea s-a făcut din 
voia (nu din firea) lui Dumnezeu, prin lucrarea Lui, şi este făptură, 
creatură, ceva cu totul deosebit de firea lui Dumnezeu.” 

Aceasta era, de fapt, marea teologie care a rezolvat problema 
legăturii dintre Tatăl şi Fiul şi l-a făcut pe Atanasie să fie numit 
„cel Mare”. Doar după această teologie-explicație a ajuns de la 
sine înţeles adevărul că Fiul este deofiinţă cu Tatăl. 

La fel va face şi Vasile pentru a-l înfrunta pe Eunomiu. Căci 
în dezvoltarea teologiei — în special a triadologiei — Atanasie 
reprezintă un punct de referinţă foarte important, dar nu sfârşitul 
acestei dezvoltări. 

Sfântul Atanasic a răspuns la întrebarea „Care este raportul 
dintre Tatăl şi Fiul?” A arătat, luminat fiind, că Fiul este deofiinţă 
cu Tatăl, şi nu făptură, zidire sau creatură. 

Aşa că, după ce s-a dezlegat problema de mai sus în mod 
irevocabil, s-a trecut la o altă întrebare: dacă acceptăm că Fiu! este 
deoființă cu Tatăl, cum Îl vom disunge de fatăi? Era, într-adevăr, 
O întrebare extrem de grea. 

În secolul al treilea, Biserica a avut de-a face cu ereticul 
Sabelie, care s-a lovit de problema aceasta şi a fost nevoit să sus- 
țină că Tatăl şi Fiul nu sunt decât două chipuri ale unei singure 
Persoane, aşadar ale unui Dumnezeu unic, care Se manifestă când 
ca Tată, când ca Fiu, când ca Duh Sfânt. Cu multă dificultate, Bi- 
serica a răspuns că Persoanele dumnezeieştii Treimi sunt distincte 
şi reale, şi nu doar simple măşti (înfățișări succesive). 

Drept răspunsul Bisericii; şi satisfăcător la acea vreme. Dar 
pe la jumătatea secolului al IV-lea întrebarea merge şi mai adânc: 
Bine, Dumnezeu înseamnă trei Persoane. Credem. Dar cum se 
poate că Dumnezeu Cel Unul (unic) să fie trei Persoane concrete? 

Pentru a accepta în mod real cele trei Persoane, Arie a spus 
că nu au toate trei aceeaşi fire, ci Fiul şi Duhul sunt făpturi 
(creaturi, zidiri). Atanasie a arătat cum şi de ce Fiul, cu toate că Se 
naşte din Dumnezeu-Tatăl, este mai înainte de veci (anterior tim- 
pului) şi deoființă cu Tatăl. 

Se năştea întrebarea: Bun, Persoanele Treimii sunt mai îna- 
inte de veci, reale şi deoființă. Dar în ce mod există distinct, de 
vreme ce sunt deoființă? 

Se poate vedea astfel cum s-a mişcat de-a lungul vremii 
problematica teologică. Are înăuntrul ei — am zice — o evoluţie 
firească. De la general merge spre concret, spre particular. 

Am ajuns astfel în anii Sfântului Vasile, când Biserica trebuia 
să arate modul în care există cele trei Persoane ale Treimii. Cum 
Fiul are aceeaşi fire cu Tatăl şi în acelaşi timp este deosebit de 
Tatăl, Persoană reală şi distinctă față de Tatăl? 

Întrebarea aceasta stăruia în mintea teologilor şi a credin- 
cioşilor. Cu cât treceau anii de după Sinodul din 325, cu atât mai 
intens îşi cerea răspunsul. Era ca o rană ce se mărea, prefăcându-se 
în criză a Bisericii. 

Eunomiu voia să rezolve problema adoptând concepţiile lui 
Arie. Afirma că firea lui Dumnezeu Tatăl este nenaşterea. Tatăl 
există ca nenăscut şi are firea nenăscutului. Aşadar, Fiul, care are 
fire de născut, există ca născut, deci în alt mod decât Tatăl, ca o 
ființă de altă natură. 

Sosise ceasul lui Vasile. 

A pornit de la adâncul problemei, asemenea lui Atanasie. De 
va lămuri acest adânc, va dezlega şi criza din Biserică. A încercat 
aşadar să arate că nenaşterea nu este firea lui Dumnezeu-Tatăl, ci 
modul de a exista; că arată raportul Lui cu altcineva, adică cu Fiul 
şi cu Duhul. Firea este inaccesibilă, n-o putem caracteriza. 

Mai clar: însuşirile de nenăscut şi născut nu arată ce există 
(firea), ci cum există. Tatăl există ca nenăscut, Fiul ca născut. Aşa 
înaintează, treptat, Vasile în celebra sa teologie cu care explică 
existenţa celor trei ipostasuri (persoane) ale Unuia Dumnezeu. Şi 
ajunge la formula „o fiinţă (fire), trei ipostasuri (persoane). 

Desigur, teologia despre cele trei Ipostasuri ori Persoane — 
cum, adică, există distinct trei Persoane care au aceeaşi fire unitară 
dumnezeiască — au prelucrat-o şi alți Părinți capadocieni, Sfântul 


VIAȚA SFÂNTULUI VASILE CEL MARE 159 


Grigorie Teologul (de Nazianz) şi Sfântul Grigorie al Nyssei. Însă 
Sfântul Vasile e cel care a întemeiat-o şi care a clarificat-o, ca o 
reacție la teoria greşită susținută de Eunomiu. 

De acum înainte, credincioşii Bisericii nu se vor mai întreba 
despre deoființimea celor trei Persoane şi despre modul existenței 
lor ca ipostasuri distincte. 

Fireşte, se vor naşte alte întrebări care, la rândul lor, vor 
zeudui Biserica. Ceea ce are importanță este că de acum înainte 
teologii vor adopta pe deplin teologia lui Vasile, se vor sprijini pe 
ea. Vor zidi peste ea şi vor continua. 

Vasile însuşi a zămislit o teologie autentică tocmai pentru că 
s-a sprijinit absolut pe ceea ce a adus în teologie Sfântul Atanasie 
cel Mare şi pentru că a fost luminat de Duhul Sfânt. Dimpotrivă, 
Eunomiu, fără a adopta, fără a accepta Tradiţia Bisericii, a purces 
de unul singur la crearea unei alte concepții teologice. De aceea a 
şi dat greş. 

În cazul nostru, Sinodul 1 ecumenic şi Sfântul Atanasie cel 
Mare reprezintă Tradiţia Bisericii. Aceasta este cea pe care trebuie 
s-o primească şi s-o continue oricine doreşte să izbutească ceva 
autentic în dezlegarea problemelor care frământă Biserica. 

Şi de vei întreba, cititorule, despre tactica lui Eunomiu, 
atunci vei înțelege şi mai bine deosebirea lui față de Vasile. Şi tu 
singur vei putea întrezări cărarea teologiei ortodoxe. Eunomiu, 
aşadar, era profund influenţat de concepţiile filosofice care îi 
stăpâneau duhul. Neoplatonicii. în frunte cu Plotin, susțineau 
originea ființelor prin emanație din principiul prim. Emanaţia se 
petrecea de fiecare dată când se năştea o altă ființă. 

Însă astfel, fiinţele produse se îndepărtau esenţial de princi- 
piul prim din care proveneau. Eunomiu credea că aceasta se petre- 
ce şi în cazul Fiului, chiar dacă Biserica, părăsind această cosmo- 
logie, dezlegase problema: Fiul Se naşte „fireşte” (cu firea, din 
fire) din Tatăl, deci este mai-înainte-de-veci şi deoființă cu Tatăl. 

Dimpotrivă, Vasile, cu toate că folosea filosofia aristotelică 
(cu ale cărei categorii reuşise să arate că însuşirea sau numele 
Persoanei dumnezeieşti se referă la existenţa ei proprie, îi numeşte 
caracteristica personală, şi nu firea, care e comună tuturor celor 
trei Persoane), nu se sprijinea în principal pe ea. Se sprijinea pe 
datele teologice şi doar aşa folosea filosofia. 

De aceea a şi izbutit să se facă înţeles într-o vreme în care 
oamenii percepeau mai ales limbajul filosofiei. 

În lucrarea Împotriva lui Eunomiu a fost nevoit să înfrunte şi 
o altă problemă, creată de Eunomiu însuşi. Cu toate că şi aici pe 
Eunomiu trebuie să-l considerăm expresia unei concepţii ce exista 
în acea vreme, dar pe care el a sistematizat-o şi a expus-o. 

Argumentul lui de bază cu care voia să arate că Fiul este pos- 
terior Tatălui — şi nu deofiinţă cu EI — duce şi la o altă concluzie. 

De vreme ce însuşirea „nenăscut” a lui Dumnezeu-Tatăl în- 
seamnă ființa Lui şi de vreme ce noi, cu mintea noastră, ajungem 
la conceptele de „născut” şi „nenaştere”, aceasta înseamnă că noi 
cunoaştem în chip exhaustiv însăşi fiinţa (firea) lui Dumnezeu, 
adică total, epuizând-o. 

Nimic mai cumplit pentru trăirea şi ethosul Bisericii! Dis- 
trugea totul. 

Această concluzie amintea de un vechi dascăl din veacul al 
IUl-lea, de Clement al Alexandriei, care credea că gnosticul creştin 
cunoaşte adevărul precum îl cunoaşte Hristos Însuşi. Clement însă 
era profund influenţat de gnosticism. Ceva asemănător se petrecea 
şi cu Eunomiu, care astfel se dovedea a fi crescut de către filosofia 
religioasă şi, poate, direct de gnosticism. lar în această chestiune 
Vasile era foarte clar şi precis. Scriptura şi Tradiţia trăiau necu- 
prinderea lui Dumnezeu, incomprehensibilitatea Lui. Prin urmare, 
şi Vasile. 

Dar oare aceasta însemna necunoaşterea (ignorarea) lui 
Dumnezeu? Bineînţeles că nu. Omul nu putea îi lăsat nemiluat, 
abandonat de Dumnezeu, de vreme ce dorul lui fundamental este 
Însuşi Dumnezeu şi unirea cu EL, trăirea Lui. Se înflăcărează după 
Dumnezeu şi rămâne lipit de EI? Cu neputinţă! Aşadar, ce se 
întâmplă? 

Omul cunoaşte strălucirea firii dumnezeieşti, adică lucrările 
(energiile) lui Dumnezeu. Se împărtăşeşte de ele, dar rămâne 
într-o desăvârșită necunoaștere a firii dumnezeieşti. Astfel se mân- 
tuieşte şi se îndumnezeieşte după lucrare (participă la har, la 
lucrările sau energiile dumnezeieşti), şi nu după fire (nu participă 
la firea dumnezeiască), căci atunci ar ajunge dumnezeu după fire 
(prin fire), ar fi exact ceea ce este Dumnezeu-Tatăl, Fiul şi Duhul. 

Aşadar, Sfântul Vasile, la vârsta de 34 de ani, ajunge vas ales 
al lui Dumnezeu pentru înfmntarea crizei pe care o străbătea 
Biserica. 


Călătorii pentru adevăr 


Între timp, sfântul bărbat nu s-a mărginit doar la schitul său. 
ÎL iubea, e-adevărat, dar în cele din urmă avea nevoie de el spre a 
se aduna întru sine, spre a se nevoi, spre a comunica cu Dumnezeu 
într-un mod mai intens, spre a scrie... 

Conştientizase deja foarte limpede că lucrul său de căpătâi 
era slujirea, în cel mai larg şi adevărat înțeles al cuvântului. 
Păstorirea credincioşilor. Înţelegem acum de ce atât de des lăsa 
schitul şi călătorea. 

Cele mai multe călătorii le-a făcut în obştile înfiinţate de el 
însuși, dar şi în chinoviile monahale ale lui Eustatie. Acestea erau 
răspândite între Armenia, Pont şi Capadocia. Acolo îl găsea de 
obicei şi pe Eustatie. 

Când aflau că Vasile va vizita o mânăstire, se strângeau în ea 
şi cei de pe la mânăstirile din jur. Şi începeau discuţii intense, 
când despre viaţa duhovnicească, nevoinţă şi felurile ei, când 
despre adevăr. Cel mai adesea motivul discuţiei era arianismul şi 
ramificaţiile lui. Vasile se dedica neobosit exprimării adevărului şi 
susținerii lui. 

De câte ori nu explica aceleaşi şi aceleaşi lucruri! Călugării 
lui Eustatie se pare că au fost cel dintâi auditoriu al său. Exista o 
rezonanță între vorbitor și auditoriu. Vasile era totdeauna expresia 
autentică a Tradiţiei. Stăruia mult pe aceasta, tot atât cât stăruia pe 
faptul de a trăi. Discuţiile n-aveau program şi orar. Adesea conti- 
nuau până noaptea târziu. Prin întunericul gros al nopții, raza 
adevărului îşi găsea drum către sufletele monahilor — mai ales în 
cazul monahilor din obştile lui şi mai puțin în cazul celor înteme- 
iate de Eustatie. 

Desigur, nu lipseau nici răstălmăcirile şi nici suspiciunile; dar 
toate se risipeau printr-o lăsare cu toată ființa în mâinile lui 
Dumnezeu. Înainte de miezul nopții începeau laolaltă rugăciunea, 
care adesea ținea toată noaptea. 

Nădejdile care în timpul zilei rămâneau nesigure căutau acum 
să se împlinească. Se dedicau toți, cu râvnă şi încredere, marii 
căutări. Căutării milei şi luminării de la Dumnezeu. 

Dimineaţa, uşurat sufleteşte, Vasile apuca drumul schitului 
său. 

Poate aici, pe bună dreptate, să se întrebe cineva: de ce să 
aibă Vasile legături atât de strânse cu călugării lui Eustatie? Oare 
uita că patronul lor spiritual rămânea aproape pe de-a-ntregul 
eretic, omiusian? 

Dacă nu şi-ar fi lămurit de multă vreme el însuşi în chip ab- 
solut poziţia, am fi zis că poate s-a amestecat cu monahii aceştia, 
că poate în adâncul sufletului lui păstrează ceva din ideile lui 
Eustatie. 

Aceasta o susțin mulți cercetători occidentali. Dar uită ceva 
foarte important: deja din 361 — deci, cu mult mai mult acum — 
Vasile luase clar poziţie în această chestiune şi nu arăta nici o ezi- 
tare. Era adeptul hotărârilor de la Niceea. Creierul acestui sinod, 
Sfântul Atanasie cel Mare, reprezenta pentru Vasile purtătorul du- 
hului Ortodoxiei, pe acesta îl urma. 

Dar, totuşi, de ce atâta du-te-vino la eustațieni? 

Explicaţia este una singură: monahii aceştia nu adoptaseră 
întru totul ideile lui Eustatie ori șovăiau. Ceea ce lui Vasile îi 
dădea nădejdi. Depunea orice efort spre a-i câştiga şi a-i păstra 
întru Ortodoxie. 

Nu mergea doar la monahi. Ajunsese un fel de „punct de 
ajutor teologic”. Îl chemau să ţină dezbateri teologice oriunde era 
nevoie şi oriunde era teren potrivit. Şi, cu toate că asceza îl isto- 
vea, nu refuza. Odată a ajuns şi în îndepărtata Eusinoe. Călătorise 
până acolo pe țărmul Pontului. Drumul nu era prea lesnicios, dar 
l-a făcut. 

Era începutul toamnei lui 364, pe când omiusienii făceau 
mari eforturi să se reorganizeze. Să-şi măsoare puterile. Vorbiseră 
între ei şi hotărâseră să țină un sinod la Lampsakos, pe țărmul 
Heltespontului. Însă înainte de a ajunge acolo, mulți căzuseră de 
acord să se întâlnească la Eusinoe. „Bine ar fi să ne mai sfătuim — 
gândeau câţiva -— înainte de a merge la sinod.” Între ei era și 
Eustatie. 

Desigur, căutau să-l întâlnească şi pe Vasile. Faima lui se 
răspândise de multă vreme, cu o iuțeală ameţitoare. Pretutindeni. 
Episcopii omiusieni ştiau că Vasile nu este într-un gând cu ei. Era 
însă prieten cu Eustatie şi cunoscut unora dintre ei. 

„N-ar fi rău să-l auzim, să vorbim cu el.” Ceea ce s-a şi 
întâmplat. L-au chemat aşadar să vorbească despre chestiunea de 
căpătâi, despre raportul dintre Tatăl şi Fiul. Întâlnirea aceasta la 
care a vorbit Sfântul Vasile avea mare însemnătate; mai mare de- 
cât credem. El însuşi ne spune că omiusienii au chemat la întâlnire 
şi tahigrafi (scribi). Nu unul, ci mai mulți. 

Prin urmare, aşteptau multe de la convorbirea aceasta. Epis- 
copii voiau să aibă şi în scris cele susținute de Vasile, ca să le 
poată cerceta mai apoi îndeaproape şi să le folosească eventual ca 
dovezi. Aceasta arată că episcopii cu pricina ezitau — mai mult sau 
mai puţin — în chestiunile doctrinare şi cereau o mai profundă 
informare în cele teologice. 

De cealaltă parte, Vasile nu-i considera pierduţi, eretici irecu- 
perabili; credea că e cu putinţă ca aceştia să se întoarcă la Orto- 
doxie. Şi nu greşea. Încet-încet, cei mai mulți dintre omiusieni vor 
ajunge ortodocşi convinşi. Asemenea discuţii — ca cea de la Eusi- 
noe — au mai avut loc. Poate cu mai puţine persoane, ca în cazul 
vizitării lui Siluan, când a fost de față şi Eustatie. 

Dar să ne întoarcem acum la Cezareea şi la starea generală a 
imperiului şi a Bisericii. 


Furtuna izbucneşte — Lupta 


Am spus puţin mai înainte că domnia lui Iovian a fost o mare 
binecuvântare. Biserica a încercat să se reorganizeze. Să-şi lege 
rănile, să se liniştească, episcopii să se întoarcă la păstoriţii lor, 
credincioşii să-şi vadă şi ei episcopul. 

Însă sărmanii creştini n-au apucat să se bucure prea mult de 
toate acestea. O încercare şi mai grea venea asupra lor. Aveau încă 
de îndurat! 

Iovian a domnit doar un an. lar acum venea fiara din Apus, 
proclamându-se împărat al Răsăritului, al Imperiului roman de 
Răsărit. După moartea lui Iovian a ajuns împărat al Răsăritului 

Valens, care, ca eretic arian, s-a purtat cu ortodocşii mai dur chiar 
decât Iulian. Era martie 364. 

Potop, furtună năprasnică, năvală barbară. Toate acestea 
laolaltă a însemnat împăratul Valens pentru Biserică. 

Amenințarea nu era teoretică, filologică. Prin sfetnicii lui, 
care erau arieni (mai întâi anomieni, apoi omieni), şi prin slabii şi 
căldiceii episcopi „ortodocşi”, a pus la cale falsificarea credinţei 
Bisericii. Aşadar, primejduirea a însăşi mântuirii oamenilor. 

Valens era stăpânitor în Răsărit. Despot absolut asupra vieții 
şi morții supuşilor lui. Pe atunci oamenii nu erau cetăţeni ai unui 
stat, ai unei cetăţi. Ci supuşii unui om, ai unui împărat. Când aces- 
ta era blând şi binevoitor, zicea că e asemenea zeilor; când era 
crud şi neîndurător, zicea că prin acestea îi apără pe zei. ar zeii, 
desigur, erau plăsmuiți după chipul şi asemănarea împăratului. 
Aşa îl ocroteau mai eficient. 

Arienii deveniseră stăpâni pe situaţie. Ei făceau legea în 
Biserică. Cu o singură excepţie: Capadocia şi partea Pontului. lar 
excepția aceasta le dădea mare bătaie de cap. lar şi iar se apropiau, 
linguşitor, de Valens: „Cezareea, de Dumnezeu trimisule şi înde- 
lungatule în ani mântuitorule al nostru! Cezareea, din păcate, arată 
încă neascultare față de Măria ta. Nu-i cine ştie ce, dar să nu iasă 
de aici vreo răzvrătire!...” 

Cu asemenea exagerări era bombardată Cezareea de înalții 
sfetnici ai împăratului, care îl presau, şi de unii dintre arieni, care 
pescuiau în ape tulburi. Mai ales de către cei din urmă, care 
încercau pur şi simplu să-şi supună Biserica din Capadocia. 

Şi nu era greu. Pe tronul arhieresc al Cezareii stătea Eusebiu. 
Bun şi ortodox. Dar foarte mic în ceasurile cele mari, de prea cum- 
pănă. „Nepriceput” în luptele cele mari. Iar cei din jurul lui — încă 
şi mai mici. Existau, desigur, în Capadocia oameni ai Bisericii 
capabili şi bine intenţionaţi: Cel dintâi dintre ei era Grigorie. Gata 
să se lupte şi să se jertfească pentru adevăr. Se zbăteau, se luptau, 
se retrăgeau să-şi adune puterile. Făceau tot ce puteau. 

Zi de zi însă constatau cu amărăciune că în această luptă 
cumplită oastea lor n-avea căpetenie. Le lipsea conducătorul. Era 
nevoie de cineva care să le insufle curaj, să-i îmbărbăteze. Care să 
apuce el însuşi spada în clipa cea hotărâtoare a bătăliei. 


VIAŢA SFÂNTULUI VASILE CEL MARE 165 


Erau mulți luptători buni, dar le lipsea întâistătătorul. Vasile. 
Nimeni nu-i punea la îndoială rolul de căpetenie. Şi când o făcea 
careva, aceasta se întâmpla din invidii omeneşti. 

Toţi şi toate îl presau pe Eusebiu să-l cheme, în sfârşit, pe 
Vasile. De aceea n-a putut să facă altfel. Nimeni nu i-a negat inte- 
resul pentru Biserică. Desigur, în sufletul său nu se împăcase desă- 
vârşit cu Vasile. 

L-a chemat la el pe Grigorie, zicându-i: 

- Dar, fiule, de ce nu-ți dai mai multă silință, de ce nu arăţi 
mai multă râvnă? Toţi te iubim, oamenii din Cezareea ştiu că te 
lupţi pentru Biserică, precum Vasile. Vino să rămâi aici. 

Grigorie s-a împotrivit aproape brutal: 

- Înalt Preasfinţitule, nu am zis oare că doar Vasile este po- 
trivit lucrului acestuia? Nu eu, e cu neputinţă... Eu voi da o mână 
de ajutor totdeauna, dar răspunderea să şi-o ia acela. EI va izbuti... 

- Bine, am înțeles. Să vină, deci, Vasile. N-am nimic cu el. 
Vreau să mă crezi, n-am nimic în inima mea împotriva prietenului 
tău. Este şi al meu. Da, să vină. Am trebuinţă de el. Poate chiar o 
să-i scriu... 

Hotărârea lui Eusebiu dovedea că timpul îi înmuiase inima; 
lupta pentru Biserică îl făcuse mai înțelept. Oricum, Grigorie a ie- 
şit de la episcopie entuziasmat. Zbura de bucurie. S-a dus grabnic 
să ducă vestea cea mare prietenilor săi de luptă. Toţi câţi o auzeau 
se şi îmbărbătau. Vestea îi încălzea, îi întraripa. 

Grigorie nu se mai putea stăpâni. Îşi pierduse răbdarea. Luă pa- 
na, o înmuie bine în cerneală şi îi scrise lui Vasile. Este Epistola 19. 

„Dă uitării, Vasile, cele pe care le ştim despre Înalt Preasfin- 
țitul Eusebiu. Episcopul nostru este, căci nu mai cugetă ca altă- 
dată. Focul ereziei, care ne arde tot mai mult, i-a topit gândurile 
cele rele şi răstălmăcite. Crede-mă, simte prietenie față de noi. O 
să-ți scrie şi el însuşi, să fii încredințat. Să nu înţelegi greşit. 
Eusebiu s-a schimbat. Aceasta nu o zic doar eu. Cei ce trăiesc 
lângă el o ştiu şi mai bine. Schimbarea asta, Vasile, e semn de la 
Dumnezeu. Spre mângâierea noastră. Grăbeşte-te dar, să nu întâr- 
zii nici o clipă. Vino de cum primeşti scrisoarea de la Eusebiu. Eu 
i-o iau puţin înainte — cum aş putea să mai am răbdare? Gră- 
beşte-te. Grăbeşte-te cât poți. Zi de zi ereticii distrug, sfărâmă şi 

risipesc adevărul din sufletele oamenilor. Vino să fim alături, 
vreau să lupt alături de tine, să fiu la ordinele tale.” 

Scrisoarea plecase. Grigorie şi-a mai tras răsuflarea. Se dez- 
lega, în sfârşit, o mare problemă. 

Vor vedea de-acum ereticii ce înseamnă credința ortodoxă. 
Mai bine zis, ce înseamnă combatere a ereziei. Căci nu era vorba 
să fii ortodox sau bun teolog, ci însemnătate avea faptul de puteai 
să-i combaţi pe eretici, să găseşti argumentele potrivite, să alergi, 
să-i întăreşti cu argumente pe cei ce se clatină din credința cea 
dreaptă, ba chiar să-i schimbi pe eretici, în dispute publice. 

Într-o asemenea luptă Grigorie nu putea să învingă. Nu era în 
firea lui să facă toate acestea. lată de ce se întorcea cu atâta 
nădejde spre Vasile, pe care îl considera în stare de toate. 

Zilele de vară se scurgeau şi Vasile încă nu apărea în 
Cezareea. 

Ortodocşii începeau să se întrebe ce se întâmplă. Câţiva 
dintre ei se duseseră la Eusebiu, care îi încredințase despre bunele 
lui intenţii. Cei mai mulţi însă au mers la Grigorie. L-au convins 
să meargă el însuşi la Vasile, să vadă ce face, ce gândeşte, să-l 
implore. Ceea ce s-a şi întâmplat. Nu mai era timp să pună la 
socoteală drumurile lungi ori teroarea arşiței. De altfel, nu uitase 
nicicând — nu de Vasile, ci de schitul din Pont. Desfătările duhov- 
niceşti de care Dumnezeu îl învrednicise acolo îl însoțeau pretu- 
tindeni. 

A ajuns, aşadar, la schit. Pustnicul l-a întâmpinat cu o bucurie 
de nedescris, pe care doar lacrimile o puteau exprima. 

- Vasile, pricepi rostul venirii mele. 

- Da, bănuiesc. Dar, ştii, am atâtea de făcut aici... Şi-apoi, ce 
să-ţi spun?... Mi-e teamă ca nu cumva Eusebiu... Înţelegi, nu-i prea 
uşor să se pocăiască... Poate îl vor asmuţi iar împotriva mea. Ce ne 
vom face atunci?... 

- Nu, nimic din acestea nu se va petrece. Şi chiar de-ar fi aşa, 
ce importanță are? Noi trebuie să ne facem datoria. Să facem ceea 
ce se cade. 

În sufletul lui Vasile se amestecau şovăirile şi bucuria dum- 
nezeiască. Însă nu s-a simțit cu desăvârşire liber până când Grigo- 
rie nu i-a spus: 

- Ascultă, Vasile: nu eu, Grigorie, sunt cel care te rog. Şi nici 
Eusebiu. Biserica este cea care te cheamă, înţelegi? Am venit aici 
fiindcă m-au trimis ei, credincioşii, nu cu de la mine putere. 

Erau cuvinte pe care Duhul Sfânt le pusese în gura lui Gri- 
gorie. Vasile nu putea spune „nu” vocii Bisericii. Ştia bine că 
vocea ei era vocea Sfântului Duh, care astfel îl lumina spre a lua 
hotărârea cea bună. 

A doua zi au pornit amândoi spre Cezareea — călătoria spre 
câmpul de luptă. Un vălmăşag de simțăminte şi presimţiri. Nimeni 
nu ar fi zis că Yasile nu se temea de luptă. Dar nici că ar fi putut să 
se întoarcă înapoi... 

Era prin toamnă. Cele două mari chipuri ale teologiei călăto- 
reau pe doi asini, care pricepeau pe cine poartă la fel de mult pe 
cât pricepeau oamenii care îi întâlneau. 

Răcoarea ce venea dinspre râul Iris şi adierea coborând din- 
spre munţii Armeniei făceau mai uşor de îndurat soarele tomnatic. 
Animalele păşeau unul lângă celălalt. Atât de aproape, încât Vasile 
putea vorbi cu Grigorie. 

Astfel că au putut pune la punct primele planuri de activitate 
susținută a lui Vasile în Cezareea. Acesta se temea, desigur, de 
rolul de căpetenie. Toţi însă îi recunoşteau titlul. Aşa că trebuia cel 
puţin să nu-i dezamăgească. 

La venirea lui în Cezareea se strânseseră mulți credincioşi 
să-l întâmpine. Toţi simțeau uşurare sufletească. 

Vasile s-a dus mai întâi la episcop. Întâlnirea s-a petrecut ca 
şi când nimic nu s-ar fi întâmplat între ei. Totul fusese dat uitării, 
se trecuse peste toate. Lupta cere limpezime — orice luptă mare, de 
altfel. 

- Înalt-Preasfinţite — zise către Eusebiu — sunt slujitorul tău. 
De voieşti, voi fi în lupta ce ne aşteaptă cel din urmă dintre sol- 
daţii tăi. 

Eusebiu era într-adevăr mişcat sufleteşte. Există deci aşa oa- 
meni de seamă? Atât de puternic e Vasile? A dat uitării amără- 
ciunea jignirii? Desigur. Nu se cădea ca lupta să se poticnească în 
piedici lăuntrice. Vasile le îndepărtase pe toate din suflet, una câte 
una, dându-le uitării. 

Îşi ia asupra lui sarcinile 


Nu doar Eusebiu, dar şi multi alţii din cetate, care ştiau de ve- 
chea dispută dintre cei doi, nu-şi credeau ochilor. Vasile, în toată 
puterea vârstei, la cei 35 de ani ai săi, îngenuncheat dinaintea lui 
Eusebiu, închinându-i-se, închinându-i toate puterile sale. Pe de- 
plin, fără a precupeţi nimic, precum se cade bunei rânduieli du- 
hovniceşui, bisericeşti. 

Grigorie Teologul consemnează cu mândrie legăturile dintre 
cel doi. 

Uriaşul duhului se pleacă dinaintea episcopului, care avea 
binecuvântarea de a fi cap al Bisericii. Lepădarea de sine a marelui 
bărbat l-a cutremurat pe micul Eusebiu, care şi el, la rându-i, a fost 
nevoit să se lepede de sine. Aşa că de acum se purta cu Vasile cu 
căldură, aproape cu duioșie. Avea încredere desăvârşită în el. ÎI 
voia lângă el zi de zi. De alttel, şi vremurile crau foarte arele. 

ŞI apoi, am spus că Eusebiu nu avea o fizionomie aparte, nici 
nu cra priceput în chestiunile teologice. Cum, deci, să n-aibă ne- 
voie de Vasile, pas cu pas? 

Scară de seară cercetau ore întregi problemele bisericii. Ade- 
sea crau de faţă şi alți preot. Rareori vorbeau alţii. Vasile ajunsese 
măsura, canonul. Spunea un cuvânt? — Imediat era primit de toţi. 
Rânduiau ceva? — Vasile avea răspunderea îndeplinirii. 

Întâia lui grijă era să-l lămurească pe Eusebiu şi să se înte- 
leagă bine cu el. În toate chestiunile. Şi nu trebuia să se ostencască 
foarte mult. Episcopul era totdeauna binevoitor şi voluntar: primea 
staturile lui Vasile, îşi dădea consimţământul în diferitele inpative 
ale lui, era cu mare luare aminte la cuvântările teologice ale aces- 
tuia. O situație şi o relaţie de invidiat şi pentru îngeri. 

Al doilea țel al lui Vasile era învăţătura. În această chestiune 
nu mai era nevoie să-l îndemne pe Eusebiu să-şi dea consimţă- 
nântul. Episcopul ştia bine lipsa pregătirii teologice a credincio- 
şilor. Aşa că îl chemă pe Vasile şi-i spuse: 

- Frate, ereticii vorbesc despre adevărul pe care nu-l au. lar 
noi suntem cu nebăgare de seamă faţă de adevărul pe care îl avem. 
Ce zici de asta? 

Ai dreptate, părinte. Trimite diaconii să-i înştiințeze pe 
preoți mai întâi iar mai apoi pe credincioşii ştiutori de carte. 
Săptămâna ce vine vom începe tâlcuirea „celor dumnezeieşti”. Voi 
tâlcui cât pot de amănunţit adevărurile de credinţă. Voi stărui în a 
descoperi celorlalți hula arienilor. 

- Domnul fie cu tine, Vasile. Să faci întocmai cum ai zis. Eu, 
fiule, nu ştiu multe lucruri. Dar mi se pare că, dacă înțelegem ade- 
vărul, vom vedea şi în ce constă hula. Și vom avea arme împotriva 
lor. 

În lucrul acesta, Vasile era strălucitor. Dascăl prin fire şi prin 
educaţie. Învățătura se făcea în Biserică, în catedrală. Învăţăceii 
erau foarte mulţi și de tot felul: clerici, bărbaţi şi femei din toate 
păturile sociale, cu carte sau fără. Adesca îl ascultau şi ercticii, 
bănuitori, gata să-i pună întrebări înșelătoare, gata să iasă afară şi 
să-l critice, ncînțelegând adâncul spuselor lui. 

Busolă şi temelie îi era Scriptura. O avea neîncetat deschisă 
înaintea lui, pe tetrapodul de lemn. Doar că Scriptura nu-i era un 
text cu ajutorul căruia să-şi susțină propriile concepţii, ci carte: 
cea preasfântă o avea spre a arăta cât de autentică este Tradiţia 
Bisericii, teologia ci, cthosul ei, viaţa ei. Cartea îi era ca o măsură 
în susţinerea şi îndreptăţirea adevărului trăit de Biserică. Nu-i erau 
dragi alegoriile. Era de un realism total. 

Roadele au venit foarte repede. Cezareca, reduta răsăriteană a 
Ortodoxiei, a simțit o mare uşurare sufletească. De ce? Fiindcă 
acum. prin învățătura lui Vasile. ştia şi mai bine de ce stăruie în 
Ortodoxie; putea să-i combată şi mai convingător pe eretici. Prin 
învăţătura lui, unii se întăreau în credinţă, alții o regăseau iar alții 
deveneau capabili s-o apere. 

Vasile ajunsese aşadar sprijinul şi înflăcărarea credincioşilor. 
secure şi foc ereticilor. Pe cărturari îi înfrunta el însuşi. Căuta tot- 
deauna ca disputa să fie publică, în văzul şi-n auzul lumii. Câştigul 
era astfel îndoit. 

Aşadar, atmosfera din capitala Capadociei se schimbase ra- 
dical de la sfârşitul lui 364. Până atunci, arienii avuseseră întâiul 
cuvânt. Ținuseră prelegeri, câştigaseră adepţi, îi speriaseră pe cei 
şovăielnici şi pe majoritatea celor neșştiutori de carte. Creaseră o 
atmosferă de nesiguranţă printre ortodocşi, care nu se mai arătau 

atât de siguri pe ei înşişi. Aceştia ajunseseră într-o situație critică. 
Încă o lovitură şi s-ar fi prăbuşit. 

Însă n-a îngăduit Duhul Sfânt. Căci avea nevoie, pentru Bise- 
rica Lui, de o redută puternică. Şi-n loc de prăbuşire, Cezareea l-a 
dobândit pe Vasile, care i-a întărit pe credincioşi. Și-apoi, încredin- 
țându-se cu toţii de adevărul lor, i-au silit pe arieni să dea înapoi. 

La început, aceştia reacționaseră, cerând sprijinul statului. 
Înalţii demnitari îi sprijiniseră. Însă valul cel nou stârnit de Vasile 
se făcea tot mai mare şi mai ameninţător, sfărâmând totul în calea 
lui. 

Arienii trimişi să înfăptuiască supunerea Cezareii au fost puşi 
pe fugă. Începuseră să se teamă şi de ei înșişi. Ruşinea pe care o 
simțeau se preschimba în ură şi încolţea gândul răzbunării. 

Și nu era puţin lucru. Grigorie aminteşte că a fost pentru 
întâia dată când arienii au fost biruiţi. De atunci capadocienii nu 
consideră nimic mai propriu lor decât Ortodoxia. 

Poporul, credincioşii, toţi cei ce n-aveau vreo slujire specială 
în Biserică, arătau o încredere oarbă în Vasile. Şi cum ar fi fost cu 
putință altfel, de vreme ce aceasta i-a ajutat să-şi dobândească 
siguranţa în ei înşişi, în credinţa lor? 

Poporul cel simplu este în chestiunea aceasta sincer şi-şi ma- 
nifestă recunoştinţa. Vasile era cel luminat de Duhul Sfânt, alesul 
lui Dumnezeu. Aveau în el încredere desăvârşită. 

De aceea, cititorule, să nu-ţi pară ciudat că adesea oamenii 
aceştia se adresau părintelui lor celui sfânt în orice chestiune. 
Aveau între ei neînțelegeri pe care nu şi le puteau rezolva? — aler- 
gau la Marele Vasile. Erau prigoniţi ori hărțuiţi? Aveau trebuință 
de ajutor? — băteau la uşa lui. Toate acestea dovedesc că autori- 
tatea lui era foarte mare în Capadocia. Nu doar în Biserică. Acelaşi 
lucru era valabil şi pentru toate puterile politice ale cetăţii. 

Toţi îl ştiau. Până şi în piață. Pretutindeni avea trecere. Şi pe 
oriunde trecea crea o atmosferă caldă, entuziastă. Impresiona pur 
şi simplu prin prezenţa lui. Dar şi prin tot ce se auzea despre el. 
Toţi îi cunoşteau viaţa. 

Că era fiu de nobil, dar îşi împărțise averea săracilor. Nu-l 
interesau bunătăţile pământești. A studiat la cele mai vestite şcoli 
ale păgânilor. Chiar și la Atena. S-a dovedit un mare orator. Dar 

mai apoi s-a făcut ascet şi monah. Cărțile pe care le scrisese 
încununau întreaga lui activitate. 

- Dar cum de-a izbutit aşa de bine în toate? — poate întreba 
cineva. Fiindcă s-a izbăvit de cugetele cele omeneşti. Nu s-a plecat 
cu slugărnicie înaintea celor mari ai pământului. A stat înaintea lor 
fără teamă. În arta argumentării nu l-a egalat nimeni. 

- Dar omul ăsta i-atât de palid! Mai că te sperii văzându-l!... 

- Nu, prietene. Dacă-l cunoşti mai îndeaproape ai să te încăl- 
zeşti — chiar şi-n vreme de iarnă — la flacăra lui. Este, după cum 
vezi, palid. Dar nu te face să-ți fie milă de el. Dimpotrivă, te face 
să-l admiri. E puţin la trup, dar când păşeşte simţi cum drumul, 
piaţa, Cezareea întreagă se umple de prezenţa lui Vasile. Posteşte 
foarte aspru. Pâine şi sare, asta îi e mâncarea de toate zilele! Şi-n 
loc de vin, apă. Însă n-o spune, îşi ascunde virtutea. 

Când merge este gânditor. Când vorbeşte este reținut şi mă- 
surat. Când îi ceri ceva, un sfat, ajutorul, ţi se dăruieşte întreg. 

Toţi îl admiră, deşi e numai piele şi os, purtând o rasă ieftină 
şi învechită, iar pe dedesubt o haină din păr, chiar şi noaptea... 

Credincioşii vedeau în Vasile chipul lui Dumnezeu. Vedeau 
păşind printre ei voia dumnezeiască, sfântul. 

Păgânii îl priveau ca pe ceva sacru. De aceea erau cu luare 
aminte la el; câteodată chiar îl respectau aproape ca şi cei cre- 
dincioşi. Însă cunoscătorii mai apropiați ai celor duhovnicești se 
vor minuna şi de altceva. 

Eusebiu nu se întrista văzând că ajutorul lui îl pune în umbră. 
Nu era nevoie de darul mai înainte vederii ca să vezi ochii celor- 
lalți aţintiți la Vasile. Şi totuşi, nu se amăra. De ce? Există un 
singur răspuns: acum îl iubea. 

Da, Eusebiu urcase foarte sus. Îşi iubea ajutorul. De aceea 
nu-i pizmuia măreţia. Aproape că i se predase. Era episcopul înce- 
pător al turmei şi avea ultimul cuvânt. Pe care, fireşte, îl şi rostea. 
Dar Vasile era cel care îl călăuzea la cuvântul acesta. De aceea 
Eusebiu nu-şi rostea hotărârile lui, nu întreprindea nimic până ce 
nu-l întreba pe Vasile. 

Starea aceasta a lucrurilor l-a făcut pe Grigorie să spună că 
Eusebiu avea tronul, iar Vasile puterea. Eusebiu era capul credin- 
cioşilor, iar Vasile capul capului. Eusebiu era conducătorul, dar îi 
plăcea cum conduce Vasile. 

O cale către Dumnezeu -— frumuseţea naturii. 
Hexaimeronul 


Într-o seară, Vasile îşi începea rugăciunea — ca în toate serile, 
dar cu o deosebire. Era foarte ostenit, mai ostenit ca de obicei. Nu 
atât din pricina lucrului de zi cu zi, cât a dezamăgirii. Aceasta era 
cea care îi secătuia parcă toată pofta şi vioiciunea sufletului. 

Rugăciunea îşi urma calea. Mai întâi Psalmii. Să încălzească 
puţin inima, să înlăture patimile ce-o amenință. Apoi tăcerea şi 
pomenirea lui Dumnezeu. S-a luptat şi în noaptea aceea pe cât a 
putut. Şi n-ar fi putut spune că Dumnezeu l-a răsplătit cu ceva de 
seamă. Totuşi, s-a liniştit. Boldul acediei, al uscăciunii sufleteşti, a 
dat înapoi. Şi aşa s-a aşezat să doarmă — totdeauna îmbrăcat cu 
rasa cea de păr. 

A doua zi, încă în zori, era în picioare — mai bine zis, în ge- 
nunchi. A început rugăciunea — mătănii, psalmi... psalmi, mătănii... 
rugăciuni. Sfârşind, era alt om. Sufletul îi era uşor şi plin de 
vioiciune. 

Găsise o soluţie. Să interpreteze Hexaimeronul. Să analizeze 
crearea lumii, aşa cum o descrie Moise la începutul Cărții Facerii. 

Da, ar fi foarte de folos. Vasile vedea întinzându-se nepăsa- 
rea creştinilor faţă de Dumnezeu şi față de sporirea duhovnicească. 
Desigur, îi înfruntaseră pe eretici; le opriseră înaintarea şi le 
siliseră căpeteniile să părăsească Cezareea. În lupta aceasta, Vasile 
fusese întâistătător. El o organizase şi se luptase cu răbdare, după 
strategia lui. Suferise, se ostenise mult pentru victorie. Dar ce să 
facă acum cu victoria, când vede că oamenii sunt nepăsători față 
de mântuire? 

Aşadar, o nouă luptă. De un alt fel. Mai anevoioasă. Căci pri- 
gonitorii cândva tot ostenesc şi ereticii sunt biruiți, dar nepăsarea 
de cele ale duhului arareori osteneşte şi foarte greu se biruie. 

Vasile cunoştea bine secretele acestei lupte pentm dobândirea 
celor duhovniceşti. De aceea şi era dezamăgit şi îngreunat sufie- 
teşte. Dar îşi făurise deja planurile pentru noua luptă. 

S-a dus la episcopul Eusebiu şi i-a înfățişat starea duhovni- 
cească a turmei. 

- Trebuia să-ți spun, sfințite părinte, chiar de e neplăcut. De 
altfel, toate acestea la cunoşti şi tu însuți. 

- Practic, Vasile. În administraţie, unde am lucrat atâția ani, 
important era ce măsuri trebuiau luate. Dacă ai venit aici la o ase- 
menea oră, dacă te doare atât de mult de soarta turmei..., înseamnă 
că te-ai gândit la ceva, la ce ar fi de făcut... Aşadar, vorbeşte! 

- La ceva m-am gândit. Dacă încuviinţezi... Mă gândesc să le 
explic istorisirea facerii lumii din Cartea Facerii. 

- Dar, fiule, crezi că aceasta o să-i trezească? Este un text arid, 
plin de expresii ebraice. O să te pierzi în explicaţii şi toți or să fie 
nepăsători. 

- Ai dreptate, părinte. Într-un fel anume gândesc interpreta- 
rea. Nu vreau să-i obosesc nici cu cele potrivite cunoscătorilor şi 
profesorilor, nici cu ebraica. 

- Atunci? 

- Fiindcă toți sunt întorşi către lumea aceasta, fiindcă toți o 
explică prin mituri şi păreri filosofice, eu o să-i facă să privească şi 
altfel. 

- Bine, dar pentru aceasta este nevoie de alți ochi! O să le 
schimbi ochii? 

- Greu lucru. Mă cutremur doar când mă gândesc, dar aceasta 
trebuie să se întâmple. Acum înțeleg şi mai bine ce-i de făcut... Ce 
trebuie să li se întâmple oamenilor acestora. (Vasile cugetă puţin, 
apoi urmă, de parcă ar fi vorbit cu sine însuşi). E nevoie de alți 
ochi cu care să privească lumea. Bineînţeles, ştiu şi ei despre pă- 
mânt, despre lume, despre cer şi despre stele, despre ierburi şi des- 
pre animale. Poate unii ştiu astea mai bine decât mine. Altceva însă 
doresc eu. Voi tâlcui sprijinindu-mă pe filosofii greci. Cum să-i 
treci cu vederea pe Platon, pe Aristotel...? Şi oare stoicii puţine 
lucruri frumoase spun? Despre morală, despre suflet... Ca să nu 
mai vorbim de Plotin... Ce curios! Nu este creştin şi totuşi, câteo- 
dată, îţi vine să vorbeşti ca el. Are, desigur, alt duh. Altceva înţe- 
lege el în adâncul lui, altundeva ţinteşte. Dar cuvintele lui ne sunt 
potrivite nouă. Aceleaşi lucruri le spunem şi noi despre Sfânta 
Treime, despre cele trei Persoane şi despre lucrarea Lor. Aşa vor 
înţelege toţi că nu facem filosofie, ci vorbim despre adevărul ade- 
vărat. Unele dintre teoriile despre lume sunt corecte, explică un 
aspect sau altul, sunt lucruri pe care înțelepții le-au observat de mii 

de ani. Şi, fireşte, vom aminti şi de teoriile care îi încurcă pe 
credincioşi. Va fi greu, dar o s-o scoatem la capăt. Vom folosi 
drept argumente câteva alte teorii despre acelaşi lucru şi aşa o să 
fie mai uşor. Doar n-o să ne facem acum cosmologi, astronomi, 
fizicieni! Noi avem în Scriptură adevărul, adevărul de temelie: 
toate sunt făcute de Dumnezeu, toate au început şi sfârşit; nimic 
nu s-a făcut de la sine. Aceasta este descoperirea (revelaţia) de la 
Dumnezeu. Aceasta ne-a spus-o Dumnezeu Însuşi prin gura pro- 
orocului Moise. 

Eusebiu îl asculta cu luare aminte pe omul firav de dinaintea 
lui. Îi asculta gândurile şi i se îndulcea inima. Atât de mult, încât 
n-ar mai fi vrut să se oprească. Problemele însă nu sufereau amâ- 
nare. Şi el era păstor! Oare le vor folosi credincioşilor toate aceste 
gânduri minunate? Şovăi, deci, dar îl întrerupse pe Vasile, care se 
trezi din reverie. 

- Iartă-mă, fiule, n-am vrut să te întrerup... Dar să revenim la 
tema noastră. Vorbeam despre nepăsarea credincioşilor... despre 
împietrirea inimilor lor... Despre faptul că nu le pasă de mântuirea 
lor... Despre ochii noi cu care ar trebui să vadă lumea... 

- M-au furat gândurile, părinte. Am uitat de unde plecasem. 
Dar tot despre cele legate de acelea vorbeam. 

- Chiar prea strâns legate... 

- Mă ironizezi, părinte. Dar fără aceste lucruri legate de 
adevărul de temelie, nici pe acesta din urmă nu-l putem trăi. Căci 
fără acestea oamenii n-ar mai ajunge la acel miez. O casă nu în- 
seamnă doar temelie şi cărămizi, ci încă o mie şi una de lucruri, 
fără de care nu poate fi zidită casa. Aşa şi aici. Avem nevoie de 
cele dimprejurul adevărului central, de argumente, de înțelepciu- 
nea pe care Dumnezeu a arătat-o nebună, de poezia care fără mit e 
cu neputinţă, de retorică, unde câteodată se foloseşte şi premisa 
falsă. Omul este şi lume, stăpâne. Şi vom străbate cărările lumii ca 
să-l facem apoi să se prindă în căutarea adevărului. N-o să-i de- 
monstrăm adevărul creaţiei cu teoriile filosofilor şi argumentele 
psihologilor, ale astrologilor sau ale fizicienilor. Dar le vom folosi 
pe acestea spre a dovedi strâmbătatea unor teorii ce se împotrivesc 
celor scrise în Scriptură. Doar în Scriptură se află adevărul lui 
Dumnezeu. Oare puţin folos să însemne asta, preasfințite? 

- Cu siguranţă că nu! Uiţi că trebuie să înviorăm dragostea de 
Dumnezeu a credincioşilor? Nu acesta este scopul? Nu pentru 
sporirea lor duhovnicească am hotărât să tâlcuieşti Facerea? 

- Bine, bine, părinte, închei. Ajung acolo unde te aştepţi. Dar 
şi mie mi-e greu, gândindu-mă. Încă mă chinui să exprim ceea ce 
de atâta vreme zămislesc înăuntrul meu. Creaţia, părinte, lumea 
întreagă, este frumoasă, fireşte. O ştiu aceasta şi marii poeţi, pre- 
cum şi vizitiul ce-şi iubeşte calul ori țăranul ce-şi lucrează pă- 
mântul. O să mă străduiesc din răsputeri să arăt frumuseţea lumii 
ca pe o răsfrângere a frumuseții lui Dumnezeu. Cu cât mai mult o 
să leg frumusețea lumii de Dumnezeu, cu atât mai mult îi voi uimi 
pe ascultătorii mei. Această uimire se va preface în recunoştinţă şi 
mulțumire către Dumnezeu. Va fi semnul unirii cu Dumnezeu, 
care va aduce şi o fierbinte dragoste de Dumnezeu. 

- N-am nimic împotrivă, Vasile. Bravo, fiul meu, aşa să le 
vorbeşti şi celor ce te vor asculta. Dar spune-mi, cum ştii cât se 
cade cuiva să se minuneze de firea înconjurătoare? Nu cumva o 
s-o confundăm cu Dumnezeu? 

- Nu, nu-i nici o primejdie — voi arăta că framuseţea naturii 
este tot una cu rosturile puse de Dumnezeu în fiecare lucru din 
natură, sau altfel spus cu rațiunile dumnezeieşti ale acestora. Orice 
lucru zidit de Dumnezeu este bun foarte fiindcă pentru că 
Dumnezeu ne vorbeşte prin el. Exact aici este cheia. Dacă privim 
lucrurile ca pe expresii ale cuvântului lui Dumnezeu, atunci nu 
doar că nu-L vom confunda pe Dumnezeu cu natura, dar vom şi 
spori în dragostea noastră câtre Dumnezeu. Nu spun multe, pă- 
rinte. Aceasta voiesc s-o arăt: legătura care există între frumuseţe 
şi Dumnezeu. O să stărui asupra frumuseții care naşte uimirea, 
admiraţia. Aceasta este lecţia naturii, pe care nu ne-o dă nici o 
filosofie. Dumnezeu n-a zidit nimic fără rost şi fără frumuseţe. 
Aceasta este descoperirea dumnezeiască cuprinsă în Scriptură, 
descoperire pe care Dumnezeu Însuşi ne-a dăruit-o. De aceea filo- 
sofia este nebunie, cum spune Apostolul. Însă şi filosofia ştie mul- 
te taine minunate ale naturii şi ale omului. Pentru aceasta o vom şi 
folosi când şi când. 

- Și eşti sigur, Vasile, că te vor pricepe şi credincioşii simpli? 

- Nu zic da. Dar nu putem să-i lăsăm deoparte. Să vină şi 
aceştia. Voi fi cât se poate de simplu şi vom vedea. De altfel, ca 

orice adevăr, şi cele pe care le spuneam adineauri despre frumu- 
sețe şi admiraţie sunt lucrări simple. Şi apoi, problema este dacă 
vor primi cele pe care le voi spune. Iar asta nu ţine de noi. E lucra- 
rea lui Dumnezeu. Credinţa şi dragostea doar Dumnezeu le poate 
naşte în ei. 

- Ei, atunci îţi urez izbândă! Ca şi în celeialte rânduri, voi fi şi 
eu de față când vei vorbi. Cel puţin la început. Dumnezeu să-ți 
ajute, aşadar. Şi nu te teme — sunt încredinţat că o să reuşeşti. O 
să-l foloseşti, desigur, şi pe Origen. Am citit câteva părți din 
Filocalia şi mi-au plăcut. Origen a scris şi lucruri frumoase, deşi a 
făcut şi greşeli. Dumnezeu e Cel care îl va judeca. Mie îmi sunt 
de-ajuns cele bune ale lui. 

- Într-adevăr, părinte, îl preţuiesc pe Origen. A fost întru toate 
însemnat. Bine ar fi fost să n-aibă greşeli! Dar le are. De aceca şi 
Grigorie a ales cu grijă din scrierile lui şi a alcătuit Filocalia. Aşa- 
dar, o să-l folosesc şi eu în interpretarea mea. Dar mai e şi altceva. 
Trebuie să aplic şi altă metodă. 

- Alegoria lui! Doar n-o să zăboveşti ore întregi cu metoda lui 
alegorică, cu care înțelegea şi interpreta Scriptura! 

- Nu, nu... N-o să fac asta. Pe cât mi-a fost de dragă la înce- 
put alegoria, pe atât mă tem acum de ea. Și-mi pare că ei i se dato- 
rează greşelile lui Origen. Aceasta l-a dus la învățături greşite. O 
să-mi spui, desigur, că el însuşi a creat-o. Că, în cazul filosofului 
şi al teologului, metoda, modalitatea în care lucrează e totul. Şi că 
deci nu-i de vină alegoria, ci Origen însuşi, care a preferat-o şi a 
aplicat-o atât de mult. Sunt de acord. Voiam doar să spun că nu 
trebuie să dăm vina pe ceea ce făureşte omul ca să-l izbăvim pe 
om de răspunderea pe care o are. 

- Fie, dar n-am înţeles unde se află răul alegoriei. Oare nu ne 
duce la înțelesuri înalte, la idei frumoase? Oare nu ne ajută să 
aflăm adevărul ce se află dincolo de forma şi litera Scripturii? 

- Iarăşi o să spun nu, părinte. Aşa credeam şi eu. Partea ei rea 
e tocmai căutarea înțelesului „înalt” dedesubtul cuvântului simplu. 
Găsim, de pildă, în Scriptură cuvântul „apă”. De ce să iscodesc şi 
alte înțelesuri afară de cel pe care îl are cuvântul „apă”? Ce să fac 
cu ele? Oare apa nu-i făcută de Dumnezeu, nu-i creație a Lui? 
Nu-şi are rațiunea ei creatoare sau rostul ei în Dumnezeu? Nu-i 
„bună foarte”? Lăsând deoparte că, dacă fiecare dintre noi dă 

înţeles cuvintelor scrise, înțelesul acesta e creația lui proprie, şi nu 
voia lui Dumnezeu. Fiecare consideră drept înțeles superior al 
unui cuvânt obişnuit ceea ce voieşte el, după bunul plac. Orice ne 
place din ideile filosofice vârâm în învățătura Scripturii Bisericii. 
Nimic mai păgubitor şi mai de neînțeles! 

- Bine, dar înțelesurile mai înalte, ideile frumoase? Cum o să 
mai ajungem la ele? 

- Nu există astfel de idei şi înțelesuri. Dumnezeu este Per- 
soană şi adevărul Lui realitate. Pe acestea le avem, căci pe acestea 
ni le-a dăruit. Şi ce spun, doar asta? Noi suntem uniţi cu adevărul, 
aşa că nu căutăm alte idei. Adevărul există. Pe când ideile sunt 
zămisliri ale minţii omeneşti. Pentru ce să căutăm ceea ce nu exis- 
tă, de vreme ce avem ceea ce există? Şi-mi pare că nu greşesc de 
zic că omul născoceşte cu mintea lui o idee, făureşte o idee, mai 
degrabă atunci când nu-i părtaş adevărului. Platon a creat celebrele 
lui „idei” fiindcă n-avea adevărul de care simţea că avea nevoie. 
Noi avem adevărul de la Dumnezeu, pe care doar EI îl poate da 
căci El Însuşi e Adevărul. Deci, cum să mai făurim idei? Şi pentru 
ce să le mai făurim? Ce să facem cu ele? 

- Pentru prima dată, fiul meu, aud asemenea vorbe. Pui lu- 
crurile în ordine şi încep să înţeleg. Îmi pare că abia acum mi se 
deschid ochii spre dreapta cinstire de Dumnezeu, spre teologia 
noastră cea sfântă. Păcat că sunt atât de bătrân... Aş fi vrut să 
încep... Doamne, cât de adânc şi totodată cât de simplu e adevărul 
Tău! Întreaga mea viață m-am închinat Ție şi abia acum am înţeles 
lucruri atât de însemnate! Îți mulțumesc că mi-ai trimis binecuvân- 
tarea Ta cea mare, pe îngerul vieții mele şi al întregii Biserici, pe 
Vasile! Hristoase, păzeşte-l pe acesta, luminează-l, căci toți avem 
trebuință de el. 

- Dar nu fac nimic însemnat, părinte! Continui ceea ce am 
învăţat în Biserică. Toate le-am găsit în familia mea. Bunica mea 
Macrina, tatăl meu Vasile, vrednicul de pomenire Dianiu, preoții 
Bisericii, pustnicii Egiptului, ai Palestinei, Siriei... lată dascălii 
mei. De la aceştia am luat ceea ce am. 

- Nu zic nu. Ştiu acestea. Mi le-ai spus şi altădată. Dar tu, fiul 
meu, zici şi alte lucruri. Cum să-ți spun... mergi mai departe, mai 
adânc. 

- E-adevărat, preasfințite părinte, că „adâncul” Scripturii n-are 
sfârşit. Adâncul îi este „ascuns”, tăinuit. Dar până la un punct se 
poate pătrunde în adâncul acesta şi se pot descoperi cele acoperite. 
Doar că e anevoie. Vederea adevărului ascuns este neapropiată, 
neajunsă celor mulți. Chiar şi când înțelege cineva rațiunea sau 
rostul făpturilor, nici atunci nu-l poate tâlcui, nu-l poate spune. 

- Vasile, exact așa vorbeşte și Platon. Tu ştii mai bine decât 
mine. Vorbim despre Dumnezeu şi despre adevăr precum filosofii. 
Cum vine aceasta? 

- Ai dreptate, părinte. În minunatul dialogul Timaios, Platon 
spune că se poate ajunge la Dumnezeu. Dar deşi se ajunge la EI, 
nu poate fi exprimat. 

- Aşadar, nu-L cunoaştem pe Dumnezeul nostru? 

- Să lăsăm chestiunea aceasta. Fără îndoială că, avându-L pe 
Dumnezeu şi adevărul, ÎL şi cunoaștem. Dar nu cunoaștem totul. Şi 
în cazul în care vorbim, adâncul cel ascuns, adevărul, rațiunea sau 
rostul făpturilor, reprezintă ceva ce nu poate atinge mintea noastră, 
ce nu pot vedea ochii de la sine, ochii sufletului nostru. Dar de 
căutăm cu stăruință, Dumnezeu nu ne lasă flămânzi şi însetaţi, ci 
ne răsplăteşte dragostea pentru adevăr. 

- Şi cum se face aceasta, cum săvârşeşte Dumnezeu această 
facere de bine către noi? 

- Dumnezeu vine cu atotputernicia Lui în întâmpinarea 
neputinței noastre. Şi aşa putem descoperi — spre folosul Bisericii, 
pentru sporirea credincioşilor — câte ceva din adâncul cel ascuns. E 
nevoie însă de multă luare aminte. Căci ne pândesc mari primejdii. 

Cel dintâi e cel al alegoriei. Ajungem cu adevărat la țelul 
nostru doar dacă vom ține următoarele: a) să avem în lucrarea 
noastră ajutorul Sfântului Duh. Doar el ne poate călăuzi la adevăr; 
b) să cugetăm potrivit cu Scriptura şi să tâlcuim adâncul cel ascuns 
potrivit cu duhul şi „voia” Scripturii. Una este, deci, alegoria şi 
alta teologia. În cazul nostru teologia este căutarea cuvintelor sau a 
rațiunilor lui Dumnezeu, tâlcuirea rostului fiecărei făpturi. Alego- 
riştii, dimpotrivă, îşi pun propriile lor idei în cuvintele Scripturii şi 
o fac să spună ce vor el. 

Acestea şi altele asemenea au vorbit cei doi în seara aceea. 
Era într-adevăr o plăcere să-i asculți. Tânărul avea harisma cunoş- 
tinţei dumnezeieşti. Bătrânul, darul de a primi cele spuse de tânăr. 


VIAŢA SFÂNTULUI VASILE CEL MARE 179 


Vasile luă binecuvântarea lui Eusebiu şi plecă. Era frânt de 
oboseală, abia se mai ținea pe picioare. Ajunse cu greu acasă și se 
întinse, înveşmântat în rasa de păr. Nu mâncă nimic. Nici nu se 
gândea la mâncare. 

Dimineaţa se trezi devreme. Somnul îi fusese scurt, dar îl 
odihnise. Se rugă în linişte. Duhul, întreaga lui ființă se lumina 
lesne de harul cel dumnezeiesc. 

În ziua aceea a ţinut prima omilie despre zidirea lumii, din 
ciclul Hexaimeronului. 

Se strânsese multă lume. Biserica era plină. Toţi, numai ochi 
şi urechi. 

Nimeni n-a rămas nelămurit, cu îndoieli despre cele spuse. 
Vasile era un mare orator, acum orator bisericesc. Chiar dacă afir- 
ma că nu-i priceput şi nu caută la forma cuvântului. Nu era aşa. 
Dimpotrivă. Un istoric al filosofiei, iubitor al Părinților capado- 
cieni (el însuşi capadocian), priceput în mânuirea limbii greceşti, 
spunea referitor la forma omiliilor: „Vasile este un şlefuitor al 
cuvântului şi nu-i deloc indiferent față de sunetul cuvintelor şi co- 
rectitudinea lor lingvistică. Dar nu aceasta reprezintă singura sau 
principala lui grijă. Cuvântul îi este dens şi plin, are viaţă, putere, 
nerv. Vocabularul bogat şi alcătuirea suplă, potrivită cu ceea ce 
voieşte să arate; ştie să fie simplu, auster, dar şi strălucitor şi meş- 
teşugit; intim, dar şi serios, elevat, grandios”. 

Auditorii cărturari erau uimiți de cât de bine îi cunoştea pe 
filosofi. Până astăzi cercetătorii caută să găsească modelele pe 
care le-ar fi urmat Vasile. În zadar. 

Vasile ştia bine filosofia greacă (câteodată fie şi din antolo- 
gii) şi culesese de fiecare dată, ca o albină, ceea ce îi era de folos. 
N-a avut un model anume. Teologia şi organizarea celor nouă 
omilii la cele şase zile (hexa-imeron) ale tacerii sunt creația sa 
proprie. Fireşte, folosind tot felul de cunoştinţe, de la filosofie şi 
fizică până la astrologie şi psihologie, a izbutit să-i întărească du- 
hovniceşte pe cei ce-l ascultau. Le-a arătat că poziţia credincio- 
sului față de lume nu este străină de ordinea lumii şi de logica 
omului. Altfel spus, le-a dat argumentele cu care puteau înfrunta 
atacurile păgânilor. Nu le dădea credință. Le-o spunea limpede: 
argumentele logice sunt foarte mici în comparaţie cu credința, 
neînsemnate faţă de aceasta. 

Cunoştinţele pe care Vasile le folosea pe atunci în explicarea 
pe cât era cu putință a creaţiei lumii, fireşte, astăzi nu mai sunt 
valabile. Ştiinţa este într-o neîncetată depăşire de sine. Însă adevă- 
rul, pe care atunci Vasile îl înveşmânta în ea, rămâne acelaşi. Oa- 
menii pentru care vorbise atunci s-au întărit în credință, s-au folo- 
sit de cele spuse; s-a aprins în ei dragostea de Dumnezeu. Aceasta 
are importanţă, ceea ce rămâne, ceea ce ajută la mântuire. Cele- 
lalte se pierd în curgerea istoriei, sunt date uitării. 

Deci să nu se nedumerească cititorul de va găsi în Hexa- 
imeronul lui Vasile concepții filosofice ori cosmologice învechite. 
Căci nu se putea altfel. Concepţiile acestea, care pentru filosofii 
veacului al patrulea reprezentau adevărul, erau folosite de Vasile 
doar ca haină, ca veşmânt al adevărului. Şi, prin firea ei, haina ori 
limba aceasta se învecheşte. 

Omiliile lui Vasile la cele şase zile ale creaţiei s-au ţinut în 
vreme de post, una pe zi, dimineaţa ori după-amiaza. Au fost as- 
cultate de mulți şi diferiţi credincioşi, care au fost pur şi simplu 
impresionați. 

Era prima dată în Cezareea când Biserica pătrundea biruitoa- 
re în acest tărâm al spiritului omenesc. Era, am zice noi, pătrun- 
derea Bisericii în lumea intelectuală, care de-acum nu-i mai putea 
pune la îndoială impunătoarea ei îndrăzneală, locul legal pe care îl 
avea în spațiul cultural. 

Astfel, ceea ce surprinde în încercarea lui Vasile este că nu a 
izbutit doar ceea ce a urmărit, ci şi ceea ce nu şi-a închipuit: 
indirecta recunoaştere a Bisericii în mediul intelectual. Nici mai 
mult nici mai puţin, în capitala Capadociei se crease deja un nou 
climat. Şi aceasta avea o însemnătate imensă în mersul istoric al 
Bisericii. 


Cântările lui Israel şi etosul Bisericii 


În aceeaşi perioadă, dar după omiliile la Hexaimeron, Vasile 
a purces şi la comentarea Psalmilor, a cântărilor cu care Israel ÎI 
cinstea odinioară pe Dumnezeu. 

Noi nevoi concrete ale păstoriților îl conduceau către noi 
soluții practice. Zi de zi era în legătură cu credincioşii. Le urmărea 

ca un medic problemele duhovniceşti. Aveau nevoie de lucrare 
lăuntrică. Nu era de-ajuns că, în calitate de creştini — şi mai ales 
după omiliile la Hexaimeron —, se simțeau biruitorii lumii. Era cea 
dintâi biruință,: temelia. Era nevoie să trăiască toți zi de zi viața 
Bisericii, care îi transformase. Însă transformarea aceasta trebuia 
să fie continuă. lar asta necesita luptă duhovnicească, zi de zi, cu 
anumite ținte foarte precise, deşi mici în aparenţă. 

Sporirea duhovnicească se dobândeşte printr-o luptă neînce- 
tată, prin multe biruinţe mărunte, care presupun mai multe înfrân- 
geri. Vedea că e nevoie să fie alături de credincioşi, să-i ajute în 
acest anevoios urcuş. De-ar fi fost limbajul filosofiei_stoice, ar fi 
zis că au nevoie de ajutor pentru desăvârşirea lor morală. 

Dar nu o spunea astfel. Cugetul şi chipul viețuirii Bisericii 
erau altceva decât stoicismul. Erau adevărul, nu creaţia filosofică. 
Ce trebuia să facă, aşadar, pentru a transmite viaţa ce iradia din 
acest adevăr, cum să-i facă pe credincioşi să iubească această viaţă 
şi să se lupte pentru ea? 

Ştia prea bine, desigur, morala filosofică, circulau încă anu- 
mite manuale. Deci, ce să facă? Să alcătuiască şi el un manual de 
morală cu ajutorul celor filosofice? Nu, nu găsea de cuviință. N-ar 
fi fost cea mai autentică expresie a Bisericii. 

A recurs la viaţa ei. Din ce se nutrea aceasta, cum se ruga la 
Dumnezeu? Cu Psalmii. Cu aceştia Îl lăuda pe Dumnezeu şi cu 
aceştia îşi exprima lupta ei pentru dobândirea asemănării cu 
Dumnezeu. 

lată deci unde a găsit dezlegarea problemei: să interpreteze 
Psalmii în scopul de a insufla în inimile credincioşilor noul chip al 
viețuirii, duhul acestei vieţuiri şi lupta Bisericii. 

Dacă creştinul nu se luptă pentru dobândirea acestei viețuiri, 
nu este creştin adevărat. Dacă nu are dreapta credință, nu poate 
dobândi această viețuire. Aşa, cu ajutorul Psalmilor, ajuta urcuşul 
duhovnicesc al credincioşilor. Nu mai făcea acum profundele ana- 
lize filosofice pe care le întreprinsese în Hexaimeron şi nici dez- 
voltările teologice din omiliile de dinainte. Virtutea, felul vieţuirii 
— doar pe acestea le ținea. De aceea în aceste noi omilii şi-a schim- 
bat poziţia în chestiunea alegoriei, despre care am vorbit mai 
înainte. 

Vasile suspecta alegoria, căci cu ajutorul ei puteai să faci 
Scriptura să zică orice pofteai. Puteai să o faci să susţină învățături 
străine de ceea ce învăța şi trăia Biserica. Aici lucrurile stăteau 
altfel. Însă dacă cineva interpreta alegoric cu luare aminte şi cu 
bună credință anumite cuvinte din Psalmi — nu spre a căuta noi 
idei, ci spre a-i orienta şi mai mult pe credincioşi în lupta duhov- 
nicească — asta nu era ceva rău, nici primejdios. Anumite deducții, 
anumite analogii nu sunt vătămătoare, neaducând concepţii con- 
trare adevărului celui simplu. Dimpotrivă, devin mijlocul potrivit 
pentru credincioșii simpli de a înțelege ce este asemănarea cu 
Dumnezeu, frumuseţea vieţii întru Hristos, frumuseţea virtuții. 

Chiar şi interpretarea Psalmilor îi dădea lui Vasile prilejul de 
a se ocupa cu chestiunile sociale cotidiene. Astfel, de pildă, vor- 
beşte despre raportul dintre bogați şi săraci, despre cămătari şi 
altele. 

Poziţia lui este totdeauna aceeaşi cu cea a Bisericii. Într-o 
epocă în care marii proprietari de pământuri erau atotputernici, el 
se ridica împotriva lor. 

Împrumutul trebuie să însemne facere de binc, şi nu îmbo- 
găţire fără de lege pe seama celor săraci. 


Năravul celor mici la suflet — defăimarea 


Lucrarea lui Vasile era şi mai extinsă. Având Cezareea drept 
centru, a lucrat pentru restabilirea Ortodoxiei. Nu doar în Capa- 
docia şi în Pont, ci şi în celelalte regiuni ale Asiei Mici, ca de pildă 
în Galatia, cu capitala la Ancira. 

Cu autoritatea pe care i-o dădea faptul că era primul consilier, 
ajutor şi adesea reprezentant al puternicului mitropolit de Ceza- 
reea, urmărea și influența mersul lucrurilor bisericeşti din Asia 
Mică. 

Însă înrâurirea lui era hotărâtoare mai ales din pricina marilor 
lui harisme. Toţi ştiau cine-i Vasile. Şi atunci când îl defăimau 
urmăreau să diminueze impresia pe care o făcea înțelepciunea lui, 
pregătirea lui, ortodoxia lui. 

Dar aceste harisme ale lui erau prețuite de cei mulţi. Astfel 
putea influența cele bisericeşti. Existau însă şi oameni care le 

invidiau, şi de aceea se dedau la atacuri. Era cel mai bun mod de 
a-l lovi pe Vasile, stâlpul Ortodoxiei. Dar loveau într-un bărbat 
care, pe cât de firav era trupeşte, pe atât de tare era duhovniceşte. 

Toate acestea au început datorită marilor izbânzi ale lui 
Vasile. Cu omiliile sale ermineutice, a adus credincioşilor hrana 
cea sfântă a Bisericii. A fost cel care a călăuzit şi a păstrat credinţa 
ortodoxă; atunci când încă mai circula scrierea Împotriva lui 
Eunomiu, prin care întemeia teologia despre o fire şi trei Persoane 
ale Sfintei Treimi. 

Diavolul fusese tulburat cu totul de prezența cutremurătoare a 
lui Vasile. De aceea îşi făurise planurile lui. Le gândise şi le făcu- 
se cât mai ascuţite, ca să doară cât mai mult cu putință. Şi se 
găseau destui oameni care să le pună în lucrare. Ortodocşii şi 
prietenii lui Vasile, aceştia au fost instrumentele pe care diavolul 
le-a folosit în încercarea de a-l neutraliza pe Vasile. 

Aşadar, s-a zvonit în marile centre bisericeşti că Vasile nu are 
dreapta credință. Desigur, de cele mai multe ori aceste zvonuri 
erau confuze. Adesea îl acuzau de sabelianism! Pe cine? Pe cel ce 
întemeia teologia Bisericii! 

Se vorbea împotriva lui în diferite cetăți şi, din când în când, 
chiar şi în Cezareea. Dar vorbele acestea nu se întemeiau decât pe 
zvonuri. Aşa cum se va întâmpla până la sfârşitul vieții lui. 

Tulburat, într-una din zilele lui 367 a luat pana, a afundat-o în 
cerneală şi, cu amărăciune, i-a scris episcopului Atanasie al Anci- 
rei, care şi el era un ortodox adevărat. 

Însă marele spirit îşi vine grabnic în fire, supunându-se 
Sfântului Duh, şi scrie cu înţelepciune: „Atanasie, ceea ce mă inte- 
resează nu-s defăimările tale, ci credința cea dreaptă pe care o al. 
Asta mă mângâie. Eşti ortodox şi sprijin puternic al Bisericii. Îmi e 
de ajuns ca să-ți uit călcările pe delături. 

Cu ce măsuri să măsori atâta înțelepciune, atâta sfințenie cu 
care Dumnezeu l-a slăvit pe Vasile? Cu toate că era încă doar pre- 
ot, Vasile exercita, cum am spus, o puternică influență în mersul 
treburilor bisericeşti. Era un caracter voluntar şi nu putea rămâne 
în afara evenimentelor. 

Era totodată şi foarte dăruit de Dumnezeu, simțind puterea 
cuvântului ce i se dăruise. Cel ce are în chip conştient adevărul 
simte şi nevoia de a-! spune, se nevoieşte pentru impunerea lui. 

Era cazul lui Vasile. Episcopii, cunoscându-l, nu-i tăgăduiau drep- 
tul de a avea un cuvânt hotărâtor în diversele chestiuni. 

Se pare chiar că adesea avea iniţiative şi menținea strânse 
legături cu episcopi şi mitropoliți ai Asiei Mici. Toate înțelegerile 
şi planurile lui aveau drept scop păstrarea Ortodoxiei şi a unităţii 
Bisericii. În încercările lui când izbutea, când se amăra. Acest 
lucru îl arată şi epistola către concetăţenii lui din Neocezareea, de 
prin 367-368. 

Laudele lui către episcopul cetăţii sunt nenumărate. Vasile 
fusese adânc mişcat de această cinstită față bisericească. Vorbeşte 
despre el la superlativ, exagerându-i parcă toate calităţile, cele pe 
care trebuie să le aibă în general un episcop adevărat. 

Şi fiindcă ne aflăm în ajunul hirotoniei lui întru episcop, am 
putea spune că încă înainte de alegerea sa între arhierei Vasile ară- 
ta cine trebuie să fie episcopul. Totuşi, episcopul Neocezareii — 
care îi folosise drept model lui Vasile — nu era totdeauna de acord 
cu părerea şi cu încercările lui de a soluţiona chestiunile biseri- 
ceşti. 

Marele Vasile se interesa mult de Biserica Neocezareii, patria 
sa, cetatea părintelui său. Prietenii, cunoscuţii şi rudele care trăiau 
acolo îi stârneau neîncetat interesul. 

Cu ajutorul lui Dumnezeu, Biserica aceasta a rămas întru to- 
tul ortodoxă pe tot timpul viforului arianismului. Şi să fie predată 
în mâinile arienilor tocmai acum, când unul dintre fiii ei începuse 
să joace un rol atât de important în cele bisericeşti? Nici prin 
minte nu-i trecea. O considera pur şi simplu o jignire. 


Durerea pentru aproapele şi măreţia sfântului - în 
vremea cumplitei foamete 


Dintre vechii scriitori bisericeşti, toți cei care au scris despre 
Sfântul Vasile cel Mare pomenesc cu admiraţie activitatea sa din 
vremea foametei din Capadocia anilor 367-369. 

Lipsa hranei a început să se simtă treptat, sfârşind într-o cum- 
plită foamete, ce s-a întins în toate provinciile vecine Capadociei. 
Locuitorii de aici erau privaţi chiar şi de strictul necesar. Grabnic, 

foametea a prins a secera vieți omeneşti. Mai ales în cetăți şi în 
special în Cezareea, răul atinsese dimensiuni înspăimântătoare. 

La ţară, în sate, oamenii tot mai găseau câte ceva. lerburi 
sălbatice, vânat şi puţinul pe care-l mai putea rodi pământul uscat 
de secetă. În Cezareea însă, foametea era la ea acasă, nestânjenită, 
neîmblânzită. Nu că hambarele cetăţii ar fi fost goale. Ceva-ceva 
mai găseai în ele, uneori chiar îndestulător. 

Marea criză a izbucnit o dată cu venirea iernii. Cum să facă 
exporturi, când drumurile iarna se închideau, devenind impracti- 
cabile? Cu mărfurile pe care le aveau, negustorii ar fi putut să 
importe ceva hrană. Dar drumurile erau închise. Aceasta este dra- 
ma ce chinuie adesea ţările mediteraneene muntoase, care n-au 
posibilitatea de a folosi marea. 

Iarna lui 367-368 a fost, pare-se, cea mai cumplită. Vasile 
ieşea în cetate şi se îmbolnăvea numai de răul pe care îl vedea. 
Foamete... pretutindeni foamete. Bisericile se goleau şi ele. Cre- 
dincioşii rămâneau acasă, bolnavi, sau nu mai aveau nici puţina 
putere de a mai merge pe jos. Toate acestea îl loveau fără milă pe 
sensibilul Vasile. Avea însă o soluție: rugăciunea. Ore întregi că- 
dea în genunchi. Îl implora pe Dumnezeu. Îi chema pe credincioşi 
la rugăciune în biserici. 

Prăpădul nu dădea înapoi. Şi ceea ce-l cutremura cel mai 
mult era nenorocirea ce se abătuse asupra copiilor. Îi vedea veş- 
tejindu-se încă la vârsta cea mai fragedă, stingându-se, pierind. Şi 
nu putea îndura. Se tulbura până în străfundul sufletului. ÎI durea 
cumplit. Se lupta cu sine însuşi. Trebuia neapărat să facă ceva 
pentru copii. Nu putea îndura moartea lor. Nu putea să trăiască 
ştiindu-i pierind. Cutremur cra în inima lui. Rugăciunea nu le 
aducea pâine, nu scăpa vieți omeneşti. 

Trebuia făcut altceva, altceva... Dar ce? Şi cum? 

Luă hotărârea cea grea pentru lucrul cel mare. O să dea pâine 
copiilor. Şi nu doar lor. O să-i scape de moarte şi de suferință. 
Cum va fi aceasta? O să se umilească dinaintea celor bogați; o să-i 
smerească şi pe ei harul lui Dumnezeu. O să se plece înaintea lor 
amenințător ca un bici. O să-i roage şi o să-i biciuiască. 

În vremea aceea, bogaţii şi marii comercianţi ai Cezareii 
ajunseseră o rană cumplită pentru popor. Întreprinzători prevăză- 
tori cum erau, văzuseră prăpădul ce se apropia şi-şi umpleau 

hambarele cu grâu. Țineau sub cheie alimente de primă necesitate 
şi nu le vindeau în piețe, la prețurile obişnuite. 

Ca nişte fiare sălbatice înfometate pândeau prada cea mare. 
Şi aveau multă răbdare, căci burta le era plină. Îşi ascuţeau ghea- 
rele şi sufletul lor împietrit punea la cale stoarcerea săracilor. Cât 
de josnic poate fi omul!!! 

Când foametea a ajuns la culme, şi-au deschis cu grijă ham- 
barele. lar sărmanii oameni îşi vindeau tot din casă, chiar şi pe ei 
înşişi, pentru o bucată de pâine. Iar mireasa Capadociei, minunata 
Cezareea, ajunsese o adevărată junglă. Cei mulți se sălbăticesc 
pentru o bucată de pâine, iar cei puţini pentru o bucată de aur. 

Autorităţile statului îşi aminteau adesea că ceva-ceva trebuie 
să facă în această situaţie; să limiteze comerțul necinstit. Însă au 
dat greş chiar înainte de a începe. În junglă legea o face fiara cea 
mai puternică. 

În acest haos în care cei tari deveneau şi mai tari, iar cei slabi 
— mai slabi, s-a petrecut minunea. Toată această cumplită stare de 
lucruri avea să fie dată peste cap. Un bărbat slab şi firav s-a înălțat 
în mijlocul haosului. Și Dumnezeu l-a mărit atât de mult, încât îl 
vedeau cu toții. 

Vasile nu putea ține în mâinile sale biciul, însă cuvântul i se 
prefăcuse într-un bici nemilos. Îl ridica întruna şi vai de cel asupra 
căruia cădea. Şi, pe când zdrobea cu biciul cuvântului sufletele 
celor bogați, îl înmuia în acelaşi timp cu rugămintea şi cu vorba 
caldă. 

Cezareea se clătină din temelii. Nebunia lui Vasile n-avea 
hotar. Şi pe când cei mai mulţi îl luau drept nebun, atunci harul lui 
Dumnezeu îi înmuie puţin pe cei bogaţi, care îi încredințară grâu. 

Ce-ar mai fi de spus, aşadar, despre roada rugăciunilor lui 
Vasile? Îl rugase pe Dumnezeu fierbinte să-i scape pe capadocieni 
de foamete. Şi mana din pustie nu venea. Şi nici nu putea scoate, 
ca Ilie, hrană din hambare ce nu se golesc nicicând! Însemna oare 
aceasta că Dumnezeu nu-i auzea rugăciunile, că harul dumneze- 
iesc nu se apleca spre Capadocia? Nu, desigur. Doar că alta era 
calea. 

Odinioară, cu puterea dumnezeiască, se umpluseră hambarele 
goale şi pustii. Acum, negustorii asupritori dau celor înfometați 
hrană. Fiarele se îmblânzesc. Și aceasta nu-i mare minune? 

Pentru Vasile venise vremea când nici nu mai apuca să se 
roage acasă. Se ruga mergând la vecinii săi flămânzi şi în pieţe. 

Când cei bogaţi cedară, începu altă lucrare; uneori, mult mai 
grea decât poate părea. Să-i strângă pe cei ce aveau cea mai mare 
nevoie de hrană, care din cauza nemâncării se aflau în primejdie 
de moarte, în pragul morţii. Însă cel cumplit de înfometat se săl- 
băticeşte; nu contează felul foametei, dacă e după pâine ori după 
aur, e de-ajuns să fie înfometat, peste măsură de înfometat; atunci 
devine fiară. 

Iarăşi chin, iarăşi osteneală. Doar că acum erau deznădăjduiți 
ŞI cedau uşor. 

A organizat echipe şi i-a strâns la un loc pe cei mai înfo- 
metaţi dintre locuitorii cetăţii. Întâi de toate, pe copii. Mai întâi co- 
piii. Apoi bărbaţii, femeile, bătrânii, tinerii ce abia se mai puteau 
târî, care mai aveau puțin şi-şi dădeau ultima suflare. 

În locurile acestea amenajate la repezeală mii de oameni gă- 
seau puțină hrană, ca să-şi mai vină un pic în fire. Primii erau 
întotdeauna copiii. Şi să nu creadă cineva că acest om sfânt a făcut 
ceea ce fac oamenii obişnuiţi. Şi în această privinţă s-a arătat ma- 
re, nobil. N-a dat pâine, n-a scăpat de foame doar pruncii crești- 
nilor, ci şi pe cei ai păgânilor, ai idolatrilor, ai ereticilor. 

Era părintele tuturor copiilor. Chiar şi ai copiilor evreilor — şi 
aceştia s-au adăpostit sub aripile lui. Nu punea la socoteală că 
părinţii acestora făceau tot ce puteau ca să-i îngreuneze lucrul. 

Alte echipe, în frunte cu Vasile însuși, cutreierau pretutindeni 
tăcând colectă, din casă în casă, din conac in conac, din hambar în 
hambar. Strângeau tot ce însemna hrană, tot ce se putea mânca. 
Unii le cărau pe umeri, alţii le încărcau pe catâri. Toate ajungeau 
la destinaţia cuvenită, la cei ce aveau nevoie de ele, în locurile de 
care am pomenit, amenajate ca o tabără. 

Acolo pregăteau mâncarea în cazane, mâncare cu care îi rea- 
duceau la viață pe cei aflați în pragul morţii, pe capadocienii 
epuizați de foamete. 

Nici în această tabără filantropică Vasile nu-şi găsea liniştea. 
Lucrarea lui era complexă. Supraveghea colectele, pregătirea mân- 
cării, rânduiala împărțirii acesteia. 

Îi vizita iar şi iar pe cei avuţi. 

Am uitat însă de boli. Devin mortale când foamea istoveşte 
trupul. E vremea acum să pomenim de cealaltă ştiinţă cunoscută 
de Vasile. Cititorul îşi va aminti că, tânăr fiind, Vasile studiase la 
Atena şi medicina. Din pricina trupului său bolnăvicios şi spre 
folosul prietenilor săi, nu uitase meşteşugul lui Hipocrat. 

De necrezut! Lucra în tabăra improvizată chiar şi ca medic. 
Făcea tot ce putea ca să tămăduiască trupurile. Se interesa de ele 
precum se interesa şi de sufletele oamenilor. În lumea aceasta se 
dovedeşte a fi mare cel ce urmează lui Hristos. lar Vasile urma 
Domnului întru totul. Nu doar propovăduia, ci le şi slujea noapte şi 
zi celor flămânzi şi celor bolnavi. 

Dintre omiliile şi cuvântările pe care le-a rostit în vremea 
foametei s-au păstrat trei. Texte dense, caustice. Dau dezlegarea 
problemei bogăției şi-i cutremură pe bogaţi. Bogăția este dar și 
mijloc pentru binele omului. Bogatul este mânuitorul averii, admi- 
nistratorul ei. Trebuie să o canalizeze într-acolo unde e nevoie, nu 
să se bucure singur de ea. Această concepție nu este străină nici 
filosofiei populare greceşti. 

Cele trei omilii sunt Către cei bogaţi?, În vremea foametei şi 
secerei? şi omilia la cuvintele bogatului nemilostiv Strica-voi 
hambarele mele... 


Boala. Pierderea armoniei. Grijile 


Prăpădul ce lovise Capadocia şi Cezareea i-a adus multă du- 
rere lui Vasile. lar înfruntarea nenorocirii a cerut multă osteneală, 
epuizându-i şi trupul slab. 

A muncit până la istovire cam de prin toamna anului 367 
până în toamna lui 368. Organismul său slab n-a rezistat mai mult. 
A cedat. 

A căzut grav bolnav. Foametea începuse să dea înapoi. Mii 
de vieţi au fost salvate prin strădaniile lui. Aceasta n-o punea 
nimeni la îndoială, cel puţin oficial. Erau destui care n-ar fi voit ca 
Vasile să izbutească atâtea şi într-un răstimp atât de scurt. Aveau 
s-o dovedească peste doi ani de zile, la moartea lui Eusebiu, când 
sufletele curate îl voiau ca succesor pe Vasile. Asupra acestui 
subiect însă vom reveni. 

Ceea ce trebuie să notăm aici este starea poporului, al acestui 
erou al fiecărei societăți, pe care puternicii tuturor timpurilor îl 
linguşesc atunci când vor să-l exploateze şi-l lasă să moară când 
nu mai au nevoie de el. 

Acest popor, deci, care de obicei este neştiutor de carte, dar 
al cărui instinct arareori îl înşeală, îl vedea pe Vasile ca pe un 
mesia. Vedea îl el pe alesul său, care îl putea izbăvi de prăpădul 
foametei, de neomenia bogătaşilor şi de întunericul duhului. Aces- 
tea erau de-ajuns ca să-l vadă ca pe trimisul lui Dumnezeu, ca pe 
izbăvitorul lor. 

Și nu se zgârcea deloc cu laudele şi prețuirea. În fiecare zi, în 
fiecare ceas, în fiecare clipă, cu fiecare prilej, poporul îi arăta un 
devotament absolut, o recunoştinţă fără margini. Trecea pe lângă 
ei şi-l priveau cu respect, considerând aceasta o cinste deosebită, o 
binecuvântare. Îi saluta şi simțeau că le insuflă sfinţenie, dumne- 
zeire. Păstrau cuvintele lui în adâncul sufletului lor. Când vorbeau 
despre el coborau vocea din respect. Se gândeau mult la el şi-i po- 
meneau numele rar, doar când era nevoie: aşa se face cu lucrurile 
dumnezeieșşti. 

De la un punct înainte, prezenţa lui Vasile nu mai era nece- 
sară. Putea să le conducă pe toate şi rămânând în chilia lui. Aşa a 
voit Duhul Sfânt şi aşa s-a petrecut. 

Boala nu era de scurtă durată. Vasile ştia bine că e vorba de o 
criză de hepatită, boală care îl va chinui toată viața. Se obişnuise 
cu boala, îi devenise intimă, tovarăşă statornică. Dar se întrista că 
nu poate înainta în planurile lui. 

Imediat ce problema foametei a fost pusă sub control, s-a în- 
tors către problemele vitale ale Bisericii, către cele duhovniceşti. 
Cum să lucreze bolnav? Încă de pe vremea când era preot începuse 
să lucreze pentru unitatea Bisericilor, lucru ce necesita o mare 
autoritate şi puterea de a vedea adevărul — avea aceste calități —, 
lucru ce cerea rezistență în călătorii — aceasta n-o avea, sau o avea 
prea puţin şi doar câteodată. 

Însă nu se liniştea. Scrisorile lui vorbesc despre multele călă- 
torii şi de multele planuri de călătorie. N-a întreprins însă decât 
puţine dintre acestea. De aceea a şi scris atât de multe epistole, ca 
măcar cuvântul să-i ajungă acolo unde nu putea ajunge el însuşi. 

Aşa s-a petrecut şi în iarna anului 368. Plănuia să meargă în 
Samosatele Siriei, într-o veche cetate unde episcop era prietenul său 
Eusebiu, om prin excelență duhovnicesc, ortodox, luptător, sfânt — 
nimic nu-i lipsea spre a fi cinstit de către Vasile —, să-i destăinuie 
amărăciunile lui, să-i ceară sfatul și, mai ales, să-i ceară să se 
roage pentru el. 

Cu Eusebiu vorbea liber. Îi lega o prietenie profundă, înteme- 
iată pe ortodoxia lor. Aveau unul pentru celălalt o încredere desă- 
vârşită şi o iubire frățească. Iată de ce era nerăbdător să-l viziteze, 
să stea, precum odinioară, de vorbă, să găsească puţină odihnă su- 
fletească privindu-se şi ascultându-se unul pe celălalt. Şi să cugete 
împreună la problemele Bisericii. Să se roage unul lângă altul, 
umăr la umăr. 

Nu putea însă să-l viziteze. Şi aceasta nu atât din pricina 
stării de sănătate, ci fiindcă venise iarna. Şi cum să baţi atâta drum 
la vreme de iarnă? Tocmai până în Siria, lângă Emessa. Iarna dru- 
murile se înzăpezeau. Din Cezareea până în Samosata, călătorul 
străbătea multe lanțuri muntoase, văi, chei şi poiene înzăpezite, în 
care se pierdea orice urmă a drumului. 

Dar şi în Cezareea iarna aceea a fost foarte aspră. Vasile a 
fost nevoit să rămână închis în casă, după ce îi trecuse criza. Aşa 
că, îndurerat, a amânat călătoria. 

Dar nu ca să se odihnească. Bisericile locale ale Ancirei şi 
Neocezareii erau din nou încercate. Către sfârşitul lui 368 le-au 
murit episcopii, amândoi ortodocşi. 

Am vorbit despre amândoi puţin mai înainte. Episcopul Neo- 
cezareii a fost un ierarh model, după cum îl descrie Vasile însuși. 
Episcopul Ancirei (Ankara de astăzi) însă se dovedise destul de 
josnic, arătându-i multă duşmănie lui Vasile. Primise zvonurile ce 
circulau împotriva acestuia şi-l acuzase pe nedrept. ÎL umpluse pe 
Vasile de amărăciune şi dezamăgire. 

Dar iată că toate fuseseră date uitării de Vasile, de inima 
Marelui Vasile. Imediat ce a murit Atanasie al Ancirei, a scris o 
scrisoare de mângâiere păstoriţilor rămaşi fără părintele lor duhov- 
nicesc. ÎI lăuda pe răposatul Atanasie pentru ortodoxia lui. 

Nici un cuvânt despre amărăciunile pe care i le-a provocat 
Atanasie. 

Pe la sfârşitul anului 369 i-a scris cinstitului său prieten Eu- 
sebiu al Samosatelor. De Eusebiu şi de Grigorie îşi amintea mereu 
în vremurile de grea încercare sufletească. lar acum îl durea sufle- 
tul atât de mult! Boala îl aruncase iarăşi la pat; pentru vreme înde- 
lungată. Nu mai putea lucra. Toate planurile rămâneau la statutul 
de bună intenţie. Se gândea la ele şi ar fi preferat să nu le fi făcut 
niciodată. 

Starea lui, de data aceasta, era mai rea decât fusese vreodată. 
Durerile erau insuportabile. Nu putea mânca orice. Postul nu-l 
putea trece cu vederea. Trupul i se topea. Ajunsese nici să nu se 
mai poată ridica din pat. Aştepta ceasul morții. Zi de zi, ceas de 
ceas, îşi aştepta sfârşitul. Din pricina bolii, viaţa lui era o aşteptare 
a morţii, o întovărăşire cu moartea. De-acum încolo, nimic nu-i va 
fi Sfântului Vasile mai intim decât boala. 

Cât despre duşmanii şi calomniatorii lui, se arăta oarecum 
mulțumit. 

Ura împotriva lui era cumplită. Îl putea nimici oricând. Dar 
nu se întâmpla aşa, căci prietenul lui Eusebiu se ruga fără încetare, 
cum ne spune însuşi Vasile: „Te rog, Eusebie, nu înceta, rugăciu- 
nile tale m-au scăpat din toate necazurile”. 

Şi pentru ce n-avea să se plângă omul acesta! S-ar fi putut 
spune că toate necazurile au venit peste el, peste firavul său trup. 
Dar nu trupul acesta bolnăvicios era cel care putea ţine piept chi- 
nurilor, ci sufletul lui de leu, duhul lui dumnezeiesc. Acest suflet 
omenesc devine puternic doar câtă vreme e legat de Duhul Sfânt. 

Aşadar, Vasile avea rezerve de putere. Era capabil de lucruri 
de care nu mulţi oameni pe lumea aceasta erau în stare. De altfel, 
oamenii se întristează după măsura staturii lor duhovniceşti. Ca să 
te doară mult de soarta celorlalți trebuie să ai o inimă mare. 
Trebuie să fii puțin asemenea Marelui Vasile. 

Scrisoarea către Eusebiu, despre care am vorbit, n-a scris-o 
ca să se plângă de starea jalnică a trupului său şi a Bisericii. Voia 
să vorbească despre o altă durere, care — cel puţin în clipa aceea — 
îi era mai adâncă, mai greu de purtat. Cum însă să vorbească de-o 
asemenea durere? Şovăia, chiar şi înaintea lui Eusebiu, căruia îi 
mărturisea totdeauna toate. 

Buna lui mamă îl părăsise. Vasile avusese mare dragoste şi 
respect pentru ea. Lângă ea afla totdeauna mângâiere, linişte, 

odihnă sufletească. Atât de mult, încât la un moment dat spune că 
singura mângâiere ce-i mai rămăsese era mama lui. lar acum o 
pierdea şi pe aceasta. 

Pe de-o parte plânge şi se tânguieşte de pierderea mamei sale, 
dovedind gingăşie şi sensibilitate sufletească, pe de alta lucrează şi 
veghează mersul diferitelor chestiuni din viaţa Bisericii, arătând 
un caracter înclinat spre lucrurile din afară şi foarte energic. 

Pe de-o parte se smereşte şi cere cu lacrimi mângâierea şi 
prietenia lui Eusebiu de Samosata, pe de alta arată putere de de- 
cizie şi independență, certându-l pe Eusebiu, care întârziase să ho- 
tărască — împreună cu alţi episcopi din Siria — în privinţa alegerii 
episcopului de Tars, ceea ce a dus la alegerea unui episcop arian. 

Pe de-o parte se arată aspru şi neîndurat cu sine însuşi, pe de 
alta îi roagă pe cei care colectau dările să nu-i împovăreze pe anu- 
miţi creştini, care îl ajutau, fiind alături de el. Unul dintre aceştia 
era, de pildă, Dorotei, fiul doicii lui Vasile. Dorotei ajunsese acum 
preot şi era prieten de încredere al lui Vasile şi mare sprijin în 
nevoile materiale. Acesta, cu familia lui, era cel ce se îngrijea de 
puţina hrană a lui Vasile. De vreme ce, după cum cititorul îşi 
aminteşte, Vasile îşi împărțise săracilor averea atunci când se re- 
trăsese la schitul de pe râul Irisului. Şi de-i mai rămăsese ceva, cu 
siguranță împărţise şi aceasta în vremea foametei. 


CAPITOLUL AL CINCILEA 


ALEGEREA ÎNTRU EPISCOP. 
CELE DINTÂI GRIJI ALE LUI 


Alegerea 


Eusebiu al Cezareii se apropie de sfârşitul drumului său. Un 
drum lung, cu multe emoţii şi mari realizări. 

Se născuse din părinți păgâni, avusese parte de multe studii şi 
de o carieră bună — ajunsese senator, se botezase creştin şi urcase 
pe marele tron mitropolitan al Asiei Mici: tronul Cezareii. Cea mai 
însemnată slujire adusă de cl Bisericii a fost aceea de a-l apropia 
pe Marele Vasile, căruia i-a dat în grijă mai toate treburile mitro- 
poliei. Ajuns la bătrâneţe, a căzut la pat şi în puţine zile şi-a dat 
sufletul. 

Iunie 370. 

Vasile a fost tot timpul alături de el, i-a fost credincios. De 
altfel, în mâinile lui a şi murit. Bătrânul Eusebiu a adormit în pace, 

lăsându-l în urma sa pe Vasile. Cu acesta la cârmă, Biserica va 
merge cu siguranță pe calea cea bună. 

Situaţia nu era însă atât de simplă pe cât credea fericitul Eu- 
sebiu. Pentru că, de cum bătrânul şi-a închis ochii, mulţi s-au reîn- 
tors în Cezareea. În vremea aceea, Cezareea era considerată mai 
însemnată decât Antiohia şi Constantinopolul. Mulţi preferau tro- 
nul ei, căci, după Alexandria, doar aici Ortodoxia mai era la ca 
acasă, din tot Răsăritul. Alţii — şi aceştia erau cei mai numeroşi — o 
pofteau pentru a-i pierde Ortodoxia. 

Izbucni, deci, lupta pentru scaunul mitropolitan. Un război 
perfid, nedeclarat. Calomnia şi defăimarea ucidea fără milă con- 
ştiinţele, îi întina pe cei curaţi, îi lustruia pe cei incapabili. 

Se crease o atmosferă de nesuportat pentru Vasile, care era 
unul dintre candidaţi. ÎI sprijineau mulți, însă se pare că nu erau 
suficienți. Totuşi, bărbatul care cu câteva zile în urmă plângea, ca 
un orfan, la moartea mamei lui, se aruncă acum în luptă. 

Nu ştim cum a ajuns Vasile la o asemenea hotărâre. Oare 
vorbise despre aceasta cu răposatul Eusebiu? Poate. Oricum, un 
caracter atât de voluntar, atât de implicat în problemele Bisericii, 
unul care ştia mai bine decât toţi să o exprime, ar fi fost nefiresc să 
nu vrea să ajungă episcop al Cezareii. 

Înaltul simțământ al răspunderii față de Biserică se întovă- 
răşea cu disponibilitatea de a candida. 

Am spus că erau anumiţi oameni care îl sprijineau în Ceza- 
reca. Însă cei mai mulți — și mai ales cei ce aveau putere politică şi 
un cuvânt de spus în Biserică — nu erau cu el. Aceştia, pentru a fi 
pe placul împăratului Valens, îi ajutau pe arieni. Dar ceea ce era 
surprinzător nu era aceasta, ci faptul că aceşti oameni cu trecere 
izbutiseră să atragă de partea lor poporul cel sărac, pe care cu doi 
ani înainte Vasile îl izbăvise de foamete. 

Oamenii care, cu puţin înainte, sărutau îngenuncheaţi mâna 
lui Vasile acum nu-l mai voiau — fuseseră determinaţi să nu-l mai 
vrea — episcop al lor. Ce se alesese, aşadar, de manifestările de re- 
cunoştinţă de mai deunăzi, de devotamentul şi cultul (neîngăduit) 
faţă de persoana lui? Cel mai lesnicios păcat e nerecunoșştința. Cel 
mai obişnuit lucru printre oameni e să-şi întoarcă fața de la cei 
capabili şi să-i aplaude pe cei de nimic! 

Situația aceasta îl scârbea cumplit pe Vasile, însă se stăpânea. 
Nu era vreme să-şi permită luxul dezamăgirii. Cezareea era în pe- 
ricol de a fi predată incapabililor sau ereticilor. De aceea trebuiau 
să lupte. 

Ca un bun luptător şi ca un strateg minunat, îşi măsurase pri- 
etenii şi, în funcţie de puterile lor, îşi organizase lupta. Cel dintâi 
şi cel mai bun dintre prieteni era Grigorie de Nazianz. De la el, 
mai ales de la el, aştepta multe. 

În Cezareea îl cunoşteau toți şi-i preţuiau cuvântul. Mulţi in- 
tuiau deja că era un mare, un foarte mare teolog. De altfel, era cel 
mai cald prieten al lui, cel cu care avea toate în comun. 

Îi scrise aşadar lui Grigorie. Îi cerea să vină în Cezareea. At- 
mosfera cra apăsătoare. Confruntarea dură cu adversarii lui, ca- 
lomniile la adresa lui, ştiuta boală ce-l chinuia (a ficat), toate la un 
loc îl aruncaseră în scurtă vreme în patul suferinței. 

În perioada aceasta tocmai îi scria lui Grigorie, rugându-l să 
vină în Cezareea, căci se îmbolnăvise şi îşi trăieşte ceasurile de pe 
urmă: „Nu zăbovi, Grigorie, vino, şi dacă nu mă apuci, alcătuieş- 
te-mi cuvântul de înmormântare.” 

Amărăciunea îl împingea spre exagerări. Nu că n-ar fi fost 
bolnav — aceasta, desigur, era cel mai de seamă argument în mâna 
adversarilor lui. 

- Nu zicem nu. Bun e Vasile, şi vrednic. Suntem primii care 
recunoaștem. Dar e îngăduit să facem arhiereu un om atât de bol- 
nav? Nu-l vedeţi? Nici nu se poate ridica din pat! Cum să păsto- 
rească şi să liturghisească? Cum să 1a parte la sinoade, cum să 
călătorească pentru pacea şi unitatea Bisericii? 

Minunat este răspunsul pe care l-a dat la aceste întrebări tatăl! 
lui Grigorie de Nazianz, bătrânul Grigorie, ştiind, desigur, că Va- 
sile nu era bolnav de moarte: 

- Ce tot îi daţi cu boala lui Vasile? Vă întreb: atlet aveţi de 
ales, ori învăţător al Bisericii? 

Grigorie nazianzineanul a primit scrisoarea prietenului său, 
care se afla acum în febra alegerilor, pe deasupra şi bolnav. Nu i-a 
trebuit mult să priceapă că prietenul său din Cezareea una zicea şi 
alta înţelegea. S-a întristat, s-a tulburat, s-a mâniat...? 

- Dar eu sunt omul bun la astfel de lucruri? Să ajute la ale- 
geri, cine? Eu! Să mă rog de unul şi de altul, să mă duc la adu- 

nările preoţilor şi ale episcopilor, să-i îndemn să-l aleagă pe 
Vasile?!... Asta-i treabă serioasă? 

Formaţia Sfântului Grigorie Teologul era una duhovnicească. 
Gata în orice clipă să-şi dea viața pentru Biserică, dar nu potrivit 
oricărei lucrări din Biserică, precum Vasile. 

Răspunsul lui Grigorie era pe potriva caracterului său. Aproa- 
pe că-l acuza pe Vasile: „Până acum, Vasile, te ştiam înțelept, cu 
mintea întreagă. Însă ultimele tale îndeletniciri nu prea îmi par 
lucruri serioase. Şi să nu crezi că nu-mi pasă de sănătatea ta. Dim- 
potrivă, am plâns atâta pentru tine. De altfel, crezi că nu mi-ar 
păsa de înmormântarea ta? Pentru o clipă, mă hotărâsem să vin. 
Mă pregătisem chiar. Dar în acea clipă am aflat că la Cezareea mai 
vin şi alți episcopi, horepiscopii, care sunt aproape cincizeci. Aşa 
că mă resemnez. Nu pot, nu vreau felul ăsta de târguieli, de discu- 
ţii legate de alegeri. Şi apoi, nu înţelegi că, dacă vin, or să ne 
acuze toţi? Or să spună că, din interese comune -— fiind prieteni 
vechi —, am făcut partid. Că te susțin ca să-mi dai vreun post 
însemnat când vei fi arhiepiscop”. 

De fapt, Grigorie nu greşea foarte mult. Adversarii deja pre- 
textau acestea. Dar era oare acesta un motiv să nu-l ajute pe Va- 
sile? Să nu-i influenţeze cu autoritatea lui pe anumiţi creştini care 
încă ezitau, de vreme ce Biserica avea nevoie de Vasile? Grigorie 
dovedea o sensibilitate exagerată, ceea ce înseamnă că adesea nu 
era realist. 

„lată de ce m-am răzgândit şi am renunţat la călătorie. ŞI, 
dacă vrei părerea mea, în cele din urmă, iat-o: renunţă. Lasă pe 
seama celorlalți zarva alegerilor. Acestea nu-s pentru tine.” 

Cuvinte nepotrivite, necumpănite, de la un om mare care nu 
suferea intrigile. Cuvinte care, de s-ar fi împlinit, ar fi adus rău 
Bisericii, la vremea aceea. Din fericire, Vasile avea nervi de oţel, 
era plin de Duhul Sfânt, neînduplecat. 

Şi Grigorie încheia cu aceste cuvinte: „O să vin să te văd 
când toate se vor linişti. Şi am să te cert mai mult şi mai aspru”. 

Şi totuşi, Vasile o să continue. În patul în care era țintuit găsi 
vreme mai multă pentru rugăciune. 

Îl întrebă şi iar Îl întrebă pe Dumnezeu: Trebuic...? E bine...? 
E voia Lui să se zbată atâta pentru tronul de arhiepiscop? 

Încredinţarea de sus veni şi îi străbătu fiinţa. Nu lipseau şovă- 
ielile. Dar consimțământul lui Dumnezeu îl umplea pe de-a-ntre- 
gul. Şi acest consimțământ era vocea lui Dumnezeu. 

Lăsă deoparte, deci, vorbele lui Grigorie. Şi pentru că pri- 
mejdia de a fi ales episcop un eretic era mare şi fiindcă fiecare 
ceas şi fiece ajutor erau de mare preţ, îşi întoarse ochii fără zăbavă 
spre bătrânul Grigorie, episcopul Nazianzului, pe care-l cinstea ca 
pe propriul său tată. 

Acesta nu se asemăna fiului său. Era un teolog neînsemnat, 
dar înţelept, călit în focul vieţii bisericeşti, realist. Nu pierdu 
vremea. Îşi strigă fiul: 

- Grigorie — zicea tatăl —, trebuie să facem numaidecât tot ce 
putem pentru Vasile. Ce fel de prieteni îi suntem? De credem cu 
adevărat că trebuie să se facă arhiepiscop, atunci orice încercare a 
noastră de a-l susţine este vrednică şi binecuvântată. 

Grigorie tăcea, lucru care i se potrivea atât de mult! Cum- 
pănea în mintea sa cele auzite. 

În aceeaşi vreme, în Cezareea lupta pentru tron se întețea tot 
mai mult. Oamenii cu răspundere din Biserică fuseseră cuprinşi de 
tulburare, aşa că se gândiseră să cheme grabnic la Cezareea epis- 
copii din partea locului, care să-l aleagă, conform canoanelor, pe 
arhiepiscop. 

Astfel, l-au chemat şi pe bătrânul Grigorie al Nazianzului. 
Bătrânul acesta n-avea nevoie de alte semne. Ca un om încercat ce 
cra, intuia răul ce se apropia. Cezareea urma să cadă în mâinile 
ereticilor,. 

ÎI strigă iarăşi pe fiul său, pe Grigorie: 

- Scrie — îi zise. Scrisoare către oamenii de vază din Cezareea: 
„Sunt păstorul unei turme mici, dar harul nu are hotare. Chinurile 
şi luptele mele pentru adevăr m-au învățat multe lucruri. Luaţi, 
deci, aminte la vorbele mele, pentru numele lui Dumnezeu! Alege- 
rea pe care o vom face are o însemnătate copleşitoare, pentru că 
episcopul este sfeşnicul Biserici. Și nu-i vorba de o Biserică oare- 
care. Cezareea e sălaşul Bisericii mamă, locul spre care privim cu 
toţii. Îmi pare rău, fraţilor, că mă aflu greu bolnav şi nu pot veni la 
voi. Dar vă voi spune fără înconjur părerea mea.” 

Grigorie fiul scria fără să scoată o vorbă, biruit şi copleșit de 
experienţa tatălui său. Doar îndrepta pe ici pe colo câte un cuvânt, 

aşternând fraza mai meşteşugit. Oamenii de seamă ştiu să se 
supună atunci când trebuie. Şi înțeleg numaidecât când vremurile 
sunt hotărâtoare. 

„Care este, deci, părerea mea? Că Vasile este cel ce trebuie 
ales. Aveţi şi alți oameni buni, dar acesta e mai presus de toţi. Ni- 
meni nu-l ajunge. Nimeni altul nu poate stăvili astăzi erezia. Ni- 
meni n-are curăţia lui şi puterea cuvântului său. Aşadar, socotiți 
bine. Şi de suntem într-un gând, sunt pururea alături de voi. Mâna 
mi-e călăuzită de Duhul Sfânt către Vasile. lar de nu sunteţi de 
aceeaşi părere, daţi-mi pace, vedeți-vă de ciracii voştri şi s-auzim 
de bine!” 

Ce folos, însă, pot să aducă scrisorile într-o vreme când totul 
era pe viață şi pe moarte? Viaţa Ortodoxiei — moartea ereziei. 
Viaţa ereziei — moartea dreptei credințe. 

După cum mergeau lucrurile, Vasile n-avea cum s-o scoată la 
capăt singur. Singur în fața atâtor adversari vicleni, versaţi în cele 
ale politicii. Avea nevoie de un teolog capabil, pentru discuțiile 
teologice, şi de un episcop cu autoritate, impunător, pentru a deju- 
ca maşinaţiunile din culise. 

Boala nu-i îngăduia bătrânului Grigorie să se mişte din loc. 
Mintea însă îi mergea ceas. Îşi chemă fiul, pe Grigorie: 

- Epistolă, vom scrie epistolă lui Eusebiu al Samosatelor. E 
vechi prieten de-al lui Vasile şi de-al tău. Ce stai? Nu pricepi că 
trebuie să vină din Siria şi să-i dea o mână de ajutor? 

- Dar Eusebiu -— îl întrerupse Grigorie tiul — nu poate alege, e 
din altă mitropolie! 

- Ştiu — zise tatăl. Dar poate să-l ajute, să-i stea alături. Cu- 
vântul lui are trecere. E cărturar. E cunoscut în Cezareea. Avem 
nevoie de el. Scrie-i, deci: „Aripi, Eusebie, aş voi să am! Să zbor 
la tine şi să te îmbrăţişez. Mi-ar fi fost mare mângâiere!... Dar 
sănătatea nu-mi îngăduie astfel de vise. De când a murit Eusebiu 
al Cezareii, nori grei au venit asupra mitropoliei noastre. Vrăjmaşii 
Bisericii, care până mai deunăzi tremurau de frică, au ieşit pe dru- 
muri şi scrâşnesc din dinți. Am primit chemare să merg în Ceza- 
reea. Boala şi bătrânețile nu mă lasă. M-am gândit mult. Mintea 
mi s-a oprit asupra chipului tău sfânt. Rogu-te, nu zăbovi: apucă 
drumul Cezareii! Fă tot ce poţi să se facă voia lui Dumnezeu — 
înţelegi ce-ţi spun: să fie ales Vasile. De izbutim, biruinţa va fi 

mare, Dumnezeu ne va răsplăti ostenelile. Aşadar, nu mai zăbovi. 
[larna nu va întârzia să vină. Şi atunci n-o să ne mai putem mișca 
din loc.” 

Scrisoarea aceasta a fost scrisă cam prin iulie-august 370. 
Am vorbit mai înainte despre uneltirile ereticilor. În august sau la 
începutul lui septembrie, episcopii arieni s-au înţeles prin trimişi 
să se pornească din eparhiile Capadociei şi să ajungă în aceeaşi 
perioadă în Cezareea, pentru alegerea mitropolitului. 

Însă pentru ca ceea ce făceau să fie legal, au trimis o scri- 
soare comună şi episcopilor nearieni din Capadocia, care aveau şi 
ei drept de vot. Prin scrisoare îi înştiințau pe aceştia din urmă doar 
că pornesc spre Cezareea. Nimic mai mult. Nici când se va întâm- 
pla venirea lor şi sinodul, nici pentru care pricină vin la Cezareea. 

Aceasta, ca să nu cunoască episcopii ortodocşi intenţiile ere- 
ticilor. Plănuiseră să se întrunească la Cezareea înainte de a sosi 
ortodocşii, să aleagă mitropolit eretic şi mai apoi, la protestele or- 
todocşilor, să răspundă: „Noi v-am dat de veste — de ce n-aţi venit 
atâta timp?” 

Bătrânul Grigorie primise şi el scrisoarea. Pricepuse numai- 
decât unde băteau ereticii. Din nefericire, era bolnav şi nu putea 
face ceea ce ar fi vrut. Fiul său, Grigorie, nu voia să iasă din felul 
său de a fi. Se temea să nu fie acuzat că-şi părtineşte prietenul, din 
interes. 

Au trecut câteva zile. Ereticii ajunseseră la Cezareea. Acolo 
spuseseră multe împotriva lu: Vasile. Plăsmuiseră şi un argument 
împotriva lui, cu care credeau că-l vor zdrobi. Aceasta aştepta bă- 
trânul Grigorie — argumentul lor de bază, ca să-i poată da mai apoi 
peste cap. 

Confidenţial şi cu un aer de dispreț, ziceau către oamenii 
Bisericii, în legătură cu alegerea mitropolitului, dar şi către popor: 

- Sărmanul Vasile, este atât de bolnav, că nici să se mişte nu 
mai poate; nicidecum să mai poarte de grijă treburilor Bisericii! Şi 
de-am fi vrut, tot nu s-ar cădea să-l facem arhiepiscop, de vreme 
ce zace într-o asemenea stare... 

Argumentul acesta zgomotos şi viclean a fost răsturnat de bă- 
trânul Grigorie, prin puţinele cuvinte pe care le-a scris episcopilor 
adunaţi în Cezareea: „N-aţi fost chemaţi să alegeți atlet, ci învă- 
țător (dascăl) al Bisericii”. 

Vasile nu avea trup atletic, însă avea înțelepciunea lui 
Dumnezeu şi talantul învățătorului (dascălului), care îl făcea de 
mare folos Bisericii. Şi nu era țintuit pentru totdeauna la pat, încât 
să nu poată ajunge Părinte şi Dascăl al Bisericii. Acestea le spunea 
în scrisoarea lui bătrânul Grigorie. Ba chiar îi legă să-l aleagă pe 
Vasile, ca pe cel mai bun dintre toți. 

În zadar vorbele tale, cinstite părinte! Fanaticului nu-i pasă 
nicicând de adevăr. 

Episcopii ortodocşi şi poporul Cezareii se bucurau, desigur, 
de strădaniile bătrânului Grigorie, dar prezenţa impulsivă a ereti- 
cilor le înmuiase curajul. Aceştia erau mulți şi făceau și mai mare 
zarvă. Nici Vasile însuşi, acum aflat în convalescenţă, nu putea 
face mai nimic. 

Freticii, aşadar, presau, poporul dădea înapoi, episcopii 
ortodocşi rămâneau fără grai. Şi Vasile pierdea alegerea. Aşa se 
părea; dar Dumnezeu avea alte planuri. 

Eusebiu al Samosatelor ascultă îndemnul bătrânului Grigorie 
şi veni în Cezareea. Luă sfatul bătrânului ca pe porunca lui 
Dumnezeu — cum, de altfel, şi era. Sosi la ceasul potrivit. Tânăr, 
înflăcărat, cărturar şi ortodox cum era, se aruncă în lupta pe care o 
organizase cu Vasile. 

Vara, pământul însetează după apă. În vremea aceea, Ceza- 
reea înseta după curaj. Eusebiu a fost cel care avea să-i dea acest 
curaj. Lipsise până acum prezenţa dinamică a unui episcop 
Ortodox. 

Eusebiu a răspândit, aşadar, asupra tuturor roua Ortodoxiei. 
Marea Cezareii, tulburată şi înviforată de eretici şi de frică, s-a li- 
niştit. Cei pe jumătate naufragiați s-au prins de stânca cea neclin- 
tită. Cei dimprejurul lui Vasile îşi regăsiseră încrederea şi zâmbetul. 

Episcopii ortodocşi au început contraatacul. Pur şi simplu se 
petrecea o minune, din zi în zi tot mai mare. Râvna şi osteneala lui 
Eusebiu dădeau repede roade. Toate se schimbaseră în Cezareea. 
Nădejdile pentru alegerea lui Vasile erau acum foarte mari. Aproa- 
pe o certitudine. 

Aceste veşti ajunseseră şi la Nazianz. Cei doi Grigorie, tatăl 
şi fiul, tresăltau de bucurie. Au scris iarăşi episcopilor ortodocşi ai 
Capadociei. Câţi şovăiseră la început, câți se temuseră de puterea 
ereticilor, se îmbărbătaseră acum şi apucaseră drumul Cezareii. 

Bătrânul Grigorie era grav bolnav. Mintea însă îi era iute. 
Avându-l drept ajutor pe fiul său, îşi aduna toate puterile, condu- 
când mersul lucrurilor. Văzându-şi ostenelile rodind şi triumfând, 
precum şi minunca petrecută, se îmbătase de bucurie. Trupu-i bol- 
nav parcă reînviase. Ochii i se umpleau de lumină şi de bucurie. Îi 
mulțumea lui Dumnezeu. Prinsese puteri; putea de-acum să plângă 
de bucurie, cu lacrimi nesfârşite. 

Dumnezeu l-a văzut pe bătrânul luptător bucurându-se de 
slava dumnezeiască ce venea din alegerea lui Vasile şi i-a făcut un 
mare dar. La învrednicit să fie de faţă, alături de Vasile, la alegere. 

- Grigorie! — strigă bătrânul după fiul său. Dă grabnic porun- 
că să înhame caii. O să mă duc în Cezareea. Vreau să ajut şi eu 
însumi, cu votul meu, la alegerea lui Vasile. 

Grigorie cel tânăr îl privea nedumerit, uluit de cuvintele ciu- 
date ale bătrânului. I-a trecut prin minte că bătrânului i s-a apro- 
piat sfârşitul. Până mai ieri era țintuit la pat, şi acum... 

- Nu zăbovi, fiul meu. Mă duc. O să pot. Spune-i mamei tale 
şi Gorgoniei să pregătească un pat mic, ca o targă. Cu acesta o să 
mă aşezaţi în car. O să-mi fie bine. 

- Dar, tată... — îndrăzni Grigorie să îngaime, îngenuncheat 
lângă creştetul alb al tatălui său 

- Tu fă grabnic ce ţi-am spus şi să n-ai teamă. Mi-a făgăduit-o 
Dumnezeu. Mă simt în putere, pot. 

Vrând-nevrând, toate pregătirile fuseseră făcute. Alegerea lui 
Vasile trebuia să se facă şi cu votul bătrânului luptător: trebuia 
pecetluită cu o şi mai mare minune. 

Grigorie-fiul alergă la masa lui de scris şi scrise o epistolă 
către Eusebiu de Samosata, care deja se afla în Cezareea, precum 
îi ceruse bătrânul Grigorie. În scrisoarea aceasta se pomeneşte 
pentru întâia oară de hotărârea bătrânului Grigorie de a merge la 
Cezareea pentru Vasile, pentru binele Bisericii. 

De-acum, şi Grigorie cel tânăr era încredinţat că bătrânul va 
călători cu bine şi se va întoarce cu binc, sănătos — ceea ce s-a şi 
petrecut. De ce? Pentru că Vasile urma să fie ales arhiepiscop, 
pentru că vestita cetate a Cezareii își va cunoaşte cel mai luminat 
ierarh pe care l-a avut în istoria ei, pentru că Vasile, ca arhiepis- 
cop, va putea să-şi joace marele său rol în viaţa Bisericii. 

Pe de altă parte, Grigorie, mişcat de minunea petrecută cu 
bătrânul său părinte şi de schimbarea bruscă pe care Duhul Sfânt o 
adusese în favoarea Ortodoxiei, i-a făgăduit lui Eusebiu că va veni 
şi el la Cezareea puţin mai târziu, ca să-l felicite pe Marele Vasile 
Şi să-l ajute în lucrarea lui. 

Vorbea cu siguranță despre alegere, fiindcă asta îi şoptea 
Duhul Sfânt în adâncurile inimii lui. Omul care are încredințarea 
Duhului Sfânt despre un anumit lucru este mai sigur chiar decât de 
însăşi viaţa lui. E o siguranță mult mai mare decât cea fizică, decât 
cea matematică. Dumnezeu e mai presus de toate. 

Bătrânul Grigorie a ajuns, încet-încet, în Cezareea. Episcopii 
ortodocşi adunaţi aici, dimpreună cu poporul, l-au primit ca pe un 
Avraam al Ortodoxiei. Sosirea lui era privită de toţi ca un semn 
dumnezeiesc; semnul că Vasile va fi ales. 

A doua zi, clericii l-au adus pe braţele lor la sinodul episco- 
pilor Capadociei. Poporul îi urma. O suită impunătoare, sfântă, ho- 
tărâtoare. Pe cât se apropia de locul alegerii, pe atât ghețarul aria- 
nismului se topea. Iar când cinstitul bătrân a fost adus în încăperea 
întrunirilor, întreaga Cezaree, întreaga Capadocie se prefăcuse 
într-un tumult, urmând bătrânului, tunând înăbuşit: „Ortodoxia, 
ortodoxia...” Cine să se împotrivească? Ereticii? Era cu neputinţă. 

Astfel, Vasile a fost ales arhiepiscop al Cezareii Capadociei. 
Aceasta s-a petrecut în septembrie 370. În scurtă vreme a avut loc 
şi hirotonia şi instalarea lui. Erau, desigur, şi alţi episcopi, dar cel 
dintâi slujitor al înfricoşatei slujbe a fost bătrânul Grigorie. El a 
fost primul care şi-a pus mâna pe creştetul cel înțelept al lui 
Vasile, chemând Duhul Sfânt asupra lui. 


Vasile episcop 


Vasile, mitropolit al Cezareii. 

Pe vestitul tron ortodox al Răsăritului şedea ierarhul ortodox 
prin excelență. Conştiinţele curate ale Bisericii au sărbătorit alege- 
rea lui cu o bucurie pascală. Simţeau că biruința aceasta li se 
dăduse de sus, de la Duhul Sfânt. Duhul Sfânt biruise. 

Nu era însă vreme de praznice şi cântări de biruinţă. 

Ereticii, desigur, tremurau de frică. Mulţi fugiseră iarăşi din 
Cezareea, ca înainte cu câțiva ani, prin 365-366, când Vasile fu- 
sese însărcinat cu lucrarea de pastoraţie şi învățătorească în cetate. 
Rămăseseră însă destui care să-i dea bătaie de cap şi să-l vor- 
bească de rău. 

Şi apoi, cu îmbolnăvirea lui Eusebiu al Cezareii, cu intensa 
luptă de dinaintea alegerilor şi cu susținerea ereticilor de către 
cumplitul împărat Valens, Biserica oarecum se dezorganizase. Va- 
sile se trezi înaintea unei lucrări anevoioase. Singurul lucru plăcut 
şi pozitiv era moralul ridicat al ortodocşilor. Alegerea lui le dăduse 
curaj. Îi făcuse mai statornici decât înainte. 

Factorii de răspundere politici şi bisericeşti ai Cezareii şi în 
general ai Capadociei şi ai Pontului, cei care se luptaseră cu Vasile 
până în ajunul alegerilor, antrenați de factori exteriori, ajunseseră 
cea dintâi problemă a noului arhiepiscop. Cei mai mulți dintre 
aceştia şi-au înţeles repede greşeala, şi-au regăsit sinele ortodox 
imediat ce-au văzut limpede cum stau lucrurile şi minunea de la 
Duhul Sfânt petrecută la alegerea lui Vasile. S-au alăturat deci, 
fără vorbă multă, noului mitropolit. 

Alţii, iarăşi, încercând să înţeleagă mersul lucrurilor şi cău- 
tând să profite de noile împrejurări, văzând că nu le foloseşte la 
nimic să se împotrivească de Dumnezeu chematului şi iubitului de 
popor episcop, trecuseră de partea lui, spre a evita urmările 
neplăcute. 

Biserica nu are obiceiul de a-i osândi sau de a-i dispreţui pe 
cei care greşesc, ci de a călăuzi şi de a ierta, pentru a-i mântui pe 
păcătoşi. Şi e adevărat că ceYîmai mulți dintre foştii adversari erau 
acum de partea lui. Puţini îi mai erau potrivnici, spre a-i mări şi 
mai mult mucenicia şi măreţia. 

Încă din ziua alegerii lui, Vasile a simțit nevoia de a-l avea 
alături pe prietenul său iubit, pe Grigorie. Avea acum şi mai mare 
nevoie de el decât în perioada dinaintea alegerilor. Îi trebuia o 
persoană căreia să-i poată încredința totul, căreia să-i dea în grijă 
tot ceea ce nu apuca sau nu putea să facă el însuşi. Grigorie însă 
nu voia să iasă dintr-ale lui. Avea o anume reţinere faţă de lucrarea 
în mijlocul societății, care semăna cu un fei de frică de viața 
cetății. 

Poziţia aceasta îl nedumerea pe Vasile, care însă nu se grăbea 
să-l acuze, ştiind că Grigorie nu face aceasta din rea intenţie. 

Aşadar, deşi toţi se aşteptau să-l vadă pe Grigorie printre cei 
dintâi care să-l felicite pe Vasile pentru alegerea lui, nu-l văzură 
nici măcar printre ultimii. Dimpotrivă, îi scrisese o scrisoare lui 
Vasile şi-i spusese că va veni în Cezareea după ce vor trece gre- 
utăţile, când toate se vor linişti. Această fire contemplativă, nede- 
prinsă cu cele lumești, îşi permitea luxul naivității: credea că 
gurile rele vor tăcea vreodată. 

La început, Vasile a aşteptat, a avut răbdare. Nu-i venea să 
creadă: Grigorie nu venea nici măcar să-l viziteze! Şi asta nu era 
de-ajuns: prin octombrie a primit o scrisoare în care Grigorie 
accentua însemnătatea alegerii, dar şi declara limpede că nu are de 
gând să vină în Cezareea. 

Mânios, Vasile i-a scris o epistolă aspră, care din păcate nu 
s-a păstrat. 

Vasile îl învinuia deschis pe Grigorie de nepăsare. Se arăta 
aspru, nădăjduind poate că îi va risipi şovăielile. Amândoi treceau 
prin clipe grele, fiecare din motivele lui. Vasile fiindcă avea nevo- 
ie de credinciosul său prieten, căruia să-i încredinţeze o parte din 
răspunderile lui; Grigorie pentru că voia din tot sufletul să strângă 
în braţe ceea ce avea mai de preț pe această lume — pe Vasile -, 
dar n-o făcea tocmai pentru că se temea de răspunderile pe care i 
le va încredința acesta. 

Vasile avea nevoie de Grigorie şi-l învinuia de nepăsare. Pe 
cine? Pe Grigorie! 

Vrând-nevrând, Vasile pricepu că nu putea să se sprijine pe 
Grigorie în chestiuni ce n-aveau legătură cu teologia şi cu viața 
contemplativă. Nu-i va mai vorbi niciodată — după câte ştim — 
despre asemenea chestiuni. 


Incepe lucrarea 


În timpul în care Vasile ajungea episcop, Cezareea trecea 
prin zile grele. Era mult diferită de Cezareea anilor 345 şi 355, pe 
care o cunoscuse şi o admirase Vasile. 

O nereuşită economică o dusese la decădere, după ce trecuse 
şi prin cumplita foamete despre care am vorbit. Aceasta a secerat 
multă lume. 

A venit apoi legea tâlhărească a PER care a secătuit 
ultimul strop de vlagă din capadocieni în general şi din cei din 
Cezareea în special. 

Decăderea economică adusese cu sine şi decăderea învăţă- 
mântului. Şcolile se închideau. Profesorii plecau. Sofiştii şi retorii 
nu mai aveau de lucru şi nu mai erau plătiţi, încât interesul lor 
pentru drept şi filosofie se micşora până la dispariţie. Cetăţenii şti- 
utori de carte se împuţinau pe zi ce trecea. Dimpotrivă, cei neştiu- 
tori se înmulțeau, lor alăturându-li-se şi sciți şi masagheți mongoli. 

Vestita Cezaree, aşadar, devenise un loc în care teologii ade- 
văraţi erau tot mai rari. Necărturarii erau atraşi şi înşelaţi lesne de 
demagogi, neputând să discute şi să înțeleagă singuri adevărul, 
ceea ce se cuvenea, ceea ce era drept. Din aceste pricini, lucrarea 
lui Vasile devenea extrem de anevoioasă, în vreme ce pătrunderea 
arienilor era extrem de lesnicioasă. 

În câteva cuvinte, situația Bisericii Cezareii şi a Capadociei 
era jalnică şi dezarmantă. Însă ochii tânărului episcop nu se măr- 
gineau să vadă doar acestea, ci îmbrățişau întregul Răsărit. Iar 
situaţia din Iliria până în Egipt, Siria, Palestina şi Mesopotamia era 
încă şi mai rea, căci pretutindeni stăpânea, până în jurul lui 370, 
arianismul. Majoritatea episcopilor ortodocşi fuseseră exilați sub 
diferite pretexte. 

Doar Alexandria şi Cezareea rămăseseră bastioanele de temut 
ale Ortodoxiei. În cea dintâi stătea totdeauna în picioare leul ce 
sfânt al adevărului, încercatul luptător Atanasie, dinaintea căruia 
se plecau puterile lumeşti şi se cutremurau împărații. Avea însă, la 
acea vreme, cam 75 de ani, era bătrân. Dar cu privire de vultur. 

Pe tronul celei de-a doua stătea Marele Vasile, de doar 40 de 

„ plin de tărie şi luminare dumnezeiască, dar fără experienţa şi 
autoritatea Sfântului Atanasie. Vasile avea conştiinţa acestei tării 
şi a acestei luminări. Se simţea însă foarte mic, prea mic pentru a 
ține piept tristei situații din Biserică. 

Zi şi noapte durerea pentru cele ce se petreceau în Biserică îi 
rodea sufletul. Se trezea noaptea cuprins de gânduri, ajungând 
adesea din pricina acestora în pragul deznădejdii. Pe care nu-l 

trecea însă niciodată. Nicicând nu s-a pierdut în abisul disperării. 
Nu-l lăsa Dumnezeu să guste deznădejdea. 

În ceasul întristării extreme, sufletul i se adăpostea la 
Dumnezeu. Cădea în genunchi. Se bătea în piept, să i se deschidă 
ochii sufletului şi să se sature de puterea lui Dumnezeu. Striga şi 
gemea, căutându-L pe Dumnezeu, până când Acesta îi împlinea 
cererea, preschimbându-l în om întru totul dumnezeiesc. 

Aşa devenea puternic. Şi era dator deci să continue lupta. Să 
pună iarăşi început lucrării sale. Nu, nu era de ajuns doar rugăciu- 
nea. Suspinele şi lacrimile nu rezolvau pe de-a-ntregul problema. 

Dumnezeiescul Vasile şi-a început aşadar lucrul, iar izbânzile 
veneau una după alta; aşa încât chiar şi cei mai sceptici, mai greu 
de convins, au fost nevoiţi să-i recunoască măreţia. 


Adevăr, cuvânt şi faptă 


Vasile nu era nepregătit atunci când a urcat pe tron. Studiase 
literele şi ştiinţele la cele mai bune şcoli ale vremii. Cugetase cu 
durere şi râvnă la voia lui Dumnezeu, pe vremea retragerii lui în 
pustie. Se rugase mult şi dobândise fmmuseţea nesfârşită a expe- 
rienţelor dumnezeieşti. 

Și totuşi, el însuşi se simţea nepregătit. De fiecare dată simţea 
nevoia să o ia de la capăt. 

Acesta e un aspect pe care îl întâlnim la toate marile perso- 
nalități ale Bisericii, şi aceasta din două motive. Mai întâi pentru 
că puterea şi înțelepciunea pe care o au o datorează lu: Dumnezeu; 
Je-a fost dată şi de aceea li se poate lua înapoi oricând. Este, adică, 
dumnezeiescul har, luminarea de la Sfântul Duh, care li s-a dat în 
dar prin voia dumnezeiască, şi nu în mod natural, prin fire. lar mai 
apoi pentru că noile probleme cu care se contruntă privesc mân- 
tuirea omului, sunt teologice. Aceasta înseamnă că, pentru a da un 
răspuns corect, trebuie ca mai întâi ei înşişi să se apropie de ade- 
văr, cu toată ființa lor. Trebuie să ajungă să trăiască adevărul, ca 
mai apoi să-l exprime, să-l tâlcuiască, să-l susțină. 

Această rânduială dumnezeiască a fost cea pe care a urmat-o 
şi Vasile, cu credincioşie. 

Biograful său — desigur, prietenul său Grigorie din Nazianz — 
spune că această rânduială mântuitoare a fost descoperită mai întâi 
de Vasile. E vorba însă de o exagerare, care se explică prin faptul 
că tot ceea ce a găsit în Tradiție Vasile a dezvoltat, a adâncit, a ex- 
tins, a înălțat şi mai mult. 

Astfel, arhiepiscopul Cezareii se pregătise teologic pentru 
lupta lui şi pentru problemele concrete ale vremii: prin asceză, prin 
dragostea de Dumnezeu şi de om şi prin rugăciunea stăruitoare, 
adunându-se în sine. Acolo, în cele mai dinlăuntru ale sufletului 
său, se zăvora dimpreună cu Duhul Sfânt, sfătuindu-se cu EI, trăin- 
du-L; adică trăind adevărul, realitatea dumnezeiască. Gustase şi 
trăise adevărul. Coborâse adânc în profunzimea Scripturii; gustase 
şi adunase toate câte izvorau din bogăţia cea tăinuită. 

Ceea ce-i rămânea acum de făcut era redarea, susținerea a ce- 
ca ce trăise, a ceea ce dobândise prin luminarea Duhului. Aici era 
nevoie de cugetarea omenească, chemată să îmbrace acel adevăr în 
veşmânt pământesc, în limba înţeleasă de oamenii vremii. 

Vasile se dedică, aşadar, mobilizării înţelepciunii omeneşti, 
pe care o studiase atâţia şi atâţia ani. Aşa izbuti să arate celorlalți 
adevărul Bisericii — celor ce se clătinau din pricina ereticilor — şi 
să-i combată pe eretici şi părerile lor prin scrierile sale, în care 
aducea argumente solide şi zdrobitoare împotriva relei credinţe. 

Era nevoit nu doar să-i înfrunte verbal, în discuții particulare 
ori publice, pe eretici ori pe cei amăgiţi de aceştia, ci şi să-şi 
aştearnă argumentele pe hârtie, spre a fi folosite şi de ceilalţi 
ortodocşi, care să-şi lumineze astfel prietenii sau adversarii aflați 
departe de Cezareea. 

Lucrarea aceasta era sfântă şi dumnezeiască, căci reprezenta 
expresia autentică a adevărului. Aşadar, nu e de mirare că Grigorie 
Teologul consideră cuvintele acestea, teologia lui Vasile, deopo- 
trivă cu cuvintele pe care Moise le-a săpat în piatră, cu călăuzirea 
lui Dumnezeu. Şi aici şi acolo călăuzește şi luminează acelaşi 
Dumnezeu. 

Dar să nu creadă cineva că Vasile se preschimbase într-un 
profesor de teorie. Desigur, propovăduia de la amvon. Dar cuvin- 
tele lui erau o învăţătură adresată unor oameni concreți, privind 
probleme foarte concrete. Nimic general ori abstract. Teologia lui 

era una practică, era faptă. Nu în simplul sens că aplica ceea ce 
spunea, ci şi în sensul că era conformă cu starea de fapt a Bisericii. 

Astfel, pe mulţi eretici ori creştini mai dificili îi vizita el în- 
suşi, personal. Le asculta greutăţile, împotrivirile; şi le răspundea 
după caz, potrivit cu ce vedea şi auzea. Țelul lui era să zidească 
sufleteşte, să păstorească; nu să triumfe în controverse, zdrobin- 
du-şi adversarul. Altora le trimitea oameni de încredere de-ai lui. 
Aceştia erau purtătorii duhului lui Vasile şi încercau să-i înțelep- 
țească pe ortodocşii mai dificili, căci existau şi mulţi din aceștia. 
Pe alţii, iarăşi, îi chema la el să le arate adevărul, ca să-i abată de 
la neadevăr, de la înşelare. N-avea pentru toţi aceeaşi măsură, 
acelaşi mod de abordare. 

Pe unul îl mustra, pe altul îl sfătuia, pe al treilea îl certa şi pe 
al patrulea îl ameninţa. Numai să-i mântuiască pe cei rătăciți. 

În ceea ce-l priveşte pe împărat, era adevărat că izbutise, prin 
tot felul de amenințări, confiscări, exilări, prigoniri, chinuri şi chiar 
omoruri, să supună relei credinţe (ereziei) întreg Răsăritul. Şi 
acum îi stătea dinainte, neînfricat şi amenințător, firavul şi puţinul 
la trup Vasile. 

Cezareea, cu starea ei de lucruri, devenise un coşmar. Se 
pregătea deci să risipească acest coşmar. 


Josniciile celor josnici 


Toamna şi iama anulu: 370, dar şi anul următor, a fost 
perioada în care Vasile, ca un vultur, a încercat să-şi desfacă și 
mai mult aripile pentru zbor. 

Era episcop, chiar mitropolit al Cezareii. De voia sau nu, 
avea în grija sa Capadocia, Pontul şi Armenia Mică. Trebuia deci 
să-şi deschidă mai mult aripile ca să le cuprindă pe toate. 

Bârfa, zvonurile, calomnia. minciuna la adresa lui lucrau cu 
răbdare, pe multe părți. Aşadar, prin târgurile Capadociei, ale 
Pontului şi ale Armeniei, dar şi în Cezareea, circulau cele mai de 
necrezut zvonuri despre aşa-zisa rea purtare şi concepţiile eretice 
ale lui Vasile. 

În Armenia Mică — în cetatea Coloniei, de pildă —, lansaseră 
zvonul că Vasile s-a purtat urât cu fostul episcop al Cezareit, cu 

bătrânul Dianiu, despre care am vorbit. Ajunseseră chiar să spună 
că Vasile îşi anatematizase propriul părinte duhovnicesc, propriul 
episcop. 

Îndemânaticii bârfitori răspândeau cuvinte urâte în toate cer- 
curile bisericeşti; chiar şi printre funcționarii de stat şi ofiţerii care 
se întâmpla să-l cunoască şi să-l prețuiască pe Vasile. 

Umbla vorba că Vasile ar şchiopăta în cele ale credinței, că 
n-ar fi pe de-a-ntregul ortodox. În cercul înaltului demnitar Perga- 
miu se răspândise chiar zvonul că ar fi eretic. 

Nu era pentru prima dată când îl calomniau. Cunoscuse și 
altă dată acest vierme cumplit. Dar acum parcă întrecuseră orice 
măsură. Bârfele se întindeau adesea în întreg Răsăritul. Aceasta îl 
înspăimânta, ca păstor ortodox, şi-l întrista, ca om. 

Pe de-o parte, îi era în primejdie lucrarea pe care o începuse 
pentru restabilirea ortodoxiei — de vreme ce-l credeau eretic — şi, 
pe de alta, îi tăiau aripile, încercând să-l abată spre ispita deza- 
măgirii. Amărăciunea îl stăpânea mai ales noaptea, neîngăduindu-i 
să închidă ochii. Ostenitul şi firavul lui trup rămânea treaz, nea- 
dormit; dimineaţa, duhul îi era chinuit de nesomn. Vrăjmaşii lui le 
puseseră pe toate la cale cu dibăcie. Exact asta aşteptau. Însă fă- 
cuseră o greşeală. Nu puseseră la socoteală puterea dumnezeiască 
pe care o tăinuia în sine acest om firav, pe care îl urau de moarte. 

Şi tocmai când părea că Vasile cedează, atunci stătea parcă 
mai drept, mai neclintit, ţinându-le piept. Avea răbdarea, cea atât 
de folositoare în astfel de împrejurări. 

Episcopului Bosforiu al Coloniei i-a povestit cu câtă dragoste 
şi respect îi stătuse alături bătrânului Dianiu. Femeilor închinate 
Bisericii le-a făcut o scurtă expunere a credinţei lui. Lui Pergamiu 
i-a spus limpede că defăimarea îi aduce mare folos duhovnicesc. 

A găsit curajul să răspundă defăimărilor care i se aduceau. 

În acelaşi timp se purta şi cu asprime. Erau datori cu toții să 
aibă îndrăzneala propriei păreri, să se încredinţeze de cele ce se 
spun; să vadă dacă aşa stau lucrurile, şi abia după aceea să le 
primească. 

- Să aduceţi, rogu-vă, dovezi pentru câte spuneți. Unde, cum, 
când, cine era de faţă. Înfăţişează-mi, Pergamie, lucruri clare, care 
să se fi petrecut. Doar acestea sunt dovezi. Doar atunci ai să poți 
susține sau primi toate câte se spun împotriva mea. 

Dacă Vasile nu s-ar fi împotrivit astfel, oamenii nu ar fi mai 
avut încredere într-însul. Şi era nevoie să aibă încredere în el, 
pentru ca lucrarea de restabilire generală a ortodoxiei şi de tămă- 
duire a neputinţelor marii lui mitropolii să-şi poată urma drumul. 

Tânărul mitropolit al Cezareii se confrunta zi de zi şi cu noile 
probleme care se iveau. Erau multe, aşteptându-l parcă de ani de 
zile. Se îngrămădiseră una peste alta, până ajunseseră cât un mun- 
te, apăsând asupra lui. ÎI apăsau, desigur, dar totodată era şi singu- 
rul care-şi putea supune acest munte anevoie de străbătut. 

Neascultarea horepiscopilor, desele cazuri de simonie, urâ- 
ciunea şederii împreună, lipsa ordinei şi nerespectarea ierarhiei 
erau răni deschise pe trupul Bisericii şi îngreunau mult lucrarea lui 
Vasile, îmbolnăvindu-l, punându-i în primejdie propria mântuire. 

Şi pe toate acestea trebuia să le înfrunte singur. Pe propria 
răspundere. Cu dragoste și asprime. În toate aceste strădanii ale lui 
întâlnim sfânta împreunare a iubirii cu asprimea. Este însuşirea 
păstorului Bisericii. Fiindcă iubeşte mult, ceartă şi sfătuieşte. 

Simonia. O faptă murdară ce şi-a luat numele de la Simon 
Magul, cel care a vrut să cumpere cu bani harul cel dumnezeiesc 
de la Sfântul Apostol Petru (F.A. 8, 18-22). Patima banului îi fă- 
cuse pe unii episcopi să ia ban: spre a hirotoni clerici. Această 
cumplită practică fusese condamnată de Sinodul | Ecumenic (325). 

Însă satana camuflase păcatul, dându-i altă înfăţişare. Anu- 
miţi horepiscopi ai Capadociei hirotoneau clerici fără a lua banii 
înainte, căci sc interzicea. Îi luau însă după hirotonie, căci atunci 
fapta lor nu mai semăna vinderii harului: pe care îl dădeau. 

Era o viclenie care îl mânia şi mai mult pe cinstitul Vasiie. O 
combătea aşadar, condamnând-o în dese rânduri. Se păstrează, în 
legătură cu aceasta, o scrisoare enciclică adresată horzpiscopilor 
mitropoliei lui. 

Apoi, era şi obiceiul păcătos al şederii împreună. Clerici: 
necăsătoriți luau ca ajutor în casa lor călugărițe ori femei închinate 
slujirii Bisericii. Însă situaţia aceasta nu era câtuşi de puțin irepro- 
şabilă. Şi asta pentru că, deşi la început clericii se alegeau dintre 
cei mai înaintați în vârstă, mai apoi se alegeau și dintre tineri. Aşa 
încât tinerii clerici ajungeau să aibă în casă călugăriţe tinere. Fi- 
reşte, virtutea fecioriei, pe care şi unii şi alții făgăduiseră să o 

păstreze, oarecum se primejduia. Sminteala se făcea pricină de a fi 
hulită Biserica şi de a se clătina credinţa multora. 

Pentru motivele acestea, Vasile s-a hotărât să taie răul din 
rădăcină. A poruncit deci unui preot — Grigorie pe nume — de şap- 
tezeci de ani, care era slujit de o femeie, s-o îndepărteze. Grigorie 
s-a împotrivit: 

- Pentru ce, preasfințite? Eu sunt om bătrân. Am ajuns, iată, 
la şaptezeci de ani. Te încredinţez că sunt slobod de orice patimă 
trupească. 

- Nici o clipă, Grigorie, nu mi-am închipuit că ai avea legă- 
turi trupeşti cu monahia care-ţi slujeşte. Dar n-avem dreptul să 
dăm apă la moară celor ce vorbesc de rău Biserica. Şi apoi, exem- 
plul tău poate fi urmat şi de un cleric tânăr, şi atunci înţelegi 
primejdia... 

Pe măsură ce vedea „nevinovatele” şi pe jumătate viclenele 
justificări ale lui Grigorie, mai aspru devenea: 

- Ti-am poruncit şi iarăşi îți poruncesc să te desparţi de 
femeia aceea. S-o trimiţi la mânăstire, iar pe tine să te ajute un 
bărbat. De vei îndrăzni să mai slujeşti fără să îndrepţi răul, o să te 
afurisesc şi o să dau de ştire tuturor clericilor! 


„Vrăjmaşii omului sunt casnicii lui” 


A, . 


Și anul 371 a început cu îngriţirea de toate. Gerul iernii 
capadociene îl ajută să conştientizeze un fapt ce aducea cu sine 
implicaţii: extrem de importante. 

Mulţi episcopi ce ţincau de mitropolia lui şi care mai erau şi 
ortodocşi nu-l recunoșteau, nu comunicau cu el; îşi păstoreau epis- 
copia lor fără să-l bage în seamă pe arhiepiscop, pe Vasile. Starea 
aceasta, desigur, o cunoştea de la început. Credea însă că cel puţin 
majoritatea îşi vor schimba poziţia faţă de el. Nădăjduia în zadar. 

Ignorarea era un fel de răzvrătire a lor. În trupul Bisericii în- 
să, aceasta însemna ruptură, despărțire, schismă. Când un episcop 
hotărăşte să nu recunoască un alt episcop, înseamnă că nu-l con- 
sideră membru adevărat al Bisericii şi episcop canonic. 

Aşadar, ori Vasile nu era păstor adevărat şi canonic, ori cel ce 
nesocoteau statutul lui. Vasile însă avea credinţa Părinților de la 

Sinodul I ecumenic; ajunsese arhiepiscop printr-o alegere canoni- 
că, la care câştigase majoritatea voturilor. Așadar, Vasile era 
mădular adevărat şi canonic al Bisericii. 

Cei care trebuiau să se înțelepțească erau dificilii horepiscopi 
şi preoţi. Modul în care Vasile a tratat problema lor a dovedit sfin- 
țenia şi tăria sa de caracter. Recurgea la o adevărată ofensivă a 
iubirii, rămânând cu rigurozitate în canoanele bunei rânduieli bise- 
riceşti. 

Lui Atarvie al Neocezareii i-a scris mai întâi el scrisoare, 
arătându-i şi spunându-i că iubirea poate acoperi toate diferenţele 
şi greutăţile. În asemenea scrisori, Vasile dovedea smerenie şi do- 
rinţa de a se folosi sufletește chiar de la defăimătorii săi. 

La încercarea de potolire a episcopilor şi de împăcare a lor cu 
Vasile a luat parte şi mai tânărul frate al lui Vasile, însemnatul 
teolog Grigorie, care la scurtă vreme avea să devină episcop al 
Nyssei. Ajutorul dat de fratele mai mic a fost ca o adiere răcoroasă 
în mijlocul arşiţei luptei. Ostenitul arhiepiscop l-a primit ca pe o 
mângâiere duioasă. De altfel, îl iubea mult pe Grigorie, în care de 
tânăr se întrezărea teologul de seamă care avea să ajungă. Însă 
acesta s-a dovedit prea crud pentru o asemenea misiune: a făcut o 
gafă uriaşă, care l-a ruşinat şi întristat pe Vasile. 

S-a petrecut următorul fapt: episcopul Grigorie, vărul sau 
fratele mamei lor, Emilia, păstorea o anume cetate a Capadociei, 
dar nu comunica cu Vasile, nu-l recunoştea drept arhiepiscop. Cu 
acest Grigorie, Vasile avea o strânsă legătură. încă din anii adoles- 
cenţei. Când mama lui, Emilia, l-a dus în casa părintească din Ce- 
zareea, l-a încredinţat, după toate probabilitățile, rudei sale apro- 
piate, adică lui Grigorie. Şi e adevărat că Grigorie a făcut tot ce a 
putut pentru nepotul său. A fost alături de familia Emiliei multă 
vreme după moartea soțului ei, în 355-356. 

Vechea legătură caldă dintre unchi şi nepot s-a preschimbat 
în ură sau cel puțin în repulsie a celui dintâi faţă de cel de-al doi- 
lea. De ce, nu ştim. Se pare că unchiul Grigorie a dat crezare ca- 
lomniilor care circulau pe seama nepotului său, neînțelegând mă- 
reția acestuia. Probabil că nu răbda ca toată familia să fie cu ochii 
ațintiţi asupra tânărului Vasile, admirându-l şi mândrindu-se cu el. 

„Bine, dar eu nu însemn nimic? Nu sunt cleric cărturar, nu 
am experienţa care îi lipseşte atât de mult nepotului meu?” — 
cugeta neînsemnatul Grigorie. 

Se apucă deci celălalt nepot — Fratele lui Vasile, Grigorie al 
Nyssei — să îmblânzească relațiile unchiului episcop cu nepotul 
arhiepiscop. 

Unchiul era ciudat. Aşa că Grigorie al Nyssei a recurs la o 
naivitate extraordinară: a plastografiat trei epistole, una după alta. 
Epistolele aveau semnătura unchiului Grigorie şi arătau sentimen- 
tele lui de prietenie față de arhiepiscop, cu care comunica astfel 
canonic. 

Inima sensibilă a lui Vasile mai-mai să explodeze de emoție. 
Aşadar, unchiul îl recunoştea! Sângele apă nu sc face... Fratele 
neuitatei sale maici era acum de partea lui! 

Cu o mândrie ascunsă a arătat în stânga şi în dreapta scriso- 
rile. Constituiau una dintre primele dovezi de supunere a horepis- 
copilor celor dificili. Însă după arătarea primei scrisori s-a petrecut 
ceva cumplit. Unchiul Grigorie însuşi s-a înfățişat dinaintea altora 
şi a tăgăduit autenticitatea scrisorii. Vasile s-a tulburat. Unchiul 
insista că epistola nu e a lui. 

Orgoliul lui Vasile fusese rănit, umilit în fața ochilor străini, 
care-l priveau de-acum ca pe un uneltitor şi înşelător. Ar fi vrut, în 
clipa aceea, să-l înghită pământul. 

Naivitatea fratelui său mai mic, care era totuşi un mare 
teolog, n-avea însă hotar! De cum a aflat ce s-a petrecut, a plasto- 
grafiat o a doua scrisoare. 

Vasile, neputând să urmărească incredibila traiectorie a fap- 
telor fratelui său, a dat crezare celei de-a doua scrisori. lar când s-a 
întâlnit cu contracandidatul său de la alegeri, cu Antim al Tianelor, 
i-a arătat-o acestuia. Însă cu primul prilej, unchiul Grigorie i-a 
declarat lui Antim că n-a scris nicicând o asemenea scrisoare. 

O nouă umilire, o nouă batjocorire avea să îndure. 

Răul însă s-a repetat şi a treia oară. Naivul Grigorie al Nyssei, 
în loc să-şi vină în fire, a întrecut orice măsură scriind o a treia 
scrisoare. 

Când şi-a revenit din viforul care îi cuprinsese inima i-a scris 
aspru fratelui său, dar tot ca unui frate, iertându-l fără greutate. 

Ce să facă acum cu unchiul său? Se apucă să-i scrie două 
scrisori, în care şi-a exprimat durerea amară că ruda care altădată 
i-a fost ca un părinte acum îl urăşte fără motiv, dând crezare 
adversarilor lui. 

„De la evlavia ta, unchiule, mă aşteptam la sfaturi şi sprijin. 
Iar tu mă urăşti, nu primeşti să mă întâlneşti — să mă sfătuieşti, în 
sfârşit, dacă greşesc undeva. Vino deci la Cezareea, vino să-i zi- 
deşti sufleteşte pe credincioşi şi pe mine însumi. Lasă deoparte 
mânia ce nu se potriveşte oamenilor care au virtutea ta.” 

În a doua dintre cele două scrisori (cea de-a şaizecea) se ghi- 
ceşte o oarecare îmblânzire a situaţiei delicate ce se crease. Gri- 
gorie al Nyssei se grăbea către unchiul său, Grigorie. Au stat de 
vorbă, ca două rude, şi unchiul a cedat. Peste puţin timp, i-a scris 
lui Vasile multdorita scrisoare ce a constituit reluarea vechii lor 
legături. 

Nepotul a răspuns la această scrisoare încredințându-şi un- 
Chiul că nu-i poartă pică iubitului său frate şi lăsându-i iniţiativa de 
a alege cum şi când să se întâlnească. Aşa a luat sfârşit tristul epi- 
sod ce a avut ca protagonişti doi nepoți şi un unchi şi ca rezultat 
batjocorirea şi umilirea lui Vasile. Dragostea şi râvna către misiu- 
nea pe care o avea îi şterseseră orice urmă de amărăciune. Lucra- 
rea lui Vasile îşi vedea de drum iar iubirea pentru marele — dar atât 
de naivul! — teolog şi frate al său sporea şi mai mult. 

Ajuns arhiepiscop în scaunul celei mai importante pe atunci 
mitropolii a Răsăritului, Marele Vasile realiza că buna înțelegere 
între episcopi reprezenta temelia bunăstării şi sănătății Bisericii. 
Într-una dintre scrisorile lui însă — printre primele scrise după ale- 
gereu sa, adresată prietenului său Eusebiu al Samosatelor — îşi 
arată interesul față de întreg Răsăritul. Pentru precizie, să spunem 
că nu e vorba doar de un simplu interes, ci de durere, dragoste şi 
purtare de grijă. 

Începând cu anul 371, în paralel cu grija față de problemele 
regiunii sale, cugetă la problema Bisericii răsăritene şi pune la 
punct rezolvarea acesteia. 

Ochiul vulturului îmbrățişează întreaga Biserică - 
Primatu. adevărului 


De fiecare dată când un om depăşeşte nivelul mediu de cuge- 
tare, de gândire, de luminare dumnezeiască, devine — într-o măsu- 
ră mai mică sau mai mare — neînțeles celorlalți. 

Aşa se întâmpla şi cu Marele Vasile. Cum altfel s-ar explica 
faptul că omuleţul acesta firav, deşi se zbătea zi de zi pentru mi- 
tropolia lui, se zbătea încă pe atât şi pentru întreaga Biserică? Era 
asemenea unui vultur uriaş cu ochi ageri şi pătrunzători, scrutând 
depărtările. 

Câtă vreme petrecea jos, păşind pe pământ, ochii îi rămâneau 
nefolosiţi şi de aceea îl dureau, se îmbolnăveau din pricina strâm- 
torării de neocolit. 

De cum îşi desfăcea aripile şi se ridica la înălțime, se regăsea 
pe sine însuşi. Şi cu cât mai sus purcedea, cu atât mai limpede se 
vedea pe sine. De acolo din înalt îmbrăţişa cu sfântul şi pătrun- 
zătorul său ochi Biserica întreagă, râvnind, uneori cu nerăbdare, 
alteori cu durere, unirea oamenilor cu Hristos. 

Nu zăbovea cu nesocotință în înălțimi. Fiece străbatere către 
cele de sus se făcea cu cumpătare. Se temea să nu se clatine, să 
nu-şi piardă echihbrul. 

Vasile ştia că Dumnezeu îi dăduse tăria de a sta întru înăl- 
țimi. Aşadar cu harul Lui urca la înălțime, nu prin propria sa pu- 
tere. Şi acest lucru nu trebuia să-l uite niciodată. 

Şi apoi, mai era ceva. În acea vreme înălțimile erau încă să- 
laşul unui alt uriaş, împăratul văzduhului: Marele Atanasie, arhi- 
episcopui Alexandriei. Acesta, cu harul ce-i fusese dat, pă 
slava cerului, mai presus decât toți, veghind asupra Biseric 

Vasile ştia asta şi nu se gândise nici o clipă să se ridice la 
înălțimea Sfântului Atanasie. Nu doar pentru că nu putea ajunge 
până acolo sus, dar nu îndrăznea să se creadă deopotrivă cu 
vulturul cel mare. 

Va veni însă, în scurt răstimp, şi rândul lui. Peste doi ani, 
când vulturul cel mare, împăratul Ortodoxiei, Atanasie, va cădea, 
încărcat de slavă. Din ceasul acela, în 373, Vasile va urca la 

înălțimea de care până atunci se temea; la înălțimea pe care o 
stăpânise Atanasie. Va ajunge împărat peste zările Bisericii. 

Să ne întoarcem acum la activitatea celui care scruta cu o- 
chiul său ager asupra Bisericii. Ceea ce îl neliniştea mult pe Vasile 
era încăpăţânarea cu care împăratul Valens voia să impună aria- 
nismul, împins de sfetnicii lui arieni şi de nevoia de a avea un stat 
unit, însuflețit de o singură credință. 

Valens credea că majoritatea poporului din Răsărit prefera 
arianismul pe care se străduia el să-l impună. Astfel, considera că 
se poate bizui pe părțile din sud spre a-şi putea supune definitiv 
Armenia. Ținutul Capadociei, al Pontului şi Armeniei Mici se îm- 
potrivea însă cu îndrăzneală impunerii arianismului. Şi, deci, indi- 
rect, împăratului însuşi. Dar exact această regiune o voia Valens 
unită şi supusă politicii lui, căci aceasta urma să fie vârful său de 
lance, baza acţiunilor militare ale lui împotriva perşilor. 

De aceea, nici nu-i de mirare că sprijinea orice mişcare anti- 
ortodoxă şi pe oricine se opunea lui Vasile, întruchiparea împo- 
trivirii față de planurile sale. 

Mai erau şi întrunirile episcopilor arieni şi ale celor mai de 
seamă personalități ale arianismului, care aveau loc în Cezareea. 
Aceştia proveneau din Armenia, Siria şi Cilicia, adică din acele 
părţi care îl interesau atât de mult pe Valens. Adunările acestea 
erau ca o dinamită amplasată în inima mitropoliei lui Vasile. 
Creau un focar de răzvrătire. 

În primul rând, şi-a lămurit păstoriții săi în ceea ce priveşte 
învăţătura de credință. A luat legătura cu horepiscopii, cu episcopii 
de provincie. Dar aceştia oare îl recunoşteau cu toții? 

Nu ajungea însă lămurirea păstoriților lui. 

S-a întors apoi spre Atanasie, care stătea în vârful Bisericii, 
pe piscul ei cel mai înalt, deşi jurisdicția lui se mărgincea la o 
singură episcopie: 

- Ia aminte spre noi, cinstite părinte. Biserica din părțile noas- 
tre e cuprinsă de furtună. Suferă. Se tânguieşte. Se clatină din mers. 

O voce pare că vrea să se facă auzită. Vasile simte asta şi 
caută să o înăbuşe mai înainte de a răsuna în văzduh. E vocea bă- 
trânului Atanasie, care voieşte să dea glas şovăirilor lui, îndrep- 
tăţirilor lui. Vasile este însă neînduplecat. Nu-l roagă pe Atanasie, 
ci aproape îl provoacă: 

- Tu, Atanasie, eşti cel care suferă pentru Biserică mai mult 
decât oricare dintre noi. Tu îi porţi de grijă, tu te lupţi cu sufletul 
la gură de mai bine de patruzeci şi cinci de ani. Cine s-a zbătut ca 
tine? Cine a fost surghiunit în atâtea rânduri? Cine a cunoscut ade- 
vărul şi a fost încredințat de acesta mai mult decât tine, căpetenia 
mea? Tu, aşadar, trebuie şi acum să ajuţi. De nu, ne pierdem. 

Marele Atanasie se temea, şovăia. Nu însă şi Vasile. 

- Îndrăzneşte înainte, aşadar, Atanasie. Ştiu ce spun. Tu ne 
vei călăuzi, căci Dumnezeu pe tine te călăuzeşte. Pe tine te lumi- 
nează mai mult decât pe ceilalți. Ai experiență şi înțelepciune mai 
mare decât oricare dintre noi. Ai luminarea Duhului. 

Acestea sunt semnele întâietăţii, ale primatului. 

De aceea le întâlnim când în Antiohia, în persoana Sfântului 
Ignatie Teoforul ($107-117), când în Lyon, în persoana Sfântului 
Irineu (f pe la 202), când în persoana lui Ciprian al Cartaginei 
(+258), când în cea a lui Dionisie al Alexandriei (264), când în 
cea a lui Atanasie al Alexandriei ($373), când cea a lui Grigorie 
Teologul (390), când... Adică, de fiecare dată Biserica primeşte şi 
acceptă şi consideră normativă părerea unuia dintre fiii ei, căci 
acesta s-a făcut vas al alegerii lui Dumnezeu. 

Problema concretă pentru care se zbătea Atanasie era unitatea 
şi buna înţelegere între ortodocşii Răsăritului. Arienii, având Cur- 
tea de partea lor, izbutiseră să-i dezbine pe ortodocşi, să semene 
între ei zâzanie şi bănuieli. Astfel, de nu erau prietenii lor, cel 
puţin le ajunseseră neprimejdioşi şi nădăjduiau că va veni şi ceasul 
să şi-i supună. Aceasta înțelegea clarvizionarul Vasile, şi de aceea 
făcea totul să-i concilieze întreolaltă pe ortodocşi, să-i adune în 
sinod, ca să nu cadă peste puțină vreme pradă arianismului. În 
toată chestiunea căutase focarul central şi îl localizase în Antiohia. 

Episcopul Meletie, ortodox ca şi Paulin, era surghiunit în 
Getasa. Apusenii îl ajutaseră pe Paulin să ajungă episcop în ace- 
eaşi cetate şi-l sprijineau în detrimentul lui Meletie, o figură de 
seamă a Bisericii. 

De aceea şi Vasile, cunoscând legăturile lui Atanasie cu epis- 
copii apuseni, îl sfătuia să ceară mijlocirea lor. Atanasie exercita o 
anume influență asupra apusenilor şi-i putea convinge. Apusenii 
sprijineau tabăra lui Paulin şi, dacă nu înceta dezbinarea, erau 
dispuşi să continue. 

Situaţia Antiohiei, marea şi inutila dezbinare a ei, otrăvea 
întreg Răsăritul. Odată restabilită unitatea Bisericii antiohiene, s-ar 
fi putut căuta unitatea întregului Răsărit, ca să se poată ţine piept 
arienilor, sprijiniți de Curte. 

Pentru lucrurile acestea se zbătea zi de zi Vasile, trimițând 
scrisori şi oameni de-ai săi în stânga şi-n dreapta. Îndemna, ruga, 
implora. ŞI, desigur, nu uita de Meletie, față de care avea un res- 
pect şi o dragoste nesfârşită. Făurea planuri, cumpănea lucrurile şi 
aştepta neîncetat încuviințarea de la ierarhul cel surghiunit. 

Având acordul lui Atanasie şi al lui Meletie, le scrisese apu- 
senilor, cerându-le să-şi trimită reprezentanţi care să aprecieze si- 
tuaţia. Îi simţea fraţi pe apuseni”, chiar de se aflau așa departe. În 
Apus, Biserica izbutise să fie mai puţin alterată de arianism decât 
în Răsărit. În ochii vajnicului Vasile, Apusul reprezenta paradisul 
Bisericii. 

Le-a zugrăvit viforul şi cutremurul de zi cu zi al Bisericii 
răsăritene. A plâns, ca un alt leremia, starea cea jalnică și le-a spus 
limpede că pot — de voiesc — să ajute. Şi, într-adevăr, dacă arienii 
şi Curtea împăratului Valens ar fi văzut un sprijin puternic al orto- 
docşilor Răsăritului din partea celor din Apus, şi-ar mai fi îndulcit 
presiunile şi prigoanele. 

l-a amintit aproape deznădăjduit lui Damasie, episcopului 
Romei, în scrisoarea pe care i-a trimis-o, că dintotdeauna Biseri- 
cile au avut o legătură strânsă şi s-au ajutat întreolaltă: „Fraților 
apuseni — scria Vasile —, odinioară aţi fost alături de prigoniții noş- 
tri, ajutându-i. Ne-aţi ajutat plătind bani. Acum, când Biserica este 
stăpânită de erezie, avem nevoie de ajutorul vostru”. 

Însă apusenii nu auzeau. lar Vasile va rămâne cu amărăciu- 
nea şi cu dezamăgirea. O apăsare istovitoare şi o răceală de mar- 
mură îi cuprindeau inima suferindă, care însă nici gând să cedeze, 
să părăsească lupta. 

Și de-ar fi fost doar lupta şi durerea pentru unitate! 

În același an, 371, s-au năpustit asupra lui multe. Prieteni şi 
vrăjmaşi aveau să-l rănească, aşa cum vom vedea mai departe. 


* Să ne amintim că frăţia studenţilor creștini condusă de Vasile în vremea şederii 
lui la Atena se numea fratria; poate şi-i simţea frați pe apuseni şi datorită unei 
eventuale înrudiri a „capadocienei” cu latina (n.tr.). 

Greşita interpretare a cuvintelor lui. Îi dă prioritate 
lui Grigorie 


Arşiţa cea mare a verii trecuse, iar chinurile lui Vasile nici 
gând să se împuţineze. La începutul toamnei lui 371 a primit o 
scrisoare de la prietenul Grigorie, pe care nu-l dăduse uitării. De 
câte ori îi ceruse ajutorul, de atâtea ori Grigorie îl refuzase. lată 
însă că acum o întâmplare groaznică îi adusese aminte de vechile 
făgăduinţe cu Grigorie cum că vor vieţui și vor sluji împreună. 

Făgăduinţele acestea ale celor doi prieteni fuseseră reciproce: 
„Vom fi pentru totdeauna împreună”. Dar Vasile înţelegea totdea- 
una unilateral aceste făgăduinţe. Voia totdeauna ca Grigorie să-l 
urmeze, nicicând nu s-a întâmplat să-l urmeze Vasile pe Grigorie. 
Aceasta dovedeşte firea mai puţin practică a unuia şi caracterul 
voluntar şi energic al celuilalt. 

E de mirare câtă nevoie avea puternicul şi voluntarul Vasile 
de sprijinul lui Grigorie. 

„Încă nu te-ai convins de asta, Grigorie? Lasă-i pe toţi şi vino 
lângă mine. Vino să ne luptăm împreună cu vrăjmaşul cel cumplit. 
Să dăm amândoi piept cu erezia şi cu împăratul, cu necunoştința şi 
dihonia.” 

Credea oare cu adevărat Vasile într-o aşa de mare putere a 
prietenului său? Aşa se pare, căci continuă: „De cum te vei înfăţişa 
aici, va pieri îndrăzncala vrăjmaşilor. Prezenţa ta e de-ajuns ca să 
se risipească toate uneltirile lor Fpiscopi. preoți şi căpetenii unel- 
tesc laolaltă. Vino să-i risipeşti. Vor afla că tu eşti căpetenia tabe- 
rei ortodocşilor. Da, da, nu mai sta pe gânduri. Tu să fii condu- 
cătorul, nu eu. Şi atunci, cine ar mai cuteza să dea piept cu tine, 
cine va mai afla îndrăzneala de a spune pe față «nu»? Acestea ţi 
le-am spus şi altă dată... Cuvântul tău e cu totul şi cu totul dum- 
nezeiesc. Înţelege, eşti teologul nostru. Duhul Sfânt vorbeşte prin 
gura ta. Vino deci şi vom închide gurile celor fără de lege. Cel 
puţin, nu ne vor mai război pe față.” 

Ciudat; de ce dădea Vasile întâietatea lui Grigorie? Era oste- 
nit cu totul? Se scârbise de neîncetatele atacuri? Poate. Dar încre- 
derea lui în puternicul şi luminatul cuvânt al Sfântului Grigorie 
Teologul, acesta era adevăratul motiv. Îşi certa des prietenul cel 

mare, dar îi cunoştea bine harismele, teologia. De aceea îi şi spu- 
ne, spre a-i risipi şovăielile datorate faptului că îl tot certa: „Vino 
şi voi asculta de tine şi îţi voi urma cuvântul”. 

Acestea le-a avut de spus lui Grigorie prin scrisoarea din 371. 
Să dea lămuriri despre credinţa lui... Nu, nu o considera necesar. 
De altfel, supărându-se ca un copil, scrie în aceeaşi epistolă: „Toţi 
vor afla cine sunt, ce cred, de sunt fricos sau îndrăzneţ”. 

Ostenitul dar neplecatul luptător vedea că fiara cea cumplită 
se apropiase mult de el. Puțin mai lipsea ca Valens să-l exileze. 
Era însă pregătit pentru orice. Nici o clipă nu s-a gândit ce va face 
când va veni ceasul. În această atmosferă tensionată, nimic nu-l 
mai mişca. 

Citindu-i neprețuita scrisoare, Grigorie desigur că n-a fost de 
acord, însă a fost foarte mişcat. 

„Ai întrecut măsura” — îşi zise sieşi. Izbucnise înlăuntrul lui, 
cuprinzându-l, iubirea frățească. „Ai întrecut măsura, Grigorie” — 
gândi iarăşi; „fratele se prăbuşeşte, se zvârcoleşte, şi tu rămâi la 
Nazianz... Ruşine... Cum poți face asta?... Cum îl laşi singur în 
lupta cea cumplită pe fratele...? Ce zic «fratele»? Pe însuşi sufletul 
tău...” 

În scurtă vreme, în iarnă sau în toamnă, Grigorie va apuca 
drumul Cezareii, locul bătăliei celei mari. 


Confruntarea. „Măria ta, am fost biruiți.” Vasile cel 
Mare 


Toamna şi apoi iarna lui 371. Biserica a cunoscut atunci 
culmile martiriului şi ale slavei. Atunci Biserica Capadociei a dat 
pe faţă flacăra adevărului pe care îl ascundea în pieptul ei. 

Până atunci, ortodoxia Capadociei era o insulă în Răsărit. Va- 
lens împrăştiase pretutindeni molima ereziei. Împreunate, violența 
şi viclenia aduseseră roade copleşitoare. Culcaseră la pământ Orto- 
doxia, iar acum strângeau Cezareea ca într-un cleşte. E adevărat, 
capadocienii nu cunoscuseră până atunci duritatea grosolană a lui 
Valens. Dar auziseră ce se petrecea într-altă parte. Aceasta era 
de-ajuns. 

Diferitele centre ale imperiului se supuseseră deja pe deplin 
politicii împăratului arian. Dar asta se întâmplase pentru că orto- 
docşii fuseseră prigoniţi, izgoniți, li se confiscaseră averile, fuse- 
seră asupriţi în fel şi chip. Şi toţi câţi se împotriviseră fuseseră 
înlocuiți din posturile pe care le ocupaseră până atunci. 

Sălbăticia şi ura nu aveau margini. Se ajunsese chiar la a fi 
arşi, în Nicomidia, preoţii ortodocşi aflați pe o corabie. Cu cât se 
apropiau de Cezareea, cu atât li se înteţea sălbăticia. Slujitori ai 
împăratului profanau bisericile. Într-o cetate, intraseră în biserică, 
se urcaseră pe Sfânta Masă şi jucaseră pe ea. Într-o altă biserică, 
unde preotul ortodox: încercase să-i împiedice pe profanatori, uci- 
seseră şi vărsaseră sânge omenesc pe însăşi Sfânta Masă. Victimă 
le căzuse şi preotul. 

În anul 371, răul întrecea măsura. Poporul era înfricoşat. Tre- 
mura şi se clătina. Nu se mai puteau împotrivi vântului nebunesc 
care sufla cu furie şi culca totul la pământ. 

Dar Vasile? 

Încerca tot ce-i stătea în putinţă. Se străduia să-şi adune neîn- 
semnatele puteri ale trupului. Să-şi ţină sufletul drept. Dar tocmai 
cel ce părea — şi chiar era — slab, neînsemnat, a început să se înalțe 
asemenea unui uriaş. Dumnezeu îl voia şi-l făcea tot mai mare, 
atât de mare că ochii noştri nu-l pot cuprinde. 

Îl voia mare pentru că, prin omuleţul acesta firav, îl va zdrobi 
pe satana însuşi — puterea ce lucra în împărat, în curtenii lui şi în 
eretici. Cu cât mai mult se apropia înfricoşătorul ceas al confrun- 
tării, cu atât mai veghetor devenea Marele Vasile. Trupul lui epui- 
zat îndura încă şi mai multă rugăciune şi priveghere: „Vezi-mă, 
Hristoase al meu! Întăreşte-mă să pot sta drept, să Te mărturisesc, 
să nu dau înapoi nici o clipă. Nu din mândrie. Zdrobeşte-mă, bat- 
jocoreşte-mă înaintea întregii lumi — nu mă împotrivesc, o primesc 
cu bucurie. Pier, de voieşti. Nu caut ale mele. De altfel, oare mult 
voi mai putea trăi astfel? Ceea ce voiesc e să stau cu tărie înaintea 
satanei, să se întărească credința ortodoxă cea întru Tine. Aju- 
tă-mi, aşadar. Ţine-mă drept, neplecat. Slava Ta îmi doresc s-o 
dobândesc, nimic altceva...” 

Noapte de noapte vorbea şi se lupta cu Dumnezeu, până ce 
cădea doborât pe patul lui de scânduri, acoperit doar cu mantia din 
păr de capră. 

Unei asemenea stăruințe a unui suflet atât de curat nici 
Dumnezeu nu se putea împotrivi, nu voia. Căci nespus îl iubeşte 
pe om. 

Trebuie să fi fost prin noiembrie-decembrie. Presiunile asu- 
pra lui Vasile curgeau una după alta. Astăzi îl atacau, mâine îi 
făceau promisiuni. 

Mai înainte de a hotărî ceasul atacului final, Valens încercase 
diverse modalităţi de a-l atrage pe Vasile de partea lui. Simţea că 
chiar şi faptul că Vasile ar rămâne arhiepiscop ortodox al Cezareii 
reprezintă pentru el o nereuşită a politicii sale. 

Deci nu intrase încă în Cezareea şi încercase în fel şi chip să-l 
facă arian — pe cine? — pe Vasile. Câtă naivitate — ca să nu zicem 
prostie — poate dovedi câteodată şi satana însuşi! 

Un rol important în aceste presiuni asupra lui Vasile l-au 
jucat juriştii, care deveniseră oameni devotați ai împăratului. N-au 
lipsit însă nici ofițerii, precum şi eunucii de la palat. Decăderea 
omului era la loc de cinste. 

Uneltirile nu au adus rezultatele dorite, iar Valens se grăbea. 
Voia să termine cât mai repede cu putinţă cu acest ultim focar al 
împotrivirii, cu Vasile. În acest fel, şi-ar supune numaidecât Ca- 
padocia, Pontul şi Armenia. Împăratul era nevoit aşadar să joace 
ultima carte. L-a trimis deci ca înaintemergător al său în Cezareea 
pe eparhul Modest, adjunctul pretorienilor. Ştia ce face. 

Modest era de neînduplecat. Neşovăielnic, nedându-se înapoi 
de la nimic, inuman, făcând totul spre a-i plăcea mai-marelui său. 
Biserica din Răsărit îi ştia prea bine sălbăticia. Urla ca un leu şi 
ştia să-şi prefacă amenințările în faptă, precum ştia şi să lingu- 
şească cu gânduri ascunse. Aşa își întărea poziţia pe care o avea pe 
lângă împărat. 

Grigorie din Nazianz descrie cu exactitate întâmplările ce au 
urmat, pe care le vom înfățişa mai departe, apelând şi la istoricii 
din secolul al V-lea. 

La Cezareea, Modest s-a instalat în palatul guvernatorului. 
Însă confruntarea cu Vasile a avut loc mai degrabă la tribunal. 
Corpul de soldaţi care îl însoțea scotea în evidenţă şi mai mult cu 
ce gânduri venise. Din prima clipă s-a îngrijit să-i convingă pe toți 
că va fi dur şi nemilostiv. Nu trebuia să se ostenească prea mult 
pentru aceasta. 


VIAȚA SFÂNTULUI VASILE CEL MARE 223 


Porunci să-l aducă pe Vasile, care, la rândul său, era şi el gata 
de luptă. 

Episcopul s-a rugat toată noaptea. La un moment dat a simțit 
înmuindu-i-se genunchii de frică. Oare va izbuti? Va putea rămâne 
drept, cu demnitate, în faţa fiarei? Paharul cel amar rămâne amar 
şi pentru oamenii de seamă. Frica însă i-a trecut. Duhul Sfânt i-a 
întărit mădularele şi a început să simtă altfel. 

Iarna capadociană din acel an era grea. Totul era încremenit. 

Decembrie era mult înaintat. 

În casa lui, Vasile era lipsit de căldură. Frigul îl pătrundea pâ- 
nă la os. Înlăuntrul său însă se ivise o scânteie care se prefăcuse 
treptat în flacără. ÎL ardea şi-l răcorea totodată! Cum? Nimeni nu 
pricepea. ÎI văzură însă dimineaţă luminos, limpede la chip; bucu- 
ros ca de sărbătoare. Faţa îi înflorea într-un surâs liniştitor. 

Vasile avea înlăuntrul său praznicul cel sfânt şi iradia. 

Mergea către palatul guvernatorului. Toate vesteau o sărbă- 
toare. Chipul lui, de obicei şters, apărea acum minunat, luminos. 
Pasul obosit îi era sigur, vesel. Chiar şi rasa pe care o purta îi 
stătea în acea zi într-un fel aparte, cu demnitate, cu har. 

Dinapoia lui se înfiripase un mic cortegiu, care îl urma tăcut. 
Erau aceia care nu înghețaseră din cauza gerului şi a sălbăticiei lui 
Modest; aceia care, mai mult sau mai puţin, simțeau ceva din praz- 
nicul pe care îl purta în suflet Vasile. Voiau să prăznuiască împre- 
ună cu eroul lor. Voiau să ia şi ei parte la luptă. 

Dar nu li s-a încăduit. Soldaţii au întins lăncile de fier, semn 
că trebuie să rămână afară cu toţii. 

A înaintat doar sfântul bărbat. 

Încet dar sigur, a urcat treptele pretoriului. Silueta i se micşo- 
ra, însă el creştea tot mai mult în măreție, umplând totul cu pre- 
zența lui. Micul bărbat era acolo, deasupra şi înlăuntrul a toate. În 
ochii celor ce-l urmăreau cu privirea, toate celelalte — soldați, clă- 
diri — se micşorau, căci creştea mai presus de fire Vasile. 

lar Modest? Mersesce în sala oficială şi se aşezase pe tron, 
provocator, ameninţător. 

Trebuia încă din prima clipă să-l intimideze pe Vasile. Au- 
zise atâtea despre bărbatul acesta firav, încât îşi pierduse siguranța 
de sine. 


224 STELIANOS PAPADOPOULOS 


O frică nedesluşită se împlântase undeva în inima lui Modest 
şi părea că nu mai vrea să-l părăsească. 

De aceea era nevoie ca încă de la început să-i taie răsuflarea, 
deodată, dur, samavolnic. Să sfârşească pe cât posibil mai repede. 

Puțin înapoia eparhului stăteau câteva persoane oficiale: gu- 
vernatorul, eunucii, judecători blazați... 

Vasile a fost adus în sală. A înaintat spre tron cu semeţie, 
însă neprovocator. Vesel, însă fără să zâmbească. 

Un fior străbătu încăperea. Inimile ferocilor curteni pierdură 
pentru câteva clipe şirul bătăilor. Şi-l regăsiră însă repede. Era 
nevoie să-şi facă bine treaba. 

Modest se încordă şi, cu răceală şi asprime, vorbi: 

- Vasile, cum cutezi — singur tu — să mergi împotriva voii 
împăratului nostru? Cine eşti tu de cutezi să-l disprețuieşti? 

Vasile pricepu tactica: atac prin surprindere, Nu se va lăsa 
însă înşelat. Va impune cumplitei înfruntări ritmul pe care îl vo- 
ieşte. Se va preface în stânca de care se vor zdrobi mânia şi ura 
ereticilor. Va fi simbolul verticalității Bisericii în fața puterilor 
lumii acesteia. 

Ceru deci motive concrete, acuzaţii clare: 

- Pentru care lucru mă învinuieşti, care e greşeala pe care nu 
mi-o ştiu? 

- Nu ai credinţa împăratului, pe când toţi ceilalți s-au supus. 

- Fac astfel fiindcă Împăratul meu nu consimte cu credinţa lui 
Valens. care se înclină unei făpturi (arienii Îl considerau pe Fiul 
creatură). Cum să fac aceasta, de vreme ce eu sunt făptura chemată 
să ajungă dumnezeu? Mă înclin deci Fiului ca lui Dumnezeu, nu 
ca unei făpturi. 

- Şi atunci ce suntem noi, cei care credem precum împăratul? 

- Nimic, câtă vreme socotiți drepte astfel de lucruri! 

Sudoare, chin şi mânie nemărginită inundară sufletul tulbure 
al eparhului. Începea deja să se piardă. Astfel se explică naiva lui 
întrebare: 

- De ce nu socoteşti o cinste să fii de partea noastră, să ne ai 
drept prieteni? 

- Desigur, sunteţi eparhi, chiar dintre cei mai puternici; dar 
nu vă am mai la cinste decât pe Dumnezeu! Şi, ca fii ai lui 
Dumnezeu ce sunteţi, este lucru de seamă să vă am prieteni. 

Precum lucru de seamă este să-i am prieteni pe cei din ascultarea 
mea. Creştinismul nu se măsoară în ranguri, ci în credința noastră. 

Modest a priceput. Se simțea descoperit în ochii tuturor. Se 
aprinsese şi se înfierbântase. Venele i se umflaseră, mai-mai să 
pocnească. Dintr-o dată, se ridică de pe tron şi ameninţă cu vorbe 
aproape nearticulate, bolborosite: 

- Cum, nu te temi de puterea mea? 

- Dar ce-mi poți face, ce trebuie să păţesc? 

Îşi pierduse cu totul stăpânirea de sine. Involuntar, sălbăticia 
îl înjosea, îl umilea. Aşa face totdeauna satana. Într-acolo îşi poar- 
tă victimele. În picioare, sălbăticit, răspunse întrebării sfântului 
bărbat: 

- Ce pot?! Una din multele ce-mi stau în putere, pe care sunt 
îndrituit să le fac! 

Vasile întrebă simplu: 

- Ce sunt cele pe care le voi pătimi? Spune-mi, să le aud! 

- Confiscarea averii tale, exilarea, chinurile, moartea. 

- Altceva n-ai, cu care să mă poți înfricoşa? Căci de-acestea 
nu-mi pasă. 

Sălbaticul eparh simţi vorbele acestea ca pe o sabie înfigân- 
du-i-se în rărunchi. Ochii i se înroşiseră parcă şi mai mult. Vocea i 
se pierduse. Nervii îi cedaseră, se predaseră. Din puternici ce erau, 
slăbiseră. Din tari ce erau, se înmuiaseră. El însuşi se micșora. 
Devenea cel ce era în realitate: un om mărunt, neînsemnat. 

Îşi adună însă puterile şi bâgui: 

- Cum e cu putinţă aceasta, cum de nu ţi-e frică? 

- Fiindcă nu se poate teme de confiscarea averii cel ce nu are 
nimic, afară de câteva haine sărăcăcioase şi ceva cărți. Asta-i toată 
averea mea, Modeste! Exilul iarăşi nu mă înspăimântă, căci n-am 
pe pământ cetate stătătoare. Nici Cezareea, cetatea în care locu- 
iesc, nu-i a mea. Aşadar, oriunde m-aţi arunca, Dumnezeu va fi şi 
acolo, purtându-mi de grijă şi veghind asupra mea. Chinurile? Ce 
să ma: facă un trup ca al meu? E de-ajuns o singură lovitură şi toa- 
te s-au sfârşit numaidecât. Asta eşti în stare s-o faci. Mă ameninți 
cu moartea? Îmi vei fi binefăcător. Aceasta mi-o doresc şi eu în- 
sumi, să merg cât de grabnic la Domnul, Cel pentru care trăiesc şi 
mă lupt. Mă silesc să ajung la Dumnezeul meu, la Tatăl meu! 

Cine ar putea înspăimânta pe cineva care gândeşte astfel? 
Nimeni, bineînţeles. Cu atât mai puţin un curtean, unealta ereti- 
cilor. 

Modest a recunoscut în sinea sa înfrângerea. Fusese înfrânt 
de un om paşnic. Se aşeză sfârşit pe tron. 

Tăcu pentru câteva clipe. Se afundă şi mai mult în tron. Plecă 
înainte creştetul. Se gândea, cumpănea... Totul era inutil, nu se pu- 
tea face nimic cu Vasile. Îşi înălță încet capul. Nu pe de-a-ntregul, 
ci doar cât să-l poată privi pe omul cel firav ce domina cu prezența 
lui întreaga încăpere. Dădu să spună ceva. Nu-i venea. Mai apoi îşi 
deschise gura pentru a-şi recunoaşte indirect înfrângerea, pentru 
a-i recunoaşte lui Vasile măreţia. 

- Nimeni până acum nu i-a vorbit cu atâta îndrăzneală lui 
Modest, nimeni n-a arătat înaintea lui atâta cutezanță. 

Sosise şi ceasul trăsnetului. Vasile nu s-a putut abţine. Erau 
clipe măreţe, de cumpănă, istorice. De-aceea nimeni nu-l poate 
acuza de egoism! 

- Pentru că n-ai întâlnit niciodată un episcop adevărat. Ţi-ar fi 
vorbit în acelaşi chip, de vreme ce s-ar fi luptat cu adevărat. 

Vasile îl văzu însă pe eparh zdrobit, îşi măsură cuvântul greu 
pe care-l rostea şi căută să-l mai îndulcească: 

- Noi ortodocşii, eparhule, suntem buni şi smeriţi. Nu doar cu 
împăratul ne purtăm fără trufie. Dacă însă se întâmplă să se pri- 
mejduiască credința în Dumnezeu, atunci disprețuim şi nesocotim 
totul. Atunci focul, sabia călăului, fiarele sălbatice ne pricinuiesc 
mai degrabă mulțumire decât frică. De aceea fă ceea ce voieşii, 
ceea ce îţi stă în putere. Batjocoreşte-mă, amenință-mă cât pof- 
teşti. Nu-mi voi lepăda credinţa, oricât mă vei amenința. 

Era ultimul duş rece pe care îl primea Modest în această 
confruntare istorică. Gârbovit, ca un animal bătut, Modest făcu 
semn străjerilor să-l lase slobod pe Vasile. 

Afară, o parte din turma sa aştepta. Şi, curios... nu se 
tulburau. Știau că, în ceasul de cumpănă, Vasile — mai bine zis, 
Dumnezeu — va birui. 

ÎI înconjurară, îl luară în mijlocul lor ocrotitor, cu sfială, cu 
respect. Precum odinioară pe mărturisitori, pe mucenici ori moaş- 
tele acestora. 

Era eroul lor, persoana asemenea căreia voiau cu toţii să fie, 
fără ca Dumnezeu să le fi împlinit pe deplin dorinţa aceasta. 

Cel dintâi care-l aştepta era prietenul său Grigorie. 

Îndată ce a dat cu ochii de el, lui Vasile i s-a luato piatră de 
pe inimă, a simţit o mare uşurare. O acoperi însă cu discreţie. Nu 
era momentul potrivit. În aceeaşi clipă, Grigorie îşi dori să-l 
îmbrăţişeze pe Vasile. Se abţinu. Căci cel ce trecea acum nu era 
Vasile, prietenul său cel mai apropiat, ci alesul lui Dumnezeu, 
persoana prin care Dumnezeu biruise pe satana. Simbolul sacru pe 
care toți se cădea să-l respecte, ca pe o arătare a puterii lui 
Dumnezeu. 

Fără strigăte de biruință, fără cuvinte de prisos, l-au condus 
pe Vasile acasă. A rămas cu el doar Grigorie. Toţi ceilalți s-au 
risipit prin Cezareea, să-i încredinţeze pe toţi de istorica biruință. 

Ce s-a petrecut după aceea cu Modest? A rămas multă vreme 
gânditor. Umilirea îl zdrobise. Nu părea însă dispus să-şi schimbe 
părerea. Îşi iubea mai mult rangul decât Îl iubea pe Dumnezeu, de 
aceea refuza harul dumnezeiesc. 

A doua zi încercă iarăşi, fără ameninţări, doar-doar Vasile îşi 
va schimba cugetul. Fireşte, nici el însuşi nu credea în aşa ceva. 
Ținu însă pur şi simplu obiceiul. 

S-a ridicat deci şi a mers la împărat, care ajungea de-acum în 
Cezareea. N-a evitat să-i spună adevărul întreg: „Am fost biruiţi, 
împărate al meu, de episcopul acestei Biserici. Nu se teme de ame- 
ninţări. E mai tare decât vorbele noastre, mai puternic decât pute- 
rea noastră de convingere. Pe oricine putem ameninţa, însă pe 
Vasile nu. De voim rezultate, trebuie să recurgem la constrângeri”. 

Împăratul n-a consimţit. Avea curajul să admire virtuțile 
oamenilor. 

A dat poruncă să nu fie folosită forța. 

Nu că şi-ar fi schimbat părerea în ceea ce-l privea pe Vasile. 
Admiraţia lui faţă de episcop nu însemna recunoaşterea rătăcirii în 
care el însuşi se afla. Ci îşi schimba tactica. În foc, fierul se 
înmoaie, dar tot fier rămâne. 

Aştepta deci un moment favorabil, nădăjduind că va găsi 
calea de a-şi împlini planurile. Până acum izbutise cu toți. Cu 
puțină răbdare, poate şi Vasile se va pleca. 


228 STELIANOS PAPADOPOULOS 


Împăratul cedează înaintea preotului 


Luna decembrie a anului 371 înaintase şi sfârşise cu îngheț. 
Perioada postului era pe sfârşite. Bisericile se pregăteau să prăz- 
nuiască cele două mari evenimente: Naşterea Domnului şi Botezul 
Lui, sau Dumnezeiasca Arătare. 

Până atunci cele două sărbători se făceau în aceeaşi zi, pe 6 
ianuarie. Cu o cuvenită pregătire a credincioşilor. Cu potrivita în- 
țelegere a acestor mari evenimente. Cu mult fast. 

În Biserica Răsăritului domina o atmosferă curioasă. Toţi 
aşteptau evenimentele din Cezareea. 

Disputa sfârşise prin biruința lui Vasile? Aşadar, Valens dă- 
duse înapoi? Greu de acceptat în ceea ce-l privea pe acest despot. 
Prin urmare, chestiunea mai degrabă nu se sfârşise. 

O tensiune nedesluşită domnea în însăşi cetatea Cezareii. O 
pace nesigură acoperea inimile ortodocșilor. Nădăjduiau în dum- 
nezeiasca putere a Sfântului Vasile, dar ştiau şi samavolnicia îm- 
păratului. 

Sosise marea sărbătoare a creştinătăţii. Încă din zori, biserica 
mitropolitană a Cezareii se umpluse. Răsuflarea oamenilor încăl- 
zea atmosfera, rugăciunile credincioşilor o făceau îmbietoare, 
duhovnicească. 

Biserica era mare şi luminoasă. Ordinea domina pretutindeni. 
Înainte, în sfântul altar, la Sfânta Masă, stătea chipul stacojiu al 
sfântului. Răspunzător, serios, cald. 

Faţa lui suptă de post şi luminată de Duhul Sfânt strălucea, 
iradia, apărând frumoasă, cinstită, iubită. Era dovada pe care 
Dumnezeu o dădea lumii despre alesul Lui. 

Locuitorii Cezareii o vedeau, o simțeau. Episcopul lor era vas 
ales al lui Dumnezeu. De altfel, Duhul Sfânt lucrează în lume prin 
aleși al Lui, descoperă voia cea dumnezeiască prin aceştia. Fără 
aceşti oameni, fără aceste persoane, nu există Biserică. Fiindcă şi 
Hristos tot persoană este, iar unirea omului cu Dumnezeu se face 
prin părtăşia credinciosului de Persoana lui Hristos. 

Împăratul îşi petrecea zilele în Cezareea. Punea la cale rezol- 
varea problemelor de stat. Cel mai mult îl preocupa Vasile: îi 

stătea în cale. Nu-i îngăduia să făurească un stat cu o credință 
unică, aceea fiind arianismul. 

Totodată, admiraţia lui față de Vasile îl făcea să se îndoiască: 
„Oare să aibă dreptate omul acesta? Oare credința mea să nu fie 
dreaptă?” Dar nu-şi ducea gândul mai departe, căci mai întâi de 
toate era împărat şi interesul statului era unitatea, pe care acum — 
credea el — doar arianismul o putea asigura. 

Însă în ziua Bobotezei a luat hotărârea. În parte mânat de 
nădejdea că-l va mişca pe Vasile cu gestul său, în parte fiindcă în 
sufletul său îl admira. 

Caleaşca imperială oficială, străjerii călări şi scutierii aştep- 
tau lângă locuinţa împăratului. Se alcătuise un cortegiu strălucitor 
ce pornise spre biserica mitropolitană. Toţi erau cuprinşi de nedu- 
merire, dar nimeni nu zicea nimic. Pe drum, mulțimile se minu- 
nau. Cu gând bun ori cu gând rău merge împăratul la mitropolie? 

A coborât cu mişcări încete şi măsurate, ținând ceva de mare 
preţ în mâna stângă. Mândru, a intrat în biserică şi a înaintat. 
Credincioşii, uluiți, se dădeau la o parte, necrezând ochilor. Şi era 
adevărat că pe chipul împăratului nu se citea câtuşi de puțin 
asprime. 

Dar nici Valens nu era mai puțin uluit. Dimpotrivă. Era atât 
de impresionat de mulțimea ce se ruga, de ordinea şi atmosfera din 
biserică, încât îl cuprinse amețeala. Luă aminte către sfântul altar, 
zări cmpul neînfricat slujind inundat de lumină dumnezeiască. 
Uşoara ameţeală îl făcea pe Valens neputincios. Faţa sa cu tră- 
sături puternice, bărbăteşti, pălise. Dar nimeni nu băga de seamă. 
Mai înaintă puţin. Se opri lângă uşile împărăteşti, spre a oferi, ca 
un credincios, darurile pe care le adusese cu sine, prescură şi vin. 

Simţea înlăuntrul său că-şi pierde puterile. Nimeni dintre 
uluiţii curteni nu bănuia drama. Întinse darurile pe care le purta. 
Ipodiaconii şi preoții vedeau, dar nimeni nu se mişca, nimeni nu le 
lua. Toţi şovăiau. Oare le va primi Vasile? 

Tensiunea era maximă, nervii neînduplecatului împărat ce- 
dară. Simţi înmuindu-i-se genunchii şi se clătină, gata să se prăbu- 
şească. Mâna unui preot îl ţinu cu tărie de braţ, îl sprijini. Ruşinea 
fusese astfel evitată. 

Încet-încet, şi-a venit în fire. Întâmplarea a fost ca o bătaie în 
uşă a Duhului Sfânt. Darurile au fost duse în sfântul altar. Scăldat 

în lumină, preotul slujitor vedea totul, chiar de privea în altă parte. 
Făcuse semn şi un diacon luă darurile împăratului rău-credincios. 
Câtă lumină, cât de sfânt trebuie să fi fost Marele Vasile ca să 
primească prescura şi vinul unui eretic, prigonitor al Ortodoxiei, 
ucigaş al atâtor clerici! 

Ce cugeta, ce ghicea în spatele acestei fapte a împăratului 
sfântul episcop, în vreme ce slujea, nu ştim. Primi însă darurile. 

Gesturi ce transcend canoanele, când sunt făcute de către 
sfinţi, nu pot fi judecate de oamenii de rând. 

Dumnezeiasca Liturghie luase sfârşit. Nemişcat, Vasile aş- 
tepta. Cu mişcări atente, şi-a scos veşmântul strălucitor şi a rămas 
în rasa învechită, care îi înfăşura micul şi neînsemnatul trup. S-a 
îndreptat spre uşa stângă a sfântului altar şi l-a întâmpinat acolo, el 
însuşi, pe împăratul Valens. 

Ştim bine că nu erau în firea lui Vasile să se formalizeze. Însă 
toți cei ce-l iubeau pică distingeau pe faţa lui, în purtarea lui, o 
2dâncă nobleţe, o bunătate firească. Pe acestea le avea din belşug 
îr ceasul acela, fiindcă abia sfârşise Sfânta Liturghie şi fusese 
scăldat de iubire, de bunătate, de adevăr. 

Grav aşadar, dar şi foarte delicat, a stat de vorbă cu Valens. 
Aceasta era o mare dorință a împăratului, care abia acum se 
realiza. 

Credea oare Valens că-l va câştiga pe Vasile doar printr-o 
discuție? Nu ştim. Cert e doar că din clipa aceea Valens şi-a 
schimbat poziţia față de Sfântul Vasile şi față de ortodocşi în 
general. Gheaţa s-a topit. Prigonirile s-au împuținat. 

Ce-au discutat cei doi oameni, cel puternic şi cel dumneze- 
iesc, nu ştim. Totul s-a petrecut în taină. Aceasta o adevereşte 
Grigorie Teologul, care se afla atunci în sfântul altar. 

Valens nu mai era aprigul prigonitor al lui Vasile, pe care 
de-acum îl admira şi-l cinstea cu adevărat. Dar nu se poate vorbi 
de o schimbare a lui în ceea ce priveşte credința. Poate că s-ar fi 
întâmplat şi această schimbare, dacă în jurul lui nu ar fi mişunat 
neîncetat arienii. Dar n-a fost aşa. Curtea împăratului era plină de 
eretici, care îl linguşeau neîncetat, spre a putea astfel să-l întoarcă 
împotriva ortodocşilor. 

Și asta nu e ceva întâmplător. Freticii au apărut mereu de-a 
lungul istoriei în această postură de linguşitori ai Curţii. L-au 

convins în scurtă vreme pe Valens să-l exileze, deşi în sinea lui 
împăratul îl recunoştea. Cei întinați îi prigonesc pururea pe cei 
curați. 

Cezareea era cuprinsă de tulburare. Fiecare parte dintr-o pri- 
cină diferită. Rău-credincioşii prăznuiau, căci biruiau asupra stâl- 
pului Ortodoxiei. Ortodocşii plângeau şi protestau tăcut, căci îşi 
pierdeau dumnezeiescul păstor. 

Multe nopţi lucraseră arienii pentru a-l convinge pe Valens 
să-l trimită pe Vasile în exil. În cele din urmă, izbutiseră. Vestea 
cea rea s-a răspândit ca fulgerul printre ortodocşi. Vasile se aştepta 
la aceasta. Fiecare nouă zi i se părea tot mai înnourată. Valens nu 
ameninţa, dar eunucii îl otrăveau împotriva lui Vasile. 

În seara când s-a luat hotărârea, i s-a dat de ştire şi lui Vasile. 
Era vremea să-i arate lui Modest că nu glumea când îi spusese că 
nu-l înfricoşează nici un exil. 

Aşadar, a primit vestea netulburat. „Fie şi aceasta încă o 
încercare a adevărului nostru. Și oricât am suferi pentru adevăr, e 
nimic pe lângă măreţia acestuia” — i-a şoptit liniştit prietenului său 
Grigorie, care nu-l mai lăsa nici o clipă singur. 

Nimeni n-avea curajul să-l consoleze. Mai bine zis, nimeni 
nu îndrăznea s-o facă — cum să consolezi un om îndumnezeit? Du- 
rere şi dezamăgire se putea citi pe feţele celor ce se aflau de față. 

Trebuia să-şi pregătească... bagajele. Dar n-avea nimic de 
luat cu el. Un anteriu de păr şi o rasă, singurele haine pe care le 
avea, le avea pe el. A trimis doar să îi se aducă puţine cărți. 
Scriptura, Filocalia lui Origen, câteva scrieri de-ale Părinților, 

Toate erau gata. 

La palat, decretul de exilare se afla, deschis, pe biroul împă- 
ratului, gata să-i primească semnătura. 

Ereticii jubilau în afara palatului, ovaționând hotărârea îm- 
păratului. Ortodocşii plângeau, la propriu, pentru necazul care 
dăduse peste ei. 

Lângă episcopie sosise trăsura care urma să-l ia pe Vasile şi 
să-l ducă într-un anume sat uitat de lume, foarte departe, încât să 
nu răzbată de acolo până la capadocieni razele mărturisitorului lor 
şi să-i încălzească. 

Atmosfera era încordată. Noaptea de ianuarie era rece şi în- 
tunecată, asemenea inimilor celor mai mulți dintre oameni. Toate 

erau hotărâte. Lipsea însă încuviințarea lui Dumnezeu. Şi, de 
aceea, împăratul n-a mai apucat să-şi pună semnătura pe decretul 
ce-i stătea dinainte. 

Tocmai în acel moment a ajuns în clădirea guvernatorului 
(unde se afla împăratul) o veste tristă. Micul Galaţiu, fiul împă- 
ratului, se topea sub arşiţa febrei. Era grav bolnav şi doctorii nu-l 
puteau ajuta cu nimic, cu toate că erau dintre cei mai buni medici 
ai Răsăritului. 

Moartea era sigură. Totodată, şi împărăteasa Domnica trecea, 
noapte de noapte, prin clipe grele. Tulburat, Valens a poruncit să 
fie aduşi şi alți doctori pricepuți. Dar nici aceia n-au izbutit nimic. 
Nefericitul tată se ruga ca niciodată; însă fără rezultat. Dreptatea 
lui Dumnezeu sosise numaidecât, fără zăbavă, ca o sabie. 
Vrând-nevrând, împăratul şi-a amintit de Vasile. „Da, el, are cre- 
dință multă şi adevărată, mi-ar putea scăpa copilul. EI, de s-ar 
ruga, pe el i-ar asculta Dumnezeu...” 

Cum, dar, să facă? Până mai adineauri l-ar fi exilat, iar acum 
să-i cadă la picioare, rugându-l?!... Ce va zice lumea? 

A făcut altceva, o dată ce credea că Vasile îi va izbăvi fiul. A 
trimis la Vasile rude şi prieteni ce se găseau acolo. Vasile a dat 
uitării prigoana, exilul. Se gândea doar la durerea unui tată, ce se 
întâmpla să fie şi împărat; fie el şi rău. Fără întârziere, a coborât 
puţinele trepte ale clădirii episcopiei şi a urcat în trăsură. Doar că, 
în loc să-l ducă în exil, aceasta avea să-l ducă la casa familiei 
imperiale. 

Cunoştea starea copilului. Îi spuseseră totul oamenii împă- 
ratului. S-a prins, aşadar, tăcut, la luptă cu Dumnezeu, în trăsura 
ce zbura pe drumurile înzăpezite ale Cezareii. 

În jurul casei se strânsese mulțime de oameni, așteptând. Au 
luat seama la Vasile şi s-au minunat cu toții de prezența lui 
discretă şi totuşi impunătoare. L-au dus înăuntru, în casă. Şi chiar 
înainte de a intra în odaia bolnavului, copilul se învioră, se simţi 
mai bine. Toţi au văzut această minune şi toți au mărturisit-o. 

Dumnezeu s-a milostivit spre nefericitul Valens şi a săvârşit 
minunea prin alesul Lui cel sfânt, prin Vasile, care i-a sfătuit să 
boteze copilul şi a plecat numaidecât. 

Iată însă că Valens nu avea să se înțelepțească nici acum. S-a 
dat iar pe mâna arienilor, făcându-le pe plac, iar copilul avea să 
moară la scurtă vreme după ce a fost botezat de un preot arian. 

Dumnezeu dă totdeauna semne ale puterii Lui, ale voi Lui, 
dar oamenii arareori au ochi de văzut şi urechi de auzit. Aşa s-a 
petrecut şi cu Valens şi cu arienii epocii lui. 

După această întâmplare, Valens n-a mai putut semna decre- 
tul de exil. Şi, cu toate greutățile pe care le va mai înfrunta Vasile 
până la moartea lui, amărăciunea exilului nu o va cunoaşte. 

Ceva asemănător bolii lui Galaţiu s-a petrecut la scurtă vreme 
după aceea — cu cine crezi, iubite cititorule? Cu însuşi Modest, ca- 
re între timp îşi schimbase poziția față de Vasile, urmând exemplul 
dat de stăpânul său. 

Căzuse, aşadar, grav bolnav. Moartea dădea târcoale trupului 
său, acum cu totul neputincios. În focul cumplitei lupte cu 
moartea, uită cele ce-au fost şi-l chemă la el pe Vasile 

Plângea de durere ca un prunc, pocăindu-se de tot ce-i făcuse 
alesului lui Dumnezeu, Vasile. Mulţi ani după aceea, Modest isto- 
risea cunoscuţilor şi prietenilor cum s-a vindecat prin rugăciunea 
lui Vasile. 

Se pare că purtarea lui Modest s-a schimbat radical după 
această întâmplare. Avem mărturie în acest sens scrisoarea pe care 
i-o adresează Vasile, în care îl laudă pentru interesul lui față de 
oameni şi Biserică (Epistola 104). 

Cu toate acestea, arienii nu şi-au pierdut curajul. Lângă 
împărat, în palatul lui, aveau în fiecare zi o mulțime de prilejuri 
să-l vorbească de rău pe cel cu totul lipsit de răutate, de a-l întina 
pe neîntinatul Vasile, înfăţişându-l drept lup pe mielul cel fără 
prihană. Metoda lor n-a dat greş. Au izbutit să obțină un nou de- 
cret de exilare a lui Vasile. Valens s-a luptat mult cu sine însuşi. A 
amânat multe zile semnarea acestui nou decret. 

Într-o dimineaţă, a deschis cu atenţie decretul împăturit şi a 
apucat condeiul, să-l semneze. Dar, de cum a atins hârtia, condeiul 
s-a rupt. 

] s-a dat un al doilea condei, apoi un al treilea. 

Picături de sudoare s-au ivit pe fruntea împăratului. S-au 
tulburat oarecum şi arienii de la Curte. 

Căutau să termine cât mai repede. 

Pentru Valens, de-acum totul era limpede. Nu trebuia să sem- 
neze. Pe Vasile îl ocrotea Dumnezeu. Mâna dreaptă a împăratului 
tremura cu totul. Îl cuprinsese în întregime frica şi cutremurul. 

Luă definitiv hotărârea de a nu-i mai face niciodată supărare 
lui Vasile, de a nu se mai împotrivi niciodată alesului lui 
Dumnezeu. Aşa se hotărâse, înfricoşat, stăpânul lumesc. Şi simţea 
dumnezeiescul duh al lui Vasile. Până aici ajungea prezenţa lui. 
Dar Valens nu cuteza să meargă mai departe. N-avea curaj. Nu 
îmbrăţişa duhul lui Vasile, ci doar se temea de el, doar îl admira. 

Dar adevărul trebuie trăit, nu doar admirat. Admiraţia e prima 
treaptă. Viaţa este părtăşia de adevăr. lar importanță absolută are 
doar viaţa. 


CAPITOLUL AL ŞASELEA 


PENTRU PACEA ȘI ADEVĂRUL BISERICII. 
PENTRU ALINAREA DURERII 


Minunata Cezareea 


Cuptorul cel încins cu foc se stinsese. 

Vulturul Ortodoxiei răsăritene biruise flacăra. O învinsese şi 
de-acum cra slobod să călăuzească, să se înalțe deasupra Capa- 
dociei, a Pontului și a Armeniei Mici, să vegheze şi să dezvăluie 
adevărul pe care l-a cunoscut în văzduhurile dumnezeieşti, acolo 
unde a străbătut cu aripile dăruite lui de Dumnezeu. 

Se sfârşise aşadar încercarea adusă de Valens. Ortodocşii 
răsuflaseră uşuraţi, întâi și-ntâi că-l vedeau pe Vasile, noul lor 
Moise, slobod. 

Dar asta nu însemna şi rezolvarea tuturor problemelor biseri- 
ceşti, aşa cum nu însemna nici predarea armelor de către vrăjmaşii 
lui Vasile. În cele ce vor urma, nu va mai avea parte de atacuri 
directe, ci indirecte, care istovesc şi câteodată chiar impietresc. 

Fără îndoială, cu defensiva lui Valens începea o nouă etapă în 
activitatea lui Vasile. Pe aceasta o vom vedea în capitolul de față. 

La începutul anului 732, Valens se afla, cum am văzut, la 
Cezareea. A plecat însă grabnic şi a hotărât, de la curtea imperială, 
împărţirea Capadociei în Prima şi Secunda. Capitala celei dintâi 
rămânea Cezareea, iar a celei de-a doua avea să fie cetatea Po- 
dandului. Măsura servea, zice-se, unor scopuri administrative! Aşa 
credeau sfetnicii de la palat că vor guverna mai bine întinsa 
Capadocie. 

Însă indiferent dacă această schimbare era bună sau nu, Va- 
sile a reacţionat imediat. Asta fiindcă planurile lui vizând unitatea 
Bisericii erau acum şi mai mult îngreunate. Poziţia lui, de arhiepis- 
cop al întregii Capadocii, fusese o armă puternică pentru comba- 
terea tendinţelor separatiste ale multor episcopi din zonă. 

În special episcopii care înclinau către arianism și cei care ce- 
dau presiunilor celor de la palat se simțeau liberi să treacă în 
tabăra celor puternici, de vreme ce nu mai erau direct subordonați 
neînduplecatului Vasile. 

Peste câteva luni, temerile lui Vasile s-au adeverit. Când a 
cerut să-i întâlnească pe episcopii Capadociei Secunda, aceştia 
l-au ignorat cu desăvârşire. Şi nu doar atât. Din iniţiativa lui Antim 
al Tianelor, a celor cu tendinţe ariene şi a celor ce nu puteau ac- 
cepta urcarea lui Vasile pe tronul Cezareii, se țineau sinoade fără 
ştiinţa lui şi se luau hotărâri asupra chestiunilor bisericeşti, avân- 
du-se ca scop îndepărtat minimalizarea personalităţii lui, scăderea 
prestigiului lui. 

Se crede că împărţirea Capadociei s-a făcut tocmai în vederea 
micşorării sensibile a influenţei lui Vasile, ca arhiepiscop al între- 
gii provincii. Foarte probabil ca această împărțire să se fi hotărât 
înainte de 372. Au amânat-o însă, cu nădejdea că Vasile îşi va 
schimba atitudinea. lar acum, pierzând orice nădejde, au purces la 
împărțire. 

În general, urmările împărțirii provinciei au fost foarte rele 
pentru vestita ei capitală, Cezareea. Autorităţile de stat şi diversele 
servicii erau nevoite să părăsească în proporţie de jumătate Ceza- 
reea şi să se instaleze într-un târg neînsemnat, Podand. Dimpreună 
cu acestea, au fost nevoiți să plece şi căpetenii locale, senatori, 
chiar şi comercianţi, profesori şi o parte a populaţiei. 

Mulţi dintre oamenii de vază s-au autoexilat prin locuri înde- 
părtate, ca să evite strămutarea la Podand. Unii chiar au murit din 
pricina supărării ori s-au sinucis când au fost obligaţi să se mute în 
neînsemnata localitate a Podandului. 

Cezareea a fost pustiită într-un răstimp scurt de tot ce avea 
mai bun. lar dacă mai adăugăm şi recenta incursiune aici a sciților 
masageți din părţile Mării Caspice, vom înţelege de ce Vasile se 
va plânge de neştiinţa de carte a locuitorilor Cezareii, de lipsa şco- 
lilor şi a profesorilor în această perioadă. 

În epistolele 74, 75 şi 76 îşi dezvăluie tot interesul pe care îl 
are față de capitala mitropoliei lui. Ba, mai mult, necazul ce l-a 
ajuns s-a făcut acum pricină să-şi exprime dragostea caldă pe care 
o nutrea faţă de cetatea mamei lui, Emilia. 

Pe de altă parte, păstoriţii săi, locuitorii cetăţii, alergau la el 
aşteptând ajutor doar de la el. 

Nu credea prea mult că va mai putea schimba planurile celor 
puternici, care insistau pentru aplicarea lor şi din motive legate de 
credința lor eretică. Dar nu voia nici să rămână cu mâinile încru- 
cişate, acum, când frumoasa lui Cezareea pierdea cei mai aleşi oa- 
meni ai ei, spiritualitatea ei. Acum, când aşezămintele lui filantro- 
pice se vor ruina din lipsa veniturilor. Căci se petrecea şi această 
josnicie: Antim al Tianelor, înțelegându-se cu bande de hoţi, fura 
animalele de povară ce purtau veniturile bisericeşti care treceau 
prin teritoriul eparhiei lui. Îşi justifica mizerabila faptă spunând că 
nu trebuie să plătească cineva nimic unor rău-credincioşi precum 
Vasile. 

Şi apoi, păstoriții lui l-ar fi învinuit pe faţă: „Ne părăseşti toc- 
mai acum, la ceasul de cumpănă, preasfinţite?” Aceasta n-o putea 
îndura. 

S-a gândit la prietenii lui cei puternici. În aparatul de stat e- 
xistau persoane care-l apreciau. Îl lega de ei o prietenie mai veche 
şi putea cere, deci, mijlocirea lor pentru anularea împărțirii care 
deja se făcuse. Scrise, aşadar, unui înalt funcționar de stat, Mar- 
tinian, generalului cu aprovizionarea, Aburgie, şi însuşi eparhului 
Constantinopolului, Sofronie. 

Se plângea tuturor de situaţia creată, dar nu avea de propus 
nici un plan de acțiune, de abordare a problemei. Doar le-a stârnit 

interesul, doar i-a sensibilizat şi i-a rugat să facă tot ce pot pentru 
minunata Cezareea. 

Singura reuşită a fost schimbarea capitalei Capadociei Secun- 
da de la Podand la Tiana, o cetate, totuşi, cu o veche tradiţie şi cu 
o populaţie mai numeroasă. Şi, după cum vom vedea mai departe, 
au fost generate multe probleme din cauza pretențiilor mitropo- 
litului Tianelor, care pe atunci era priceputul dar îndărătnicul 
Antim. 


E încercată prietenia. Răspuns la împărțire 


Vasile nu avea puterea de a zădărnici împărţirea. Avea însă 
înțelepciunea păstorului şi a reacţionat la această măsură neca- 
nonică, spre folosul credincioşilor. Adică a hirotonit episcopi în 
câteva târguri care nu aveau episcopii şi pe care le revendica 
mitropolitul Capadociei Secunda. 

Folosul a fost imediat. Credincioşii acestor oraşe au cunoscut 
o mai intensă îngrijire pastorală, au sporit şi mai mult în viaţa 
duhovnicească şi n-au fost biruiţi de erezie. Aşadar Biserica, în loc 
să fie ruptă şi împărțită, a crescut duhovniceşte. 

În noile episcopii, Vasile a aşezat, fireşte, prieteni de-ai săi, 
ortodocşi convinşi. Curios este că, pentru acest plan al său, a folo- 
sit şi doi mari teologi, care amândoi au dat greş în această lucrare. 
Este vorba de prietenul său, Grigorie Teologul, şi de fratele său 
Grigorie. Pe cel dintâi l-a hirotonit pentru episcopia Sasimelor, 
aflată undeva între Cezareea şi Tiana, iar pe celălalt pentru epis- 
copia Nyssei, aproape de râul Alis. 

Prietenul său n-a mers deloc în episcopia lui. Fratele a mers, 
dar a creat mai multe probleme decât a dezlegat. 

Hotărârea lui Vasile de a-l folosi pe prietenul Grigorie în pla- 
nul pomenit mai sus s-a făcut pricină de a fi probată puţin prie- 
tenia celor doi, care s-ar fi stins dacă nu ar fi fost amândoi mari la 
inimă. 

Vasile i-a aruncat vorbe grele prietenului său, certându-l că 
nu merge la Sasima să-şi păstorească turma încredințată lui. L-a 
învinuit că nesocoteşte interesul Bisericii, că e lipsit de dragoste şi 
necioplit... Grigorie s-a revoltat, a reacționat violent. Totdeauna în 

viața lui a făcut aşa, când i se cerea să-şi părăsească liniştea şi 
să-şi asume răspunderi de orice fel. Ştia bine că nu-i un om de 
acțiune. Simţea dezgust pentru acţiune, aşa cum simțea pentru 
păcatele lui. Zicea către Vasile: 

- Găseşte-ţi pe altul care să-ţi păzească animalele de povară, 
ca să nu ţi le mai fure Antim! 

Spunea asta pentru că la Sasima era răscruce de drumuri, 
trecătoare, şi în acel loc găsea Antim împrejurarea prielnică de a 
fura animalele de povară ale mitropoliei Cezareii, susținând că târ- 
gul Sasimelor face parte din jurisdicția lui şi că nu trebuie să 
plătească ereticilor taxe, precum am zis mai înainte. Dacă însă ar fi 
fost acolo episcop un om de-al lui Vasile, veniturile bisericeşti ale 
locului ar fi ajuns în siguranţă la Cezareea şi lucrările filantropice 
s-ar fi împlinit mai devreme. 

Grigorie le vedea şi le aprecia pe toate. De la el ştim că, prin 
planul lui Vasile, întreaga parte a locului a sporit duhovniceşte. El 
ştia mai bine decât toți la ce foloseau bietele animale de povară. 
Toate bune, numai să nu fie el cel care să trebuiască să se angajeze 
în acţiune; nu era pe măsura lui, nu se potrivea firii lui. 

- Fă tot binele pe care-l poţi face, Vasile. Dar pe mine la- 
să-mă în liniştea mea. 

Angajarea în asemenea lucruri practice îi zădărnicea parcă to- 
tul, devenea mic, neînsemnat; pe când în cugetare era mare, înde- 
mânatic în teologhisire. 

„Pentru mine, Vasile, cea mai mare faptă (=acţiune) este 
nefăptuirea.” 

Vasile îl certa, scriindu-i scrisori aspre şi îndemnându-l să 
dea o mână de ajutor la lucrarea de menținere a unităţii. lar el îi 
răspundea cu astfel de vorbe sucite: „Faptă e nefăptuirea”. 

Cum să cadă de acord, în astfel de împrejurări, cei doi sfinţi 
bărbaţi? Şi cum de se înțelegeau, totuşi, unul pe altul? Se înţele- 
geau, căci fiecare avea şi tăria şi dispoziţia de a se apleca asupra 
inimii celuilalt. Vasile respecta „nefăptuirea” lui Grigorie. Grigo- 
rie recunoştea că lucrările lui Vasile erau dictate de interesul 
Bisericii, erau voia lui Dumnezeu. 

Aveau să vină clipe amare pentru Grigorie. Protesta: „Bine, 
dar prietenia noastră nu o pui la socoteală? Cum de mă trimiţi 

episcop într-un sat prăpădit? Mă faci să nu mai cred câtuşi de 
puțin în prietenie”. Cuvinte grele... 

Nici chiar cei apropiaţi ai lor nu-i înțelegeau. Vestea ajunsese 
peste tot şi Vasile se apăra înaintea prietenului lor comun, Eusebiu 
al Samosatelor, care se pare că-i făcuse o anumită observaţie: 

- Ca şi tine, Vasile, şi eu aş vrea ca Grigorie să păstorească 
odată şi-odată o Biserică pe măsura puterilor şi a darurilor lui. O 
asemenea Biserică este pământul întreg. Dar aceasta nu-i cu pu- 
tinţă. Păstorească, deci, acum mica cetate a Sasimelor, ca locul să 
se sfințească de către Grigorie, şi nu Grigorie de către loc. Propriu 
omului mare îi este să se mulțumească cu cele mici şi să le prefacă 
din mici în mari. 

Acestea se petreceau între luna februarie şi Paştile lui 372. 

Anii au trecut, Grigorie a fost chinuit tot mai mult. Mai ales 
de când a mers la Constantinopol, în 379, unde a întărit credința 
ortodoxă în anii negri ai dominaţiei ariene şi unde, în 381, a ajuns 
arhiepiscop. 

Ceva însă i-a rămas din amărăciunea cu care l-a adăpat Va- 
sile. Avea să şi-o amintească chiar şi la mormântul lui Vasile, pe 
când îşi rostea copleşitorul lui necrolog. Şi totuşi, îl va îndreptăţi 
pe Vasile, recunoscând că făptuirea lui i-a fost poruncită de Însuşi 
Duhul Sfânt, ceea ce nu i-a tăgăduit niciodată lui Vasile. 


Cealaltă față 


L-am cunoscut pe Vasile într-o clipă de triumf, de semeţie, 
neînduplecat, am zice chiar dur. A fost momentul înfruntării cu 
Modest. 1 se cerea să-şi falsifice credința, să rănească Biserica. 

Aşa l-a cunoscut marele nobil Modest pe neînduplecatul 
Vasile. 

Dar a venit curând vremea ca Modest să cunoască un alt 
Vasile. Precum şi Vasile un alt Modest, care nu mai amenința, nu 
mai înfricoşa, nu mai batjocorea. 

Erau de-ajuns câte văzuse Modest. Ajungea, de altfel, şi mi- 
nunata lui vindecare de către Vasile pentru a-şi schimba poziția. 
Înlăuntrul lui s-a petrecut o transformare extraordinară. Astfel că 

Modest a ieşit din cuptorul luptei duhovniceşti prelucrat, şlefuit, 
om de seamă, aşadar om. 

Acestui Modest, la scurtă vreme după zguduitoarele eveni- 
mente din timpul iernii, Vasile îi trimite scrisori, cerându-i să mij- 
locească pentru toți cei ce au trebuinţă de ajutorul lui. 

Ca pe un adevărat părinte, pe Vasile îl durea necazul oricărui 
om, silindu-se totdeauna să-i ajute pe toți. Mai întâi se îngrijeşte 
de cei pe care-i vedea mai des. De preoții lui. În vremea aceea, ve- 
niturile lor erau aproape inexistente. Era nevoie de eroism pentru 
ca un preot să poată trăi din puţinul pe care îl primea. 

Odinioară, marele împărat Constantin, aflând despre situaţia 
materială a preoților, dăduse dispoziţie ca aceştia să nu mai plă- 
tească darea către stat. Dar această dispoziţie s-a trecut mai apoi 
cu vederea, de aceea Vasile îl ruga acum cu căldură pe Modest să 
li se dea preoților această mică mângâiere. 

Dragostea lui de oameni, dar şi marea lui putere de muncă îi 
atrăgeau pe toţi, încât toată lumea venea la el, rugându-l să-i ajute 
în clipele de ananghie sau de deznădejde. Îi cereau să mijlocească 
pe lângă stăpânii lumeşti. Chiar şi grupări sociale organizate îi 
cereau ajutorul. 

Într-o dimineaţă i-au bătut la uşă nişte lucrători din regiunea 
muntelui Tauros din Capadocia. Le-a deschis diaconul. I-a rugat să 
aştepte puţin şi apoi au intrat în camera simplă în care Marele 
Vasile îşi primea oaspeţii. Ştiau — sau mai degrabă auziseră — că 
arhiepiscopul lor ducea un trai sărăcăcios... Dar cele auzite erau 
nimic pe lângă ceea ce vedeau... Era de necrezut. Şi îi făcea să fie 
mai înţelepţi în ceea ce voiau să-i ceară. 

Nu era mai mică nici surprinderea lui Vasile. Lucrători din 
Tauros... Da, ştiau cu siguranță că acolo oamenii lucrau în mine 
de fier. 

Dar ce cereau aceşti oameni cu mâinile bătătorite de muncă? 

- Ne-au părăsit cu toţii, sfinte părinte — i s-au plâns. Noi mun- 
cim pentru fierul împărăției, iar împărăția vrea să ne sfârşească sub 
povara dărilor. Nu mai putem... O să ne părăsim minele. Suntem 
hotărâți — dacă ni se cere — să ne părăsim şi satele... Nu cerem 
mult, părinte, ci doar să micşoreze dările pe care ni le cer pentru 
fierul pe care-l scoatem. 

Vasile merge din nou la Modest. Îl roagă şi-l imploră, aproa- 
pe îngenuncheat, să-i ajute pe aceşti cinstiţi lucrători. 

În acelaşi fel se zbătea pentru toate problemele săracilor, ne- 
dreptățiților, orfanilor, rudelor, văduvelor, compatrioților capado- 
cieni, zi de zi. 

Toate acestea dovedesc că, pe lângă dumnezeiasca iubire pe 
care o avea față de ceilalți, era un bun conducător politic, capabil 
să slujească tuturor, mistuindu-se în slujirea lor; mistuindu-se pen- 
tru compatrioții lui, ceea ce îi dădea o mare bucurie şi, desigur, 
autoritate în faţa celorlalți. Autoritate de care avea nevoie pentru 
a-şi continua rodnica lui lucrare. 

Şi încă ceva: în scrisorile lui către puternicii stăpânitori ai 
vremii, Vasile se exprima cu multă bună-cuviință. Adesca îi lăuda, 
alegându-şi cuvintele. Erau canoanele retorice ale vremii. Retorica 
asiatică, precum se numea, cerea cuvântul la măsurile hiperbolei. 

Trebuie însă spus că lui Vasile nu-i era greu — tocmai pentru 
că era o mare personalitate — să laude şi să pună la superlativ tot ce 
vedea bun la ceilalți; să se simtă neînsemnat dinaintea celor care 
n-aveau virtuțile lui; să cinstească peste aşteptări rangurile politi- 
ce. Însă atunci când aceia care deţineau aceste ranguri amenințau 
Biserica, atunci cunoşteau un alt Vasile, neclintit şi minunat, aşa 
cum avusese nenorocul să-l cunoască şi Modest, şi însuşi Valens. 


Îşi desface aripile peste întreaga lume. Ajunge cunos- 
cut pretutindeni 


Într-o scrisoare a sa către episcopii din Apus, Vasile scrie: 
„Preacinstitul nostru părinte episcop mi-a trimis epistolele voas- 
tre”. Nu pomeneşte numele episcopului — nici nu era nevoie. Toţi 
ştiau pe-atunci că întâistătătorul episcopilor ortodocşi era Atanasie 
cel Mare. Era, adică — de putem spune astfel —, episcopul prin ex- 
celenţă, şi de lucrul acesta erau pe deplin conştienţi cel puţin 
ortodocşii. 

Desigur, nu că Atanasie ar fi avut vreo putere specială, vreo 
anumită funcție în ierarhia Bisericii. Doar că exprima cel mai au- 
tentic adevărul; şi suportase cele mai multe exilări. Era aşadar 
firesc ca el să fie cel ce-şi înălța vocea mai mult decât oricare altul 

către ceilalți episcopi; toți erau cu luare aminte la el, aşteptând să 
vadă ce va spune. 

Decenii întregi Biserica obişnuise să-l vadă în fruntea lupte- 
lor ei pentru adevăr pe Sfântul Atanasie. Astfel, ajunsese episcopul 
ei. Dar şi Atanasie începuse să îmbătrânească. 

Ne aflăm în anul 372. Atanasie purta pe umerii săi povara a 
mai bine de şaptezeci de ani — se născuse prin 295-296. În anul 
următor, bătrânul luptător va adormi întru Domnul. Furtuna însă 
nu va conteni. Biserica nu va înceta să se cutremure pe de-a-ntre- 
gul. Cutremurele şi năpastele nu vor conteni s-o înspăimânte, 
vrând s-o facă neputincioasă. 

Altcineva trebuia să devină luptătorul „prin excelență”, ex- 
presia curată a voii dumnezeieşti, „episcopul” pe care să-l urmeze 
ceilalți episcopi, fără ca el să deţină vreo investitură specială în 
această funcţie, vreo pecete anume, vreo atitudine amenințătoare, 
în baza acestei funcţii. De-ajuns ca adevărul să răsune deasupra 
capetelor ereticilor şi jertfele pentru adevăr să se înmulțească zi de 
zi. 

Se apropia deci marele ceas al lui Atanasie. Era vremea ca 
Vasile să-şi întindă aripile deasupra lumii întregi, s-o acopere, s-o 
ocrotească, s-o îmbogăţească, s-o preschimbe în spaţiu al său de 
activitate. 

Dar Atanasie trăieşte încă, iar Vasile îşi pleacă genunchiul 
înaintea lui. Cât va trăi dascălul alexandrin, întâietatea va fi a lui. 

Bătrânul Atanasie primeşte scrisorile lui Vasile. Presimte, e 
din ce în ce mai încredinţat că bărbatul acesta tânăr este prin ex- 
celenţă vasul ales al lui Dumnezeu. Vede cât de mult îşi poate 
întinde aripile. Simte puterea cea mare a de Dumnezeu dăruitului 
Vasilie şi cugetă, cu un surâs luminos: „Slavă Ție, Dumnezeule! 
Nu mai pot. Fie voia Ta. Am ostenit. M-am luptat cu mâinile şi cu 
dinţii. Nu voi apuca să văd biruinţa Bisericii, Dumnezeul meu. 
Mi-o doresc cel mai mult, mai mult decât viaţa. Ştii aceasta. Dar 
nu mă plâng. Fă precum voieşti. Mă mângâie că cel puţin văd 
omul; da, văd căpetenia cea sfântă pe care ai trimis-o să poarte 
Biserica spre biruință. Fie binecuvântat! Vasile al Tău, Vasile al 
nostru, e deja văpaie. O văd de-aici, din îndepărtata ţară a lui 
Faraon. Probabil c-o văd cu toții, de pretutindeni, din toate părțile 
lumii. Ochi, dă-le, Doamne, ochi să vadă văpaia aceasta sfântă”. 

Sfântul bătrân prooroceşte viitorul. Vasile însă este limpede 
Şi stăruitor. Este presat de situația deplorabilă a Bisericii şi im- 
ploră, mărturiseşte, îl provoacă pe Atanasie: „Înţelege-mă, părinte: 
mi-aş fi pierdut mințile de deznădejde dacă nu m-aş fi adăpostit la 
sfințenia ta. Să-ţi mai spun care e starea Bisericii? Dar tu mai mult 
decât oricare altul te poți sui la înălțime. Îţi înalţi chipul şi şezi pe 
cel mai înalt pisc al Bisericii, văzând toate, văzând furtuna ce se 
abate asupra ei”. 

Bătrânul şovăie. Vrea-nu vrea, bătrânețile îl îngreuiază. Tre- 
buie să-l facă pe Vasile să se silească, căci pe el — de-ar vorbi — îl 
vor asculta cu toţii, îi vor urma cuvântul. La urechile lui Vasile 
ajung şoaptele ostenite ale bătrânului: „Fiul meu Vasile, ce mai 
pot face eu?... Nu mă vezi?... Am îmbătrânit, am ostenit...” 

Ecouri vin dinspre Alexandria, dar nădejdea îi este tot la bă- 
trânul Atanasie. De aceea face o ultimă încercare, o adevărată pro- 
vocare: „Corabia, părinte Atanasie, se clatină, cuprinsă de valuri, 
se afundă. Tu, doar tu ai cutezanța şi îndrăzneala de a alerga la 
Domnul cu rugăciur.ule tale. Doar tu poţi cere aceasta Domnului, 
căci de prunc te lupţi pentru adevăr”. 

Rugăminte şi totodată p:ovocare. Atanasie era dator să fie 
inelul de fegătură al tuturor ortodocşilor Răsăritului. Trebuia să 
iasă în față, ca toți episcopii ortodocşi să-l poată vedea şi urma. 
Doar aşa vor putea fi puternici şi se vor putea împotrivi viforului 
arianismului. 

În zadar aştepta Vasile. Trecuseră deja primele luni ale anului 
372. Se apropia Paştele şi trebuia să facă ceva pentru întreaga 
Biserică. Nu mai privea doar către episcopia lui. Bunăstarea epis- 
copiei lui era legată de bunăstarea celorlalte Biserici. 

Dar cum să facă? El, un episcop în vârstă de 42-43 de ani, 
ce-şi păstorea Biserica doar de doi ani... Se simţea mic, neînsem- 
nat. Dar vedea adevărul şi problemele mai bine decât oricare altul. 
De aceea trebuia să pornească la drum, deşi îşi simţea aripile mici, 
parcă neputincioase pentru o astfel de lucrare. 

Îşi propuse, deci, să deschidă aripile. Încercă să le întindă 
deasupra Bisericii. Şi minunea se petrecu. Aripile se deschiseră, 
puternice, uriaşe. De vreme ce Atanasie ostenise, scrise el însuşi 
episcopilor răsăriteni şi apuseni. 

Astfel a trecut în mâinile lui ştafeta Sfântului Atanasie cel 
Mare. 

Aşadar, sosise ceasul lui Vasile. Fireşte, simţea pretutindeni 
greutăţi şi de aceea cerea ajutor de la oricine era în stare să-l ajute. 
Şi întâi de toate de la exilatul Meletie al Antiohiei. 

Înaintea Paştelui din anul 372 le scrie enciclice apusenilor. 
Epistola 90 e trimisă „fraţilor episcopi din Apus”, iar Epistola 92 
„italienilor şi galilor”. Dorinţa lui era să le trezească interesul 
pentru Răsărit. 

Caracteristic este faptul că se adresează tuturor apusenilor la- 
olaltă. Nu-l distinge pe episcopul Romei de ceilalți, deşi îl cin- 
steşte. Iar episcopul Romei nu i-a fost piedică în a le scrie direct 
celorlalţi episcopi apuseni, fără deci ca episcopul Romei să aibă 
vreo mijlocire ori să dea vreo aprobare. 

Dacă ne gândim că scrisorile lui Vasile erau „enciclice”, adi- 
că adresate tuturor şi interesându-i pe toţi, atunci înțelegem două 
lucruri simple: 

a) că Vasile se simţea — în ciuda temerilor şi a smere- 
niei lui — oarecum altfel. Simţea o răspundere sporită şi 
totodată o putere sporită, încât le cerea diferite lucruri ce- 
lorlalți episcopi, subliniindu-le obligațiile pe care le aveau; 

b) că episcopul Romei, până la 372 cel puţin, nu avea 
vreo putere mai mare asupra episcopilor apuseni. Altfel, 
Vasile nu ar fi trecut peste autoritatea lui. 

Dacă episcopul Romei ar fi avut într-adevăr vreun primat, fie 
el şi doar în ceea ce priveşte Apusul, ar fi fost de neînțeles ca Va- 
sile să trimită scrisori „enciclice” într-acolo, ignorându-l pe epis- 
copul Romei — care pe atunci era Damasie —, adică necerându-i 
încuviințarea de a trimite aceste epistole. Mai ales că, aşa cum se 
ştie, Damasie era cunoscut pentru absolutismul şi puterea lui, fiind 
considerat cel dintâi papă. 

Fireşte, Vasile a procedat astfel nu pentru că ar fi avut el în- 
suşi vreo întâietate, vreun primat al puteri. ci fiindcă avea bogăția 
adevărului şi slujirii. Avea înăuntrul său primatul întru adevăr şi 
întru slujirea Bisericii, care era singurul primat. Cel ce are pri- 
matul acesta va fi recunoscut mai apoi, treptat-treptat, de Biserică. 

Biserica, fiindcă este trupul lui Hristos, trup dumnezeiesc şi 
tainic, este interesată doar de primatul adevărului. De aceea îi 

numeşte Părinţi şi Învățători (didascăli) ai ei prin excelență doar 
pe acei membri ai săi care au avut primatul adevărului. 

În cele două scrisori pomenite mai sus, episcopii apuseni sunt 
rugați şi sunt provocaţi să ajute Biserica răsăriteană, care este 
cuprinsă cumplit de furtuna arianismului. 

Împăratul Valens, cu toate că-i prețuia pe Atanasie şi Vasile 
şi se temea la propriu de aceştia, în cele din urmă s-a lăsat biruit de 
vorbăraia ereticilor. Rezultatul: erezia predomina în imperiu şi, 
dimpreună cu ea, coruperea clericilor şi a credincioşilor. 

Harul preoţiei se dobândea cu ajutorul puterii lumeşti; ase- 
menea şi cel al arhieriei. De aceea erau hirotoniți oameni inculți, 
iubitori de putere, neştiutori de carte, necredincioşi, lipsiţi de evla- 
vie, dar care se arătau adepţi înflăcărați ai ereziei. 

Răsăritul se umpluse de astfel de episcopi. Aceştia reprezen- 
tau năpasta cea mai mare. Mai întâi fiindcă nu aveau nimic bun de 
dat. Apoi, pentru că, chiar de-ar fi avut, nu puteau. Erau obligați să 
spună şi să facă ceea ce voiau cei care îi sprijiniseră să ajungă 
episcopi. Adică erau pur şi simplu slugi şi robi ai stăpânitorilor lu- 
meşti. lar când episcopul, omul duhovnicesc, îşi pierde îndrăzni- 
rea, atunci e nevoie de mulți Ieremia care să le plângă decăderea. 

Vasile observa cu durere decadenţa ereticilor şi întrezărea cu 
groază înrâurirea cea rea pe care o vor avea asupra Bisericii. 
Dogmele şi canoanele, adică Tradiţia, care sunt dovada sănătății 
Bisericii, erau călcate în picioare. Şi, ceea ce era mai rău, erau 
defăimate şi batjocorite, spre a se pierde simţul bunului şi ade- 
văratului creştin, al cugetării adevărate. 

Când canonul este călcat în picioare de cineva, acela se chea- 
mă, simplu, că e un păcătos. Căci călcându-l, a pierdut simţul pă- 
catului. Trupul care nu simte durerea este mort. 

Situaţia aceasta predomina din regiunea Iugoslaviei de astăzi 
şi până în Egipt. Prigoanele împotriva ortodocşilor erau la ordinea 
zilei. Iar locurile eviscopilor ortodocşi le luau ereticii. Acelaşi lu- 
cru se petrecea şi cu bisericile. Ereticii — pretutindeni. lar aceştia 
erau interesaţi neîncetat să-şi facă noi adepți, ca întotdeauna. Nici 
un interes pentru propovăduire, pentru sporirea duhovnicească a 
credincioşilor. 

Adesea, ortodocşii se strângeau pentru slujbă în afara cetă- 
ților şi a satelor, sub cerul liber. Căci nu era cu putință a se aduna 

dimpreună cu ereticii, care dețineau bisericile. Preferau să se lupte 
mai degrabă cu stihiile şi capriciile naturii. Acolo, în ploaie şi ger, 
sub arşiţa soarelui ori în bătaia vâhtului, acolo cel puţin erau liberi 
să slujească întru adevăr lui Dumnezeu, unindu-se cu Hristos, cu 
Sfântul Duh. 

Totodată, era impresionant şi înduioşător să vezi bătrâni aproa- 
pe neputincioşi şi prunci fragezi plângând şi rugându-se prin pus- 
tietăți pentru credinţa lor, pentru ortodoxia lor. Aşadar, Biserica 
era vie, cu toate că era cutremurată de vântul năprasnic al ereziei, 
primejduindu-se. 

Nu era însă de-ajuns un semn de mângâiere, când jumătate 
din lumea creştină se asemăna unei bărci neputincioase cuprinse 
de valurile mânioase; când credinţa începea să fie stinsă, puţin câte 
puţin, tocmai din locurile în care strălucea odinioară mai cu tărie. 

Într-una dintre scrisorile lui către un episcop din nordul Ita- 
liei, Vasile îi aminteşte acestuia datoria pe care o aveau apusenii 
față de răsăriteni: „Ajutaţi-ne, fraților, acum, spre a plăti binele pe 
care vi l-a făcut Răsăritul, cel ce v-a dat lumina lui Hristos”. 

Aceste cuvinte ale lui Vasile au înăuntrul lor o durere, de alt- 
fel îndreptăţită. Oare atunci, odinioară, în zorii creştinismului, nu 
creştinii răsăriteni au fost cei care s-au nevoit să transmită şi Apu- 
sului adevărul lui Hristos? Oare nu ei au fost cei ce s-au primejduit 
Şi s-au jertfit, fiind ucişi pentru credinţa cea nouă? 

De ce acum Apusul îşi astupa urechile? În Răsărit rămăsese 
un loc sănătos — mic, dar sănătos. Să se întrunească episcopii apu- 
seni, să zică: „Fraților, suntem cu voi”. Să facă un pas, cât de mic. 
Cât de mic ar fi fost acel pas, ar fi avut mare însemnătate. Să tri- 
mită câţiva episcopi în Răsărit, să-i îmbărbăteze pe sărmanii orto- 
docşi, să ajute prin prezenţa lor împăcarea întreolaltă a ortodocşi- 
lor înşişi. Să-i descurajeze, în sfârşit, cineva şi pe trufaşii eretici, 
văzând că în Apus toți sunt ortodocşi şi, prin urmare, ortodocşii 
Răsăritului nu-s singuri pe lume. 

Doar atât! Era atât de greu? 

- De vreme îndelungată vă aşteptăm, fraților — zicea Vasile. 
Nu ne-aţi venit în ajutor. Ne-am întristat, ne-am amărât, dar nu 
ne-am pierdut nădejdea. Ca să nu se întâmple însă şi asta, gră- 
biți-vă! Vă invidiem că aveţi dreapta credinţă şi unire întreolaltă. E 
o mângâiere pentru noi să ştim aceasta. Gândiţi-vă însă şi la noi. 

Suntem şi aici destui care avem aceeaşi credință cu a voastră. 
Faceţi ceva să dobândim unire între noi. Când episcopii voştri vor 
veni aici să facem sinod, vom dovedi unitatea credinţei noastre; 
trupul lui Hristos, Biserica, se va înfățişa iarăși întreg, neştirbit. 
Atunci, toți dimpreună vom propovădui credinţa Părinților primu- 
lui sinod ecumenic, ne vom înnoi cugetul, Biserica Răsăritului va 
dobândi tămăduire de boala ce-o macină. Vă vom fi recunoscători. 
Aveţi, dar, milă de noi, fraților, înduraţi-vă de noi... 

În zadar implora Vasile. Apusenii erau foarte departe, prea 
departe să poată auzi cutremurul ce clătina din temelii Răsăritul; 
inima lor nu avea sensibilitatea pe care o cereau acele vremuri, 
spre a putea simţi durerea fraților. 

Așa că a rămas ca Vasile să se lupte cu cei câţiva răsăriteni 
pe care-i avea de partea lui, în primul rând cu fiii cei mari ai 
Capadociei. 

Şi a dat bunul Dumnezeu că nu au pierit, nu şi-au dat duhul 
în mâinile ereticilor. Biserica a trecut prin vremuri grele, foarte 
grele, dar a mers înainte, păstrându-şi autenticitatea şi dând, pe cât 
cu putință, sănătate mădularelor ei. lar credincioşii au ajuns să 
distingă pe luptătorul cel mai de seamă, expresia adevărului, de 
aşa-zişii „apărători ai Ortodoxiei”, care strigau doar de dragul de 
a-şi auzi vocea şi care făceau atâta confuzie în Răsărit. 

Aminteşte-ți, cititorule, spre a înțelege dimensiunea univer- 
sală a lui Vasile, că acele lucruri de care se plângea Apusului şi 
pentru care îi cerea acestuia ajutorul nu se petreceau atât de mult 
în arhiepiscopia lui. 

În întreaga Capadocie, în Pont şi în Armenia Mică erau, 
desigur, cazuri de episcopi eretici şi episcopi ortodocşi dificili. Dar 
nu aceştia erau măsura, majoritatea, ca în celelalte părți ale 
Răsăritului. 

Aşadar, Vasile se confrunta cu criza unei jumătăţi a lumii 
creştine, şi nu, pur şi simplu, cu problemele episcopiei lui, cum ar 
fi făcut un episcop obişnuit. Marele Vasile era Părinte al Bisericii 
şi Dascăl a toată lumea. 

Termenii unității 


Zbaterea lui Vasile pentru unitate nu era una de tip filosofic, 
teoretic, intelectual. ÎL mişca şi-l cutremura până în adâncul sufle- 
tului său. Devenea faptă şi lucrare, tactică şi grijă concretă. 

Şi cum din anul acela îşi deschisese aripile asupra creştină- 
tății întregi, adică şi asupra Bisericilor care nu aparţineau direct 
jurisdicției sale, era dator să formuleze — pe larg, da limpede — 
termenii pe baza cărora să se poată realiza unitatea. 

Aceasta se face, de pildă, în epistolele 113 şi 114, pe care le 
trimite credincioşilor cetăţii siriene a Tarsului. Şi trebuie să obser- 
văm cu atenţie mai ales faptul că Vasile, expunând termenii unităţii, 
nu vorbeşte doar ca un simplu ierarh între alţi ierarhi, sfătuind. Se 
învredniceşte să fie el însuşi ceea ce îi îndeamnă pe ceilalți să fie. 
Simte, adică — datorită desăvârşirii adevărului pe care-l exprimă —, 
o putere sporită, o anume întâietate înaintea celorlalţi. Termenii pe 
care îi propune sunt în linii mari doi: acceptarea Sinodului de la 
Niceea şi mărturisirea că Duhul Sfânt nu este creatură. 

Din Simbolul de la Niceea nu trebuie să se schimbe nimic, 
nici un cuvânt. Fiindcă cei ce l-au formulat au împreună-lucrat cu 
Duhul Sfânt, au avut înrâurirea luminării Lui. 

Apoi, adaosul adus mărturisirii — că Duhul Sfânt nu este cre- 
atură, făptură, zidire — era necesar pentru că în ultimul deceniu se 
dezvoltaseră nişte concepţii suspectate de erezie, alteori de-a drep- 
tul eretice, conform cărora Duhul Sfânt ar fi creatură sau duh slujitor. 

Asupra acestei teme vom reveni în capitolul următor. 

Însă aceşti termeni, aceste hotare statornicite de Vasile, dacă 
nu sunt puse în lucrare de întreaga Biserică, dacă nu sunt sfinţite 
prin dorul şi zbaterea ei după adevăr şi unitate, nu slujesc la nimic. 
Desigur, Vasile ajunge să formuleze aceste condiții doar după ce 
mai înainte de aceasta vorbeşte cu o dragoste nesfârşită despre cei 
care şi-au uitat ori şi-au pierdut credința. Aceştia sunt cei care 
merită orice efort, orice încercare. 

Vasile vedea şi ştia bine cum stau lucrurile. Chiar şi cei ce 
aveau dreapta credință îşi pierduseră credința cea sănătoasă. Ce fă- 
ceau, deci, pentru unitatea Bisericii? Confuzia creată din cauza ari- 
anismului şi a indiferenţei credincioşilor era primejdioasă. Puţini 

erau păstorii care se îngrijeau de propăşirea duhovnicească şi de 
sporirea întru dreapta credință a mădularelor Bisericii. 

Scria şi recomanda compătimire şi dragoste faţă de cei rău- 
credincioşi, care din nefericire lipseau. Îndemna să se încerce tă- 
măduirea acelora, să fie ajutați să regăsească dreapta credință toți 
cei care sufereau acum întru cele ale credinţei. Dar, ducând aceas- 
tă luptă neîncetată, ortodocşii să se păzească pe ei înşişi de molima 
relei credinţe. Pentru toate acestea este nevoie de râvnă, de interes 
adevărat. Doar aşa vor fi evitate toate primejdiile viitoare. 

Unitatea de care se îngrijea Vasile avea două aspecte. Cel 
dintâi era lesnicios — e vorba de o punere de acord întreolaltă a 
ortodocşilor înşişi, care păstrau distanţa între ei, căci din cauza 
schismelor şi a grupărilor create de arianism se ajunsese la o ge- 
nerală suspectare reciprocă a ortodocşilor. Era nevoie aşadar de o 
atitudine deschisă față de celălalt, asemenea celei de la spoveda- 
nic, pentru a se încredința toți de sinceritatea îmbrățişării 
Ortodoxiei. 

Celălalt aspect al unităţii era anevoios. Arienii erau de multe 
feluri. Unii — şi poate că mulţi dintre aceştia nu aveau mari deo- 
sebiri față de credinţa Bisericii celei soborniceşti — erau foarte 
apropiați de Biserică şi căutau o cale de a ajunge la6oși în sânul ei. 
Vorbim mai ales de omiusieni. 

Oricum, Vasile era foarte îngăduitor față de toți aceştia. 
Stăruia să nu li se ceară multe. „E de trebuință” să nu se ceară de 
la fraţii cei bolnavi nimic altceva afară de Simbolul de credinţă de 
la Niceea şi încredințarea că Duhul Sfânt nu este creatură. „În 
afara acestora, găsesc de cuviință să nu se mai ceară nimic.” 

Era încredinţat că, de vor primi acum rău-credincioşii aceste 
două lucruri, mai târziu, după ce se vor întovărăşi cu ortodocşii, 
vor primi, cu ajutorul Domnului, tot ceea ce va mai fi nevoie. Gri- 
ja lui de a nu li se face rău celor rău-credincioşi impunându-li-se 
aderarea la tot felul de norme de credinţă este mişcătoare: „Bine- 
facere este aceea de a se uni cele ce până acum au fost rupte 
întreolaltă. lar unirea s-ar face, de vom căuta să nu vătămăm întru 
nimic sufletele celor bolnavi [întru cele ale credinţei] ce ar veni 
alături de noi”. 

Vasile ştia bine că multe grupări eretice rămâneau departe de 
Biserică doar din pricina unor înțelegeri greşite şi a unor răstăl- 

măciri. Aşadar, cu cât mai multe lucruri s-ar cere acum acestor 
grupări, cu atât mai mare ar deveni pericolul răstălmăcirii şi al 
izbucnirii egoismului lor. 

Dar, în acelaşi timp, iubirea de aproapele nu trebuie să ducă 
la o unire care să treacă cu vederea sau să trădeze dreapta credinţă. 
Această teamă îl face pe Vasile să formuleze cu limpezime şi 
precizie condiţiile — sau termenii — unităţii. 


Un monument al iubirii — Vasiliada 


Iubirea şi grija arhiepiscopului Cezareii nu se mărgineau la 
ajutorarea anumitor persoane pe care se întâmpla să le cunoască el 
însuşi sau care îi băteau la uşă. 

Îţi aminteşti, cititorule, de toată lupta Marelui Vasile atunci 
când izbucnise cumplita foamete din Cezareea. Sfântul nostru, de- 
şi era pe-atunci doar preot, construise adăposturi în care îi hrănea 
şi îi îngrijea medical pe cei flămânzi şi pe bolnavi. Şi îţi aminteşti 
de câtă luptă, de câte rugăminţi şi de câte ameninţări a fost nevoie 
ca cei bogaţi să-şi deschidă hambarele lor pline. 

De-atunci, aşadar din iarna anului 367-368, a făurit în mintea 
lui un plan măreț al unui aşezământ care să aline durerea celor 
chinuiţi. Omul acesta puternic, care îndura cu bărbăție durerea tru- 
pului său, se pleca înaintea durerii aproapelui. Şi se străduia din 
răsputeri să i-o aline, cu orice chip. Oricâtă osteneală ar trebui, cu 
orice jertfe... acestea nu contau, nu le punea la socoteală. Era 
de-ajuns să zărească un zâmbet cât de mic pe chipul celui bolnav. 

Acum, că era arhiepiscopul vestitei, dar şi încercatei Ceza- 
reea, era hotărât să-şi pună în lucrare planul, să facă totul pentru 
a-şi vedea visul cu ochii. Voise aceasta îndată ce ajunsese arhi- 
episcop... 

Dar iată că toate cetele diavoleşti se aruncaseră asupra lui, 
căutând să-l şteargă de pe fața pământului sau cel puţin să-i zdro- 
bească aripile, aruncându-l la pământ, asemenea celor mulți, spre a 
nu putea înfăptui planul. 

Eretici, rău-credincioşi, curteni, împăratul însuşi, meschinăria 
ortodocșilor înşişi, neştiinţa poporului, nemiloasa boală a trupului 
său — toate și toţi se prinseseră să-i împiedice drumul. Însă cei 

puternici nu dau înapoi. Cremenea nu se lasă sfărâmată. Au înlă- 
untrul lor ceva mai puternic decât puterea ce le voieşte zdrobirea. 

La fel şi Vasile. Avea înlăuntrul lui flacăra Duhului Sfânt. Se 
străduiau să-l stingă, neştiind că flacăra Duhului nu se stinge nici- 
când. E de-ajuns ca cineva s-o caute cu râvnă, e de-ajuns ca cineva 
s-o iubească din suflet. 

În primele şase luni ale acelui an spinos (372) a găsit tăria de 
a pune temelia acestui aşezământ dătător de nădejde. În primele 
luni a strâns materialul trebuincios construirii unui aşezământ ex- 
tins, a unui adevărat complex de asistenţă socială. l-a convins pe 
cei bogaţi să-şi deschidă pungile lor cele îndesate. Cu puţin îndemn, 
s-a adunat mulţime de săraci care să ajute la căratul materialelor ce 
erau cumpărate; ori cu dobitoacele lor de povară, ori cu umerii. 

În primăvară, zidarii şi-au început lucrul. 

Locul ales era în afara cetăţii. Era un loc larg, potrivit planu- 
lui celui măreț, care ţintea alinarea durerii şi hrănirea celor nevoiaşi. 

Zi de zi, oameni şi animale de povară, meşteri şi calfe, dul- 
gheri şi căruțaşi sau trecători curioşi alcătuiau un furnicar ciudat, 
ce asuda și ostenea de bucurie şi nădejde. 

Vasile însuşi ne dă multe informaţii despre neobişnuitul lui 
aşezământ. Exact în mijloc puseseră temelia unei biserici impu- 
nătoare, care deja începuse să se înalțe. Clădirile nu se făceau una 
câte una, ci se înălțau toate o dată. Fiecare fusese preluată de o 
echipă de zidari şi calfe. 

Lângă biserică se zidea casa întâistătătorului acestui ciudat 
aşezământ, iar lângă ea, case de oaspeți, puțin mai scunde decât 
prima clădire, pentru clerici. În acestea puteau sta, în trecere, căpe- 
teniile militare ori politice, căci în vremea aceea casele de oaspeți 
şi hanurile erau rare sau nu ofereau mereu condiţiile unei şederi 
odihnitoare. 

Într-un cerc larg, în jurul bisericii, se înălțau clădiri cu o 
destinaţie diferită. Erau lungi şi înguste şi semănau cu casele de 
oaspeţi. Judecând după înfăţişarea lor, ai fi zis că sunt pentru găz- 
duirea drumeţilor străini. Dar nu erau toate închinate acestui scop. 
Unele erau destinate spre a fi spitale, bolniţe. Şi, fiindcă cereau 
doctori şi felceri, Vasile prevăzuse şi pentru ei case în care să 
locuiască. 

Buna funcţionare a marelui complex necesita o mulţime de 
personal auxiliar, am zice noi azi. Meşteşugari de tot felul şi, întâi 
de toate, un mare număr de animale pentru transport. Fiecare 
meşteşug urma să aibă propriul său adăpost. 

Poate că Vasile va fi văzut, cu ochiul său vizionar, în acest 
minunat aşezământ ceea ce astăzi am numi „şcoli profesionale”, 
unde să învețe meserie capadocienii lipsiţi de posibilitățile mate- 
riale necesare acestui lucru. 

Întreaga primăvară, până mult după Paşti, acest loc binecu- 
vântat a fost cel mai mare şantier al Capadociei. Toţi lucrau aici, 
cu tragere de inimă, înțelegând ce zidesc, cărui scop îi este închi- 
nat aşezământul. 

Dar Vasile? Zi şi noapte voia să se afle printre muncitori, 
printre meşteri şi cărăuşi. Oamenii aceştia, deşi neştiutori de carte, 
îl impresionau prin privirea lor curată. 

La episcopia din Cezareea avea încă alte multe lucruri de 
făcut, mult mai anevoioase. Se lupta cu satana însuşi, care trebuia 
biruit în fiecare om. Vasile ştia aceasta, de aceea lucra şi se ruga 
din toate puterile lui. 

Lesne este să iei puţin din banii cei mulți ai celor bogaţi, dar 
mult mai greu, foarte greu este să-l iei pe om din ghearele satanei, 
căruia îi este rob. Cu puţină osteneală şi rugăciune, oamenii cei 
neştiutori de carte erau uşor convinşi; dar clericii, care trăiau 
departe de Dumnezeu, îl osteneau mai mult. 

Am văzut în paginile de mai sus care erau greutăţile şi 
împotrivirile ce i se ridicau în cale. Credincioşii se clătinau în 
credință din pricina ereticilor şi din pricina episcopilor ortodocşi 
îndărătnici. Mulţi episcopi dădeau cezarului şi ce era al cezarului, 
Şi ce nu era al cezarului. Şi ştim că cezarul era ceva mai mult decât 
un necredincios — era eretic. Schismele, cele pe față sau într-as- 
cuns, slăbeau Biserica, măcinându-i vitalitatea, o slăbănogeau, o 
făceau neputincioasă. Oamenii erau necatehizaţi, nu ştiau în ce 
cred, cunoşteau doar superficial adevărul. 

Dacă mai punem la socoteală şi urâciunea vorbelor scornite 
pe seama lui Vasile, vom înţelege cu ce se confrunta zi de zi acest 
sfânt bărbat. Și totodată trebuia să mai şi călătorească, să se întâl- 
nească personal cu episcopi şi oameni de seamă ai Bisericii, ca să 
dezlege problemele ce apăreau şi să asigure unitatea şi pacea. 

Iar la acestea adaugă, iubite cititorule, şi boala trupească a lui 
Vasile, care adesea îl țintuia la pat zile întregi, săptămâni sau chiar 
luni. lată însă că în acest calvar nu uita de minunatul aşezământ pe 
care-l ctitorea, aşezământ ce se va numi mai apoi, pe bună drep- 
tate, Vasiliada. 

Nu doar că plăsmuise acest aşezământ cu mintea sa, dar ur- 
mărea zidirea lui pas cu pas. Îşi fura câte puţin din timpul pe care-l 
avea şi venea aici. Simţea că pregustă raiul. Atât de mult îl 
odihnea. Trăgea în piept aer curat, dătător de viaţă. 

Rânduise un responsabil general pentru întregul complex. Şi 
pentru fiecare clădire în parte, iarăşi câte un om care să răspundă 
de ea. Mai întâi, aceştia aflau de venirea lui Vasile. Vestea cea 
dulce se răspândea ca fulgerul în furnicarul de oameni... Vasile, în 
mijlocul lor!... Omulețul cel firav păşea pe pământul iubitului său 
aşezământ. Voia să meargă peste tot. Trecea peste tot. Nu-i era 
teamă că i s-ar rupe hainele mătăsoase ori încălțările cele scumpe; 
ale meşterilor erau mai bune decât ale lui. 

Mergea, mergea pretutindeni unde vedea muncitori. Stătea şi 
privea... Vedea zidurile pietrele, lutul, grinzile... toate erau minu- 
nate, atât de minunate. Privea lucrurile acestea şi ochii i se um- 
pleau de uimire, de admiraţie. Apoi îşi întorcea ochii şi-i privea, 
simplu, pe oameni. Ochii se umpleau acum de emoție, de lacrimi, i 
se înduioşau, nu mai vedeau, ci se rugau fără să bage de seamă; ÎN 
vedea pe Dumnezeu, în tăcere, Îi vorbea despre aceşti oameni 
sfinți. Într-un târziu, lăsa să-i scape şi câte un suspin: „Fă-i, 
Doamne, şi pe episcopi ca pe oamenii aceştia”. 

Chipurile arse de soare din jurul lui simțeau cele pe care le 
trăia Vasile, însă fără să înțeleagă. Adesea, pe obrazul lor brăzdat 
aluneca câte o lacrimă, semn al părtăşiei la cele trăite de Vasile. 
Inima le era părtaşă acelui ceas fericit, mărturisind cu o lacrimă. 
Se întâmpla câteodată ca, atunci când Vasile trecea pe la câte o 
ceată de meşteri, venind în mijlocul lor, aceia să îngenuncheze, din 
preţuire față de chipul lui Dumnezeu, din iubire negrăită şi încre- 
dere în adevărul lui Dumnezeu, de vreme ce pentru ei toți Vasile — 
chipul lui Dumnezeu pe pământ — era revelația dumnezeiescului 
adevăr. 

Trebuia totuşi şi să-şi vină din când în când în fire din starea 
dumnezeiască pe care o trăia adesea când venea la aşezământul 

lui. Cei responsabili trebuia să-i spună despre mersul lucrărilor. Şi 
mai trebuia să-i ceară şi sfatul în chestiunile însemnate. Aşa încât 
lucrarea era condusă de el însuşi, chiar de nu se afla în permanență 
acolo. 

Cel mai rău lucru era faptul că îi vorbeau neîncetat despre 
materiale. Pe măsură ce lucrarea înainta, acelea se isprăveau. Noi 
strădanii, noi rugăminți, noi stăruințe dinaintea stăpânitorilor lu- 
meşti, a celor bogaţi ai locului şi, întâi de toate, a credincioşilor 
Cezareii. Puţinul său sânge i se suia în obraji şi îl îneca amarul ori 
de câte ori se gândea că mitropolitul Tianelor, Antim, îi reținea 
daniile. 

Dar ce să facă? Cu oamenii simpli se putea înţelege, fiindcă 
satanei îi păsa mai puţin de aceştia. Greutățile întâmpinate erau 
multe, dar lucrările înaintau. Se găsea câte o soluţie în fiecare 
împrejurare. 

Se întorcea acasă frânt de oboseală. Dormea însă somnul 
sfântului. Era pe de-a-ntregul adăpat de harul Duhului. Trebuia să 
se odihnească. A doua zi îl aşteptau şi mai multe. 

Aşa muncea Vasile şi aşa îşi umplea puţinele zile pe care i le 
dăduse Dumnezeu. În chip minunat, în chip sfânt. Şi aceasta nu 
plăcea deloc. Am zis-o deja: erau destui care nu-i puteau ierta mă- 
reția. Nădăjduiau că-l pot micşora şi, deci, începuseră să-l vor- 
bească de rău chiar şi pentru noile lucrări pe care le avea, chiar şi 
pentru truda ridicării aşezământului lui. 

Mergeau aşadar în agora şi pe la stăpânii locului şi-l 
ponegreau: „Vasile, cu toate făcăturile lui (nu acceptau să le nu- 
mească «lucrări»), păgubeşte bunul obştesc, face rău statului. Tre- 
buie să faceți ceva, măcar să-l opriţi...”. Aceste vorbe erau însoțite 
şi de acuze cu caracter personal, pe care le ignorăm, şi pe care 
Vasile le respingea. 

Oricum, noi nu am fi ştiut toate amănuntele de mai sus dacă, 
din pricina acestor ponegriri, Sfântul Vasile însuşi n-ar fi scris 
epistola 94, către mai-marele locului, căruia îi înfăţişează toate 
cele ce se făceau la noul aşezământ, spre a-i risipi temerile 
pricinuite de bârfele rău-voitorilor. 

Misiunea din Armenia — Drama Nicopolei 


Aprilie-mai 372. 

Adevărul şi unitatea Bisericii n-au pierdut nicicând întâie- 
tatea pe care o aveau în sufletul şi în lucrarea Sfântului Vasile. 
Majoritatea episcopilor înțelegeau aceasta, mai mult sau mai puțin. 
Cezarul vremii o bănuia. Astfel, orice lucru însemnat ce se petre- 
cea în Asia Mică, în Siria şi în Armenia nu se putea înfăptui fără 
Vasile. 

De aceea, atunci când multe cetăţi armene au rămas orfane, 
prin moartea episcopului, Valens s-a gândit la Vasile. Ajutat de 
episcopul Teodot a! Nicopolei (în Armenia), el era cel ce trebuia 
să dea păstori poporului Micii Armenii şi dezlegare problemelor 
ce chinuiau Biserica ei. 

În acelaşi timp, episcopii nu vedeau cum ar putea să dezlege 
problemele Bisericii fără Vasile. Aşadar, cu prilejul praznicului 
Sfinţilor Mucenici de la Farmagun — undeva lângă Nicopole -, 
l-au chemat şi pe Vasile, cerându-i sfatul şi sprijinul. 

Era însă o deosebire. Porunca împăratului în legătură cu 
Vasile era foarte clară, în vreme ce invitaţia episcopilor de a veni 
la Nicopole (Farmagun) nu era clară şi părea că ascunde ceva. De 
fapt, episcopii din partea locului, în frunte cu Teodot, nu-l voiau 
pe Vasile, căci — ziceau — e în legătură cu Eustatie al Sevastiei, 
care nu e ortodox. 

Iarăşi Eustatie îi stătea în cale. 

Invitaţia episcopilor i-a fost trimisă verbal, printr-un slujbaş 
al eforiei. Şi nu i-a urmat nici o confirmare ulterioară. 

Vasile bănuia motivele. Ce era deci de făcut? Să se ducă la 
praznic fără să fie prea dorit de ceilalți episcopi? Mai degrabă să 
nu se ducă. Dar ce-o să se întâmple cu toate acele probleme? Să nu 
fie de față când se vor discuta? 

Ştim că şi Meletie îl rugase pe Vasile să meargă în Armenia 
Mică, la Ghetasa, unde trăia în exil, lângă Sevastia, pe drumul 
către Nicopole. 

Praznicul şi întâlnirea urma să aibă loc în iunie. 

Era invitat şi Eusebiu de Samosata, pe care Vasile îl prețuia 
mult şi în care avea multă încredere. Dar iată că nici acesta nu 


VIAȚA SFÂNTULUI VASILE CEL MARE 257 


putea veni. Vasile se bizuia mult pe prezenţa şi pe sprijinul lui. De 
aceea i s-au muiat picioarele de cum i s-a dat de ştire că Eusebiu 
nu va fi prezent la întrunire. 

Însă vestea cea rea l-a ajutat să depăşească dilema „a merge 
sau a nu merge la praznic”. N-ar merge — îi era pur şi simplu 
teamă de mulțimea episcopilor care, mai mult sau mai puţin, pe 
față sau în ascuns, îl duşmăneau, de vreme ce nu va avea sprijinul 
lui Eusebiu. 

Ar merge însă la Nicopole după praznic, când va trece zarva, 
ca să discute cu Meletie problemele arzătoare; în primul rând cu 
Meletie, apoi şi cu ceilalţi episcopi. 

Aşa a şi făcut. Şi-a urcat trupul bolnav şi chinuit; într-o tră- 
sură întunecoasă şi, în scurtă vreme, caii loveau cu potcoavele lor 
drumul public ce ducea la Sevastia. 

Două drumuri duceau la Sevastia şi de-acolo la Nicopole. 
Unul trecea la câțiva kilometri de marele râu Alis şi apuca spre 
miazănoapte, cotind apoi către răsărit. Celălalt străbătea Răsăritul 
Cezareii, ajungea la Ariaratia şi apoi mergea către Sevastia, tot 
spre miazănoapte. Cei dintâi era mai lesnicios, dar mai îngust. Cel 
de-al doilea — mai lung, dar mai bun, drum public. 

Odinioară, când Vasile mergea către Neocezareea ori către 
schitul de pe râul Iris, apuca, cu siguranță, pe drumul animalelor 
de povară. Acum, când fără îndoială călătorea cu mijloacele de 
transport ale statului, va fi apucat drumul construit de romani, 
celebri pentru astfel de lucrări. 

În nesfârşitele ceasuri ale istovitoarei călătorii cugeta şi se 
ruga; se ruga şi cugeta. Plănuia ce avea de făcut: ce propuneri să le 
facă, cum să răspundă acuzațiilor pe care le scorniseră şi le puse- 
seră în circulație vrăjmaşii lui eretici, dar şi naivii ortodocşi. 

Mai înainte de toate era chestiunea lui Eustatie. Din fericire 
însă, avea un răspuns care să le închidă gura. Căutase de curând 
să-l întâlnească. Bătrânul Eustatie fusese de acord. La Cezareea. 
Stătuseră şi discutaseră, cu dragoste, destulă vreme. Își amintiseră 
de zilele cele de demult. Bătrânul episcop îi povestise întâmplări 
petrecute în sânul familiei lui Vasile. Toate emoționante... 

Dar Vasile altundeva voia să se ajungă: 

- Părinte, eşti învinuit că schimbi oarecum credința Părinților 
— e adevărat? Hai să stăm de vorbă, rogu-te! Spune-mi... 

Eustatie nu refuzase să vorbească. Dar nu-şi descoperise pe 
față ceea ce cugeta. Lăsase astfel impresia că este ortodox. Asta 
pricepuse Vasile. Cu această constatare mergea acum la Nicopole, 
să risipească învinuirea că ar fi, bisericeşte, în părtăşie cu rău-cre- 
dinciosul Eustatie. 

În prima jumătate a lui iunie, în ajunul praznicului Muce- 
nicilor de la Nicopole, Vasile se apropia de minunata Sevastia. 
Amintirile îl învăluiau în vârtejul lor. Și el avea nevoie de ele. 
Căuta în ele un refugiu faţă de prezent. Câtă deosebire faţă de 
zilele de altădată! 

Privea prin ferestruica trăsurii valea ce i se aşternea sub ochi. 
Mai mult şi-o închipuia, căci privea cu gândul altundeva. Îşi amin- 
tea atât de bine fiecare colț al drumului... Erau tot mai aproape de 
râul cel mare. Din dreapta drumului venea un râuleţ mai mic şi se 
vărsa în Alis, înmulțindu-i apele, dându-i şi mai multă tărie. 

Caii fugeau, apropiindu-se de marele pod cu arcade din pietre 
bine cioplite. Ecoul înăbuşit al tropotului cailor trecând pe calda- 
râm voia parcă să îndulcească chinurile îmbătrânitului Vasile, care 
totuşi nu avea decât 42 de ani. 

De cealaltă parte se zărea un alt drum, cel mai romantic drum 
al lumii. Pietrele lui nu răncau picioarele drumeţului, urcuşurile lui 
erau dulci şi neistovitoare, iar de-o parte şi de alta copacii se 
aplecau, dând bineţe trecătorului. Era drumul către Neocezareca şi 
către schitul de pe râul Iris. 

Privea rugător drumul acesta. în vreme ce trăsura alerga tot 
mai iute spre Sevastia. „la-mă cu tine, bunul meu drum, 1a-mă, as- 
cunde-mă în şerpuirile tale... Te-am părăsit şi m-am pierdut pe căi 
străine... pe calea datoriei, a slujirii. Ce minunat era acolo sus, în că- 
suța pustnicească de pe Iris. pe meleagul părintesc al Neocezareil...” 

Îl trecu un fior dulce. Îşi ridică umerii şi-i aplecă puţin îna- 
inte. Să acopere, să ocrotească iubirea pe care o cunoscuse pe 
tărâmul copilăriei. S-o țină... putere nevăzută ce-i aducea o ame- 
țeală plină de duioşie. Chipul aspru i se îndulci, brazdele care-l 
străbăteau se prefăcură într-un surâs firav. Îşi întoarse întreg trupul 
spre stânga, ca să nu vadă ceilalți călători ce se petrecea în îndu- 
rerata lui inimă, ce i se citea pe față. 

Drumul era tot mai bun, iar caii alergau mai repede. Intrau în 
Sevastia. Chipul i se schimbă dintr-o dată. Făcu o mişcare invo- 

luntară înapoi. De s-ar putea să nu intre în oraşul acesta! Da, 
Sevastia cea care îl avusese în atâtea rânduri oaspete, care-i dăru- 
ise atâtea prietenii, îi provoca acum repulsie, tristeţe. 

Aici îşi avea reşedinţa Eustatie. În preajmă trăiau mulţi mo- 
nahi de-ai lui, de care ajunsese să facă ascultare, în loc ca aceia să 
asculte de el. 

Fără să mai gândească logic, Vasile căuta ieşirea din Sevas- 
tia. Şi nu zăbovi s-o afle. 

Lângă cetate, în satul Ghetasa, trăia prietenul Meletie, exilat. 
De vreme ce invitaţia pentru praznicul Mucenicilor din Nicopole 
nu era prea sinceră, Vasile se hotărâse. Coborând în centrul Sevas- 
tiei, fără să schimbe o vorbă cu nimeni, şi-a tocmit un cărăuş şi un 
măgăruş. 

În scurtă vreme se afla la Ghetasa. Meletie îi arătă, fireşte, 
mare bucurie. Îl prețuia mult pe Vasile, ştiind cine este. 

Dar cei doi prictent episcopi nu apucară să-şi tragă răsuflarea, 
că îndată sosi şi trimisul lui Teodot. Îl ruga stăruitor pe Vasile să 
meargă la Nicopole şi, împreună cu ceilalți episcopi care mai ve- 
ncau, să se ducă la praznicul Mucenicilor. 

Era o surpriză plăcută pentru Vasile. N-a apucat, desigur, să 
guste mai din plin tovărășia şi cuvintele lui Meletie. Dar nu trebuia 
să piardă prilejul. Teodot dovedea acum bune intenţii, foarte nece- 
sare discuţiilor ce vor urma, în legătură cu lucrarea pe care amândoi 
trebuia să o săvârşească în cetățile armene rămase fără episcopi. 

Primi, deci, chemarea. Fiindcă totdeauna avea în minte unita- 
tea, tolosea acum acest prilej de a scoate spinul ce-i rănca legătura 
cu episcopii locului. 

Aşadar, ce-a făcut Vasile? De vreme ce la Nicopole urma să 
se discute despre unitate, bine ar fi fost să se întâlnească în pre- 
alabil cu Eustatie. Acesta era piatra de poticnire, căci, cu toate cele 
pe care i le spusese lui Vasile, rămăsese credincios omiusienilor. 

Se întoarse aşadar la Sevastia şi se îngriji numaidecât să-l 
întâlnească pe Eustatie. Îi propuse din nou să discute despre învă- 
țătura de credinţă. La început, Eustatie ezită oarecum. Dar fiul lui 
duhovnicesc de odinioară era în astfel de împrejurări direct, foarte 
direct, 

Vasile îi dădu de înțeles bătrânului că era hotărât ca, odată 
pentru totdeauna, să limpezească această chestiune. 

- Părinte, de urmezi calea cea ortodoxă, voi continua să ţin 
legătura cu tine, orice-ar zice ceilalți. Aşa se cade şi aşa voi face, 
cu orice preț. Însă dacă cugeţi altfel, mă voi înstrăina, nemaiavând 
nici o legătură cu tine. 

Vorbele acestea limpezi căzură neîndurător, fără şovăire, lo- 
vind în sufletul lui Eustatie. Bănuia bătrânul ascet că de-acum nu 
se mai poate ascunde. Şi totuşi, rezistă. Nu cedă. Îşi jură lui însuşi 
să lupte. 

Greu de înțeles această atitudine a lui Eustatie. De vreme ce 
era — după cum o dovedeau lucrurile — un omiusian convins, de ce 
stăruia atât în a se arăta de aceeaşi credinţă cu Vasile şi, în general, 
cu ortodocşii? De ce se scălda în ape tulburi atunci când Vasile îl 
ruga să-şi mărturisească crezul? 

Oare pentru că poporul din partea locului era majoritar 
ortodox? Oare pentru că, fără s-o mărturisească nici măcar sieşi, 
simţea că s-a depărtat de credinţa ortodoxă şi, cel puţin, nu voia ca 
fiul său duhovnicesc de odinioară, ajuns acum vestit, să constate 
aşa ceva? 

În aceeaşi zi, stătură într-o cameră şi începură să discute. 
Limpede şi direct, Vasile înşiră toate învinuirile pe care Teodot şi 
ceilalți i le aduceau lui Eustatic, legate de ştiuta chestiune a 
credinţei. 

Bătrânul era, se pare, maestru şi folosea o terminologie nu 
foarte clară. Aşa putea mai lesne să tulbure apele. Vasile nu ţinea 
nici el morţiş la vreo terminologie anume, dar adevărul trebuia 
clarificat. 

Cititorul îşi aminteşte că, în urmă cu zece ani, pe atunci tâ- 
nărul teolog dăduse o minunată soluţie în chestiunea terminologiei 
teologice şi o ieşire din impas omiusienilor bine intenţionaţi. Îi 
sfătuise, adică, pe toţi câți aveau cuget ortodox dar nu acceptau 
termenul „deoființă” să folosească pentru Fiul expresia „asemenea 
după ființă”, adăugând însă şi cuvântul „întocmai”. Prin adăugarea 
acestui cuvânt era exclusă concepţia pe care voiau s-o ascundă 
omiusienii, cum că Fiul ar avea o ființă asemănătoare cu cea a 
Tatălui, dar totuşi ar fi mai prejos decât Tatăl. Fiul — zicea Vasile — 
este „întocmai” asemenea Tatălui după ființă. 

Prin propunerea lui de atunci, Vasile demonstra că nu era 
omiusian — aşa cum vor să-l prezinte anumiţi cercetători cu 

anumite interese — şi că spunea „da” libertăţii terminologiei 
teologice. 

Nu ţinea, deci, cu dinţii, cu habotnicie, de o terminologie 
unică, fixă, care să îngusteze adevărul în litera ei. De aceea nu-l 
presa fără rost pe Eustatie. Încerca doar să-i explice, pe toate 
feţele, credința cea dreaptă. 

Bătrânul ascet mai mult asculta decât vorbea. Împotrivirile îi 
erau risipite de mintea ascuţită a lui Vasile şi de adevărul lui cel 
limpede. 

După-amiaza îi găsi pe cei doi bărbați discutând. Seara erau 
frânți de oboseală, dar tot nu cădeau de acord. Experimentatul 
bătrân se împotrivea. Dar se gândea la oamenii din jurul lui, ceea 
ce-l făcea mai reținut. 

Mediul în care se mişca Eustatie era eretic. Și, câtă vreme 
rămânea rob acestui mediu, ostenelile lui Vasile erau zadarnice. 

Încetară abia seara târziu. Căzuseră de acord doar asupra 
faptului că vor continua a doua zi. 

Ziua următoare reîncepură, dis-de-dimineaţă, aceeaşi discuţie. 
Chestiunea de bază rămânea mereu relaţia Fiului (dar şi a Duhului) 
cu Tatăl. Vasile trebuia să fie convingător înaintea acuzațiilor care 
1 se aduceau. 

În această a doua zi au avut părtaşă la discuţie şi o a treia 
persoană — pe preotul Pimeniu din Sevastia, care avea repulsie față 
de Eustatie şi îl bănuia, ca şi Teodot, pe Vasile. Vasile ducea acum 
o luptă pe două tronturi. să-i demonstreze lui Eustatie că gândeşte 
asemenea lui Sabelie, iar lui Pimeniu că nu închnă către omiusi- 
eni. Şi n-a întârziat să biruie pe ambele fronturi. 

Încet-încet, cei trei bărbaţi ajungeau la dorita înțelegere între- 
olaltă. Vasile conducea discuţia cu siguranță, păstrând rânduiala. 
Pe măsură ce se descătuşau de terminologiile tipice şi își explicau 
reciproc cum înțelege fiecare lucrul discutat, constatau că nimic 
nu-i despărțea, că erau întru totul de acord. 

Începând de pe la prânz, îi cuprinsese bucuria, euforia. Vasile 
simţea înlăuntrul lui şi împrejur adierea Duhului Sfânt şi devenea 
tot mai uşor, tot mai străin de chinurile trupului său. 

După-amiază s-au ridicat şi au început împreună să se roage. 
Îi mulțumeau lui Dumnezeu că le-a dat harul de a cugeta, de a 

crede aceleaşi. Mare binecuvântarea lui Dumnezeu asupra omului, 
adâncă bucuria omului. 

Piatra de poticnire fusese sfărâmată. Eustatie era de-acum 
ortodox şi nimeni nu-l mai putea învinui pe Vasile că e părtaş cu 
un eretic. Una dintre piedicile care stătea în calea unității Biseri- 
cilor Capadociei, Pontului şi Armeniei fusese, aşadar, dată la o 
parte. 

Seara, Vasile se retrase într-o cameră sărăcăcioasă. Vorbea, 
acum, singur cu Dumnezeu. Se rugă până la miezul nopţii pentru 
iertarea păcatelor lui şi ceru luminare şi putere să-şi ducă mai 
departe lucrul: împăcare şi ortodoxie, ortodoxie şi împăcare. 

Dimineaţă îi veni un gând înțelept. Bine-ar fi dacă ar lua în 
scris mărturisirea lui Eustatie, acordul la care se ajunsese. Să 
alcătuiască el mărturisirea ortodoxă şi Eustatie să o semneze. Aşa, 
s-ar risipi orice fel de îndoială. 

Se gândi iar şi iar. Se răzgândi. Îşi îmbunătăţi gândul cel din- 
tâi. Oamenii şi mai ales episcopii îl învăţaseră multe, prin josni- 
ciile lor. Îi va cere deci lui Eustatic o mărturisire scrisă a credinţei 
lui. Dar mult mai bine ar fi dacă mărturisirea aceasta ar fi redactată 
de episcopii ce se vor afla cu Teodot la praznicul Mucenicilor. 

Aşa se gândea Vasile. Însă ispita lui Eustatie, pe de-o parte, 
şi a episcopilor, de cealaltă parte, s-a arătat mai puternică decât 
gândul lui Vasile, precum vom vedea. 

Fără zăbavă şi fără prea multe nădejdi, porni spre Nicopole. 
Trăsura alerga spre nord-est. Până la Zara drumul mergea pe lânpă 
râul Alis. De-a stânga se înălţau colinc. Era o vale cu multă ver- 
deață, cultivată. După Zara călătoria devenea mai obositoare şi 
mai monotonă, 

Ostenit, ajunse într-un târziu la Nicopole. Îl căută pe episco- 
pul cetăţii, pe Teodot. Şi surpriza căzu peste el ca fulgerul. 

Teodot nu voia să-l vadă pe arhiepiscopul Cezareii. La fel şi 
ceilalți episcopi ce veniseră aici. Marele Părinte şi Dascăl al Bise- 
ricii nu era vrednic, aşadar, nici măcar să i se spună „bună ziua”! 
Oamenii ale căror nume au rămas în istorie doar pentru că 1 s-au 
împotrivit lui Vasile nu-l primeau lângă ei pe acest mare bărbat. 

Tristeţea şi amarul îi pătrunseră până şi în trup; se îneca la 
propriu. Toţi dimpreună îi huleau duhul. Îl huleau pe Însuși Duhul 

Sfânt, căci tăgăduiau că Vasile l-a întâlnit pe Eustatie cu bună 
intenţie, să-l aducă la Ortodoxie. 

Trimise oameni să-i explice lui Teodot că, exact invers decât 
îşi închipuie el, l-a convins pe Eustatie să semneze o mărturisire 
de credință ortodoxă pe care s-o alcătuiască Teodot însuşi, dimpre- 
ună cu prietenii lui. Dar nimic. Osteneală zadarnică. Satana îşi ţi- 
nea cu dinţii robii. Sărmanii episcopi şi Teodot erau mândri de is- 
prava lor. Porniră către praznic cu tot fastul, impresionând lumea. 
Toţi cu capul sus şi cu pieptul în față. 

Aproape toată populația creştină a cetăţii mergea la praznic. 
Uitat şi neştiut, Vasile cel Mare rămânea în cetate, de unul singur. 

Se sfârşi praznicul, se înapoiară episcopii. Teodot păstra acc- 
eaşi atitudine. Situaţia devenea disperată, căci Vasile trebuia, dim- 
preună cu Teodot, să se îngrijească de chestiunile bisericeşti ale 
Armeniei. El era cel ce ştia condiţiile de acolo. Cunoştea oameni şi 
lucruri. Îi ştia pe oamenii evlavioşi care vorbeau armenește, cunos- 
când datinile şi obiceiurile locului, şi care ar putea, ca episcopi, să 
slujească cum se cade Biscrica armenească. 

Ce să se facă deci Vasile cu îndărătnicul Teodot? S-a gândit 
să se întoarcă înapoi, la înțeleptul Meletie, cu care să discute ches- 
tiunea. Să-l roage. Acela l-ar putea convinge pe Teodot. Meletie 
colabora în toate cu Teodot şi avea încredere absolută în Vasile, 
căci era un mare bărbat. 

A izbutit aşadar să-l convingă pe Teodot ca amândoi să-l 
viziteze pe Meletie. O călătorie istovitoare. pricinuită de micimea 
de suflet a oamenilor. Au ajuns la Ghetasa, lângă Sevastia. Aici, 
Teodot l-a învinuit iarăşi pe Vasile că ţine legătura cu ereticul 
Eustatie. Din nou aceleaşi discuţii; Vasile, din nou nevoit să-i ex- 
plice amănunţit ce s-a întâmplat şi cum Eustatie, prin discuţia pe 
care o avuseseră, îmbrățişasc deplin ortodoxia. 

Atunci, consternat, Teodot îi spune că Eustatie, imediat ce s-a 
despărțit de Vasile, s-a întâlnit cu ai lui şi le-a jurat că nu a căzut 
de acord cu el. Aşadar, rămăsese omiusian, eretic. 

Vasile a ameţit pur şi simplu. Era oare cu putință? Acum 
câteva zile căzuseră de acord... se rugaseră împreună, mulțumiseră 
lui Dumnezeu pentru lucrul acesta... 

Şi totuşi este cu putință, Vasile, câtă vreme satana nu oste- 
neşte. 


264 STELIANOS PAPADOPOULOS 


Şi-a venit repede în fire şi a luat poziţie în această chestiune: 

- De acord, preasfinţiților părinţi — zise Vasile către Teodot şi 
Meletie. Desigur, nu cred că Eustatie îşi schimbă părerea atât de 
repede şi că minte atât de lesne. Dar dacă toate cele spuse de 
Teodot sunt adevărate, alcătuiți o mărturisire deplină de credinţă şi 
daţi-i-o s-o iscălească. Dacă o iscăleşte, voi ține legătura cu el. 
Dacă o refuză, voi rupe legătura. 

Înțeleptul Meletie găsi propunerea justă. La fel şi un anume 
Diodor, care era şi el de faţă. O primi şi Teodot, care în aceeaşi 
clipă îl şi rugă pe Vasile să meargă amândoi la Nicopole, să-l 
prezinte Bisericii şi apoi să se ducă amândoi în Satala Armeniei. 

Fireşte, Vasile a primit numaidecât. Dar mai apoi Teodot s-a 
făcut nevăzut şi Vasile a rămas singur la Ghetasa. Nu apucase bine 
să se bucure, că iarăşi l-a încolțit dezamăgirea. Și-ar fi dorit să se 
întoarcă un ceas mai devreme la Cezareea. Şi, dacă ar îngădui 
Dumnezeu, ar trece, mai bine, pe la schitul de pe râul Iris, chiar de 
era pe jumătate dărâmat. Înlăuntrul lui, toate erau de-a valma. 
Multă vreme nu şi-a putut veni în fire. 

Dumnezeu însă nu l-a părăsit. Teodot nu uitase doar înţele- 
gerile la care ajunseseră în faţa lui Meletie; uitase şi care îi era 
identitatea. Pe unde trecea şi pe unde se oprea, îl vorbea de rău şi-l 
ironiza pe Vasile. Astfel, în loc să-l aibă pe Teodot tovarăş de drum 
şi aliat la Satala, Vasile a fost nevoit să plece de unul singur, umil. 

În astfel de condiții şi-a început misiunea în Armenia. Lipsit 
de ajutorul absolut necesar al lui Teodot şi cu piedici fără de 
număr. 

Şi, în ciuda greutăților, a izbutit foarte multe lucruri. Mai 
întâi, a reuşit să-i facă pe episcopii regiunii să fie într-un gând, pe 
cei care mai înainte erau atât de împărţiţi. Acesta era lucrul cel mai 
de seamă. A trecut prin diferite cetăţi, precum Colonia, şi a ajuns 
până la Satala, unde l-a făcut episcop pe Pimeniu. 

A ascultat cu multă luare aminte problemele Bisericilor, dife- 
rite de cele ale Capadociei. Le-a dat, cu înțelepciune şi luminare 
de la Dumnezeu, soluţiile potrivite. A împăcat întreolaltă multe 
grupări potrivnice, în diferite locuri. Se aşternea iarăşi rânduiala. 
Biserica Armeniei a reintrat pe drumul propăşirii duhovniceşti, 
imediat ce în ea s-a așternut pacea şi au fost rezolvate câteva 
chestiuni urgente. 

Rămâneau, desigur, şi alte probleme. Dar cel puţin se pusese 
un început bun, demn de luat în seamă. 

Cam prin iulie, o dată cu încheierea misiunii lui în Armenia, 
Vasile îşi rezervă o călătorie, cu toate că era epuizat trupeşte. Era 
însă şi sufleteşte atât de obosit, încât, inconştient, căuta un prieten 
pe umărul căruia să-şi spună necazul, de la care să audă o vorbă de 
mângâiere, să simtă dragoste, ca să-şi răcorească puţin chinuitul 
suflet. 

Se hotări să meargă în episcopia bunului său prieten Eusebiu, 
în Samosata Siriei. Îndepărtat loc. Un drum obositor pentru trupul 
care se împuţinase. Dar acolo va afla puţină odihnă! În fiecare din- 
tre numeroasele sale scrisori către Eusebiu, Vasile vorbeşte cu 
nerăbdare despre întâlnirea lor, care se tot amâna. Acum însă, era 
hotărâtă. 

larăşi în trăsura prăfuită a poştei. De la Satala, apucă puţin 
spre sud-vest, apoi tot spre vest. Pe malul râului Eufrat, până la 
Samosata. Străbătu o vale roditoare. Ţăranii strângeau roadele 
câmpului. 

Vasile era prin fire un om gânditor, stând ore întregi pe 
gânduri, uitând de chinuitul său trup. 

Admirând rodnica şi înverzita vale, închise ochii şi se afundă 
cu gândul în Biserică. Vedea în ea nu o vale doar minunată, ci cu 
totul copleşitoare. Lacrimi îi alunecau pe obrajii supți. Ce prive- 
lişte! Ce loc minunat, plin de chipuri luminoase, preafrumoase, de 
oameni buni. liberi, cu cruci apăsătoare pe umeri, dar care nu-i îm- 
piedicau să păşească liber, cântându-L pe Dumnezeu, rugându-l-se, 
slăvindu-L, mulțumindu-l, toate deodată. 

Tot ţinând ochii închişi, vedea şi alte lucruri, în acelaşi sălaş 
minunat al Bisericii. Oameni de toate vârstele şi de toate stările, 
cărora însă nu le distingeai chipul, cutreierau în lung şi-n lat, de 
jur-împrejur, sălaşul cel minunat, chinuindu-se să-l întineze, să-l 
fărâmiţeze şi, întâi de toate, să sădească deznădejdea pe feţele ace- 
lea curate care, rugându-se şi slavoslovind, îşi ridicau pe umeri 
crucile şi mergeau tot înainte. 

Vasile simţi atunci o văpaie în pieptul său, arzându-l. Un nod 
i se puse în gât, îngreunându-i suflarea. Însă câteva lacrimi amare 
dădură deoparte nodul acela şi-i înlesniră iarăşi răsuflarea. 

Repede, să ajungă cât mai repede la Eusebiu. Avea nevoie 
să-l vadă, să vadă această sfântă faţă, căci întru ea Îl simţea adiind 
şi locuind pe Duhul Sfânt. lată de ce se va odihni, se va mângâia, 
se va reface sufleteşte lângă Eusebiu. lată de ce chipurile sfinților 
dăruiesc nădejde, rouă duhovnicească celor care îi cercetează cum 
se cade. 

Vasile vedea harul dumnezeiesc pe chipul lui Eusebiu. Ce 
altceva voia pentru a se mângâia, pentru a se încredința că, mai 
devreme sau mai târziu, țarina minunată a Bisericii va fi curățată 
de oamenii ce caută s-o distrugă? 

Rămăsese puţine zile cu Eusebiu, pe care apoi îl părăsise, îm- 
brățişându-l, şi care îi făgădui că va veni la Cezareea, la praznicul 
mucenicului Evpsihie, pe 7 septembrie. 

Se înapoiase de la Samosata odihnit sufletește. Trupeşte însă, 
ostenit cu desăvârşire. Căzuse la pat, mai ales din pricina ostenelii. 
Chiar şi cea mai mică mişcare îi provoca dureri cumplite. 


La Nazianz. Teologie şi iconomie 


S-a făcut şi praznicul Sfântului Evpsihie. 

Vasile îşi revenise după calvarul misiunii lui din Armenia, 
așa încât putea să-şi vadă de problemele episcopiei lui. Praznicul 
s-a dovedit un bun prilej pentru aceasta. 

De obicei. la acest praznic luau parte mulţi horepiscopi ai 
Capadociei. Acum, Vasile s-a îngrijit să vină cât mai mulți cu 
putință. Le-a vorbit, înfăţişându-le care sunt în general problemele 
cu care se confruntă Biserica. l-a conjurat să rămână statornici în 
dreapta credinţă, să sporească în ea şi să păstorească poporul 
urmând Tradiţiei. 

N-a pierdut ocazia de a-i îndemna la exercitarea filantropiei, 
la săvârşirea faptelor milosteniei trupeşti. Le-a spus că trebuie să 
fie mărinimoşi cu oamenii, care toți sunt egali între ei. Grija pe 
care el însuşi o arăta către cei flămânzi, bătrâni, orfani, leproşi, 
erau datori s-o arate și aceştia, clericii de pretutindeni, oricât de 
mic sau mare era locul pe care-l păstoreau. 

Lia sărbătoarea mucenicului Evpsihie s-a întâmplat să se afle 
de față şi un tânăr călugăr, cu o oarecare ştiinţă de carte. Acesta 

era poate din Nazianz sau din împrejurimi, fiind foarte atent la ce 
spunea și făcea Marele Vasile. În toamna anului 372, după 7 sep- 
tembrie — data sărbătorii —, acest călugăr a mers la Nazianz. 

S-a întâmplat ca în vremea aceea să se organizeze la Nazianz 
un „simpozion” — un festin, un ospăț — la care luau parte cei mai 
vestiți clerici şi teologi, majoritatea prieteni ai lui Grigorie din 
Nazianz şi ai lui Vasile. Şi, fireşte, lua parte şi Grigorie Teologul, 
care ne şi istoriseşte despre acest simpozion în epistola 58. 

După ce s-au întrunit și s-au aşezat în jurul mesei, înainte de 
a bea — cum se obişnuia —, au vorbit despre cei doi sfinţi bărbaţi, 
Grigorie şi Vasile. Admirau cu toţii prietenia dintre ei, pregătirea, 
dreapta credinţă, petrecerea la Atena... 

Grigorie nu ezită să consemneze că această temă constituia 
subiectul constant al acestor întâlniri. Şi nu-i era greu să fie părtaş 
la acestea, căci admiraţia şi laudele erau mai ales la adresa lui Va- 
sile, pe care, fireşte, el însuşi îl admira mai mult decât toţi ceilalți. 
Peste tot la masă se vorbea despre Vasile şi virtuțile lui. Şi, într-o 
mai mică sau mai mare măsură, şi despre Grigorie. Doar că în 
cazul lui erau atenţi să nu-i vatăme smerenia. 

Deodată, în mijlocul acestei armonii a recunoştinței către cei 
doi bărbaţi, cineva strigă puternic şi cu tulburare, risipind armonia: 

- Încetaţi, sunteţi cu toții nişte mincinoşi şi nişte linguşitori! 

Vorbea călugărul ce venise din Cezareea, de la sărbătoarea 
Sfântului Evpsihic. Neaşteptatele şi tăioasele lui vorbe îngheţară 
inimile tuturor, distrugând atmosfera creată de discuţia anterioară. 

- Lăudaţi-i — continuă călugărul — cât poftiți pe Vasile şi pe 
Grigorie pentru virtuțile lor. Sunt de acord. Dar pe nedrept îi lău- 
daţi pentru ortodoxia lor. Aceasta n-o îngădui. 

Mesenii, mâniaţi, dar şi curioşi, erau toţi numai ochi şi urechi 
la călugăr. 

- Vasile trădează Ortodoxia prin cele pe care le afirmă. Şi 
Grigorie, care-i urmează, la fel. 

Învinuirea era cumplită. Sfâşiase atmosfera şi-l ameţise pe 
Grigorie, care abia a putut bâgui: 

- De unde ştii tu asta? Cine eşti? Cum de cugetți astfel de lu- 
cruri şi cine te-a pus judecător? 

- Vin de la sărbătoarea Sfântului Evpsihie — zise călugărul. 
L-am auzit acolo pe „Marele Vasile” teologhisind despre Tatăl şi 
despre Fiul într-un mod copleşitor, ca nimeni altul. 

- ȘI atunci? — îl întrebară mesenii pe monah, total nedumeriţi. 

- N-a făcut acelaşi lucru şi în ceea ce-L priveşte pe Sfântul 
Duh — apucă acela să spună. Despre Acesta a vorbit puțin şi greşit. 

Mai multe nu a apucat să spună monahul, care, spre a găsi 
sprijin, se întoarse către Grigorie, amintindu-i: 

- Cum oare tu, minunate, teologhiseşt: deschis despre Sfântul 
Duh, iar acela nu? Îţi aminteşti atunci când, în mijlocul atâtor 
oameni, ai vorbit limpede și în chip ortodox despre Sfântul Duh? 

Grigorie încerca să înțeleagă despre ce întâmplare e vorba. 
Monahul îi aminti un amănunt: 

- Te neliniştiseşi din pricina şovăirilor noastre în a-L. numi pe 
Sfântul Duh „Dumnezeu” şi ai zis, ca să te audă toți: „Până când 
vom ascunde opaițul sub obroc?” 

Poziţia lui Grigorie era foarte dificilă. Pe de-o parte, fusese 
dezvinovăţit şi lăudat, pe de alta fusese învinuit pe faţă prietenul 
Jui, Vasile. Şi, în cazul acesta, călugărul nu mai era un alcătuitor 
de basme, ca acela din epistola 71, despre care am vorbit. 

Călugărul acesta era un ortodox aprins, dar lipsit de podoaba 
darului deosebirii, chiar dacă este cel dintâi care l-a numit pe 
Vasile — fie şi ironic — „cel Mare”, precum ne transmite Grigorie 
Teologul. 

Nu pricepuse în profunzime spusele lui Vasile. Dar nici nu 
minţea când afirma că Vasile nu L-a numit pe Duhul Sfânt 
„deofiinţă” cu Tatăl. 

Grigorie era cuprins de febră. Trebuia să dea un răspuns care 
să-l potolească pe călugăr, spre a-l salva pe „Marele” său prieten. 
Dar ce să spună? Încercă să explice care e propria sa poziție 
teologică şi care e cea a lui Vasile: 

- Eu, prieteni, sunt mic şi neînsemnat, viețuind retras, ascuns 
de faţa lumii. De aceea şi vorbesc atât de limpede şi fără înconjur. 
Nu acelaşi lucru se petrece şi în cazul lui Vasile. Acela se află în 
fruntea Bisericii şi toţi sunt cu băgare de seamă la ceea ce face şi 
ce spune. Vrăjmaşii lui sunt mulți şi cruzi. Aceasta v-o spun, şi 
luați aminte: vrăjmaşii pândesc să audă ceva din gura lui, ca să 
poată apoi, pe temeiul acelor vorbe, să-l exileze. Aceasta îi inte- 

resează, să-l exileze, să alunge singura puternică scânteie de 
adevăr care a rămas, pe cel mai viu apărător al Ortodoxiei. Ca mai 
apoi să prindă ei înşişi rădăcini în Cezareea şi, de acolo, să dis- 
trugă orice urmă de ortodoxie din Răsărit. Cu alte cuvinte, Vasile 
urmează această tactică, trecând sub tăcere o parte a adevărului, 
aplicând în acest punct „iconomia”, pogorământul. Căci aceasta ni 
se pare de preferat, decât a fi distrus pe de-a-ntregul adevărul, din 
pricina faptului că a fost spus fără înconjur. 

Cei de față erau cu mare luare aminte. Dar nu păreau mulțu- 
miţi de răspuns. Un semn de întrebare se citea pe feţele lor. Grigo- 
rie a băgat de seamă lucrul acesta şi a făcut o ultimă încercare. 
Avea de-a face cu nazianzieni îndărătnici, care stăruiau prea mult 
pe „literă”, mai mult decât pe „duh”. 

- lubiţii mei, nu trebuie să ne smintim, să ne scandalizăm din 
cauza acestui fapt. Adevărul nu păţeşte nimic atunci când folosim 
alte cuvinte pentru a-l exprima. Exact acest lucru l-a făcut şi 
Vasile. Credinţa lui cea dreaptă reiese limpede din alte cuvinte şi 
expresii ale sale. Să nu uităm: credinţa noastră nu stă în cuvintele 
pe care le folosim, ci în înțelesul lor, în conţinutul pe care li-l dăm. 
Dacă, de pildă, iudeii ar voi să vină în Biserică şi, în loc de cuvân- 
tul „Hristos” (Unsul), ar folosi puțin şi cuvântul kehrismenos („cel 
ce a fost uns”), ce vom face? Îi vom lepăda, îi vom alunga? Mân- 
tuirea noastră nu ne vine din cuvinte, ci din credinţă, şi de aceea 
nu e nimic greşit dacă această credință este exprimată prin alte 
cuvinte. Ştim că arienii de toate felurile consideră erezie faptul de 
a crede cineva că Sfântul Duh este deofiinţă cu Tatăl. Oncine ar 
face deschis o astfel de mărturisire ar avea de-a face cu mânia lor 
şi ar cădea în dizgrația împăratului, ceea ce ar putea duce la multe 
urmări neplăcute. Să nu uităm că şi ortodocşii, îndeobşte, au şovăit 
în această chestiune şi, cu multă zbatere teologică, au ajuns la 
adevărul că Sfântul Duh este Dumnezeu, aşa cum este şi Fiul. 

Desigur, Vasile n-a folosit până la moartea lui, în nici una 
dintre lucrările lui, termenul „deoființă” pentru Sfântul Duh. În ca- 
litate de cap responsabil al Bisericii, Vasile a lucrat la aruncarea 
unei punți peste prăpastia ce-i despărțea pe omiusieni de ortodocşi. 
Am văzut în paragraful precedent. 

Şi pentru că pe omiusieni îi deranja în general termenul 
„deoființă”, Vasile le cerea ca cel puţin să primească faptul că 
Duhul Sfânt nu este creatură. 

Soluţia aceasta nu-i satisfăcea pe nazianzieni, care nu au 
acceptat interpretarea dată de Grigorie poziţiei lui Vasile. Vreo 
doi-trei dintre aceştia erau mai categorici: 

- Vasile se poartă în acest fel de frică, nu de dragul „icono- 
miei”, nu datorită aplicării pogorământului. E mai bine să-i păzim 
pe ortodocşi exprimând clar adevărul, decât să-i atragem pe omiu- 
sieni cu tot felul de tactici de-ale noastre. 

Grigorie se tulbura văzând că, în unanimitate, cei de faţă îl 
suspectau pe Vasile de frică şi de erezie. Le-a vorbit iarăşi, mai 
aprins. Aceştia însă stăruiau în părerea lor, aşa încât s-a văzut 
nevoit să-i lasc în pace. 

Sc întoarse acasă foarte întristat, însă totodată şi foarte 
intrigat. Îşi apărase prietenul, dar oarecare nedumeriri şi îndoieli 
nutrea şi cl însuşi față de purtarea aceluia. Era oare poziţia lui 
Vasile absolut corectă? 

Apucă pana şi o înmuie în cerneală. Îi va scrie lui Vasile. 
Acum, imediat. Nu-l va acuza, fireşte. Dar îi va înfățişa discuţia de 
la ospăț şi-i va cere el însuşi, în mod direct, un răspuns. Îi va lăsa, 
ca întotdeauna, inițiativa în a-şi defini singur poziţia în această 
chestiune. 

De altfel, totdeauna îl considera pe Vasile profesorul său în 
chestiunile practice şi dascăl în cele dogmatice. Voia cel puţin să-l 
asculte, chiar dacă el, Grigorie, inaintase ma. mult decât acela în 
teologia despre Sfântul Duh, aşa cum deja se ştie. 

„Scrie-mi, Vasile, şi mă învaţă. Până unde trebuie să ajungem 
cu teologia despre Sfântul Duh şi până când să aplicăm «icono- 
mia», pogorământul? Răspunde-mi, ca să ştiu ce să le spun celor 
ce ne acuză!” 

Vasile s-a întristat primind scrisoarea lui Grigorie, dar n-a 
protestat. Şi-a tăinuit tristeţea. Se pare că n-a răspuns la scrisoarea 
lui Grigorie. Mai degrabă i-a dat câteva explicaţii printr-un om de 
încredere, care avea drum către Nazianz. 

Aşa că Grigorie se linişti. Poate că nu pe de-a-ntregul. Dar 
cel puţin s-a încredinţat încă o dată — dar oare mai era nevoie? — de 
dreapta credință a lui Vasile, căci i-a trimis numaidecât o nouă 

scrisoare, în care ne apare liniştit, plin de încredere în marele său 
prieten. Îi şi făgăduieşte că va veni la Cezareea şi va lupta dim- 
preună cu el, aducându-și obolul în lupta comună pentru credinţă. 

Grigorie nu a zăbovit multă vreme cu vizita aceasta. Până să 
se sfârşească anul 372, era deja la Cezareea. Aveau acum putinţa 
de a vorbi faţă către față. Nu-şi ascundeau nimic unul altuia. Nu 
aveau secrete unul faţă de celălalt. 

La un moment dat, discutând subiectul cu pricina, involuntar, 
Grigorie a arătat că oarecum se îndoieşte. Atunci Vasile s-a mâniat 
şi a făcut ceea ce nu mai făcuse niciodată. S-a jurat înfricoşător: 

- Să nu am parte de mântuire, frate, prin harul Sfântului Duh, 
dacă nu mă închin Lui, dimpreună şi Tatălui şi Fiului, ca Unuia 
dcofiinţă şi de o cinste cu Ei. 

Grigorie s-a înfricoşat de acest cumplit jurământ şi a căzut în 
genunchi dinaintea lui Vasile, cerând iertare că, fără voia lui, l-a 
împins la aceasta. Dar când este vorba de chestiuni de credință, e 
nevoie de sinceritate absolută. 

Putem spune că abia acum Grigorie s-a liniştit cu desăvârşire. 
[ar Vasile L-a numit pe Duhul — poate pentru întâia dată în viaţa 
lui — „deofiinţă” cu Tatăl şi cu Fiul. Această mărturisire o va mai 
face apoi de multe ori, dar doar verbal, înaintea oamenilor. 

Discuţia a continuat liniştit, într-o atmosferă de profundă în- 
credere. Când au ajuns la chestiunile practice, la modul în care să 
vorbească lumii despre Sfântul Duh, în diferite împrejurări. au 
făcut o înțelegere tacită. 

Vasile, din cauza momentelor critice prin care trecea Bistir- 
ca, nu vu folosi termenul „deofiinţă” pentru Sfântul Duh. Altfel ur 
avea rău-credincioşii motiv să-l exileze. ca eretic. Dar şi toţi omiu- 
sienii pnevmatomahi („luptători împotriva Duhului”), care suspec- 
tau acest termen, nu vor mai şovăi să se unească cu ortodocşii. 

lar Grigorie, care nu era arhiepiscop. nefiind în primejdia de 
a fi exilat şi nescandalizându-i pe omiusienii cei îndărătnici, va 
teologhisi cu limpezime şi îndrăzneală, folosind aşadar cuvântul 
„deoființă” şi în cazul Sfântului Duh. 

Prin această înțelegere dintre cei doi. vor fi întăriţi credincio- 
şii din ambele tabere. Aşa a străbătut Biscrica acele vremuri grele, 
până ce credincioşii au primit, încet-încet, adevărul că Duhul Sfânt 
este Dumnezeu adevărat şi desăvârşit, deofiinţă cu Tată! și cu Fiul. 

La sfârşitul acelui deceniu, prin anii 379-380, Grigorie din 
Nazianz va propovădui acest adevăr credincioşilor ortodocşi, dar 
şi ereticilor, la Constantinopol. Iar în 381-382, la cel de-al doilea 
Sinod ecumenic, se va consfinţi deplin acest adevăr, pe care până 
cu puţin înainte Vasile nu-l mărturisea direct. 

Poate însă că înțeleapta tactică a sfântului bărbat va fi con- 
tribuit la o mai grabnică impunere a termenului, la o mai grabnică 
recunoaştere deplină a adevărului. Dacă, prin poziţia lui, ar fi creat 
tensiuni, poate că ar fi întârziat şi mai mult ceasul în care Biserica 
a fost pata să consfinţească şi să mărturisească în sinod, în mod 
absolut, adevărul acesta. 

Prin întâmplările care au început cu simpozionul din Nazianz, 
prin grija de păstorire duhovnicească, prin neostoitul interes al lui 
Vasile chiar şi faţă de problemele personale, de familie, ale credin- 
cioşilor arhiepiscopiei lui, prin corespondența pentru întărirea 
credinţei ortodoxe prin care marele nostru capadocian a explicat 
adevărul acesta şi l-a impus Tradiţiei, se închete şi dificilul an 372. 


CAPITOLUL AL ŞAPTELEA 


PAHARUL AMĂRĂCIUNILOR | 
SE UMPLE PÂNĂ SUS ȘI SE REVARSĂ. 
PRIMATUL ÎNTRU DUREREA PENTRU UNITATE 


Calomniere organizată şi plastografie 


Eustaţienii, care ajunseseră deja o grupare eretică de sine stă- 
tătoare, căpetenie având pe Eustatie al Sevastiei, îşi propovăduiau 
tot mai mult părerile lor cele rătăcite. Şi fiindcă Eustatie, păstrân- 
du-şi episcopatul, organizase totodată în zonă multe obşti mona- 
hale care erau în ascultarea lui şi în legătură întreolaltă, eustaţienii 
se înfățişau cu multă îndrăzneală pe scena Bisericii. Se pare chiar 
că unii dintre cei mai puternici ai grupării alcătuiau un fel de grup 
de comandă şi se impuneau absolut chiar şi dinaintea lui Eustatie, 
care era foarte ascetic, dar foarte slab ca fire. 

Eustaţienii erau omiusieni. Erau foarte duşmănoşi Sfântului 
Vasile, care le cunoştea interesele. Şi totuşi, Vasile găsea extraor- 
dinara putere de a trece cu vederea resentimentele acelora faţă de 

el. Poziţia lui i-a smintit mult pe oamenii acelor vremuri. A fost 
acuzat că el însuşi ar fi puțin omiusian. Am arătat într-un alt ca- 
pitol al cărții acesteia că o asemenea interpretare este cu desăvâr- 
şire greşită. Aproximativ aceeaşi interpretare au dat-o şi unii cer- 
cetători contemporani. 

Acestea s-au întâmplat şi se întâmplă pentru că cei care l-au 
cunoscut personal pe Vasile, ca şi cei care acum îi citesc scrienle, 
nu au bănuit măsura nădejdii lui. Vasile nădăjduia că în scurtă 
vreme ereticii epocii se vor întoarce în sânul Bisericii. De aceea 
nici nu şovăia să-i scrie preaortodoxului Eusebiu al Samosatelor: 
„Sunt de părere că nu trebuie să ne înstrăinăm de cei ce nu primesc 
credinţa de la Niceea”. 

Propoziția aceasta provoacă şi azi surprindere şi semne de 
întrebare celor cu vederi mai înguste. Însă cei care îl iubesc pe 
Vasile şi urmăresc cu atenţie mersul istoric al Bisericii admiră 
clarviziunea şi luminarea sfântului bărbat. 

Pentru că, într-adevăr, prin dragostea şi rugăciunile sale, Bi- 
scrica a primit în sânurile ei cea mai mare parte a credincioşilor cu 
concepţii mai mult sau mai puţin arienc, fără să treacă prea multe 
decenii. De altfel, Vasile avea cu eustaţienii legături mai vechi. 
Înainte de a ajunge preot, îi vizita des, aceia ascultându-l ca nişte 
ucenici de-ai lui: pentru ei ui scris regulile monahale. Cu un an sau 
doi înainte, când avusese nevoie de colaboratori capabili şi de în- 
credere, a folosit oameni legați de Eustatie. E vorba de monahii 
Vasile și Sofronie. Aceşti doi călugări au arătat la început credin- 
cioşie arhiepiscopului, însă treptat au devenit calomniatori josnici, 
ajungând şerpi la sânul nebănuitorului Vasile, care se jerttea pen- 
tru adevărul de credință şi pentru unitatea Bisericii. 

Când Vasile a înțeles rolul viclean pe care îl jucau cei doi, era 
prea târziu. Făcuseră deja mult rău. S-a gândit însă că este dator să 
salveze ceea ce se mai putca salva. Adică două lucruri: conside- 
raţia de care se mai bucura în cercurile custaţicnilor şi salvarea 
ultimelor rămăşiţe alc prieteniei hui cu Eustatie. Acestea puteau fi 
salvate, se puteau păstra. 

L-a chemat la el pe fratele său Petru, care nu avea încă nici 
treizeci de ani, dar în care avea multă încredere. l-a zugrăvit totul 
cu de-amănuntul şi l-a trimis să-l înştiințeze personal pe Eustatie 
despre ceea ce avea de gând. 

Cei doi călugări se aflau deja în Sevastia, sădind în ceilalţi tot 
ceea ce satana le strecura în minte pe seama lui Vasile. 

Rugămintea fierbinte a lui Vasile era ca toate acestea să fie 
examinate de Eustatie. Îl ruga nu accepte nici o explicaţie înainte 
de a-l asculta pe Petru. Însă Eustatie era puţin naiv, iar cei doi 
monahi — urzitori de rele cu chipuri de miei neprihăniţi. Aveau un 
aer de oameni cinstiți, părând astfel lesne demni de încredere. 

Târziu, Vasile a înțeles totul şi l-a cuprins amărăciunea. Dar 
nu voia să rupă şi ultima punte dintre el şi Eustatie. 

Era neapărată nevoie să menţină această punte, căci Eustatie 
era împins de toți cei din jurul lui să purceadă la schismă oficială. 
Vasile ştia aceasta, de aceea i-a şi scris: „Încearcă, prin iubirea ta, 
să uncşti cele despărțite, nu să măreşti şi mai mult distanţa ce duce 
la schismă”. 

I-a scris şi altele. Mai mult îi poruncea. I-a vorbit despre ce 
se petrecea în monahism. Trebuia să-i spună lucrurile acestea, căci 
Eustatie era, în principal, acela care cultiva monahismul în regi- 
unea Capadociei, a Pontului şi a Armeniei Mici. 

Monahismul, nu demult apărut în această zonă, nu mergea 
prea bine. Nu avea un sprijin prea mare în persoana lui Eustatie, 
iar canoanele rânduite de Vasile nu ştim cât i-au influenţat atunci 
pe eustaţieni. Călugării şi pustnicii erau fără rânduială, ncascul- 
tând de nimeni. lar fără ascultarea față de părintele duhovnicesc, 
aplecarea lor către asceză era una ipocrită, batjocorind monahis- 
mul şi înşelând oamenii. 

Răul era atât de mare, încât în Cezareea se ajunsese părerea 
că monahii se folosesc de înfăţişarea smerită şi de abținerea de la 
căsătorie doar pentru a înşela lumea. Pustnicul şi nevoitorul erau 
priviți ca nişte personificări ale relelor moravuri. Viaţa ascetică 
însemna ticăloşie. 

Dacă ne gândim cât de nevoitor şi iubitor de asceză și de 
monahism era Vasile, vom înţelege adânca lui durere pentru răul 
pe care-l! săvârşeau monahii cei nevrednici. De aceea s-a ostenit să 
rescrie şi să îmbunătăţească Regulile monahale, reguli care îi aşe- 
zau pe monah! în obşti, în viața de obşte, în mânăstiri. 

Cei doi călugări despre care am vorbit mai înainte confirmau 
din plin părerea cea proastă pe care oamenii o aveau despre mo- 
nahism. Îşi dădeau pe față ipocrizia şi răutatea. Prin ei culmina 


276 STELIANOS PAPADOPOULOS 


toată opoziţia eustaţienilor față de Vasile. Împotrivirea era bine 
pusă la punct, întemeiată pe dezacordul final dintre Eustatie şi 
Vasile. 

Îți aminteşti, cititorule, că vara trecută Vasile se străduise din 
răsputeri să-l aducă pe Eustatie la ortodoxie şi să-l întărească în ea. 
Izbutise să-l facă să semneze o expunere ortodoxă de credință. 
Semnase un text admirabil, în care se înfăţişează poziţia ortodoxă 
față de chestiunile controversate ale acelei vremi. Se subliniază şi 
motivul pentru care Crezului de la Niceea trebuie să i se adauge şi 
o parte care să cuprindă adevărul despre Duhul Sfânt, despre care 
Niceea nu vorbea îndeajuns. Vasile se bucurase de acest fapt, dar 
nu pentru multă vreme. Eustatie era exact opusul numelui său 
(Eustatie=statornic). Era, aşadar, nestatornic. şi schimbător, încât 
aşa-zişii lui supuşi — monahii din subordinea lui — făceau ce voiau 
cu el. 

Tăgăduia, deci, credința ortodoxă, deşi semnase. Vasile s-a 
tulburat, căci Eustatie era căpetenia — fie şi numai pe plan local — a 
unei mari grupări de oameni foarte activi, totodată şi episcopul 
marii cetăți a Sevastiel. 

Căuta să-l întâlnească numaidecât pe Eustatie. Acela a încu- 
viinţat întâlnirea. S-a hotărât şi locul. Însă Eustatie, în loc să 
meargă să-l întâlnească pe Vasile, s-a dus să-l vadă pe ereticul 
Ghelasie, în Cilicia, unde a iscălit o nouă mărturisire de credință, 
atât de eretică, încât doar Arie ar mai fi putut s-o alcătuiască. 

Faptele duplicitare ale lui Eustatie n-au rămas ascunse. Chiar 
el însuși s-a îngrijit de acest fapt. A scris pretutindeni pe unde a 
putut, înştiințându-i pe toți despre credința lui şi acuzându-l pe 
Vasile. Oamenii lui completau cu noi amănunte această înştiinţare 
generală pe care o făcea Eustatie. 

Astfel, Eustatie s-a rupt el singur de Vasile, care de-acum se 
convinsese definitiv că nu mai trebuie să aibă legături cu Eustatie. 
Dar situația aceasta n-a însemnat sfârşitul evenimentelor, aşa cum 
i s-ar părea unui credincios simplu, lipsit de răutate. Dimpotrivă, a 
fost începutul unui mare rău. Eustaţienii ştiau de-acum că trebuie 
să se lupte cu Vasile până la moarte. 

În arena bisericească a Capadociei, Armeniei Mici şi Pontu- 
lui, trebuia să rămână în picioare ori Vasile, ori aceştia. A început, 
aşadar, o luptă pe viaţă şi pe moarte. Vasile se bucura de o foarte 


VIAȚA SFÂNTULUI VASILE CEL MARE 277 


mare preţuire din partea poporului şi îl respectau destui oameni de 
răspundere ai Bisericii. În aceste două privinţe, era bine întemeiat. 

Trebuia deci cu orice preţ să-i fie micşorată prețuirea de care 
se bucura şi să i se piardă respectul. Lucrul era şi anevoios, şi 
lesnicios. Anevoios, pentru că cel pe care voiau să-l micşoreze şi 
să-l întineze era un mare om. Lesnicios, pentru că eustaţienii erau 
foarte numeroşi; cutreierau întreaga regiune, impresionau şi con- 
vingeau prin falsa lor evlavie şi pentru că, în sfârşit, răul este mai 
uşor de făcut decât binele. 

Răspândeau pretutindeni îndoiala despre integritatea Marelui 
Vasile. Eustatie însuşi scria epistole şi-l calomnia pe Vasile, cum 
am mai spus. Același lucru îl făceau şi oamenii mai însemnați din 
gruparea lui. Se puneau în seama lui Vasile cele mai neruşinate 
minciuni. Au scris şi clericilor mai de seamă. Urmăreau să fie şters 
din toate conştiinţele ortodoxe. 

Vasile vedea această luptă murdară şi încerca să nu-i dea 
importanță. 

Dar nu era simplu. Încă nu cunoscuse adâncimea mârşăviei. 
L-a aflat însă dintr-o scrisoare care i-a fost adusă. Era adresată 
evlaviosului cleric Dazina şi cuprindea o sumedenie de calomnii şi 
acuze incredibile. 

Semnatarii scrisorii îl prezentau pe Vasile ca pe un instigator 
şi distrugător al rândutelii şi al credinţei. Prin urmare, toți erau în 
primejdie din pricina lui. Credinţa deja o trădase şi o falsificase. 

Când a citit această scrisoare. s-a cutremurat. A fost pur şi 
simplu şocat. A ameţit. Nu ştia ce să creadă, înțelegând ce se pe- 
trece. Mărimea mârşăviei îi depăşea puterea de înţelegere. Mai 
târziu s-a mirat el însuşi că nu şi-a pierdut cu totul minţile. Amă- 
răciunea îi era atât de mare şi fiinţa într-o asemenea fierbere, încât 
era în primejdie să-și piardă stăpânirea de sine, să se lase biruit de 
ura față de toți oamenii — buni sau răi. Se zbătea din răsputeri să 
nu i se întâmple una ca aceasta. A căzut în genunchi, gândind că 
Dumnezeu îl mustră pentru păcatele sale. 

Dintre acuzaţiile neîntemeiate ale pătimaşilor custațieni, cea 
care îl indigna peste măsură era aceea că ar fi eretic. Planul era 
bine pus la cale. 

Era ceva ce doar satana putea urzi împotriva oamenilor celor 
dăruiți din belşug cu duhul cel dumnezeiesc. 

Ce uneltiseră, aşadar? 

Unii eustaţieni cu pregătire cărturărească şi teologică fuseseră 
însărcinaţi să alcătuiască o lucrare intitulată Cuvintele ereticilor. 
Era alcătuită dintr-o mulțime de texte eretice, dintre care unele 
erau atribuite lui Apolinarie, cunoscutul eretic al secolului al pa- 
trulea. În paralel, au pus în circulaţie şi o altă colecţie de texte care 
contraziceau părerile lui Apolinarie şi care îl condamnau şi pe 
Vasile, considerându-l discipol al lui Apolinarie. 

Lucrarea circula anonimă. Şi aceasta după un plan bine tic- 
luit. Pe de-o parte, încredinţau lumea că Vasile purta corespon- 
dență cu Apolinarie, iar pe de altă parte răspândeau zvonul că 
lucrarea care cuprindea concepţii eretice îi aparținea lui Vasile. Şi 
chiar dacă nu reușeau să convingă că textele eretice erau ale lui 
Vasile, cititorii se îndoiau în privința lui, căci le apărea purtând co- 
respondenţă cu ereticul Apolinarie. Fiecare zvon devenea tot mai 
credibil. 

Cursa era bine pusă la cale. Urma aşadar ca Vasile să fie şters 
din conştiinţa credincioşilor, unde fusesc întronizat. Ceea ce s-ar fi 
întâmplat, poate, dacă Dumnezeu nu şi-ar fi ocrotit vasul Său cel 
ales. 

Desigur, nu Vasile scrisese lucrarea ce i se atribuia cu atâta 
viclenie. Se pare că fragmentul din această scrisoare pe care îl 
adaugă Epistolei 129 îl ia mai degrabă dintr-o epistolă străină, în 
care l-a găsit inserat., 

Era însă informat despre conţinutul scrierii şi se convinsese 
că tezele susținute erau eretice, ceea ce făcuse ca Apolinarie să fie 
mult coborât în conştiinţa lui, deşi până atunci nu ştiuse mai nimic 
despre învăţătura lui. 

Cât despre celebra poveste a corespondenței cu Apolinarie, 
adevărat era doar că, înainte cu aproximativ douăzeci de ani, pe 
când amândoi erau încă laici, scrisese o epistolă fără importanţă 
adresată cărturarului Apolinarie. 

Nu vorbea în ea nici despre Biserică, nici despre credință. Și 
totuşi, din pricina acestei simple scrisori, era acuzat de a fi părtaş 
concepţiilor ereticului. Tocmai ştiind de existența acestei scrisori, 
eustaţienii plastografiaseră şi puseseră în circulație aşa-zise scri- 
sori ale lui Vasile către Apolinarie. 

În zadar protesta şi le cerea scrisorile, spre a le putea dovedi 
ncautenticitatea. Eustaţienii îşi urmau cu exactitate planul. Pe care 
l-ar fi atins, dacă Dumnezeu n-ar fi intervenit şi n-ar fi întărit con- 
ştiinţele credincioșilor, spre a nu cădea pradă smintelii. 

Prin prietenii săi şi prin scrisori a încredinţat cel puţin pe oa- 
menii de răspundere din Biserică şi poporul că respinge concep- 
țiile teologice atribuite de custaţieni lui Apolinarie. lar dacă aceste 
concepţii erau într-adevăr ale lui Apolinarie, atunci îl considera 
sabelian. Adică eretic, întrucât nu distinge cele trei Persoane reale, 
concrete, din Sfânta Treime, întocmai cum făcuse Sabelie în seco- 
lul al treilea. 

Dar eustaţienii nu erau singurii care îl războiau până la epul- 
zare. Acelaşi lucru îl făceau şi cei de la curtea imperială, dar 
într-un alt mod. În epoca împăratului Valens pătrunseseră în curtea 
imperială mulţi arieni, care îl induceau în eroare — în chestiunile 
bisericeşti — pe stăpânul lor. 

La sfârşitul anului 372 şi începutul lui 373, l-au înduplecat 
încă o dată pe împărat să-l exileze pe Vasile, pe motivul diverselor 
calomnii. 

Lucrau ereticii la palat, dar viu era şi Dumnezeul lui Vasile. 
Când toate hârtiile pentru exil erau gata să fie semnate, un oare- 
care factor de răspundere din anturajul împăratului a propus amâ- 
narea: „Să amânăm puţin exilul şi vom mai vedea”. 

Vasile a fost înștiințat despre toate acestea de un anume om, 
care cunoştea cele ce se petreceau la palat şi care, totodată, îl pre- 
țuia pe Vasile. În asemenea condiţii, era nevoit să lucreze omul lui 
Dumnezeu. E pur şi simplu o minune cum a reuşit să păstorească 
Şi să creeze marea sa operă în mijlocul atâtor ispite şi lupte. 

În aceeaşi scrisoare, 129, unde este descris tot ceea ce urzi- 
seră eustaţienii împotriva lui, Vasile discută şi înfăţişează şi planul 
său de înţelegere cu apusenii. 

Necazul era că şi aceştia, în loc să-l mângâie, îi amărau şi-l 
dezamăgeau prin indiferența lor şi prin acţiunile lor nereuşite. Le 
scrisese scrisori atât de calde, atât de pline de rugăminţi, tar lor 
nici nu le păsa. Simţea acum un fel de batjocură în indiferența lor 
şi nu-i mai venea să le scric, oricât de mult era îndemnat la 
aceasta. De nicăieri nu-i venea un strop de răcoare. Se lupta într-o 
arenă care ardea ca un cuptor. 

Îi rămăseseră, totuşi, câţiva prieteni, cu care avea o legătură 
sfântă. Singura lui mângâiere pe această lume. Lor le scria durerea 
lui şi se mângâia sufleteşte. Erau oameni pe chipul cărora vedea 
limpede adevărul lui Dumnezeu. Exista deci în ei temeiul iubirii 
adevărate, duhovniceşti. 

Ceea ce Vasile şi spunea, cum că prietenia ori iubirea duhov- 
nicească nu se nasc din întâlnirea trupească, față către față, a per- 
soanelor. Ci atunci când o persoană întâlneşte adevărul ei în altă 
persoană. Mai simplu vorbind, unitatea cea din credință e cea care 
aduce cu sine prietenia. De aceea prietenia şi iubirea adevărată vin 
de la Duhul Sfânt, Cel ce descoperă adevărul. 

Puţini oameni din istoria lumii au înțeles atât de profund ca 
Vasile sensul prieteniei. Şi puţini au preţuit-o ca el. 

Îl roagă pe Urbiciu, care locuia departe de el, mărturisin- 
du-i-se: „Vino la mine, să-mi răcoreşti sufletul! M-au înconjurat 
tristețile, mă ard ispitele. M-a aflat mare furtună. Valurile ce se a- 
bat asupra mea parcă nu se mai sfârşesc. Se risipeşte unul, se ri- 
dică altul şi în spatele lui se înalță, întunecat şi amenințător, urmă- 
torul... Nici nu mi s-au sfârşit necazurile, că deja aştept altele...” 

Durerea se revărsa în slovele epistolei ca untdelemnul fier- 
binte. Pieptul bărbatului matur se umplea de amar şi încerca să se 
elibereze. „Există o cale, Urbiniu, de a mă izbăvi de necazurile 
mele: să mă plec dinaintea ereticilor, să dau înapoi în fața prigo- 
nitorilor mei”. 

Şi era adevărat că, dacă ar părăsi puţin piscul ortodoxiei şi 
dacă ar cobori puţin stindardul dreptei credințe, toate ar lua sfârşit. 
Prigoane, calomnii, acuzaţii, hărțuieli... toate s-ar preschimba în 
laude şi prețuire, în daruri şi linguşiri. Dar oricât de mult suferea, 
nu-şi putea pierde iubirea de adevăr. O plătea scump, dar merita. 
Cât nu-l va părăsi bunul Dumnezeu, nu va lăsa nici el adevărul. 

„Rogu-te, Urbiciu, fă bine şi vino degrabă la mine. Vino să 
mă mângâi în amărăciunca mea, să-mi dai sfatul cel bun şi, de va 
fi nevoie... vino să mă aşezi în mormânt. Doar văzându-te, îmi va 
fi mai bine, te încredințez de aceasta.” 

Vasile scria şi plângea. Ba se mângâia sufleteşte, ba era lovit 
de un nou val de durere. Pieptul i se ridica şi i se cobora într-o 
zbatere permanentă. Durerea îl inunda şi-l îneca. ] se înălța până la 
grumaz, împiedicându-i răsuflarea. Urca spre creştet. Simţea 

primejdia şi scria tulburat: „Rogu-te, frate, să nu mi se zdruncine 
cumpătul. Roagă-te cât poţi pentru lucrul acesta. Cutremur şi pră- 
păd e înlăuntrul meu. Roagă-l pe Dumnezeu să nu-mi pierd încre- 
derea în EI, căci astfel sunt pierdut”. 

Şi prietenului său Teodor: „Dacă mi-a mai rămas un cât de 
mic răstimp în viață, mă rog lui Dumnezeu să te am lângă mine; 
doar aşa voi simţi o cât de mică mângâiere a durerii pe care o am 
înlăuntrul meu. Mă aflu într-o stare atât de jalnică, încât nu mai 
voiesc să trăiesc, dacă voi fi lipsit de chipurile cele dragi mie. 
Dacă nu le am, nu mai am nimic. Lumea s-a închis pentru mine. 
Rămâne doar Dumnezeu... 

Acestea se petreceau şi aceasta era ceea ce trăia atât de intens 
Vasile în vremea uneltirilor vrăjmaşilor săi, care ţinteau eliminarea 
lui definitivă. În clipele de slăbiciune îl ispitea gândul fugii. Se 
hotărâse serios să părăsească lupta, să rămână în afara bătăliei ce 
se dădea în sânul Bisericii. 

Era firesc, până la un punct. Îşi vedea vrăjmaşii şi cursele 
bine ticluite ce-i erau întinse şi-şi socotea neînsemnatele puteri. 

Să părăsească lupta!... Din fericire, Dumnezeu i-a dat curaj, 
întărindu-l. Şi a rămas drept, înaintea nesfârşitelor atacuri ale 
ercticilor şi ale celor de la Curte. Duhul lui s-a împotrivit bolii, 
suferinţei trupeşti. 


Boala îl ține țintuit luni întregi 


Fermecătoarea primăvară a anului 373 se apropia de sfârşit. 
Avea frumusețea tinereţii mature. Fermeca şi ostoia ființele sen- 
sibile. 

La sfârşitul primăverii şi la începutul verii, a revenit în forță 
boala. 

Vechea lui rană îl chinuia nespus. Doctorii se mirau că nu 
murise deja. În asemenea cazuri. nu dădeau prea multe şanse bol- 
navilor. Şi totuşi, Vasile rămânea în viață. Dumnezeiasca lucrare 
pe care o avea de săvârşit îl ținea în viaţă. 

O dată cu venirea verii, boala adusese cu sine şi febra. Ardea 
zi şi noapte, sub văpaia ei. De multe ori cădea în delir. Zile nesfâr- 
şite a rămas țintuit în patul său, înfăşurat în rasa de păr. 

Mulţi veneau să-l cerceteze, vrând să facă ceva pentru marele 
lor erou, pe care-l vedeau sfârşindu-se în demna lui sărăcie. 

Toate însă erau în zadar. Febra îi măcina trupul firav. 

De ce, aşadar, Dumnezeu îl ţinea în viaţă? De ce săvârşea mi- 
nunea aceasta? O spune Sfântul însuşi, din patul suferinţei, cu nes- 
fârşită smerenie și cu îndrăzneala omului luminat de Sfântul Duh. 

Spre a apuca să se pocăiască de păcatele lui şi să ajute la 
depăşirea crizei prin care trecea Biserica. Cel de-al doilea lucru 
nu-l spune limpede sfântul bărbat. Nu spune limpede că el este cel 
prin care Dumnezeu va alunga prăpădul ce cuprinsese Biserica. 
Dar Vasile însuşi accentuase altădată faptul că Dumnezeu lucrează 
prin persoane alese de EI. 

Elpidie i-a adus o scrisoare de la iubitul său prieten Eusebiu, 
care păstorea în Samosata Siriei. Episcopul acesta era un mare şi 
adevărat luptător al Ortodoxiei. O iubea şi o descoperea tuturor — 
cât mai autentic cu putinţă. Era gata să pătimească orice pentru 
Ortodoxie. 

De cincizeci de zile era legat la pat. Ştirea că i-a sosit o scri- 
soare de la Eusebiu l-a înviorat. O rază de viaţă i-a luminat chipul 
sfârşit. Sufletul îi zbura ca o pasăre către îndepărtata Sirie şi cădea 
în braţele prietenului său. Dorea să-i răspundă. Efortul acesta l-a 
costat scump. A stat în comă zile în şir. Avea nevoie de tratament. 

Călătoria ce-i stătea înainte era lungă şi obositoare. Spre ţăr- 
mul Pontului, se parc. Acolo probabil că şi-a petrecut lunile august 
şi septembrie ale anului 373. 

Eru un loc pustiu. Altădată, în alte vremuri, ar fi râvnit pustia. 
Acum însă, gândeau la problemele ce-l aşteaptă la Cezareea şi în 
întreaga Biserică şi se îngrijora. 

În vreme ce boala dădea înapoi, ficatul continua să-l doară. 
Cunoştea starea în care se afla şi nu se aştepta decât la o ameli- 
orare temporară. 

Vedea cât de aproape era moartea, cât de adânc i se încuibase 
în trup. Amânarea nu putea fi decât de scurtă durată. De aceea îl şi 
mistuia înlăuntrul lui dorinţa, nevoia de a-şi vedea prietenii. Se 
ruga fierbinte lui Dumnezeu să-l învrednicească, înainte de a muri, 
să-l vadă pe iubitul său Eusebiu al Samosatelor. 

- Vino anul acesta să mă vezi, Eusebiu, pentru că la anul nu 
mă vei mai găsi. 

Durerea ostenise a-l măcina trupul. Era însă epuizat şi trist. 
Îşi petrecea cea mai mare parte a timpului în pat. Dar lucra. 


Jertfă vie pentru unitatea Bisericii 


Deşi neputincios trupeşte, primea vizite, sarcini şi numeroase 
scrisori prin care i se cerea sprijinul. 

Antiohienii îi cereau să continue încercările de a se înțelege 
cu Apusul în vederea soluționării schismei din Biserica lor. Orto- 
docşii din Sevastia, imediat ce se convinseseră că episcopul lor, 
Eustatie, era eretic, au prins a-l ruga pe Vasile să aibă grijă de ei, 
să le spună ce au de făcut, pe care episcop să-l recunoască. 

Credincioşii Bisericii din Iconiu, pe de altă parte, îi scriau 
rugându-l ca, deşi bolnav, să se îngrijească de aşezarea unui nou 
episcop în locul răposatului Faustiu. 

Acestea şi alte rugăminţi asemenea ajungeau la el de la Bisc- 
ricile din partea locului. Aminteau de ceea ce se petrecuse în a do- 
ua jumătate a veacului al doilea cu Dionisie al Corintului. Pe 
atunci, Bisericile care aveau probleme în privința catehizării cre- 
dincioșilor sau a schismelor se adresau — din Apus ori din Răsărit 
— lui Dionisie, căci în conștiința Bisericii acest sfânt bărbat dobân- 
dise autoritatea de dascăl al întregii lumi, prin soluţiile pe care le 
dădea cu luminarea de la Duhul. Soluţiile pe care le-a dat atunci 
Bisericilor locale au fost încet-încet adoptate de întreaga Biserică. 

După moartea marelui Stâlp al Bisericii care a fost Sfântul 
Atanasie al Alexandriei, atenţia tuturor era îndreptată spre Vasile, 
de la el aşteptau ajutorul duhovnicesc. 

Îl considerau dascăl al lumii întregi şi aşteptau părerea lui. lar 
el se mea lui Dumnezeu să-l lumineze şi să-i insufle ceea ce tre- 
buia să spună, ceea ce cra de făcut. Nimeni nu rămânea ncajutat. 
Credincioşii căpătau răspunsul cel drept, căci îl cereau de la das- 
călul cel prin excelenţă, luminat de Sfântul Duh. 

Convalescenţa a fost lungă şi grea. Era îngreunată de răul ce 
se petrecea în Biserici. 

S-a înapoiat, desigur, la Cezareea. 

În Alexandria, situaţia devenise dramatică. Atanasie adormi- 
se întru Domnul la începutul lunii mai, iar succesorul lui, Petru, 

urma fidel linia marelui său dascăl. Ceea ce nu era deloc pe placul 
ereticilor de la curtea imperială, precum nici împăratului Valens 
însuşi. 

Deci, prigoană. Cât se poate de aspră. Întreaga vară şi întrea- 
ga toamnă, şi Biserica a suferit cele mai mari necazuri. 

Veştile ce veneau dintr-acolo erau înfiorătoare. Vasile nu-şi 
credea urechilor. Simţea că-l părăseşte puterea înţelegerii. Şi to- 
tuşi, toate erau adevărate. 

Ca prigonitori, ereticii izbutiseră mai multe decât păgânii. Se 
arătaseră mult mai înverşunați, mult mai lipsiți de ruşine. Deşi 
creştini, dovediseră o ură nemăsurată. Au batjocorit, au ruşinat, au 
exilat, au umilit, au jefuit tot ce se putea. Nu s-au dat înapoi de la 
nimic, nu au luat nimic în seamă. Nici plata pe care o vor primi de 
la Dumnezeu. Multora li se părea că venise sfârşitul lumii, ceasul 
de pe urmă. Oare toate câte se petreceau nu semănau cu judecata 
cea de pe urmă? 

Locuitorii Alexandriei treceau prin zile grele. Episcopul lor 
cra şi el exilat. Aveau nevoie de sprijin, aveau nevoie să simtă pe 
cineva alături de ei. Aşa că Vasile nu mai puse la socoteală starea 
în care se afla. 

A cerut un scrib, căruia să-i dicteze — încă nu putea să scrie 
singur. Dar ce să le spună unor eroi? Ce să-i sfătuiască pe aceşti 
adevărați martiri, care-şi dobândiseră deja cununile? Se umplea de 
dragoste, se mângâia sufleteşte. Se simțea uşurat. Uita de durerile 
prin care trecea el însuşi. O dorinţă punea stăpânire pe el: să mear- 
pă degrabă la Alexandria. Să-i întâlnească pe eroi, pe mărturisitori, 
pe mucenici. Să-i îmbrăţişeze, să-i sărute, să-i strângă la pieptul 
său, să se facă una cu ei. Îi iubea mult şi-i invidia pe alexandrini... 
Pătimiseră atâtea pentru Hristos, pentru adevăr. Erau deja sfințiți 
toți aceia care răbdaseră patimile şi dovediseră răbdare. Ar fi dorit 
să pătimească împreună cu ei. 

Pe măsură ce se refăcea după boală, urmărea mai atent ce se 
petrece în Biserică, aducându-şi obolul său. 

Primea reprezentanţi ai comunităţilor bisericeşti, citea scriso- 
rile ce i se trimiteau şi de fiecare dată se simțea rănit sau îi era 
redeschisă o rană mai veche. Simţea în jurul lui lacrimile şi sus- 
pinele care îi îndurerau inima şi sufletul. Sfârşit, închidea ochii şi 
auzea bocetul Bisericii. Înlăuntrul său era cutremur. Se zbătea 


VIAŢA SFÂNTULUI VASILE CEL MARE 285 


să-şi păstreze cumpătul, să nu se topească de tristețe şi amără- 
ciune. 

În vreme ce trupul se, sfârşea, duhul rămânea nebiruit de 
tristeţe. 

Trăia durerea şi nevoinţa pentru adevăr şi pentru Ortodoxie. 
Era hulit, era numit — pe față sau în ascuns — vrăjmaş al unității 
Bisericii, el, care îşi dorea mai mult decât oricare unitatea cea întru 
credință. Tulburat, uneori izbucnea: 

- Am întâietatea, am primatul în lupta pentru unitatea Bise- 
ricii. Marele meu vis este acela de a-i vedea pe toți cei ce nu sunt 
eretici strânşi în sinod, ceată luminoasă, întărind şi pecetluind 
adevărul. 

Îşi aminteşte cu emoție şi durere zbaterile sale, nenumăratele 
epistole pe care le-a scris Bisericilor locale, oamenii pe care i-a tri- 
mis către factorii de răspundere din Biserică, călătoriile obositoare 
pe care el însuși le-a făcut în acelaşi scop... 

Îşi aminteşte... Se gândește însă şi la realitate. Da, frate, eu, 
mai mult decât oricare altul, am dorința de a se întruni un sinod al 
ortodocșilor, dorinţa de a-i vedea uniţi întreolaltă. Dar tot eu sunt 
cel care are cea mai mică putere de a înfăptui această mare dorință. 

Se simţea astfel pentru că, până prin noiembrie-decembrie 
373, trupul îi fusese îngreunat de urmările cumplite: boli prin care 
trecuse. lar un sinod putea fi dus la bun sfârşit doar dacă mai mulţi 
episcopi luminaţi ar colabora, şi nu doar unul singur. 


Boala şi iarna îi micşorează viforul 


Anul 374 a trecut fără viforniţe. Nu înseamnă însă că au lipsit 
cu desăvârşire valurile şi suflarea vântului. 

Nici nu se putea altfel, de vreme ce Vasile rămânea acelaşi şi 
vrăjmaşii credinței nu aveau de gând să dea înapoi. Răstimpul de 
relativă linişte se datora mai mult bolii prin care trecuse în 373. 

Iarna şi slăbiciunea trupească l-au țintuit în cameră. Cea mai 
mare parte a timpului a stat în pat. Acest lucru avea însă şi o parte 
pozitivă. Bucurându-se de o oarecare linişte, reflectă mai mult la 
sine însuşi. 

Și, nici mai mult, nici mai puţin, a înţeles că, în privința mor- 
ţii, a intrat în linie dreaptă. Toate arătau că sfârşitul va veni grabnic. 

Să nu creadă cineva că s-a înfricoşat de acest lucru. Mai de- 
grabă altceva. I-a scris iubitului său prieten Amfilohie, noul epis- 
cop de Iconiu, să vină să-l vadă. Simţea că moartea punea de-acum 
la cale atacul final. Pentru fiii lui duhovniceşti, pentru cei ce erau 
într-un cuget cu el, avea totdeauna timp şi putere. 

În munţii și văile capadociene, zăpezile şi gheţurile începu- 
seră a se topi. Februarie deschidea uşa primăverii anului 374. 
Natura se dezmorţea, se mişca de-acum liberă. Tot aşa şi trupul 
Sfântului Vasile. O putere îi străbătea şi-i întărea mădularele. S-a 
bucurat aşadar de primăvară, ieşind afară ori de câte ori se simţea 
în stare. 

Și-a pregătit păstoriţii, cu dragoste şi erijă, cu predici şi 
slujbe, pentru Sfintele Paşti. Păresimile acelea au avut într-însele 
multe lacrimi şi multă pocăință. A prăznuit Învierea Domnului, 
bucuria revărsându-i-se de pe chipul uscăţiv. 

Din Duminica Paştilor însă, starea sănătăţii i s-a înrăutățit. 
Aşadar, iarăşi la pat. În această stare I-a găsit Amfilohie de Iconiu, 
care s-a îndurerat cumplit. Abia acum a înţeles starea prietenului 
său: într-adevăr, moartea pregătea asaltu! final. 

În lunile de vară şi-a mai revenit puţin. Şi-a reluat corespon- 
denţa. Voia să strângă legăturile care îi unesc pe cei ce se află 
într-un cuget, pe ortodocşi. A aflat mare mângâiere în scrisorile lui 
Asholie. care cu un an înainte ajunsese episcop a! Tesalonicului. 
Slujitorul acesta impresiona prin stilul său autentic. În cuget, în 
purtare, în toate. Acestea îl bucurau şi-l mângâiau nespus pe 
Vasile, care îl şi numeşte „dascăl şi mângâiere a lu”. 

Asholie era o mare descoperire, o mare nădejde. Figură orto- 
doxă pregnantă, ajunsese stâlp al Ortodoxiei pe teritoriul actualei 
Grecii. Era un mare sprijin pe care Vusile îl avea în încercarea sa 
de unire a ortodocșilor. Şi aceasta, într-o perioadă când pe terito- 
riul actualei Grecii nu existau mari personalități bisericeşti şi teo- 
logice. 

Puterea de lucru a lui Vasile sporeşte către toamnă. Cel dintâi 
țel rămâne, fără îndoială, unitatea. Se întâlneşte cu episcopi orto- 
docşi în Asia Mică, stă dimpreună cu e! şi i se pare că trăieşte 
tericitele vremuri ale Bisericii celei vechi, din primele trei secole. 

Fericirea aceasta şi sfinţenia le aveau doar ortodocşii. Ere- 
ticul, cacodoxul, nu poate fi sfânt, fericit, luminos, ca să-l poată 
apoi lumina şi mângâia sufleteşte pe aproapele său. În general în 
Asia Mică şi în special în regiunile dimprejurul Capadociei, exis- 
tau mulți clerici care aveau nevoie de puţin ajutor pentru a găsi 
calea ortodoxă. Pentru aceştia se zbătea Vasile. În ciuda bolii, fă- 
cea mici călătorii pentru a-i sfătui şi a-i întări. Încerca să realizeze 
întrunirea în sobor a cât mai multor episcopi. În acest fel, lucrarea 
lui devenea mai eficientă. 

În paralel, nevoile pastorale erau imense. De aceea îl vedem 
pe Amfilohie de Iconiu rugându-şi părintele, adică pe Vasile, să-l 
sfătuiască ce trebuie să facă în felurite împrejurări, pentru sporirea 
duhovnicească a credincioşilor. 

Răspunsurile sale devin canoane ale vieţii şi mai apoi sunt 
consacrate oficial de către Biserică. 

Fireşte, această neașteptată putere de lucru a lu: Vasile i-a în- 
furiat pe arieni, care şi-au înăsprit măsurile împotriva lui. Cu înţe- 
lepciune omenească, au pus în desfăşurare planul de îndepărtare a 
lui Vasile. Se îngrijeau să-l izoleze de oamenii cu trecere ai vre- 
mii, de simplii credincioşi, ba chiar şi de prietenii lui. 

Anul 374 i-a adus o puternică lovitură. Prietenul şi colabo- 
ratorul său, Eusebiu al Samosatelor, a fost exilat în Tracia. Aceasta 
l-a îndurerat nespus. Aricnii erau artizanii acestui exil. Exilaseră 
un episcop ortodox de seamă, poate cel mai de seamă pe atunci din 
întreaga Sirie. de vreme ce nu puteau. adică nu îndrăzneau, să-l 
exileze pe căpetenia ortodocșilor, pe Vasile. 

Sfârşitul anului 374 avea să îi rezerve lui Vasile multă durere 
trupească. Febra malariei l-a chinuit enorm şi a rămas mult timp 
retras în chilia sa. Firav şi neputincios, se clătina la cea mai uşoară 
adiere a vântului. 

Se zăvorâse în chilie şi aştepta răbdător primăvara, nădăjdu- 
ind într-o ameliorare a sănătății. Aceasta, bineînțeles, dacă nu 
cumva moartea va apuca s-o ia înaintea primăverii, ceea ce 1 se 
părea foarte probabil. 

Retragerea iernii ducea cu ea troienele de zăpadă înapoi şi 
boala Sfântului, astfel încât în lunile primăverii s-a putut ocupa cu 
chestiunile bisericeşti și teologice. 

De îndată ce căruțele poştei au început să umble, a rânduit o 
întâlnire cu Biserica Mediolanului (Milanului). Era ceva ce nu vo- 
ia să facă, dar, de vreme ce i se ceruse, trebuia să se plece voii ce- 
lorlalți. În Capadocia, fiind exilat, adormise întru Domnul înainte 
cu câţiva ani episcopul Dionisie al Mediolanului, susținător fier- 
binte al Sfântului Atanasie şi mărturisitor de seamă al Ortodoxiei. 
Rămăşițele lui pământeşti erau o adevărată binecuvântare şi o 
pildă puternică pentru capadocieni. 

Însă Ambrozie, care ajunsese episcop al Milanului la un an 
după aceasta, îi ceruse lui Vasile — prin scrisori şi trimişi — moaş- 
tele predecesorului său. 

Prin urmare, s-a pregătit exhumarea şi mutarea osemintelor, 
cu mare respect pentru mărturisitorul Dionisie. A fost o adevărată 
sărbătoare şi Vasile a ţinut un cuvânt despre însemnătatea pe care 
o au în viața Bisericii mărturisirea credinţei şi mucenicia fiilor ei. 

Îi scrie şi o scrisoare minunată tânărului episcop al Milanului, 
în care îl laudă că a părăsit înaltele ranguri lumeşti pentru a se face 
slujitor al lui Dumnezeu. Îl sfătuieşte, ca odinioară bătrânul Ignatie 
al Antiohiei, de Dumnezeu purtătorul, pe tânărul episcop al Smir- 
nei, Policarp. În această scrisoare, Vasile îşi arată prețuirea față de 
persoana lui Ambrozie, vas ales al lui Dumnezeu, pentru generația 
de atunci. 

Harismaticul Ambrozie nu era un episcop de rând. Era trâm- 
bița lui Dumnezeu spre descoperirea adevărului de credință. Pro- 
orocirea Sfântului Vasile s-a înfăptuit. Ambrozie a ajuns mai apoi 
mare Părinte şi Dascăl al Bisericii, ba chiar cel mai mare din sânul 
Bisericii Apusului. 

În aceeaşi perioadă, din februarie până în aprilie, a scris Ca- 
noanele cerute de Amfilohie de Iconiu şi s-a ocupat de întrebările 
şi nedumeririle legate de teologia despre Sfântul Duh. 


Compatrioţii săi nu-l doresc în mijlocul lor. Tristeţea 
îl ajută să-şi descopere profunzimea sinelui 


A aşteptat vara pentru a mai dobândi ceva putere trupească. 
Avea nevoie de aceasta pentru a-şi putea cerceta episcopia şi 
pentru a vizita mitropoliile din jur. 

Dar în zadar. Era foarte slăbit. A rămas deci în Cezareea. 
Putea doar să meargă la iubitul său aşezământ, Vasiliada. 

Fireşte, comunica prin scrisori şi trimişi — singura lui soluţie. 
Dar nu era eficace. Cu cât ereticii îl simțeau mai departe şi mai 
slăbit de boală, cu atât mai mult unelteau împotriva lui. Se obiş- 
nuise însă cu aceasta. 

Însă în vara aceea intrigile acestea s-au întețit foarte mult în 
locurile sale natale, printre oamenii locului, compatrioţii lui. Pe 
meleagul copilăriei sale, la Neocezareea, erau puse pe seama lui 
cele mai de necrezut zvonuri. Cel mai perfid era episcopul Atarvie, 
care nu accepta măreţia lui Vasile şi care voia astfel să ascundă 
propriile lui abateri de la credință şi tradiţie. 

Se şopteau aşadar vorbe pline de subînțelesuri despre viaţa și 
credința lui Vasile, deşi era pildă vie pentru amândouă. Sufletele 
oamenilor erau otrăvite cu orice prilej. Ajunseseră chiar să-l învi- 
nuiască de faptul că întemeiase comunități monahale. Au cutezat 
chiar să spună că monahismul şi asceza sunt nişte teribilisme 
moderne. 

Toate acestea au ajuns la urechile suferindului Vasile, care 
s-a întristat peste măsură. 

Le scria compatrioţilor săi, mustrându-i. Îi chema pe cei res- 
ponsabili să-şi vină în fire. Osteneală în zadar. 

Tăcea, nespunând celorlalte Biserici cele petrecute. Îi era pur 
şi simplu ruşine pentru iubiții locuitori ai Neocezareii. Compatri- 
oții lui îl considerau eretic. cacodox... Ce-ar spune clericii celor- 
Jalte Biserici, auzind aceasta?... 

- Pe noi ştie să ne înveţe adevărul, tradiţia. Doar pe noi ne 
sfătuieşte şi doar nouă ne porunceşte. Pe compatrioții lui, pe prie- 
tenii lui, n-a izbutit să-i convingă? Oare aceştia ştiu despre el lu- 
cruri pe care noi nu le ştim? 

Acestea și altele asemănătoare treceau prin mintea ostenitului 
Vasile. Ţinea durerea şi ruşinea pentru el însuşi. Dar până când? 

Sosise timpul să izbucnească. A prefăcut durerea în cuvinte, 
în flacără ce-i ardea şi-i mânpâia pe cei curaţi. A scris Neocezareii 
- tuturor clericilor laolaltă şi, prin ci, tuturor credincioşilor: „lubită 
cetate, mai cinstită decât toate cetăţile, de ce din buzele tale nu aud 
cuvinte de dragoste, de ce nu primesc de la tine scrisoare, de ce îţi 
pleci urechea hulelor şi mă faci să suspin de tristeţe şi durere? Cel 


290 STELIANOS PAPADOPOULOS 


ce nu e părtaş de mine, cel ce nu e cu mine, se rupe pe el însuşi de 
Biserică”. 

Pe măsură ce textul merge mai departe, devine mustrător şi 
revelator. Sfântul se descoperă pe sine însuşi, duhul ce există 
înlăuntrul lui. 

În minte îi vin răstălmăcirile cuvintelor Scripturii şi se cutre- 
mură: „Nu se cade să se apuce oricine să interpreteze cele din 
Scriptură, ci doar cel ce are darul deosebirii şi al cunoștinței, pre- 
cum învaţă Sfântul Apostol Pavel. lar în ceea ce mă privește, cel 
ce voieşte să mă judece să dovedească mai întâi că are harisma de- 
osebirii, puterea de a distinge. Şi doar atunci are dreptul să mă 
judece. Şi iarăşi, cel ce mă învinuieşte că scrierile mele nu sunt 
altceva decât înțelepciune omenească să dovedească întâi că e stă- 
pân pe înţelepciunea cea omenească, şi-atunci îl voi recunoaşte 
drept judecător al meu”. 

Avea o siguranță zdrobitoare, o conştiinţă de sine surprinză- 
toare. Era calomniat, însă nimeni nu îndrăznea să-şi măsoare 
puterile cu el. Nici în ceea ce priveşte cunoştinţa dumnezeiască 
(reognosia), nici în ceea ce priveşte înțelepciunea lumească. 

Nimeni nu cuteza să se măsoare cu el. 

Apologia şi provocarea din scrisoarea adresată celor din Neo- 
cezareea sfârşesc cu argumentul tradiţiei. A recurs la aceasta din 
două motive: fiindcă acuzaţiile erau neclare şi fiindcă un om îşi 
dovedeşte ortodoxia doar dacă dovedeşte că este într-un gând cu 
ceea ce au cugetat marii oameni ai Bisericii, adică cu ceea ce 
cugetă Biserica: „Ce dovadă mai mare voiți despre credința mea 
cea dreaptă decât faptul că am crescut alături de bunica mea, Ma- 
crina, care m-a învățat cuvintele şi credinţa lui Grigorie Taumatur- 
gul? Şi decât aceea că, mai apoi, am mers în tot Răsăritul pentru 
a-i întâlni pe cei ce urmează canoanele credinţei? În inima mea nu 
există nimic potrivnic credinței celei sănătoase. Mă învinuiți şi că 
am ținut legătura cu Eustatie şi cu adepţii lui, toţi filoarienii. Dar şi 
întru aceasta am urmat lui Atanasie. N-am făcut după capul meu. 
Am scrisoare de la acest mare bărbat în care ne îndeamnă să-i pri- 
mim fără şovăire pe cei ce până mai adineauri au fost arieni, dacă 
aceştia mărturisesc simbolul de credință de la Niceea. Ceea ce am 
și făcut. Se poate, desigur, ca oamenii aceştia să fi avut în inima 
lor altceva decât ceea ce mărturiseau cu buzele. Pentru mine 

însemnătate are faptul că am urmat cuvântul marelui Atanasie, 
dorinţei lui de împăcare din Biserică. Nu uitaţi că sunt unit cu toţi 
episcopii Bisericii. Toţi îmi ştiu credința: pisizii, licoanii, isaurii, 
frigienii, armenii, macedonenii, aheii, ilirii, galii, hispanii, italii, 
sicilii, africanii, ortodocşii Egiptului şi ai Siriei. Aşadar, dragii mei 
compatrioți, de vă rupeţi de mine, nimeni din toţi aceştia de mai 
sus nu va mai fi părtaş cu voi. Vă rog, deci, stăruitor: nu mă faceți 
să spun tuturor cele pe care le tăinuiesc acum în inima mea, să afle 
cu toții cele din pricina cărora mă tânguiesc şi plâng”. 

Asemenea cuvinte a spus celor din Neocezareea, spre a-şi 
uşura sufletul şi spre a-i apăra de răul pe care singuri şi-l făceau. 

Zilele verii anului 375 treceau încet, fierbinţi, cu slabe nă- 
dejdi pentru sănătatea lui Vasile şi pentru bunul mers al Bisericii. 
Și totuşi, cât de puţin, parcă starea sănătăţii i se mai îmbunătăţise. 
Anevoie, cu multe dureri, izbutea totuşi să facă vizite pastorale 
prin cetăţi şi sate. Aceasta îi pricinuia bucurie, fie ea şi nedeplină. 
Şi asta pentru că din Neocezareea nu venea nici un răspuns. 

Oare îl dispreţuiau cei de acolo? Oare îl bănuiau cu toții? Îl 
uitaseră toți? Îl dăduseră uitării chiar şi rudele? Inima i se strângea 
de durere şi suferință. Avea o piatră pe suflet. 

Scrise din nou compatrioților săi. Între timp, adunase oare- 
cum şi câteva acuzaţii mai concrete împotriva lui. Oamenii de 
acolo ar fi fost, chipurile, deranjați de psalmodierea antifonică (la 
două stran, succesiv), pe care Vasile o cultivase foarte mult, şi de 
obştile monahale pe care le întemetase şi de care se îngrijea. Le 
spune acum, în această nouă scrisoare, ce mare tolos aduce psal- 
modierea antifonică, obicei vechi, nicidecum invenţie a sa perso- 
nală. lar apoi că monahii, pustnicii şi monahiile sunt o mândrie 
pentru Biserică. nu o ruşine. Măcar de-ar avea regimente de mo- 
nahi. Le descrie viața laudativ. Este însă foarte reținut, fiindcă el 
însuşi le întemeiase şi avea răspunderea sporirii lor duhovniceşti. 

Foarte lesne putea dovedi că monahismul era o tradiţie, pe 
care el însuşi o aflase în Egipt, Palestina şi Mesopotamia. La sfâr- 
şitul epistolei le întoarce acuzaţia. Le demonstrează, întemeindu-se 
pe fapte, că ei înşişi, cei din Neocezareea, sunt cei ce deformează 
tradina lu: Grigorie Taumaturgul, episcopul Neocezareii, şi nu el, 
Vasile. 

Și totuşi, nu voieşte să-i zdrobească pe destinatarii scrisorii. 
Dimpotrivă, este gata să-i ierte, de-ajuns ca aceştia să mărturiseas- 
că lucrurile de bază ale credinţei şi să înceteze cu inovațiile. Şi 
încă ceva: să nu respingă adevărul că în Dumnezeire există trei 
Ipostasuri, despre care Vasile a fost cel dintâi care a teologhisit, 
precum am văzut. 

Aşa îşi încheie scrisoarea, pecetluind-o şi trimițţând-o la Neo- 
cezareea. Aşteaptă, apoi, răspuns. 

Vara anului 375 s-a scurs încet. A sosit toamna, cu bune in- 
tenţii faţă de sănătatea lui Vasile. Durerile îi erau mai suportabile. 

Se aşeză din nou la sărăcăcioasa măsuţă de lemn ce-i slujea 
drept pupitru. Se gândi mult. Îşi perindă prin minte întreaga sa 
arhiepiscopie şi părțile învecinate, pentru care se simţea — şi chiar 
era — răspunzător. 

Aceleaşi lucruri — mai bine zis probleme -— îi impuneau tra- 
seul. A mers în diferitele episcopii şi în Pisidia. De acolo s-a dus 
în Pont. S-a ocupat mai ales de cetatea Dazomon. 

Aşadar, mai întâi a mers către sud-vest şi apoi s-a întors către 
nordul Asiei Mici. S-a întâlnit cu mulți episcopi ai Pisidiei şi 
Isauriei, cea din urmă având mari probleme. 

Pontul îi era cel mai cunoscut. ÎI vizitase în multe rânduri, de 
vreme ce acolo se născuse. De data aceasta, aici îl aşteptau veşti 
rele. Eustatie al Sevastiei, acest bătrân episcop veşnic umblător, 
pătrunsese cu oameni de-ai lui în cetatea Dazomon şi îi convinsese 
pe mulți să se rupă. prin schismă, de Biserica Cezareii. Şi i-a făcut 
aşadar adepți. 

Vasile trebuia să îndrepte cât mai grabnic situația. Se zorea, 
deci, într-acolo. Se bizuia mult pe sprijinul prietenului său Ilarie, 
un vechi prieten şi coleg ajuns acum om de răspundere al locului. 
Purtau corespondență neîncetat. 

A ajuns la faţa locului. Avea şi aici de înfruntat două grupări 
puternice care îl urau şi-l calomniau neîncetat. 

Erau anomienii (sau anomeii) şi omiusienii. Cei dintâi nu pri- 
meau dumnezeirea Fiului. Ceilalţi nu voiau să folosească termenul 
omousios (deofiinţă) în legătură cu Fiul, căci îi deranja, conside- 
rându-l un termen nou. 

Ostenise să-i mai întâlnească pe credincioşi, să le mai vor- 
bească, să le explice. Aceştia deveniseră bănuitori, din pricina 

calomniilor care circulau pe seama lui. Politica curții imperiale îi 
era potrivnică şi cei ce aveau relaţii de prietenie cu el aveau mai 
apoi necazuri. Organe dc stat, eretici și tâlhari le controlau adesea 
corespondența. Cei dintâi ca să le urmărească mişcările şi să-i pre- 
seze pe credincioşi să se lepede de ortodoxia lor. 

La Dazomon s-a simțit sfârşit de oboseală şi de dezamăgire. 
Existau vrăjmașii, ereticii. Dar bănuiala şi lipsa de încredere a or- 
todocşilor faţă de el — aceasta îl durea cel mai mult. 

Oriunde mergea, privirile ortodocşilor îl iscodeau neîncreză- 
toare. 

Erau clipe când îi treceau prin minte o sumedenie de gânduri. 
Odinioară era mai tânăr, mai sănătos, limba îi era mai iute, ochii 
mai pătrunzători, cuvântul mai răsunător, rostirea mai tăioasă. Oa- 
re de aceea erau toți cu luare aminte la el? Acum este gârbovit, 
ochii nu-i mai scânteiază ca altădată, vocea îi e slabă, vorbele ce-i 
izvorăsc din duhul incandescent nu-i mai răsună ca odinioară, sunt 
stinse, se aud mai anevoie. 

Îşi adună puterile şi alungă de la el, pe cât cu putinţă. aceste 
gânduri viclene. Căci, de eşti ostenit, gândurile acestea îţi stăpâ- 
nesc oarecum cu sila cugetul şi sufletul. 

Se sfârşea şi toamna anului 375. Ploile şi frigul sosiseră cu un 
ceas mai devreme. Cu atât mai rău pentru trupul său neputincios. 

Orice-ar fi, nu se putea pune cu rânduielile naturii. Rămase 
deci încă puţin la Dazomon şi apoi, fără să stea prea mult pe gân- 
duri, apucă drumul satului în care crescuse, lângă Neocezareca, la 
Annisa. 

Avea mare nevoie de aceasta. N-o spunea, dar voia undeva să 
se poată încălzi sufleteşte, dorea o suflare omenească plină de dra- 
goste, exact acolo unde cunoscuse dragostea, acolo unde admirase 
frumuseţea sufletului, pe vechiul lui meleag natal, singura pro- 
prietate care mai rămăsese. care acum aparținea fratele său Petru. 
Casa părintească o împărţise — cum îşi aminteşte iubitul cititor — 
cu mult timp în urmă săracilor. 

N-apucă bine să intre pe drumul către Annisa şi deodată i se 
păru că o adiere dulce îl răcoreşte înlăuntrul său. Simţea o tihnă 
sufletească de neînțeles. Intră în curtea casei celei mărunte. Zgo- 
motul din curte îi provocă nedumerire fratelui său. Petru privi pe 
fereastră Şi, în câteva clipe, iată-i pe cei doi frați îmbrățişându-se. 

Mai bine zis, fratele mai mic îl avea în brațele lui pe cel mai mare, 
ținându-l cu tărie şi totodată gingaş, ocrotitor, cu teamă. Ştia bine 
că ţine în braţe un sfânt. 

Aproape că l-a luat pe sus, ca pe un copil, şi l-a dus lângă 
vatră, în cel mai călduros ungher al casei, şi s-a aşezat lângă el, 
aproape îngenuncheat, rugându-l să nu vorbească — dar oare mai 
putea, de osteneală şi de emoție? —, ci mai degrabă să-i facă un 
ceai fierbinte. Petru îl privea cu admiraţie şi totodată cu milă pe 
sfântul său frate. „Doamne, cum a ajuns în starea asta fratele meu 
cel mare, slava noastră, bunăvoirea lui Dumnezeu revărsată în 
familia noastră?... Unde îi este chipul cel hotărât? Dinţii i-au că- 
zut, părul i s-a rărit, ochii parcă i s-au stins — şi are doar patruzeci 
şi cinci de ani... Doamne, cum de-ai îngăduit să ajungă astfel 
vasul Tău cel ales? Milă...” 

I-a cuprins fața cu amândouă mâinile şi a căzut în genunchi. 
plângând tăcut, neîncetat, de parcă îşi prohodea fratele cel mare. 

La început, Vasile l-a lăsat pe micul lui Petru să plângă — 
„Nu-s, oare, de plâns?”, gândi. Când şi-a revenit, a ridicat mâna 
dreaptă şi a pus-o pe creştetul lui Petru, mângâindu-i cu duioşie şi 
cu nesfârşită dragoste părul. Era de-ajuns. Petru îşi veni în fire, se 
ridică şi sărută cu multă evlavie mâna care-l mângâiase. 

Şi-au împărtăşit noutăţile şi au dat de veste Macrinei, care se 
nevoia undeva mai departe de casă, prin partea locului. Au trimis 
vorbă şi celorlalți frați şi rudelor. În sfârşit, Vasile întâlnea ochi ce 
i se dăruiau, ochi ce aveau încredere în el. Nu voia nimic altceva. 
Se odihnea şi se liniştea pe zi ce trecea. 

Dar iată că nu i-a fost îngăduit să se bucure prea mult de 
căldura rudelor, de răgazul de a-şi îngriji puţin trupul chinuit. 
Vrăjmaşii săi i-au otrăvit clipele frumoase pe care le trăia lângă 
fraţii săi, clipe de care avea atâta nevoie şi pe care le aşteptase atât 
de mult. 

Vasile nu ieşise niciodată din curtea căsuței lui Petru. Grab- 
nic însă, vestea venirii lui s-a răspândit în toată regiunea, mai întâi 
la Annisa şi apoi la Neocezareea, care nu era prea departe. 

ŞI, fireşte, ereticii şi ortodocşii răuvoitori se îngrijiseră ca şti- 
rca sosirii lui să fie însoțită de tot felul de zvonuri şi şuşoteli. Prin 
partea locului plutea un nor de bănuieli şi vorbe urâte pe seama 
nebănuitorului Vasile. Majoritatea celor din Neocezareea credeau 

— fuseseră făcuţi să creadă — că, în afara celorlalte moțive, com- 
patriotul lor, arhiepiscopul Cezareii, venise ca să culeagă elogii şi 
vorbe de laudă. Venise să fie aplaudat, ovaţionat. 

Preoţii şi oamenii de seamă ai locului erau neliniştiţi. Cei ce-l 
preţuiau pe Vasile se temeau de stăpânitori şi de păstorii eretici, 
aşa că evitau să-l întâlnească. 

Episcopul Neocezareii şi cei din jurul său nu-şi ascundeau 
tulburarea: 

- Cine l-a chemat să vină încoace? Ce caută? Laude? Să se 
ducă în altă parte. 

Marele Vasile a înțeles crunta realitate: compatrioții lui nu-l 
voiau printre ei. 

Aceasta era. Străinii, care nu-l cunoşteau, nu-l doreau. Dar 
cei alături de care a crescut, care-l ştiau de mic copil... nici aceştia 
nu-l doresc?... Se mersese prea departe. 

Îşi pierdu iarăşi liniştea sufletească. Se chinuia, neştiind ce să 
facă. Dacă va merge în Neocezareea, se vor adeveri cele ce se 
spuneau, cum că a venit să culeagă laude şi pentru a influenţa. 

Mai bine să plece degrabă. 

Se hotări, îşi zăvori durerea în adâncul sufletului şi începu să 
se pregătească de plecare. 

Dar la un moment dat un gând i-a strălucit în minte: să le 
scrie o scrisoare din această căsuţă, să se uşureze; apoi să plece. 
Încă credea că trebuie să le scrie, pentru a-i câştiga, întorcându-i 
din rătăcire, pe cei ce fuseseră prea lesne abătuţi de la Ortodoxie. 
EI să le spună adevărul şi apoi aceia să facă ce vor dori, să adopte 
orice poziţie vor crede de cuviință. 

Apucă pana şi aşeză bine pe măsuța sărăcăcioasă bucata de 
hârtie pe care i-o adusesc Petru. De cum luase această hotărâre, 
simţise înlăuntrul lui o nesperată putere şi totodată o convingere că 
face bine ceea ce face. Da, să le scrie totul. 

Va da pe faţă toată uneltirea. Va descoperi, celor ce au urechi 
de auzit, întreaga şiretenie. Ca să-şi acopere ruşinea, reaua lor cre- 
dință, îl țineau pe Vasile departe de popor. Fiindcă doar el putea 
arăta poporului că episcopul Atarvie este eretic. A prins, deci, să 
scrie, Nu s-a mai apărat, ca în epistolele 204 şi 207. E aspru. Mus- 
tră şi dă doar câteva explicaţii. Dezvăluie erezia şi dă răspunsul cel 
drept: „Mai întâi de toate, compatrioți din Neocezareea, nu eram 

obligat să vă înştiințez despre scopul pentru care am venit la Anni- 
sa. Vă voi spune însă, de vreme ce aţi făcut atâta zarvă, atâta tul- 
burare, şi de vreme ce aţi născocit atâtea vorbe mincinoase. N-am 
venit pentru laudele voastre. Ştiţi foarte bine că am căutat totdea- 
una să trăiesc neștiut de nimeni. Nu-mi place să ies în față. Am 
venit, așadar, fiindcă aici e locul unde am copilărit, unde mai apoi 
m-am nevoit şi unde acum locuiesc frații mei. Am venit să mă 
liniştesc puţin, nu să vă stânjenesc. Aţi ajuns să mergeţi şi la ghi- 
citori și cititori în stele, doar veți afla pentru ce am venit. Zadarnic. 
Dacă alţii ar fi fost cei ce mă acuză, pe voi v-aş fi chemat ca mar- 
tori ai curăţiei mele. Dar chiar voi sunteţi cei ce-mi faceţi tulbu- 
rare! Aţi uitat cum, cu ani în urmă, mă rugaţi, doar să rămân 
alături de voi şi să tiu dascăl al copiilor voştri? Aşadar cu, care am 
refuzat atunci toate aceste titluri şi cinstiri, pentru ce aş da acum 
buzna aici cu un astfel de scop? Chiar nu mă cunoaşteţi?” 

Le-a spus multe asemenea lucruri până să ajungă la dezvălu- 
irea motivului pentru care îl calommau: „lar acum să vă spun 
care-i adevărata pricină pentru care mă ocolesc păstorii voştri şi 
mai ales episcopul vostru şi pentru care mă ţin departe de popor în 
acest chip murdar. Așadar, fac aceasta fiindcă au strâmbat credinţa 
și vă învaţă în chip greşit. lată deci care este adevărul. Şi luați amin- 
te, ca să pricepeţi erezia lor: refuză să-L numească pe Domnul 
«Unul-Născut» şi retuză şi să-l recunoască existența Lui reală. 
Adică se întorc, pe o altă cale, la ereticul Sabelie, care învaţă că 
Dumnezeu cel unul apare când sub masca Tatălui. când a Fiului şi 
când a Sfântului Duh, fără a fi vorba de fapt de trei Persoane deo- 
sebite care au o singură fire. Trebuic să fiți cu mare luare aminte, 
căci voi spune şi celorlalte Biserici aceste păreri eretice, încât veți 
fi condamnaţi de toţi ceilalți. Vă spun aceasta cu mare durere, 
pentru că sunteţi de-un sânge cu mine. Dar ce altceva pot face, de 
vreme ce stricați credința? Fireşte, dacă cei care cugetă asemenea 
lucruri eretice vor făgădui că vor mărturisi dreapta credinţă, voi 
tăcea şi-i voi privi ca pe nişte ortodocşi. Voi da uitării trecutul lor. 
Însă, din păcate, văd că aceasta Ie e foarte greu, căci au trimis cărți 
pe teme de credinţă câtorva episcopi, chiar şi lui Meletie al Antio- 
hici, aflat în exil, cu care am şi vorbit şi care le consideră eretice. 
Apoi, încercarea lor de a-şi întemeia erezia pe un Dialog al Sfân- 
tului Grigorie Taumaturgul este cu totul nereușită, căci Grigore 

vorbea, la vremea lui, fără exactitate dogmatică. În timp ce acum 
Biserica a rezolvat definitiv problemele acestea, prin sinoade, şi 
nimeni nu mai poate tăgădui adevărul ce s-a formulat oficial. Aşa- 
dar, eu vă arăt această nouă erezie şi, totodată, şi ce-i de făcut spre 
u O ocoli. Aceasta este otravă de moarte, nu vorbele mele, precum 
vă spun ereticii. Dar la ce te poţi aştepta de la oameni atât de îm- 
pătimiţi? Unora ca aceştia nu li se descoperă lucrarea dumneze- 
iască. În oglinda cea murdară nu vedem nimic, din pricina necu- 
răției ei. Harisma proorocească, lucrarea dumnezeiască lumină- 
toare vin doar în inima curată. Zadarnic, deci, se mândresc ercticii 
cu harisma proorocească”. 

A scris scrisoarea fără să răsufle. Şi-a pus în ea inima, în- 
tregul său duh. Voia să plece cât de repede cu putinţă. 

A încheiat scrisoarea în grabă. Nu era nevoie s-o pecetlu- 
iască, căci era adresată tuturor celor din cetatea Neocezareii care 
aveau un cuvânt de spus la toate adunările credincioşilor, în cele 
de obşte, în păstorirea poporului. 

ÎL strigă înăuntru pe Petru. Îi dădu scrisoarea şi-l rugă să se 
îngrijească să fie citită de cât mai mulți cu putinţă. 

În aceeaşi zi, în acelaşi ceas, porni spre Cezareea. Avea drum 
lung înainte, îngreuiat mult din pricina ploilor şi a frigului. 

A ajuns la Cezareea sfârşit trupeşte. A căzut pe pat, plin de 
durere. Nu mai aştepta nimic. Nici o mângâiere nu se zărea pentru 
clipa de față. Singura lui nădejde de a se izbăvi din iadul tristeţii, 
pe care i-l adusese purtarea compatrioților săi. şi din boala cea 
trupească era moartea. Acolo unde ajunsese nu putea să întârzie 
prea mult. Aşadar, moartea... Îi aştepta... 

Dar nu moartea a fost cea care a sosit; ci doar veşti rele de la 
curtea imperială şi din Antiohia. Sosiseră cereri în legătură cu 
importante chestiuni teologice. 

La curtea lui Valens ereticii îşi făcuseră iar de cap. Îl înfăţi- 
şaseră pe Vasile drept duşman al păcii şi al unităţii imperiului. 
Desigur, e adevărat că, de vreme ce împăratul voia să unească 
statul cu arianismul, tactica lui Vasile de a întări Ortodoxia se 
împotrivea împăratului însuşi. 

Pe de altă parte, trebuie să spunem că Vasile nu pusese la 
cale nicidecum ruperea de imperiu a regiunilor ortodoxe, căci şi el 
voia un stat unit şi puternic împotriva barbarilor. 


298 STELIANOS PAPADOPOULOS 


Oricum, un prieten episcop i-a dat de ştire despre toate 
acestea şi l-a sfătuit să meargă de grabă în părțile Mesopotamiei, 
unde se aflau mulți episcopi ortodocşi, să-i ia cu el şi să meargă 
împreună la împărat, să-i înfățişeze cu de-amănuntul cum stau 
lucrurile. 

Vasile, deşi sfârşit de oboseală, nu s-a înspăimântat la auzul 
acestor vorbe. Nu era întâia oară când se petreceau asemenea lu- 
cruri. Cugetă bine la propunerea prietenului său. Corectă, dar cum 
să ajungă, în mijlocul iernii, tocmai în Mesopotamia, așa sfârşit 
trupeşte cum era? 

- Nu, frate. Bun şi sfânt îţi este sfatul, dar voi mai aştepta. Să 
vedem cum vor urma lucrurile. lar de vei stărui, te voi asculta... 

Îi lasă deci pe dihorii curţii împărăteşti să-şi urmeze lucrarea 
lor şi îşi întoarce privirea către Antiohia. Nici veştile dintr-acolo 
nu erau plăcute. Apusenii, precum ştim, îl susțineau pe episcopul 
Paulin, în detrimentul exilatului episcop Meletie al Antiohiei. Ca 
să-i consolideze poziţia lui Paulin, trimiseseră o scrisoare oficială 
de la Roma, pe care adepţii lui Paulin le-o vârau provocator sub 
ochi ortodocşilor. 

Lucrul acesta îl neliniştea foarte mult pe Vasile. Nu i-a acuzat 
direct pe apuseni pentru fapta lor, dar a declarat limpede că aceştia 
nu ştiu ce se petrece în Răsărit şi de aceea greşesc în ceea ce fac. 
Mai întâi de toate, nu ştiu că Paulin nu are o credință ortodoxă 
curată. Prin urmare, oricâte epistole ar veni de la Roma, Vasile 
nu-l va primi părtaş cu el, nu-l va recunoaşte. Și nu doar de la 
Roma: chiar „din ceruri” de-ar veni o asemenea scrisoare, criteriul 
hui Vasile va rămâne dreapta credinţă, ea şi numai ea. 

L-a înştiințat despre toate acestea pe Tarentie, guvernator în 
Antiohia, care iubea mult Biserica. Dar aceasta nu era de ajuns. 
Mulţi stăruiau să facă ceea ce el însuşi ştia că trebuie: să trimită 
oameni de-ai săi la Roma, spre a le explica situația din Răsănit. 

Îi veni în minte fratele său Grigorie, episcopul Nyssei, care 
pe atunci fusese scos din scaun pe motive mincinoase, pentru aşa- 
zise abuzuri administrative şi financiare ale episcopiei lui. Doar în 
Grigorie avea încredere, cu toate că ştia cât de lipsit de experiență 
şi nepotrivit era pentru asemenea lucruri. Acesta era omul rugă- 
ciunii. Şi să nu creadă cineva că, în acest iureş al problemelor, 
Vasile şi-a uitat prietenii. lubirea față de prieteni nu i-a scăzut 

nicicând înaintea marilor probleme. Cum a aflat că Grigorie, pri- 
etenul lui apropiat, a părăsit brusc Nazianzul, unde de curând 
murise tatăl său, s-a hotărât să meargă numaidecât la Nazianz, să 
vadă ce se petrece cu marele şi iubitul său prieten. 


Noua teologie: ființa şi ipostasul. Ceea ce-i comun şi 
ceea ce-i de sine în Sfânta Treime 


În perioada aceea, ereticii încercau din nou să tulbure apele. 
Și asta nu era anevoie, de vreme ce teologia lui Vasile, pe care o 
dezvoltase în lucrarea Împotriva lui Eunomie, nu fusese bine 
asimilată de Biserică. 

De altfel, nu există cărți care să epuizeze subiectele duhov- 
niceşti. Nu poate un scriitor — oricât de luminat şi puternic ar fi — 
să epuizeze un subiect, un adevăr, în toată profunzimea lui, în toa- 
te aspectele lui. Pentru că, aşa cum am spus, adevărul este nes- 
fârşit. Ereticii şi ortodocşii mai neliniştiţi se aflau — primii din rea 
voință, ceilalți dintr-o căutare sinceră de a înţelege — în faţa unei 
probleme. Şi iată care era aceasta. 

Am acceptat până acum că Fiul are întru totul aceeaşi fire cu 
Tatăl. Dar cum se întâmplă aceasta, cum e cu putință să aibă ace- 
eaşi fire şi ipostas deosebit, aceeaşi ființă şi persoană deosebită? 

Problema aceasta s-a intensificat şi mai mult, căci prin 
360-370 s-a dezvoltat mult şi învățătura despre Duhul Sfânt, care 
şi EI are aceeaşi fire cu Tatăl, fiind totodată o persoană deosebită 
de Acela. Ereticii îi învinuiau pe ortodocşi că ar propovădui că 
Fiul este deoființă cu Tatăl şi în ceea ce priveşte ipostasul Lui. 
Adică, Fiul n-ar avea ipostas deosebit de al Tatălui. Dar aceasta 
era tocmai învățătura vechiului eretic Sabclie, din secolul al treilea. 

Aceasta era noua mare problemă care cutremura acum Bise- 
rica. Spiritele erau încinse, iar răspunsul anevoie de dat. Cineva 
îndrăznise chiar să spună că nu contează, să rămână şi fără răspuns 
întrebarea, nu piere lumea din pricina aceasta. 

Nu doar ereticii, care credeau că au găsit un argument puter- 
Nic, dar şi ortodocşii căutau cu stăruință răspunsul. Şi aceasta pen- 
tru că, dacă Hristos nu era Dumnezeu şi Persoană aparte, întrupa- 
rea Lui nu ar mai putea fi socotită reală și nici învierea Lui, pe 

temeiul cărora omul se uneşte cu adevărat cu Hristos şi este astfel 
mântuit. Cu alte cuvinte, n-am mai avea o mântuire reală. 

În faţa acestei cumplite dileme, care pe drept tulbura Biseri- 
ca, Vasile se cutremura, înspăimântat; dar nu a luat-o la fugă. Lu- 
cra până la istovire; când căzut în genunchi, cerând dumnezeiescul 
har, când aplecat deasupra Scripturilor şi a scrierilor teologice. 

Aşa a ajuns la acea distincţie de foarte mare importanţă între 
ceea ce este „comun” şi ceea ce este „de sine” sau „personal” sau 
al fiecărei Persoane în parte. Adică firea dumnezeiască, una pentru 
toate cele trei Persoane dumnezeieşti, este ceea ce e „comun”, ge- 
neral, pe când Ipostasul (sau Persoana) este „.particularul”, ceea ce 
este aparte pentru fiecare Persoană a Sfintei Treimi. 

lată o pildă minunată: Petru, Constantin, Pavel au în comun 
firea omenească, sunt toți trei oameni. Dar totodată fiecare dintre 
ei există separat, au existenţe aparte, au însuşiri personale. 

Prin această distincţie importantă, oricine înţelege cât de con- 
secventă este în ea însăşi învățătura Bisericii că Tatăl, Fiul şi Sfân- 
tul Duh au aceeaşi fire dumnezeiască, Fiecare cu ipostasul Său. 

Cu teologia lui, Vasile a dezlegat această mare problemă şi 
Biserica a primit soluţia dată de el, depăşind criza prin care trecea. 
În cele ce vor urma, adevărul despre prezenţa în dumnezeire a unei 
firi şi a trei ipostasuri va deveni conştiinţă a Bisericii. 

Acesta este un element fundamental în cursul istoric al vicții 
Bisericii şi în dezvoltarea teologiei. Şi, cu toate că va fi dezvoltat 
mai apoi pe larg. se va sprijini totdeauna pe cele spuse de Vasile în 
anii aceştia. 

În marea lucrare a acelui an, numită Despre Sfântul Duh — 
cântecul lui de lebădă — întâlnim această teologie de mai sus. 

Papinile acestei lucrări celebre sunt o minune a teologiei şi a 
darului scriitoricesc. Sunt rezultatul unei întreite întâlniri: a tradi- 
ției, a luminării de la Dumnezeu şi a pregătirii filosofice, care au 
dat teologiei un mare astru. Aceste strădanii ale Sfântului Vasile, 
care de ani de zile se lupta să arate adevărul înaintea pnevmato- 
mahilor din Asia Mică, au dat în sfârşit roadele binemeritate. 

Cei ce, răspândiţi prin Bisericile Asiei Mici, tăgăduiau că 
Duhul Sfânt are firea lui Dumnezeu-Tatăl căutau acum să aibă 
părtăşie cu Vasile, primindu-i teologia despre Duhul Sfânt sau, cel 
putin, se depărtau de arieni. 


CAPITOLUL AL OPTULEA 


MARILE STRĂLUCIRI 


Cum se naşte marea teologie 


În pofida succeselor pe care arienii le-au avut în alte regiuni, 
Capadocia îşi păstra ortodoxia. Răsăritul ardea în văpaia arianis- 
mului, iar la Cezareea ajungea doar fumul acelui foc, care totuşi îi 
îneca pe bunii creştini, întristându-i. 

Cât despre Vasile, ce ar fi de spus? Era foarte dăruit de 
Dumnezeu şi, de aceea, tot mai încercat. Nu era de-ajuns că fusese 
nedreptăţit de către compatrioţii săi. Îndată ce s-a înapoiat la Ce- 
zareea, către sfârşitul lui octombrie sau începutul lui noiembrie, a 
încercat să-şi mai vină în fire după oboseala călătoriei şi după cele 
petrecute la Neocezareea. Avea trebuință de odihnă şi îngnjire, de 
linişte şi tihnă. Adică de lucruri de care nici un mare bărbat al Bi- 
sericii nu s-a bucurat prea mult. Vrând-nevrând, petrecuse câteva 
zile țintuit la pat, izolat, să-și mai revină. Era sfârşit! 

Dar problemele care-l aşteptau erau multe. Cu toate că până 
acum se nevoise mult să-i convingă pe toți de curăţia credinţei lui, 
nu izbutise. 

Tot felul de oameni, cu diferite interese, fie personale, fie 
politice, se amestecau cu îndărătnicie în viaţa lui Vasile, punând în 
circulație pe seama lui o mulţime de zvonuri şi bănuieli, în tot 
ținutul Capadociei, al Pontului şi Armeniei Mici. Și, ceea ce era şi 
mai rău, zvonurile acestea ajungeau să fie crezute. 

Subiectul zvonurilor l-am înfăţişat în capitolul precedent. Am 
văzut ce uneltiri bine ticluite puseseră la cale monahii custaţieni. 
Astfel, de pildă, iarăşi îl acuzau pe Vasile că era părtaş învățăturii 
ereticului Apolinarie şi că-i răspândea ideile. Dar se sprijineau pe 
o falsă epistolă a lui care circula în ascuns, din mână în mână, fără 
să fie dată pe de-a-ntregul publicităţii. 

Este adevărat că Vasile îi scrisese lui Apolinarie o simplă 
scrisoare, fără însemnătate teologică. Aceasta se întâmplase în 
urmă cu douăzeci şi cinci de ani, când amândoi erau laici. Însă 
nu-l întâlnise niciodată pe Apolinarie, nu-l cunoscuse personal. 
Mai mult, nu-i îmbrăţişase niciodată doctrina eretică. 

Dar vedea că, oricât încerca să-şi arate nevinovăția, nu-i con- 
vingea pe principalii vinovaţi de răspândirea zvonurilor, nici nu-i 
schimba uşor pe cei otrăviţi cu vraja dulce a bârfei, a calomniei. 
De aceea îl cuprindea deznădejdea. Gerul şi iarna grea aduse de 
decembrie îl făceau să-şi simtă şi mai profund amărăciunea. Ve- 
nise în regiune noul vicar imperial al Pontului, Demostene, şi au 
incercat să-l ridice şi pe el impotriva lui Vasile. 

Se pare însă că nu era nevoie de prea multă ostencală în acest 
scop. Căci actualul vicar al Pontului nu era altul decât iconomul 
Demostene, cel care-l însoţise în 371 pe Valens în Cezareea. Atunci, 
Vasile îl ironizase pe Demostene. 

În ciuda acestora, a găsit de cuviinţă să-i scrie lui Demostene, 
să-i ureze bun venit şi să-i ceară ceva foarte important: 

- Stăpâne al meu, mulți dintre cei ce voiesc să vatăme pacea 
îţi stau în preajmă, înfăţişându-ţi lucrurile aşa cum voiesc el. Pro- 
blemele bisericeşti sunt multe şi trebuie rezolvate. Ascultă-ne, chea- 
mă-nc să-ţi vorbim, să-ţi explicăm. De la noi vei auzi adevărul. 
Până acum nu ne-ai ascultat, ci ai fost dus de valul bârfei jigni- 
toare. Astfel, ai poruncit să fie închis fratele meu, Grigorie al 

Nyssei, deşi registrele de venituri şi cheltuieli sunt la dispoziţia ta 
şi din ele te poți încredința că pe nedrept l-ai condamnat pentru că 
a abuzat de banii Bisericii. lar apoi te încredinţez că nu a săvârşit 
nici o faptă anticanonică. 

În zadar se ruga Vasile. Demostene era unealta ereticilor şi-l 
ura. “Toate astea îl făceau pe Vasile să se gândească adesea la fugă. 
Să le părăsească pe toate, cum făcuse prietenul său, Grigorie Teo- 
logul. 

Avea însă altă fire decât acela. A rămas la datorie, luptând 
până la ultima suflare. În ciuda stării jalnice a trupului, a încercat 
să-i lămurească pe ceilalţi despre ceea ce trebuie făcut. Acea să 
scrie cea dintâi şi cea mai importantă epistolă trimisă în acest scop 
lui Eustatie al Sevastiei, pe care îl trecuse de multă vreme în rân- 
dul ereticilor. 

De ce, aşadar, îi scrie iarăşi Vasile lui Eustatie? Uitase oare 
purtarea aceluia? Uitase şi că ortodocşii răstălmăciseră legătura pe 
care o avusese cu Eustatie? Era oare atât de naiv încât să creadă 
posibilă pocăinţa lui Eustatie pentru tot ce-i făcuse? Cu siguranță 
că nu. 

Altceva îl făcuse pe Vasile să-i scrie lui Eustatie; ceva foarte 
însemnat. Obştile pe care le întemeiase Vasile şi cărora le purta de 
grijă aveau contacte desc cu monahii custaţieni, care erau mai de- 
parte împotriva lui. 

Încet sau repede, scrisoarea către Eustatie va fi ajuns la mo- 
nahi, la toți monahii. | se adresa lui Eustatie, ca prin el să afle 
monahu. Cei ma mult dintre monah dădeau crezare calomnulor 
fără a le cerceta. Și totuşi, asttel contribuiau involuntar la răspân- 
direa calomniilor. O scrisoare lămuritoare putea aduce o îmbună- 
tăţire a situaţiei. l-ar putea pune pe unii pe gânduri. Cei înrăiți, 
căpeteniile luptei împotriva lui Vasile, erau puţini. Ceilalţi, cei mai 
mulți, puteau poate să-şi deschidă inima adevărului. Şi, de vreme 
ce nu putea — n-avea dreptul — să scrie direct obştilor eustaţiene, 
scrise întâistătătorului lor, lui Eustatie. 

Aşa se explică hotărârea de a-i rescrie omului acestuia, după 
toate câte s-au petrecut mai înainte între ei. Scriind această scri- 
soare, Epistola 223, Vasile îşi inchipuie că scrie tuturor monahilor, 
Chiar şi generaţiilor următoare. Doar aşa înțelegem de ce textul 

acesta, deşi are un caracter personal, este de interes general. Are 
valoare istorică, bisericească şi profund teologică. 

Din pricina calomniilor, se tulburase în mintea monahilor i- 
maginea pe care o avuseseră despre Vasile. De aceea le înfăţişează 
acum, într-un mod simplu, în cuvinte cutremurătoare, principalele 
faze ale vieții sale. 

Întâi de toate, arată că nu trebuie să-şi mai facă iluzii în ceea 
ce-i priveşte pe cei ce pun în circulaţie calomniile pe seama lui. E 
dator însă să oprească torentul minciunilor. Şi o face, după ce 
aşteptase cu răbdare, zadarnic, vreme de trei ani de zile. 

Dar ce să pomenească mai întâi din încercata şi însemnata sa 
viaţă, ce să sublinieze mai mult? 

Anii cei mulţi pe care i-a cheltuit cu studiul înțelepciunii o- 
meneşti? Hotărârea de a o părăsi, de dragul ascezei şi al slujirii Bi- 
sericii? Împărțirea către săraci a imensei averi părintești? Împreună 
petrecerea cu monahii lui Eustatie, cu toate că ceilalți îl sfătuiau să 
nu aibă legătură cu ei, căci nu aveau un adevărat cuget ortodox? 
Să pomenească faptul că, după alegerea lui întru arhiepiscop al 
Cezareii, şi-a luat drept colaboratori monahi eustaţieni, care, aşa 
cum am văzut, îl tratau cu suspiciune? 

Toate acestea sunt dovezi ale unei vieţi pline de durere şi de 
zbucium pentru Biserică şi adevăr. 

- M-aţi învinuit — tu, Eustatie, şi ucenicii tăi — că am adus 
înțelepciunea lumii şi am vârât-o în tărâmul cel sfânt al teologiei! 
Dar uitaţi că eu am fost acela care am părăsit. care am lăsat deo- 
parte strălucita mea carieră de retor de dragul vieții ascetice. ŞI fi- 
indcă n-aţi izbutit să găsiţi vreo erezie în scrierile mele, ați măsluit 
o scrisoare din tinereţile mele. 

Desigur, Eustatie nu va fi acceptat niciodată că are vreun 
amestec în măsluirea aceasta. Vasile i-o ia înainte şi-i zice: 

- Fie, n-ai măsluit-o tu. Dar cum de te-ai putut lăsa convins 
că eu aş fi autorul acelei scrisori? Te-ai fi putut gândi: „Îl cunosc 
pe Vasile de-o viață întreagă, am stat de vorbă cu el pretutindeni, 
acasă la Annisa, la schit, dimpreună cu teologul Grigorie, în mâ- 
năstirile mele, la Sevastia, la Calcedon, la Iraclia, la Cezareea. O 
asemenea învăţătură n-am auzit din gura lui”? 

La acestea toate Eustatie nu putea răspunde. Argumentele lui 
Vasile erau limpezi şi tăioase. Monahii vor vedea care e adevărul. 
Ar trebui să se convingă de nevinovăția lui. 

În această epistolă, care este celebră şi numai pentru câte am 
amintit până aici, Vasile a înzrăznit să facă încă un pas. Pe atunci, 
monahii din regiune nu erau îndeajuns de pregătiți să urmărească 
vulturul în zborul său, să urmărească marea traiectorie a teologiei. 

Vasile lăsă şovăirile la o parte, hotărât. Dorea să le explice 
teologia celor mai înduhovniciţi, celor deprinşi cu harul lui 
Dumnezeu. 

În urechi îi răsunau cuvintele dure ale eustaţienilor şi ale lui 
Eustatie însuși. 

- Ai ajuns, Vasile, un născocitor de lucruri noi. Ne spui 
lucruri care nu există în tradiția noastră. 

- Dar v-am spus — protestează — că am şi ţin tradiția. Pe care 
şi tu o cunoşti, Eustatie. 

- Nu, Vasile, la Neocezareea, acolo unde am învăţat tradiţia şi 
cuvintele lui Grigorie Taumaturgul, n-am auzit acestea pe care ni 
le spui acum. 

Aşa că funia ajunsese la par. Trebuia neapărat să dea expli- 
caţii. Căci, orice-ar fi, importanta contribuţie teologică a Sfântului 
Vasile (modul în care a exprimat-o) o depăşea pe cea a Sfântului 
Grigorie Taumaturgul, pe care o păstrase bunica Macrina. 

Teologia Sfântului Vasile era şi tradițională, şi ortodoxă. Cum 
aceasta? Ce cale urmase Vasile. care, cu toate că dusese mai de- 
parte teologia, nu schimbase tradiţia? Aceasta încerca să-i spună, 
simplu, lui Eustatie şi monahilor: „Mai întâi de toate, vă încre- 
dinţez că nicicând nu mi-am schimbat cugetul ortodox. Da, până 
în ziua de astăzi ţin credinţa şi tradiţia mamei mele și a bunicii 
mele. 

- Şi totuşi, Vasile, credinţa ta de azi este deosebită de cea a 
mamei tale — auzi o voce vrăjmaşă. 

- Nu, de o mie de ori nu! Şi iată de ce: ceea ce voi numiți 
deosebire şi născociri noi este sporirea acestei tradiţii, ce s-a făcut 
întru mine. 

- Şi n-ai schimbat nimic? 

- Cu siguranţă n-am schimbat nimic din tradiția noastră, fi- 
indcă n-am făcut decât să plinesc ceea ce lipsea. Şi plinirea nu s-a 
făcut luând şi adăugând lucruri străine de tradiţie. 

Cititorul urmăreşte acum anevoie această dezvoltare teologi- 
că. Vasile înţelege şi continuă: „Înlăuntrul meu, iubiții mei, s-a pe- 
trecut propăşire duhovnicească, sporire a adevărului. Cu alte cu- 
vinte, am trăit mai adânc adevărul. Aceasta este «sporirea» mea, 
despre care vă vorbesc. Şi de vreme ce «am sporit», am propăşit în 
adevăr, a sporit şi cunoştinţa pe care o aveam despre adevăr”. 

Scriind aceste experiențe extraordinare, sfântul bărbat se 
simte mic şi neînsemnat. Nu-i exclus să se fi simţit chiar şi păcătos 
vorbind fără smerenie. Era conştient că aşterne pe hârtie expe- 
rienţe de negrăit. Se simţea uşurat, de vreme ce izbutise să spună 
că Dumnezeu i-a dăruit propăşire în adevăr, şi-a sfârşit marea sa 
datorie. Acum era nevoie doar de câteva lămuriri, pentru cei mai 
bănuitori: „V-am spus că n-am schimbat nimic. «Am desăvârşit» 
ceea ce am primit. Adică tradiţia lui Grigorie Taumaturgul, care 
era simplă, am crescut-o, am sporit-o în acord cu propăşirea mea 
întru cunoştinţa adevărului. S-a petrecut cu mine ceea ce se petre- 
ce cu un pom care din mic se face mare. Pomul cel mare e acelaşi 
cu cel mic. Doar că a crescut; el însuşi e cel ce-a crescut, fără a 
deveni alt soi de pom. Întocmai, iubiții mei, s-a petrecut şi cu 
teologia mea. Fără a schimba ceva, am crescut ceea ce am găsit la 
cei dinaintea mea, am sporit ceea ce am primit de la ei.” 

Presimte o interpretare greșită a cuvintelor lui. ÎI vor înfățișa 
înfumurat, pe motiv că i se pare că a îmbunătăţit, că a sporit tra- 
diția de până la el: 

„Sporirea şi propăşirea pe care le-am făcut cu puterea lui 
Dumnezeu nu înseamnă niciodată îmbunătăţire a tradiţiei, a învă- 
țăturii pe care am primit-o. Nu se cade nici să pomenesc de aceas- 
ta, dar o voi spune, ca să dispară orice îndoială. Credinţa noastră, 
tradiția noastră, nu este nicicând greşită, ca să poată cineva s-o 
îmbunătăţească, s-o facă mai bună. Şi asta pentru că tradiție înseam- 
nă expresie autentică a adevărului, prin luminarea de la Duhul 
Sfânt. Cine, deci, ar îndrăzni să îndrepte ceea ce s-a dat de la Du- 
hul Sfânt? Nimeni, desigur; cel puţin, nici un ortodox. Şi, fireşte, 
nici eu n-am gândit să îmbunătăţesc tradiţia. Am plinit, am adăugii 
doar ceea ce lipsea («nu este schimbare de la ceea ce-i mai rău 


VIATA SFÂNTULUI VASILE CEL MARE 307 


către ce este mai bun, ci plinire a ceea ce lipseşte, prin adăugirea 
cunoştinţei»)”. 

După aceste explicaţii, putea să aducă în discuţie teologia sa 
despre faptul că în Dumnezeu avem o fire şi trei Ipostasuri, sau 
Persoane. Teologia aceasta nu există atât de lămurit în Sfânta Scrip- 
tură, dar nu-i străină de toate câte se spun în ea despre Dumnezeu. 
Încă ceva. Reprezintă o dezvoltare, o sporire a acelor cuvinte ce se 
află în Scriptură. Şi de e cineva cu luare aminte, va vedea că se 
potriveşte desăvârşit cu pasajele scripturistice referitoare la acest 
subiect, este ca o urmare a lor, ca o concluzie. 

Merită să observăm că Sfântul Vasile, dimpreună cu altele, 
dă aici şi o „supapă de siguranţă”, ca răspuns la întrebarea dacă şi 
întru cât teologia creată de marii Părinţi în diverse epoci este 
ortodoxă. 

Această „supapă de siguranţă”, criteriul exterior referitor la 
autenticitatea şi ortodoxia contribuţiei lui teologice, o constituie 
absoluta acceptare a Tradiţiei Bisericii. 

Vasile nu discută, nu se îndoiește niciodată de tradiţia exis- 
tentă în Biserică. Şi-o însuşeşte, o trăieşte întreagă. Și trăind în 
Biserică, este dăruit de Dumnezeu să spună ceva despre adevărul 
care nu-i limpede în Scriptură şi în Tradiţie. Dimpotrivă, oricine 
nu acceptă pe deplin şi nu trăieşte Tradiția, Biserica, orice-ar zice, 
nu va fi decât o plăsmuire omenească, nu va fi rodul luminării 
Sfântului Duh. 

În istoria Bisericii. cei ce au respins ceva din tradiția fun- 
damentală n-au teologhisit niciodată curat, deplin, adevărat; ceea 
ce au spus n-a fost cu adevărat sporire a Tradiţiei, ci o nouă 
tradiție, adică o erezie. 


Pază 


Cunoaşterea lui Dumnezeu 


Ne aflăm în miezul iernii. Ultimele zile ale anului 375 şi 
primele ale lui 376. Frigul şi zăpada îngreunau lucrările omului, 
împuţinându-le. 

Sfântul Vasile nu-şi părăsea nici o clipă chilia. Dar nu deznă- 
dăjduia. Chiar dacă nu putea ieşi să predice, să îndrume, să păs- 
torească, poate să mediteze. Trupul său epuizat îşi trăgea puterea 

din împreună petrecerea cu duhul lui. lar duhul! îi era treaz, mereu 
treaz. 

Astfel se împotriveşte morţii sufleteşti şi aşterne pe hârtie 
profundele şi sfintele lui experiențe dumnezeieşti. 

E ciudat — în raport cu măsurile obişnuite — cum reuşea să 
păstreze această trezvie pe care o cere marea teologie, când de la 
palatul împărătesc soseau veşti că se uneltea împotriva lui şi, 
oriunde s-ar afla, va fi chemat să se apere. 

Și lucrul cel mai ciudat era că, aşa cum arată scrisorile din 
acea vreme, se îndurera din pricina tuturor acestor lucruri. Teolo- 
ghisea nu ca să uite de uneltirile de la Curte sau de necazul fratelui 
său, Grigorie al Nyssei, care fusese scos din scaun şi nevoit să se 
autoexileze. De toate se interesa, nimic nu uita, suferea pentru toa- 
te, pentru toate deodată. Şi-n acelaşi timp teologhisea. Era un spirit 
atât de mare, încât toate încăpeau înlăuntrul lui, toate îi stăteau în 
putinţă. 

Doar aşa putem înţelege cum, în mijlocul prigoanei, al durerii 
trupeşti şi sufleteşti, izbuteşte să scrie la sfârşitul anului 375 scri- 
soarea 223 iar la începutul lui 376 scrisorile 233-235, în vremea 
când vicarul imperial al Pontului, Demostene, încerca să distrugă 
ortodoxia din temelii și să-l discrediteze pe Vasile. 

Epistolele 233-235 reprezintă ultima strălucire teologică a 
Sfântului Vasile cel Mare. Acestea reprezintă cântecul lui de lebă- 
dă. A făcut acum ultima lui încercare de a da răspuns probleme: de 
atunci a adepților lui Eunomie. Aceştia, răspândiți în întreg 
Răsăritul, îi întrebau ironic pe ortodocşi: 

- Te închini Dumnezeului pe care Îl cunoşti sau Dumnezeului 
pe care nu-L cunoşti? 

- Celui pe care Îl cunoaştem, desigur — răspundeau ortodocşii. 

- Atunci, care-i firea Dumnezeului căruia vă închinaţi? — re- 
plicau ereticii. 

La această a doua întrebare ortodocşii înțelegeau cursa, căci 
le era greu să vorbească despre firea lui Dumnezeu. Nici nu se 
gândiseră la aşa ceva. Se grăbeau să evite răspunsul: 

- Nu cunoaştem firea lui Dumnezeu! 

- Atunci, cum vă închinaţi Lui? — întrebau iarăşi ereticii. 

Cursa era evidentă. Dar cum s-o ocolească? Cum s-o neu- 
tralizeze? Ereticii se arătau siguri pe ei: de vreme ce însuşirile 

Persoanelor dumnezeieşti, cunoscute de oameni, se identifică cu 
firea dumnezeiască, omul cunoaşte firea dumnezeiască, ființa sau 
natura dumnezeiască. 

Ortodocşii, distingând conform învăţăturii Sfântului Vasile 
între firea dumnezeiască - comună celor trei Persoane dumneze- 
jeşti — şi însuşirile aparte ale fiecăreia dintre aceste Persoane, ce 
anume cunoşteau din Dumnezeu şi cum Îl cunoşteau? lată proble- 
ma care-i tulburase pe credincioşi. Amfilohie de Iconiu, cu marea 
sa agerime, a intuit însemnătatea problemei. Credincioşii trebuie 
să ştie ce cunosc din Dumnezeu. Nu trebuie să existe îndoieli asu- 
pra acestei chestiuni. 

Încercase el însuşi să dea dezlegarea problemei, dar renun- 
țase. Dificultăţile erau încă insurmontabile chiar şi pentru un teo- 
log însemnat precum Amfilohie de Iconiu, autor al multor cărți, 
foarte învăţat şi mare ortodox. 

Gândul la Sfântu! Vasile l-a scos din impas: „Îi voi scrie lui 
Vasile — se gândi el. E bolnav. Chiar foarte bolnav. Dar va face tot 
ce poate şi-mi va trimite răspuns. Numai el poate dezlega proble- 
ma care ne tulbură. E cu adevărat un mare om. Dumnezeu ni l-a 
trimis în aceste vremuri grele prin care trecem... Este învățătorul 
Bisericii şi Părintele nostru”. 

La sfârşitul anulu: 375 sau începutul lui 376, Sfântul Vasile a 
primit de la Amfilohie scrisori cu întrebări concrete pe această 
temă. Cum au ajuns la el scrisorile lui Amfilohie, Vasile le-a simțit 
ca pe o adiere lină asupra întregii lui fiinţe. 

Îl iubea mult şi veştile de la el îl odihneau. Dacă nu ar fi exis- 
tat piedici, Vasile şi-ar fi scris jurnalul şi l-ar fi trimis lui Amfi- 
Johie. În acest fel ar fi tost neîncetat în legătură cu el, putând să-i 
scrie mai des despre zbaterile lui. 

Din nefericire, era cu neputinţă. Boala, poşta, lipsa răgazu- 
lui... Acum însă, da. O să-i scrie lui Amfilohie. Cugetă mult, se 
gândi, se rugă lui Dumnezeu. Se strădui cu puţinele lui puteri să 
facă un lucru cât mai bun. A abordat problema de la început. Îl 
vedea pe om în cadrul planului lui Dumnezeu -— puterile naturale 
ale omului sunt bune. Mintea este chipul lui Dumnezeu în noi. Dar 
mintea e în continuă mişcare şi în ca lucrează două puteri. Una o 
duce spre lucrurile bune mai mici. Cealaltă îi dă putinţa „imagi- 
naţiei”, a închipuirii, a nălucirii. 


310 STELIANOS PAPADOPOULOS 


Sensul acestei a doua puteri a minţii este foarte important 
pentru antropologia Sfântului Vasile, sens pe care îl explică adese- 
ori. Această a doua putere sau facultate a minţii, îndeosebi sub 
lucrarea diavolului, îl face pe om să-şi imagineze, să privească ca 
fiind existente cele ce nu există. Ba chiar îl face să privească un 
lemn, de pildă, şi să-l creadă zeu. Aceasta este crezia, modul în 
care ia fiinţă. 

Cu cea dintâi putere, mintea izbutește puţin, pe potriva mici- 
mii omului, deşi ca a fost dată omului de către Dumnezeu spre a 
zămisli într-însa adevărul, care este Dumnezeu. Însă ca mintea să 
treacă dincolo de închipuiri (năluciri). trebuie ca înlăuntrul omului 
să se petreacă altceva, ceva cutremurător. Acest „alteeva” nu-l 
poate explica Vasile în limitele logicii omeneşti! Şi nici nu spune 
cum se ajunge acolo. Spune doar aceasta: 

- Când omul se înalţă şi pătrunde în starea lui Dumnezeu (la 
măsura dumnezeiască), atunci pătrunde înlăuntrul lui dumnezeies- 
cul har şi astfel omul trăieşte, înțelege adevărurile înalte. În starea 
aceasta, duhul omului se scufundă în Duhul Sfânt. Mai mult: se u- 
neşte cu Sfântul Duh. Atât de adâncă devine legătura cu Dumnezeu. 
Urmarea acestei „uniri” sau amestecări (anacraze) este aceca că 
mintea devine văzătoare, vede, trăieşte adevărul, frumuseţea dum- 
nezeiască, pe Dumnezeu. Fireşte, mintea se învredniceşte acestei 
vederi cât 1 se potriveşte. Nu vede adevărul, pe Dumnezeu, în 
deplinătatea lui, ci „în parte”, precum spune Apostolul. 

Cu aceste cuvinte. Vasile a răspuns la cea dintâi întrebare, 
adică dacă, în general, e cu putinţă cunoaşterea lu Dumnezeu. Ră- 
mâne însă cea de-a doua întrebare, mai arzătoare: Ce cunoaştem 
din Dumnezeu? 

Să spună că Îi cunoaștem firea? Ar fi fost o erezie de neicrtat, 
Ar fi pus pe picior de egalitate firea omului şi firea lui Dumnezeu. 

Aşadar, a explicat lucrurile acestea amănunţit. A spus că e cu 
neputinţă nu doar cunoaşterea firii lui Dumnezeu, ci şi cunoaşterea 
firii făpturilor Lui. Şi, de vreme ce făpturile le cunoaştem în parte, 
cu cât mai mult pe Dumnezeu! 

Înţelegea că răspunsul său va da naştere unei mari împotriviri 
din partea ereticilor. Dar altfel nu se putea. Trebuia să meargă mai! 
departe, cu claritate și simplitate. De altfel, întărea ceea ce spunea 
cu o mulţime de citate scripturistice: 

- ÎL cunoaştem, fraţilor, pe Dumnezeu. Dar nu cunoaştem 
firea Lui. Cunoaşterea noastră ajunge doar până la însuşirile lui. Îi 
cunoaștem măreția, puterea, purtarea de grijă faţă de zidirile lui, 
înţelepciunea, dreptatea. De va zice cineva că toate acestea sunt, 
simplu, însuşiri ale firii dumnezeieşti şi deci că noi cunoaștem 
astfel firea dumnezeiască, îi vom spune că este un sofist. Firea nu 
poate avea atâtea caracteristici, atâtea nume, de vreme ce este sim- 
plă. În cartea noastră Împotriva lui Eunomie am dovedit limpede 
că dumnezeieştile însușiri (atribute) se disting de firea dumneze- 
iască. Aşadar, oricine spune că poate cunoaşte firea dumnezeiască 
nu cunoaşte nici măcar însuşirile lui Dumnezeu, este în necunoş- 
tință de Dumnezeu. 

Pentru a fi mai concret şi mai teologic, merge mai departe şi 
face o distincție de bază pentru teologia Bisericii. 

Era nevoie să meargă mai departe. O întrebare lăuntrică în- 
greuia înţelegerea lucrurilor spuse până acum. Cunoaştem atribu- 
tele lui Dumnezeu, dar cum? Omul ajunge la aceste atribuite sau 
însuşiri de unul singur, se înalţă de unul singur la Dumnezeu. prin 
propriile puteri? Cum de izbuteşte aceasta? 

- Faptul dumnezeiesc al cunoaşterii este anevoie de tâlcuit, 
Dar un lucru este sigur: Dumnezeu, nu omul, face cu putință 
cunoașterea. Omul o caută și o primeşte cu dorire şi cu luptă. 
Dumnezeu cel care ne iubeşte preface cunoaşterea noastră în re- 
alitate. Cum se întâmplă aceasta? Prin lucrările (energiile) dumne- 
zeieşti. Lucrările dumnezeieşti. care sunt nenumărate. nesfârşite, 
„coboară” in om, pătrund 1n el şi asttel omul Îl cunoaşte pe 
Dumnezeu prin lucrările Lui, care descoperă însuşirile (atributele) 
dumnezeieşti, niciodată firea dumnezeiască. Despre firea dumne- 
zeiască ştim doar aceea că există. Cunoaşterea firii dumnezeieşti 
este necuprinderea (necunoaşterea) el. 

A mai teologhisit asupra acestei mari teme. A dat multe 
explicaţii şi a accentuat în primul rând că omului îi este de ajuns să 
ştie că există Dumnezeu, nu să cunoască ce anume este Dumnezeu. 
Trăind în sens propriu înlăuntrul lui Dumnezeu, întru Dumnezeu, 
omul simte fericire şi totodată ncputința de a cunoaşte firea lui 
Dumnezeu. 

Din epistolele lui Vasile despre cunoaşterea lui Dumnezeu, 
poţi, iubite cititorule, să faci corect legătura între teologie şi 

teognosie, cunoaşterea lui Dumnezeu. Cel ce se bucură de iucrările 
(energiile) dumnezeieşti, primindu-le întru el, doar acela poate tre- 
ce apoi, îndreptăţit, la teologie, la vorbirea despre Dumnezeu. 
Răspunsurile lui Vasile la întrebările lui Amfilohie au plecat 
repede spre destinaţie. În scurtă vreme, s-au răspândit pretutindeni. 
Şi fiindcă erau întru totul în duhul Scripturilor şi al Tradiţiei, au 
fost adoptate şi au devenit credință, învățătură şi cuget al Bisericii. 
Sfântă contribuția Marelui Vasile. Sporire autentică adusă teologi- 
ei Bisericii. Dovadă că acest bărbat sfânt era vas ales al lui 
Dumnezeu. Ales spre a dezvălui în profunzime adevărul Lui. 


Dureri şi lupte ce aduc sfârşitul 


Anul 376 a fost foarte zbuciumat pentru Vasile. Nicicând 
lucrurile nu au mers atât de greu în Biserică. Şi toate acestea erau 
din cauza vicarului împăratului, Demostene. Acesta nu avea con- 
cepții teologice limpezi, o credință clară. Cert este însă că era foar- 
te apropiat de eretici, având un caracter autarhic, indiferent faţă de 
cele duhovniceşti şi hotărât să distrugă Ortodoxia în general şi pe 
Vasile în special. 

Şi-a ticluit numaidecât planul şi s-a pus pe treabă. În primele 
luni ale iernii a cutreierat întreaga provincie. Era pe când Vasile se 
străduia să dea răspuns la problema cunoaşterii lui Dumnezeu, 
când boala îl ţintuise la pat. 

Nestânjenit de Vasile cel țintuit la pat — de vreme ce ceilalți 
ortodocşi nu cutezau sau nu puteau aduce piedici serioase —, tulbu- 
rase întreaga Biserică. Ajunsese pe punctul de a convoca sinoade 
ale episcopilor, fără ştirea lui Vasile, cum a fost cel din Galatia. 
Scotea din tron episcopi şi trimitea în locul lor episcopi eretici. Nu 
ținea seama de ordinea bisericească şi de Vasile. Chiar în Cezareea 
îi făcuse inculpaţi pe toți clericii. În toată regiunea (Capadocia, 
Pont, Armenia Mică) îi prigonea în fel şi chip pe clericii, dar şi pe 
laicii care erau de partea lui Vasile, rămânând ortodocşi. 

Dar cu puţina pregătire pe care o avea, Demostene a înțeles 
bine un lucru: ca să spună că a schimbat spiritele în locul acesta, 
trebuia ca lumea să-l vadă pe Vasile plecându-se sau, cel puţin, 
recunoscând chiar şi indirect noua stare. 

Cum să facă deci acest lucru? 

Episcopi îndărătnici, mici la suflet şi eretici, n-au lipsit nicio- 
dată. Fireşte, nu lipseau nici în,376. Va face, aşadar, sinod cu toţi 
aceştia. ÎI vor chema şi pe Vasile. Ce va face acolo? Indirect, 
Vasile va comunica cu ei, iar acest lucru Demostene îl va prezenta 
ca recunoaştere a sinodului şi a situaţiei din partea lui Vasile. 
Mulţi episcopi se puseseră pe treabă, organizându-şi apărarea în 
faţa ereticilor. 

Vasile, aflând aceste lucruri cumplite, s-a îmbolnăvit şi mai 
tare. În perioada aceea (ianuarie, februarie, martie), atacul împo- 
triva Bisericii era însoțit de folosirea forței şi a vicleniei. Vrăjmaşii 
se dedaseră la orice. Biserica trecea printr-o robie babiloniană. 
Aşadar, prigoane — prigoane în toată puterea cuvântului. Ţinea ci- 
neva în mod autentic tradiția? Organele de stat, având ca sfetnici 
eretici, erau gata să pedepsească această cumplită crimă! Nu aveau 
loc judecăţi. lar când aveau loc, acuzațiile cădeau potop asupra 
ortodocşilor. Astfel, mulţi au fost prigoniți, au fost batjocoriţi as- 
ceți, maici, bătrâni. Au fost exilați fără vreo învinuire, fără a şi 
ceva, mulți preoți şi laici. Dădeau buzna noaptea în case, îi înhățau 
pe ortodocşi, care adesea mureau prin pustii, părăsiţi, bătuţi. 

Panica se întinsese asupra cetăților şi a satelor. Pretutindeni 
doliu şi plângere. Răul ajunsese chiar şi pe câmpuri, acolo unde 
ortodocşii se adăposteau de chinuitori. Dar înfuriatul Demostene 
ajungea şi acolo încât preschimba Capadocia, Pontul şi Armenia 
într-un ţinut al plângerii. Peste tot ortodocşii jeleau. Ş: pentru câte 
sufereau, şi pentru părăsirea dreptei credinţe de către o mulţime de 
creştini. 

O dată cu înmuierea iernii, s-a mai înmuiat oarecum şi boala 
lui Vasile, care-şi simțea acum mădularele trupului mai întremate, 
mai în putere. Umbla fără probleme prin chilie. Şi, îndată ce pri- 
măvara şi-a intrat pe deplin în drepturi, a ieşit şi el prin cetate şi, 
mai apoi, a plănuit o vizitare a întregii lui eparhii. 

Voia să viziteze cât mai multe locuri cu putință. Fireşte, nu 
avea vechea lui rezistență pentru un astfel de lucru, nici tăria de 
altădată. Dar ştia bine că este de-ajuns să se înfățişeze, să spună 
două cuvinte despre Ortodoxie, să spună oamenilor: „Curaj, fra- 
ților, fiți tari în credinţă, răul va trece”. 

ŞI într-adevăr, pe unde trecea, se petrecea ca şi atunci când 
Biserica ieșea din catacombe. Clerici, laici, credincioși fără ştiinţă 
de carte îl vedeau, îl ascultau vorbind cu glas stins şi se umpleau 
de o tărie şi de o bucurie neştiute. 

Îl întâmpinau plângând de bucurie. Îi sărutau mâinile firave, 
rasa cea tocită. Era ca şi când jurau: „Da, omule al lui Dumnezeu, 
îţi făgăduim pe viaţă şi pe moarte că vom rămâne statornici în 
ortodoxia noastră. Roagă-te pentru noi!” 

Mai înainte de a păşi într-un loc, sosea parcă înaintea lui o a- 
diere răcoroasă, de nădejde şi curaj. Pleca apoi de-acolo şi în urma 
lui rămânea 0 hotărâre termă de a stărui în Ortodoxie. Astfel, în- 
cet-încet, Biserica Ortodoxă trăgea aer în piept, ridica încet capul, 
arătându-şi chipul. 

Şi în vreme ce Vasile se lupta cu puţinele lui puteri trupeşti 
să stăvilească stricarea Bisericii de către vrăjmaşii ei cei văzuţi, un 
alt vrăjmaş. perfid şi atoatelucrător, lucra în Răsărit, având drept 
centru Antiohia. 

Biserica din această vestită mitropolie, aşa cum am văzut, era 
împărțită, iar gruparea lui Paulin era sprijinită de apuseni, care nu 
bănuiau că acesta era profund influenţat de ereticul Marcel de 
Ancira. Prin urmare, răul pe care îl făceau apusenii îngreuia şi mai 
mult dificila situaţie. Şi iarăşi ochii tuturor se întorseseră spre 
Marele Vasile. 

Exilatul episcop al Samosatelor, Eusebiu, şi mulţi ali îl în- 
demnau: „Trimite în Apus scrisoare şi oameni de-ai tăi, să înceteze 
răul lor amestec în schisma din Antiohia. Şi roagă-i să se inte- 
reseze de situaţia generală a Răsăritului”. 

Ce să spună şi ce să facă Vasile? Îl durea foarte mult de cele 
ce se petreceau în Antiohia. Și asta pentru că din Apus sufla un 
vânt de bănuială, de neînțelegere, de nepăsare, de samavolnicie. 

L-a ajutat, desigur, pe credinciosul preot Sanctisim să meargă 
în întreg Răsăritul, să strângă scrisori şi semnături de la episcopi şi 
de la persoane oficiale, pe care să le arate mai apoi apusenilor, 
spre a-şi schimba poziţia, spre a se interesa cu adevărat de Răsărit. 
Vasile nu putea să le scrie el însuşi, nu voia. La rugămințile 
lui Eusebiu, se împotriveşte şi el cu o altă rugăminte: 

- De ce nu m-ai fi rugat aceasta?... Căci apusenii, frate, s-au 
dovedit scumpi la vedere şi trufaşi. Nu catadicsesc să se uite la 
noi. Nu-i de-ajuns că au făcut tulburare într-o mulțime de pro- 
bleme, oriunde s-au amestecat. Acum îşi fac de cap şi în Antiohia. 
Fără a cunoaşte ce-i acolo, fără a putea judeca situaţia, fără a voi 
să afle nimic. 

Dar nici să nu scrie nimic nu putea. Când Biserica îi cerea s-o 
slujească, lăsa deoparte voia lui şi se supunea. 

- Bine, voi scrie o scrisoare generală, în care vor face aluzie 
la faptul că nu cunosc cele de la noi, că se cade să ne întrebe de 
voiesc să le iasă ceva bine din cele pe care le fac în Răsărit. Voi 
scrie întâistătătorului episcopilor apuseni. 

În timpul primăverii i-a scris, aşadar, o epistolă lui Damasie, 
episcopul Romei, în care îl mustra pe acesta că i-a părăsit pe ră- 
săriteni în vremuri atât de grele. „N-aţi catadicsit nici măcar să ne 
trimiteţi o scrisoare de mângâiere. Toată lumea ştie prin ce treceau 
creştinii Răsăritului i-ar voi v-aţi astupat urechile, să n-auziţi. Chi- 
nurile noastre sunt de nedescris. Dar îndurăm. Da, îndurăm şi ră- 
mânem ortodocşi. Dar aruncaţi-ne măcar o privire; puţină mângâ- 
iere, pentru Dumnezeu! Să purcedeţi odată şi voi la lucrul poruncii 
iubirii. Măcar cu puţină iubire ne sunteți datori!” 

Cinstiţii şi devotaţii preoți Dorotei şi Sanctisim vor transmite 
verbal la Roma toate gândurile lui Vasile despre ce ar putea face 
Apusul pentru încetarea prigoanei din Răsărit şi rezolvarea schis- 
mei antiohiene. Se înțelesese în ceea ce priveşte amănuntele cu cei 
doi clerici de încredere. Scrisoarea pentru Damasie, îndemnurile, 
toate erau gata. 

Atunci, încercatul Dorotei observă: 

- Oare, părinte, n-ar trebui să le ducem ceva, să le dăm ceva, 
din mâinile tale, şi episcopilor Italiei, Galiei...? 

Dorotei ştia bine cât de puţin va înțelege Damasie, episcopul 
întâistătător al episcopilor Apusului. Se deschise iarăşi în sufletul 
lui Vasile vechea rană, amărăciunea pe care 1-0 pricinuise nepăsa- 
rea Romei. Din partea lui Damasie nu trebuia să nădăjduiască ma- 
re lucru. Era deci nevoie să le scrie direct şi episcopilor Apusului. 
Ceea ce a şi făcut. 

Le-a înfățişat amănunţit situaţia din Răsărit şi i-a implorat să 
facă tot ce pot pentru încetarea prigoanei. Altfel, răul va ajunge 
şi-n Apus. 

Adesea îi venea gândul să meargă el însuşi în Apus, nădăj- 
duind că va izbuti astfel să-i înduplece pe episcopii de acolo. Dar 
boala nu-i îngăduia. Şi nu doar ea. După întorsătura pe care-o lua- 
seră lucrurile în Capadocia, nu îndrăznea să o părăsească. Ereticii 
abia aşteptau ca el să se depărteze cât de cât, ca să se poată apoi 
năpusti ei asupra turmei şi s-o risipească. Lupii pândesc clipa când 
lipseşte câinele de pază, ca să se poată năvăli asupra oilor. 

În cazul nostru, lupii tremurau şi la vederea umbrei câinelui 
de pază al turmei, deşi acesta era atât de neputincios trupeşte. Şi 
asta se întâmpla fiindcă poporul, aşa uşor de influenţat cum era, 
credea totuşi cu tărie în Vasile, identificându-l cu adevărul. 

Ceva mai încolo însă, în Pont, în Armenia Mică şi în Siria, 
ortodocşilor le era foarte greu. Zi de zi ajungeau la Vasile veşti 
rele despre cele ce se petreceau acolo. Şi de fiecare dată se simţea 
dator să spună ceva, să le trimită măcar un cuvânt de mângâiere. 

Acestea s-au petrecut toată primăvara şi toată vara. Aşadar, 
pe cine să ajute mai întâi? Pe cei ce-l răstălmăcesc şi care au ne- 
voie de explicaţiile lui, sau pe cei prigoniţi şi chinuiți pentru cre- 
dința lor cea dreaptă? 

Se zbate pentru toţi. Scrie celor ce oscilează între erezia omi- 
usenilor şi Ortodoxie. Înfăţişează motivele pentru care s-a depărtat 
de vechiul său părinte duhovnicesc, Eustatie. E un subiect care îl 
doare foarte mult, dar trebuie să ştie cu toţii că ceea ce a făcut a 
făcut conform cu dreapta credinţă şi cu conştiinţa lui. 

Poziţia aceasta l-a costat mult. Dar a avut totdeauna curajul 
să-i sfătuiască pe toţi aceea că nu trebuie să ne schimbăm credinţa 
după bunul plac al puterii politice. Insistă asupra acestui principiu 
mai ales în decembrie 376, provocându-şi adversarii să spună dacă 
l-au văzut vreodată schimbându-și credința pe care a primit-o de la 
înaintaşii săi. 

Dar să ne întoarcem la prigoane. 

La Nicopole şi în Siria răul depăşise orice măsură. Surghiu- 
nuri, prigoane, jafuri, devastări de biserici, distrugeri de case erau 
lucruri ce se petreceau zilnic. Se pare că întâietatea sau primatul în 

ceca ce priveşte prigoanele aparținea călugărilor din Siria. Fireşte, 
pentru că rămâneau credincioşi Ortodoxiei. 

După Paşti, slujitori ai împăratului, călăuziţi de eretici, au nă- 
vălit asupra colibelor călugăreşti. Le-au dat foc şi i-au alungat pe 
monahi, care nu mai aveau unde să se adăpostească. Vasile încerca 
zadarnic să afle unde sunt, să le poată trimite scrisoare. Cu aseme- 
nea fapte ncomeneşti îi înfricoşau pe credincioşi, silindu-i să pri- 
mească erezia. 

Şi nu doar simplii credincioşi erau cei ce se plecau: cei dintâi 
care se întinaseră cu erezia fuseseră unii dintre preoţi, care trăda- 
seră astfel credința compatrioților lor. Această pildă rea îi smintise 
pe toţi. Dar mai prindeau curaj din pilda celorlalți, a atleţilor şi 
eroilor credinţei. Episcopii ortodocşi ai Siriei fuseseră exilați şi 
turmele credincioşilor erau lipsite de păstori adevăraţi. 

Suferindul Vasile afla despre mucenicia şi chinurile acestor 
ortodocşi şi, nici mai mult, nici mai puțin, îi fericea şi-i invidia, de 
parcă el n-ar fi suferit câte a suferit din pricina ortodoxiei lui şi a 
dragostei de Dumnezeu! 

Uita de durerile lui şi de propriile lui chinuri. Ofta, îl durea 
de ceilalți. Îi îmbărbăta şi-i întărea pe tinerii mărturisitori şi muce- 
nici ai credinţei şi se străduia din răsputeri să-i facă să înțeleagă că 
toate acestea pe care le suferă din partea arienilor au valoarea mu- 
ceniciei, a vechii mucenicii pe care o pricinuiau idololatrii, păgâ- 
nii. 

- Răbdare şi îndrăznire, fraţilor! Cununa muceniciei este deja 
deasupra sfântului vostru creştet. Şi este — vă încredințez — mai 
strălucită decât cea de demult, căci vrăjmaşii sunt acum oameni ce 
se numesc creştini. Acum e nevoie de mai multă îndrăznire decât a 
vechilor mucenici pentru a rămâne credincios dreptei credinţe. 

E drept, acest lucru Vasile îl mai spusese şi altă dată muceni- 
cilor contemporani lui, pe care îi admira din toată inima: 

- Fraţilor, de mi-ar fi dat Dumnezeu puterea de a veni la voi, 
să vă îmbrăţişez şi să picure pe nenorocitul meu trup din sudoarea 
luptei pe care o daţi pentru credință! Poate aşa aş gusta şi eu din 
răsplata ce vă aşteaptă în viaţa cea veşnică! 

Altceva însă îl ardea mai mult. Slobozirea Bisericii. La acest 
lucru mucenicii şi mărturisitorii credinței puteau contribui mai 

mult decât oricine altcineva. Îşi întoarce cuvântul tânguitor către 
aceştia, rugându-i şi implorându-i: 

- Acum, că prin jertfa voastră aţi dobândit îndrăzneală către 
Dumnezeu, înălţați-vă glasul până la cer, plângeţi şi cereţi de la 
Dumnezeu să stăvilească răul care se face împotriva Bisericii! 

De ce era atât de stăruitor şi de sigur? 

- Pentru că, fraţilor, sunt încredinţat că de se va afla om — de 
se va afla chiar şi un singur suflet ales — care să-L înduplece şi să 
ni-L facă milostiv pe Bunul Dumnezeu, grabnic va veni liniştea şi 
vor pieri prigoanele. 


Incă doi ani 


Iarna anilor 376-377 se pare că n-a fost neobişnuit de aspră. 

Suferinţa însă l-a zăvorât în chilia sărăcăcioasă din decem- 
brie 376 până în februarie 377. Frigul, îngheţurile şi umezeala i-au 
sporit neputinţa trupului şi amarul. Nu se mai mişca aproape 
deloc. Era de prisos, de vreme ce duhul se adunase în el însuşi. 

Rămânea mult în pat. De obicei stătea rezemat cu spatele de 
muchia îngustă a patului, gânditor ori rugându-se, cu sufletul şi 
mintea lipite de Dumnezeu. 

Obosea foarte uşor. Se simţea bătrân, şubrezit. Răcea 
numaidecât, îngheţa. 

Prin minte îi trecea firul vieţii. Dragostea dintâi pentru 
retorică, pe care o părăsise tocmai când începuse să-i farmece pe 
toți prin talentul lui. Apoi viața pustnicească, şi ea părăsită de cum 
prinsese a-şi arăta roadele. 

Socotea zilele minunate petrecute la Constantinopol şi Atena. 
Îşi amintea cu nostalgie acea vreme a pregătirilor. Vremea 
creşterii aripilor, pe care şi le încerca în suflarea vântului, 
deprinzându-se să înfrunte furtuna, să o răzbească cu uşurinţă. De 
câte ori — uneori surâzând uşor, alteori cu oarecare tristeţe — nu 
suspinase în sinea lui? „Ah, de-aş mai putea fi încă o dată tânăr 
neştiutor...” 

Apoi îi răsărea în minte meleagul copilăriei, bogata casă 
părintească. Nu-l mişcau bogăţiile, ci căldura aceea pe care n-o va 
uita niciodată. Sfânta amintire a mamei, Emilia, picura râu de la- 

crimi liniștite. Icoana bunicii sale, Macrina, care-l adăpase la izvo- 
rul tradiţiei Bisericii. Veşnică le fie pomenirea... Ostenea între 
amintiri. 

Primea şi trimitea scrisori. Mângâia şi totodată cerea mângâ- 
iere. Aceasta era cea mai bună dovadă despre buna sa raportare la 
aproapele şi la Dumnezeu. 

Veneau scrisori nu doar din Capadocia şi din Asia Mică. Îl 
cunoşteau şi credincioşii Bisericilor îndepărtate. Şi, întâi de toate, 
teologii însemnați. De pildă Diodor, un mare scriitor, ajuns epis- 
cop în Tars, şi Epifanie, episcopul Salaminei Ciprului. 

Acesta din urmă trăia pe atunci în Palestina şi se implica mult 
în chestiunile bisericeşti şi teologice. 

Când la mânăstirea de pe Muntele Măslinilor, lângă lerusa- 
lim, a izbucnit mare ceartă între monahi, care părea că nu va în- 
ceta, căci luau parte la ea şi creştinii din partea locului, Epifanie i 
s-a adresat lui Vasile. Şi nu era, fireşte, doar cearta dintre călugări. 
Creştinii îi cereau părerea şi în legătură cu toate celelalte probleme 
teologice ale vremii: problema din Antiohia, învăţătura despre 
Duhul Sfânt etc. 

Vasile era singura persoană respectată de toți. Epifanie îi cere 
aşadar sfatul, intervenţia, dezlegarea problemei. 

Bătrânul episcop al Cezareii a dovedit şi cu acest prilej că 
vulturul, deşi îmbătrâneşte, tot vultur rămâne. Şi-a adunat toate 
puterile. Duhul i s-a înviorat şi Vasile s-a regăsit pe sine însuşi, cel 
de odinioară. 

A luat pana în mână şi a scris. Îi scria unui teolog de seamă, 
care era şi înaintat în vârstă — cu cincisprezece ani mai bătrân 
decât el. 

Dar ce importanţă au anii? La oamenii duhovniceşti, măsura 
este adevărul şi chipul viețuirii. 

Știa că Epifanie nu se raporta totdeauna cum trebuie la marile 
chestiuni ale vremii. N-a şovăit nici o clipă. L-a lăudat, dar l-a şi 
mustrat cu dragoste, arătându-i ce este de făcut: „Îţi mulţumesc, 
Epifanie, că-ţi aminteşti de mine, că-mi arăţi dragoste, acum, în vre- 
murile când au pierit compătimirea şi lacrimile pentru frați. Acum, 
când fraţii adâncesc şi mai mult rănile fraților lor şi când nu lip- 
seşte vrajba dintre ei. Te fericesc că doreşti pacea. Dar ce-mi ceri 
mie, neînsemnatului? Cum aş putea eu oare îndrepta lucruri atât de 

anevoioase? Eu, cel lipsit de Duhul Sfânt şi de puterea cuvântului? 
Eu, care am părăsit înţelepciunea cea pustie, dar nu am dobândit-o 
pe cea sfântă?” 

Vasile a scris scrisori capadocianului Paladiu şi lui Inocenţiu, 
amândoi călugări în Muntele Măslinilor. Fireşte, i-a scris şi lui E- 
pifanie însuşi. A abordat cu fiecare problemele generale ale Biseri- 
cii. Părerea şi poziţia lui erau cunoscute din anii trecuţi şi îi dădu- 
seră mult de furcă. 

Dar acum îi cereau ceva în plus. Ceva ce lui Vasile i se părea 
— şi era — o problemă nouă, care apăruse în sânul Bisericii şi o 
tulbura — aceea a teologiei lui Apolinarie. 

Concepţiile eretice ale lui Apolinarie despre Hristos puneau 
din nou problema hristologică. Şi, precum Vasile adăugase Simbo- 
lului de credință de la Niceea cele despre Duhul Sfânt, aşa şi alții 
încercau, dacă nu să adauge, măcar să explice mai pe larg cele ce 
se spun în Crez despre Hristos. 

Şi fiindcă toate explicațiile acestea erau îndoielnice — de vre- 
me ce veneau din partea unor teologi neîncercați —, cei înţelepţi ai 
vremii se adresau Marelui Vasile. Nimeni nu-i mai punea la îndo- 
ială întâietatea, primatul în cele teologice. ÎI întrebau deci în legă- 
tură cu cele spuse mai sus, înfăţişându-i în general teoretic chesti- 
unea înomenirii Domnului. 

Vasile a şovăit, a dat înapoi; a socotit puțin mărimea proble- 
mei şi a refuzat. Nu voia să dea răspuns, nici nu mai încăpea 
vorbă! Deşi problema apăruse. el refuza să o comenteze! 

Nu mai putea. Noile chestiuni teologice îl depăşeau. Contri- 
buţia lui se încheia aici. 

Cu alte cuvinte, până aici vasul ales al lui Dumnezeu a con- 
tribuit la arătarea adevărului şi a căii de urmat. Pentru noua pro- 
blemă ce apăruse, Dumnezeu va afla alt mădular al Bisericii care 
s-o dezlege. Vasile a îmbătrânit, a ostenit, a ajuns la sfârşitul im- 
presionantei lui slujiri. Era rândul altora. Preda aşadar ştafeta. Aşa 
cum şi el o primise de la Atanasie. 

Nu trebuie să te nedumirești de aceasta, iubite cititorule. Aşa 
s-a petrecut mereu în Biserică. Niciodată un Părinte şi învățător al 
Bisericii n-a dat răspuns la multe probleme teologice, la toate 
problemele teologice apărute până la moartea lui. 

Drept exemplu îl amintim pe Marele Atanasie. Acest stâlp al 
Ortodoxiei a dezlegat în principal chestiunea deoființimei Fiului 
cu Tatăl şi cele legate de aceasta, pentru care a fost atât de prețuit 
de către Biserică. 

În problema fundamentală a raportului dintre firea dumneze- 
iască şi Ipostasurile dumnezeieşti, nu Atanasie a fost cel care a 
fost luminat de Dumnezeu spre a da luminarea finală, ci Vasile. 

Atanasie încă trăia pe atunci, dar îmbătrânise, ostenise. De 
aceea sau a vorbit la modul general şi uneori fără succes despre 
acest subiect, sau a refuzat imediat să-l trateze, cum s-a petrecut 
acum cu Vasile. 

Precum bătrânul Atanasie la sfârşitul mult încercatei sale 
vieţi îi sfătuia pe ceilalţi să înceteze cu discuţiile despre Sfântul 
Duh, spunând că Simbolul de la Niceea este suficient, tot aşa şi 
acum Vasile considera primejdioase discuţiile asupra elementelor 
de hristologie apărute, care trebuie să înceteze şi Biserica să rămâ- 
nă la credinţa ei cea simplă. 

lată însă că, deşi Biserica voiește să rămână la credinţa cea 
simplă, mersul ei istoric nu poate fi oprit. Pentru că întrebările şi 
îndoielile s-a născut în sânul Bisericii. 

Astfel, acolo unde a şovăit Atanasie a plinit Marele Vasile, 
care a adăugat Crezului de la Niceea cele despre Sfântul Duh. Și 
ceea ce Vasile, la rândul lui, din pricina neputinței omeneşti, şo- 
văia să facă a împlinit Sfântul Chiril al Alexandriei şi ceilalți care 
au adăugat învăţăturii Bisericii dogma hristologică, consfințită 
apoi de Sinodul al IV-lea ecumenic (451). Biserica îşi depăşea ast- 
fel crizele lăuntrice, dezlegând problemele ei teologice prin lumi- 
narea Duhului Stânt. 

Oricât de adevărate ar fi cele de mai sus, oricât de învederate 
ar fi de istorie şi de viaţa Bisericii, rămâne totuşi un semn de 
întrebare în legătură cu această poziție a lui Vasile. 

Poate şi o amărăciune a credinciosului epocii de atunci, care 
se lupta să afle răspuns: „Aşadar, nici tu, Vasile, nu ne ajuţi?” 

Atitudinea lui nu cra un refuz. Și iată dovada: 

În regiunea Pisidici şi în alte părți se răspândiseră concepțiile 
apolinariste, care tăgăduiau, între altele, înomenirea cu adevărat a 
Domnului, întruparea Lui şi realitatea morţii Lui pe cruce. Epis- 

copi şi alte persoane i-au scris lui Vasile, i-au înfățişat părerile 
care circulau şi i-au cerut ajutor. 

lar Vasile n-a refuzat. Le-a scris şi el, la rândul lui, ba chiar 
le-a consemnat sinoptic şi adevărul despre înomenirea Fiului, fără 
a înfățișa lucrurile pe larp. A accentuat doar că Fiul lui Dumnezeu 
a luat un trup real, trup din trupul Născătoarei de Dumnezeu. Şi că 
tocmai întrucât S-a înomenit cu adevărat şi S-a jertfit, îl poate 
mântui pe om, pe cel ce căzuse în păcatul strămoșesc. 

Vasile a făcut ceea ce putea face. Îşi simțea moartea aproape. 
Aşadar, văzându-și sfârșitul cu ochii, se silea să dea tot ce putea, 
îşi cheltuia cu dărnicie şi ultimele puteri spre folosul Biscricii. 
Toate de dragul fraţilor, în chipul cărora Îl vedea pe Dumnezeu 
Însuşi. - 

În sfârşit, în cursul anului 377 a sosit puţină mângâiere din 
Apus. 

Preoţii Dorotei şi Sanctisim, cei care au dus în Apus scriso- 
rile şi rugăminţile lui Vasile, s-au reîntors în Răsărit. Le-a înfățișat 
apusenilor cu amănuntul tot ce se petrecea în Răsărit, şi aceştia au 
fost mişcaţi sufletește. De aceea, dăduseră celor doi preoți o scri- 
soare către Vasile în care îşi arătau compătimirea faţă de chinurile 
prin care treceau credincioșii Răsăritului. 

Apusenii făceau confuzie. Îi mângâiau pe credincioşii din Ră- 
sărit pentru toate câte sufereau, dar nu se refereau decât la arieni. 

„Fraţilor - le scna -, acum ne primejduim de vrăjmaşii ce 
trăiesc şi lucrează cu viclenie în sânul Bisencii. Şi v-am vorbit 
despre ei. Îi cunosc bine. Dar şi voi trebuie să vorbiţi deschis în 
public, să-i condamnaţi. Doar aşa vor conştientiza credincioşii că 
oamenii aceştia sunt eretici şi primejdioşi. 

Este vorba, fraţilor, despre Eustatie de Sevastia, care ne-a pri- 
cinuit atâta durere, şi de Apolinarie, care greşeşte când vorbeşte 
despre învierea şi înomenirea Domnului. Vă spun şi despre Paulin, 
pe care îl susțineţi pentru scaunul de episcop al Antiohiei. Acesta 
simpatizează cu ereticii lui Marcel de Ancira şi pe adepţii acestuia 
îi socoteşte ortodocşi. Faţă de aceştia, v-am spus să fiți cu luare 
aminte. Pentru că aceştia, înfăţişându-se drept ortodocşi, îi înşeală 
pe credincioşi. Fireşte, dacă vă vor mărturisi dreapta credință, vom 
fi alături de ci — măcar să se întâmple aşa. Dar de vor continua stri- 
carea credinței, trebuie să-i izolăm, să afle toată lumea că n-avem 

părtăşie cu ei, ca răul să nu se întindă şi asupra credincioşilor 
sănătoși. 

Aceasta îi durea mult pe apuseni. Dar Vasile era dator să le 
spună. Astfel, nu va dispărea confuzia din Răsărit şi vor cădea 
multe victime. În apele tulburi, cei vicleni şi ereticii pescuiesc 
mulți adepți. 

Confuzia despre care vorbea nu era o simplă figură de stil. 
Apolinarie, având ca reşedinţă Laodiceea Siriei, unde era episcop, 
îşi crease o grupare proprie şi încerca să întemeieze propria lui 
Biserică, luând de partea lui şi alte Biserici locale ale Asiei Mici. 

Izbutise, prin scrierile lui frumos alcătuite din punct de ve- 
dere literar, să atragă pe mulți şi să pătrundă pretutindeni. 

Vechile istorii pe care eustaţienii le urziseră despre aşa-zisa 
legătură a lui Vasile cu Apolinarie îl siliseră pe cel dintâi să cu- 
noască mai bine învățătura celui de-al doilea şi să se încredințeze 
că este vorba de un scriitor eretic, cu mai multe concepţii greşite, 
nu doar cu una singură. 

Acum însă se convinsese de dimensiunea răului pe care îl 
ascundea în el Apolinarie şi era cuprins de o mare întristare. Nu 
doar pentru că apăruse o erezie complexă şi primejdioasă, dar şi 
pentru că Apolinarie fusese socotit la început în rândurile orto- 
docşilor, apărător al Crezului de la Niceea. 

„Aşadar, unul de-al nostru, un vechi luptător pentru Ortodo- 
xie, acum otrăveşte şi distruge Biserica. Este un rău abătut asupra 
noastră, dar şi o ruşine; mă simt trădat de un prieten şi frate!” 

Neagă, respinge învățătura lui Apolinarie, dar nu scrie vreo 
carte împotriva lui, cum făcuse altădată cu Eunomie. Vedea că 
nu-l mai ţin puterile. Dar a luat imediat câteva măsuri pastorale. 
Făcea iarăşi ceea ce putea. 

A chemat trei episcopi egipteni care, pentru credinţa lor cea 
dreaptă, erau exilați în Palestina, şi i-a rugat să meargă în Laodice- 
ea, să-l găsească pe Apolinarie, să-i vorbească cu luare aminte, 
să-i explice amănunțit învățătura Bisericii, să încerce să-l înţelep- 
țească. 

Desigur, Vasile nu se aştepta la o atât de uşoară întoarcere a 
lui Apolinarie la dreapta credinţă. Sc gândea mai mult la ocrotirea 
credincioşilor simpli. De aceea le-a şi spus cu tărie episcopilor 
egipteni: 

- Să vorbiţi cu el public în Laodiceea, ca toţi credincioşii să 
vadă ei înşişi că dați pe faţă erezia lui Apolinarie şi că arătaţi care 
este dreapta credință. Şi dacă îşi schimbă părerile, s-o afle cu toţii. 
De nu, iarăşi s-o ştie cu toţii, ca să îi ocolească. 

Din câte cunoaştem, trimişii lui n-au izbutit nimic. Dar cel 
putin Vasile trăsese semnalul de alarmă în auzul tuturor. 

Încercările acestea le-a făcut la sfârşitul anului 377 — începu- 
tul lui 378. Credincioşii care încă nu-şi limpeziseră deplin proble- 
ma arianismului şi a ramificaţiilor lui, se confruntau acum cu o 
nouă crezie complexă, erezia lui Apolinarie. 

Toate acestea îi pricinuiau multă amărăciune și disperare. 

„Oare cumplitele noastre chinuri, apostaziile şi confuziile să 
fie vestirea venirii Antihristului? Doamne, Dumnezeule, întăreş- 
te-ne şi fă-ne să trecem drepţi şi neînvinşi prin cuptorul necuzuri- 
lor şi al întristărilor. Păzeşte-ne întru dreapta credinţă.” 

Lesne de înțeles că anul 378 a început cu multe semne rele. 
lar boala, în loc să dea înapoi, îi decima şi puţinele puteri rămase. 

O dată cu venirea primăverii şi a verii, se mai puse puţin în 
mişcare. O oarecare revenire trecătoare a puterilor îi îngădui să le 
amintească celor din jur ceva din lucrarea lui de odinioară. 

Nu putea, bineînțeles, să călătorească. Dar scria destule scri- 
sori şi primea încă şi mai multe. Se simţea bătrân, dar îi urmărea 
pe cei tineri şi problemele lor. Mijlocea pe lângă cei puternici pen- 
tru cei neîndreptățiți. Îşi mângâia prietenii, ajuta văduvele, orfanii, 
pustnicii, clericii. Mustra, sfătuia, lăuda, mulțumea. 


CAPITOLUL AL NOUĂLEA 


SFÂRŞITUL: 


„In mâinile Yale îmi dau duhul meu” 


Era decembrie şi natura se lăsa în stăpânirea iernii. Din nou 
iama, duşmanul lui neîmpăcat. Orice împotrivire se dovedise za- 
darnică. 

De altfel, natura îşi dorea iarna, deşi îşi pierdea podoaba la 
venirea ei. Aşa doar, înghețând, amorţind pentru câteva luni, năş- 
tea înlăuntrul ei viața cea nouă, frumoasă și fermecătoare. 

Ceva asemănător se petrecea acum şi cu Marele Vasile. Iarna 
îi sorbise şi ultimul strop de vlagă. Îngheţul îi amorţise orice pu- 
tere. 

Putea face doar câţiva paşi prin chilia sa. Între zidurile ce-i 
auzeau suspinurile, zi şi noapte, acolo, înăuntru, striga către 
Dumnezeu, când cu căldură, când cu glas mare, să-i vină în ajutor. 


” Despre sfârşitul, moartea şi îngroparea lui Vasile cel Mare, vezi necrolopul 
Sfântului Grigorie Teologul Ă 

Trei lucruri puteau povesti aceste ziduri ce-l adăposteau: „Lumi- 
nează-mă pe mine, Duhule Mângâietorule”, „Ajută, Atotputernice, 
făpturii Tale”, „Doamne, iartă-mă pe mine, păcătosul”. 

Ostenise până şi chilia cea sărăcăcioasă de nevoinţele sale. 
Trupul, sfârşit, era înfăşurat în aceeaşi rasă de păr, pe care o purta 
iarnă-vară. 

Toate îi vesteau sfârşitul. Părea că lumea ostenise şi ea din 
pricina prezenţei celei; arzătoare a sfântului şi nu-l mai putea 
cuprinde în pântecele ei. Până şi ea îşi dorea, tăcută, trecerea lui în 
veşnicie. Măreţia celui adormit nu mai cere tărie s-o poţi purta, s-o 
poţi ridica. Pentru că, simplu, nu trebuie s-o mai ridici. Sfântul 
adormit întru Domnul, duhul lui, ridică apoi sarcina cea grea a 
lumii, întărindu-i pe toţi în mucenicia vieții celei pământești. 

Puţini conștientizau aceasta. 

Vasile intrase, aşadar, pe drumul ce-l trecea dincolo. Ştia 
multe despre moarte. Nu-l înspăimânta. Dar acum, că se apropia, îl 
înfiora. Privea, fără să bage de seamă, în stânga şi-n dreapta. 

Mintea i se obişnuise cu gândul morţii. Aceasta era cea care-i 
stătea acum înainte. Drumul se sfârşea, amânare nu exista; exista 
doar tărâmul dumnezeiesc, lăcașul cel sfânt. Braţele Părinteşti... 
iubirea cea nesfârşită! Se afundase cu totul în sine, scăldat în 
întregime de Duhul Sfânt, care-i adăpa inima. Rămânea ceasuri 
întregi căutând cu ochii spre piept, adunat întreg în raiul inimii 
sale. 

leşea apoi din desfătarea aceasta a raiului. dar lumea, slujirea, 
îndatoririle pastorale, toate îi rămâneau străine. 

Nu le mai aparținea lor. Simţea înlăuntrul său că ceea ce avu- 
sese de făcut pe lume făptuise. Lucrul pe care îl avusese de înde- 
plinit se străduise să-l săvârşească. 

Era întors în întregime către tărâmul cel dumnezeiesc, către 
patria cea cerească. Îşi dorea să ajungă acolo cât mai repede cu 
putință. De lume se despărțise deja. Trăia încă în sânul ei, dar fără 
a-i mai Simţi povara. 

În ultimele zile ale lui decembrie nici măcar nu se mai putea 
ridica din pat. Omul care, prin călătonile şi scrisorile sale, cutre- 
ierase Răsăritul şi Apusul rămânea țintuit în patul de lemn. Călă- 
torea acum mult mai departe cu duhul, în patria cea cerească. 

Ore întregi, mica lui chilie se umplea de îngeri şi sfinţi, care-l 
încredinţau de fericirea ce-l aștepta, nerăbdători să-l aibă cu ei, în 
ceata lor dumnezeiască. 

Oameni devotați, în jurul trupului rămas numai piele şi os, se 
străduiau din răsputeri să-i dea tărie trupească. Aduceau doctori, 
căutau leacuri scumpe şi ierburi tămăduitoare. 

Dar el nu mai voia nimic. Era încredințat, drumul se sfârșise. 
Nici măcar puţina fiertură n-o mai lua... 

Doi preoţi de la iubita lui: Vasiliada îl înprijeau zi şi noapte, îi 
stăteau alături. Îngenuncheaţi la căpătâiul lui, se străduiau să audă 
sau să ghicească voia sfântului. 

Vestea că Marele Vasile se află în pragul morţii a trecut ca 
fulgerul peste văile încărcate, a străbătut vâlcelele cuprinse de ne- 
guri, a urcat munții cei cărunţi, troieniți de zăpezi strălucitoare, şi 
a pătruns în cetăți şi în sate, în mitropolii şi episcopii, în inimile 
credincioşilor Capadociei mai întâi, ai Pontului şi Micii Armenii 
mai apoi; în sfârşit, ai Egiptului, ai Greciei şi ai Apusului. 

Imediat după sărbătorile Crăciunului, pretutindeni credincio- 
şii ştiau că, oriunde ar fi, Vasile o să părăsească această lume. În- 
cercând să se obişnuiască cu ideea morţii lui, conştientizau măreția 
lui, simțeau ce au avut şi ce pierd. 

Creştinătatea se simţea mai neputincioasă, păstorii cei înţe- 
lepți şi teologii se simțeau deodată goi, lipsiți de umerii robuşti ai 
lui Vasile, lipsiţi de luptătorul de neînvins al adevărului. 

Mulţi credincioşi din Capadocia şi Asia Mică făceau rugă- 
ciuni ca Dumnezeu să-i dea sănătate şi viaţă îndelungată alături de 
ei. 

Clerici şi laici se adunaseră — câţi putuseră — în Cezareea. Ca- 
merele de oaspeţi ale Vasiliadei gemeau, hanurile cetăţii crau ne- 
încăpătoare. 

În preajma episcopiei, mulţime de clerici şi laici roiau într-un 
du-te-vino fără sfârşit. Bisericile cetăţii erau pline şi rugăciunile 
pentru viaţa sfântului nu încetau. 

Ai fi zis că abia acum s-au trezit şi au văzut cine cra Marele 
Vasile. Acum înțelegeau câtă nevoie aveau de el. De uceca cererea 
lor ajungea până la cer: „Doamne, dăruieşte viață Sfântului nos- 
tru!” 

Acum ar fi dat cu toţii zile din viaţa lor, numai să se în- 
mulţească zilele vieții Sfântului! 

Dar era târziu, prea târziu. Dumnezeu hotărâse altfel, iar 
Sfântul urma, tăcut, voii celei dumnezcieşti. 

Stătea palid şi nemișcat în patul lui de lemn. Nu mai era 
într-însul decât o umbră de putere. Nu mai vorbea, nu mai făcea 
nici un semn, nu mai cerea nimic... Inima i se auzea foarte slab, 
abia pâlpâind. 

Penultima zi a vieţii o petrecu ca un mort încă viu. Tresăriri 
abia ghicite ale feţei trădau vedeniile pe care le avea, arătau că 
trăieşte ceva negrăit, netâlcuit. 

Intrase, aşadar, pe minunata cale a fericirii şi gusta deja bu- 
curiile cele nespuse. 

Puţinii oameni care intrau şi ieşeau din chilie erau cu mare 
luare aminte, purtându-se cu cel aflat pe moarte ca şi cu moaştele 
unui mare sfânt. 

Sc încredinţaseră şi ei de adevăr. Vasile nu se va mai întoarce 
în lumea lor. Stăteau în picioare ori îngenunchiaţi în jurul lui cu 
simţământul de recunoștință al celui ce a fost miluit, al celui căruia 
i s-a dăruit mult. 

Bucuria de a fi lângă marele lor sfânt o râvneau mulți, dar 
puțini se bucurau de ca. Era iconomia lui Dumnezeu, rânduiala pe 
care o hotărâse pentru sfânt atlet al credinței, care trăise zile pline 
de furtună, ca să-şi petreacă în linişte ultimele clipe. 

Mulţi dintre cei veniţi, înghețaţi şi osteniţi, se hotărâseră să 
plece, unii la casele lor, alţii — pe la hanurile unde erau găzduiţi. 

Alţii au vegheat toată noaptea lângă episcopie. 

Frigul cel mare şi ploile îşi amânaseră în zilele acelea lucra- 
rea lor, arătând cinstea cuvenită... plecându-şi genunchiul... 

Casele din vecinătatea episcopiei făcuseră din noapte zi, pen- 
tru Sfântul aflat în pragul trecerii în veşnicie. Peste tot se vedeau 
aprinse lumini... lumânări Sfântului. 

În dimineaţa zilei de 31 decembrie, frigul era pătrunzător, dar 
nu de neîndurat. Deasupra creştetului Cezareii nu se ma! zăreau 
norii plumburii din ajun. Soarele începuse să străbată încet bolta 
cerească, răspândind pretutindeni lumina sa lină. Câţiva nori, scă- 
pați din temniţa care îi ținuse, pluteau fără gând rău în slava ceru- 

lui, ca o spuză albă pe albastrul intens, aproape indigo. În puţine 
cuvinte, era o zi minunată. 

Sfântul nostru stătea culcat pe pat, cu capul uşor ridicat pe 
pernă, cu cinstitele şi firavele sale mâini încrucişate pe piept. 

În încăpere stăpânea liniştea şi o ordine desăvârșită. Se schi- 
țau numai semne. Cu cât mai aproape se afla cineva de Sfântul, cu 
atât mai puţin plângea şi lăcrima. Se rugau şi plângeau numai cei 
ce stăteau afară şi nu vedeau moaştele de mâine. 

Pentru cei ce aveau şansa să-i vadă chipul, plânsul îi copleşea 
și cereau tăcut în rugăciunea lor să simtă ceva din ceea ce trăia 
acum Sfântul, să vadă ceva din minunatele lucruri de care se bu- 
cura, să guste puţin din harul lui. 

Când soarele urcase îndeajuns pe bolta cerească, mădularele 
trupului său, chipul, erau toate într-o nemişcare totală — avea înfă- 
țişarea celui trecut la Domnul. Răsuflarea îi era stinsă. Bătăile cu- 
vioasei lui inimi se preschimbaseră într-o mişcare subţire, imper- 
ceptibilă, care abia străbătea mădularele trupului. 

Credeau, aşadar, că şi-a dat duhul fără a prinde ei de veste. 
Dar încă trăia. Aşteptau cu toţii semnul suflării celei de pe urmă, 
de rămas bun. 

Dar în locul semnului definitive: plecări, pe chipul Sfântului 
ŞI în mâini 1 se ivi o umbră de putere. O tresărire îi străbătu fața, 
mâinile căutând, cu cuviință şi căldură, creştetele celor din preaj- 
mă. 

Au îngenuncheat cu toții, plecându-se unul lângă altul, cu 
simţurile încordate, spre a prinde cea mai mică dorinţă a Sfântului, 
spre a înțelege şi cel mai mic semn pe care l-ar face. 

La ceasul acela, cu puţin înaintea amiezii, întreaga suflare a 
cetăţii se adunase la episcopie. Străini sau din partea locului, erau 
cu toții martori ai ultimelor clipe ale Marelui Vasile, pe care îl 
iubiseră sau îl urâseră, îl preţuiseră sau îl pizmuiseră, îl ascultascră 
sau îl prigoniseră. 

Unii veniseră să-i ceară binecuvântare, iar alţii iertare. Se 
simțeau cu toții legați de el. 

Au venit să-l vadă, să-l audă pentru ultima oară; aveau nevoie 
de aceasta. 

Cum de ştiau că Părintele lor nu va pleca fără să-şi ia rămas 
bun de la ei? De neînțeles pentru logica omenească, dar învederat 
pentru adâncul sufletului lor. 

Şi iată că bătrânul se pregătea pentru ultima lui slujire. Din- 
lăuntrul chiliei lui, din mijlocul celor puţini care erau de faţă, o să 
îmbrăţişeze poporul cel iubit; cel pentru care a suferit, pentru care 
a luptat să stea drept în credinţă, să trăiască... Cum să nu voiască, 
aşadar, să-l îmbrățişeze?!... 

A deschis încet ochii, care i s-au umplut de o lumină blândă, 
îndulcindu-i toată făptura, revărsându-se asupra tuturor celor de 
față, scăldându-i pe toți în harul dumnezeiesc. 

Le-a cerut să-l aşeze mai bine, să-l ridice puţin mai sus, pe 
pernă. Vechea rasă de păr — podoaba de mult preț a arhiepisco- 
pului — a apărut în ochii tuturor, acoperindu-i pieptul care prinsese 
viaţă. Mâna cea dreaptă s-a înălțat din încheietură, dreaptă, spre 
binecuvântare. Stios, Dorotei s-a apropiat să-l ajute. Duhul i s-a 
deşteptat cu putere, vrând să se împărtăşească celorlalți, pe cât îi 
îngăduiau puţinele puteri trupeşti. 

Cuvinte izvorând din adâncul duhului i s-au ivit pe buze, 
vrând să iasă afară, să fie rostite. Anevoios lucru. Şi totuşi ieşiră, 
încet, cu răgazuri pentru adunarea puterilor, atâtea câte mai avea. 
Glasul lui, duhul lui, a răzbătut în încăpere, pătrunzând adânc, în 
străfundurile inimilor celor ce aveau norocul să fie de faţă. 

Erau ultimele rugăciuni ale sfântului păstor pentru turma sa, 
pentru Biserică. Le-a amintit despre bunul cel mai de preţ al drep- 
tei credinţei, despre dragostea luptelor pentru Ortodoxie. Toate 
pentru dobândirea mântuirii, care vine din viaţa întru adevăr. Ul- 
tima predică, ultima propovăduire, ultima cuvântare a celui mai 
mare retor al vremii. Dar cine mai căuta la podoaba cuvântului? 
Simţeau cu toţii viața cea dumnezeiască pe care o primeau prin 
vorbele lui. Atâta lucrare dumnezeiască avea într-însul bătrânul... 

O vreme, vocea nu i s-a mai auzit. Nimeni nu ştia ce se în- 
tâmplă... ce o să se întâmple. Afară, lumea fremăta, devenise toată 
un vuiet. Bocete şi lacrimi cutremourau văzduhul, ajungeau până în 
chilie. Se încredinţaseră cu toţii că sosise sfârşitul, pe care însă 
nu-l voiau. Bătrânul lor nu mai vorbea. Pleoapele tremurânde s-au 
ridicat puțin, îngăduind ochilor să aducă iarăşi în încăpere lumina 

aceea nepământeană, de dincolo de lume. Buzele murmurau acum 
nume. Erau cu toţii îngenuncheați. 

Mâna dreaptă a Sfântului a atins cu dragoste capetele plecate. 
Îi binecuvânta spre a lua ei de-acum grija turmei celei cuvântă- 
toare. Dorotei a aşezat lin mâna bătrânului pe piept. Atunci bătrâ- 
nul a rostit cuvântul cel de pe urmă: 

- În mâinile Tale, Doamne, îmi dau duhul meu. 

Şi, cu o dulceaţă de negrăit, şi-a dat ultima suflare. Vasile cel 
Mare se afla de-acum pentru totdeauna în braţele Tatălui. 

Mulțimea care aştepta plângea tânguitor. Tineri, bătrâni, 
cunoscuţi, necunoscuţi, plângeau plecarea Sfântului Vasile cel 
Mare. 


Înmormântarea 


Au săvârşit cu mare evlavie ceea ce era rânduit să se facă 
rămăşiţelor pământeşti. Trupul Sfântului era mic, o mână de carne. 
Chipul senin, fruntea dreaptă, obrajii supți insuflau nădejde, 
îmbărbătând întreaga lume. 

În după-amiaza aceleiaşi zile, 31 decembrie 378, sfântul trup 
neînsufleţit a fost aşezat în mijlocul bisericii mitropoliei Cezareii. 

Această cetate mândră începea să fie, din ziua aceca, vestită 
pretutindeni: marele ei fiu era cunoscut şi va fi cunoscut în lumea 
toată. Veacurile ce vor veni o vor cunoaşte dar ca cetatea Sfântului 
Vasile cel Mare. 

Biserica era plină. Clericii şi călugării străjuiau trupul neînsu- 
flețit. 

Poporul venea în şir nesfârşit pentru a-şi lua rămas bun. Zi şi 
noapte, localnici sau din cetăţile Capadociei şi ale Pontului. 

Se plecau, suspinând, şi sărutau cinstita lui mână. Îi cereau 
binecuvântarea, îi cereau harul care nu se va mai despărți niciodată 
de stintele lui moaşte, ci va izvori din ele pretutindeni, mângâin- 
du-i pe cei binecredincioşi, pe cei care-l cer cu smerenie. 

lar cei ce veniseră să-şi ceară iertare — nu puţini la număr — 
plângeau cu lacrimi de pocăință. 

Ceea ce se petrecea înaintea rămășițelor lui pământeşti nu era 
un ceremonial în onoarea celui ce murise, ci săvârşirea unei ade- 

vărate taine. Se petrecea o întoarcere a inimilor către adevăr şi o 
curăţire a sufletelor, prin harul pe care-l răspândeau sfintele moaş- 
te. 

A doua zi, | ianuarie 379, un cortegiu nesfârşit s-a pornit do- 
mol, pentru înmormântare. Era o mare de oameni care se mişca 
încet, tânguitor. 

În faţă mergeau preoţi cu crucea în mână. Monahi țineau pe 
umeri racla, păşind rar şi apăsat, urmaţi de mulțimi nenumărate. 

Trecând prin centrul cetăţii, cortegiul a sporit şi mai mult. 
Trecătorii se alăturau mulțimilor — creştini, păgâni şi iudei. 

Pieţele, străzile, răscrucile drumurilor, foate gemeau de oa- 
meni. Casele cele cu două sau trei caturi, aflate în calea corte- 
piului, erau în primejdie să se prăbuşească din pricina mulțimii de 
oameni ce se suiseră pe ele, să-l poată zări pe sfântul lor păstor 
trecând pe ultimul său drum. 

Îmbulzeala creştea. Oamenii se îmbrânceau, căutând să ajun- 
pă — fe şi preț de o clipă — lângă raclă. Să-l poată vedea. Să se 
atingă de raclă. Să se afle o clipă în umbra lui. Să plângă lângă el. 

Prohodirea, bocetul şi plângerea acopereau cântările de în- 
mormântare rânduite să se cânte. Nimeni nu le mai auzea. Plân- 
geau şi totodată se bucurau de noul erou al Bisericii. Credeau cu 
tărie că cetei acelora ce au îndrăznire către Dumnezeu s-a adăugat 
încă unul, Vasile, care era al lor, carne din carnea lor, din neamul 
lor, cunoscutul lor, părintele lor duhovnicesc... Aceasta era pricina 
bucuriei lor: de pe acuin i se rugau plângând, să îi ajute. 

Cortegiul înainta tot mai greu, pe măsură ce se apropia de 
mormânt. Monahii înaintau, înălțând deasupra lor trupul neînsu- 
flețit. Pe cât mai mare simțeau în jurul lor evlavia mulţimii, venită 
din conştiinţa tot mai limpede a sfinţeniei lui, pe atât îl înălțau mai 
sus. Voiau să-l înalțe până la cer, ca pe un stindard al Ortodoxiei. 

Mulţime nesfârşită întărea prin prezenţa ei copleşitoare în- 
semnătatea Marelui Vasile, a luptelor lui, a jertfei lui pentru adevăr. 

Într-un târziu, au ajuns la mormântul deschis. 

Vuietul tânguitor a pierit, mulțimea s-a oprit în loc. Și-au 
stăvilit plânsul, lacrimile au rămas nemişcate, pe obraz. Simţurile 
trupeşti au înghețat. Aşteptau trei, cu luare aminte, marea clipă a 
despărțirii, a ultimului „rămas bun”. 

Sfântul Vasile cel Mare cobora în pământul-mamă. 

Deasupra mormântului, monahii au ridicat povara pe care o 
purtau, sfintele moaşte ale lui Vasile, sus, foarte sus, parcă până în 
slava cerului, pierzându-se din ochi... „Țărână eşti şi în țărână vei 
merge”. 

Poporul, poporul ce privea înălţarea... asculta zbaterea aripi- 
lor îngereşti... îşi lua rămas bun, într-un glas: Îți vom păzi duhul 
cu sfinţenie, Vasile”. 

Cerurile s-au umplut de un vuiet surd şi stăruitor, ce nu se 
mai sfârșea: Ortodoxia... 

Potrivit negreşelnicei credinţe a creşiinilor, pe 
care ne-au lăsat-o ca pe o sfântă moştenire, 
mărturisesc şi recunosc, cred într-un singur 
Dumnezeu Tatăl atotţiitorul, Dumnezeu 
Părintele, Dumnezeu Fiul, Dumnezeu Duhul 
Sfânt; mă închin şi preamăresc un singur 
Dumnezeu în trei persoane! Mai recunosc şi 
unirea Domnului în trup, iar ca mamă a lui 
Dumnezeu pe cea care L-a născut după trup, 
Sfânta Maria. Primesc şi pe Sfinţii Apostoli, pe 
prooroci, pe mucenici, la fel şi în ruga adresată 
lui Dumnezeu eu le cer ca prin ei, adică prin 
mijlocirea lor, Dumnezeu, prietenul oamenilor, 
să-mi fie ajutor şi să fie o răsplată care să-mi fie 
acordată pentru păcatele mele. lată pentru ce 
cinstesc şi preamăresc în chip deosebit 
„trăsăturile sfintelor icoane, pentru că ele ne-au 
fost transmise de Sfinţii Apostoli, că ele n-au 
fost oprite şi că sunt chiar reprezentate în toate 
Bisericile noastre! 

